
DESPRE VIAŢA ŞI OPERA lui JAKOB 
BOHME 

S-a născut la Alt-Seidenberg, lângă 
Gorlitz, în 1575. Se spune că provenea 
dintr-o familie de ţărani înstăriți; bunicul 
său, Ambrosius Böhme, deținuse funcţia de 
ţârcovnic( Kirchvater), iar tatăl filosofului, 
pe nume tot Jakob Bohme, fusese jurat 
(Gerichtsschoppen) şi avea oarecare 
instrucţie. Ei se îndeletniceau totuşi cu 
munci agricole, cărora l-ar fi destinat şi pe 
viitorul filosof, dacă n-ar fi avut o constituţie 
firavă. Jakob Böhme fiul s-a bucurat, din 
acest motiv, de o educaţie mai aleasă, fiind 
trimis la şcoala din Seidenberg, care deşi 
era o şcoală religioasă obişnuită - o 
Stadtschule - se bucura de un renume bun. 
Învață să scrie, să citească, precum şi 
elemente de latină; totodată face cunoştinţa 
pastorului lutheran Martin Moller, care a 
exercitat o influenţă remarcabilă asupra sa. 
În această perioadă prinde contur vocaţia 
viitorului filosof mistic, odată cu prima 
viziune: fiind pe câmp i-a apărut, între nişte 
tufe, imaginea unui vas cu galbeni; de 
uimire a părăsit locul; revenind ulterior nu a 
mai găsit nimic. La 14 ani şi-a început 
ucenicia (1589) în breasla cizmarilor, până 


în 1592, când a devenit calfă. 

Pe când era ucenic de cizmar a avut a 
doua revelaţie: fiind duminică şi toţi ai casei 
plecaţi, i-a apărut în prăvălie un străin, care 
voia să cumpere o pereche de cizme. Cum 
Böhme nu avea dezlegare de la meşter să-i 
ţină locul, a cerut călătorului un preţ 
exagerat, cu scopul nemărturisit de a-l face 
să renunţe. Acesta plăteşte suma cerută şi 
ia cizmele, iar când să plece îi prevesteşte 
ucenicului faima de care va fi înconjurat în 
viitor şi persecuțiile pe care va trebui să le 
îndure. După plecarea străinului cave i-a 
aprins vocaţia, s-a dovedit că cizmele 
vândute nu lipseau, şi nici banii plătiţi nu 
erau de găsit. Böhme petrece şapte zile în 
meditații şi contemplare divină; drept care, 
maistrul său l-a concediat, pe motivul că nu 
avea nevoie de un „profet domestic”. Se 
angajează apoi ca muncitor zilier, colindând 
ţara. În 1594 se întoarce la Görlitz, cu 
intenţia de a rămâne definitiv. În 1599 
devine maistru cizmar, obţine dreptul de 
burghez, după care se însoară, are patru fii 
şi două fiice. 

În 1600 are cea de-a treia viziune 
mistică: privind un vas de cositor care 
sclipea în soare a avut sentimentul că 


pătrunde în miezul lucrurilor, că înţelege 
natura lor. După 10 ani a avut o altă 
iluminare asemănătoare, asupra unităţii şi 
coerenţei experienţelor particulare, aparent 
disjuncte. In urma acesteia, Böhme a 
început să-şi  aştearnă  reflecţiile pe 
marginea experiențelor sale mistice, 
exersându-se totodată asupra conceptului 
filosofic. Nu i s-a părut că a scris mult - deşi 
lista operelor sale (cărţi sau corespondenţă 
cu caracter teoretic) este destul de 
cuprinzătoare pentru un filosof care şi-a 
exercitat vocaţia independent de travaliul 
necesar întreţinerii fiinţei sale fizice. În A 
XV-a epistola teosofică mărturiseşte că a 
scris puţin, dar că a făcut-o numai „pentru 
propria-i aducere-aminte şi exerciţiu divin” 
(p. 140). 

In 1619 şi 1620 se află la Praga, unde 
face comerţ cu mănuşi de lină, pe care le 
cumpără de la ţăranii din Lusacia, pentru a 
le revinde la târg. În urma şederii la unul 
dintre prietenii săi nobili a contractat o 
pneumonie; cu greutate a fost transportat 
acasă, la Gorlitz. Datorită febrei prea mari 
nu a putut rezista - ziua morţii este 
nesigură: 11, respectiv 17 sau 21 noiembrie 
1624. Se spune că s-a stins din viaţă cu 


sufletul împăcat, mărturisindu-i fiului său 
Tobias că aude muzica divină. 

Şi acum câteva date despre Aurora, 
cartea gestată timp de doisprezece ani şi 
care îl reprezintă cel mai bine ca filosof. Ea 
a avut o istorie contorsionată; autorul ei mai 
avea cam treizeci de pagini de scris, când 
un nobil, pe nume Carl von Endern, i-a 
cerut manuscrisul să-l citească; încântat, el 
a făcut câteva copii, pe care le-a pus în 
circulaţie; una din ele a căzut în mâinile 
pastorului primarius (protopop) Gregorius 
Richter, care, sesizând abaterile faţă de 
dogma bisericii catolice, îl acuză pe Böhme 
de  necredinţă, numindu-l „profet fals”, 
„insurgent şi eretic”. Există, în Aurora, 
afirmaţii de felul aceleia că învăţătura 
creştină inițială a fost falsificată şi 
pervertită de cărturari, prin persoana 
conducătorilor bisericii - ei sunt, după 
Böhme, expresia „naturii umane decăzute” 
(p. 145). O astfel de idee nu putea să nu 
atragă protestele şi condamnarea de către 
reprezentanţii bisericii catolice. Astfel că la 
28 iulie 1613, filosoful este chemat în faţa 
instanţei. La 30 iulie, în casa protopopului, 
predicatorii examinează credinţa lui Bohme, 
care, în urma răspunsurilor, se dovedeşte a 


fi corespunzătoare. De unde se deduce că 
pastorul cunoscuse ideile cărţii numai din 
auzite. În Apologia adresată lui Richter, 
Böhme se apără cu subtilitate, trăgându-l, la 
rândul său, la răspundere pe pastor pentru 
abuzurile sale, într-un joc de cuvinte: 
„preadreptule judecător (lieber richtenden 
Richter) - spune el - ce aţi făcut cu Hristos, 
care va deveni el însuşi judecător şi-l va 
judeca pe judecătorul cel drept?” (... und 
wird richten den richtenden Richter?) (apud 
KOYRE, La Philosophie de Jacob Boehme, p. 
57 zbs.). În urma judecății, Böhme s-a văzut 
constrâns să predea manuscrisul şi să 
părăsească oraşul; de asemenea, i s-a 
interzis să mai scrie în viitor - sentinţă care 
nu a făcut altceva decât să-i sporească 
faima. 

Urmează o perioadă de tăcere de 6 - 7 
ani din partea lui Böhme, timp în care 
Richter, nerespectând convenţia, continuă 
să-l atace. Filosoful îşi începe acum şirul 
lung al călătoriilor. Întreţine relaţii amicale 
cu nobili, chimişti, medici, care i-au acordat 
sprijinul lor material atunci când cizmăria 
mergea prost. Nu-şi mai poate vedea de 
afaceri şi de îndatoririle familiale; ca 
urmare, abandonează meseria de cizmar. 


Aurora a rămas neterminată în mod 
simbolic - nu numai împrejurările nefericite 
prin care a trecut au făcut să nu se încheie, 
dar prin însuşi mesajul său ea se cuvine să 
rămână un avertisment permanent şi o 
chemare la dreapta cugetare şi la ideea 
perfectibilităţii omului prin reflecţie 
introspectivă. 

Despre scrisul lui Bohme se spune că 
este necizelat, lipsit de supleţe şi că din 
modul său de expunere circular cu greu se 
poate desprinde ideea (HEGEL, Prelegeri 
de istorie a filosofiei, vol. II; KOYRE, op. 
cit.) - obiecţii despre care nimeni nu ar 
putea spune că ar fi  neîntemeiate. 
Obscuritatea sa însă reflectează zbaterea de 
a reda profunzimile gândului. El nu s-a mai 
preocupat de latura exterioară.a ordonării 
expunerii, căci nu s-a format ca filosof prin 
lecturi din Platon şi Aristotel, de la care să fi 
învăţat cum să-şi disciplineze tentaţiile 
filosofice. El face filosofie fără să fi asimilat 
creaţiile de vârf de dinaintea lui. Lecturile 
sale sunt din mistici, alchimişti, teosofi 
(Luther, Paracelsus, Sebastian Franck, 
Valentin Weigl), care nu au fost mari 
maeştri ai redării gândului într-o formă 
clară şi universal inteligibilă. 


Dificultăţile pe care le întâmpină 
interpretarea gândirii sale, prea puţin 
influențate de tradiţie, amintesc pe primii 
filosofi care, de asemenea, făceau operă de 
pionierat. La fel ca la ei, particularul şi 
concretul dobândesc arbitrar valoare 
universală, iar parabola ţine locul 
demonstraţiei. Bohme nu foloseşte concepte 
filosofice, care abia se elaborează prin 
tatonările sale. De aceea, „acurateţea” 
expresiei sale stă în adecvarea metaforei la 
ideea exprimată Bohme nu este precis, el 
este expresiv. lată una din frazele sale, 
reprezentativă pentru modul său de a gândi 
şi de a se exprima - forma, de o mare 
frumuseţe, întinde capcane înțelegerii: 
„Bardul şi-a acordat lăuta şi şi-a dres glasul. 
Mirele soseşte. la seama să nu ai în picioare 
podagra iadului când porneşte hora...” (p. 
106). 

Ideile sale nu sunt nici puţine, nici 
lipsite de profunzime; dar, fiind tributare 
subiectivităţii, scade forţa de transmitere. 
Pentru a exprima fondul metafizic al 
gândirii sale, afirmă KOYRE (op. cit., p. 
395), ar fi trebuit să posede un aparat 
metafizic ca acelea ale lui Schelling sau 
Hegel. 


Mai există un alt motiv al obscurităţii 
scrisului său, dincolo de condiţia filosofului 
de autodidact cu vocaţie de creator. De 
acesta Bohme este el însuşi conştient, şi cu 
toate strădaniile sale, el nu a ştiut cum să-l 
depăşească: anume imposibilitatea de 
principiu de a reda faptele de excepţie 
provenite din revelaţie în limbajul comun al 
vieţii de toate zilele. Dar din încurcătura în 
care se află teosoful, limba vorbită a început 
să-şi dezvăluie potenţele filosofice - şi 
aceasta este tema cea mai importantă pe 
care a lăsat-o Böhme spre meditaţie 
filosofiei care l-a precedat. 

Este considerat cel mai celebru mistic 
protestant. HEGEL (op. cit., p. 381) îl 
numeşte „primul filosof german”. Principiul 
protestant al  interiorităţii gândirii şi 
comportamentului constituie elementul de 
modernitate al filosofiei sale. Totuşi, el nu a 
pătruns cu totul modul modern de gândire 
şi exprimare, datorită lipsei conceptului 
filosofic, pe care îl înlocuieşte cu realitatea 
însăşi, dar folosită arbitrar - spune Hegel. 

SCHELLING l-a considerat „o apariţie 
minunată în istoria omenirii şi, mai ales, în 
istoria spiritului german” (Untersuchungen 
über das Wesen der menschlichen Freiheit, 


1809). Influenţa lui Böhme se face simțită în 
opera sa prin doctrina absolutului ca 
indiferenţă pură şi identitate a subiectului 
cu obiectul; (de asemenea, în reluarea celor 
trei momente ale divinității. Alături de 
misticul francez Saint-Martin, Schelling a 
contribuit într-o mare măsură la 
răspândirea europeană a operei lui Bohme. 
Se consideră că apariţia Iluminismului 
german a fost favorizată de idei cuprinse în 
opera filosofului protestant. De asemenea, a 
inspirat unele cercetări de alchimie 
întreprinse de Newton. Şi-a mai exercitat 
influența asupra lui Franzl von Baader, 
Spinoza, Leibniz, Hegel, Schopenhauer. (în 
Lumea ca voință şi reprezentare foloseşte 
conceptul de „magie” al lui Bohme, şi însuşi 
conceptul de voinţă ca esenţă a lumii este 
de inspirație  bohmeană), Nietzsche, 
Feuerbach, Kierkegaard (prin conceptul de 
„angoasă”), Bergson, Heidegger, şi este 
considerat premergătorul „filosofiei vieţii” 
(Lebensphilosophie). Berdiaev a semnalat 
influenţa sa în Rusia, asupra lui Herzen, 
Soloviev, a sofianicilor şi a lui Dostoievski 
(în relația dintre Dumnezeu şi răul 
universal, precum şi în ideea de „inocenţă” 
tragică). Rembrandt a fost inspirat de 


metafizica sa a luminii. Novalis a scris o 
poezie către Tieck (An Tisck), ca un omagiu 
adus lui Bohme, cel care l-a transformat pe 
Tieck în conducătorul spiritual al 
romantismului german. 

Ideile sale s-au răspândit repede în 
Anglia şi Olanda, în 1646, Charles I i-a 
tradus operele în limba engleză. În 1673, la 
Amsterdam, a apărut o primă „colecţie” din 
scrierile sale, sub îngrijirea lui H. Belke, iar 
în 1682, tot la Amsterdam, i-a urmat o a 
doua, sub semnătura lui J.G. Gichtel. 
Discipolul său Abraham von Frankenberg a 
reunit şi editat pentru prima dată operele 
lui Böhme în 1682. Opera completă şi 
riguros stabilită a apărut abia în 1730, după 
originalul autorului şi prin comparare cu 
copiile mai vechi şi mai renumite. Aceasta 
este ediţia Ueberfeld, cea mai celebră din 
câte au apărut. Titlurile latine ale operelor 
sale aparţin editorilor. Titlul Aurora a fost 
dat de un prieten al filosofului, dr. Balthasar 
Walther, directorul Laboratorului de chimie 
din Dresda, cel care l-a numit pe autorul 
cărţii philosophus teutonicus. 

Operele lui Böhme sunt următoarele: 

1612 Die  Morgenrote im Aufgang 
(Aurora). 


1619 Von den drei Principien gotiliches 
Wesens (De Tribus Principiis). 

1620 Vom dreifachen Leben des 
Menschen (De Triplici Vita). 

Antwort auf die 40 Fragen von der 
Seelen (Psychologia Vera). 

Von der Menschenwerdung Christi (De 
încarnatione Verbi). 

Ein Buch von 6 Punkten (Sex Puncta 
Theosophica). Vom himmlischen und 
irrdischen Mysterio (Mysterium 
Pansophycum). 

Von den letzten Zeiten an PK. (Paul 
Keim). 

1621 (De Signatura Rerum). 

Von der vier  Complexionen (De 
Quattuor Complexionibus). 

Apologia an Balthazar Tilken (Apologia 
contra B. Tilken). 

Bedenken uber Esaias Stieffeln (Anti- 
Stiffelius, I). 

1622 Von der wahren Busse. 


Von wahrer Gelassenheit (De 
Aequanimitate). 

Von der Wiedergeburt (De 
Regeneratione). 


(De Poienitentia). 
1623 Von der Vorsehung und der 


Gnaden-Wahl (De Elecţione Gratiae). 

Mysterium Magnum uber Genesin. 

1624 Eine Tafel der PRINCIPIORUM an 
Johann Sigmund von  Schweinich und 
Abraham von Frankenberg (Tabulae 
Principiorum). 

Vom übersinnlichen Leben (De Vita 
Mentali). 

Von goettlicher Beschaulichkeit 
(Theoscopia). 

Von den 2. Testamenten Christi (De 
Testamentis Christi). 

Gespräch einer  erleuchteten und 
unerleuchteten Seele (Colloquium 
Viatorum). 

Apologia wieder den Primarium zu 
Goerlitz Gregorium Richter (Apologia contra 


Gregorium Richter). Von 177 
theosophischen Fragen (Questiones 
Theosophicae). 


Auszug der Mysterii Magni. 

Ein Gebeth-Buechlein. 

Tafel goettlicher Offenbarung der drei 
Welten, gehoret zur 47-ten Epistel (Ep., Th., 
XLVII). 

Vom Irrthumb Ezechiel Meths (Anti- 
Stiffelius, 11). Vom juengsten Gerichte. 

Briefe an unterschiedliche Personen 


(Epistolae Theosophicae). 

Lor li se adaugă: Von sechs mystischen 
Punkten (Sex Puncta Mystica), Schluessel 
(Clavis) şi Clavis specialis). 

IDEEA DE CALITATE 

Calitatea este, în ontogeneza expusă de 
Böhme, elementul prim al devenirii în 
natură. Dar, cu toată importanţa acordată în 
alcătuirea celor existente, forma pe care i-a 
dat-o spre a putea fi pusă în circulaţie nu 
este rezultatul unor prelucrări îndelungate, 
care să dea reflecţiilor sale o expresie 
unitară şi să-şi dobândească astfel 
universalitatea în înţelegerea şi 
transmiterea conţinutului său. Nu există 
deci, la Böhme, un concept, ci numai o 
„idee” de calitate, care apare fie sub sensul 
de „matcă? a celor însufleţite şi 
neînsufleţite, fie de posibilitate de 
transformare a lucrului, identificată cu 
„mişcarea, vibrația, mobilitatea” acestuia 
(p. 73), dar şi ca spirit al lucrului, cel care 
dispune de mulțimea prefacerilor sale. De 
exemplu, în cazul căldurii, calitatea 
desemnează ceea ce, prin ardere, duce la 
eliminarea elementelor impure, adică la 
renunțarea la ceea ce nu este căldură, dar 
care îi însoţeşte manifestările. Este, cu alte 


cuvinte, acel ceva sau spiritul care menţine 
esenţa lucrului. Aceste sensuri sintetizează 
ideile de origine şi devenire, şi sunt comune 
celor patru forme sau serii sub care apare 
ideea de calitate: mai întâi este divizată în 
patru specii constitutive ale structurii 
lucrurilor (amar, dulce, acru, sărat), ale 
„chimiei” devenirii fiinţei în genere, după 
care urmează două de altă factură, inspirate 
de moralitate (bine - râu), dar cu funcţie 
asemănătoare primelor, pentru ca apoi să 
fie introdusă o singură calitate - căldura - 
părând, după proprietăţi, să se tragă din 
primele patru, iar în final, acestea din urmă 
să se regăsească în şapte spirite-calităţi 
originare. 

Calitățile moral-ontologice au sfera cea 
mai cuprinzătoare; ele sunt binele şi râul, 
pozitivul şi negativul în constituirea 
lucrurilor din natură. Valabilitatea lor se 
întinde între momentul simbolic al 
„căderii”, al ieşirii creației din starea 
cerească în lume, în procesualitate şi 
devenire, până la momentul ultim în ordinea 
naturală, desemnat prin „judecata de apoi”. 
Prin ea se poate înțelege încheierea unui 
ciclu al dezvoltării şi începerea altuia, 
asemănător celui existent în etapa de 


început a Creaţiei. 

Binele şi răul nu au sens decât pentru 
natură în starea ei impură, coruptă; 
unicitatea voinţei divine în starea cerească, 
pură, a celor create, nu ar fi dat 
posibilitatea de manifestare a elementului 
rău, a negativului care să se opună şi să 
răstoarne binele dominant, pozitivul. De 
aceea, stării cereşti nu îi este proprie 
devenirea, lupta contrariilor - cum am 
spune în termeni mai moderni. Astfel, 
elementul evolutiv al naturii ca atare, 
desprins de generatoarea sa divină, este 
prezenţa negativului - blamat într-o 
expunere dominant mistică, pentru tendința 
sa distructivă față de echilibrul inițial, care 
este identificat cu perfecțiunea sau cu ceea 
ce este bun la modul absolut. De asemenea, 
şi din punct de vedere moral, în urma 
decantării rezultate după simbolica 
judecare finală a faptelor din lumea 
naturală impurificată, răul, negativul, sunt 
excluse din principiu (cel moral, al 
respectării şi realizării binelui). 

Calitatea în acţiune, modul de a deveni 
conform calităţii, este actul de „calificare” 
(p. 75). Există o calificare întru realizarea 
binelui (de „fructe bune”) şi o calificare 


întru rău (prin care se fac „fructe rele”). 
Prima e stimulată de Duhul Sfânt, care o 
străbate ca o sevă vitală, iar a doua e 
supravegheată şi întreţinută de puterea 
diavolului. Cele două calităţi au făcut, 
iniţial, corp comun în sânul aceluiaşi copac, 
prin care Böhme simbolizează natura şi 
cunoaşterea. Metafora copacului include 
germenii dialectici şi ontogenezei: cele două 
calităţi originare nu sunt concepute ca două 
abstracții distincte, nici nu au rolul de a 
satisface numai o schemă morală, ci funcţia 
lor depăşeşte acest cadru, întemeindu-se în 
principiul după care Böhme a gândit 
întreaga existenţă. De aici abia calităţile 
dobândesc un sens moral. Pătrunderea 
oamenilor de calitatea cea bună înseamnă 
salvarea (de puterea distrugătoare a răului 
moral) şi maturizarea pentru o viaţă demnă, 
bine orientată. Pătrunderea celei rele este 
pierzania şi căderea lor (imposibilitatea de 
a-şi mai orienta viaţa după modul originar). 

Dualitatea  bine-rău în natură şi 
interioritatea umană este reflexul imixtiunii 
diavolului şi al dorinţei sale de supremație 
peste puterea originară şi, în acelaşi timp, 
al menţinerii puterii divine în drepturile sale 
iniţiale, ceea ce constituie o garanţie 


permanentă a luptei contra râului. Una 
reprezintă forţa primă şi totodată supremă, 
a existenţei, cealaltă este forţa secundă, 
derivată şi care revendică aceleaşi drepturi, 
în virtutea descendenţei lor comune. 
Apariţia răului, trecerea din starea sa 
latentă în cea manifestă de competiţie, este 
redată alegoric de Bohme prin marea 
putere de seducţie a calităţii rele. In 
copacul iniţial existau cele două calităţi, 
indiferente primelor exemplare umane, 
Adam şi Eva. La un moment dat, ei se află 
între imperativul respectării prescripţiei 
divine - anume de a nu se atinge de fructele 
copacului, şi îndemnul diavolului, de a călca 
interdicţia, în scopul firesc al intrării în 
relaţie cu cele înconjurătoare. Nu putem să 
nu recunoaştem subtilitatea alternativei. 
Dacă prima posibilitate implica o restricţie 
necondiționată în numele instanţei supreme 
(încălcarea sa fiind sancţionată iminent, pe 
măsura atotputerniciei divine), cea de-a 
doua, transferând centrul puterii de la 
divinitate asupra omului însuşi, are o formă 
de exprimare mai laxă, nemaifiind un 
imperativ, ci un îndemn. Omul, deşi sfâşiat 
între menţinerea stării de determinare şi 
înfruntarea riscului, face totuşi alegerea 


fatală, care a marcat evoluţia sa şi a lumii 
înseşi. 

Invocând o cerinţă firească, diavolul îşi 
sporeşte şansele de reuşită şi poate intra 
astfel în competiţie cu principiul binelui, 
reprezentat de Dumnezeul atotputernic. 
Argumentul pe care îl oferă forţa 
negativului este, în ultimă instanţă, unul 
teoretic, îndreptat spre cunoaştere, nu este 
un şiretlic al puterii maligne, adică o 
tentativă secundară, care să nu poată 
susţine întreaga greutate a dialecticii celor 
existente. El se poate măsura cu 
argumentul divin - acela de a păstra binele 
stării prezente prin credinţă, care afirmă 
inutilitatea stabilirii relaţiei imediate cu cele 
înconjurătoare, înţelegerea lor petrecându- 
se prin legea interioară a prezenţei 
divinului. 

Cu tot interesul actual pe care îl suscită 
elementele de modernitate ale gândirii lui 
Jakob Bohme, ar fi simplist şi incorect să 
echivalăm categoriile polare de binerău cu 
ideile de credinţă şi respectiv de cunoaştere 
şi să facem din misticul tulburat de 
problemele fiinţei un critic al religiei şi un 
deschizător de drumuri în dialectică şi 
gnoseologie. 


Gândirea lui Bohme este într-o mare 
măsură pătrunsă de soluţii teologice la 
probleme de ontologie şi gnoseologie (cum 
ar fi importanţa vitală a Duhului Sfânt 
pentru existenţă şi a Trinității ca mod de 
structurare a întregului), spre a putea 
decide că avem de-a face cu un laic deghizat 
într-o haină mistică. În mintea lui Bohme se 
unesc elemente alegorice, care păstrează 
tradiţia, cu elemente ştiinţifice, pătrunse de 
atmosfera laică a Renaşterii; inima sa 
pioasă, care crede în triumful vieţii veşnice 
stă alături de o gândire modernizată, care 
aduce corecţii doctrinei catolice. E dificil de 
hotărât în care parte înclină balanţa, căci 
nu putem ţine seama numai de opţiunea 
explicită a autorului pentru calitatea cea 
bună, concentrată în simbolicul „arbore 
sfânt”, aflat sub protecţia Sfântului Duh. 
Mesajul său, prin care expune evoluţia celor 
două calităţi din natură (şi a celor două 
„impărăţii” întemeiate pe ele: cerul şi 
iadul), în speranța trezirii conştiinţei 
cititorului şi aderarea la lumea cea dreaptă 
a calităţii bune, nu are, doar un sens 
religios, ci şi unul moral în sens larg, valabil 
deopotrivă şi într-un context laic. 

jiîntregul structurat după această 


dualitate fundamentală - bine-rău - este 
privit de Bohme sub trei aspecte: filosofic, 
astrologie şi teologic. Filosofia urmăreşte 
cele două calităţi în cunoaşterea spiritului; 
ea este o cosmoşi ontogeneză realizate de 
„puterea divină”; de asemenea, esenţa şi 
posibilităţile de creaţie ale forței 
primordiale (incluzând aştrii, elementele în 
totalitatea lor, îngerii, oamenii, diavolii, 
raiul, iadul) constituie obiectul 
investigaţiilor sale. Astrologia interpretează 
binele şi răul în care trăiesc creaturile sub 
influenţa forțelor naturii, a aştrilor şi 
elementelor. Teologia prezintă cele două 
calităţi ca pe opoziţia rai-iad, fiind totodată 
un îndreptar al felului în care credinţa şi 
spiritul oamenilor pot învinge forţele 
iadului, în vederea fericirii eterne; cu 
menţiunea că răul care nu cuprinde în sine 
într-o măsură suficientă binele, nu se mai 
poate transforma în contrariul său (oamenii 
prea pătrunşi de calitatea rea a iadului nu 
mai pot îndrepta nimic). 

In altă ordine faţă de cele două calităţi 
primordiale - bine-rău - care determină 
jocul forţelor creatoare ale lumii, se află 
calitatea numită căldură; ea este, de 
asemenea, o calitate a devenirii tuturor 


celor ce există, vii şi nevii - nepăstrând din 
corespondentul său particular decât forţa sa 
germinativă, dilatatoare, extensivă. Ea are 
două specii, lumina şi întunericul sau 
calitatea/ specia cea bună şi respectiv cea 
rea. 

Căldura în calitatea ei bună o cuprinde 
şi pe cea rea, prin care sunt desemnate 
efectele sale negative, cele prin care arde, 
devenind dăunătoare. Deşi calitatea căldurii 
e unică, ea „are două izvoare distincte” (p. 
74) - acesta este artificiul de care se 
foloseşte Bohme pentru a salva mişcarea 
dialectică în care antrenează calitatea în 
natură şi pentru ca aceasta să nu intre în 
conflict cu ideea de puritate a stării iniţiale, 
mereu identică cu sine şi autosuficientă. 
Dialectica este proprie numai stării impure 
din natura pământească - deci numai aici 
calitatea rea a căldurii, întunericul, este 
cuprinsă în cea bună, lumina. De aceea, 
inferează el, sunt două izvoare aparte 
pentru fiecare din speciile calităţii numite 
căldură. 

Lumina este elementul favorabil al 
căldurii, pe care o potenţează, făcând-o 
astfel utilă celorlalte calităţi; în lipsa 
luminii, căldura are efecte distrugătoare. 


Pentru a-şi exercita rolul binefăcător, 
căldura trebuie să dispună de lumină 
suficientă, spre a putea anula efectul 
distrugător al speciei rele: „iama vedem 
lumina Soarelui, dar razele căldurii nu pot 
ajunge în aceeaşi măsură pământul” (p. 74). 
Simbolic, Duhul Sfânt, care e sufletul 
(anima) tuturor, trăieşte şi se dezvoltă prin 
lumină - aceasta este şi reprezentarea sa 
plastică obişnuită, un nimb de lumină. 

Frigul este o calitate la fel de 
importantă precum este şi căldura, întrucât 
este reversul ei. El se află răspândit în 
întreaga natură (fiinţe şi lucruri) şi 
atenuează efectele negative ale căldurii - 
este cel care o ajută să-şi menţină rolul 
(calitatea) în natură. Asemeni căldurii, 
frigul are două specii: una bună, care 
atenuează căldura excesivă  întreţinând 
viaţa, şi alta rea, care distruge la fel ca şi 
căldura, în primul rând viaţa. 

Din tandemul de calităţi căldură-frig iau 
naştere aerul şi apa; căldura lucrează în 
sens invers cu apa (o evaporă), iar frigul cu 
aerul. Bohme deduce aerul din căldură, pe 
care o desemnează ca primă, dar îi atribuie 
acelaşi rol originar ca şi acestuia: aerul 
„este cauza şi sufletul oricărei vieţi şi 


oricărei mişcări în această lume” (p. 75). Tot 
astfel se întâmplă şi cu apa, care străbate 
toate  vieţuitoarele şi plantele. Corpul 
fiinţelor constă din apă, iar sufletul lor din 
aer. Speciile lor sunt: una vitală, dătătoare 
de fericire, alta malefică şi distrugătoare, la 
care se ajunge prin „revolta” componentelor 
- ea e cea care determină, prin mişcarea pe 
care o include, calificarea aerului şi a apei, 
şi deci posibilitatea vieţii pe pământ. De 
aceea este necesară coexistenţa celor două 
specii. 

Prin mişcarea constitutivă calităţii se 
asigură perpetuarea vieţii; ea stabileşte 
relaţii cu întregul Univers, plecând din 
izvorul originar, dar declanşând forţe şi 
efecte diferite. Alături de calităţile polare, 
universale întregii existenţe (cu valabilitate 
ontologică, etică, cosmologică) - cele de 
bine-rău - şi de cea a căldurii, constitutivă 
numai din punct de vedere ontologic, se află 
alte patru calităţi cu valoare ontogenetică, 
nu mai puţin importante decât cea de 
dinainte (Bohme nu stabileşte ierarhii între 
ele, ci numai indică faptul că perechea bine 
- rău este mai cuprinzătoare decât 
celelalte): calităţile amară, dulce (plăcută), 
acră şi sărată (aspră). Ele nu sunt tocmai 


polare între ele - deşi fiecare este duală în 
sine, cuprinzând două specii opuse - dar se 
completează şi  potenţează reciproc. 
Ultimele sunt o aplicare la constituirea 
naturii a dualității universale, bine-rău, 
menținând constant aceeaşi relație. Deşi 
sunt formate printr-o aluzie senzorială la 
simțurile gustativ-tactile, de la acestea 
preiau numai ideea de formare destinsă 
(plăcută), astringentă, contractată, 
condensată. 

Calitatea amară întreţine viaţa, căreia îi 
e esenţială - „e inima oricărei vieţi” (p. 76). 
Ea „contractă” apa şi colorează în verde 
plantele. Când e prezentă sub specia sa 
benignă, constituie un izvor de bucurie, 
iradiat de Duhul Sfânt, care o străbate; 
astfel, ea apare ca o imagine a bucuriei 
cereşti. Specia sa rea distruge viaţa, 
operând separarea corpului de spirit; ea 
antrenează focul, paroxismul amărăciunii, 
care stinge viaţa cu puterea sa 
distrugătoare. 

Calitatea dulce, opusă celei amare, 
înviorează viața şi  îmblânzeşte răul 
(evident, numai sub specia sa bună!). Ea 
atenuează asperitățile care persistă în 
fiecare creatură. Specia sa rea influențează 


calitatea amară (în care „se aprinde”) prin 
intermediul apei, cauzând boală şi 
distrugerea corpului în genere. 

Calitatea acră, contrară celei amare şi 
dulci, temperează  exagerările primelor 
două» antrenând gustul şi dorinţa de viaţă. 
Specia sa rea duce la tristeţe, melancolie şi 
la „un început al disperării” (p. 77). Când 
echilibrul vital pe care este chemată să-l 
aducă dispare, apare angoasa existenţială. 

Calitatea sărată sau aspră continuă să 
le modeleze şi îndulcească pe primele trei 
(de fapt, toate calităţile în afară de prima au 
acest rol), ferindu-le de „aprindere” - ce 
reprezintă pericolul pierderii 
măsuriideschide apetitul gustului şi apetitul 
vital în genere, datorită faptului că e „iute şi 
ageră”. Specia sa rea se „aprinde în foc”, 
distrugând viaţa; la fel se întâmplă atunci 
când e „aprinsă în apă”: duce la „uitarea 
binelui de orice fel” (P77). 

Dualitatea bine-rău, propagată prin cele 
patru calităţi constitutive existenţei 
naturale, terestre se trage din dualitatea 
astrală a calităţilor. Aştrii, sub influenţa 
cetfului, formează în om şi în animal spiritul 
„natural” Sau şi deric-astra!” (p. 83), din 
care izvorăsc răul şi binele. De altfel totul în 


lume provine din acest „dublu izvor”, care 
determină marea mobilitate a celor din 
natură. La baza ei se află o voinţă, care 
străbate toate fiinţele şi lucrurile, şi care e 
totodată „un izvor bun şi rău” (p. 78). Ea 
este esenţa calităţii generice, prevestitoare 
a voinţei noumenale a lui Schopenhauer. 
Voința caracterizează lumea pământească, 
care e duală fără excepţie; numai îngerii şi 
demonii sunt exclusiv buni şi respectiv răi, 
cu toate că la origine toate lucrurile au fost 
făcute din aceleaşi calităţi ale naturii. 
Deosebirea dintre ele constă în modul de 
calificare a elementelor: în cer mai atenuat 
de - cât pe pământ. În cer există toate 
elementele din natură, dar fără dualul lor 
malefic, ceea ce le face să apară mai puţin 
„dure” şi „active”. Această diferenţă se 
păstrează pentru a marca puritatea sferei 
divinității; ea nu ar trebui să fie sesizabilă, 
pentru că cerul este „inima naturii”. Dar, 
spune Böhme, este astfel pentru că în cer, 
ca şi în creierul omenesc, „toate forţele sunt 
blânde şi senine”, deşi din el „pornesc toate 
puterile” (p. 83). De altfel, dacă şi cerul ar fi 
supus transformărilor ca şi natura 
pământească, ar rezulta că starea de 
divinitate nu a întrunit dintru-nceput suma 


tuturor calităţilor. 

Sfera divinității este alcătuită din forţă 
vitală şi sunet - două apropieri de conceptul 
ontologic al materiei primordiale. Bohme le 
dă numele de sa/nitru şi marcuriu. Ele nu 
semnifică substanţele denumite 
salpetru/salnitru sau mercur (în germană: 
Salniterjăalliter şi  Merkurius/ Markurius). 
Prin devierea de la sensurile lor alchimiste, 
Böhme intenționează o mişcare de 
abstractizare; el se ridică de la noţiunea 
care desemnează o substanţă concretă la o 
noţiune abstractă, care desemnează pro -, 
pria-i idee ontologică. Astfel de termeni, îşi 
imaginează el, ar trebui să exprime 
problemele generale ale filosofiei./Salnitrul 
este totalitatea puterilor divine, antrenate 
într-o mişcare eternă şi unică - el reprezintă 
creaţia. Marcuriul este complementul său; 
el este entitatea care marchează diferenţa; 
nu contribuie la formarea corpului, ci 
subliniază specificul lucrului şi pune în 
valoare mişcarea, diversitatea modelării, 
modul de înfăţişare. /El apare ca un sunet, 
care dă măsura fiecărui lucru. Böhme îl 
aude în dezvoltarea armonioasă a tuturor 
fiinţelor de pe pământ, precum şi în 
interiorul pământului, în metalele sonore, 


precum aurul, argintul, cuprul, fierul etc. - 
ele sunt destinate instrumentelor care să 
reproducă şi să multiplice sunetul iniţial. 
Salnitrul şi  marcuriul dau calitatea 
distinctivă a celor cereşti, caracterizate prin 
armonie, prin care se deosebesc de 
echivalentele lor pământene compuse, de 
asemenea, din cele două elemente prime - 
cu modificările respective. Tulburarea 
salnitrului divin (Böhme nu implică 
niciodată şi marcuriul în această prefacere, 
de unde deducem rolul său secund faţă de 
forţa creatoare) prin cădere a determinat 
prevalarea corporalităţii în dauna armoniei. 

Sunetul, ca element originar, se naşte 
din prima calitate, cea aspră, cu ajutorul 
salnitrului (care-i: este „mamă”) (p. 154). 
Frecarea asprului cu amarul antrenează 
căldura devenită lumină vie, fulger; acesta 
activează puternic toate calităţile, care 
rămân mereu într-o stare de agitaţie. 
Combinația de calităţi puse în mişcare de 
fulger iese prin orificiul destinat de cele 
şapte spirite (ele însele reprezentând altă 
serie de calităţi) să fie poarta de ieşire a 
sunetului - gura. Altfel Böhme îşi 
imaginează că fiinţa ar fi „sfâşiată”, sunetul 
ţâşnind exploziv în afară. Apa dulce face din 


sunetul brut sunet articulat, cuvânt. 

Din centrul originar în care „se naşte 
focul” şi din care se înalţă fulgerul dătător 
de viaţă, apar şi calităţile (p. 158). Chiar şi 
în lemn există fulgerul vital, în propria lui 
sevă, care îl face să lumineze în foc; când 
fulgerul său luminos dispare, lemnul 
rămâne „un tăciune aprins”. Totuşi, focul 
trebuie stins „cu apă dulce”, altfel puterea 
distrugătoare ajunge până la sevă, pe care o 
seacă „în toate cele şapte spirite originare” 
(p. 160), ducând la uscăciune, de la care 
până la flăcările iadului nu mai e mult. 

Naşterea calităţilor face simțită lipsa 
conceptului în explicaţia ontogenezei. Ea 
aminteşte de cosmogoniile orientale, prin 
puterea de sugestie a metaforei şi prin 
dificultatea înţelegerii intenţiei: „spiritul 
înfocatului fulger se năpusteşte asupra 
spiritului aspru şi tare, făcând împreună un 
izvor teribil, plin de mânie şi furie, care 
turbează, rupe, sfâşie cu mare înverşunare” 
(p. 155). Böhme este încă departe de 
gândirea modernă, ca tehnică de operare cu 
abstracții. El ridică la rang de universal 
particularul, doar prin funcţia pe care i-o 
conferă - astfel sunetul este un element 
originar şi se numeşte marcuriu, care este 


şi el născut dintr-o mamă sau forţă - de 
asemenea originară - numită salnitru. 

Să urmărim, pe scurt, calificarea în 
interiorul celor - două tipuri de elemente 
prime. „Aprinderea” sau revărsarea calităţii 
aspre sau astringente produce mişcarea de 
înăsprire, care duce la uscăciune, secătuire 
(de vitalitate), fiind sursa morţii şi a iadului. 
Corespondentul ei ceresc, deci cu 
asperităţile atenuate, are rolul binefăcător 
de a face spiritul mai ager şi de a naşte 
fiinţe creatoare; de asemenea, prin ea se 
formează culori, forme, vegetale, creaturi 
cereşti şi pământeşti. 

A doua calitate a salnitrului este cea 
dulce - ea acţionează asupra calităţii aspre, 
înmuind-o şi îndulcind-o. E mai puternică 
decât prima, pentru că reuşeşte să o stăja 
înească şi să o modereze. 

Din calitatea aspră, numită şi inimă şi 
din calitatea dulce, numită căldură (a nu se 
confunda cu calitatea ontologică a 
căldurii!), s-a format inima caldă care 
răspân - deşte viață sau Fiul lui Dumnezeu. 
Din inima supremă.a luat naştere o altă 
inimă, care întreiine ideea de divinitate, 
multiplicând-o la nesfârşit. De remarcat că 
în Dumnezeu-latăl cele două calități se 


califică reciproc; aceasta înseamnă că 
neexistând o ordine strictă, şi calitatea 
aspră o poate influenţa pe cea dulce. 

A treia calitate este amară; ea 
reprezintă „al treilea spirit al lui Dumnezeu 
în puterea Tatălui” (p. 130), împlinindu-le 
pe primele două (e „răzbirea” lor). Aspectul 
său sugerează mişcarea: e „tremurătoare” 
şi „mereu cres«cândă”. Din stăpânirea 
primelor două rezultă starea de bucurie 
înălţătoare. Simbolul său este culoarea 
roşie (dulcelui îi sunt specifice nuanțele de 
albastru, iar astringentului verdele). 

Amarul înseamnă viaţă, mişcare şi e 
denumit, asemeni asprului, cor sau inimă. 
Prin bucuria pe care o degajă, şi care este 
un izvor al râsului, calitatea amară exprimă 
viaţa într-un sens mai autentic uman, faţă 
de calităţile anterioare - întrucât râsul e 
viaţă, nu mai e bucuria abstractă şi 
generală a celorlalte calităţi - râsul e 
specific omului, produsul suprem al vieţii. 
Amarul este temperat de dulce, dând 
varianta benignă a celei de-a treia calităţi. 
Când „se aprinde”, când devine acută şi 
excesivă, ea le antrenează în această 
mişcare dăunătoare şi pe celelalte două, 
devenind otrăvitoare. 


Varianta malignă a  amarului, cea 
„aprinsă”, se aseamănă primei calităţi şi 
respectiv spiritului mâniei divine, care 
întreţine focul iadului, iar pe pământ 
răspândeşte tristeţea şi mizeria umană. 

A patra calitate sau spirit este căldura 
mare, dogoareaea constituie, spune Bohme, 
„adevăratul început al vieţii şi adevăratul ei 
spirit” (p. 131). De la prima calitate, ideea 
de vitalitate s-a întărit progresiv. Calitatea 
aspră contractă şi solidifică prin frig. 
Calitatea dulce aduce aparenţa şi întreaga 
materie a corpului. Calitatea amară separă 
şi dă formă. Căldura este spiritul autentic al 
vieţii, care incită materia corporală prin 
spirit. 

Interpătrunderea şi potenţarea 
reciprocă a calităţilor, astfel încât să dea 
impresia unei singure calităţi, este numită 
marele mister al spiritului. Prin această 
idee, Bohme se apropie cel mai mult de 
calitatea generică, şi prin ea de conceptul 
de calitate. În pofida numeroaselor sale 
tatonări asupra calităţii, acesta (conceptul) 
rămâne un „mister” nedezlegat încă de 
intelect: fiind totodată calitatea unică, dar 
care le cuprinde în sine pe toate celelalte. 
De aceea, poate că nu e tocmai hazardat să 


ne  închipuim că Böhme s-ar fi ţinut 
conştient departe de conceptul unic de 
calitate, privindu-l ca pe misterul care 
concentrează în el forţa unică a Creaţiei 
divine. 

În natură totul apare ca o tendinţă către 
împlinire şi ca o încercare de compensare a 
deficitului propriu şi al elementului cu care 
intră în relaţie: calităţile aspră şi amară 
sunt „luminate“ de cea fierbinte, 
bucurându-se de cea dulce. Calitatea dulce 
se află în conflict cu calităţile aspră şi 
amară, de care se îndepărtează mereu, pe 
când acestea se „înviorează” din calitatea 
dulce, „secându-i trupul” (p. 133). Aceste 
calificări şi interpătrunderi explică 
creşterea, dezvoltarea în natura organică şi 
anorganică. Ele constituie elemente de 
dialectică sesizate de Böhme în natură; deşi 
sunt expuse într-o formă naivă, se observă 
totuşi prinderea nucleului  contradicţiei 
dialectice, sesizarea salturilor, revenirilor, 
influenţa lor asupra formelor din natură, a 
structurii unor elemente organice (tija la 
unele plante, frunzişul, formarea culorilor 
etc. - explicaţiile date de autor aici ne apar 
însă prea mult poetice şi prea puţin 
ştiinţifice). 


Asprul şi amarul, având în centrul lor 
dulcele, formează puterea divină. Dulcele 
dă naştere căldurii, şi e totodată centrul 
milosteniei divine, din care se aprinde 
lumina şi ia naştere Fiul. Acesta îşi 
răspândeşte lumina asupra întregului 
Univers ca un „fulger” (ecou al fulgerului 
purtător de germeni vitali în focul originar). 
In această ipostază, Fiul (dumnezeirea din 
el) se numeşte Duhul Sfânt, spiritul care 
iese din sine şi se răsfrânge asupra lumii. 

Naşterea Fiului apare ca un foc veşnic 
aprins, „în toate calităţile în acelaşi timp” 
(p. 139), şi care cuprinde totul - interior şi 
exterior - pământ şi cer, însufleţite şi 
neînsufleţite, inclusiv diavolul, care este tot 
o ipostază - negativă - a divinității. 

A cincea calitate sau spirit originar e 
dragostea „gingaşă, caldă şi binevoitoare” 
(p. 141); ea este „sâmbureie”. 

Triada dragoste-lumină-căldură, 
formată în interiorul calităţii dulci, se ridică 
în primele două calităţi - aspră şi amară - le 
„aprinde”, stimulează şi întreţine, făcându- 
le „vesele şi atrăgătoare”. Bucuria care se 
naşte atunci când dragostea cuprinde toate 
calităţile este asemănată cu evenimentul de 
excepţie al învierii din morţi. Dragostea ar fi 


domnit în continuare şi peste lumea 
pământească ca în raiul originar, dacă nu s- 
ar fi întâmplat căderea lui Lucifer, care a 
scindat salnitrul în omenesc şi diavolesc, 
împiedicându-l să pătrundă în cele şapte 
spirite originare (divine) şi să accedă astfel 
la bucuria şi dragostea divină. 

Din întărirea specifică asprimii şi din 
segregarea amarului, apare căldura; dar 
lipsită de lumină ea este „întunecoasă”, 
asemenea unei pietre. În contact şi prin 
frecare cu un corp tare se produce căldură - 
dar este o căldură, paradoxal, „rece”, adică 
lipsită de lumină (aici distanţarea calităţii 
numite căldură de corespondentul ei 
sensibil e evidentă). O astfel de căldură fără 
de lumină este cea divină în mânie 
(rezultată din „aprinderea” calităţilor aspră 
şi amară, în lipsa apei dulci care să le 
înmoaie şi lumineze). Exemplul cel mai 
semnificativ este căderea lui Lucifer. 
Contradicţiile şi scindarea asprului şi 
amarului au reuşit să domine şi să înăbuşe 
căldura calităţii dulci, izvorul dragostei care 
uneşte şi luminează. 

Apariţia căldurii, şi a luminii face 
calităţile aspră şi amară mai receptive una 
faţă de alta şi mai armonioase; ele tind 


către lumină ca spre viaţă. În interiorul 
naturii se petrece un salt: cele două calităţi 
dobândesc un sens nou - acela al relaţiei, al 
existenţei pentru altul. Germenii vieţii pe 
care îi poartă calitatea dulce şi luminoasă o 
transformă şi pe ea, precum şi raporturile 
faţă de celelalte calităţi, care îi întreţin 
condiţia germinatoare: asprul usucă caldul, 
pentru a nu deveni fluid ca apa şi usucă 
propria sa lumină, spre a deveni 
strălucitoare şi uscată, şi astfel folositoare 
calităţii dulci. Asprul favorizează apariţia 
căldurii în apa dulce, ce mijloceşte, la 
rândul său, apariţia luminii, care pune în 
valoare apa dulce şi  limpezimea «i, 
înviorând-o. În ea, spiritul amar se 
atenuează, devenind luminos. „Tāria şi 
puterea” sa se află în căldură. 

Jocul  abstract-intuitiv prin care se 
unesc calităţile-spirite are un corespondent 
plastic: seva din arbori, care are gustul 
calităţilor, fiind deopotrivă  astringentă, 
amară şi dulce. Ele sunt potenţate de 
apariţia căldurii primăvara» care aduce la 
viaţă calităţile amorţite şi lipsite de putere 
din timpul iernii. 

Calităţile-spirite formează şi transmit 
capacităţile intelectuale (intelectul  - 


Verstand) şi  diferenţierea( Unterschied) 
între ființe, individualizând chiar şi ființa 
supremă, prin forța maximă a capacităţilor 
sale. Efectul întrunirii calităților apare 
intens şi pătrunzător ca un „fulger”; el este 
„neîntrerupt şi veşnic” în Dumnezeu, 
asigurând cunoaşterea completă şi continuă 
a divinității de către sine. Îngerii, care sunt 
concepuţi din substanţa divină, sunt 
înzestrați cu „rațiune perfectă” şi pricepere 
(putere de înţelegere) deplină a divinității. 
Omul are numai o rațiune şi pricepere 
„fragmentare”, datorită prezenţei 
temporare a spiritului în fiinţa creată şi 
implicit a străfulgerării  iluminatoare 
instantanee. Cu raţiunea (Vernunft), care e 
zestrea intelectuală, la dispoziţia oricărui 
om, nu se poate înţelege divinitatea şi 
„naşterile sale” (geneza sa şi a lumii înseşi); 
ea ne mijloceşte doar relaţia cu cele ale 
vieţii. Numai prin exerciţiu îndelungat omul 
dobândeşte intelectul „cel adevărat”, 
puterea de înţelegere. Prin acest fel de 
cunoaştere, „naşterea interioară” (esenţa 
lumii) se poate oglindi în „naşterea 
exterioară” (în lumea aparenţelor, cea 
fenomenală în care trăim). 

Meditaţia asupra originilor modelează 


intelectul, care completează scopul şi 
condiţionarea naturală a raţiunii, în 
ontogeneza spiritelor originare sau a 
divinității, pusă sofisticat şi metaforizat de 
Böhme, se află punctul de plecare al unei 
probleme devenite pe parcursul a trei 
secole de filosofie o  problemă-cheie: 
raportul dintre intelect şi rațiune sau 
raportul dintre instanţa care contribuie la 
înţelegerea celor din natură şi instanţa 
(facultatea) prin care omul încearcă să se 
ridice dincolo de limita sa naturală, 
manifestându-se ca fiinţă culturală. 

De asemenea, calităţile dau naştere 
simţurilor, pe care le unesc într-un „singur 
spirit raţional” (p. 150). Ele cuprind totul - 
ceea ce e m şi dincolo de acest Univers, 
dând substanţa tuturor creaturilor, 
însufleţite şi neînsufleţite. 

Teoretic, ar trebui ca în lume să 
domnească o veşnică armonie, rezultată din 
îmbinarea şi acordul spiritelor, anunţat 
anterior. Discordia care mai există între 
creaturi se datorează „aprinderii” spiritelor, 
cauzate de căderea lui Lucifer, care a dus la 
paroxism toate calităţile: calitatea aspră s-a 
întărit devenind piatră, iar apa dulce s-a 
făcut gheaţă; din calitatea amară s-a ridicat 


otrava. Lucifer a fost expulzat din cer şi s-a 
întâmplat apoi Facerea lumii; pământul şi 
pietrele sale au rezultat din transformarea 
materiei brute  „vâscoase şi tari”, arse 
împreună cu cele şapte spirite. Salnitrul 
(sau partea mai rafinată a celor şapte 
spirite) „aprins” a dat naştere fiinţelor. El 
este entitatea „vie”, extrasă de cel de-al 
doilea principiu din primul principiu, din 
„veşnicul centru al naturii” (p. 173). Ambele 
sunt „spirite” - unul fierbinte şi cauză a 
calităţii, celălalt gazos şi principiu al 
creşterii. Aceste metamorfozări/metaforizări 
(în piatră, gheaţă, otravă) s-au răsfrânt 
negativ asupra modului de calificare, 
determinând dereglarea spiritelor, care s-a 
transmis şi creaturilor formate prin 
acţiunea lor. De aici necesitatea Judecăţii de 
Apoi - gândeşte Böhme - prin care răul se 
va desprinde definitiv de bine, ca mai 
înainte de cădere, revenindu-se la armonia 
începuturilor. 

Al şaselea spirit originar este sunetul 
sau tonul, care deosebeşte lucrurile între 
ele prin vibrații. E sesizabil în vocea umană 
pe pământ, iar în cer în corul îngerilor. 
Constituie o sursă a culorilor (care sunt, 
după cum vedem, de asemenea, vibrații) şi a 


bucuriei cereşti. Aici apare aceeaşi 
ambiguitate ca şi în cazul calităţii unice a 
căldurii, care este una din sursele vieţii, 
faţă de căldura răspândită de calitatea 
dulce, care are doar sarcina să tempereze 
duritatea calităţilor aspră şi amară. Al 
şaselea spirit este, după proprietăţile 
expuse, asemeni marcuriului. Deosebirea 
dintre unul din cele două elemente 
constitutive ale spiritelor-calităţi şi cel de-al 
şaselea spiritcalitate nu este expusă expres. 
Se înţelege că este vorba de o relaţie de 
subordonare - mai mult convenţională - 
între vibrația originară ce realizează 
armonia lucrurilor şi vibrația particulară, 
cea care le imprimă caracteristica de 
lucruri de un anumit fel. 

Spiritele originare, interpătrunzându-se 
şi existând din eternitate, întâietatea nu e a 
nici unuia, ci poate fi revendicată numai în 
raport cu formarea unei ființe. Ele se 
generează continuu reciproc, iar întâietatea 
şi singularitatea este numai a ființei 
supreme. Toate participă la formarea 
lucrurilor. 

Al şaptelea spirit este corpul, care se 
naşte din celelalte spirite divine. El este 
spiritul comprehensiunii, al naturii, ba, 


spune Böhme, „chiar natura însăşi” (p. 165), 
care dă formă tuturor fiinţelor cereşti şi 
pământeşti. Spiritul corpului, afirmă el, face 
ca Dumnezeu însuşi să poată fi pătruns; ne 
închipuim că el ar fi asemeni fiinţelor 
corporale umane, altminteri nu ni l-am 
putea reprezenta. Ultimul spirit este, la fel 
cu primele şase, un izvor al bucuriei şi 
frumuseţii. 

Elogiul corpului, pe care Böhme l-a 
introdus în matricea creatoare divină, este o 
dovadă a dragostei filosofului pentru 
natură, a eliberării de ideea medievală 
tradiţională, conform căreia corpul ar fi un 
păcat dat de divinitate; privindu-l ca pe 
obiectul unor plăceri îngăduite de această 
instanţă supremă, el îşi mărturiseşte 
confesiunea sa lutherană, realizând totodată 
o imagine unitara asupra celor din natură. 

Prin expunerea acţiunii celor şapte 
spirite, toată lumea îşi poate face o imagine 
asupra divinității. Naturile  nefilosofice, 
saturniene, nu au capacitatea naturală de a 
pătrunde cele originare, până la venirea 
Judecăţii de Apoi; când se va petrece 
iluminarea, totul apărând limpede, pe 
înţelesul oricui. 

Cele şapte spirite sunt înviorate de 


lumină - ele trăiesc în puterea ei, dar pe 
care o şi generează, fără ca aceasta să 
poată da naştere vreunui spirit. Dar, inclusă 
de către spirite devine „iubirea vieţii” sau al 
cincilea spirit (p. 168). 

Meandrele facerii şi refacerii 
ontogenezei spiritelorcalităţi, care ar putea 
fi puse pe seama dezordinii în expunere, 
urmăresc, de fapt, să redea ideea de 
infinitate a mişcării de autogenerare şi 
generare reciprocă a acestor elemente 
prime ale naturii. Chiar dacă pentru început 
Böhme analizează evoluţia spiritelor de la 
primul la al şaptelea, el poate reîncepe 
ulterior expunerea - conform ideii enunțate 
- cu oricare din spirite; astfel se explică 
intervenţia celui de-al cincilea spirit în urma 
expunerii celui de-al şaptelea. 

Ultimul spirit face din toate celelalte un 
corp palpabil - el reprezintă natura, „trupul 
naturii”, din care apare tot ceea ce este 
creat pe pământ, fiind proiectat şi asupra 
celor din cer. Corporalitatea este ultimul 
spirit, fără de care lumea creată nu s-ar 
putea identifica cu natura. Mai mult, acest 
spirit-calitate este la fel de important ca şi 
celelalte, aducând spiritualismul dominant 
al doctrinei sale în miezul realului, al 


materialităţii. 

Böhme ne cere să înţelegem natura 
divină prin cel de-al şaptelea spirit (care, de 
altfel, este şi el considerat natură divină!). 
Lipsa de rigurozitate de care face dovadă 
reiese a fi, în cele din urmă, o concesie 
făcută corporalităţii şi materialităţii, faţă de 
care celelalte spirite nu sunt decât simple 
abstracții necesare apariţiei sale. Ultimul 
spirit reprezintă natura - el este produsul 
celorlalte spirite; dar, odată produs, situaţia 
se schimbă, devenind el însuşi producătorul 
celorlalte - e deopotrivă cauză şi efect: 
Natura este o dată creată şi altă dată 
creatoare  Identificându-se cu divinitatea 
creatoare, într-un concept unic, asupra 
căruia va medita mai îndelung Spinoza. 
Ajunşi la ultima treaptă a creaţiei ni se 
dezvăluie simţul dialectic (nu tehnica de 
mânuire a dialecticii) al lui Bohme: ultima 
treaptă este mai degrabă prima treaptă a 
unui nivel superior, fiind şi cea mai 
importantă şi definitorie. Ea este concretul 
rezultat în urma unei suite de simple 
abstracții (lipsite de un conţinut real; ele 
apai ca nişte nume convenţionale). 

În cel de-al şaptelea spirit se află natura 
sau comprehensiunea calităţilor, care este 


„luminoasă şi densă... dar foarte 
aparentă...; însă, în felul acesta, întregul 
adânc este deasupra ei şi sub ea însăşi” (p. 
193). Böhme are intuiţia fenomenalităţii 
lumii naturale; esenţialul sau „adâncul“ nu 
stă în ea însăşi, ci deasupra şi dedesubt, 
fiind ceva care depăşeşte contactul nostru 
sensibil. Jocul dialectic al esenței şi 
aparenţei este numai intuit, fiind în 
expunerea sa perturbat de localizarea 
spaţială a esenței: „deasupra” şi 
„dedesubt”. 

Al şaptele spirit le contractă pe celelalte 
şase, dând concretizarea sau corporalitatea 
lor - de aceea el se numeşte 
„deznodământul celor şase”. El acţionează 
asupra salnitrului ca un „magnet”, care 
atrage metalul; contractarea dă 
materialitatea, nu se ştie după ce 
principiu, Califică într-un chip de neînțeles” 
(p. 250). De asemenea, al şaptelea spirit e, 
într-un fel, generatorul celorlalte: 
„pântecele tuturor spiritelor”. Naşterea 
înseamnă mai mult decât concretizarea lor, 
care are întâietate în expunere. 

Deşi ultimul spirit le cuprinde, le naşte 
şi fasonează pe celelalte, numai prin el nu 
se poate ajunge la cunoaşterea lor, pentru 


că nu este o relaţie conştientă de generare 
(„el nu poate cerceta adânca lor naştere” - 
p. 252); de altfel, el este produsul lor, care îi 
sunt „tată”. 

Admiţând că mişcarea de generare 
continuă a calităţilor ar fi putut începe cu 
oricare din cele şapte, Böhme pune pe 
seama priorităţii acestora la un moment dat 
compoziţia pământului: întâietatea calităţii 
aspre în salnitru a dus la crearea straturilor 
inferioare, dure şi aspre, la pietre. Datorită 
acestei calităţi, totul în lume a devenit 


„tare”,  „vârtos” şi  „impenetrabil”, ca 
urmare a „repulsiei” Şi „veşnicei 
adversităţi” petrecute în interiorul 


salnitrului divin. Acolo unde spiritul aspru şi 
cel amar şi-au început acţiunea, salnitrul s-a 
spart „în cioburi”, dând naştere nisipului; 
dominarea sunetului şi a spiritului aspru în 
apă a determinat crearea aramei, fierului şi 
altor metale asemănătoare; prioritatea apei 
a format reţinerile de apă pe suprafaţa 
pământului; principiul cald, cel mai 
favorabil din punct de vedere ontologic, 
este şi cel mai benign din punct de vedere 
geologic - „fierbinţeala” a separat duritatea 
din spiritul aspru, creând în salnitrul 
pământului metalele nobile, ca aurul, 


argintul şi pietrele preţioase. Acestea atrag 
atenţia şi admiraţia şi datorită faptului că 
au concentrate în ele multă lumină şi 
dragoste, iar lumina se aprinde încă din 
epoca de puritate, anterioară mâniei 
dumnezeieşti; ele reprezintă deci, în ochii 
noştri, un simbol al purității şi perfecțiunii 
iniţiale divine. 

Mineralele pământului se clasează după 
felul în care salnitrul s-a înălţat primul către 
„lumina dragostei”. De aceea, metalurgia 
alchimistă prevedea retopirea lor de şapte 
ori, pentru a se ajunge la starea pură, 
stratul prim. Trebuie eliberate pe rând: 
calitatea aspră, care reţine salnitrul captiv 
al „morţii amare”, care stărâmă totul; 
trebuie să se renunţe şi la „spiritul focului”, 
care concentrează „durerea şi teama 
îngrozitoare a vieţii” - el dă naştere mâniei 
şi suferinței; după acestea, „spiritul 
dragostei urcă în apă prin lumină”, înviind 
trupul mortificat de spiritele anterioare, iar 
materia redobândeşte forţa primului spirit 
originar al metalului; prin a şasea topire, 
materia se întăreşte, viaţa începe să se facă 
simțită, ia naştere tonul său, care poate fi 
pus în valoare numai de un foc moderat, 
care să-l domolească; a şaptea prefacere 


necesită un foc „subtil”, care să stimuleze 
viaţa şi să o înfăţişeze ca infinită. Metalul 
capătă culoare şi o individualitate aparte. 
Calitățile sunt elementele/forţele prime 
ale celor ce există; studierea drumului pe 
care l-a parcurs existenţa cu Cle trebuie să 
înceapă. Dar, aşa cum a gândit Bohme 
forţele existenţei, respectiv lupta continuă a 
calităţilor - ele nu sunt suficient de 
puternice şi independente spre a asigura 
existenţei o dezvoltare din sine şi a le putea 
considera începutul necondiţionat al celor 
ce există. De aici şi întrebarea pe care şi-o 
pune el, anume: de unde apare acel ceva, 
elementul prim al existenţei? Trebuie să fie 
un temei prin care să-l putem concepe 
(Urgrund), chiar şi un abis despre care să 
nu putem spune mai mult decât că ar fi un 
„adânc întunecat”, fără început sau sfârşit. 
Cu O schemă mai abstractă, 
conceptuală asupra existenţei, Böhme ar fi 
ezitat mai puțin în faţa ideii de 
autodezvoltare a  spiritelor-calităţi; dar, 
datorită reprezentărilor pe care şi le face 
asupra ideii de calitate, el simtel nevoia să 
gândească pentru elementele sale intuitive 
uni punct de sprijin în ceva care să fie - în 
calitate de temei în virtutea căruia să putem 


concepe primele manifestări ale existenţei - 
şi totodată să nu fie înaintea fiinţei înseși - 
adică  abstracţia goală, nimicul fără 
determinaţii, pe care numai îl putem 
imagina, dar care e lipsit de existenţă. 
Böhme îl numeşte „încăpere întunecoasă a 
morţii” (p. 403), dar nu pentru că ar anihila 
viaţa, ci pentru că e în afara ei sau nu o 
cunoaşte încă. 

Alt nume al calităţilor este şi cel de 
„spirite originare sau divine” - faptul că 
Bohme a încercat să dea o întemeiere 
dincolo de ideea de spirit divin, deci de 
divinitate, ar jputea constitui şi o încercare 
de limitare a sferei divinității în favoarea 
celei de natură; nimicul sau abisul lipsit de 
viaţă şi putere nu este compatibil cu 
atotputernicia divină, ci, mai degrabă, cu 
ideea de natură lipsită de conştiinţă. 
Asemeni existenţei în stadiul său manifest, 
această „beznă adâncă” cuprinde toate 
elementele care vor alcătui lumea în stare 
„perfectă” şi „desăvârşită” - ele, însă, nu 
pot fi „aprinse” de către spiritele-calităţi, 
căci neavând loc o luptă nu există nici 
mişcare. 

Dar mişcarea, ne putem pune 
întrebarea, este numai ieşirea în lume a 


spiritelor din îngustimea şi bezna iniţiale - 
aşa cum reiese de mai sus - sau începe abia 
prin distanţarea de acestea - dar în ce fel? 
Lumea însăşi nu este altceva decât evoluţia 
sau mişcarea spiritelor-calităţi. Există o 
pauză, un moment de inerție între tenebrele 
începutului şi mişcarea elementelor sale, 
susţinută de lupta celor opuse. Bohme nu 
poate trece peste el decât printr-un 
artificiu. 

MATRICEA TRINITARĂ 

Filosofia înseamnă, la Böhme, reflecţia 
asupra naturii, considerată ca operă a 
divinității. Pentru ca noi să accedem la 
profunzimile sale, trebuie să fim călăuziţi de 
puterea de pătrundere a Duhului Sfânt. 
Fiind „sfânt”, el se află în Dumnezeu, în 
dumnezeire; deci, conform principiului său, 
şi în natură (identificată cu „trupul lui 
Dumnezeu”), şi în noi înşine, ca fiinţe 
existente în ordinea naturii. După cum 
sufletul omului se află în tot corpul, tot 
astfel, Sfântul Duh se regăseşte în întreaga 
natură. Prin această apartenenţă, omul, ca 
fiinţă naturală are, potenţial, o deschidere 
filosofică - în sensul său, poate cerceta 
natura ca manifestare a divinității. 

Aştrii: sunt, asemenea corpului şi 


sufletului omenesc, pătrunşi de divinitate, 
pentru că şi ei fac parte din întregul naturii, 
iar observarea lor dă un sens unitar 
reflecţiilor noastre asupra fiinţei umane, 
întregind totodată ideea de investigaţie 
filosofică (în accepţia expresă a lui Bohme, 
cercetarea lor ţine de astrologie; dar cum el 
priveşte spre bolta cerească cu imaginaţia 
şi cu gândirea speculativă, neconducându- 
se după observaţii şi măsurători, într-un 
sens mai cuprinzător, aceasta poate fi 
subsumată filosofiei). „Gerul, pământul, 
aştrii, elementele sunt Dumnezeu în triplă 
ipostază - cum am spune în termeni mai 
moderni,  „obiectivat'; Böhme spune 
„făcându-se... pe sine creatură” (p. 83) şi 
parcurgând cele trei faze ale prezenţei sale 
în lume: existenţa, perpetuarea sa în timp şi 
funcţionarea conformă naturii sale. 
Împreună cu acţiunile şi forţele lor, aştrii 
reprezintă „infinitul” - pe care cele şapte 
spirite ale lui Dumnezeu îl compun 
continuu. Ca să se poată menţine această 
permanenţă, „trupul înţepenit al 
pământului” trebuie mereu să se „aprindă” 
şi să se nască din nou. Nici ceilalţi aştri nu 
se mişcă din locul lor, deşi constituie 
obiectul unor mişcări neîntrerupte. 


Ideile profunde şi actuale prin care 
Böhme susține existenţa eternă a 
pământului şi infinitatea Universului încă 
coexistă cu reprezentarea cosmică creştină. 
Lor li se adaugă idei neoplatonice şi stoice, 
prelucrate de filosofii alchimişti, cu privire 
la similitudinile existente între lumea cea 
mare a Universului şi lumea redusă la scară 
umană. „Adâncul dintre aştrii şi pământ”, în 
care sunt cuprinse planetele şi elementele - 
spune Böhme - se aseamănă cu „golul“ din 
corpul omului (în care sunt incluse organele 
interne!). Corpul împreună cu organele 
simbolizează cerul şi pământul. Carnea este 
pământul „şi e chiar pământ”, afirmă el. 
Sângele reprezintă apa, „şi e chiar apă” (p. 
81). „Suflul” (respiraţia - n.n. R.C.) este, în 
fapt, aerul; plămânii figurează într-un mod 
mai specific decât „golul” interior corpul 
omului, relaţia pământului cu aştrii, în care 
elementele califică asemeni combinării lor 
din natură. Venele şi arterele se aseamănă 
cu mişcările aştrilor. Intestinele, în care 
sunt prelucrate elementele hrănitoare ale 
organismului, au o funcţie asemănătoare cu 
efectul (sau cu „mistuirea”) aştrilor (căci 
hrana este formată sub influenţa aştrilor* 
iar deşeurile alimentare rămân, de 


asemenea, în puterea acestora). Roadele 
organice ale pământului, ca şi cele 
minerale, sunt dependente de aştri. 

Inima, ca organ principal al corpului, 
joacă acelaşi rol cu cel al calităţii de bază, 
care este căldura (sau focul), căci ea, spune 
Bohme, este iradiată de inimă. Foalele sunt 
aerul, ficatul e apa, căci de la el pleacă 
sângele (de asemenea, o substanţă apoasă) 
în corp - el e sediul („muma”) sângelui; 
bojocii sunt pământul (şi făcuţi din pământ 
metamorfozat). Carnea nu are elasticitate, 
căci şi ea e făcută din pământ - şi la fel 
acesta, nu are judecată. Fiecare element şi 
organ al corpului există prin acţiunea 
conjugată a tuturor, iar corpul şi spiritul îşi 
dau reciproc viaţă şi putere, asemeni 
componentelor Trinităţi. Mâinile oglindesc 
viziunea de artizan a autorului, căci ele 
constituie forţa omului, prin el intrând în 
relaţie practică cu natura; tot astfel, mâinile 
sunt „atotputernicia lui Dumnezeu”, prin 
care el a făcut cerul şi pământul. 

După cum interiorul omului şi al 
divinității sunt alcătuite din tripla unitate, şi 
animalele sunt constituite din aceeaşi 
triadă, care unifică însă elemente de o 
calitate inferioară celei umane. În timp ce 


chipul omului este făcut după modelul 
îngerului, care este o imagine a divinității 
supreme, animalul este făcut din „natura 
brută a acestei lumi”. Păsările, viermii, 
plantele şi pietrele sunt, de asemenea, 
întreite, după modelul divinității. Nimic nu 
se poate abate de la regula triplei unităţi - a 
forţei care determină existenţa lucrului, a 
Unului, a  multiplicării acestuia prin 
acţiunea fluidului vital, a sevei şi a spiritului 
care individualizează lucrul. Absența unuia 
dintre acestea ar anihila şi puterea celuilalt, 
făcând imposibilă existenţa lucrului în 
întregul său. 

Ca Trinitate, ca esenţă şi izvor al 
naturii, Dumnezeu e neschimbâtor - el e 
constant principiul şi sursa binelui. Dar 
pentru a menţine această funcţie şi a 
recunoaşte totodată prezenţa răului în 
lume, Bohme operează disjuncţia dintre 
creator şi crearea după principiul binelui, şi 
produsul creaţiei, care nu mai păstrează 
starea de simplă creatură conformă 
principiului inițial, având o evoluție 
independentă, prin care spiritualitatea 
originară, provenită din esenţa divină, este 
devansată de corporalitate - cea care dă 
specificul condiţiei umane, şi prin care se 


petrece, de fapt, devierea faţă de sursa 
divină. Această schimbare a raportului 
justifică prezenţa răului în om şi este 
concentrată într-o substanţă vitală: fierea. 
Ea pune în mişcare spiritele siderale, 
aducând cu sine bucuria. Excesul său (dacă 
se „aprinde” într-un element) îi este însă 
fatal omului; astfel, prin pierderea măsurii, 
ia naştere răul. Otrava sa merge de la inimă 
- care „aprinde” elementul foc - către sânge 
şi vene, care sunt străbătute de elementul 
apă. Dumnezeu nefiind corporal nu conţine 
fierea, care poartă în sine germenele răului. 
El e spiritul atotputernic şi esențialmente 
benign - e binele pur. 

Calitatea amară, existentă în Dumnezeu 
ca spirit constitutiv, se deosebeşte de fierea 
omului prin forţa creatoare pe care o 
generează, ca şi prin universalitatea 
intervenţiei sale.  Fierea, deşi pare 
cosubstanţială calităţii amare şi, după cum 
o expune Bohme, este capabilă să catalizeze 
spiritele, constitutive, are o sferă de acţiune 
mai restrânsă decât a calităţii amare - ea 
prinde numai existenţa umană. Dumnezeu 
nu se mânie, căci el deţine măsura exactă a 
tuturor actelor sale - el numai induce mânia 
în oameni (evident, în cei care nu-i respectă 


prescripţiile). Ea însă nu se exercită efectiv, 
ci o simţim doar ca tendinţă „altfel ar 
ajunge distructivă, iar scopul ei este să 
îndemne la îndreptare. Abia odată cu 
judecarea finală a faptelor, mânia divină va 
deveni autentică, reală, în urma selectării 
morale. Dar, de asemenea, mânia va fi 
proiectată asupra naturii, şi nu se va 
răsfrânge asupra lui Dumnezeu (care va fi 
pătruns de bucuria sancţionării pe măsură a 
faptelor). 


Jakobjbö hm 


Jakob  Molime în atelierul său de 
cizmărie scriind operele sal 
I V. 

TVei principii ale esenței divine. 

Amsterdam, 1660 

Cele şapte spirite care constituie 
substanţa a tot ce există, deci şi a divinității, 
îl reprezintă, în totalitatea lor, pe 
Dumnezeu-latăl, Unul diversificat în 
elemente de sine stătătoare. Naşterea sa se 
petrece, ca tot ce există (şi care primeşte 
existenţa de la sine), prin lupta calităţilor. 
Apa dulce mlădiază calitatea aspră, dându-i 
strălucire. Prin contractare se formează un 
corp  (neesenţial însă pentru ideea de 
divinitate, faţă de corpul omenesc, care este 
esenţial ideii, de om), fără de care nicio 
creatură - spune Böhme - chiar şi divină, nu 
ar putea exista. Din asprime, care 
contribuie cel mai mult la corporalitate, 
apar atributele divine, prezente în egală 
măsură: puterea de pătrundere absolută, 
atoate - înţelegerea şi atotcuprinderea. 
Echilibrul dintre ele şi perfecțiunea pe care 
o reprezintă sunt redate prin metafora roții 
unice, asemeni unei sfere, compuse din 
şapte roţi incluse (simbol al îngemănării 
celor şapte spirite-calităţi originare), care s- 
ar putea orienta în toate direcţiile, fără să 
fie nevoie de schimbare. Aceasta este, la 


Böhme, dialectica naşterii divinității sau 
generarea continuă a substanţei divine - ea 
însăşi creată şi creatoare - fiind totul, 
asemeni naturii, şi regăsindu-se cu toată 
fiinţa sa, în totul. 

Ca unica fiinţă absolută, Dumnezeu se 
prezintă ca un maximum faţă de tot ceea ce 
este relativ, faţă de oricare din creaturile 
sale. În fapt, esenţa dumnezeirii a rămas 
mereu ascunsă judecății omeneşti. Ca să o 
putem reprezenta, ne imaginăm atributele 
sale prin depăşirea limitelor umane (de 
acţiune, receptare şi  comprehensiune) 
Dumnezeu care e în ceruri (acolo unde omul 
nu poate pătrunde) apare e, a o convenţie, 
căci, spune Böhme, aceasta nu înseamnă că 
cerul ar putea cuprinde pe Dumnezeu, 
pentru că cerul însuşi e făcut din puterea 
divină” (p.86). Această figură de stil arată 
distanţa faţă de fiinţa primă „şi totodată 
natura sa esenţial spirituală - nu o putem 
localiza în spaţiu, în spaţiul nostru terestru. 
Tatăl din ceruri, explică Böhme, vrea să 
însemne că „puterea şi strălucirea lui apar 
limpezi şi luminoase şi pure ca cerul” (p. 
86) - „limpezi” şi „pure” întrucât sunt 
prime, originare, nealterate de 
evenimentele ulterioare ale creaţiei. Când 


vorbim însă despre ele, noi trebuie să facem 
apel la experienţa şi la puterea de 
înţelegere umană, pe care le transpunem, 
inevitabil, în limbajul uman - toate elemente 
relative la condiţia de creatură a omului, 
incompatibile cu necondiţionarea 
creatorului. Tot în acest sens trebuie să 
luăm şi metafora celor şapte roţi incluse, pe 
care o putem gândi printr-un efort al 
imaginaţiei, dar pe care nu ne-o putem 
reprezenta în spaţiul nostru fizic (atât 
mişcarea simultană în şapte direcţii, cât şi 
incluziunea celor şapte roţi egale ca 
mărime). Ea simbolizează  ineficienţa 
criteriilor umane în reprezentarea şi 
judecarea divinității, deci suspendarea 
limitei a tot ce e omenesc. 

Dumnezeu-Fiul nu se află în natură ca 
atare - fiind la fel de abstract ca şi Tatăl - ci 
doar în cele din natură. Neputându-ne 
exersa în cunoaşterea sa prin experienţă, 
nu-i putem da intelectual determinaţii, nici 
măcar nu-l putem descrie; îl putem însă 
prinde intuitiv, în parabole. Astfel, ne 
imaginăm că Fiul reprezintă „inima în Tatăl, 
centrul vital al puterilor sale; din acest loc 
şi în această calitate esenţială vieţii, el dă 
naştere bucuriei cereşti (ca element 


novator, Fiul simbolizează permanenţa ideii 
de paternitate, însoţită de sentimentul 
corespunzător împlinirii). 

Fiul este, de asemenea, puterea şi 
lumina Soarelui - simbolul Tatălui - care 
reflectă măreţia tuturor aştrilor, a întregii 
naturi, cu care se uneşte într-un singur 
astru; ceea ce înseamnă că şi el este 
intrinsec unităţii iniţiale. Dumnezeu-latăl 
fiind Unul, începutul, izvorul tuturor celor 
existente, îl cuprinde şi pe Fiu, căci dacă 
acesta din urmă ar fi o individualitate 
aparte, independentă de Tatăl creator, 
„puterile fiind despărțite, el [Tatăl] n-ar mai 
fi atotputernic” şi atotcreator (p. 89). 
Totodată Fiul, ca şi Soarele, este unic faţă 
de întregul Univers (Tatăl); este o „persoană 
independentă” a Trinității. Deşi el este 
veşnic născut şi renăscut în sânul Tatălui, a 
cărui putere procreatoare se menţine prin 
existenţa Fiului, tot astfel şi Fiul, dacă nu şi- 
ar exercita funcţia sa de creatură, dacă nu 
ar răspândi şi perpetua lumina Tatălui, 
acesta nu ar mai putea exista ca fiinţa 
divină supremă. Existenţa deopotrivă de 
necesară a celor două persoane ale treimii 
originare ocazionează reflecţii de fineţe 
asupra intercondiţionării elementelor într-o 


relaţie, cum ar fi: „atotputernicia”, cu toată 
aparenţa ei de idee absolută, este şi ea 
dependentă de puterea secundă, iar 
creatura, produsul 

Creaţiei, întreţine şi defineşte 
capacitatea zămislitoare a creatorului, a 
unicului, în pofida aerului de autosuficienţă 
care-l înconjoară. 

Momentul Fiului este, din punct de 
vedere dialectic, cel mai bine prins de 
Bohme (faţă de cele în care analizează 
participarea Tatălui şi a Duhului Sfânt la 
funcţionarea triadei), pentru că el este cel 
care simbolizează devenirea - o temă dragă 
sieşi. Bohme nu este un maestru în folosirea 
dialecticii; totuşi, trebuie remarcat faptul că 
ea îi este naturală - el nu o invocă când şi 
când pentru a-şi argumenta vreun gând, ci 
el este cufundat în dialectică, el vede natura 
cu ochi dialectic. Nu reflectează asupra 
dialecticii ca metodă de regândire a naturii 
- de aceea, probabil, nici nu-şi dă seama de 
riscurile pe care le comportă supralicitarea 
acestor tentaţii, ajungând uneori la jocuri 
gratuite sau chiar la confuzii. Astfel este 
ideea că Fiul se naşte când „în afara 
îngerilor”, din izvorul de apă dulce, din cele 
şapte spirite, când se naşte „într-un înger” 


(p. 188), în izvorul inimii şi îşi răspândeşte 
lumina asupra celor şapte spirite ale 
îngerului (anterior afirmase că numai 
ultimul spirit este generatorul îngerilor!). 
Naşterea divină are loc în inimă, prin 
înfruntarea calităţilor aspră, amară şi 
căldură; sarcina divinității prime cu 
divinitatea zămislită este perpetuă - în 
inimă, pentru că nu este o reproducere prin 
corp, ci din spirit, în lăcaşul sufletului. De 
asemenea, pentru că nu este o naştere 
corporală, produsul concepţiei nu se 
desprinde niciodată de corpul divinității, 
coexistând cu acesta şi întreţinând perpetuu 
ideea de înnoire, fără ca aceasta să se 
petreacă în fapt. Rămas în stare de potenţă, 


noul este sustras transformării, 
menţinându-şi, teoretic, condiţia de element 
veşnic nou. 


Ideea lui Bohme, conform căreia inima 
corpului este ca Soarele pentru întreaga 
lume, reia ideea-cheie a filosofiei lui 
Paracelsus, după care în lumea cea mică a 
corpului omenesc, ca şi în lumea cea mare 
care este Universul, acţionează forţe 
identice, după aceleaşi principii, care duc la 
rezultate asemănătoare. La fel cum Soarele, 
prin căldura pe care o răspândeşte, face 


posibilă viaţa pe pământ, tot astfel inima, 
prin mobilitatea pe care o imprimă 
organismului, întreţine viaţa în corpul 
uman. 

Ea îşi trimite forţele către creier care, 
la rândul său, impulsionează receptivitatea 
inimii şi apoi a altor organe. 

În inima corpului se află, de asemenea, 
sâmburele Trinității, care concepe la fel ca 
natura: spiritul aspru este antrenat spre a 
contracta masa din interiorul apei dulci, 
fiind identificat în corp cu sângele sau uleiul 
inimii, care conţine el însuşi „rădăcina” 
Trinității - iată care este, după Böhme, 
temeiul şi marele mister al omului. Acest 
mister, decodificat, este misterul jocului 
dialectic, conform căruia nașterea Fiului în 
corpul divinității, a Unului, prin care se 
perpetuează existenţa, şi matricea, schema 
după care este alcătuită existenţa în 
totalitatea ei, Trinitatea, sunt unul şi acelaşi 
lucru. Sunt, însă, numai nişte momente 
dialectice, nededuse procesual unul din 
celălalt ci, paradoxal, avem de-a face cu o 
dialectică „îngheţată”: deşi există o relaţie 
între generator şi elementul nou, ea este 
blocată, pentru ca elementul ultim apărut să 
nu devină el însuşi generatorul altuia nou şi 


să complice schema în care sunt gândiţi 
aceşti termeni (Fiul devenit el însuşi Tată ar 
submina caracterul absolut al Tatălui iniţial, 
iar Trinitatea intrată cu totul în existenţă şi 
reprodusă mereu din sine, ar desacraliza 
momentul de excepţie al Creaţiei). Tot 
astfel, din matricea teoretică a Creaţiei nu 
decurge nicio idee care să sugereze 
procesualitatea, dezvoltarea din sine, doar 
simbolul acesteia (naşterea şi existenţa 
Fiului) şi cea dintâi au, prin convenţie, o 
sursă comună. 

După cum Dumnezeu dă naştere în 
interiorul său Fiului, care e inima şi puterea 
sa novatoare, tot astfel şi îngerii sunt 
structuraţi trinitar, incluzând în ei inima şi 
Fiul corespunzător, care potenţează puterile 
îngereşti. Acestea generează spiritul lor, 
care este etern, şi asemănător cu Sfântul 
Duh, care se înalţă din simbioza Tată Fiu, 
făcând posibilă cunoaşterea divinității. 
Crearea îngerilor înseamnă travaliul 
spiritelor originare şi cuvântul (imperativul) 
Domnului - substanța originară şi voința 
divină care a modelat-o pe prima. 

Sfântul Duh, ca a treia persoană a 
dumnezeirii, se trage din puterile conjugate 
ale Tatălui şi Fiului; el este spiritul care 


înţelege şi judecă (p. 92), alăturându-se, 
prin această capacitate, treptelor definite ca 
existență - momentul Tatălui - şi devenire - 
naşterea perpetuă a 

Fiului. Puterea de pătrundere şi 
iluminare a Sfântului Duh este o sursă de 
echilibru, de  coexistenţă armonioasă a 
forţelor conjugate, asemeni salnitrului divin; 
el fixează puterea fiinţei prime, precum cele 
patru elemente întăresc puterea Soarelui. 
Ca şi a doua persoană a Trinității, cea de-a 
treia  răspândeşte bucuria în interiorul 
Tatălui (fără acest pandant sensibil, 
dumnezeirea nu s-ar putea transmite prin 
credinţă - care măreşte receptivitatea ideii 
prin forţa de captare a sentimentului). 
Sfântul Duh este elementul activ al 
divinității în interiorul Tatălui, expresia 
voinţei divine şi, prin aceasta, „viaţa şi 
spiritul tuturor creaturilor”. El dă chip şi 
formă celor existente în Dumnezeu (p. 365), 
întreţinând viaţa şi conturând Trinitatea în 
interiorul divinității, care se prezintă ca „un 
Dumnezeu unic şi trei persoane distincte”. 
Sfântul Duh completează, prin activismul 
său, sarcina dialectică a Fiului. Totuşi, el nu 
realizează depăşirea care ar da deschiderea 
unei triade dialectice, ci apare ca un 


element care închide Trinitatea - unitate în 
trei componente care nu se mai reproduc. 

Sufletul omului simbolizează Duhul 
Sfânt; la fel cum acesta din urmă orientează 
trupul divin reprezentat de Dumnezeu-Tatăl, 
tot astfel sufletul omului orientează corpul 
acestuia. Obârşia sa din Tată şi Fiu este 
eternă şi asemeni lor ca dimensiune (deci şi 
putere). 

Fără puterea primei persoane, a Tatălui, 
ne dăm seama că lucrul n-ar mai fi lucru - 
nu ar intra în existenţă. Fără a celei de-a 
doua persoane, a Fiului, nu ar putea 
subzista. Ce poate să însemne forţa ultimei 
persoane, mai presus de existenţă şi de 
întreţinerea ei? Böhme însă, nu recurge la 
simetrii gratuite când afirmă că fiecare 
constituent al Trinității este la fel de 
important - omul ca spirit conştient de 
poziţia sa în existenţă nu este mai puţin 
important decât existenţa însăşi. Şi această 
remarcă e semnificativă nu numai prin 
aportul intrinsec, trinitar, pe care Böhme l-a 
avut în vedere explicit, ci şi prin substanţa 
existenţialistă a meditaţiilor, care va fi 
detaliată la o distanţă de peste 200 de ani 
de la încercările sale. 

Lipsa imboldului dat de Sfântul Duh 


omului prin sufletul acestuia îl privează de 
înţelegerea propriei sale naturi, a lumii şi 
divinității, lăsându-l pradă diavolului, 
manifestat în ordinea existenţială ca 
„împotrivire şi dez nădejde”. In ordinea 
naturii, influenţa nefastă a forţei maligne 
determină  impurificarea forțelor, care 
corupe armonia constantă a ordinii divine. 
Inainte de cădere, pământul şi cerul 
aveau aceeaşi înfăţişare ca şi după cădere, 
fiind populate de fiinţe divine, inclusiv de 
Lucifer. El - ca „principiu secund” al 
divinității, şi-a pierdut însă dreptul de a mai 
participa la divinitate - la principiul prim, 
pe motivul trufiei şi nesupunerii. Astfel, el 
„a fost izgonit cât mai în afară” (p. 101), 
spune Böhme; totuşi, acest „afară” nu putea 
să însemne pe pământ, căci, ar fi trebuit să 
dobândească statutul de fiinţă creată 
muritoare. Deci Böhme adaugă: „ceea ce 
înseamnă şi cât mai înăuntru” - deci cumva 
tot în cadrul divinității; el şi-a pierdut numai 
prerogativele puterii divine, dar originea nu 
i-a fost negată. Această transformare în 
sânul divinității a antrenat şi transformări în 
elementele de bază sau calităţile divine. 
Salnitrul - centrul naturii sau „principiul 
său prim” - a început să „ardă” odată cu 


înfruntarea spiritelor originare în interiorul 
lui Lucifer; dacă acesta ar fi fost rău de la 
începutul Creaţiei, nu numai că nu s-ar fi 
bucurat niciodată de perfecţiune şi 
frumuseţe, cum spune Böhme, deci nu ar fi 
putut participa la divinitate, dar nu s-ar 
justifica iertarea răului (ca original în 
calitatea bună şi deci retransformabil în ea). 
Dacă i s-ar atribui lui Dumnezeu, în calitate 
de divinitate supremă, „aprinderea“ 
salnitrului, situaţia rezultată ar afecta 
principiul moral prin care  legiferează 
divinitatea, contrazicând esenţa morală a 
acesteia şi însăşi finalitatea acţiunilor sale. 
Răul în lume nu se datorează nici 
omului (dar îl poate întreţine, după cum s-a 
văzut, prin fiere), căci sub înfăţişarea 
animalelor, păsărilor, viermilor, pietrelor a 
existat înaintea creării omului - el însuşi 
luând forma actuală abia după căderea în 
păcat. În afara dezvinovăţirii ontologice, 
Bohme aduce şi argumente moral-teologice: 
dacă răul s-ar fi datorat omului, Dumnezeu 
nu l-ar fi putut ierta, dar Dumnezeu îl 
consideră ca pe o victimă a diavolului. 
Dumnezeu nu ar fi putut ignora 
răzvrătirea lui Lucifer, pentru că acesta 
reprezenta o parte însemnată şi autentică a 


divinității, adică din sine însuşi, astfel încât 
orice corupere a substanţei divine îl afecta 
şi pe el în calitate de divinitate supremă. De 
ce nu a stăvilit-o? este, în continuare, 
întrebarea avocaţilor diavolului. Potenţele 
nearmonice ale divinității, contrariul care 
sălăşluia în sânul armoniei, nu se mai aflau 
în puterea fiinţei prime? Sau pentru a întări 
ideea de fiinţă atotputernică, prin 
dezvoltarea mediului negativ căruia să i se 
opună şi pe care să-l re-modeleze? Bohme 
însă dă o explicaţie mult mai apropiată de 
noi - mai actuală şi mai umanizată: căderea 
este întâmplarea neprevizibilă în interiorul 
creaţiei. Dacă nu am admite această soluţie, 
spune Böhme, ne-ar rămâne să ne imaginăm 
că Dumnezeu ar fi conceput o voinţă unică 
eternă (pentru toate creaturile, divine şi 
terestre), ori l-ar fi creat iniţial pe Lucifer ca 
diavol. Prima teză este infirmată de opera 
creaţiei, prin care fiinţele raţionale au fost 
înzestrate cu o voinţă proprie. Prin această 
idee se răspunde şi la a doua teză: 
transformarea ulterioară a lui Lucifer apare 
ca un act al voinţei sale (neafectând ideea 
de atotputernicie divină). Marea putere a lui 
Dumnezeu se dovedeşte totuşi în actul de 
îndreptare a erorii de concepere (în măsura 


în care imprevizibilul ar putea fi taxat 
astfel) prin crearea lui Dumnezeu-Fiul, 
momentul care indică realmente 
organicitatea şi forţa dialectică a divinității. 

Apariţia răului în cadrul divinității s-a 
petrecut deci independent de voinţa divină 
(şi de ideea de atotputernicie!); o altă 
explicaţie decât cea pentru care optează 
Böhme ar duce la concluzia că Dumnezeu ar 
fi creat deopotrivă şi binele şi răul, 
întreţinându-le pe amândouă. În acest fel, s- 
ar produce o dezbinare în sânul divinității, 
părţile sale distrugându-se reciproc. Böhme 
face implicit o distincţie între voinţa divină, 
că forţă care pune în mişcare totul, şi 
substanţa divină, reprezentată de spiritele 
originare, care sunt capabile şi de o mişcare 
proprie, întrucâtva independentă - dovadă 
devierea petrecută în sânul divinității. Între 
Lucifer şi aceste spirite nu este o relaţie de 
echivalență, căci dacă el, în calitate de 
divinitate, ar fi identic cu acestea, atunci 
spiritele nu şi-ar putea lua distanţa faţă de 
voinţa divină şi, prin urmare, nu ar fi avut 
loc alterarea lor. Sau, mai mult chiar, dacă 
spiritele ar acţiona numai sub impulsul unei 
voințe exterioare, s-ar dovedi că forţa 
negativului este mai puternică, din moment 


ce alterarea salnitrului s-a produs, neputând 
fi oprită de forţa pozitivă - argument care, 
din punct de vedere teologic, nu ar putea 
sta în picioare. 

În urma scindării petrecute, diavolului i- 
a fost destinată domnia asupra întunericului 
şi morţii dintr-un scop moralizator, care îl 
viza atât pe el, cât şi pe oamenii înşişi: 
pentru a nu răspândi răul asupra întregului 
pământ şi al oamenilor, care şi-ar fi putut 
dobândi astfel iertarea. Salnitrul alterat, în 
calitate de esenţă a pământului, nu putea 
primi o pedeapsă de aceleaşi proporţii - el 
fiind numai o materie asupra căreia s-a 
exercitat efectul răzvrătirii diavolului. Dacă 
ar fi intrat cu totul sub stăpânirea 
principiului malign, ar fi însemnat să fie 
încărcat cu răspunderea pentru fapta 
luciferică şi să i se atribuie conştiinţă. Dar 
atât salnitrului, cât şi lumii create, le era 
rezervată o şansă: reînflorirea şi re-crearea 
stării iniţiale, în urma experienţei răului. 

Lucifer a fost sancţionat prin mânia 
divină - acest atribut nu exprimă însă 
esenţa divinității supreme, întrucât e născut 
conjunctural şi pentru apărarea calităţii 
benigne. Dumnezeu nu e agresiv, deci nu e 
iniţial mânios. Lucifer nu i-a recunoscut 


cuvântul, adică prerogativele puterii, ci 
numai măreţia sau exteriorizarea puterii. 
Mânia pătrunde până la naşterea celor şase 
spirite, înainte de naşterea celui de-al 
şaptelea, precum şi înainte de inima în care 
se află Fiul; pe când sentimentul opus, 
iubirea, pătrunde întreaga divinitate, toate 
cele şapte spirite, Fiul însuşi. Astfel justifică 
Bohme faptul că prin cădere nu a fost 
distrusă întreaga divinitate, că nu a fost 
coruptă însăşi esenţa acesteia Şi 
posibilitatea sa de perpetuare, aşa încât 
divinitatea s-a putut reface şi apăra. 

Corpul, materialitatea „exterioară” a 
lumii în genere, stă sub semnul mâniei lui 
Dumnezeu, căci numai în interiorul ei poate 
sălăşlui corupţia. Pe de altă parte, ea nu 
este cu totul lipsită de divinitate sau de 
propensiunea către aceasta, altfel, spune 
Böhme, nu ar exista speranţa. Puterea 
malefică a lui Lucifer nu poate distruge 
spiritul naturii, pentru că a fost creat în 
lipsa acestuia - el îl poate numai 
dezorganiza. Şi astfel, cum puterea, tuturor 
spiritelor stă în ultimul, afectarea acestuia 
se transmite - chiar dacă exterior - şi 
spiritelor anterioare, „numai în calificarea 
exterioară şi palpabilă”. Lumea îşi poate 


ispăşi căderea datorită  exteriorităţii 
acesteia, diavolul neavând oricum acces la 
esențe. 

Odată cu căderea lui Lucifer a fost 
aruncată în lume şi „prima otravă, 
rezultată din înverşunarea calităţii amare 
pătrunse în corp prin toate spiritele - şi din 
care se împărtăşesc şi oamenii; ea este 
izvorul morţii, şi al nefericirii în lume. De 
altfel, când calităţile în totalitatea lor nu 
reuşesc să-şi tempereze reciproc excesele, 
echilibrul vital dispare, făcând loc 
tulburărilor sufleteşti, ca tristeţea, 
melancolia şi disperarea... Vina divinității 
deviante a trebuit să fie ispăşită prin 
rememorarea ei continuă de către oameni, 
predestinaţi să ducă o viaţă de nelinişte şi 
nesiguranţă. Căderea este totuşi numai un 
act simbolic. Duhul Sfânt, a treia persoană a 


Trinității atotconstitutive - deci anterior 
căderii - se naşte el însuşi din „tresărirea în 
spaimă”. Din această mişcare a 


sufletuluispiritului (el însuşi dătător de forţă 
şi formă creaturilor) se naşte viaţa cu 
întreaga încărcătură de trăiri emoţionale. 
Prin apartenenţa la Sfântul Duh, deci prin 
structura sa spirituală, omul este, de 
asemenea, o fiinţă chinuită de nelinişti. 


Spiritul, conştiinţa, sunt cele care pun 
semnele de întrebare omului. Dar de ce le 
pun? Ce este de fapt acest spirit? Bohme se 
opreşte şi de data aceasta ca şi în faţa 
automişcării  spiritelor-calităţi. Explicarea 
stării de nelinişte a spiritului prin căderea 
lucâferică este o soluţie asemănătoare 
aceleia a abisului nedeterminat, 
premergător existenței. Bohme e un 
novator prin felul în care pune problema - 
dar, în rezolvarea ei, tradiţia încheie pentru 
moment deschiderile spre meditaţie. 

Omul este compus, ca şi îngerii, din 
cele şapte spirite divine - spune el - dar 
coruperea şi decăderea face cuantumul 
divin insesizabil, inactiv, căci Duhul Sfânt 
nu poate rezida într-un corp păcătos şi se 
îndepărtează. Spre deosebire de îngeri, al 
căror orizont cuprinde numai cerul, omul 
are un câmp existenţial mult mai larg, prin 
locul său situat între cer şi iad. Această 
poziţie îi dă şi starea de permanentă 
încordare, datorată rezistenţei faţă de 
tentaţiile iadului. Omul nu are întotdeauna, 
conştiinţa luptei pe care trebuie s-o ducă 
sufletul său pentru a se menţine între cele 
două forțe, fiind când învins, când 
învingător. Neînţelegerea situaţiei în care se 


află, şi care îi dă un motiv de îndoială şi 
necredinţă, constituie altă sursă, derivată, a 
temerilor şi tristeţii sale. 

Frica m şi faţă de existenţă este cea mai 
ramificată şi mai persistentă stare a omului, 
el neputindu-se desprinde nicicum de ea. Cu 
toate acestea, în viaţa sa îşi fac loc calmul şi 
seninătatea, care amintesc de puritatea 
originară. Böhme imaginează o senzaţie de 
plăcere faţă de un lucru sau o situaţie ca 
fiind transmisă organului vital, inima, ce 
răspândeşte în tot corpul o „bucurie 
blinda”, esenţial binefăcătoare. Cu cât 
trăirea este mai intensă - izvorul de apă 
dulce încălzindu-se peste măsură, devenind 
flacără şi „aprinzând” spiritele originare - 
cu atât are efecte mai dăunătoare asupra 
organismului.  Nemaiexistând echilibrul 
stimulator, această situație  paroxistică 
tulbură corpul şi sufletul, lăsându-l pradă 
focului pasiunilor şi al neliniştilor. Bohme 
socoteşte focul care „aprinde” apa dulce cel 
mai păgubitor, fiind, de când lumea, şi cel 
mai greu de stins; el arde „în fulgerul vieţii” 
(p. 160), adică afectează însăşi esenţa vieţii 
şi consumă multă „amărăciune”, întristând 
sufletul. 

Pe fondul neliniştii ce caracterizează 


prezenţa fiinţei umane în lume, spiritele 
constitutive manifestă o tendinţă de 
armonizare, ca ecou al paradisului pierdut, 
arătându-se solidare faţă de tulburările 
fiecăruia dintre ele; acestea îl pot ocroti, 
încercând să stingă focul său, dacă nu le 
este cu putinţă, sufletul însuşi trebuie să 
găsească în sine forţa, ca împreună cu 
celelalte spirite, să închidă spiritul respectiv 
în calitatea tare, să-l izoleze. Oamenii se 
deosebesc prin puterea pe care spiritul sau 
sufletul (unitatea celor şapte spirite 
întrupate în corp) îl exercită asupra 
corpului. Dacă capacitatea de stăpânire şi 
orientare a spiritului s-ar manifesta în egală 
măsură la toți oamenii - spune el - s-ar 
ajunge la o voinţă unică şi la înfăţişarea 
identică a tuturor. 

Dumnezeu, ca proiecţie a perfecțiunii 
umane, întreţine o armonie constantă a 
spiritelor, de unde decurge şi bucuria pură 
şi eternă care domneşte aici. Proiecţia 
negativă îi existenţei umane - iadul - se 
caracterizează contrastant* prin decăderea 
maximă a spiritelor-calităţi. 

LIMBAJUL ONTOGENEZEI 

Prin analiza  etimologiilor puse în 
discuţie de Bohme ne dăm seama de ce 


tocmai calitatea este cea care deţine rolul 
prim în reprezentarea sa ontogenetică. 
Apariţia şi devenirea lucrurilor este, la el, o 
problemă de limbaj; prin jocul termenilor - 
de la cei care exprimă mişcarea, generarea, 
izvorârea în interiorul celor lipsite de 
conştiinţă, până la cei ce redau frământarea 
şi semnele de întrebare care apar în faţa 
fiinţei conştiente - s-a conturat de ea 
ontologică a lui Böhme. Astfel, căldura este 
o calitate( Qualität), pentru că din ea 
izvorăsc (quellen) toate lucrurile. Ea ajută la 
creşterea plantelor, pune în mişcare apa 
care întreține vegetaţia şi, în genere, 
stimulează tot ceea ce e viu. De aceea, 
Böhme asociază şi deduce Qualität din 
quallen sau quellen, care sunt verbe de 
mişcare, căci calitatea e tocmai cea care 
indică mişcarea în interiorul unui lucru. El 
nu sugerează notele unui concept care ar fi 
fost să fie cel de calitate - nu este prinsă 
starea prezentă a cuvântului, ridicată la 
expresia sa cea mai abstractă, ci sunt 
concentrate înseşi transformările petrecute, 
împreună cu derivaţiile lor. Bohme putea să- 
şi numească ideea formatoare şi într-o 
manieră tipic germană, de exemplu - 
Beschaffenheit, de la schaffen, ca alcătuire 


conformă naturii lucrului şi care, în genere, 
exprimă conţinutul intenţiei sale filosofice. 
Dar el a ales termenul cu tradiţie de 
Qualităt, deşi neconform reformei sale - 
anume de a folosi limba vorbită, 
neprelucrată şi  nelatinizată, pentru a 
exprima idei filosofice. Acesta are însă 
avantajul că include o întreagă familie de 
cuvinte ontologic-existenţialiste; Böhme o 
deduce după cum urmează: Qualification, 
qualifizieren (calificare, actul de definire a 
ceva, devenirea conformă calităţii, naturii 
unui lucru), Quall şi guallen/quellen (izvor, 
fierbere, ţâşnire a celor existente din 
adâncul primordial), Qual şi quälen 
(zbaterea fiin; ei omeneşti în lume, chinul 
vieţii trăite sub semnul păcatului ontologic). 

La început a fost cuvântul - spune 
Biblia. Acest cuvânt este creatorul realităţii 
pe care o trăim; dorinţa exprimată de 
sufletul nostru animalic şi transmisă puterii 
divine devine prezenţă reală. Tot astfel, 
pâinea noastră cea de toate zilele este 
efectul rugii noastre, al cuvântului pe care îl 
adresăm divinității. 

Din cuvânt a luat naştere lumea în 
vremurile de demult - aceasta este treapta 
existenţei, simbolizată de Tată. El este 


spiritul care, prin toată fiinţa sa, exprimă 
cuvântul. La fiinţa creată însă, forma fizică 
a gurii reprezintă o limitare, ceea ce 
semnifică faptul că ei nu-i stă în putinţă 
decât să preia din puterea supremă a 
Tatălui, pentru a-şi întreţine condiţia de 
fiinţă (fizică, deci finită). Omul nu este o 
fiinţă creatoare, originară - în el numai se 
reflectă puterea originară unică. Reînnoirea 
continuă prin ritualul rostirii eterne a 
cuvântului este simbolizată de Fiu; 
alcătuirea sa relevă „puterile Tatălui”, alt 
nume al salnitrului originar, şi „sunetul 
Tatălui”, marcuriul, substanța cuvântului. 
Aceste două elemente originare se dovedesc 
a fi, în urma analizării  temeiurilor 
lingvistice ale ontogenezei, intenția sau 
puterea de a iniţia expresia verbală şi, 
respectiv, purtătorul material al intenţiei, 
cel care o aduce la realitate. Locul Fiului 
este în centrul inimii, şi de aici dobândeşte 
acordul progresiv al calităţilor. Pentru 
început este antrenată calitatea aspră (după 
cum aspră ne apare expresia fonetică a 
milosteniei - în germană barm), apoi 
sunetul se înrădăcinează în calitatea dulce 
(adăugându-se corespondentul fonetic al 
inimii - herz) şi se întăreşte în calitatea 


amară. Prin Fiu, nedepăşindu-se momentul 
creaţiei cuvântului (re-crearea sa fiind tot o 
creare), sub semnul său, expresia verbală a 
imperativului divin nu părăseşte corpul, 
sunetul ajungând, pe rând, la gură, nas, 
ochi, urechi. 

Duhul Sfânt este cel care realizează 
destinaţia cuvântului, străbătând drumul de 
la sunet către lucrul desemnat de cuvânt, şi 
către intenţia avută în vedere de cele şapte 
spirite, intenţie zămislită în inima lui 
dumnezeu-tatăl. Prin această instanţă 
(Duhul Sfânt), cuvântul trimite în lume 
mesajul Tatălui. 

Cartea întâi a Genezei începe cu 
propoziţia: La început Dumnezeu a făcut 
cerul şi pământul. Bohme ne arată de ce 
această propoziţie de bază a Creaţiei nu 
trebuie luată ca atare, după ceea ce 
semnifică în mod direct. Prin analiza 
componentelor sale lingvistice şi a 
semnificației lor ontologice, el adânceşte 
enunţul teologic, transformându-l dintr-un 
obiect de credinţă într-un obiect de 
cunoaştere. 

Desigur, astăzi noi nu mai gândim ca în 
Aurora; dar, acest mod de analiză filosofică 
e un prilej de a reactualiza relaţia mereu 


valabilă dintre gândire şi limbaj, incitând 
totodată reflecţia filosofică să găsească noi 
forme de a o înţelege. Cuvintele 
componente ale enunţului, luate separat 
includ, la fel cu calităţile, o naştere şi o 
prezenţă în lume, relevate de însăşi fonetica 
lor. Particula am, spune Böhme, se naşte în 
centrul vital universal - în inimă; ea 
parcurge drumul de la inimă la buze şi 
înapoi, datorită fluxului său sonor, care pare 
a veni de departe (de unde este iradiată 
însăşi viaţa corpului), fiind dintr-odată 
retezată, ca şi cum şi-ar fi atins repede 
ţinta. Traiectoria sa verifică dacă e 
purtătoarea unei calităţi bune sau rele - în 
caz că ar fi rea, sunetul s-ar întoarce de 
unde a plecat, blocând mesajul. 

Prima parte a cuvântului german care 
desemnează începutul, Anfang - an - are un 
drum asemănător, dar: pleacă din inimă 
spre gură, fiind oprită la jumătatea 
drumului, tocmai în cerul gurii, astfel încât 
rămâne jumătate afară, jumătate înăuntru, 
datorită „accentului său prelung” (p. 279). 
Situaţia este explicată de Bohme ca reacţie 
de dezgust manifestată de Dumnezeu faţă 
de fiinţa căzută în păcat, pe care o respinge 
şi totodată o reţine, „prinzând-o de centrul 


inimii” (p. 279) - amintindu-i, cu alte 
cuvinte» că renaşterea sa de aici va porni. 

A doua parte a cuvântului - fang - 
seamănă cu cea de dinainte (pentru că 
baza, după cum se observă, o formează 
particula an), parcurgând acelaşi drum de 
la inimă cu destinaţia spre gură, dar fiind 
oprită înaintea limbii în mijlocul cerului 
gurii. În plus, i se pare lui Böhme, se mai 
produce încă o mişcare reflexă inimă-gură, 
care, înseamnă, după el, respingerea 
intervenţiei  luciferice şi a  salnitrului 
impurificat. 

Cuvântul schuf (făcu) exprimă 
înlăturarea salnitrului degradat de către 
spiritul aspru. Expresia sa exterioară este 
un curent de aer deasupra şi dedesubtul 
limbii, apropierea dinților şi deschiderea 
fulgerătoare a gurii. Deschiderea ulterioară 
a gurii semnifică „adâncul” de deasupra 
pământului, precum şi voinţa lui Dumnezeu 
de a rămâne acolo şi a orândui lumea, 
pedepsindu-l pe diavol. 

Cuvântul Gott (Dumnezeu) reaminteşte, 
cu deosebire, actul Creaţiei, pronunţarea sa 
începând din profunzimile inimii. Dar, faţă 
de celelalte cuvinte care fac numai aluzie la 
actul Creaţiei, sunetul marcurial e aici scurt 


şi concis - de la mijlocul limbii el se 
îndreaptă către dinţii de sus. În aceste 
mişcări se pot descifra, după Bohme, 
puterea şi eternitatea lui. Dumnezeu. 
Cuvântul Himmel (cer) trece de la inimă 
la buze, dar ele nu se deschid, rămânând 
închise, pentru a se deschide numai odată 
cu silaba a doua, de unde iese şi spiritul. 
Gestica verbală include în ea o semnificaţie 
mai adâncă: naşterea interioară a rămas 
ascunsă  naşterilor exterioare, datorită 
păcatului celor din urmă. În final, 
divinitatea s-a revelat (sunt două etape- 
silabe - una a opoziţiei, him, cealaltă a unui 
acord posibil, mei) dând omului o şansă* 
prin persoana Fiului, căruia îi e destinată 
reluarea naşterii interioare a divinității. 
Cuvântul und (şi) pleacă din inimă - ca 
de altfel majoritatea cuvintelor cu valoare 
ontogenetică - e.strâns între limbă şi cerul 
gurii, iar apoi „încorporat”. Eliberarea 
finală produsă odată cu ultimul sunet 
cuprinde încă un impuls de la inimă către 
gură, prin care e diferențiată naşterea 
divină de cea omenească. Prima oprire, 
între limbă şi cerul gurii, creează o confuzie 
sonoră, care traduce o confuzie a ideilor 
noastre: de obicei, noi căutăm să înţelegem 


naşterea divină, interioară, prin naşterea 
pământească - este o eroare. A doua 
mişcare de la inimă indică o posibilitate 
sensibilă de „contopire” a naşterii 
pământeşti, exterioare, cu cea interioară, 
dar nu şi una rațională. Dovada sa este 
aceea că particula nu are semnificaţie în 
sine, „nu are intelect”, este „mută” (p. 281). 

Cuvântul Erde (pământ), de la inimă 
pleacă spre zona anterioară a limbii şi 
cerului gurii, dând naştere unor vibrații. 
Limba se retrage la silaba ei. La silaba den, 
ea antrenează şi cerul gurii, lăsând gura 
deschisă, şi eliberând „spiritul formei” prin 
nas. 

Cuvântul Ei (el) indică „aprinderea” 
spiritului aspru şi amar, arătând cât este de 
gravă mânia lui Dumnezeu - de aceea limba 
se teme şi se ascunde îndărătul osului 
palatal. 

Particula den nu se mai formează în 
inimă, ci pe limbă, iar drumul obişnuit al 
cuvintelor este deturnat spre nas, de unde 
spiritul se îndreaptă către creier. 
Schimbarea traiectoriei obişnuite semnifică 
şansa pe care o oferă 

Dumnezeu omului (după cum s-a arătat 
în capitolul anterior). 


Böhme analizează în continuare o altă 
propoziţie din  Geneză, încercând, de 
asemenea, să descifreze valoarea filosofică 
a cuvintelor în modul lor de pronunțare. O 
redăm pentru nota sa de originalitate, deşi 
el nu a reuşit să deschidă o direcţie prin 
acest tip de analiză filosof icofilologică - 
probabil, datorită caracterului său 
pronunţat subiectiv, rezultat atât din 
diferenţele personale de emitere a 
sunetului, cât şi a imaginaţiei, care îi 
asociază acestuia - mai mult sau mai puţin 
arbitrar - idei ontogenetice. 

Dumnezeu a spus: Să fie lumină! 
Cuvântul sprach (a spus) se formează între 
dinţi, printre care ţâşneşte spiritul, limba se 
retrage şi apoi revine. El învinge mânia 
divină, care fixează limba în dosul osului 
palatal, lăsând spiritul „blând” venit de la 
inimă să o pătrundă. 

Cuvântul format în cerul gurii şi 
combinat cu spiritele aspru şi amar 
reprezintă cele şapte spirite ale naturii sau 
naşterea siderică în care domneşte diavolul, 
iar limba simbolizează spiritul animalic şi 
totodată sufletul născut din cele şapte 
spirite. 

Cuvântul care desemnează vorbirea 


însăşi, afirmă Böhme, se află din eternitate 
în salnitru, chiar din vremurile de puritate 
de dinaintea mâniei, în existenţa cerească. 
In salnitrul degradat el s-a păstrat, fiind 
factorul de întreţinere a vieţii, pe care a 
salvat-o de la moartea comprehensiunii 
exterioare. Dar această înălţare are un 
dublu aspect: bun, prin proveniența 
cerească a cuvântului prim, şi râu, prin 
degradarea petrecută în salnitru. În această 
dualitate se justifică  intercondiţionarea 
contrariilor, dezvoltarea interioară până la 
schimbarea calităţii. Astfel, din moarte 
apare viaţa, din rău binele etc. iar tot ce 
există pe pământ este atras atât de rai cât şi 
de iad, fiind pasibil atât de iertare, cât şi de 
mânia divină. 

Ziua (Tag), noţiune importantă a 
ontogenezei, urmăreşte drumul parcurs de 
spirit, din inima lui Dumnezeu, prin 
naşterea cea mai exterioară, fără să fie 
afectată de mânie, de moarte sau de diavol. 
Ziua este de neînvins, mereu ea însăşi, 
pentru că principiul său este lumina, 
element de bază al vieţii. Ziua a existat 
înainte de crearea Soareluil şi a aştrilor, 
spune Böhme, pentru că provine din forţa 
primordială a cuvântului, care e mai presus 


de fenomenele naturale. Cuvântul pleacă de 
la inimă, ca toate cuvintele, şi tentează 
calităţile aspră şi amară, fără a le antrena 
totuşi. Întoarcerea către sine a cuvântului 
exprimat  „trezeşte” calităţile aspră şi 
amară. 

Cuvântul noapte (Nacht) este descris 
într-un mod confuz, în care se combină 
elemente  ontogenetice, psihologice (prin 
personificarea unei entităţi lingvistice: „pe 
inimă/ cuvântul este posomorât” - p. 306), 
gnoseologice (marând începutul unei stări 
de reflecţie: „/cuvântul/ se reculege pe 
limbă”), moral-teologice („Duhul Sfânt s-a 
recules în întuneric deasupra inimii lui 
Dumnezeu”, „întunericul a pricinuit Duhului 
Sfânt aversiune şi dezgust”). 

În mişcarea pe care o produc sunetele 
ce alcătuiesc acest cuvânt şi în intuiţiile 
asociate sunt reflecţii de profunzime; din 
păcate, pentru valoarea lor teoretică, 
Bohme îşi face drum într-un teritoriu 
neexplorat până la el, astfel că siguranţa şi 
claritatea rezultate din comparații şi 
exercițiu lui îi lipsesc. El descrie noaptea, 
întunericul, prin contrast față de ziuă şi 
lumină, care este investitā cu rolul de 
principiu vital al ontogenezei sale. De 


aceea, noaptea, întunericul, reprezintă 
respingerea, elementul negativ al 
ontogenezei, dar care nu se poate ridica 
niciodată la negarea principiului luminii, 
funcționând doar ca un revers necesar: 
„noaptea întunecoasă în naşterea cea mai 
exterioară a acestui Univers n-a cuprins 
niciodată lumina, şi n-o va cuprinde în vecii 
vecilor” (p. 307). Ea este domeniul în care 
işi face loc mânia divină, şi care, în viitor, îşi 
va afla locul între forţele iadului. 

Viaţa - cea lumească, coruptă - e un 
rezultat al luptei, contrariilor, antrenate de 
prezenţa răului, întunericului, nopţii (tocmai 
pentru că este „coruptă”! - altfel mobilul ei 
ar fi cuvântul divin...): „apa de sus”, 
provenită din mânia lui Dumnezeu, înmoaie 
acţiunea prea dură a calităţilor aspră, 
amară şi fierbinte şi totodată se întreţine pe 
sine. Viața apare între „mânia lui 
Dumnezeu” şi „moarte”, între înverşunarea 
dusă la paroxism şi aplatizare, negare, 
dispariţie. 

Spiritul dătător de formă celor din 
natură a încifrat un cod, o „limbă a naturii”, 
afirmă Bohme, rădăcină a limbilor care, prin 
convenţie, desemnează formele naturale şi 
care este totodată sursa înţelegerii şi a 


cunoaşterii lor. Adam, numind făpturile, 
spune el, a făcut-o după „calităţile şi 
însuşirile cu care au fost înzestrate. Acest 
limbaj încifrat al naturii (încifrat pentru cei 
ce regândesc actul creaţiei în termenii 
convenţionali, derivați din limba naturii) 
este un misterium, revelat sieşi de către 
Duhul Sfânt. 

Bohme exemplifică evenimentele 
creaţiei prin formarea cuvintelor germane, 
intenţionând să arate cât este de apropiată 
germana de limba universală a naturii; dar, 
prin exerciţiile sale, el a reuşit să introducă 
în conştiinţa filosofică ideea mult mai 
actuală a caracterului plastic, potrivit 
analizei filosofice, al limbii germane. Böhme 
arată că din descompunerea cuvintelor 
rezultă unităţi cu o semnificaţie proprie, 
care concură nu numai la semnificaţia 
prezentă a cuvântului, ci lasă şi o 
deschidere către istoricul acestuia. Astfel el 
poate infera (deşi argumentul său este 
subiectiv) că diavolul a luat naştere din 
înverşunarea calităţilor; cuvântul german 
care îl numeşte este Teufel simbol al 
decadenţei spiritelor originare, tocmai 
pentru că este format din particula teu, 
care-şi are originea în sunetul asurzitor, şi 


din particula fel, care aminteşte momentul 
căderii (Falie). 

Cu Böhme abia a început filosofia 
germană, şi forţa de a reda speculaţii 
filosofice a limbii germane este încă 
insuficient exploatată. Böhme a avut 
această intuiţie genială; iar în marile 
transformări aduse limbajului filosofic de 
către Hegel şi Heidegger simţim şi 
strădaniile filosofului autodidact. 

RODICA CROITORU 

AURORA 

sau 

RĂSĂRITUL CARE SE 

ÎNTREZĂREŞTE 

NOTĂ ASUPRA TRADUCERII 

În 1975, regretatul Gheorghe I. 
Ciorogaru îşi încheia munca de transpunere 
a acestei lucrări în limba română, iar la 
puţin timp după aceea îşi încheia şi viaţa. 
Ceea ce ne-a oferit el este o traducere 
frumoasă, şlefuită cu migală, făcută să sune 
bine unui public larg, dar cu puţine 
cunoştinţe de filosofie. Or, traducerea unei 
lucrări filosofice trebuie să se adreseze 
deopotrivă specialistului, cât şi amatorului 
de filosofie, să respecte deci constantele 
terminologice ale autorului, de care depinde 


corectitudinea ideilor sale, după care 
variațiile făcute în scopuri stilistice sunt 
permise numai asupra termenilor 
nespecifici filosofiei în discuție. La 
alcătuirea ediţiei critice la lucrarea de faţă 
ne-am aflat în imposibilitatea de a ne 
conforma acestei idei respectate de toate 
traducerile de specialitate corecte, datorită 
lipsei de dialog cu traducătorul. Ne-am aflat 
atunci în faţa a doua posibilităţi: fie de a 
lăsa textul intact, dar lipsindu-l de valoarea 
filosofică (caz în care nu ar mai fi coincis cu 
aparatul conceptual folosit în comentariul la 
text), fie de a revizui terminologia lucrării. 
Am optat pentru cea din urmă variantă, 
introducând totodată şi omisiunile existente 
la nivelul frazelor. 

Dintre intervenţiile terminologice mai 
relevante filosofic sunt: perechea cognitivă 
Verstand - Vernunft, care era supusă unei 
mari variaţii între  „intelect”, „rațiune“, 
„spirit”, „minte”, a fost restrânsă numai la 
primele două echivalente, pentru că ele 
exprimă natura duală a capacităţii umane 
de cunoaştere (a  sensibilului şi a 
suprasensibilului). Fiecare apariţie a 
termenului Geist a fost transpusă prin 
„Spirit”, iar a lui Seele prin „suflet“ 


(versiunea originară le folosea alternativ). 
Pentru  dificilul /fegreiflichkeit, care era 
desemnat de cele mai multe ori prin 
„percepţie”, „materia liter”, termenul cel 
mai apropiat de această cuprindere 
spontană, totală şi perfectă este 
„comprehensiune”. Bohme nu se referă la 
WeSen nici ca la „esenţă“, nici ca la „fiinţă”, 
ci în general ca la „natura” lucrurilor. Lui 
Das Unterschiede, cel care separă voinţa 
veşnicului Unu, cel care acţionează şi se 
diferenţiază, care marchează opoziţia dintre 
pozitiv şi negativ din care constau toate 
lucrurile, cel care a făcut din Fiul lui 
Dumnezeu şi din Lucifer existenţe distincte 
de Tatăl, i-am sub iiniat valoarea de 
constantă filosofică prin înlocuirea simplei 
„diferenţe” cu „diferenţiere”. În cultura 
română acest termen a devenit cunoscut ca 
„separatorul” graţie lui D.D. Roşca, care a 
tradus Prelegerile de istorie a filosofiei ale 
lui Hegel (unde este comentat acest termen) 
în 1969, dar care în 1964 în Prelegerile de 
filosofici religiei îl gândea ca pe o simplă 
„diferenţă”. Constantin Floru în Filosofia 
naturii a tradus acelaşi das Unterschiede 
prin „momentul distingerii” - aşa că o 
tradiţie a echivalării sale în limba română, 


la care să ne raliem, nu există cu adevărat. 
Numele calităților originare au fost 
menţiune constant, ca şi ale celorlalţi 
termeni menţionaţi care se apropie de 
concept. 

R.C. 

PRECUVINIAREA 

autorului către bunul cititor asupra 
cărţii de faţă 

Află, fericite cititor, că eu asemui 
întreaga filosofie, astrologie şi teologie 
împreună cu muma lor, unui arbore falnic, 
care creşte într-o mândră grădină 
înfloritoare. Pământul în care e bine înfipt, îi 
dăruieşte din plin seva trebuincioasă pentru 
ca arborele să aibă necontenit calitatea 
(Qualität 1 să vie; el creşte din sucul 
pământului] şi-şi întinde ramurile de jur- 
împrejur. Aşa cum pământul, cu puterea lui, 
lucrează asupra arborelui pentru ca acesta 
să crească şi să se înalțe, tot astfel lucrează 
arborele cu ramurile sale din întreaga sa 
rațiune, pentru ca să aducă mereu fructe 
multe şi din cele mai bune. 

Când însă pomul aduce roade puţine, 
care mai sunt şi mici şi viermănoase, vina 
nu este a lui; ci a frigului aspru, a căldurii 
secetoase, a ruginii, a omizilor şi a tuturor 


dăunătorilor care-l năpădesc. Căci calitatea 
din adânc, ursită de astre, se ruinează şi nu- 
i îngăduie decât puţine roade bune. 

Altminteri, cu cât arborele este mai 
mare şi mai bătrân, cu atât fructele sunt 
mai dulci. În tinereţe, el dă fructe puţine din 
pricina pământului crud (nou) şi a prea 
marii umezeli dinlăuntrul arborelui; şi chiar 
dacă înfloreşte frumos, roadele-i cad în 
bună parte necoapte, fie şi sădit într-un 
ogor bun. 

Arborele poartă în sine o calitate 
plăcută, dulce, alături de cele trei potrivnice 
acesteia, ca: cea amară, cea acră şi cea 
aspră?2. Şi aşa cum este arborele vor deveni 
şi fructele, până când soarele le va face 
dulci, dându-le un gust plăcut şi făcându-le 
rezistente la ploaie, la vânt: şi furtună. 

Când însă arborele îmbătrâneşte şi 
crengile i se usucă, încât seva lui nu mai 
poate străbate şi urca, încep a creşte jos în 
jurul tulpinii mici ramuri verzi, care se 
înmulţesc pornind şi din rădăcini şi 
înăbuşind bătrânul arbore, atât de falnic şi 
de verde odinioară. Căci natura, adică seva 
se cruţă, până când arborele se usucă de 
tot; atunci e prefăcut în ţăndări şi pus pe 
foc. 


lar acum, ia bine seama ce am vrut să 
spun cu această jparabolă. Grădina acestui 
arbore înseamnă lumea, ogorulânseamnă 


natura, trunchiul stelele, crengile 
elementele; fructele ce cresc în arbore sunt 
oamenii; seva arborelui înseamnă 


divinitatea curată. Oamenii au fost făcuţi d: 
în  natură3, din astre şi elemente; 
Dumnezeu4 - Creatorul însă, există şi 
stăpâneşte în toate, întocmai ca seva în 
arborele întreg. Dar până la judecata lui 
Dumnezeu, natura are în sine două calităţi: 
una bună, cerească şi sfântă, alta rea, 
diavolească şi meschinăă. 

Cea bună lucrează şi califică necontenit 
cu toată sârguinţa să aducă roade bune: în 
ea stăpâneşte Duhul Sfânt care-i dă sevă şi 
viaţă. Cea rea se zbate şi ea cu înverşunare 
să aducă mereu fructe rele: diavolul îi dă 
din seva lui şi din vâlvătaia iadului. 
Amândouă aceste calităţi există laolaltă în 
arborele naturii, ale cărui fructe, oamenii, 
trăiesc între ele amândouă în această lume, 
mereu în primejdia de a fi bântuiţi când de 
arşiţa soarelui, când de ploaie, când de 
viscol şi zăpadă. De aceea omul îşi înalţă 
spiritul către divinitate, să străbată în el şi 
să lucreze în el Duhul cel sfânt; dar dacă 


sufletul lui decade în această lume şi ajunge 
în voia răului, pătrunde în el şi-l stăpâneşte 
diavolul şi seva iadului. Aşa cum se strică 
fructul şi devine viermănos, căzând uşor la 
pământ şi putrezind, când arborele e 
bântuit de ger, de uscăciune şi rugină, tot 
astfel cade omul când se lasă stăpânit de 
diavol şi de otrava lui. 

Aşa cum în natură binele şi răul 
izvorăsc şi stăpânesc necontenit, tot astfel 
şi în om. Dar omul e pruncul lui Dumnezeu, 
pe care l-a făcut din cel mai bun miez al 
naturii pentru a stăpâni în bine şi a birui 
răul. Chiar dacă răul există în fiinţa omului 
aşa cum în natură e împletit cu binele, omul 
îl poate totuşi învinge; de aceea îşi înalţă 
omul spiritul spre Dumnezeu, pentru ca 
Duhul Sfânt să pătrundă în el şi să-l ajute a 
birui6. 

Aşa precum calitatea cea bună în 
natură este îndeajuns de puternică să o 
răpună pe cea rea, pentru că vine de la 
Dumnezeu şi e pătrunsă de Duhul Sfânt, tot 
astfel şi calitatea cea rea e în stare să 
învingă în sufletele răuvoitoare; căci 
diavolul este atotstăpânitorul groazei şi 
întunecimii, fiind veşnicul lor principe. 

— Dar omul s-a azvârlit singur în 


împărăţia răului prin căderea lui Adam şi a 
Evei, şi de aceea răul e pururea legat de 
fiinţa lui. Altminteri, el s-ar mişca numai şi 
numai în aria binelui. Dar el se mişcă în 
amândouă, şi astfel se adevereşte ceea ce 
spunea Sf. Pavel: „Au un ştiţi că dacă vă 
faceţi cuiva sclavi, spre a-l asculta, sclavi 
sunteţi aceluia pe care-l ascultați: sau 
păcatului spre moarte, sau ascultării spre 
dreptate?” (Romani, 6,16). Cum însă omul 
are aplecare spre amândouă, el se poate 
hotări spre care vrea; căci trăieşte în 
această lume între amândouă, şi amândouă 
calităţile, cea bună şi cea rea există în el. 
Spre care din ele va înclina, aceea îi va fi 
stăpână; puterea cea sfântă sau puterea 
iadului. Căci lisus spune: Tatăl meu din 
ceruri va da Duhul Sfânt celor ce-l vor cere 
de la dânsul... (Luca, 11,13). Tot astfel 
Dumnezeu a poruncit omului binele şi l-a 
oprit de la rău, zilnic certându-l prin predici 
şi îndemnuri spre bine şi arătându-i limpede 
că El nu voieşte răul, ci, dimpotrivă, doreşte 
să vie împărăţia Lui, să se facă voia Lui 
precum în cer aşa şi pe pământ. 

Dar fiindcă omul a greşit prin păcat7, 
ajungând atât sub stăpânirea calităţii bune 
cât şi a celei rele, el nu mai poate 


recunoaşte acum, doar pe jumătate viu şi cu 
înţelegerea slăbită, nici pe Dumnezeu 
creatorul său, nici natura şi înrâuririle ei: de 
aceea, natura, de la început şi până azi, şi-a 
dat întreaga ei silinţă, ajutată fiind şi de 
lucrarea Sfântului Duh, de a naşte şi pregăti 
pe orice cale oameni înţelepţi, cu viaţă pură 
şi cu putere, de pătrundere, care au izbutit 
să cunoască atât natura cât şi pe Dumnezeu 
creatorul lor, şi care au fost în toate 
timpurile, prin scrierile şi învăţăturile lor, 
lumina lumii. În felul acesta şi-a zidit 
Dumnezeu biserica lui pe pământ, spre 
slava lui veşnică; iar diavolul tare s-a 
înfuriat şi, în mânia lui, multe mlădiţe 
omeneşti din cele mai alese le azvârle în 
stricăciune, prin întunericul şi răutatea ce 
se află în natură şi al căror principe şi zeu el 
este. 

Adesea, când natura a plămădit un om 
învăţat, cu un intelect profund şi înzestrat 
cu daruri preţioase, diavolul şi-a pus şi el în 
joc toată iscusinţa pentru a-l seduce prin 
plăcerile trupului, prin îngâmfare şi trufie, 
prin poftă de bogăţie şi putere. Diavolul îl 
cucereşte; calitatea rea a învins-o pe cea 
bună, iar din intelectul omului de până aci, 
din arta8 şi înţelepciunea lui, au crescut 


erezia şi greşeala; orbit de ispite, omul 
batjocori adevărul şi pricinui în lume marile 
rătăciri, devenind o credincioasă şi supusă 
căpetenie în oastea întunericului. Căci 
calitatea cea rea în natură s-a războit de la 
început cu cea bună şi continuă încă să 
lupte cu ea, aruncând în stricăciune multe 
roade sănătoase încă din pântecele mamei, 
cum limpede s-a văzut mai întâi la Cain şi 
Abel, fiii aceleiaşi mame. De când a mijit 
viaţa în ei, Cain a fost plin de trufie şi de 
ură, dispreţuind pe Dumnezeu, în vreme ce 
Abel trăia în smerenie şi în teama Celui de 
Sus. Acelaşi lucru îl vedem la cei trei fii ai 
lui Noe, precum şi la Abraham cu Isaac şi 
Ismael, dar mai cu seamă la Isaac cu Esau şi 
Iacob, care s-au înfruntat şi războit încă din 
pântecele mamei, pentru ca Dumnezeu să 
spună: Pe Iacob l-am iubit dar pe Esau nu (1 
- Moise, 25,23). Acestea înseamnă că mereu 
cele două calităţi din natură s-au ciocnit cu 
violenţă între ele. 

Căci, la acea vreme, când Dumnezeu se 
străduia în natură, voind a se dezvălui lumii 
prin smeriţii Abraham, Isaac şi Iacob, şi să- 
şi întemeieze pe pământ o biserică spre 
slava şi mărirea sa, fierbea şi se zbătea în 
natură şi răutatea cu prinţul său Lucifer. Şi, 


deoarece existau în om atât răul cât şi 
binele, amândouă calităţile stăpâneau în el; 
de aceea existau un om bun şi unul rău în 
aceeaşi mamă deodată. S-a văzut, de 
asemenea, limpede, atât în lumea cea dintâi 
cât şi în cea următoare, până în vremea 
noastră, cum în natură împărăţia cerului şi 
cea a iadului s-au luptat fără încetare şi pe 
toate căile, lumea aflându-se necontenit în 
mare încordare ca o femeie în timpul 
facerii. Dar în chipul cel mai vădit s-au 
petrecut lucrurile cu Adam şi Eva în 
Paradis, când, pentru a fi încercaţi dacă pot 
exista amândoi după felul şi forma îngerilor, 
le-a răsărit deodată în cale pomul cu cele 
două calităţi, cea bună şi cea rea: Creatorul 
îi opri să mănânce din fructe. Dar calitatea 
cea rea din natură se război cu cea bună 
izbutind să-i ademenească pe Adam şi Eva 
să guste din amândouă. De aceea, mâncând 
din amândouă „pe loc căpătară felul şi 
forma animală, fiind siliţi să trăiască şi să se 
înmulțească ca dobitoacele, şi mulţi din 
urmaşii lor buni căzură în stricăciune9. 

Şi s-a văzut, după aceea, cum 
Dumnezeu a lucrat în natură, când în lumea 
cea dintâi s-au născut Sfinţii Părinţi care au 
fost: Abel, Set, Enos, Kenan, Mahalaleeh 


Enoch, Matusalem, Lameh şi sfântul Noe; ei 
vestiră lumii numele Domnului şi predicară 
căinţa, căci Duhul cel Sfânt a lucrat într- 
înşii. Dar stăpânul iadului nu s-a lăsat mai 
prejos, lucrând şi el în natură şi făcând să 
se nască oameni care au hulit şi luat în 
derâdere numele Domnului. Mai întâi Cain 
şi apoi urmaşii lui. Acel început de lume se 
asemuie unui tânăr arbore care creşte, 
înverzeşte şi înfloreşte frumos, dar ale cărui 
roade sănătoase sunt puţine la număr, din 
pricina sălbăticiei lui. Incit natura a adus 
puţine fructe bune în prima vârstă a 
omenirii, chiar dacă atunci arta lumească şi 
belşugul au fost în floare; căci oamenii nu 
puteau înţelege Duhul cel Sfânt care şi 
atunci întocmai ca şi astăzi a lucrat şi 
lucrează în natură. De aceea spunea 
Dumnezeu: Mă căiesc că i-am făcut pe 
oameni (1 - Moise, 6,6); şi a zguduit natura, 
pentru ca toate vieţuitoarele ce trăiesc pe 
uscat să moară, lăsând lumii doar rădăcina 
şi tulpina, pe care le-a săpat şi îngrijit 
pentru ca sălbaticul arbore să dea numai 
roade bune. Când însă acesta înflori din 
nou, din nou se iviră roade bune şi roade 
rele între fiii lui Noe; şi pe dată se înmulţiră 
iarăşi cei ce luau în deşert numele 


Domnului şi-l defăimau. Încât aproape că nu 
se mai vedea ramură verde care să dea 
roade sănătoase şi bune, ci mai toate făceau 
poame sălbatice. 

Când văzu Dumnezeu că omul se pierde 
în necunoaştere şi rătăcire, din nou zgudui 
natura şi arătă oamenilor că dacă în ea 
există şi bine şi rău, ei trebuie să ocolească 
răul şi să aleagă binele; slobozi foc din 
natură şi aprinse Sodoma şi Gomora, ca 
înfricoşătoare pildă lumii întregi. Când 
orbirea oamenilor întrecu orice măsură, şi 
ei nu mai voiră să ştie de Domnul- 
Dumnezeu, el le dărui legi şi învățături pe 
care le adeveri prin minuni: şi semne, 
pentru ca ei să găsească drumul cel drept şi 
să nu se stingă cunoaşterea Dumnezeului 
adevărat. 

— Dar nici aşa lumina nu voia să iasă la 
iveală, căci întunericul şi răul din natură se 
apărau cu străşnicie, iar stăpânul lor nu-şi 
găsea odihnă. Când arborele lumii ajunse la 
o vârstă mijlocie -, începu a face o seamă de 
roade atât de minunate, încât voia parcă s- 
arate că de aci înainte va face numai, fructe 
bune. Căci atunci se născură sfinţii profeţi 
din ramura cea dulce a arborelui lumii; ei 
învățau şi propovăduiau despre lumina care 


va veni şi va birui întunericul şi răul din 
natură. Tot în acea vreme răsări. Intre 
păgâni o lumină naturală, încât aceştia 
recunoscură natura şi lucrarea ei, chiar 
dacă nu era decât lumina naturii sălbatice şi 
nu lumina cea sfântă. Căci natura sălbatică 
era încă departe de a fi biruită, şi lumina s-a 
luptat cu întunericul până când a răsărit 
soarele, silind arborele, prin dogoarea sa, să 
dea roade bune şi dulci; adică până când a 
venit împăratul luminii, pogorând din inima 
lui Dumnezeu, devenind om al naturii şi 
luptând în trup omenesc şi cu puterea 
luminii divine, în natura sălbatică. 

Această mlădiţă împărătească crescu în 
natură devenind arborele naturii lumii şi 
întinzându-şi ramurile de la răsărit până la 
apus. El cuprinse întreaga natură, luptând 
cu răul din ea şi cu stăpânul acestuia, până 
când îi birui şi triumfă asupra lor, ca un 
împărat al naturii, luând pe stăpânul răului 
în robie chiar în casa lui (Psalmul 68). Când 
s-a întâmplat aceasta, au crescut deodată în 
arborele împărătesc răsărit în natură mii de 
rămurele şi mlădiţe frumoase, pline de 
dulceaţă având toate mirosul şi gustul 
arborelui împărătesc. Şi, cu toate că asupra 
lor s-au abătut ploile, grindina, zăpada şi 


viscolul, încât multe din ele s-au rupt şi au 
căzut la pământ, alte mlădiţe creşteau 
mereu la loc. Căci râul din natură şi 
stăpânul lui stârneau mari vijelii cu 
grindină, trăsnete, fulgere şi ploaie, încât de 
fiecare dată multe şi minunate rămurele din 
arborele cel mândru erau smulse şi 
nimicite. lar aceste mlădiţe aveau un gust 
minunat şi o aromă atât de încântătoare, că 
nicio limbă omenească nici chiar cea 
îngerească n-o puteau mărturisi; căci 
mlădiţele purtau în ele nesecată putere şi 
virtute, slujind la izbăvirea păgânilor. Orice 
păgân gusta din ele era îndată vindecat de 
sălbăticia naturii în care fusese născut, 
devenind el însuşi o dulce rămurea în pomul 
ales, înverzind în el şi făcând fructe scumpe, 
ca pomul împărătesc. De aceea, mulţi 
păgâni alergau la arborele minunat sub care 
zăceau mlădiţele smulse de diavol şi de 
vijelia lui, şi cum le miroseau păgânii, cum 
pe loc se vindecau de râul cu care muma lor 
îi născuse. Dar când văzu Satana că păgânii 
se îmbulzeau pentru frunzele şi crenguţele 
căzute, dezlănţui o furtună dinspre răsărit şi 
alta dinspre miazăzi, şi puse un negustor să 
strângă toate crenguţele şi frunzele căzute 
din arborele minunat. Şi când veniră 


păgânii şi întrebară de ele, negustorul le 
oferi lor spre vânzare, şi cu banii luaţi făcu 
camătă. Căci diavolul silea negustorul la 
dijmă grea pentru că arborele în ogorul său 
crescuse şi-i vătăma pământul. 

Când  văzură păgânii că roadele 
minunate sunt puse la mezat, alergară cu 
miile la negustor şi cumpărau care cât 
puteau, unii venind din insule îndepărtate, 
ba chiar de la capătul pământului. 

— Iar negustorul văzând că marfa lui 
are atât de multă căutare, se gândi la un 
vicleşug pentru a strânge stăpânului său o 
nemaivăzută comoară, şi trimise misiţi în 
lumea largă să-i laude marfa şi să-i vândă 
cât mai mult din ea. Dar voind să aducă 
stăpânului câştiguri şi mai mari, începu să 
falsifice marfa şi să vândă alte fructe în 
locul celor bune, crescute în arborele 
minunat. 

Dar păgânii tuturor popoarelor, de pe 
toate insulele şi de pe întreg pământul, 
crescuţi toţi din acel arbore sălbatic, care 
era şi bun şi rău, erau din această pricină 
pe jumătate orbi şi nu vedeau pomul cel bun 
care-şi întindea ramurile de la răsărit până 
la apus. Altminteri n-ar fi cumpărat marfă 
contrafăcută. Dar  nevăzând minunatul 


arbore care-şi întindea totuşi ramurile peste 
ei toţi, alergară la negustor şi cumpărară în 
grabă marfă falsă, crezând-o bună pentru 
lecuirea lor. Şi fiindcă toţi râvneau după 
pomul cel bun, care plutea deasupra 
tuturor, mulţi dintre ei se izbăviră datorită 
poftei şi dorinţei arzătoare pe care o purtau 
în suflet. Căci mireasma arborelui şi nu 
marfa negustorului îi vindeca de răul din ei 
şi de naşterea în păcat. Aceasta a durat 
vreme îndelungată. 

Când văzu diavolul, izvor al răului şi al 
stricăciunii» că oamenii se lecuiesc de 
otrava lui prin mireasma arborelui minunat, 
fu cuprins de furie şi îndată sădi către 
miazănoapte un arbore sălbatic care crescu 
din răul din natură, şi puse să se strige: 
Acesta este pomul vieţii! cine gustă din el, 
scapă de tot răul şi trăieşte în veci! Locul în 
care crescu pomul sălbatic era şi el un ţinut 
sălbatic, iar popoarele lui n-au recunoscut 
nici atunci şi nici în ziua de azi adevărata 
lumină din Dumnezeu. Şi arborele a crescut 
pe muntele Hagar, în casa lui Ismael, 
batjocoritorul. 

Şi fiindcă din arbore s-a strigat: lată, 
acesta este arborele vieţii! au alergat spre 
el neamurile păgâne, care nu erau născute 


din Dumnezeu, ci din natura sălbatică, 
îndrăgind arborele păgân şi mâncând din 
roadele lui. Şi arborele creştea din seva 
răului din natură şi se făcea tot mai mare, 
întinzându-şi ramurile către apus şi către 
răsărit. lar arborele îşi avea izvorul şi 
rădăcina în natura sălbatică, pustie, care 
era şi bună şi rea. La fel erau şi fructele lui. 
Dar cum oamenii acestor locuri crescuseră 
toţi în sălbăticia naturii, arborele crescu şi 
el peste ei toţi, devenind atât de mare încât 
ajungea cu crengile sale până în preţiosul 
ţinut de sub arborele sfânt. 

Aceasta a fost pricina că arborele păgân 
a crescut atât de mare: noroadele de sub 
arborele cel bun au alergat toate la 
negustorii ce vindeau marfa falsă şi au 
mâncat din fructele înşelătoare care erau şi 
rele şi bune, crezând că se vor vindeca; şi 
astfel părăsiră tot mai mult sfântul arbore, 
atât de bun şi de puternic. Cu vremea, 
oamenii deveniră tot mai orbi, mai fără 
vlagă şi mai slabi, şi nu putură opri 
sălbaticul arbore de la miazănoapte să 
crească. Căci erau sleiţi de putere; ei 
vedeau, desigur, că e pomul râului şi al 
pustiului, dar istoviţi cum erau nu-i mai 
puteau opri creşterea. De n-ar fi alergat 


după negustorii de fructe false şi n-ar fi 
mâncat din acestea, ci doar din rodul 
sfântului arbore, ar fi avut tăria să-i ţină 
piept. Dar, trăind în desfrâu şi făţărnicie, 
natura sălbatică a pus stăpânire pe ei şi 
arborele răului a crescut mult deasupra lor, 
împingându-i în stricăciune cu puterea lui 
dezlănţuită. Căci diavolul a dat arborelui din 
puterile sale pentru a-i strica şi pierde pe 
oamenii care mâncaseră din poamele 
negustorului. Cu vremea, ei  părăsiră 
arborele vieţii, căutându-şi înţelepciunea ca 
mama Eva în paradis. Astfel ajunseră sub 
stăpânirea calităţii lor înnăscute şi căzură în 
mare greşeală cum spune Pavel. (2-7esal., 2 
- 11). Iar din arborele cel sălbatic dinspre 
miazănoapte. 

prinţul întunericului stârni războaie şi 
furtună asupra neamurilor care nu se 
născuseră în acel arbore, şi care în faţa 
furtunii căzură în neputinţă. 

Sub arborele cel bun, negustorul ispitea 
noroadele dinspre miazăzi şi apus şi dinspre 
miazănoapte, înşelându-i pe cei naivi prin 
vicleşug, iar pe cei isteţi făcându-i tovarăşi 
de negoţ şi părtaşi la câştig şi izbutind până 
la urmă ca nimeni să nu mai vadă şi să nu 
mai recunoască arborele sfânt, iar el să 


intre în stăpânirea pământului. Atunci a 
strigat din răsputeri: (2-7esal., 2.) Eu sunt 
tulpina arborelui bun şi stau pe rădăcina lui, 
fiind altoit în arborele vieţii. Cumpăraţi 
marfa mea şi vă veţi vindeca de păcatul 
strămoşesc şi veţi trăi în veci. Sunt crescut 
din rădăcina arborelui sfânt şi am roadele 
sale în puterea mea; stau pe jilţul puterii 
dumnezeieşti şi am putere în ceruri ca şi pe 
pământ. Veniţi cu bani la mine şi cumpăraţi 
cât vreţi din fructul vieţii! 

Alergară atunci toate neamurile, 
cumpărară şi mâncară pe săturate. Toți 
magii dinspre miazăzi, apus şi miazănoapte 
au mâncat din fructele misitului şi au trăit 
în jalnică neputinţă; căci sălbaticul arbore 
din miazănoapte creştea tot mai mult 
deasupra lor, nimicindu-i pentru multă 
vreme. Şi au venit pe pământ vremuri grele 
cum nu fuseseră de când lumea, dar 
oamenii ziceau că e bine; atât de mult îi 
orbise  misitul diavolului: sub ramurile 
arborelui sălbatic. 

Dar spre seară, mila lui Dumnezeu 
prinse a se înduioşa de nenorocirea şi 
orbirea oamenilor şi înduplecă în mai multe 
rânduri bunul, sublimul şi dumnezeiescul 
arbore, care purta fructul vieţii; atunci 


crescu din tulpina lui, aproape de rădăcină, 
o ramură care se hrăni şi înverzi din seva şi 
spiritul lui, şi vorbi în grai omenesc arătând 
fiecăruia arborele minunat. Şi glasul său 
spintecă văzduhul, răsunând până în ţările 
îndepărtate. 

— Oamenii alergară să vadă şi să audă 
ce se întâmplă. Atunci li se arătă lor 
arborele vieţii cel plin de virtuţi, din care 
mâncaseră la început eliberându-se de 
păcatul originar. Şi se bucurară peste 
măsură, mâncară din arborele vieţii cu o 
plăcere nespusă, se înveseliră şi căpătară 
noi puteri; şi imnuri, noi de slavă ridicară 
adevăratului arbore şi se despovărară de 
păcatul originar; iar pe mincinosul şi 
falsificatorul negustor şi pe misiţii lui îi 
huliră şi-i acoperiră cu vorbe de ocară. 

— Şi veniră toţi flămânzii şi însetaţii 
după arborele vieţii, şi cei ce zăceau în 
pulbere, şi mâncară din pomul sfânt şi se 
vindecară de păcatul strămoşesc şi de răul 
din natură în care trăiau; şi au fost altoiţi. În 
arborele vieţii. 

Numai mincinosul negustor şi misiţii lui 
întru înşelăciune şi toţi cei ce făceau 
camătă cu marfa falsificată pentru a-şi 
aduna comori - nu au venit. Căci ei erau 


înglodaţi în păcat şi înecaţi în desfrâu şi 
trăiau în natura sălbatică; iar teama şi 
ruşinea i-a oprit locului, căci multă vreme 
huzuriseră împreună cu negustorul şi 
ademeniseră sufletele oamenilor, lăudându- 
se că ar fi altoiţi în arborele vieţii, că trăiesc 
în sfinţenie şi au spre vânzare fructul vieţii. 
lar când li se descoperi infamia, 
înşelăciunea şi lăcomia, amuțiră şi rămaseră 
înapoi ruşinaţi „în loc să se căiască de 
grozăvia şi idolatria10 lor, şi să meargă cu 
cei flămânzi şi însetaţi după izvorul vieţii 
veşnice: de aceea sau şi topit în setea lor, 
iar chinul lor va creşte în veci şi căinţa îi va 
roade la nesfârşit. 

Văzând că înşelăciunea a ieşit la iveală, 
negustorul era tare mânios şi abătut; el îşi 
îndreptă săgețile împotriva poporului sfânt 
care nu voia să-i mai cumpere marfa. Ucise 
mare parte din el şi rosti cuvinte de ură 
împotriva  crenguţei verzi crescute în 
arborele vieţii. Dar arhanghelul Mihail” veni 
să lupte pentru neamul cel sfânt şi birui. 

Când însă prinţul întunericului văzu că 
negustorul său căzuse şi înşelăciunea lui 
ieşise la iveală, dezlânţui o furtună dinspre 
miazănoapte, din arborele cel sălbatic, 
împotriva poporului sfânt, iar negustorul se 


năpusti şi el dinspre miazăzi. Atunci poporul 
sfânt spori şi se înmulţi din nou ca la 
început, pentru că arborele dumnezeiesc 
creştea şi învingea răul din natură şi pe 
stăpânul lui. Şi. astfel întunericul nu avea 
răgaz. 

Când nobilul şi sfântul arbore se 
dezvălui tuturor neamurilor, întâi acestea Îl 
vedeau cum plutea deasupra lor şi-şi 
răspândea aroma pretutindeni, putând 
mânca din el oricine, oamenii se scârbiră a 
mai mânca din fructe şi poftiră la rădăcina 
arborelui. Până şi cei prevăzători şi înţelepţi 
căutară rădăcina şi se sfădiră pentru ea. lar 
cearta pentru rădăcină se înteţi într-atâta, 
încât din prin cina ei oamenii uitară să 
mănânce din fructul dulcelui arbore. 

Dar nu de rădăcină şi nici de arbore le 
păsa lor. Căci diavolul avea în gând altceva. 
Văzând că oamenii nu voiau să mai 
mănânce din arborele cel bun, ci se certau 
pe rădăcină, el îşi da bine seama că erau 
istoviţi şi sleiţi de puteri şi că natura 
sălbatică era din nou stăpână pe sufletele 
lor. De aceea îi împinse diavolul spre trufie, 
lăsând pe fiecare să creadă că dispune cum 
vrea de rădăcină şi că deci i se cuvine 
respect, ascultare şi cinstire. Astfel, îşi 


ridicară înţelepţii palate şi slujiră pe ascuns 
lui  Mamonil2, marele idol; mulţimea 
dezamăgită se lăsă pradă poftelor trupeşti, 
trăind în natura sălbatică şi slujind 
pântecelui şi desfrâului, bizuindu-se pe 
fructul ce plutea deasupra lor şi de la care 
aşteptau oricând şi fără  osteneală, 
vindecarea din stricăciune. Şi astfel slujeau 
lui Lucifer după pornirea naturii sălbatice, 
pomul vieţii ajungând pentru ei doar o 
oglindă: căci mulţi din ei îşi duceau zilele în 
trufie, risipă şi dezmăţ, şi trăiau ca în 
junglă: cel bogat călcând în picioare pe cel 
sărac şi despuindu-l de truda şi sudoarea 
lui. 

Prin daruri, faptele rele se prefăceau în 
fapte bune; drepturile decurgeau din 
calitatea cea rea a naturii; fiecare alerga 
după aur şi după avere, după mărire şi 
huzur. Săracul nu avea scăpare: împotriva 
lui, ocara, blestemul, injuria, toate erau 
îngăduite, iar el se simțea în calitatea cea 
rea ca scroafa în nămol. Acelaşi lucru îl 
făceau păstorii cu vitele lor, încât din 
arborele sfinte nu mai rămăsese decât 
numele: fructele, puterea şi viața lui nu 
făceau decât să acopere păcatele omului. 
Aşa trăia omenirea la acea vreme, afară 


doar de o mână de oameni născuţi între 
spini în cea mai mare umilinţă şi întristare, 
din tot neamul omenesc de la răsărit şi până 
la apus. Căci trăiau toţi în instinctul naturii 
sălbatice, fără deosebire; singur acest pâlc 
de oameni îşi găsise salvarea, din toate 
popoarele lumii de atunci. Ca pe vremea 
potopului, şi înainte de creşterea în natură 
şi din natură a sfântului arbore. 

Dar faptul că la sfârşit oamenii râvneau 
după rădăcina arborelui tot atât de mult, 
este o taină, un mister, ascuns până acum 
înţelepţilor şi ştiutorilor, şi care nici nu: se 
deschide celor de sus, ci doar celor simpli, 
de jos, aşa cum arborele sfânt, în miezul şi 
inima lui s-a ascuns întotdeauna înţelepţilor; 
chiar când se credeau pe rădăcina sau pe 
vârful lui, ei nu aveau în faţa ochilor decât 
un abur luminos, o ceaţă albă. 

Dar de la început şi până astăzi, alesul 
arbore a lucrat din răsputeri, în natură, să 
se dezvăluie tuturor neamurilor şi tuturor 
limbilor. Iar diavolul s-a înfuriat în natura 
sălbatică şi s-a apărat ca un leu turbat. Dar 
sfântul arbore aducea fructe tot mai dulci, 
pe măsură ce vremea trecea şi se dezvăluia 
lumii tot mai clar, spre furia şi turbarea 
Satanei, încât, până la urmă, se făcu lumină. 


Căci a crescut pe rădăcina bunului arbore o 
crenguţă, care a primit seva şi viaţa 
rădăcinii şi i s-a dat duhul arborelui căruia i- 
a schimbat înfăţişarea după măreţia puterii 
lui, dăruind altă faţă şi naturii în care acesta 
crescuse. 

Când s-a întâmplat aceasta, s-au 
deschis în natură cele două porţi, şi s-au 
cunoscut cele două calităţi, binele şi răul; şi 
s-a dezvăluit oamenilor de pe întreg 
pământul Ierusalimul ceresc, precum şi 
împărăţia iadului; iar lumina şi glasul au 
răsunat în cele patru vânturi, şi falsul 
negustor a fost descoperit pe de-a-ntregul şi 
l-au hulit ai lui şi l-au stârpit de pe faţa 
pământului. 

Când s-au petrecut acestea, s-a uscat şi 
arborele sălbatic dinspre miazănoapte, şi 
toate neamurile au văzut cu uimire arborele 
sfânt chiar de pe insule îndepărtate. Şi 
Lucifer a fost dezvăluit şi tainele lui 
descoperite, iar ruşinea, batjocura şi 
stricăciunea lui văzute şi recunoscute de 
oamenii pământului, căci se făcuse lumină. 
Dar nu trecu multă vreme şi oamenii lăsară 
lumina, căzând din nou în poftele trupeşti şi 
în stricăciune; căci aşa cum poarta luminii 
se deschisese, tot astfel şi poarta 


întunericului; şi din amândouă porniră tot 
felul de puteri şi de iscusinţe ce se aflau 
înăuntru. 

Aşa cum oamenii la început trăiau în 
miezul naturii sălbatice şi nu ştiau decât 
lucruri pământeşti, tot astfel şi la sfârşit, în 
loc să fie mai bine, era mai râu. Pe la 
mijlocul acestor vremuri, s-au stârnit furtuni 
năprasnice de la apus spre răsărit şi 
miazănoapte; iar dinspre miazănoapte a 
pornit un mare şuvoi de apă către arborele 
sfânt şi multe ramuri s-au prăpădit; şi în 
inima  şuvoiului s-a făcut lumină, iar 
arborele sălbatic de la miazănoapte a fost 
lovit de uscăciune. Şi turba de mânie 
stăpânul întunericului în marea viitoare a 
naturii, acum când arborele sfânt se înălța 
să se aprindă în slava măreției divine, 
aruncând de la sine răul care-i stătuse 
împotrivă şi cu care se războise atâta 
vreme. 

Dar şi arborele întunericului, al răului şi 
stricăciunii clocoti îngrozitor, în clipa când 
fu să se aprindă şi să pornească din el 
Lucifer cu cetele diavoleşti, pentru a 
vātăma şi nimici fructul cel minunat al 
sfântului arbore. Şi era înspăimântător în 
natură, în calitatea cea rea, acest sălaş al 


diavolului; părea că o furtună îngrozitoare 
s-a abătut asupra lumii, cu mii de fulgere, 
cu vârtejuri şi vuiete înspăimântătoare. 

Dimpotrivă, în calitatea cea bună, în 
care se afla arborele sfânt, domnea o linişte 
plăcută, tihnită şi plină de înviorare, ca în 
împărăţia cerească a bucuriei. Amândouă 
aceste stări se împotriviră aprig între ele, 
până când natura întreagă fu aprinsă în 
amândouă calităţile deodată. 

Şi arborele vieţii fu aprins în propria sa 
calitate cu focul Duhului Sfânt, şi calitatea 
sa arse în focul bucuriei cereşti în 
neînchipuită lumină şi claritate. În acest foc 
au calificat toate glasurile bucuriilor cereşti, 
care din veci fuseseră în bună calitate, iar 
lumina Sfintei  Treimil3 strălucea în 
arborele vieţii umplând întreaga calitate în 
care se afla aceasta. 

În vreme ce pomul calităţii rele, care 
constituie cealaltă parte în natură, fu şi el 
aprins şi arse în focul mâniei lui Dumnezeu 
cu văpaia iadului, şi izvorul cel rău fu 
slobozit în eternitate, iar Lucifer cu ostile 
sale rămase în calitatea cea rea ca în 
propria sa împărăție. În focul acesta s-au 
mistuit pământul, astrele şi elementele; căci 
toate în această lume arseră deodată, 


fiecare în propria, calitate şi toate se 
despărţiră. Căci bătrânul, în care există 
totul orice putere, orice creatură şi tot ce 
poate fi numit, s-a mişcat deodată, şi 
puterile din ceruri, din as ere şi din 
elemente se topiră din nou şi din nou luară 
forma cea dinainte de facere. Dar cele două 
calităţi, răul şi binele, care în natură se 
găseau împreunate, fură despărțite una de 
alta, şi cea rea fu dată lui Lucifer spre 
veşnicul său adăpost şi sălaş. Pentru ea 
înseamnă iadul sau lepădarea, care în veci 
nu va mai stânjeni sau atinge calitatea cea 
bună, fiind ca o uitare a binelui, şi aceasta 
în vecii vecilor. 

În cealaltă calitate sta arborele vieţii 
veşnice şi izvorul ei pornea din Sfânta 
Treime şi era luminată de Duhul Sfânt. Şi au 
purces de aci toţi oamenii care au ieşit din 
coapsa lui Adam, cel dintâi om, fiecare în 
puterea şi calitatea în care crescuse pe 
pământ. Cei care mâncaseră din arborele 
cel bun, care se cheamă lisus Hristos, 
purtau în ei dragostea lui Dumnezeu ca 
izvor al bucuriei veşnice. Ei aveau în ei 
puterea bunei calităţi şi fură primi îi în 
sânul acesteia, cântând imn de slavă 
logodnicului ei, fiecare în glasul lui, după 


sfinţenia lui. 

Cei născuţi în lumina naturii şi a 
spiritului, şi care pe pământ nu 
recunoscuseră niciodată arborele vieţii cu 
adevărat, dar care crescuseră în puterea lui, 
căci el îi cuprindea sub umbra sa pe toţi 
oamenii pământului, cum sunt atâţia păgâni 
şi nedemni ai atâtor popoare, fură şi ei 
primiţi în aceeaşi putere în care crescuseră 
şi cu care spiritul lor era îmbrăcat, şi cântau 
imnul puterii lor ce-o aveau de la arborele 
vieţii veşnice; căci fiecare era slăvit după 
puterea lui. 

lar natura cea sfântă rodi, fructe 
cereşti, aşa cum pe pământ, în cele două 
calităţi, rodise din cele pământeşti, care 
erau şi bune şi rele. Şi oamenii, care erau 
acum asemenea îngerilor, mâncau fiecare 
din fructul calităţii sale, cântând imn de 
slavă Domnului şi arborelui vieţii veşnice. Şi 
erau acestea în Tatăl, ca un foc sfânt, o 
bucurie triumfătoare; căci toate lucrurile au 
fost la început din Tatăl şi aşa rămân în 
veşnicia lui. 

Dar cei care pe pământ crescuseră în 
puterea arborelui urii şi al mâniei, adică cei 
biruiţi de calitatea cea rea şi uscați în 
răutatea spiritului şi în păcatele lor, au ieşit 


de asemenea toţi, fiecare în puterea lui, 
fiind primiţi în împărăţia întunericului; şi 
era fiecare îmbrăcat în puterea în care 
crescuse, iar împăratul lor se chema 
Lucifer, cel izgonit din lumină. 

lar calitatea iadului făcea şi ea fructe, 
cum făcuse pe pământ; numai că binele se 
despărţise de ea, şi de aceea fructele erau 
de o singură calitate, cea rea. Oamenii care 
acum semănau şi ei cu spiritele, mâncau 
fiecare din fructul calităţii sale, ca şi 
diavolii; căci aşa cum pe pământ există 
diferenţe între oameni şi între calităţi şi nu 
toţi sunt de o calitate, tot astfel la spiritele 
izgonitoare, şi tot astfel în slava cerească 
între îngeri şi oameni, şi aşa va fi în vecii 
vecilor. Amin. 

Bunule cititor, ai în faţă o scurtă 
relatare despre cele două calităţi din natură 
de la început şi până la sfârşit, cum şi 
despre felul în care s-au născut din ele cele 
două împărăţii, a cerului şi a iadului, despre 
lupta şi războirea lor necontenită, precum şi 
despre ce se va alege de ele în viitor. 

Am dat acestei cărţi numele de 
Rădăcina sau muma filosofiei, astrologiei şi 
teologiei. lată despre ce tratează cartea: 

1. Prin filosofie” voi trata despre 


puterea divină, despre ceea ce este 
Dumnezeu şi despre felul cum în fiinţa lui s- 
au creat natura, astrele şi elementele, unde 
îşi au originea toate lucrurile cum ar fi: 
cerul şi pământul, îngerii, oamenii şi 
diavolii, raiul şi iadul şi toate cele ce s-au 
făcut; de asemenea, despre cele două 
calităţi din natură, toate pe temeiul just al 
cunoaşterii spiritului, în impulsul şi 
manifestarea lui Dumnezeu. 

2. Prin astrologiel5, am să tratez 
despre forțele naturii, astrelor şi 
elementelor, despre modul cum din ele au 
ieşit toate creaturile, cum ele pun în 
mişcare şi guvernează totul, acționând în 
toate, şi cum prin ele răul şi binele sunt 
stârnite în oameni şi dobitoace; cum răul şi 
binele există şi stăpânesc în această lume, 
şi tot în această lume există raiul şi iadul. 

— N-am de gând să descriu mersul 
stelelor, locul şi numele lor, conjuncţiile lor 
periodice,  reflexele,  cvadraturile sau 
curbele ce se efectuează în ceasuri sau în 
ani şi care au fost aflate de oameni înţelepţi 
şi luminaţi, după lungi şiruri de ani, prin 
observaţii necontenite, prin simţ adânc şi 
socoteli ostenitoare. Eu nu le-am studiat, 
nici nu le-am învăţat, ci le las pe seama 


învăţătorilor; gândul meu e să scriu după 
spirit şi după simţ şi nu după observaţie. 

3. Prin teologie”, vreau să tratez despre 
împărăţia lui Hristos, despre modul cum 
este alcătuită ea şi cum e potrivnică iadului; 
de asemenea, cum luptă ea cu iadul în 
natură, şi cum oamenii prin credinţă şi 
spirit pot birui împărăţia iadului pentru a 
triumfa întru puterea divină şi a dobândi 
fericirea eternă ca o biruinţă în luptă; de 
asemenea, cum omul, prin lucrarea relei 
calităţi a iadului, singur se dă stricăciunii şi, 
în sfârşit, cum o va scoate la capăt cu 
amândouă. 

Principalul titlu al cărţii: Zorile 
răsărind, sau Aurora este o taină, un mister 
ascuns  înţelepţilor şi învăţaţilor acestei 
lumi, şi pe care, în curând, vor trebui să-l 
afle ei înşişi. Dar pentru cei ce vor citi fără 
pretenţii această carte, în simplitatea şi cu 
râvna Duhului Sfânt, punându-şi nădejdea 
numai în Dumnezeu, nu va mai fi o taină, ci 
o cunoaştere în plină lumină. 

— Nu voi căuta să lămuresc ori să 
explic acest titlu, ci-l voi lăsa la 
nepărtinitoarea judecată a cititorului, care 
luptă în această lume de partea bunei 
calităţi. 


lar dacă cel ce se crede atotştiutor şi se 
simte ca la el acasă în calitatea cea rea, va 
avea prilejul să-şi arunce privirea în 
paginile de faţă, va fi, desigur, împotriva 
cărţii, aşa cum raiul şi iadul se împotrivesc 
unul altuia. Va spune, mai întâi, că prea 
încerc să mă înalţ spre cele dumnezeieşti, 
ceea ce, fără doar şi poate, nu se cuvine. Va 
spune, după aceea, că mă laud cu Duhul 
Sfânt; că ar trebui să trăiesc în smerenie şi 
să-mi dovedesc puritatea vieţii prin minuni. 
În al treilea rând, va spune că fac aceste 
lucruri din pofta de mărire. În al patrulea, 
că nu sunt destul de învăţat pentru ceea ce 
vreau să fac, iar în al cincilea îl va supăra 
peste măsură simplitatea autorului, pentru 
că aşa e obiceiul în lume, să priveşti spre 
cele înalte, căci cele umile sunt 
supărătoare. 

Părtinitorilor şi falşilor înţelepţi, le-aş 
pune în faţă pe patriarhiil7/ lumii celei 
dintâi, care erau oameni simpli şi umili. 
Împotriva lor lumea şi diavolii fierbeau de 
mânie cum a fost pe vremea lui Enoh, când 
sfinţii părinţi au propovăduit pentru prima 
oară şi din răsputeri numele Domnului; nici 
ei nu s-au ridicat cu trupul la ceruri, dar au 
văzut cu ochii lor totul; pentru că Duhul 


Sfânt s-a arătat în sufletul lor. Căci toţi 
aceşti primi părinţi, patriarhi şi profeţi au 
fost oameni simpli, parte din ei nişte umili 
păstori. Chiar şi Mesia Hristos, eroul luptei 
în natură, când a trăit ca om, deşi împărat 
al lumii, şi-a dus viaţa în mare simplitate ca 
unul din cei mulţi şi umili; tot astfel şi 
apostolii au fost toţi oameni de jes, nişte 
sărmani pescari. Hristos însuşi mulţumeşte 
Tatălui ceresc de a-l fi ţinut ascuns mai 
marilor şi înţelepţilor acestei lumi, şi arătat 
copiilor (Matei, 11,25). Şi toţi 
propovăduitorii au fost bieţi oameni care au 
greşit, având în ei amândouă tendinţele 
naturii, cea bună şi cea rea. Dar au predicat 
împotriva păcatului lumii şi păcatului 
propriu şi s-au supus pedepsei. Şi, au fācut 
aceasta din îndemnul Duhului Sfânt şi nu 
din patima mândriei. Şi nimic n-au socotit a 
fi din propria lor râvnă şi putere, nici în 
tainele Domnului n-au căutat; ci toate după 
voia lui s-au petrecut. 

De asemenea, nici despre mine nu pot 
grăi altceva decât că sunt un om simplu, un 
biet păcătos care ar trebui să se roage în 
fiecare zi: Doamne, iartā-ne greşelile 
noastre! Şi să zic ca Apostolii: O, Doamne, 
cu sângele tău ne-ai mântuit! Nici eu nu m- 


am urcat la cer şi am văzut totuşi lucrările 
Domnului şi făpturile lui toate, căci s-a 
deschis în spiritul meu cerul, şi aci, în 
spiritul meu, am recunoscut lucrările şi 
făpturile lui Dumnezeu. Şi nici măcar voinţa 
întru aceasta nu a fost voinţa mea firească, 
ci o pornire a spiritului; şi a trebuit să îndur 
şi - unele căderi ale diavolului. Dar spiritul 
omului nu vine numai din astre şi elemente, 
ci zace în el şi o scânteie din lumina şi forţa 
divină. Nu sunt vorbe goale cele ce stau în l- 
Moise, 1.21: Și l-a făcut Dumnezeu pe om 
după chipul şi asemănarea sa. Căci i-a dat 
intelectul 18 care e făcut din esenţa divină. 
Trupul e din elemente; de aceea şi 
trebuie hrănit din elemente. Sufletul 19 nu- 
şi are originea numai în trup, chiar dacă se 
naşte în trup şi-şi are începutul aci. Izvorul 
şi-l trage din afară, din văzduh, şi în el 
stăpâneşte Duhul cel Sfânt, aşa cum acesta 
pe toate le împlineşte şi cum toate în 
Dumnezeu sunt şi Dumnezeu însuşi e totul. 
Şi fiindcă Duhul Sfânt-e creator în suflet, ca 
însuşire a acestuia, el, sufletul poate 
străbate până la divinitate şi poate cerceta 
în ea ca în natură: căci îşi trage originea din 
fiinţa întregii divinităţi. Când este aprins de 
Duhul Sfânt, sufletul vede ce face 


Dumnezeu, tatăl lui, întocmai cum un fiu 
acasă la el vede ce face părintele său; 
sufletul este ca un copil în casa cerească a 
Tatălui. 

Aşa cum ochiul omenesc vede până la 
astre de unde îşi trage originea şi începutul, 
tot astfel sufletul vede până-n fiinţa divină 
înăuntrul căreia trăieşte. 

Dar pentru că sufletul îşi are obârşia şi 
în natură, iar în natură există şi binele şi 
răul, şi omul, prin păcat, s-a azvârlit în răul 
naturii, sufletul pătându-se zi de zi şi ceas 
de ceas cu păcate, cunoaşterea lui a rămas 
fragmentară. Căci râul din natură domneşte 
şi în suflet. Dar Sfântul Duh nu îngăduie 
răul, ci, stăpânind în izvorul sufletului oare 
e în lumina lui Dumnezeu, luptă împotriva 
răului din suflet. De aceea, sufletul nu poate 
ajunge la cunoaştere perfectă în această 
lume, până la sfârşit, când lumina şi 
întunericul se despart, iar răul se mistuie cu 
trupul în oamânt; atunci sufletul vede 
luminos şi desăvârşit în Dumnezeu-latăl 
său. Dar când sufletul este aprins de Duhul 
Sfânt, el triumfă în trup, cum se înalţă o 
facără mare, încât inima şi rărunchii, 
tremură de bucurie. La o deplină şi 
profundă cunoaştere în Dumnezeu-Iatăl, nu 


se ajunge însă de îndată, ci dragostea faţă 
de dumnezeu-tatăl triumfă şi ea în focul 
Duhului Sfânt. 

Cunoaşterea lui Dumnezeu e semănată 
în focul Duhului Sfânt, şi e mică la început 
cât un grăunte de muştar, cum spune 
Hristos în parabolă (Matei, 13): dună aceea, 
creşte mare cât un arbore şi se întinde în 
Dumnezeu-Creatorul; aşa cum o mică 
picătură în marea cea întinsă nu poate 
stârni valuri, dar un fluviu năvalnic se face 
simţit. 

Trecutul, prezentul, viitorul, ca şi 
lăţimea, adâncimea şi înălţimea, depărtarea 
şi apropierea, toate sunt în Dumnezeu ca un 
singur lucru, fiind prinse într-o singură 
comprehensiune20. Iar sufletul curat al 
omului vede şi el acestea, dar în lumea 
noastră numai fragmentar. Se întâmplă 
adesea să nu vadă nimic, căci diavolul 
măreşte răul ce se află în suflet şi acoperă 
preţiosul grăunte de muştar; de aceea 
trebuie să fie omul în necontenită luptă. 

Sprijinit pe o astfel de cunoaştere din 
partea spiritului, voi scrie în această carte 
despre Dumnezeu-Tatăl nostru, în care se 
află totul şi care este totul. Voi trata despre 
chipul în care întregul s-a despărţit în părţi 


care au devenit creatoare şi despre cum 
totul se agită şi se mişcă în întreg arborele 
vieţii. 

Vei vedea de-a lungul acestei scrieri 
adevăratul temei al dumnezeirii şi cum 
fiinţa ei a existat înainte de timpurile lumii; 
cum au fost creaţi sfinţii îngeri şi de unde; 
de asemenea, despre teribila cădere a lui 
Lucifer şi a legiunilor sale; din ce sunt 
făcute cerul, pământul, stelele şi 
elementele, precum şi metalele şi pietrele 
din sânul pământului şi toate creaturile; 
cum s-a născut şi ce este viaţa şi gingăşia 
tuturor lucrurilor; de asemenea, ce este 
adevăratul cer în care  sălăşluieşte 
Dumnezeu împreună cu sfinţii lui, ce e 
mânia lui Dumnezeu şi focul iadului, şi cum 
toate au fost cuprinse; în fine, ce este sau 
cum este fiinţa tuturor fiinţelor. 

Primele şapte capitole tratează simplu 
şi de-a dreptul despre fiinţa lui Dumnezeu şi 
a îngerilor în parabole, astfel ca cititorul să 
poată păşi de la o treaptă la alta spre a 
ajunge în sfârşit la sensul adânc şi la 
temeiul adevărului. În capitolul al VIII-lea, 
se încearcă o adâncire în esenţa divină, din 
ce în ce mai mult, pe măsură ce înaintăm. 
Anumite lucruri sunt deseori repetate, adică 


mereu reluate şi descrise din ce în ce mai 
adânc, pentru o mai solidă comprehensiune 
din partea cititorului şi a mea proprie. 

Ceea ce însă nu vei găsi îndeajuns de 
lămurit în această carte, vei zări mai târziu 
limpede şi luminos; căci din pricina 
stricăciunii noastre, cunoaşterea merge 
treptat şi nu se desăvârşeşte dintr-odată. 
Oricum, această carte este o minune a 
lumii, pe care sufletul curat o va înţelege cu 
siguranţă. 

Drept care îmi îngădui să recomand pe 
cititor blândei şi sfintei dragoste a lui 
Dumnezeu. 

CAPITOLUL. I. 

DESPRE CERCETAREA FIINȚEI 
DIVINE ÎN NATURA ŞI DESPRE CELE 
DOUĂ CALITĂȚI 

Chiar dacă trupul şi sângele nu pot 
prinde ființa divină, ci doar spiritul când 
este luminat şi aprins de Dumnezeu, noi 
vorbim adesea despre Dumnezeu şi despre 
ceea ce este El: pomenim fără încetare de 
forţele naturii, de întreaga creaţie, de cer şi 
de pământ, de astre şi stihii, de toate 
făpturile, precum şi de îngerii cei sfinţi, de 
diavoli şi de oameni, de rai şi de iad. 

Intr-o astfel de privire găsim două 


calităţi: una bună şi una rea, care străbat ca 
un singur lucru această lume, în toate 
forţele sale, în astre şi în elemente, precum 
şi în toate creaturile; căci nu există făptură 
trupească în viaţa naturală să n-aibă în sine 
cele două calităţi. Dar să ne oprim puţin să 
vedem ce înseamnă sau este cuvântul 
calitate; calitatea este mişcarea, vibrația, 
mobilitatea unui lucru, cum ar fi căldura, 
care arde, mistuie şi mişcă tot ce este 
cuprins ori pătruns de ea şi nu are însuşirea 
ei. Tot ea încălzeşte şi luminează ceea ce 
este întunecos, rece şi umed, şi înmoaie 
ceea ce este tare. Dar ea mai are în sine 
două specii, anume lumina şi întunericul, 
despre care trebuie spuse următoarele. 
Lumina sau inima căldurii este în sine un 
lucru dătător de bucurie şi la vedere plăcut, 
o forţă a vieţii, o mijlocitoare a vederii de 
departe a lucrurilor, un izvor al bucuriei 
cereşti. Căci pe toate în această lume le 
face vii şi mişcătoare; vietăţi, arbori, plante 
şi ierburi cresc în această lume din puterea 
luminii, îşi trag viaţa din ea ca dintr-o 
binefacere. Dar căldura poartă în sine şi 
calitatea cea rea, totodată, căci arde, 
mistuie, distruge sau aruncă în stricăciune. 
Răul acesta izvorăşte, creşte şi pătrunde în 


lumină făcând-o mişcătoare şi încleştându- 
se în luptă cu ea ca şi când ar fi un singur 
lucru cu dublă origine. Şi chiar sunt 
amândouă unul şi acelaşi lucru, dar cu două 
izvoare distincte. Lumina există în 
Dumnezeu fără căldură, dar în natură nu: 
căci în natură sunt toate calităţile contopite 
ca într-una singură, în acelaşi fel în care 
Dumnezeu e totul şi totul porneşte de la 
Dumnezeu. El este inima şi izvorul naturii, 
din el purcede totul. 

Căldura stăpâneşte în natură şi 
încălzeşte totul, fiind un izvor în totul; acolo 
unde n-ar fi aşa, apa ar fi mult prea rece şi 
pământul ar încrerrjeni; n-ar exista nici aer. 

— Căldura stăpâneşte în toate: în 
arbori, în plante, în ierburi, făcând ca apa 
să curgă din izvoarele pământului şi să 
ajute să crească tot ce e viu. De aceea se 
cheamă  calitate( Qualität), pentru că 
izvorăşte (quâilet) în toate, şi toate cresc.21 

lar lumina din căldură dă tuturor 
calităţilor puterea prin care totul să devină 
plăcut şi atrăgător. Căldura fără lumină nu 
foloseşte celorlalte calităţi, ci aduce 
stricăciune a ceea ce e bun, fiind un izvor al 
răului; atunci calitatea cea rea din căldură 
biruie. Pe când lumina din căldură este 


izvor de viaţă, în care lucrează Duhul Sfânt; 
dar în întuneric nu. Căldura face lumina 
mişcătoare pentru a se răspândi şi acţiona: 
iarna vedem lumina soarelui, dar razele 
căldurii, lui nu pot ajunge în aceeaşi măsură 
pământul; de aceea nici roade nu cresc. 

Despre calificarea frigului 

Şi frigul este o calitate asemenea 
căldurii; el califică în toate creaţiile naturii 
şi în tot ce se mişcă înăuntrul ei: în oameni, 
în animale, în păsări, peşti, viermi, plante şi 
ierburi, fiind potrivnic căldurii şi calificând 
în ea ca şi când ar fi unul şi acelaşi lucru. 
Căci frigul domoleşte căldura şi o apără de 
răul din ea. 

Dar să luăm seama că şi frigul are în 
sine două specii, şi anume aceea de-a 
îmblânzi căldura prea mare şi a o face dulce 
şi plăcută, fiind în toate făpturile o calitate a 
vieţii; căci nicio făptură nu poate exista în 
afara frigului, care pătrunde şi acţionează 
în toate lucrurile. 

— Cealaltă specie este cea rea, căci, 
unde prinde putere, distruge şi nimiceşte 
totul ca şi căldura nepotolită; nicio viaţă nu 
e posibilă în frig, fără sprijinul căldurii. Răul 
frigului este distrugerea vieţii şi sălaşul 
morţii, întocmai ca şi răul căldurii. 


Despre calificarea aerului şi a apei 

Aerul îşi are originea în căldură şi în 
frig; căci căldura şi frigul dau naştere la 
toate şi le împlinesc printr-o puternică 
înlănţuire de mişcări. Când însă frigul 
îmblânzeşte căldura, calităţile amândurora 
se subţiază, şi calitatea amară le contractă 
şi le transformă în picături; aerul cu marea 
sa mobilitate se naşte din căldură, iar apa 
din frig. 

Cele două calităţi se războiesc mereu 
între ele; căldura consumă apa, iar frigul 
constrânge şi biruie aerul. Dar aerul este 
cauza şi spiritul oricărei vieţi şi oricărei 
mişcări în această lume. Toate vieţuitoarele 
şi toate cele ce cresc pe pământ îşi trag 
viaţa din aer şi nimic nu poate exista fără 
văzduhul care adie şi se mişcă în lume. 

Apa străbate, de asemenea, tot ceea ce 
trăieşte şi se mişcă pe pământ. Trupul 
tuturor vieţuitoarelor, fie animale, fie 
vegetale, constă în primul rând din apă, iar 
spiritul din aer; amândouă vin din căldură şi 
din frig „calificând între ele ca fiind unul şi 
acelaşi lucru. 

Dar în amândouă aceste calităţi trebuie 
observate şi două specii deosebite, una 
ducând spre viaţă, alta spre moarte. Aerul 


este o calitate vie când prieşte vieţii şi când 
Duhul Sfânt stăpâneşte şi lucrează în 
dulceaţa aerului blajin, în care toate 
făpturile sunt vesele. Dar aerul are şi partea 
lui rea, când, prin teribila lui revoltă, duce 
la stricăciune şi la moarte. Calificarea 
porneşte însă din această revoltă, pentru că 
străbate şi mişcă totul, ceea ce face şi 
începutul vieţii; de aceea amândouă trebuie 
să coexiste în această lume. 

Apa poartă şi ea în sine un izvor rău, 
ucigător, căci omoară şi distruge; de aceea, 
orice vietate sau plantă e condamnată, în 
anumite ape, la stricăciune şi putreziciune. 

În încheiere, căldura şi frigul sunt 
cauza şi originea apei şi a aerului, în care 
toate se mişcă şi trăiesc; orice viaţă şi orice 
mişcare îşi au începutul aci, şi de aci aş dori 
eu să pornesc la o descriere limpede a 
creaţiei astrelor. 

Despre influenţele celorlalte calități 
în cele trei elemente: foc, aer şi apă 

Despre calitatea amara 

Calitatea amară este inima oricărei 
vieţi; aşa cum ea în aer contractă apa, 
făcând-o separabilă, tot astfel o face în toate 
vieţuitoarele şi vegetalele pământului; căci 
de la această calitate amară îşi au culoarea 


verde plantele şi ierburile. Când calitatea 
amară sălăşluieşte blând într-o creatură, ea 
este inima sau bucuria acesteia; căci alungă 
orice influenţă rea, devenind începutul sau 
cauza bucuriei sau a râsului. Pentru că 
îndată ce lucrează, ea umple creatura de 
bucurie şi o înalţă cu întreg trupul, fiind ca 
o privelişte a bucuriei cereşti, o înălţare a 
spiritului, un spirit şi o forţă în tot ce naşte 
din pământ, o mumă a vieţii. 

Inăuntrul acestei, calităţi acţionează cu 
putere şi lucrează Duhul Sfânt, ea fiind 
parte din bucuria cerească, aşa cum voi 
dovedi mai încolo. Dar şi ea are la rândul ei 
o specie întunecoasă, rea, care este o 
adevărată casă a morţii, stricând tot ce e 
bun şi devorând şi ruinând viaţa în trup. 
Căci pe dată ce pătrunde prea mult într-o 
făptură, ea se aprinde în toiul căldurii şi 
separă trupul de spirit, încât creatura 
moare; pentru că ea ţâşneşte şi aprinde 
elementul foc, în care nicio făptură nu poate 
fiinţa, în marea dogoare şi amărăciune. 

Despre calitatea dulce 

Calitatea dulce, potrivnică celei amare, 
este o calitate atrăgătoare şi plăcută, 
aducând o înviorare a vieţii şi o îmblânzire a 
răului; ea face totul îmbietor şi plăcut în 


toate creaturile, dăruieşte cu miros şi gust 
desfătător toate cele ce cresc din pământ, şi 
le înfrumuseţează cu culorile galben, alb şi 
roşior. Ea este înfăţişarea şi izvorul 
blândeţii, este o rază a bucuriei cereşti, un 
sălaş al Sfântului Duh, o calificare a 
dragostei şi milosteniei, o bucurie a vieţii. 
Dar şi ea poartă în sine un trist izvor al 
morţii şi al pierzaniei; căci pe dată ce 
calitatea dulce se aprinde în cea amară, în 
elementul apă, ea dă naştere la boală, la 
molimă şi stricăciune a trupului. Aprinderea 
ei în căldură şi amărăciune infectează 
elementul aer şi duce la întinderea 
fulgerătoare a molimei şi a morţii. 

Despre calitatea acră 

Calitatea acră, care este contrară celei 
amare şi celei dulci, temperează totul în 
chip plăcut, aducând o înviorare şi o 
moderare, atunci când calitatea amară şi 
cea dulce se revarsă prea mult; o poftă în 
simţul gustului, o dorinţă de viaţă, o bucurie 
ce străbate totul, o tihnă a sufletului şi o 
desfătare a spiritului. Dar şi ea poartă în 
sine un izvor al răului şi stricăciunii; căci 
dacă se revarsă prea mult, ori ţâşneşte prea 
tare într-un lucru, încât se aprinde, ea dă 
naştere la tristeţe şi melancolie, apa ia un 


miros de mlaștină, viaţa e privită în negru, 
totul duce la o uitare a binelui ca într-o 
casă, a morţii; în fine, un început al 
disperării şi un sfârşit al bucuriilor. 

Despre calitatea aspră sau sărată 

Calitatea sărată e O harnică 
moderatoare a celorlalte trei: amară, dulce 
şi acră, făcând totul plăcut şi atrăgător; ea 
opreşte întreţinerea calităţii amare, ca şi a 
celei dulci şi a celei acre, să nu se aprindă. 
Este o calitate iute şi ageră, slobozind pofta 
şi gustul, şi fiind un izvor al vieţii şi 
bucuriei. Dar şi ea, la rândul ei, poantă în 
sine răul şi stricăciunea. Când este aprinsă 
în foc, ea capătă o asprime şi o duritate care 
o transformă într-un izvor al răutăţii şi 
stricăciunii vieţii; în trup se depune piatră şi 
carnea suferă cumplit. lar când este aprinsă 
în apă, pricinuieşte trupului umflături, râie, 
mâncărimi, buboaie, devenind un trist sălaş 
al morţii, al mizeriei şi al uitării binelui de 
orice fel. 

CAPITOLUL II 

ÎNDREPTARE ASUPRA MODULUI CUM 
TREBUIE 

PRIVITE FIINŢA DIVINĂ ŞI CEA 
NATURALĂ 

Cum s-a văzut mai înainte, toate 


acestea se cheamă calităţi, pentru că ele 
toate, în văzduh, pe pământ şi sub pământ, 
califică una într-alta ca un singur lucru, 
având totuşi forţe şi efecte diferite, dar o 
singură matcă, din care totul ia naştere şi 
izvorăşte; astfel încât toate creaturile sunt 
din ele plămădite şi în ele trăiesc ca în 
matca lor. De asemenea, pământul şi 
pietrele tot din ele au ieşit, şi toate câte 
cresc pe pământ din puterea acestor calităţi 
îşi trag viaţa. Niciun om raţional nu poate 
tăgădui acest lucru. 

Izvorul acesta dublu, al binelui şi răului, 
în toate lucrurile, îşi trage puterea de la 
astre; căci aşa cum creaturile îşi au pe 
pământ calităţile lor, aşijderea şi astrele. 
Pentru că prin acest dublu izvor, toate 
lucrurile îşi au în lume marea lor mobilitate, 
mersul,  iuţeala, curgerea, impulsul şi 
creşterea. Căci blândeţea în natură este un 
adânc repaus; dar răul din forţele naturii 
face ca totul să se mişte, să meargă, să 
alerge, ca în sfârşit să dea naştere la ceva. 
Calitățile care împing şi pun totul în 
mişcare, aduc poftă în toate creaturile, spre 
bine şi spre rău, încât toate se atrag, se 
resping, se amestecă, cresc, scad, se 
înfrumuseţează, se degradează, se iubesc, 


se duşmănesc. 

In toate creaturile acestei lumi există o 
voinţă, un izvor bun şi rău totodată: în 
oameni, în dobitoace, în păsări, în peşti, 
precum şi în tot ce se vede, în aur, în argint, 
zinc, cupru, fier, oţel, lemn, plante şi 
ierburi, în pământ, în piatră, în apă şi în 
orice poate fi cercetat. 

Nimic nu există în natură care să nu 
ascundă în sine binele şi răul; totul mişcă şi 
trăieşte sub acest dublu impuls, absolut 
totul. În afara sfinţilor îngeri şi a diavolilor 
răi; pentru că aceştia sunt categorici, adică 
trăiesc, califica şi stăpânesc în propria 
calitate. Sfinţii îngeri trăiesc şi califică în 
lumină, în calitatea cea bună în care 
stăpâneşte Duhul Sfânt. Diavolii trăiesc şi 
stăpânesc în calitatea rea, care este 
calitatea răului şi a mâniei sau stricăciunii. 

Dar atât îngerii buni cât şi cei răi22, au 
fost făcuţi din calităţile naturii, din care 
toate lucrurile au fost făcute, doar 
calificarea din ei nu este aceeaşi. - îngerii 
buni trăiesc în puterea şi blândeţea luminii 
şi a bucuriei cereşti, pe când diavolii trăiesc 
în forţa, clocotitoare a. mâniei, a spoaimei şi 
întunericului, fără a se puf na bucura de 
lumina din care singuri s-au izgonit prin 


răzvrătire, aşa cum voi arăta mai încolo, 
când voi scrie despre Facere23. 

iar dacă nu vrei să crezi că totul în 
această lume vine de la astre, îţi voi dovedi; 
şi, fiindcă nu eşti prost, ci ai ceva rațiune, ia 
seama la cele ce urmează. 

Mai întâi, priveşte la soare, care este 
inima sau fruntea tuturor stelelor; el le-a 
dat de la început lumina şi le va da până la 
sfârşit; el luminează totul şi încălzeşte totul. 
Toate cele ce sunt pe pământ, trăiesc şi 
cresc din puterea lui; în el stă bucuria de 
viaţă a tuturor creaturilor. Dacă el ar pieri, 
lumea toată s-ar cufunda în beznă şi frig, şi 
nimic n-ar mai rodi; nu s-ar mai înmulţi nici 
oamenii nici celelalte  vietăţi; căci 
pretutindeni căldura s-ar stinge şi sămânţa 
s-ar usca şi ar pieri. 

Despre calitatea soarelui 

Dacă vrei să devii un filosof şi un 
cunoscător al naturii pentru a cerceta 
esenţa divină în natură şi a afla cum este 
totul alcătuit, roagă pe Dumnezeu să te 
lumineze cu Sfântul său Duh. Căci, cu 
trupul şi sângele tău, asemenea lucruri nu 
le poţi cuprinde; chiar dacă le citeşti, ele nu 
sunt decât ceaţă şi întunecime în faţa 
ochilor tăi. Numai prin Duhul Sfânt care 


este în Dumnezeu şi în natura întreagă, din 
care toate lucrurile s-au făcut, poţi pătrunde 
şi cerceta trupul întreg al lui Dumnezeu 
care este natura, după cum poţi pătrunde 
până şi în Sfânta Treime. Căci Duhul Sfânt 
izvorăşte din sânul Trinității celei sfinte şi 
stăpâneşte întregul trup dumnezeiesc, adică 
întreaga natură. 

Aşa cum spiritul omului stăpâneşte în 
tot trupul şi în toate venele, cuprinzând 
omul întreg, tot astfel Sfântul Duh umple 
întreaga natură, fiind inima ei şi întinzându- 
şi puterea în calităţile bune ale tuturor 
lucrurilor. Dacă îl ai şi în tine şi-ţi umple 
spiritul luminându-l, atunci vei înţelege 
rândurile de faţă; dacă nu, îţi va merge şi 
ţie ca înţelepţilor păgâni care, îndrăgostiţi 
de gândul creaţiei voiau s-o cerceteze cu 
propria lor rațiune, ajungând în închipuirea 
lor până la Dumnezeu, dar a cărui faţă n-au 
putut-o vedea, fiind orbi cu desăvârşire în 
cunoaşterea lui Dumnezeu. Ca şi fiii lui 
Israel în pustiu, care nu puteau vedea 
chipul lui Moise, din pricină că acesta, când 
venea înaintea poporului, ţinea în faţa sa o 
pătură, ca semn că mulţimea nici n-a înţeles 
nici n-a cunoscut pe adevăratul Dumnezeu 
şi voinţa lui, deşi el se preumbla prin 


mijlocul ei; de aceea, pătura era un simbol 
al orbirii şi neînţelegerii. Aşa cum o operă 
nu-şi poate înţelege şi cunoaşte maestrul, 
tot astfel omul nu poate înţelege şi cunoaşte 
pe Dumnezeu, creatorul său, decât dacă-l 
luminează Sfântul Duh. Dar acest lucru se 
întâmplă numai acelora care, neîncrezându- 
se în ei înşişi, îşi pun nădejdea şi voinţa 
numai în Dumnezeu şi se pătrund de Duhul 
Sfânt: spiritul lor se  contopeşte cu 
divinitatea. 

Dacă voim să cercetâăm cu adevărat 
soarele şi astrele cu corpurile lor, cu 
efectele şi calităţile lor, vom găsi în ele 
esenţa divină, pentru că puterea astrelor 
este natura. 

— Dacă cercetăm întregul mers al 
astrelor şi tot circuitul lor, descoperim 
îndată că aci e muma tuturor lucrurilor, 
adică natura, din care toate se trag, în care 
toate se cuprind, trăiesc şi există şi prin 
care totul se mişcă; fiindcă toate lucrurile 
sunt făcute din aceleaşi puteri şi ele rămân 
veşnic. Şi chiar dacă la sfârşitul veacurilor 
ele se vor schimba, adică binele şi răul se 
vor despărţi, îngerii şi oamenii din puterea 
naturii din care şi-au luat primul început, 
vor exista veşnic în Dumnezeu. Dar tu 


trebuie să-ţi înalţi de îndată cugetul către 
spirit, încât să vezi cum întreaga natură cu 
toate forţele din ea, între care lăţimea, 
adâncimea, înălţimea, cerul şi pământul cu 
tot ce este în ele şi dincolo de cer, este 
trupul Domnului; iar forţele astrelor sunt 
venele trupului natural al lui Dumnezeu în 
această lume. 

Nu trebuie să crezi că în nemărginitul 
stelar se află întreaga sfântă şi biruitoare 
Treime, Dumnezeu-latăl, Fiul şi Sfântul 
Duh, în care nu există răul, ci veşnic sfântul 
şi  luminatul izvor de bucurii, unul 
nedespărţit şi neschimbat, Treimea cea de o 
fiinţă, pe care nicio creatură n-o poate 
îndeajuns cuprinde şi rosti, şi care 
sălăşluieşte în nemărginitul stelelor şi 
deasupra lor, şi nicio creatură nu-i poate 
măsura adâncimea. Dar nici nu trebuie 
înţeles că ea n-ar exista înăuntrul astrelor şi 
în această lume. Căci atunci când spunem 
Totul, sau în vecii vecilor, sau Toate în Totul, 
înţelegem pe Dumnezeu întreg. Ia pilda 
unui om care e făcut după chipul şi 
asemănarea lui Dumnezeu, cum stă scris în 
l-Moise, cartea 1,27. 

Golul din trupul omului este şi 
înseamnă adâncul dintre astre şi pământ; 


trupul întreg cu tot ce e cuprins în el 
înseamnă cerul şi pământul; carnea 
înseamnă pământul şi e chiar din pământ; 
sângele e apa şi e chiar din apă; suflul 
înseamnă aerul şi e chiar din aer; plămânii 
în care califică aerul, înseamnă profunzimea 
dintre astre şi pământ, în care focul, aerul şi 
apa califică şi lucrează ca elemente, iar 
căldura, aerul şi apa califică şi în plăra lui 
ca în văzduhul de deasupra pământului. 
Venele înseamnă puterea din căile astrelor; 
şi chiar aşa este, pentru că puterea astrală 
stăpâneşte mădularele omului hotărându-i 
acţiunile după configuraţia lor. Măruntaiele 
sau  intestinele înseamnă efectul sau 
mistuirea astrelor; ceea ce s-a făcut prin 
puterea astrelor, e mistuit tot de ele şi 
rămâne mai departe în puterea lor. 
Măruntaiele înseamnă şi mistuirea a tot ce 
omul introduce în ele şi care a crescut 
cândva din aceeaşi putere a astrelor. 

Inima din om înseamnă căldura sau 
elementul foc, şi chiar este căldură, pentru 
că ea ţâşneşte din inimă în tot corpul. 
Foalele înseamnă elementul aer, şi aerul 
este aci stăpân. Ficatul înseamnă elementul 
apă şi este chiar apă, căci din ficat pleacă 
sângele în tot trupul şi în toate mădularele; 


ficatul este muma sângelui. 

—  Bojocii înseamnă pământul şi au 
chiar calitatea lui. 

— Picioarele înseamnă apropiere şi 
depărtare; însă în Dumnezeu ele sunt unul 
şi acelaşi lucru, iar cu picioarele, omul 
poate ajunge departe sau veni aproape. Dar 
oriunde ar fi, el nu este în natură nici 
departe nici aproape, fiindcă în Dumnezeu 
aceste lucruri sunt tot una. 

Mâinile înseamnă  atotputernicia lui 
Dumnezeu, pentru că aşa cum Dumnezeu în 
natură poate schimba totul şi face din ea 
ceea ce doreşte, tot astfel poate omul cu 
mâinile sale să schimbe tot ce creşte în 
natură şi să facă ce voieşte; el conduce cu 
mâinile sale lucrarea şi firea întregii naturi, 
şi cu adevărat mâinile omului înseamnă 
atotputernicia lui Dumnezeu. 

ia acum aminte mai departe întregul 
trup până la gât înseamnă şi este mersul 
rotund al astrelor, precum şi adâncimea 
dintre ele, în care domnesc planetele şi 
elementele. Carnea înseamnă pământul; el 
este întărit şi n-are elasticitate, după cum şi 
cârmea nu are în sine rațiune, 
comprehensiune sau mobilitate, dar se 
mişcă prin puterea astrelor, care stăpâneşte 


în venele şi arterele trupului. Şi tot astfel, 
nici pământul m-ar aduce fructe şi nici n-ar 
creşte în sânul lui metale ea aurul, argintul, 
arama, fierul sau chiar piatra, dacă astrele 
n-ar lucra înăuntrul lui; nici măcar un firicel 
de iarbă n-ar creşte fără această lucrare a 
stelelor. Capul înseamnă cerul; el a crescut 
la trup odată cu venele şi arterele care sunt 
căile puterii; toate forţele pornesc de la cap 
şi creier şi aleargă în tot trupul prin fibrele 
nervoase, prin vene şi artere. 

Cerul este dulcele lăcaş al bucuriei, în 
care există toate puterile ce se află şi în 
natură, în astre şi în elemente, dar nu atât 
de dure şi de active. Caci fiecare forţă a 
cerului are o singură specie sau formă, cea 
luminoasă şi blândă, adică cea bună, nu şi 
pe cea rea şi bună în acelaşi timp, ca în 
astre şi în elemente, ei, numai pe cea pură. 
Cerul este făcut din inima apei, dar care 
apă nu lucrează, nu califică în acelaşi fel ca 
în elemente; căci îi lipseşte răul lăuntric. Cu 
toate acestea, cerul aparţine naturii, dat 
fiind că astrele şi elementele îşi au originea 
şi forţa în el. Căci cerul este inima apei; aşa 
cum în toate creaturile şi în tot ce cuprinde 
această lume apa este inima şi numai apa, 
fie în vieţuitoare, fie în nevieţuitoare, în 


plante, metal ori piatră: în toate lucrurile, 
apa este sâmburele sau inima. 

Astfel că cerul este inima naturii, în 
care sunt toate forţele ca în astre şi 
elemente dintr-o materie fină şi fragedă, 
cum e creierul în ţeasta omului. Cerul 
aprinde cu puterea sa astrele - şi 
elementele pentru ca ele să se mişte să 
lucreze: prin urmare, capul omului este ca 
cerul. Aşa cum în cer toate forţele sunt 
domoale şi blajine, calificând mă bucurie 
nespusă, tot astfel în creierul omului toate 
forţele sunt blânde şi senine. Şi aşa cum 
cerul hotărăşte asupra stelelor a căror forţă 
izvorăşte din cer, tot astfel creierul 
hotărăşte asupra trupului omenesc, căci din 
el pornesc toate puterile în corp şi în tot 
omul. 

Creierul este sediul celor cinci simţuri: 
văzul, auzul „mirosul, gustul şi pipăitul; sub 
influenţa astrelor şi elementelor, ia naştere 
în creier spiritul natural sau sideric-astral, 
la oameni şi animale; din el izvorăsc râul şi 
binele, căci este o casă a astrelor. Puterea 
de a plămădi în trupul oamenilor şi 
animalelor un spirit viu, o iau astrele din 
cer. Mişcarea cerului face astrele 
mişcătoare, tot astfel capul face trupul 


mişcător. 

Deschide-ţi aici bine ochii spiritului şi 
priveşte-l pe Dumnezeu, creatorul tău. Şi 
acum întrebarea: de unde are sau de unde 
ia cerul asemenea putere de a pricinui în 
natură atâta mişcare? 

Trebuie să vezi aici dincolo de natură şi 
în afara cir în curata şi biruitoarea forţă 
divină, în pururea, neschimbătoarea şi 
Sfântă Treime, fiinţa biruitoare, izvorătoare 
şi dinamică, în care se află toate puterile ca 
în natură. Căci ea este veşnică mumă a 
naturii, cu cerul, pământul, astrele, 
elementele, îngerii, diavolii, oamenii şi toate 
cele ce s-au făcut şi există în ea. 

Dacă numim cerul şi pământul, astrele 
şi elementele şi tot ce există în ele, precum 
şi tot ce există dincolo de toate cerurile, 
numim pe Dumnezeul întreg, care, în 
puterea sa, ce de la el purcede, s-a 
preschimbat în aceste făpturi mai sus 
enumerate, făcându-se aşadar pe sine 
creatură. 

Dar Dumnezeu în Trinitatea sa este 
neschimbător; iar tot ce există în cer, pe 
pământ şi deasupra pământului, îşi trage 
izvorul şi originea din forţa care pleacă de 
la Dumnezeu. 


Nu trebuie să crezi că din această 
pricină în Dumnezeu s-ar afla izvorul răului 
şi binelui; ci Dumnezeu este binele însuşi, 
având chiar numele binelui, al bucuriei 
veşnic biruitoare. Dar puterile toate de la el 
pornesc; şi tu, le poţi cerceta în natură, căci 
ele există în toate lucrurile. 

Vei zice: în natură există şi rău şi bine; 
şi cum toate vin de la Dumnezeu, trebuie că 
şi răul de la el vine. 

Vezi, omul are în sine fiere, care e 
otravă, şi fără fiere nu poate trăi; căci fierea 
face ca spiritele siderale rsă se mişte, să se 
bucure, să biruie şi să râdă, fiind un izvor al 
bucuriilor. Dar dacă se aprinde într-un 
element, «ea distruge omul în întregime. 
Pentru că mânia în spiritele siderale vine de 
la fiere. De aceea, când veninul se urcă şi 
aleargă spre inimă, el aprinde elementul 
foc, iar; focul aprinde spiritele siderale, care 
stăpânesc sângele şi venele în elementul 
apă; atunci tremură întreg corpul de mânie 
şi de otrava fierii. Întocmai o astfel de sursă 
are şi bucuria, şi e din aceeaşi substanţă ca 
şi mânia. Aceasta se întâmplă când fierea se 
aprinde în calitatea dulce şi iubitoare, când 
omul îndrăgeşte ceva; atunci tremură de 
bucurie întregu-i trup, molipsindu-se uneori 


şi spiritul sideral, dacă fierea urcă prea 
mult şi se aprinde în calitatea dulce. 

Dar o astfel de substanţă nu există în 
Dumnezeu, căci el n-are trup şi sânge, ci e 
un spirit în care sălăşluiesc toate puterile 
(Ioan, 4,2), aşa cum ne rugăm în Tatăl 
Nostru: Căci a Ta este puterea (Matei, 6) şi 
cum îl descrie îsaia: El e minunat; Ele 
sfetnicul, e puterea, eroismul, veşnicul 
părinte, împăratul păcii (îsaia, 9). 

Există şi în Dumnezeu calitatea amară, 
dar nu în felul în care există fierea în om, ci 
ca o veşnic neîntreruptă forţă, un izvor 
puternic şi biruitor al bucuriei. 

— Şi chiar dacă în Moise stă scris (2- 
Moise, 20,5; Moise, 4,24): Eu se în tun 
Dumnezeu aspru şi mânios, nu înseamnă că 
Dumnezeu în sinea lui s-ar mânia, sau că un 
foc de mânie ar cuprinde Sfânta Treime. 
Nu, aceasta nu poate fi; căci stă scris: 
asupra acelora ce mă urăsc, adică în acele 
creaturi se aprinde focul mâniei. Dacă însă 
Dumnezeu s-ar mânia cu adevărat, întreaga 
natură ar arde, ceea ce se va întâmpla 
cândva, la Ziua de Apoi, în natură, şi nu în 
Dumnezeu; în Dumnezeu va arde însă 
bucuria triumfătoare cum din veci a fost şi 
cum în vecii vecilor altfel nu va fi. lar 


această bucurie triumfătoare şi înălţătoare 
în Dumnezeu, face cerul triumfător şi 
mişcător; cerul, la rândul său, face 
mişcătoare stelele şi elementele, care, 
iarăşi, fac toate creaturile mişcătoare. 

Din puterile lui Dumnezeu s-a făcut 
cerul; din cer s-au făcut astrele, din astre 
elementele, din elemente pământul şi 
creaturile pământene. Prin urmare, toate îşi 
au începutul lor, până la îngeri şi diavoli; 
aceştia au fost creaţi înainte de facerea 
cerului, astrelor şi pământului, din aceleaşi 
puteri din care au ieşit cerul, astrele şi pe, 
mântul. 

lată, aşadar, un scurt îndreptar de felul 
cum trebuie privită şi cercetată fiinţa divină 
şi naturală. Vreau să descriu de acum încolo 
adâncimea şi temeiul adevărului despre 
ceea ce este Dumnezeu şi despre felul cum 
sunt» toate alcătuite în fiinţa lui. Lucrul 
acesta a rămas ascuns omului, de când 
lumea, şi el nu l-a putut cuprinde cu 
raţiunea sa niciodată. Dar fiindcă, în vremea 
de pe urmă, Dumnezeu voieşte a se revedea 
în simplitate, îi las slobode impulsul şi 
voinţa, din care nu sunt decât o scânteie. 
Amin. 

DESPRE ÎNALT-BINECUVINTATA, 


TRIUMFĂTOAEEA. 

SFÂNTA, SFÂNTA. 

SFÂNTA TREIME DUMNEZEU-TATĂL. 

FIUL, Sf. DUH, UNUL DUMNEZEU 

Nădăjduiesc, prea iubite cititor, că la 
îndemnul meu de bună credinţă, vei lua 
aminte şi vei arunca de la tine înfumurarea, 
precum Şi marea pasiune pentru 
înţelepciunea păgână; vei lua, de asemenea, 
aminte, ca naivitatea autorului să nu te 
supere; căci cartea lui nu este fructul 
raţiunii sale, ci un imbold al spiritului. 
Caută să-ţi fie spiritul pătruns de Duhul 
Sfânt, care de la Dumnezeu purcede şi care, 
călăuzindu-te spre adevăr, ţi se va dezvălui; 
vei vedea atunci, în lumina şi puterea lui, 
până departe, în Sf. Treime, şi vei înţelege 
cele ce scriu aici. 

Despre Dumnezeu-Tatăl 

Când Mântuitorul lisus Hristos învăţa 
pe ucenici să se roage, le-a cerut să zică: 
Tatăl nostru carele eşti în ceruri.(Matei, 6). 
Aceasta nu înseamnă că cerul ar putea 
cuprinde pe Dumnezeu, pentru că cerul 
însuşi e făcut din puterea divină. lar Hristos 
spune: Tatăl meu e mai mare decât orice. 
(Ioan, 10,29). Şi Dumnezeu spune în Profețţi: 
Cerul este jilţul meu, iar pământul îmi stă la 


picioare. (Isaia, 66). Tot acolo: Ce fel de 
casă vreţi voi să-mi faceţi? Eu cuprind cerul 
într-o palmă şi pământul în trei degete, 
(Isaia, 40,12). Şi în altă parte: Vreau să 
locuiesc în Iacob, iar coliba mea să fie în 
Israel (Psa/mi, 135,4: Sir., 24,13). 

Când însă lisus îl numeşte pe 
Dumnezeu-Tatăl, Tată ceresc, vrea să spună 
că puterea şi strălucirea lui apar limpezi şi 
luminoase şi pure ca cerul şi că dincolo de 
bolta cerească pe care o cuprindem cu ochii 
apare biruitoare întreaga Sfânta Treime: 
Tatăl, Fiul şi Sfântul Duh. 

De asemenea, lisus deosebeşte aci pe 
Tatăl său ceresc de Tatăl naturii, adică al 
astrelor şi elementelor; ele sunt Ta; ai 
nostru natural, din care suntem făcuţi noi şi 
din impulsul căruia trăim cu toţii în această 
lume şi din care ne luăm hrana, subzistenţa 
materială. 

Dar este şi Tatăl nostru ceresc, pentru 
că sufletul nostru îl doreşte şi îl caută 
neîncetat, îi este foame şi sete de el. Trupul 
este înfometat şi însetat după tatăl naturii, 
adică al astrelor şi elementelor, şi acesta e 
tatăl care hrăneşte trupul şi îi dă să bea. 
Sufletul însă e înfometat şi însetat după 
Tatăl ceresc, şi el este cel ce-i astâmpără 


foamea şi setea prin Duhul Sfânt şi izvorul 
bucuriei. 

Aceasta nu înseamnă că avem doi taţi, 
ci unul singur: cerul a ieşit din puterea lui, 
iar astrele din înţelepciunea lui.: toate sunt 
în el şi din el pleacă toate. 

Despre substanţa şi însuşirea Tatălui 

Dacă privim natura întreagă şi însuşirile 
ei, vedem pe Tatăl; dacă privim cerul şi 
stelele, vedem  veşnica lui putere şi 
înţelepciune. Câte stele sunt pe cer, şi sunt 
atât de mari şi de nenumărate încât 
raţiunea nu le poate cuprinde şi o parte din 
ele ochiul nu le poate vedea, tot aşa de 
mari. Şi încă mai mari sunt puterile şi 
înţelepciunea lui Dumnezeu-Tatăl. 

Dar fiecare stea de pe cer are o altă 
putere şi o altă calitate decât celelalte, şi 
toate laolaltă pricinuiesc diferenţierile între 
făpturile pământului în întregul lor. Dar 
toate puterile existente în natură purced de 
la Dumnezeu-latăl; toate: lumina, căldura, 
frigul, aerul, apa, precum şi toate însuşirile 
pământului ca amar, acru, dulce, sărat, 
moale şi tare, împreună cu cele ce nu se pot 
nici rosti nici număra, toate îşi au izvorul în 
Tatăl. 

Dacă vrem să-l asemuim pe Tatăl cu 


ceva, atunci trebuie să-l asemuim cu bolta 
rotundă a cerului. Dar să nu crezi că fiecare 
putere a lui stă într-o anume parte sau într- 
un loc în Tatăl, ca stelele pe cer; nu, ci 
spiritul ne arată că toate puterile în Tatăl 
sunt împreunate ca una singură, cum le 
închipuie profetul Ezechiel în Capitolul 1 în 
spiritul şi pilda sa, văzând pe Domnul 
asemenea unei roţi, în care erau patru roţi, 
una într-alta, toate patru una ca cealaltă, 
mergând fiecare pentru sine, din orice parte 
ar sufla vântul, fără a avea nevoie de 
întoarcere sau potrivire. Tot astfel şi 
Dumnezeu-Tatăl; căci toate puterile în Tatăl 
sunt ca una singură şi toate există în el într- 
o lumină şi claritate de necercetat. 

Să nu crezi că Dumnezeu stă în cer sau 
deasupra cerului, acţionând ca o forţă sau 
calitate care n-are în sine nici rațiune nici 
ştiinţă, ca bunăoară soarele; care aleargă 
pe calea sa rotundă, vărsând dinlăuntrul său 
căldură şi lumină, şi aducând atât 
pământului cât şi creaturilor foloase ori 
pagube, ceea ce s-ar întâmpla desigur, dacă 
celelalte planete şi stele n-ar constitui o 
frână. Nu, nu astfel este Tatăl; ci el este 
Dumnezeul atotputernic, atotiştiutor, 
atotvăzător, atotauzitor, care miroase totul, 


gustă totul, simte totul şi, în acelaşi timp, 
este blând, iubitor, milostiv, plin de bucurie, 
bucuria însăşi. 

Totodată el este neschimbător în vecii 
vecilor şi nimic în fiinţa sa nu s-a schimbat 
şi nu se va schimba în toţi vecii. N-a venit 
de nicăieri, nici nu s-a născut vreodată, ci 
există din veci, el însuşi fiind totul şi totul 
existând prin a sa putere şi izvorând din el. 
Natura şi toate făpturile au fost create prin 
puterea lui, care de la el vine din veci. 
Inălţimea, lăţimea şi adâncimea lui nu pot fi 
cercetate de nicio făptură, nici chiar de 
îngerii din cer care trăiesc în puterea 
Tatălui, plini de blândeţe şi bucurie, mereu 
cântând şi mereu slăvindu-l. 

Despre Dumnezeu-Fiul 

Dacă vrem să-l vedem pe Dumnezeu- 
Fiul, trebuie să privim mereu lucrurile 
naturii; altfel nu putem scrie despre el. 
Spiritul îl vede, desigur, dar noi nu-l putem 
arăta nici. În cuvinte scrise, nici în cele 
rostite; căci fiinţa divină este puterea ce nu 
se lasă nici scrisă, nici grăită. De aceea 
trebuie să căutăm pilde şi parabole când 
vrem să vorbim despre Dumnezeu; fiindcă 
trăim în această lume în imperfecţiune şi 
din imperfecţiune am fost făcuţi. Pentru 


aceasta vreau să mă întreţin mai de aproape 
şi mai limpede cu cititorul despre acest înalt 
subiect. N-ar fi rău ca bunul cititor să-şi 
ridice privirea spre spirit; va căpăta cu 
acest prilej şi o părticică din puterea lui (a 
spiritului) dacă e înfometat de el. 

Acum, ia seama! Vorbesc turcii şi 
păgânii că Dumnezeu n-are Fiu: deschideţi 
ochii bine, nu vă orbiţi singuri, şi-l veţi 
vedea. Tatăl e totul şi toată puterea e în 
Tatăl; el este începutul şi sfârşitul tuturor 
lucrurilor şi nimic în afară de el nu există; 
căci tot ce s-a făcut, din Tatăl s-a făcut. 
Inainte de facerea lumii nimic nu era decât 
singur Dumnezeu, şi din nimic, nimic nu se 
face24. Toate lucrurile trebuie să aibă o 
cauză sau origine, altminteri nu e nimic. 

— Dar să nu crezi că Fiul este un alt 
Dumnezeu decât Tatăl; nici să nu-ţi închipui 
că Fiul este în afară de Tatăl, că ar fi parte 
deosebită, cum ar sta doi bărbaţi unul lângă 
altul fără a. se cuprinde unul pe altul; nu, 
comparaţia nu e potrivită, căci Tatăl nu e o 
imagine ce poate fi asemuită cu ceva, căci el 
este izvorul tuturor puterilor şi toate sunt 
ca una singură; de aceea se cheamă Unul. 
Altfel, puterile fiind despărțite, el n-ar mai fi 
atotputernic, aşadar, el este un Dumnezeu 


independent şi atotputernic. 

Fiul este însă inima în Tatăl; toate 
puterile care sunt în Tatăl, sunt ale Tatălui, 
iar Fiul este inima sau miezul tuturor 
puterilor în întreg Tatăl. El este pricina 
bucuriei ce izvorăşte în toate puterile în 
întreg Tatăl. Din Fiul care este inima Tatălui 
în toate puterile sale, se înalţă veşnica 
bucurie cerească, pe care n-a existat ochi s- 
o vadă, nici ureche s-o audă, nici inimă 
omenească s-o cuprindă, cum spune Pavel 
în l-Cor., 2,9. 

Dar însă o făptură omenească, oriunde 
s-ar afla pe pământ, este luminată de Duhul 
Sfânt din izvorul lui lisus, încât spiritele 
naturii care înseamnă Tatăl se aprind, 
atunci se revarsă în inimă şi urcă în toate 
venele ei o astfel de bucurie, că întreg 
trupul tremură şi spiritul animalic tresaltă 
fericit ca şi când s-ar afla în sânul Sf. 
Treimi; ceea ce înţeleg doar cei ce au fost 
oaspeţi la faţa locului. 

Aceasta nu e decât o pildă, o înfăţişare 
a Fiului lui Dumnezeu, adică un mod al său 
de a lucra în om, pentru a-i întări şi păstra 
credinţa; căci într-o fibră pământească 
bucuria nu poate fi atât de mare ca într-o 
fiinţă cerească, unde puterea desăvârşită a 


Domnului este întreagă. 

Va trebui să scriu acum în parabole. 

Îţi voi arăta aici o pildă în natură de 
felul cum există fiinţa divină în Sfânta 
Treime. Priveşte cerul, această boltă 
rotundă, iară început şi fără sfârşit sau, de 
oriunde ai privi-o, cu început şi cu sfârşit; 
tot astfel şi Dumnezeu, în cer şi deasupra 
cerului, n-are început şi n-are sfârşit... 
Priveşte acum mai departe, la mersul şi 
circuitul stelelor care înseamnă ceva din 
puterea şi înţelepciunea Tatălui şi chiar sunt 
ieşite din puterea şi înţelepciunea lui. Cerul, 
a strei o şi întregul adânc dintre astre 
împreună cu pământul înseamnă Tatăl, iar 
cele şapte planete înseamnă cele şapte25 
spirite ale lui Dumnezeu sau căpeteniile 
îngerilor, arhanghelii, între care şi domnul 
Lucifer înainte de cădere; toţi aceştia au 
fost făcuţi din Tatăl înainte da facerea. 
Îngerilor şi înainte de timpurile lumii. Şi 
iarăşi ia, aminte: soarele merge pe mijlocul 
adâncului dintre stele făcând o cale rotundă 
ca un cerc; el este inima astrelor, dându-le 
tuturor lumină şi putere şi armonizând lor, 
pentru ca totul să fie plăcut şi plin de 
farmec; ei luminează cerul, stelele şi 
adâncu.l de deasupra pământului» lucrând 


asupra a tot ce există în această lume şi 
fiind împăratul şi inima tuturor lucrurilor, 
din această lume... El înseamnă pe bună 
dreptate Dumnezeu-Fiul. 

Căci aşa cum soarele stă la mijloc între 
astre şi pământ şi luminează toate puterile, 
fiind lumina şi inima tuturor puterilor şi 
întreaga bucurie a acestei lumi, a cărei 
frumuseţe şi dulceaţă stă în lumina şi 
puterea lui, tot astfel Dumnezeu-Fiul este 
inima Tatălui, luminându-i toate puterile şi 
răspândind bucurie în întreg dumnezeu- 
tatăl, întocmai ca soarele în întreaga lume. 
Dacă s-ar putea înlătura pământul, care 
este casa tristeţii şi a iadului, întreg adâncul 
ar fi luminat pretutindeni la fel; tot aşa 
adâncul din Tatăl e luminat peste tot fără 
deosebire, de strălucirea Fiului lui 
Dumnezeu. Şi aşa cum soarele este o 
creatură, o forţă sau o lumină de sine 
stătătoare care nu luminează cu sprijinul 
altor astre, ci singur le luminează pe toate 
şi toate se bucură în puterea lui, tot astfel şi 
Fiul în Tatăl este de-sine-siătător, luminând, 
orice putere în Tatăl şi fiind bucuria sau 
inima lui. 

la seama aici la marea taină a 
Domnului. 


Soarele este născut sau făcut din toţi 
aştrii şi e lumina culeasă din toată natura, 
luminând din nou întreaga natură a acestei 
lumi şi fiind legat de celelalte astre ca şi 
când ar face împreună cu ele un singur 
astru. 

Astfel şi Fiul lui Dumnezeu, mereu 
născut din veci şi nu făcut, este inima şi 
strălucirea tuturor forţelor Tatălui ceresc, 
constituind o persoană independentă a Sf. 
Treimi şi centrul strălucirii în adâncul 
Tatălui. Căci puterea Tatălui naşte Fiul din 
vecii vecilor fără încetare: dacă Tatăl ar 
înceta să nască, Fiul nu ar mai fi nimic şi, 
nemailuminând în Tatăl, acesta ar deveni o 
vale a întunericului, puterea lui nu s-ar mai 
revărsa în vecii vecilor, iar fiinţa divină n-ar 
putea exista26. 

Prin urmare, Tatăl este fiinţa de sine 
stătătoare a tuturor puterilor, iar Fiul inima 
lui care se naşte necontenit din toate 
puterile Tatălui, pe care le luminează 
neîntrerupt. Să nu crezi că Fiul este 
amestecat în Tatăl, încât să nu i se poată 
vedea sau recunoaşte persoana. Nu; dacă ar 
fi aşa, Tatăl şi Fiul ar fi o singură persoană. 
După cum soarele nu luminează din alte 
astre chiar dacă-şi are originea în ele, tot 


astfel Fiul, ca individualitate, nu străluceşte 
din puterile Tatălui, deşi se naşte necontenit 
din ele şi se reflectă mereu în ele; căci este 
o altă persoană decât Tatăl, dar nu un alt 
Dumnezeu. El este veşnic în Tatăl care îl 
naşte fără încetare din vecii vecilor, fiind, 
Tată şi Fiu, un singur Dumnezeu, de aceeaşi 
fiinţă în forţă şi atotputernicie. Fiul vede, 
aude, gustă, simte, miroase şi înţelege totul 
precum Tatăl, trăieşte în puterea lui şi 
poartă în sine tot ceea ce este bun ca şi 
Tatăl; dar răul nu există în el. 

Despre Dumnezeu-sf. Duh 

Dumnezeu Sf. Duh este a treia persoană 
în sfânta şi biruitoarea dumnezeire şi 
purcede totodată de la Tatăl şi de ia Fiul, 
fiind izvorul sfânt al bucuriei în întreg Tatăl, 
o adâncă armonie, o blândă adiere, un dulce 
murmur al tuturor puterilor Tatălui şi Fiului 
(Regii, 19,12), cum s-a văzut la profetul Ilie 
pe muntele Horeb şi în ziua de Rusalii la 
Apostolii lui lisus (Viaţa Apostolilor, cartea 
pă 

Dacă însă vrem să-i descriem persoana, 
substanţa şi însuşirea, trebuie să vorbim tot 
în parabole; căci spiritul nu poate fi descris, 
el nefiind o creatură, ci forţă dumnezeiască 
în acţiune. 


— Priveşte la Soare şi la stele; la 
diferitele, negrăitele şi nenumăratele stele; 
ele înseamnă Tatăl. Din aceste stele a ieşit 
Soarele; căci Dumnezeu l-a făcut din ele: el 
înseamnă Fiul lui Dumnezeu. Din Soare şi 
din stele au ieşit cele patru elemente: focul, 
aerul, apa* pământul, cum voi dovedi mai 
încolo când voi vorbi despre Facere. 

Ia bine seama. Cele trei elemente: focul, 
aerul şi apa au o întreită mişcare sau 
calificare, dar un singur corpus. lată, focul 
sau căldura se ridică din soare şi din astre, 
iar din căldură se ridică aerul şi din aer apa. 
În această mişcare sau calificare stă viaţa şi 
spiritul tuturor creaturilor şi tot ceea ce 
poate avea un nume în această lume; acesta 
înseamnă Sfântul Duh. 

Aşa cum cele trei elemente: focul, aerul 
şi apa pornesc din soare şi din astre 
alcătuind un corpus comun şi pricinuind 
mişcarea vie şi spiritul tuturor creaturilor 
acestei lumi, tot astfel porneşte Duhul Sfânt 
din Tatăl, şi din Fiul pricinuind mişcarea vie 
în toate puterile Tatălui. Şi întocmai cum 
cele trei elemente se mişcă şi acţionează în 
abis ca un singur spirit de sine stătător, 
pricinuind căldură, frig şi nori şi curgând 
din puterea tuturor astrelor iar toate 


puterile soarelui şi astrelor sunt în cele trei 
elemente ca şi când acestea însele ar fi 
soare şi astre şi din care se trage viaţa şi 
spiritul tuturor creaturilor - tot astfel 
porneşte Duhul Sfânt de la Tatăl şi Fiul şi se 
mişcă în întreg Tatăl, fiind viaţa şi spiritul 
tuturor puterilor în întreg Tatăl. 

Observă, aci, taina cea adâncă 

Toate stelele pe care le vezi şi pe care 
nu le vezi înseamnă puterea lui Dumnezeu- 
Tatăl; din aceste stele e născut soarele care 
este inima tuturor stelelor. Din toate stelele 
sau astrele porneşte în haos puterea care 
zace în fiecare din ele; de asemenea, 
porneşte în haos puterea soarelui, cu 
căldura şi lumina lui, îmbinându-se cu 
puterile astrelor într-o unică forță 
clocotitoare, asemenea unui spirit sau unei 
materii, dar care n-are rațiune, căci nu este 
Duhul Sfânt. Cel de-al patrulea element 
aparţine şi el unui spirit natural lipsit de 
rațiune. 

Tot astfel pornesc din Dumnezeu-latăl 
(în adâncul lui) toate puterile, dând naştere 
în centrul imensităţii sale, strălucirii, inimii 
sau Fiului lui Dumnezeu, pe care-l asemuim 
cu globul rotund al soarelui ce luminează 
deasupra noastră, sub noi, lângă noi; tot 


astfel se reflectă strălucirea Fiului cu toate 
puterile în întreg Tatăl. 

Nimic nu există în imensitatea Tatălui 
afară de Fiu; căci puterea multiplă, de 
nemăsurat şi de necercetat a Tatălui, 
precum şi lumina şi puterea de nepătruns a 
Fiului, sunt în adâncul Tatălui un spirit viu, 
atotputernic, atotştiutor, atotauzitor, 
atotvăzător, atotmirositor, atotgustător, atot 
simţitor, în care există toată puterea, 
strălucirea şi înţelepciunea, ca în Tatăl şi 
Fiul. 

Aşa cum puterea şi strălucirea soarelui 
şi a stelelor se află în cele patru elemente, 
tot astfel în adâncul Tatălui se află Sf. Duh, 
cea de-a treia persoană de sine stătătoare 
>a dumnezeirii. 

Despre Sfânta Treime 

Când vorbim şi scriem despre cele trei 
persoane ale dumnezeirii nu trebuie să crezi 
că e vorba de trei Dumnezei, stăpânind 
fiecare aparte, asemenea împăraților 
pământeni. O astfel de substanţă şi ființă nu 
se află în Dumnezeu; căci fiinţa divină 
constă în putere şi nu în corp sau trup. 

Tatăl este întreaga putere divină din 
care au ieşit toate şi a existat întotdeauna, 
din vecii vecilor; el nu are început şi nici 


sfârşit. Fiul este în Tatăl inima şi lumina lui, 
iar Tatăl îl naşte pe Fiu din vecii vecilor, 
neîntrerupt, puterea şi lumina Fiului 
reflectându-se în întreg Tatăl, întocmai ca 
soarele în lumea întreagă. El, Fiul, este o 
altă persoană decât Tatăl, dar nu în afara lui 
şi nici alt Dumnezeu decât Tatăl; puterea, 
strălucirea şi atotputernicia lui nu sunt mai 
mici decât ale Tatălui. 

Sf. Duh purcede de la Tatăl şi de la Fiul, 
fiind a treia persoană în divinitate. Aşa cum 
elementele pornesc de la soare şi de la 
astre, fiind spiritul mişcător în toate 
lucrurile acestei lumi, tot astfel Duhul Sfânt 
este spiritul mişcător în întreg Tatăl, 
izvorând neîntrerupt dinainte de toţi vecii 
din Tatăl şi Fiul, umplând întreg Tatăl; el nu 
este nici mai mic nici mai mare decât Tatăl 
şi Fiul, iar puterea lui creatoare este în 
întreg Tatăl. 

Orice lucru în această lume este făcut 
după chipul şi pilda acestei Trinităţi. Voi, 
orbilor! evrei, turci şi păgâni. 

deschideţi-vă ochii sufletului! Să vă arăt 
pilda Sfintei Treimi în Dumnezeu, la trupul 
vostru şi la toate lucrurile naturii, la 
oameni, animale, păsări şi viermi, precum şi 
la lemn, la pietre, la plante şi la ierburi. 


Voi spuneţi că în Dumnezeu există o 
singură fiinţă şi că Dumnezeu n-are Fiu. 
Pentru a mă face mai uşor înţeles, voi grăi 
cu unul singur dintre voi şi-i voi spune: 
deschide-ţi ochii şi priveşte-te pe tine: omul 
e făcut după chipul şi din puterea lui 
Dumnezeu în Treimea sa. Priveşte omul pe 
dinăuntru şi vei vedea limpede şi curat 
acest lucru, dacă nu eşti smintit sau un 
animal lipsit de rațiune. Ia aminte: în inima, 
în venele şi creierul tău, e spiritul tău. Toată 
puterea ce se mişcă în inimă, în vene şi în 
creier, în care stă viaţa ta, înseamnă 
Dumnezeu-latăl. Din această putere se 
ridică lumina care-ţi îngăduie să vezi 
înăuntrul acestei puteri, să înţelegi şi să ştii 
ce ai de făcut; pentru că aceeaşi lumină 
licăreşte în întreg trupul, care se mişcă în 
virtutea şi în cunoaşterea acestei lumini; 
căci trupul îşi ajută toate membrele 
cunoscând lumina; aceasta înseamnă 
Dumnezeu-Fiul. Pentru că, aşa cum Tatăl dă 
naştere Fiului din puterea sa, iar Fiul 
luminează în întreg Tatăl, tot astfel puterea 
inimii tale, a venelor şi creierului nasc o 
lumină care-ţi luminează toate puterile în 
întreg trupul. Deschide-ţi ochii sufletului, 
caut-o bine şi o vei găsi. 


la aminte: aşa cum din Tatăl şi din Fiul 
purcede Sfântul Duh, fiind o persoană de 
sine stătătoare în divinitate şi acţionând în 
întreg Tatăl, tot astfel şi din puterile inimii, 
venelor şi creierului tău ia naştere puterea 
care lucrează în întregul tău trup, iar din 
lumina ta îşi trag izvorul intelectual, 
raţiunea, iscusinţa şi înţelepciunea ta, spre 
a cârmui întreaga ta fiinţă şi a deosebi ceea 
ce e în afară de tine, adică lumea 
înconjurătoare. Amândouă aceste puteri 
formează în stăpânirea sufletului un lucru, 
spiritul său. El înseamnă Dumnezeu Sfântul 
Duh, care chiar stăpâneşte sufletul tău, 
făcând din tine un copil al luminii şi nu al 
întunericului. 

Căci datorită acestei lumini, 
intelectului, şi  autocârmuirii, omul se 
deosebeşte de animale, fiind un înger al lui 
Dumnezeu, cum voi dovedi limpede când voi 
vorbi despre crearea omului. 

De aceea ia bine seama şi observă 
ordinea acestei cărţi: vei găsi ceea ce inima- 
ţi doreşte şi după care tânjeşte mereu. 

Descoperi, aşadar, în om trei izvoare: 
mai întâi puterea întregului tău suflet, care 
înseamnă  Dumnezeu-latăl, apoi lumina 
întregului tău suflet şi care înseamnă 


Dumnezeu Fiul; în sfârşit, din toate puterile 
tale şi din această lumină se naşte un spirit 
raţional, dat fiind că toate venele împreună 
cu lumina din tine, precum, şi inima şi 
creierul şi tot ceea ce este în tine, ajută la 
plămădirea acestui spirit; el este sufletul 
tău şi îl reprezintă pe Duhul Sfânt care 
purcede din Tatăl şi Fiul şi guvernează în 
întreg Tatăl; căci sufletul omului cârmuieşte 
în întreg trupul. 

Trupul însă, adică partea animalică din 
om, înseamnă pământul mort şi degradat, 
stare pe care omul însuşi prin căderea sa şi- 
a pregătit-o, cum se va arăta mai încolo, la 
locul cuvenit... Sufletul respectă primul 
principiu; spiritul sufletului celălalt 
principiu, în ternario sandei27, iar spiritul 
exterior, adică cel sideral, al treilea 
principiu al acestei lumi]”!. 

Tot astfel găseşti Trinitatea divină şi în 
animale; căci aşa cum se plămădeşte şi se 
naşte spiritul în om ia naştere şi în animal, 
fără altă deosebire decât faptul că 
Dumnezeu l-a făcut pe om din cel mai bun 
miez al naturii ca înger şi chip al său, 
stăpânind în el prin Sfântul său Duh, pentru 
1 'Toate pasajele cuca cel de mai sus, le-a însemnat 


«miorul cu propria-i mînă în manuscrisul lui Michael von Ender, cîţiva 
ani după încheierea scrierii de faţă. 


ca omul să poată înţelege şi diferenţia totul. 

— Animalul „insă, e făcut numai din 
natura brută a acestei lumi; prin mişcarea 
lor, astrele şi elementele au dat naştere 
animalelor după voinţa lui Dumnezeu. 

Astfel ia naştere şi spiritul păsărilor şi 
al viermilor, încât totul îşi are întreitul izvor 
după chipul Sf. Treimi. În acest fel o poţi şi 
tu vedea în arbori şi în pietre, în plante şi în 
ierburi, chiar dacă toate acestea sunt 
pământene. Natura însăşi nu naşte nimic 
din cele ce sunt în această lume, de-ar fi să 
dureze chiar un singur ceas, fără: a ţine 
seama de pilda dumnezeieştii triade. 

Observă bine! în orice arbore, piatră 
sau plantă, sunt trei lucruri, şi, dacă unul 
din ele ar lipsi, arborele, piatra sau planta 
nu s-ar naşte şi nici n-ar creşte. Mai întâi e 
for: a care zămisleşte trupul; apoi seva sau 
inima lui, iar în al treilea rând acea forţă 
care izvorăşte din el, cum ar fi mirosul său 
gustul, adică spiritul lucrului, prin care 
creşte sau se adaugă sieşi. Dacă din cele 
trei atribute linul lipseşte, lucrul nu poate 
exista. 

Aşadar, găseşti pilda Sf. Treimi în toate 
lucrurile, la oricare dintre ele ai privi. Şi 
nimeni să nu se amăgească, închipuindu-şi 


că în Dumnezeu nu există Sf. Treime. Voi 
arăta aceasta într-un chip mai limpede şi 
mai luminos, când voi, scrie despre Facere; 
căci; eu nu mă iau în scrierea şi cartea mea 
după alţi maeştri. Şi chiar dacă aduc aici 
multe exemple şi mărturii de la unii sfinţi ai 
Domnului, cele arătate de mine mi-au fost 
scrise în cuget de însuşi Dumnezeu, încât le 
cred cu toată convingerea, le recunosc şi le 
văd nu cu trupul, ci cu spiritul, ca pornite 
din îndemnul şi lucrarea lui Dumnezeu. N-aş 
vrea să se-nţeleagă că raţiunea mea ar 
întrece-o pe cea a altor semeni, ci că sunt 
doar o simplă rămurea din Domnul, o biată 
şi neînsemnată scânteie din el; el mă poate 
aşeza unde vrea, şi nu mă pot decât supune. 
Incât, ceea ce fac nu e din voinţa mea 
naturală, nici din puterile mele fireşti; căci 
dacă mi s-ar lua spiritul, nici n-aş cunoaşte, 
nici n-aş pricepe propria mea strădanie, şi 
aş fi silit să mă războiesc în toate chipurile 
cu diavolul, fiind supus ca toţi oamenii, 
împotrivirii şi deznădejdii. Dar îl vei vedea 
în curând, în capitolele următoare, pe diavol 
gol şi lipsit de apărare, cu toată trufia şi 
neruşinarea lui. 
i*”, i1,*/la/iife 

CAPITOLUL I 


DESPRE CREAREA SFINŢILO . 
O INDRUMARE SAU O POARTA 


DESCHISĂ SPRE CER 

Mai toţi scriitorii şi învățații şi-au bătut 
capul cercetând, născocind şi căutând în 
natură, şi ajungând la multe şi împărţite 
păreri în ce priveşte întrebarea când, în ce 
fel şi din ce anume au fost creaţi sfinţii; de 
asemenea, ce a însemnat fioroasa cădere a 
marelui principe Lucifer, cum a devenit el 
un diavol rău şi întunecat, de unde pleacă 
acest izvor al răului sau ce l -, a împins pe 
Lucifer la fapta ce-a săvârşit. 

Chiar dacă temeiul în sine şi marea 
taină au rămas ascunse de la începutul 
lumii, şi nici nu puteau fi pătrunse ori 
înţelese de trupul şi sângele omenesc, 
Dumnezeu care a făcut lumea, vrea totuşi, 
acum la sfârşit, să i se arate şi să-i dezvăluie 
marile taine, vestind apropierea însemnatei 
zile a revelaţiei şi a mult aşteptatei judecăţi, 
la care se va redobândi ceea ce s-a pierdut 
prin Adam şi la care se va despărţi în 
această lume, împărăţia cerului de 
împărăţia diavolului. Toate acestea vrea să 
le dezvăluie Dumnezeu în cea mai mare 
simplitate, pentru ca tot omul să priceapă şi 
fiecare să-şi poată ridica ochii spre 
mântuirea ce/Se apropie; şi anume nu cu 
neruşinată lăcomie, | înnind la strălucire şi 


desfrâu şi socotind că aici e viaţa cea mai 
bună, când de fapt, omul, în semeţia lui, stă 
în inima iadului păzindu-l pe Lucifer, pe 
care îl va vedea cu mare groază, frică şi 
deznădejde veşnică, în batjocură şi ruşine; 
va fi o pildă cutremurătoare dată de diavoli, 
care au fost cândva cei mai frumoşi îngeri ai 
cerului, cum voi scrie şi voi arăta mai 
încolo. Las acum totul în a Domnului voie, 
căruia nu mă pot împotrivi... 

Despre calitatea divină 

Dat fiind că în cel de-al treilea capitol 
jai aflat îndeajuns despre Treimea în fiinţa 
divină, aş dori să-ţi vorbesc acum limpede 
despre putere şi efect, cum şi despre calităţi 
şi calificare în fiinţa divină, sau din ce 
anume sunt făcuţi îngerii şi care este trupul 
şi puterea lor. 

După cum am spus mai înainte, în 
Dumnezeu-latăl sunt toate puterile pe care 
niciun om nu le poate cuprinde cu simţurile 
sale; dar pe care în astre, în elemente şi în 
creaturile acestei lumi, le recunoaşte cu 
uşurinţă. 

Orice putere stă în Dumnezeu-latăl şi 
pleacă de la el: lumina, căldura, frigul, chiar 
însuşirea de moale, dulce, amar, acru, sărat, 
sunet, în sfârşit tot ce se poate şi ce nu se 


poate grăi sau închipui: toate puterile sunt 
în Dumnezeu ca şi când ar fi una singură, şi 
fiecare decurge din el în chip nestânjenit. 
Dar puterile în Dumnezeu nu califică în 
acelaşi fel ca în natură, în astre şi elemente 
sau creaturi. 

Nu, să nu-ți închipui acest lucru; căci 
Lucifer, în răzvrătirea sa, a făcut puterile 
naturii necurate, tot atât de arzătoare, 
amare, reci, acre, sărate, întunecoase şi 
spurcate; în vreme ce în Tatăl toate puterile 
sunt blânde şi domoale ca cerul şi pline de 
bucurie, căci toate triumfă una într-alta, iar 
sunetul lor se-nalţă în eternitate. În ele nu e 
decât dragoste,  blândeţe, milostenie, 
bunăvoință, un izvor al bucuriei ce se ridică 
biruitoare, şi toate glasurile cerului se 
revarsă într-o armonie ce nu poate fi 
cuprinsă de graiul omenesc şi cu nimic nu 
poate fi asemuită. Dacă totuşi vrem s-o 
asemuim cu ceva, atunci numai cu sufletul 
omului când e luminat de Duhul Sfânt; 
atunci se-nalţă în el biruitoare forţele 
binelui, şi însuşi trupul animalic freamătă; 
aşa se înfăţişează calitatea divină, calitatea 
în Dumnezeu: în Dumnezeu totul e spirit. 

Calitatea apei în Dumnezeu nu e la fel 
de curgătoare şi nu califică în acelaşi fel ca 


în lumea noastră: ci e ca un spirit luminos, o 
forţă în care stăpâneşte Duhul Sfânt. 
Calitatea amară califică în cea dulce, sărată 
şi acră, iar dragostea stăpâneşte în ele din 
veci; căci în lumină şi seninătate, dragostea 
pleacă din inimă sau Fiul lui Dumnezeu în 
toate puterile Tatălui, iar Sf. Duh adie 
pretutindeni. În adâncul Tatălui, aceasta e 
ca un dumnezeiesc salnitru28, pe care sunt 
nevoit a-l compara cu pămânhal dinaintea 
stricăciunii, când nu era atât de tare, de 
rece, amar, acru şi întunecos, ci asemenea 
adâncului ceresc luminos şi pur, şi în care 
toate puterile au fost blânde, divine, dar pe 
care, cum vom vedea mai încolo, Lucifer l-a 
aruncat în stricăciune. 

Acest dumnezeiesc salnitru sau puterile 
divine toate una într-alta, dau naştere la 
feluriţi arbori şi arbuşti cu suavul şi 
minunatul fruct al vieţii, şi la felurite flori de 
culorile cele mai încântătoare şi de un 
parfum divin. Gustul lor, după calitate şi 
specie, este sfânt, dumnezeiesc şi îmbătător, 
căci fiecare calitate îşi poartă fructul aşa 
cum în spelunci şi în alte locuri întunecoase 
ale pământului cresc atâtea feluri de arbori, 
arbuşti, flori şi fructe, iar în sânul 
pământului pietre rare, argint şi aur: este 


un simbol al naşterii cereşti. 

Natura se străduieşte din răsputeri să 
scoată din pământul mort şi degradat, 
forme şi specii divine; dar ea obţine fructe 
moarte, posomorâte şi tari, care nu mai sunt 
după felul celor cereşti; ele sunt 
respingătoare, amare, acre, aspre, fierbinţi, 
reci, tari şi rele, fără nimic bun sub învelişul 
lor. Seva şi spiritul lor sunt în amestec cu 
calitatea iadului, parfumul lor e duhoarea; 
aşa le-a pregătit Lucifer, cum limpede voi 
arăta mai încolo. 

Când scriu despre arbori, arbuşti şi 
fructe, nu trebuie să le înţelegi asemenea 
celor pământeşti din această lume; căci, 
după părerea mea, în cer nu cresc arbori 
sau pietre cu calităţile lor pământene. Nu, 
ci ele sunt divine şi spirituale; dar sunt de 
părere că ele sunt adevărate şi originale. 
Nu vorbesc de alte lucruri, ci de cele ce le 
scriu cu mâna mea şi le aşez în litere. 

In slava dumnezeiască trebuie 
observate cu deosebire douā lucruri: mai 
întâi acel  salnitru, adică puterile 
dumnezeieşti reunite într-o singură şi 
veşnică mişcare, în care iau naştere şi cresc 
arbori şi arbuşti divini, înflorind necontenit 
şi făcând în puterea dumnezeiască fructe de 


o calitate şi specie pe care nu le pot înfăţişa 
nici cu vorba, nici cu scrisul, iar dacă aş 
încerca, m-aş bâlbâi ca un copil care acum 
învaţă să vorbească şi nu potriveşte 
cuvântul. Numai spiritul le vede în toată 
minunăţia lor. 

Cealaltă formă a cerului în slava divină 
este marcuriul29 sau sunetul, aşa cum în 
salnitrul pământului se află sunetul din care 
au ieşit aurul, argintul, cuprul, fierul şi alte 
metale din care se fac instrumente de sunat 
sau care să ne facă o bucurie; cum sunt 
clopotul, fluierul şi celelalte; acelaşi sunet 
există şi în făpturile pământului, altfel toate 
ar fi tăcute. 

Prin acest sunet din ceruri, puterile 
divine sunt asigurate că totul naşte şi creşte 
în chip gingaş şi plăcut. Aşa cum puterile 
dumnezeieşti sunt numeroase şi felurite, tot 
astfel sunetul sau marcuriul este şi el 
multiplu şi felurit. Când puterile se înalţă în 
Domnul, ele se pătrund una pe alta într-un 
necontenit amestec; atunci pornesc din ele 
tot felul de culori şi în aceste culori cresc 
tot felul de fructe; acestea se dospesc în 
salnitru, iar marcuriul sau sunetul se 
amestecă şi el şi urcă în toate puterile 
Tatălui; atunci  se-nalţă în cereasca 


împărăție a bucuriei, tonuri şi sunete de o 
frumuseţe neînchipuită. Dacă ai aduna în 
această lume mii de instrumente şi acorduri 
şi le-ai orândui în chipul cel mai artistic, cu 
cei mai talentaţi maeştri, n-ai obţine decât 
un lătrat de câine faţă de muzica şi tonurile 
dumnezeieşti ce se înalţă din vecii vecilor. 

Dacă vrei să contempli slava şi 
frumuseţea divină cu verdeaţa şi bucuria 
lor, priveşte cu stăruinţă la această lufene; 
ce roade şi ce verdeață ies din salnitrul 
pământului, ce arbori, arbuşti, plante, 
ierburi, flori, uleiuri, vinuri, cereale şi tot 
ce-ţi poate dori inima: toate nu-s decât o 
copie sărmană a strălucirii cereşti. Căci 
natura pământeană decăzută s-a străduit 
încă de la începutul creaţiei ei şi până azi să 
dea naştere la forme divine, atât în cele ce 
cresc din pământ, cât şi în oameni şi 
animale; chiar dacă în fiecare an apar arte 
noi, ele n-au putut naşte putere şi calitate 
divină, căci fructele lor sunt pe jumătate 
moarte, stricate, putrede. 

Să nu crezi că în slava divină apar 
animale, viermi şi făpturi eu trup ca în 
această lume; nu, dar cred că este minunata 
proporţie, forţă şi îndemânare a acesteia. 
Natura îşi dă cea mai mare silinţă să creeze 


cu forţe proprii, forme şi figuri divine, să se 
vadă în oameni, animale, păsări şi viermi, 
precum şi în flora pământului pe care le 
plăsmuieşte cu cea mai mare artă; căci 
natura ar dori să-şi astâmpere vanitatea, 
dând naştere la forme divine în puterea 
divină. Pentru că şi în slava dumnezeiască 
apar tot felul de arbori, de arbuşti şi fructe, 
dar nu de natură şi calitate pământească, ci 
de calitate şi formă divină. Fructele nu sunt 
nişte stârpituri moarte, tari, amare, acre şi 
aspre, care putrezesc şi miros urât ca în 
această lume, ci totul stă în sfântă şi 
dumnezeiască putere. Miezul lor e din 
putere divină, din salnitrul şi marcuriul30 
slavei divine, fiind o hrană a sfinţilor îngeri. 

Dacă îngrozitoarea cădere a omului nu 
l-ar fi împins în stricăciune, el ar fi fost în 
această lume un oaspe deosebit şi ar fi 
mâncat din astfel de fructe; ele i-au fost 
arătate în paradis alături de celelalte, dar 
pofta necurată şi ispita diavolului care 
infectase salnitrul din care a fost făcut 
Adam a împins pe om în pofta păcatului de a 
mânca din amândouă calităţile şi bună şi 
rea, după cum limpede voi scrie şi chiar voi 
demonstra de-a lungul acestei cărţi. 

Despre facerea îngerilor 


Spiritul ne arată limpede şi clar că 
înainte de facerea îngerilor fiinţa divină în 
înălţarea şi calificarea ei existase din veci, 
rămânând şi după aceea până în zilele 
noastre, aşa cum va rămâne în vecii vecilor. 
Locus-ul sau locul şi spaţiul cu cerul creator 
pe care-l vedem cu ochii noştri, precum şi 
locul pământului şi al stelelor împreună cu 
adâncul, au constituit o formă cum este şi 
astăzi deasupra cerului în slava 
dumnezeiască. Ea a fost şi împărăţia 
marelui principe Lucifer când s-au creat 
îngerii. „Adică principiul secund, din care a 
fost izgonit cât mai în afară, ceea ce 
înseamnă şi cât mai înăuntru]”. Prin 
răzvrătirea sa, el a aprins calităţile sau 
salnitrul divin din care fusese plămădit „|să 
se înţeleagă că centrul naturii sale sau 
primul principiu]”, făcându-l să ardă. 

In nebunia lui, el socotea că-l va întrece 
în strălucire pe Fiul lui Dumnezeu şi-i va lua 
locul; de aceea, în calitatea lui arzătoare nu- 
şi mai avea locul în Dumnezeu, şi a urmat 
facerea lumii. Dar mai târziu, la timpul 
hotărât, lumea aceasta va fi repusă la locul 
ei în Dumnezeu, cum a fost înainte de 
facerea ei şi de facerea îngerilor; iar 
domnul Lucifer va primi veşnic lăcaş un 


infern, o speluncă, o vizuină, rămânând 
veşnic în calitatea lui aprinsă, ca într-un 
sălaş al ruşinii, al pustiului şi întunericului, 
ca într-o peşteră a groazei. 

I, a aminte! în rânduiala lui, Dumnezeu 
i-a făcut pe toţi îngerii deodată, nu din 
materie străină, din afara lui, ci din el 
însuşi, din puterea lui şi veşnica lui 
înţelepciune. Filosofii au crezut că 
Dumnezeu i-a făcut pe îngeri numai din 
lumină, dar s-au înşelat. Îngerii n-au fost 
făcuţi numai din lumină, ci din toate 
puterile Domnului. 

Cum am arătat mai înainte, în adâncul 
lui Dumnezeu trebuie să observăm mai cu 
seamă două lucruri: mai întâi puterea sau 
puterile lui  Dumnezeu-latăl, Fiului şi 
Sfântului Duh, care sunt line, blânde şi 
felurite, deşi îmbinate toate într-una 
singură. 

Şi, după cum în aer stăpâneşte puterea 
astrelor, tot astfel în Dumnezeu puterile lui; 
dar în Dumnezeu fiecare putere îşi are 
efectul ei deosebit. Astfel, în fiecare putere 
există un sunet a cărui rezonanță 
corespunde calităţii puterii; aci stă întreaga 
bucurie cerească. Din acest salnitru şi 
marcuriu de origine divină sunt făcuţi toţi 


îngerii, adică din trupul naturii (curate). 

Ai dori, desigur, să întrebi: cum sunt 
făcuţi sau cum sunt născuţi şi ce fel de 
formă, au îngerii?31 

Dacă eu aş avea o limbă îngerească iar 
tu un intelect îngeresc, am putea vorbi mult 
şi bine despre acest lucru pe care numai 
spiritul îl vede şi limba nu e în stare să-l 
grăiască. Căci cu alte vorbe nu ştiu, decât 
cele din lumea noastră. Dacă însă ai în tine 
Duhul Sfânt, sufletul tău va înţelege. Iată: 
întreaga Sf. Treime a figurat sau a alcătuit 
dinlăuntrul fiinţei sale un trup sau un chip, 
asemenea unui mic Dumnezeu, în care se 
reflectă puterile dumnezeieşti, păstrând 
proporţia creaturilor. 

În Dumnezeu nu e nici început nici 
sfârşit; îngerii au însă început şi sfârşit, dar 
care nu pot fi nici măsurate, nici înţelese; 
căci un înger poate fi când mare, când mic, 
iar schimbarea lui se petrece mai iute ca 
gândul omului, în îngeri sunt toate calităţile 
şi puterile, ca în divinitatea întreagă. 

Dar să înţelegi bine acest lucru: ei sunt 
făcuţi şi alcătuiți din salnitru şi marcuriu, 
adică din resturi. lată o pildă: din soare şi 
din astre pleacă elementele şi fac din 
salnitrul pământului un spirit viu; astrele 


rămân unde se află şi spiritul primeşte 
totuşi calitatea astrelor. Dar spiritul 
rămâne, în alcătuirea lui, ceva deosebit de 
stele, deşi de aceeaşi substanţă ca şi 
acestea, care, de asemenea, sunt şi rămân 
deosebite între ele, fiecare liberă, de sine 
stătătoare. Dar calitatea astrelor stăpâneşte 
totuşi în spirit; iar spiritul poate, în calitatea 
lui, să se ridice sau să cadă, ori să trăiască 
sub influenţa astrelor după dorinţă, pentru 
că e liber, iar calităţile ce le are în sine le-a 
primit pentru a-şi le însuşi, a le integra 
fiinţei lui. Chiar dacă au fost la început de la 
astre, ele sunt acum ale sale. Intocmai ca 
mama, având în sine sămânţa, e posesoarea 
seminţei; când însă ea naşte copilul, 
sămânţa trece în posesia lui. Şi chiar dacă 
copilul trăieşte un timp în mamă şi este 
hrănit din trupul ei, trupul şi spiritul ieşite 
din sămânţa mamei, îşi păstrează pentru 
sine dreptul trupesc şi spiritual. 

Tot astfel cu îngerii: şi ei sunt toţi din 
sămânţa dumnezeiască, dar îşi păstrează 
fiecare corpul pentru sine, şi chiar dacă 
sunt în casa lui Dumnezeu şi se hrănesc din 
fructul mamei din care au fost născuţi, 
trupul lor rămâne în posesia lor. 

Dar calitatea din afara lor sau a 


trupului lor nu le aparţine, aşa cum mama 
nu e posesiunea copilului, şi nici hrana 
mamei nu aparţine copilului, ci mama i-o dă 
din dragostea şi bucuria de a-l fi născut. 

— Ea poate chiar izgoni copilul din casa 
ei dacă nu-i dă ascultare şi-i poate opri 
hrana cum i s-a întâmplat principelui 
Lucifer32. 

Aşadar, Dumnezeu poate retrage 
puterea divină îngerilor care se ridică 
împotrivă-i. Când însă aceasta se întâmplă, 
un spirit se usucă şi se strică; întocmai cum 
un om, căruia i se ia aerul care e şi mama 
sa, trebuie să moară. Prin urmare, nici 
îngerii nu pot trăi în afara mamei lor. 

CAPITOLUL V. 

DESPRE SUBSTANȚA CORPORALĂ, 
DESPRE FIINŢA 

ŞI ÎNSUŞIREA ÎNGERILOR 

Se pune întrebarea: ce fel de trup are 
îngerul, ce fel de formă şi înfăţişare, sau 
cum a fost el figurat? 

Aşa cum omul a fost făcut după chipul 
şi asemănarea lui Dumnezeu, tot astfel şi 
îngerii; căci ei sunt fraţii omului, iar la 
înviere, oamenii vor avea chipul şi 
înfăţişarea îngerilor, cum însuşi Mântuitorul 
lisus ne arată (Matei, 22,30). Şi aici pe 


pământ, îngerii nu s-au arătat oamenilor 
decât în chip de oameni. Şi, fiindcă la 
înviere vom fi asemenea îngerilor, înseamnă 
o altă dovadă că şi îngerii au fost figuraţi în 
chipul nostru; altfel ar trebui să luăm la 
înviere o altă înfăţişare, ceea ce ar 
contraveni facerii dintâi a omului. Aşa au 
apărut şi Moise cu Ilie tânărului lisus pe 
muntele Tabor, în forma şi chipul lor, deşi 
stătuseră multă vreme în ceruri. lar Ilie 
fusese luat în ceruri cu trupul viu şi nu 
putea să aibă altă înfăţişare decât cea avută 
pe pământ (2-Regi, 2,11). Şi când s-a înălţat 
lisus la ceruri, pluteau în nori doi îngeri 
care grăiau ucenicilor: Voi, fiii Israelului, ce 
vă uitaţi aici spre cer? Acest lisus se va 
întoarce aşa cum l-aţi văzut urcând spre 
ceruri! (Faptele Apostolilor, 1,11). Este 
limpede că la Ziua de Apoi el se va întoarce 
în aceeaşi formă, cu  slăvitul trup 
dumnezeiesc, glorificat asemenea unui 
împărat al îngerilor, care vor fi oamenii. Cu 
aceeaşi limpezime ne spune şi spiritul că 
îngerii şi oamenii au acelaşi chip: căci 
Dumnezeu a făcut în locul izgonitului 
Lucifer33, din locus-ul în care se afla şi în 
care fusese făcut acesta, un alt înger, pe 
Adam.  De-ar fi rămas în curăţia şi 


limpezimea lui de la început! Dar mai există 
o anume nădejde a învierii; vom primi 
atunci din nou puritatea şi lumina 
îngerească. 

Mă-ntrebi acum: Cum sunt făcuţi îngerii 
după chipul lui Dumnezeu? 

Răspuns: Mai întâi, trupul figurat este 
incomprehensibil, fiindcă este alcătuit din 
puteri divine astfel îmbinate că nu poate fi 
distrus. Aşa cum nimeni şi nimic nu poate 
nimici divinitatea, tot astfel nimeni şi nimic 
nu poate distruge un înger. Căci el nu e 
alcătuit din carne şi sânge, ci din putere 
dumnezeiască. Trupul lui e din toate 
puterile Tatălui şi din aceleaşi puteri e 
lumina lui Dumnezeu-Fiul; puterile Tatălui 
şi Fiului dau naştere în înger unui spirit 
intelectual, care-i străbate făptura divină. 
La început, puterile Tatălui nasc o lumină 
prin care îngerul vede în întreg Tatăl; dar 
vede şi puterea exterioară, şi lucrarea din 
afară a lui Dumnezeu, care sunt în afara 
trupului îngeresc; îşi priveşte fraţii lui 
îngeri şi vede minunatul fruct al lui 
Dumnezeu, pe care-l poate gusta spre 
marea lui desfătare şi bucurie. lar această 
lumină a venit mai întâi în trupul îngeresc 
de la Dumnezeu-Fiul prin puterile Tatălui, 


ea rămânând în posesia îngerului şi fiind 
proprietatea corpului, căruia nu i se mai 
poate retrage decât dacă el însuşi a stins-o, 
cum a făcut Lucifer. 

Orice putere ce se află în înger naşte 
aceeaşi lumină. Aşa cum Dumnezeu-latăl dă 
naştere Fiului ca inimă a lui, tot astfel 
îngerul îşi naşte în sine Fiul şi inima sa, 
care luminează toate puterile din întregul 
înger. Apoi, din toate puterile îngerului şi 
din lumina sa, pleacă un izvor ce-i străbate 
întreg trupul: este spiritul său ce urcă în 
veşnicie. Căci în acest spirit este orice 
cunoaştere şi orice ştiinţă de orice fel, din 
întreaga divinitate. Pentru că acest spirit, 
izvorând din toate puterile îngerului, urcă în 
suflet; aci, are cinci porţi: deschise putând 
privi la cele ce sunt în Dumnezeu şi la cele 
ce sunt în el însuşi. Spiritul acesta pleacă 
din toate puterile îngerului, precum şi din 
lumina lui, întocmai ca Sf. Duh de la Tatăl şi 
Fiul, pentru a-i umple întreg trupul. 

Ia aminte la marea taină. 

Aşa cum în Dumnezeu ţinem seama de 
două lucruri, şi anume în primul rând de 
salnitru sau puterile dumnezeieşti din care 
iese trupul, iar în al doilea de marcuriu, 
adică tonul sau sunetul, tot astfel şi în 


îngeri vom ţine seama de amândouă, în 
aceeaşi formă. 

Mai întâi este puterea şi în putere 
sunetul; acesta urcă în spirit, în cap, în 
suflet, aşa cum la om urcă în creier. El are 
porţile sale în suflet, iar în inimă sediul şi 
originea, pentru că izvorăşte din toate 
puterile. Căci izvorul tuturor puterilor 
țâşneşte din inimă întocmai ca la om; iar în 
cap îşi are scaunul împărătesc, de unde 
vede tot ce există în afara lui, aude tot, 
gustă tot, miroase tot şi simte tot. 

lar dacă el aude înălțându-se tonul sau 
sunetul divin care este în afara lui, atunci 
spiritul lui se pătrunde şi se aprinde de 
bucurie, se urcă în jilţul său împărătesc, 
cântă şi intonează cuvinte de bucurie 
despre  sfinţenia lui Dumnezeu, despre 
fructul şi verdeaţa vieţii veşnice, despre 
podoaba şi strălucirea eternei bucurii şi 
despre priveliştea plină de încântare a lui 
Dumnezeu-latăl, Fiul şi Sf. Duh; de 
asemenea, despre dulcea frăţietate a 
îngerilor, despre împărăţia bucuriei cereşti, 
despre slava fără de sfârşit a dumnezeirii; şi 
despre domnia sa princiară; în fine, despre 
toate puterile divine, pe care din mâhnirea 
stricăciunii mele trupeşti nu le pot descrie. 


Dar ceea ce nu-ți pot arăta aci în scris, aş 
vrea să-ţi torn în suflet: vei vedea limpede în 
ziua învierii. Să nu iei în derâdere spiritul 
meu; el nu ţâşneşte dintr-o vietate sălbatică, 
ci naşte din propria-mi putere, fiind luminat 
de Duhul Sfânt. 

Nu fără cunoştinţă scriu toate acestea; 
dar dacă tu, ca un înrăit epicureu34 împins 
de diavol, vei râde de aceste lucruri şi vei 
zice: omul nu s-a urcat la cer, n-a văzut şi 
nici n-a auzit cele ce spune; sunt născociri! 
- te voi chema prin puterea cunoaşterii 
mele şi te voi cita în faţa lui Dumnezeu la 
Judecata de Apoi. 

— Iar dacă trupul meu va fi prea slab să 
te târască acolo, cel de care am eu 
cunoştinţă va fi destul de puternic să te 
azvârle în fundul iadului. 

De aceea, îl prevenit: gândeşte-te că şi 
tu aparţii horei îngereşti şi citeşte sorbind 
cu ochii acest mic cântec: Duhul Sfânt se va 
trezi în tine şi vei căpăta pofta şi dorinţa de 
a intra în marea horă cerească. Amin! 

Bardul şi-a acordat lăuta şi şi-a dres 
glasul. Mirele soseşte. Ia seama să nu ai în 
picioare podagra iadului când porneşte 
hora, să nu fii neîndemânatic în dansul 
îngerilor şi dat afară de la nuntă pentru că 


nu ai veşmânt îngeresc. Cu adevărat uşa se 
va închide îndărătul tău şi nu vei mai 
pătrunde înăuntru: vei dansa atunci cu lupii 
infernali în flăcările iadului, batjocura îţi va 
pieri pe faţă şi căinţa te va roade la 
nesfârşit. 

Despre calificarea îngerilor 

Şi acum întrebarea: Ce fel de calificare 
să aibă îngerul? Răspuns: Sufletul sfânt al 
omului şi spiritul îngerului au una şi aceeaşi 
substanţă şi fiinţă, nefiind altă deosebire 
între ele decât calitatea însăşi sub 
orânduirea trupească. În om, califică din 
afară înăuntru, prin aer, calitatea 
pământească, pervertită, dar are şi una 
divină, cerească, ascunsă creaturilor, pe 
care sufletul sfânt o înțelege, cum spune 
profetul rege David: Domnul merge pe 
aripile vântului( Psalmi, 104,3). 

Un nepriceput ar putea întreba: Ce 
înţelegi tu prin calificare, sau: ce este ea? - 
înţeleg prin aceasta puterea care intră din 
afară în trupul îngerului şi iese din nou 
afară întocmai ca, de pildă, răsuflarea 
omului, care trage aer în piept pentru a-l 
scoate din nou afară, lucru fără de care nu 
există viaţă trupească şi nici spirituală. 
Calitatea exterioară aprinde spiritul în 


inimă, în acest prim izvor, din care toate 
puterile pornesc în întreg trupul şi devin 
active; apoi, această calitate urcă în spiritul 
corporal care în înger sau în om este un 
spirit natural, adică în cap, unde îşi are 
tronul împărătesc cu sfetnicii săi, de unde 
pleacă poruncile şi se preschimbă în fapte. 

Cel dintâi sfetnic sunt ochii, care prind 
în lumina lor toate lucrurile ce le stau în 
faţă; căci ei sunt lumina. Şi întocmai cum 
lumina pleacă din Fiul şi se reflectă în toate 
puterile din întreg Tatăl, iar acestea la 
rându-le nasc neîntrerupt lumina Fiului lui 
Dumnezeu, tot astfel lucrează ochii asupra 
lucrului pe care-l văd, iar acesta lucrează 
asupra ochilor; sfatul ochilor merge la 
creier, în faţa tronului împărătesc, care 
încuviinţează. Dacă îi place spiritului, el va 
înştiinţa inima, care va pune în mişcare 
venele şi arterele cu puterile lor din întreg 
trupul; atunci vor lucra, după caz, gura, 
mâinile, picioarele. 

Al doilea sfetnic sunt urechile. El se 
înalţă, de asemenea, din toate puterile în 
întreg corpul prin spirit. Izvorul său este 
marcuriul sau sunetul care emană din toate 
puterile. Aşa cum în toate puterile lui 
Dumnezeu urcă şi răsună marcuriul în care 


se află bucuria sau sunetul divin, sunetul 
plecând din toate tăriile şi din contopirea 
spiritului în Dumnezeu, tot astfel se iscă 
sunetul când o forţă o aţâţă pe alta; atunci 
porneşte tonul sau sunetul din toate 
puterile Tatălui, răsunând în toate şi 
contaminându-le din nou cu sunet, pentru 
ca acesta să renască din nou în fiecare 
putere. Aşadar, cel de-al doilea sfetnic sunt 
urechile; ele stau deschise, iar din tot ceea 
ce răsună, tonul sau sunetul pătrunde în 
ele. Totodată, pătrunde şi  marcuriul 
spiritului şi se  contaminează, ducând 
sunetul în faţa scaunului împărătesc, adică 
la cap. Aci, e încuviinţat de ceilalţi patru 
sfetnici. 

Şi dacă e pe placul spiritului, sunetul e 
dus în faţa mamei, adică la inimă; izvorul 
inimii îl dă puterii trupului întreg, după care 
gura şi mâinile vor face ceea ce au de făcut. 
Dacă însă nu place împărătescului divan din 
cap, unde e aprobat, acesta renunţă atunci 
a-l mai încredința mamei, adică inimii, spre 
îndeplinire. 

Al treilea sfetnic e nasul; aci urcă 
izvorul din trup ori spirit, întâlnind două 
porţi  deschise*  nările. Aşa cum din 
atotputernicia Tatălui şi Fiului porneşte cel 


mai încântător miros, temperându-se cu 
puterile Sfântului Duh, din al cărui izvor se 
înalţă iarăşi nepreţuitul miros în toate 
puterile Tatălui, aprinzându-le şi 
încărcându-le spre a naşte din nou acelaşi 
dulce miros în Fiul şi în Sf. Duh, tot astfel şi 
în înger şi în om puterea mirosului porneşte 
din toate forţele trupului prin spirit 
ajungând la nas, cel de-al treilea sfetnic 
care, încărcându-se cu întregul miros, îl 
duce înaintea scaunului împărătesc; aci e 
primit şi judecat dacă e sau nu un miros 
sănătos şi plăcut. In caz afirmativ, el este 
adus mamei spre îndeplinire, adică la inimă; 
în celălalt caz, este respins. Sfetnicul 
acesta, mirosul, născut din salnitru, este 
amestecat şi cu  marcuriu, aparţinând 
bucuriei cereşti şi fiind un minunat şi gingaş 
izvor în Dumnezeu. 

Al patrulea sfetnic este gustul limbii; el 
pleacă, de asemenea, din toate puterile 
trupului prin spirit la limbă; căci toate 
izvoarele trupului duc la limbă, iar limba dă 
tăria şi gustul tuturor puterilor. 

Intocmai cum Sf. Duh purcede de la 
Tatăl şi de la Fiul, purtând tăria şi 
încuviințarea tuturor puterilor şi aducând 
prin mişcarea şi înălţarea sa din nou în 


puterile Tatălui tot ceea ce este bun, pentru 
ca din nou acestea să se încarce şi să nască 
mereu gustul, iar ceea ce nu e bun să fie 
aruncat cu scârbă de Sf. Duh, cum stă în 
Apocalipsul lui loan, şi aşa cum Sfântul Duh 
l-a scuipat afară pe marele principe Lucifer 
în trufia şi stricăciunea sa, nemaiputând 
îngădui gustul arzător, trufaş şi rău 
mirositor al calităţii diavoleşti, tot astfel le 
merge şi oamenilor plini de trufia urât 
mirositoare. 

O, omule! Nu uita acest lucru. Căci 
spiritul e foarte zelos în această privinţă. 
Lasă la o parte mândria, altfel îţi va merge 
şi ţie ca Satanei; nu e glumă, timpul s-a 
scurtat; în curând vei simţi pe limba ta focul 
iadului. 

Aşa cum Sf. Duh primeşte totul, tot aşa 
şi limba; ea acceptă şi simte orice gust. Şi 
dacă acesta place spiritului, este îndată dus 
la cap, în faţa celorlalţi patru sfetnici, 
înaintea tronului împărătesc; aci se decide 
dacă acel gust foloseşte şi calităţilor 
trupului. Atunci e adus mamei, adică inimii, 
care-l dă tuturor puterilor din trup, după 
care gura şi mâinile îşi vor face datoria. 
Dacă însă gustul nu satisface limba, aceasta 
îl scuipă afară, înainte de a ajunge în faţa 


divanului împărătesc. Când se întâmplă ca 
limbii să-i placă, dar trupului să-i dăuneze, 
el e respins în faţa divanului, şi limba e 
silită să-l arunce şi să nu-l mai atingă. 

Al cincilea sfetnic este simţul tactil, 
pipăitul. Şi el urcă cu toată vigoarea 
corpului în spirit şi în creier, aşa cum toate 
puterile din Tatăl şi Fiul purced în Sf. Duh, 
incitându-se una pe alta şi născând laolaltă 
sunetul sau marcuriul, încât orice putere 
răsună şi se mişcă. Altfel, unde n-ar exista 
aţâţarea reciprocă, n-ar exista nici mişcare. 
lar această reciprocă trezire a puterilor face 
ca Sf. Duh să se mişte, să se înalțe şi să 
agite puterile Tatălui din care să răsară 
triumful şi bucuria cerească, precum şi 
sunetul, tonul, naşterea, înflorirea şi 
creşterea: toate acestea au loc pentru că 
puterile se aţâţă între ele. Căci în 
Evanghelie lisus spune: Eu lucrez, dar şi 
Tatăl meu lucrează (Joant 5,17). Tocmai 
această aprindere sau activare a puterilor 
între ele, în pornirea lor de la Tatăl şi Fiul, 
dau naştere Sf. Duh, în care puterile sunt 
deja active de la pornirea lor din Tatăl. De 
aceea Sf. Duh este în veşnică mişcare şi 
aprinde neîncetat puterile Tatălui, 
însărcinându-le mereu ca pe o mamă în 


pragul naşterii. 

Aceeaşi configuraţie se găseşte în înger 
şi în om; căci toate puterile trupului 
freamătă şi se agită una pe alta; altfel, 
îngerul sau omul n-ar simţi nimic. Dacă însă 
un singur mădular e peste măsură de trudit, 
el strigă după ajutor în întreg trupul; şi 
întreg trupul freamătă şi fierbe ca şi când s- 
ar apropia vrăjmaşul; şi, în felul acesta, 
mădularul este ajutat şi salvat din suferinţă. 
E destul să te loveşti la un deget pentru ca 
îndată spiritul să alerge la mamă, adică la 
inimă şi să se plângă; iar dacă durerea e 
ceva mai mare, mama dă alarmă în tot 
trupul, şi toate organele sar într-ajutor. 

la seama! în acest fel se agită puterile 
fără încetare una pe alta în întreg trupul, şi 
toate urcă spre cap în faţa divanului 
împărătesc, oare încuviinţează sau nu 
această fierbere generală. Dacă un simţ se 
agită prea mult, el poate stânjeni vreunul 
din sfetnicii; bunăoară văzul care poate 
cădea în prea mare pasiune pentru ceea ce 
nu i se cuvine, cum s-a întâmplat cu domnul 
Lucifer care, văzând pe Fiul Domnului şi 
îndrăgindu-i peste măsură lumina, a căutat 
să-l ajungă şi chiar să-l întreacă în strălucire 
şi frumuseţe: astfel de excese sunt respinse 


de sfetnicii împărăteşti. 

Sau dacă o prea mare perturbare se 
iscă prin auzr aducând la inimă vorbiri false 
sau lucruri nelalocul lor şi asemenea 
treburi, sfetnicii le resping din capul locului. 

Sau dacă prin miros, se ajunge la pofte 
după ceea ce nu-ţi aparţine, aşa cum 
domnul Lucifer a poftit după sfânta 
mireasmă a Fiului lui Dumnezeu, crezând că 
în înălţarea şi aprinderea sa va răspândi o 
mireasmă şi mai cuceritoare decât el, 
precum cea cu care a înşelat-o pe Eva, 
spunându-i că dacă va mânca din pomul 
oprit va deveni asemenea lui Dumnezeu şi 
va căpăta inellepciunea lui (1 - Moise, 3,5). 

— Un atare miros ispititor, sfetnicii nu-l 
acceptă. 

Sau dacă prin gust sunt stârnite pofte 
ce te îndeamnă să mănânci din cele ce 
trupului nu-i sunt de trebuinţă sau nu sunt 
destinate lui, cum maica Eva s-a lăsat 
ispitită de merele stricăciunii şi a mâncat 
din ele; asemenea tulburări în simţul 
gustului sfetnicii sunt departe de a le 
încuviinţa. 

Pe scurt, sfetnicii împărăteşti simt cinci 
la număr şi fiecare dă sfat celorlalţi, fiecare 
fiind de o calitate deosebită; spiritul, izvorât 


din  atotputernicie, este împăratul ce 
sălăşluieşte în cap, în creierul omului, iar în 
înger îşi are aşezarea, în puterea ce 
înlocuieşte creierul, adică tot în cap şi pe 
acelaşi jilţ, şi duce la îndeplinire ceea ce s-a 
hotărât de întregul sfat împărătesc. 

CAPITOLUL VI 

CUM ÎNGERUL ŞI OMUL SUNT DUPĂ 
CHIPUL ŞI 

ASEMĂNAREA LUI DUMNEZEU 

lată: aşa cum este fiinţa în Dumnezeu, 
aşa este fiinţa în oameni şi în îngeri; şi aşa 
cum este trupul divin tot astfel şi cel 
îngeresc sau omenesc. Cu deosebire că 
îngerul şi omul sunt creaturi, dar nu fiinţa 
cea întreagă, ci fii ai întregii fiinţe pe care 
ea i-a născut: de aceea sunt supuse ei, 
pentru că sunt ieşite din trupul ei. Şi dacă 
fiul se împotriveşte tatălui, acesta îl alungă 
din casa lui; căci se împotriveşte celui ce l-a 
născut şi din puterea căruia a devenit 
făptură. Căci dacă cineva poate face ceea ce 
vrea cu ceea ce îi aparţine, tatăl este în 
drept ca atunci când fiul stă împotrivă-i, să 
facă din el ce vrea: un vas al cinstei sau al 
necurăţeniei. Ceea ce s-a şi întfenplat cu 
Lucifer. 

lar acum, ia aminte. Întreaga putere a 


Tatălui exprimă prin toate calitățile 
cuvântului pe Dumnezeu-Fiul. 

Acest sunet sau acest cuvânt pe care-l 
exprimă Tatāl porneşte din salnitrul sau 
puterile Tatălui, şi din marcurius, sunetul 
sau tonul Tatălui. Este ceea ce Tatăl 
exprimă din el şi în el însuşi, iar cuvântul 
este însăşi strălucirea ieşită din toate 
puterile sale; şi cuvântul odată rostit, el nu 
se mai ascunde în puterile Tatălui, ci sună şi 
răsună în întreg Tatăl, în toate puterile lui. 

Cuvântul, pe care Tatăl îl rosteşte, are o 
astfel de tărie, încât sunetul străbate într-o 
clipă întregul adânc al Tatălui; această tărie 
este Sf. Duh. Căci cuvântul rămâne ca un 
mandat solemn al împăratului, ca o sublimă 
împuternicire  învăluită în lumină; iar 
sunetul ce pleacă din cuvântul rostit 
vesteşte împlinirea mandatului: aceasta e 
naşterea Sf. Treimi. 

Prin urmare, iată: aşa este îngerul şi tot 
aşa este omul. Puterea în întreg trupul are 
toate calităţile, ca în Dumnezeu-Tatăl. 

— Aşa cum în Dumnezeu-latăl toate 
puterile renasc şi se înalţă din vecii vecilor, 
tot astfel în înger şi în om urcă spre partea 
aleasă a trupului care este capul; mai sus 
nu se poate, căci îngerul şi omul sunt fiinţe 


mărginite, care au început şi sfârşit. În cap 
este tronul împărătesc care înseamnă 
Dumnezeu-latăl, iar cele cinci simţuri sau 
calităţi sunt sfetnicii, care îşi trag originea 
din întreg trupul şi din toate puterile lui. 
Cele cinci simţuri ţin mereu sfat, 
reprezentând toate forţele din întreg trupul, 
hotărârea fiind pronunţată de judecătorul 
născut din îmbinarea lor. Hotărârea ajunge, 
ca un singur cuvânt, în centrul trupului care 
este inima, izvorul tuturor puterilor. Aci, în 
inimă, domneşte cuvântul, constituit din 
toate puterile, ca o singură persoană de 
sine stătătoare, care înseamnă Dumnezeu- 
Fiul. Din inimă trece la gură, care este tăria 
şi care rosteşte cuvântul dându-i tărie şi 
deosebindu-l după cele cinci simţuri. 
Calitatea din care cuvântul îşi ia 
originea este aceeaşi în care el este rostit şi 
de limbă; şi tot de la limbă pleacă puterea 
deosebirii: aceasta înseamnă Sfântul Duh. 
Căci aşa cum Duhul Sfânt purcede de la 
Tatăl şi de la Fiul, şi pe toate le deosebeşte 
şi le întăreşte, împlinind ceea ce Tatăl 
rosteşte prin cuvânt, în acelaşi chip 
întăreşte, şi deosebeşte limba toate cele 
aduse la ea de cele cinci simţuri prin cap şi 
prin inimă, spiritul plecând de la limbă prin 


marcuriu sau sunet, la locul stabilit de 
sfatul celor cinci şi împlinindu-le. 

Despre gură 

Gura îţi arată că eşti un fiu cu puteri 
îngrădite al Tatălui tău, fie că eşti înger, fie 
că eşti om; căci prin gură trebuie să aduni 
în tine ceva din forţa Tatălui tău, dacă vrei 
să trăieşti. La aceasta e obligat atât omul 
cât şi îngerul, chiar dacă acesta din urmă 
nu întrebuinţează elementul aer în acelaşi 
fel ca omul; el e obligat totuşi să absoarbă 
în sine spiritul cu ajutorul gurii, din care 
cauză s-a născut în această lume aerul. 
Pentru că în ceruri nu există asemenea aer, 
ci calităţile sunt blânde şi gingaşe ca suflare 
dulce, Duhul Sfânt adiind în toate calităţile 
în salnitru şi marcuriu. Îngerul are chiar 
nevoie de acest lucru, altfel nu poate fi o 
creatură mişcătoare; căci şi el trebuie să 
consume din fructele divine cu gura sa. 

Dar tu să nu înţelegi acest lucru în sens 
pământean; căci îngerul n-are intestine şi 
nici carne, ci e făcut din forță 
dumnezeiască, având forma şi natura 
omului, cu toate membrele şi mădularele 
lui; dar organele sexului şi sfincterul dosnic 
nu le are şi nici nu i-ar fi de trebuinţă. 
Pentru că şi omul le-a căpătat abia după 


mizera prăbuşire în păcat. Îngerul nu scoate 
din sine decât putere divină, pe care o 
inhalează pentru a-şi aprinde inima, care, la 
rându-i, aprinde toate celelalte organe. 
Această putere o dă afară tot prin gură, 
când îl slăveşte şi laudă pe Domnul. 

Fructele cereşti pe care le mănâncă nu 
sunt cele ale noastre; şi chiar dacă sunt de 
formă şi înfăţişare pământească, ele nu sunt 
decât putere divină, având gustul şi aroma 
atât de plăcute, încât cu nimic nu le-am 
putea asemui pe lumea asta; pentru că 
fructele cereşti au gustul şi aroma Sfintei 
Treimi. 

Să nu crezi că e vorba de o simplă 
imagine, o închipuire sau o umbră; nu, 
spiritul ne arată limpede că în pompa şi 
strălucirea cerească, în  salnitrul şi 
marcuriul divin, cresc arbori, arbuşti, flori şi 
multe altele după modelul celor din lumea 
noastră, dar de natură divină. Aşa cum sunt 
îngerii, aşa sunt şi vegetaţia şi florile, toate 
din putere divină. Să nu compari nicidecum 
vegetaţia cerului cu cea a pământului; căci 
în această lume sunt două calităţi, una rea 
şi alta bună, şi multe cresc prin puterea 
celei rele, ceea ce în ceruri nu se întâmplă. 
Pentru că nimic nu creşte acolo din cele ce 


nu sunt bune. Dar cât priveşte lumea 
noastră, domnul Lucifer i-a pregătit altă 
cale. De aceea s-a ruşinat mama Eva când a 
mâncat din fructul calităţii rele; ea s-a 
ruşinat de asemenea de organul naşterii, 
pricinuit de muşcătura fructului oprit. 

O asemenea substanţă nu există în 
fructul îngeresc sau divin. Există, fără 
îndoială, tot felul de fructe în ceruri, fructe 
adevărate şi nu închipuiri; îngerii le iau cu 
mâinile lor şi le mănâncă întocmai ca 
oamenii, dar pentru asta nu au nevoie de 
dinţi, şi nici nu au dinţi, căci fructele sunt 
din putere dumnezeiască. 

Tot ce este în afara îngerilor şi slujeşte 
întreţinerii, vieţii lor nu este o posesiune 
fizică în virtutea unui drept natural, ci Tatăl 
ceresc le dăruieşte totul din iubire. Trupul 
lor este însă o posesiune proprie, căci le-a 
fost dat ca atare de Dumnezeu: şi ceea ce a 
fost dat cuiva ca posesiune este un drept 
natural şi nu se cade să i se ia înapoi fără 
temei. Ceea ce nici Dumnezeu nu face; de 
aceea, îngerul este o făptură eternă, 
nepieritoare35. 

Dar la ce i-ar folosi trupul dacă nu l-ar 
hrăni Dumnezeu? El ar zăcea în nemişcare, 
lipsit de viaţă. De aceea sunt îngerii atât de 


ascultători înaintea lui Dumnezeu şi smeriţi 
în faţa puterii lui: îl laudă, îl preacinstesc, îl 
preamăresc şi-l proslăvesc în minunatele lui 
fapte, şi-i cântă sfinţenia din care se 
hrănesc. 

Despre dragostea preacurată şi dulce a 
îngerilor faţă de Dumnezeu, din 
binecuvântat temei 

Adevărata iubire în natură divină îşi are 
izvorul în Dumnezeu-Fiul. Şi acum, omule, 
ia aminte cu toată fiinţa ta: îngerii ştiu prea 
bine ce înseamnă iubirea de Dumnezeu, de 
care şi inima ta rece are atâta nevoie. 

la seama: când minunata strălucire şi 
lumina preacurată din Fiul, dimpreună cu 
dulcea sa putere luminează în întreg Tatăl 
toate puterile, toate se aprind biruitoare în 
sfântă bucurie. Tot astfel când 
dumnezeiască lumină, a Fiului îi învăluie pe 
îngeri, licărindu-le în inimă, puterile toate 
se aprind în trupul lor şi un atât de mare foc 
al dragostei şi bucuriei se înalţă, încât toate 
ostile îngereşti preamăresc pe Domnul în 
coruri de slavă şi sunete atât de 
armonioase, că nici eu, nicio altă făptură 
omenească nu le-am putea grăi. 

Cu aceste cânturi aş vrea să-l îndrumez 
pe cititor spre acea viaţă, pe care însuşi o 


va afla şi o va cunoaşte; eu nu i-o pot 
descrie. 

Dar dacă vrei s-o cunoşti încă din viaţa 
aceasta, atunci leapădă de la tine făţărnicia, 
iubirea de  arginţi,  înşelăciunea şi 
zeflemeaua, şi întoarce-ţi inima cu toată 
seriozitatea spre Dumnezeu; căieşte-te de 
păcate şi încearcă să trăieşti după legile 
dreptăţii şi  sfinţeniei, rugându-l pe 
Dumnezeu să-ţi trimită Duhul Sfânt; cu 
ajutorul lui vei lupta cu tine însuţi cum a 
luptat patriarhul Iacob a noapte întreagă şi 
nu s-a lăsat biruit până nu i-a dobândit 
binecuvântarea (1-Mozse, 32). La fel să faci 
şi tu: Sfântul Duh va căpăta înfăţişare în 
tine. 

Dacă însă, cu tot dinadinsul, nu vei 
ceda, va veni peste tine acel foc şi te va 
privi în faţă; vei afla atunci cele scrise de 
mine aici şi vei da crezare cărţii mele. Vei 
deveni chiar un alt om şi vei cugeta că 
trăieşti în lumea aceasta; plăcerea ta va fi 
mai mare în ceruri decât pe pământ. Căci 
sufletul sfânt se preumblă în ceruri; şi chiar 
dacă se mişcă şi pe pământ în trup, el se 
află, totuşi, necontenit lângă mântuitorul 
său lisus Hristos, şezând alături de el la 
masă, ca oaspe. [ine minte! 


CAPITOLUL VII 

DESPRE ŢINUTUL,  SĂLAŞUL ŞI 
ORINDUIREA ÎNGERILOR, AŞA CUM AU 
FOST LA ÎNCEPUT DUPĂ FACEREA LOR ŞI 
CUM AU DEVENIT MAI TÂRZIU 

Pretutindeni, aici, diavolul se va apăra 
ca un câine turbat; căci pretutindeni 
infamia lui va fi descoperită; dar el va da 
cititorului unele lovituri tari, încercând a-l 
pune mereu în îndoială, dacă lucrurile stau 
aşa sau nu. Căci nimic nu-l doare mai mult 
pe Lucifer decât dacă-i renegi splendoarea 
şi-i aminteşti de înălţimea de la care s-a 
prăbuşit. Cum îi pui păcatul în faţă, cum 
turbează de parc-ar vrea să răstoarne 
lumea. 

Dacă un cititor ar vrea să treacă peste 
acest capitol, ceea ce ar slăbi oarecum focul 
Sfântului Duh, mă tem că diavolul nu i-ar da 
răgaz şi l-ar împinge spre îndoială în ce 
priveşte adevărul celor scrise aici; pentru ca 
împărăţia lui să nu fie chiar atât de expusă 
şi fărădelegea lui atât de dezgolită. De-ar 
putea strecura îndoiala într-o singură inimă, 
şi diavolul n-ar  precupeţi nimic din 
iscusinţa, din osteneala şi din munca sa. 
Văd bine dinainte cum rumegă în cuget 
acest lucru; de aceea, vreau să-l previn pe 


cititor şi să-l îndemn a-şi depune toată 
sârguinţa şi răbdarea până va ajunge la 
capitolul privind Facerea şi  cârmuirea 
acestei lumi; atunci va găsi dovada limpede 
în natura însăşi. 

la aminte! Când Dumnezeu 
atotputernicul a hotărât în divanul său să-i 
facă pe îngeri din el însuşi, i-a făcut din 
puterea şi înţelepciunea lui veşnică, după 
forma şi modelul Sfintei Treimi, şi după 
calităţile fiinţei sale divine. A făcut mai întâi 
trei împărăţii după numărul Sfintei Treimi, 
fiecare împărăție având ordinea, puterea şi 
calitatea fiinţei divine. 

Caută aici să pătrunzi cu cugetul şi 
spiritul tău în adâncul dumnezeirii; căci aici 
se deschide o poartă. Locul acestui Univers, 
pământul şi abisul, cerul cu astrele şi ceea 
ce pluteşte deasupra lor, cerul făcut din 
inima apei şi pe care-l vedea cu ochii, dar a 
cărui admeirne n-o putem cunoaşte cu 
simţurile noastre: acest spaţiu său, acest tot 
laolaltă a fost cândva o împărăție şi în ea a 
împărăţit Lucifer înainte de  izgonire. 
Celelalte două împărăţii, cea a lui Michael şi 
a lui Uriel sunt dincolo de cerul creat şi sunt 
egale primei împărăţii. Toate trei laolaltă 
cuprind un astfel de adânc, pentru care nu 


există nicio cifră care să îl poată măsura. 
Trebuie să ştii însă că aceste împărăţii au 
un început şi un sfârşit; dar Dumnezeu care 
le-a făcut din sine însuşi nu are nici început, 
nici sfârşit. lar în afara acestor trei 
împărăţii se întinde tot puterea Sfintei 
Treimi; căci  Dumnezeu-latăl nu are 
margini. 

Şi trebuie să mai cunoşti taina că în 
mijlocul acestor trei împărăţii s-a născut 
strălucirea, adică Fiul lui Dumnezeu. lar 
cele trei împărăţii sunt ca nişte cercuri în 
jurul Fiului, fără să fie niciunul mai aproape 
sau mai departe de el; una este la fel de 
apropiată de Fiul lui Dumnezeu ca şi 
cealaltă. 

Din acest izvor şi din toate puterile 
Tatălui purcede Sfântul Duh împreună cu 
lumina şi puterea Fiului, străbătând toate 
împărăţiile îngereşti, precum şi nesfârşitul 
din afara acestora, pe care nici îngerul, nici 
omul nu-l pot cerceta. 

De altfel nici nu mi-am propus să merg 
cu gândul mai departe şi cu atât mai puţin 
să scriu; ci revelaţia mea se întinde până în 
cele trei împărăţii asemenea unei ştiinţe 
îngereşti; dar nu cu raţiunea, 
comprehensiunea şi perfecțiunea îngerului, 


ci numai în chip fragmentar, atât cât stăruie 
spiritul în mine. Mai încolo, fără el, 
cunoaşterea mea nu răzbate. Când spiritul 
se abate de la mine, eu nu mai pătrund 
decât lucrurile elementare şi pământeşti ale 
acestei lumi. Spiritul însă vede până-n 
adâncul divinității. 

S-ar putea pune întrebarea: dat fiind că 
Fiul lui Dumnezeu se naşte necontenit în 
centrul acestor împărăţii, al căror adânc 
este atât de mare, fi-vor unele cete îngereşti 
mai aproape de el decât altele? Tot astfel, în 
afara acestor împărăţii, lumina şi puterea 
Fiului, fi-vor ele la fel de mari pentru cetele 
apropiate ca şi pentru cetele depărtate? 

Răspuns: De aceea au fost creaţi îngerii 
lui Dumnezeu, pentru ca ei, în faţa inimii 
dumnezeieşti, care e Fiul, să preamărească 
în cântece şi sunete de slavă, să jubileze, 
făcând să crească bucuria cerului. Şi unde 
să-i orânduiască mai bine Tatăl, decât la 
poarta inimii sale? Nu ţâşneşte oare toată 
bucuria omului din acel izvor care este 
inima? Tot astfel şi în Dumnezeu, bucuria 
porneşte din izvorul inimii sale. 

De aceea i-a făcut pe îngeri din el 
însuşi: ei sunt ca nişte mici divinităţi, după 
fiinţa şi calitățile Dumnezeului întreg, 


pentru a preamări în sunete divine şi imnuri 
de slavă puterea lui Dumnezeu şi a înmulţi 
bucuria divină ce se înalţă din inima lui 
Dumnezeu. 

— Strălucirea şi puterea Fiului, adică 
inima lui Dumnezeu, care este lumina sau 
izvorul bucuriei, naşte în chipul cel mai 
frumos şi mai măreț în centrul acestor 
împărăţii, luminând din şi prin toate porţile 
îngereşti. 

Dar lucrul acesta, cititorule, să-l înţelegi 
cum trebuie; căci dacă eu vorbesc în pilde şi 
îl compar pe Fiul lui Dumnezeu cu soarele 
sau cu un glob rotund, nu înseamnă că el 
poate fi măsurat, sau că adâncul, începutul 
ori sfârşitul lui pot fi cercetate. Scriu în 
pilde numai pentru a ajuta dreapta 
înţelegere a cititorului. Să nu credem că 
Fiul lui Dumnezeu se naşte numai în 
mijlocul acestor porţi îngereşti, ci şi în afara 
lor, căci puterile Tatălui sunt pretutindeni, şi 
din ele se naşte Fiul, şi tot din ele şi din Fiul 
purcede Sf. Duh; cum ar putea, deci, să se 
nască Fiul numai în centrul acestor porţi 
îngereşti? 

Dar trebuie să luăm drept temei faptul 
că în aceste porţi îngereşti îşi are Tatăl, 
care este totul, cele mai scumpe şi mai 


iubitoare calităţi, din care naşte cea mai 
scumpă şi iubitoare lumină, care este 
cuvântul, inima puterilor sau izvorul 
dumnezeirii. De aceea a şi făcut el cetele 
îngereşti în acel loc, spre bucuria şi slava 
Lui. „[în inexplorabila veşnicie, pretutindeni 
e la fel; dar unde nu-s creaturi, nici 
Dumnezeu n-are de cine fi recunoscut în 
minunile sale decât de spirit]”. 

— lar acesta este locul cel ales al 
măreției dumnezeieşti, loc statornicit de 
Tatăl înăuntrul său, în care să se nască în 
lumina cea mai pură, în puterea şi bucuria 
cea mai înaltă, prea sfântul său cuvânt, 
inima sa. Căci, însemnează-ţi, cititorule, 
această taină: dacă lumina ce nante din 
puterile Tatălui şi care este izvorul Fiului, 
naşte şi în înger şi în om, pentru ca în 
aceeaşi lumină şi cunoaştere să biruie în 
neasemuită bucurie, cum să nu nască ea 
pretutindeni înăuntrul Tatălui? Căci puterea 
sa e totul şi e pretutindeni, chiar şi acolo 
unde inima şi simţurile noastre nu ajung. 

Unde este Tatăl, este şi Fiul şi Sfântul 
Duh; căci pretutindeni Tatăl naşte pe Fiul, 
cuvântul său prea sfânt, puterea, lumina şi 
sunetul, iar Sfântul Duh purcede 
pretutindeni din Tatăl şi Fiul, înăuntrul 


tuturor porţilor îngereşti, precum şi în afara 
acestora. 

— Dacă asemuim pe Fiul lui Dumnezeu 
cu globul soarelui cum adesea am făcut în 
capitolele precedente, înseamnă că vorbim 
în pilde naturale, pentru ca cititorul să 
poată urca treptat până la înţelegerea 
înaltei taine. Dar nu trebuie înţeles că Fiul 
este un chip sau o figură asemenea soarelui; 
căci dacă ar fi aşa, Fiul ar trebui să aibă un 
început, adică Tatăl să-l fi născut dintr- 
odată, sau odată pentru totdeauna: atunci el 
n-ar mai fi veşnic şi atotputernic, ci 
asemenea unui împărat care ar avea peste 
sine un alt împărat mai mare, care l-ar fi 
născut în timp şi l-ar fi investit cu puteri 
schimbătoare. 

— Acesta ar fi un Fiu care ar avea un 
început şi a cărui putere şi strălucire ar fi 
asemenea puterii şi strălucirii soarelui, care 
pleacă de la soare, iar acesta rămâne pe 
locul său. Dacă ar fi aşa, atunci unele porţi 
îngereşti ar fi mai aproape de Fiul lui 
Dumnezeu decât celelalte; dar eu aş vrea 
să-ţi arăt aici cea mai înaltă poartă a tainei 
dumnezeieşti, şi tu să nu cauţi o alta mai 
înaltă, căci ea nu există. 

Ia aminte! Puterea Tatălui este totul m 


şi deasupra cerurilor, şi pretutindeni ea 
naşte lumina. Această atotputernicie se 
cheamă Tatăl, iar lumina ce naşte din 
această atotputernicie este şi se cheamă 
Fiul. 

Şi se cheamă Fiul, pentru că naşte din 
Tatăl şi este inima Tatălui în toate puterile 
sale. lar dacă e născut, el este o altă 
persoană decât Tatăl; căci Tatăl este 
puterea şi împărăţia, iar Fiul lumina şi 
strălucirea în Tatăl; pe când Sf. Duh este 
lucrarea şi deznodământul puterii Tatălui şi 
Fiului, orânduind şi cârmuind totul. 

Aşa cum pleacă aerul din puterile 
soarelui şi astrelor mişcându-se în această 
lume şi făcând să nască toate creaturile şi 
să crească iarba, plantele şi arborii şi tot ce 
există pe lume, tot astfel purcede Duhul 
Sfânt din Tatăl şi Fiul, călăuzind totul, dând 
chip şi formă la toate cele ce există în 
Dumnezeul întreg. 'Toate cele ce iau fiinţă şi 
formă în Tatăl sunt sub cârmuirea Sf. Duh: 
de aceea există un Dumnezeu unic şi trei 
persoane distincte într-o singură Fiinţă 
divină. 

Dacă am spune: Fiul lui Dumnezeu este 
un chip sau o imagine ce s-ar putea măsura 
ca şi soarele; ar fi vorba atunci de trei 


persoane pe locul în care s-ar afla Fiul, 
neexistând în afara sau în jurul lor decât 
strălucirea Fiului, pornită de la el. Tatăl ar fi 
unitar în afara Fiului, iar puterea Tatălui, 
departe de Fiu, n-ar mai naşte în afara 
porţilor îngereşti niciun Fiu şi niciun Duh 
Sfânt, şi n-ar mai fi o fiinţă atotputernică în 
afara acestui loco al Fiului; în acest caz, şi 
Tatăl ar fi fiinţă comensurabilă. 

Dar nu este aşa: ci pretutindeni Tatăl îl 
naşte pe Fiu din toate puterile sale, iar 
Sfântul Duh purcede pretutindeni din Tatăl 
şi Fiul, fiind vorba de un Dumnezeu unic, 
într-o singură şi nedespărţită fiinţă cu trei 
persoane distincte. Să luăm ca pildă o 
bucată de aur care este întreagă, unitară: 
mai întâi este materia, adică salnitrul şi 
marcuriul, adică muma sau piatra în 
întregul ei; aceasta naşte pretutindeni în 
sine aurul, iar în el se află minunata putere 
a pietrei de aur36. 

— Salnitrul şi marcuriul înseamnă Tatăl; 
aurul înseamnă Fiul, puterea Duhul Sfânt. 
In acest fel se prezintă Trinitatea în Sfânta 
Treime, cu deosebirea că în ea totul se 
mişcă şi curge. 

Găsim şi într-o bucată de aur un anumit 
loc, un punct în care există aur mai mult şi 


mai curat decât în altele, chiar dacă 
întreaga bucată este de aur. Tot astfel este 
şi locus-ul sau locul din centrul porţilor 
îngereşti un loc mai frumos, mai iubit şi mai 
îndrăgit de Tatăl, în care se naşte cu mai 
multă tihnă Fiul, adică inima Tatălui, şi în 
care Sfântul Duh purcede cu cel mai mare 
avânt din Tatăl şi Fiul. 

lată-ne, aşadar, în posesia adevăratului 
temei al acestui mister, şi nu trebuie să 
crezi că Fiul lui Dumnezeu s-a născut din 
Tatăl dintr-odată şi la un anumit timp, având 
un început şi existând ca un împărat care 
aşteaptă să i te închini. 

— Nu! Acesta n-ar fi un Fiu veşnic ci 
având un început, ar fi supus Tatălui care l-a 
născut. Ci Fiul se naşte neîncetat din vecii 
vecilor în Tatăl, luminându-i din veci 
puterile, care din veci sunt impregnate cu 
Fiul, pe care-l nasc necontenit. 

— Tot din veci şi din aceleaşi puteri 
naşte mereu şi Sf. Duh, pornind neîncetat 
de la Tatăl şi de la Fiul, şi fără a avea nici 
început nici, sfârşit. 

lar această fiinţă nu este numai într-un 
anume loc în Tatăl, ci pretutindeni în întreg 
Tatăl, care n-are nici început nici sfârşit şi 
pe care nicio făptură nu-l poate cuprinde 


nici cu simţul nici cu gândul. Amin. 

Despre naşterea arhanghelilor şi despre 
modul în care au fost creaţi 

Persoana sau trupul unei căpetenii 
îngereşti s-a născut din toate calităţile şi din 
toate puterile întregului său ţinut îngeresc, 
prin spiritul atotfăcător al lui Dumnezeu. 
Puterea arhanghelului se întinde peste 
întregul său regat îngeresc, el fiind cel mai 
puternic şi cel mai frumos heruvim37, şi 
tronând peste toate ostile de îngeri de sub 
cârmuirea sa. 

Un astfel de arhanghel a fost şi Lucifer 
înainte de cădere. 

Despre temei şi mister 

Dacă vrem să descoperim taina şi 
temeiul ei adânc trebuie să privim, dându- 
ne silinţa a pătrunde crearea acestei lumi, 
orânduirea şi  cârmuirea sa, calităţile 
astrelor şi elementelor, precum şi faptul că 
lumea noastră nu e altceva decât salnitrul şi 
mercuriul căzut în stricăciune, în care a 
sălăşluit regele Lucifer şi în care există atât 
răul cât şi binele; dar înainte de stricăciune 
el a fost luminos şi curat ca împărăţia 
cerului. 

După îngrozitoarea cădere a lui Lucifer, 
Creatorul a reconstituit forţele astrelor şi 


elementelor, orânduindu-le ca în împărăţia 
îngerilor din slava cerească înainte de 
cădere. Dar să nu crezi că împărăţia 
îngerească şi creaturile ei s-ar fi învârtit ca 
astăzi astrele, care nu-s decât forţe ce sunt 
astfel învârtite din pricina naşterii acestei 
lumi. Naşterea ei stă în chinuitoarea teamă 
a răului şi binelui, în stricăciune şi 
mântuire, până la sfârşitul numărătoarei, 
adică Ziua de Apoi. 

la aminte! Soarele stă în mijlocul 
adâncului, fiind lumina sau inima tuturor 
astrelor; căci înainte de Facere, când în 
regatul lui Lucifer salnitrul şi mercuriul 
erau subţiri şi calificau unul într-altul, 
Dumnezeu a smuls inima tuturor forţelor 
astrale şi a făcut din ea soarele. De aceea 
este soarele cel mai luminos astru, 
luminându-le pe toate celelalte, şi toate 
astrele lucrează în puterea lui; el le aprinde 
pe toate din strălucirea şi căldura sa şi 
fiecare jastru primeşte putere din puterea 
sa. 

Tot astfel e făcut şi regatul îngeresc. 
Soarele înseamnă arhanghelul, heruvimul, 
căpetenia de oşti îngereşti, cum a fost 
Lucifer, cel mai strălucit între ei, înainte de 
cădere. El şi-a avut sediul în centrul 


regatului său, stăpânind cu puterea lui în 
fiecare din îngerii săi, întocmai ca soarele în 
toate astrele, în salnitrul şi mercuriul 
acestei lumi, adică în ceea ce e solid, ca şi 
în ceea ce e vâscos, lichid ori gazos, dulce 
sau amar, acru ori sărat, rece sau fierbinte, 
în aer şi în apă. Iarna, pe gerul tare, când 
apa se face gheaţă, soarele luminează 
străbătând frigul cu aceeaşi căldură, chiar 
dacă în calea strălucirii lui, gheaţa şi 
zăpada se menţin. 

Vreau să-ţi arăt însă aici adevăratul 
mister. lată, soarele este inima tuturor 
forţelor în această lume, fiind alcătuit din 
puterile tuturor astrelor, luminând din nou 
toate astrele şi toate puterile acestei lumi, 
toate puterile calificând în puterea lui. 
„LlAdică, într-un fel magic: căci este o 
oglindă sau o pildă a lumii eternei”. 

Aşa cum Tatăl îl naşte pe Fiu, adică 
inima sau lumina tuturor puterilor lui, şi 
aceeaşi lumină care este Fiul naşte viaţa în 
toate puterile Tatălui, pentru a izvori din ele 
toată frumuseţea, gingăşia şi bucuria, tot 
astfel au fost create cetele îngereşti după 
chipul şi fiinţa lui Dumnezeu. 

Un heruvim sau o căpetenie îngerească 
este izvorul sau inima tuturor îngerilor de 


sub conducerea sa, fiind făcut din aceleaşi 
puteri dumnezeieşti, dar fiind cel mai 
strălucitor şi mai puternic dintre «i. 
„LCăpetenia îngerească este centrul sau 
izvorul, după cum sufletul lui Adam este 
centrul şi cheagul tuturor sufletelor; şi aşa 
cum roata planetară este făcută şi născută 
din loco S o1 i s38, şi orice astru tânjeşte 
după strălucirea şi forţa soarelui, tot astfel 
şi îngerii după forţa şi strălucirea 
heruvimilor şi căpeteniilor, şi toţi după 
asemănarea şi pilda lui Dumnezeu|”. Căci 
Creatorul a scos inima din salnitrul şi 
mercuriul puterilor  dumnezeieşti  „|vei 
înţelege; alcătuită prin Fiat, ca centrum 
naturae39]”, făurind din ea pe heruvim, 
căpetenie de îngeri, pentru ca acesta să 
pătrundă cu puterea sa toţi îngerii săi şi să-i 
contamineze cu puterea sa, precum soarele 
pătrunde în toate astrele contaminându-le 
cu puterea lui, ori precum puterea lui 
Dumnezeu-Fiul şi a lui Dumnezeu-Tatăl 
pătrunde totul şi contaminează totul, dând 
naştere împărăției divine a bucuriei. 

Prin urmare şi îngerii au formă şi 
figură. Toți îngerii unui regat înseamnă 
puterea multiplă şi variată a lui Dumnezeu- 
Tatăl, în vreme ce căpetenia îngerească 


semnifică pe Fiul-Iatălui sau inima puterii 
Tatălui din care sunt făcuţi îngerii. leşirea 
unui înger din căpetenia îngerească sau 
contaminarea îngerilor lui semnifică pe 
Dumnezeu Duhul Sfânt. Întocmai cum 
acesta purcede din Tatăl şi Fiul, şi 
contaminează toate puterile Tatălui în toate 
fructele şi formele cereşti şi în toate cele ce 
fac împărăţia cerească a bucuriei. Aşadar, 
se nasc forme şi în lucrarea unui heruvim 
sau arhanghel; ei lucrează în îngerii lor, aşa 
cum Fiul şi Sf. Duh lucrează în puterile 
Tatălui, sau precum soarele în toate puterile 
astrelor. 

Toţi îngerii îşi  însuşesc voința 
arhanghelului şi-i dau ascultare; căci ei 
lucrează toți în puterea lui, care lucrează în 
ei toți. Pentru că ei sunt toți mādulare ale 
trupului său, cum puterile Tatălui sunt 
mădulare ale Fiului, iar el este inima lor, şi 
cum toate fructele şi formele cereşti sunt 
mădularele Sf. Duh, iar el inima lor, când 
ele răsar; sau cum soarele este inima 
astrelor şi toate astrele mădularele lui, 
lucrând între ele ca un singur astru, a cărui 
inimă este soarele însuşi. Oricât de multiple 
şi de felurite sunt aceste forţe ele lucrează 
toate în puterea soarelui şi tot ceea ce vezi 


primeşte viaţă din puterea lui, fie animale, 
fie minerale, fie ierburile pământului. 

CAPITOLUL. VIII 

DESPRE ÎNTREGUL TRUP AL UNUI 
REGAT ÎNGERESC - MARELE MISTER 

Regatele  îngereşti sunt formate 
întocmai după ființa divină, având 
înfăţişarea ființei divine, în Trinitatea ei, cu 
singura deosebire că trupurile lor sunt 
creaturi care au început şi sfârşit şi că 
regatul în care ei sălăşluiesc nu este avutul 
lor după dreptul natural, ci aparţine lui 
Dumnezeu-latăl care l-a făcut din puterile 
lui şi-l poate - aşeza unde voieşte; încolo, 
trupurile lor sunt tot din puterile Tatălui 
făcute, iar puterea lor naşte înăuntrul ei 
lumina şi cunoaşterea, aşa cum Dumnezeu- 
Tatăl îl naşte pe Fiul din toate puterile sale 
şi cum Sf. Duh purcede din toate puterile 
Tatălui şi Fiului; tot astfel şi în înger intră 
spiritul lor, din inima lor, din lumina lor, din 
toate puterile lor. 

la bine seama! Aşa cum este alcătuit 
îngerul în trupul şi mădularele sale, tot aşa 
un regat îngeresc. Dacă privim cu luare- 
aminte, aflăm că întreaga ceată a regatului 
îngeresc este făcută ca şi trupul unui înger 
sau al Sfintei Treimi. 


Observă aici adâncul! în Dumnezeu- 
Tatăl este orice forţă şi el este izvorul 
tuturor puterilor, în adâncul lui; în el este 
lumina şi întunericul, aerul şi apa, - căldura 
şi frigul, sunetul şi tonul, însuşirea de tare 
sau moale, gros ori subţire, dulce şi sărat, 
amar şi acru şi tot ce are şi ceea ce n-are 
nume; am omis doar trupul meu; dar şi el 
este, prin Adam, din toate puterile şi 
după»chipul Domnului făcut. 

Tu însă nu trebuie să crezi, când citeşti 
aceste rânduri, că puterile în Dumnezeu- 
Tatăl sunt rânduite ca puterile în om sau că 
ele califică după modul atins de stricăciunea 
domnului Lucifer; dimpotrivă, în Dumnezeu 
totul e gingaş, blând şi plin de tihnă. Mai 
întâi e lumina (pe care aş vrea s-o asemui) 
cu cea a Soarelui; dar lumina Soarelui este 
adesea dureroasă pentru ochii noştri, căzuţi 
în păcat, în vreme ce lumina divină e dulce 
şi blajină ca privirea dragostei. În centrul 
luminii stă însă ascuns întunericul; aceasta 
vrea să spună că dacă o creatură făcută din 
lumină e ispitită a se înălța mai presus de 
Dumnezeu însuşi, lumina ei se stinge 
„Lînţelege că focul se întărită, iar spiritul se 
ridică deasupra smereniei din dragoste|]” şi 
în loc de lumină rămâne întunericul: atunci 


află creatura că în centrul luminii era 
ascuns, întunericul. 

E ca şi când ai aprinde o lumânare de 
ceară; ea arde cu lumină având un punct 
întunecos şi, când ai atins-o, s-a făcut 
beznă; lumina porneşte din puterile 
Tatălui*, dar când puterile cad în 
stricăciune, cum s-a întâmplat, cu Lucifer, 
lumina se stinge şi puterile rărrfan în 
întuneric. 

Nici aerul în Dumnezeu nu este ca cel 
pe care-l inspirăm noi; ci e ca un foşnet 
dulce şi o adiere blândă, însoţind puterile 
Sfântului Duh la înălţarea lor: acesta este 
izvorul aerului. 

De asemenea, apa în Dumnezeu este 
altfel decât cea elementară pe care o 
cunoaştem noi în această lume; ea este 
izvorul în puteri şi aş compara-o cu mustul 
dintr-un măr, dar limpede şi luminoasă ca 
cerul, spiritul tuturor puterilor. Domnul 
Lucifer a stricat-o, de aceea, în lumea 
aceasta ea aleargă şi se zbate ca nebună, 
fiind întunecată şi adâncă, iar când stă 
multă vreme nemişcată prinde miros. Voi 
vorbi despre apă mai în amănunt, când voi 
scrie despre Facere. 

Căldura, în Dumnezeu, este blândă şi 


plăcută, născută, din lumina din care 
porneşte şi izvorul dragostei. 

Frigul, la rândul său, este şi el, în 
Dumnezeu, altfel decât în lumea noastră: 
este răcirea fierbinţelii, adică o» îmblânzire 
şi o înălţare şi efervescenţă a spiritului. 

la seama în adânc! Când a dat copiilor 
Israelului Tablele Legii, Dumnezeu i-a vorbit 
lui Moise: Eu. sunt un Dumnezeu mânios şi 
aspru cu cei ce mă urăsc... Şi a adăugat 
îndată: Dar sunt şi milostiv cu cei ce se teim 
de mine (2-Moise, 20,5,6; 5-Moise, 5,9,10). 

Se pune întrebarea: Ce este mânia lui 
Dumnezeu în ceruri? Se mânie Dumnezeu 
cu adevărat? Cum îl mâniem pe Dumnezeu? 

Trebuie să ţinem seama în primul rând 
de cele şapte calităţi sau circumstanţe. 
Există mai întâi, în Dumnezeu, calitatea 
aspră, calitatea  sâmburelui, a ființei 
ascunse, O calitate înţepătoare, 
pătrunzătoare, devenind foarte tăioasă în 
salnitru şi dând naştere frigului tare, iar 
când e aprinsă, dând naştere unei iuţimi ca 
sarea. 

Aceasta e specia sau izvorul mâniei în 
salnitrul divin. Când acest izvor este aprins, 
ceea ce se poate întâmpla printr-o mişcare 


bruscă ori o răzvrătire, ori agitaţie: atunci 
califică frigul cel aspru şi tare; el este iute 
ca sarea şi astringent ca piatra. Dar în 
strălucirea cerească, frigul nu este aşa de 
tare, căci nu se ridică singur şi nu se 
aprinde singur; numai regele Lucifer a 
aprins această calitate în regatul său prin 
răzvrătire şi mândrie, şi (calitatea) va arde 
până la Ziua de Apoi. De aceea tremură şi 
ard în această lume stelele şi elementele şi 
toate creaturile; din ea a fost făcută casa 
morţii şi a iadului, şi veşnicul sălaş al 
infamiei, care cuprinde în sine regatul lui 
Lucifer şi locul tuturor oamenilor nelegiuiţi. 

În strălucirea cerească, această calitate 
naşte iuţimea spiritului, din care şi prin 
care se formează fiinţa creatoare, ca să se 
poată plăsmui un corp ceresc, precum şi tot 
felul de culori, de forme şi de vegetale. Aşa 
apare conturul şi forma unui lucru, aci e 
prima calitate şi începutul creaturilor 
îngereşti şi al tuturor chipurilor care există 
în ceruri şi în această lume, şi care pot fi 
numite. 

Dat fiind că această calitate se aprinde 
prin răzvrătire, pe care n-o pot săvârşi 
decât creaturile din domeniul ei şi zămislite 
din salnitrul divin, nu poate fi vorba decât 


de un izvor arzător al mâniei dumnezeieşti; 
căci e unul din cele şapte spirite ale lui 
Dumnezeu, în a cărui putere stă fiinţa divină 
din întreaga strălucire cerească. Şi, pe dată 
ce mânia dumnezeiască se aprinde, ea 
sloboade un izvor de mânie înverşunată, cu 
chinuri cumplite în vâlvătaia iadului, şi 
chiar o calitate a întunericului; căci se 
curmă aci iubirea şi se stinge lumina divină. 
„lEste ca o cheie ce duce la încăperea 
morţii şi naşte moartea care stăpâneşte 
pământul şi pietrele şi toate cele fără de 
viaţă]. 

Despre cealaltă stare sau specie 

A doua calitate sau al doilea spirit al lui 
Dumnezeu în salnitrul divin sau în puterea 
divină este calitatea cea dulce; ea lucrează 
în calitatea aspră şi o înmoaie, o îndulceşte, 
făcând-o moale şi delicată. Căci calitatea 
dulce e biruinţa asupra celei aspre, fiind şi 
izvorul milosteniei, care învinge mânia şi 
îmblânzeşte izvorul cel aspru, slobozind şi 
înălţând mila lui Dumnezeu. 

Iată, îţi dau pilda unui măr: fructul este 
la început aspru, dar când calitatea dulce 
biruie, mărul devine gustos şi-l mănânci cu 
plăcere; aşa e şi cu puterea divină. Pentru 
că, vorbind de milostenia lui Dumnezeu- 


Tatăl, vorbim de puterea lui şi de spiritele- 
izvoare, adică originare care sunt în 
salnitru, şi din care naşte în nemărginită 
dragoste, inima sau Fiul. 

Ia aminte! 

— Calitatea aspră este miezul puterii 
divine, contracția, închegarea formelor, 
uscarea; căci frigul aspru usucă apa şi o 
preface în gheaţă sticloasă. lar calitatea 
dulce îmblânzeşte şi încălzeşte pe cea aspră 
şi rece, care se subţiază şi se moaie redând 
apei starea ei de la început. 

De aceea calitatea aspră este şi se 
cheamă inima; cea dulce este mila sau 
căldura, care alină şi îndulceşte pe cea 
dintâi, şi din amândouă calităţile ia naștere 
inima sau Fiul lui Dumnezeu, Căci calitatea 
aspră, în miezul şi tulpina ei, când califică în 
propria-i putere, este o simplă întunecime, 
pe când cea dulce, în puterea ei, este un 
izvor cald de lumină, un izvor al blândeţii şi 
al binefacerii. 

Dar în puterea lui Dumnezeu-latăl, 
amândouă califică una într-alta, ca şi când 
ar fi o singură putere; şi anume una blândă, 
calină şi milostivă. lar aceste două calităţi 
sunt două din cele şapte spirite originare în 
puterea divină, după cum îţi poţi face o idee 


din Apocalipsul lui loan (Cap. 1). Acesta 
vede şapte candekibre înaintea Fiului lui 
Dumnezeu, care semnifică cele şapte spirite 
dumnezeieşti luminând din vecii vecilor, în 
mare claritate, naşterea neîncetată a Fiului 
lui Dumnezeu, care este şi inima celor şapte 
spirite din Tatăl. Le voi descrie aici pe rând; 
dar pentru a le înţelege şi pătrunde, tu 
trebuie să te înalţi cu tot cugetul tău în 
spirit; altminteri, cu îndărătnicia ta, rămâi 
în beznă şi întunecime. 

Despre a treia stare sau specie 

A treia calitate sau al treilea spirit al lui 
Dumnezeu, în puterea Tatălui, este calitatea 
cea amară; ea este pătrunderea sau 
răzbirea calităţii dulci şi a celei aspre; ea 
este tremurătoare, răzbătătoare şi mereu 
crescândă. 

la seama aici! 

— Calitatea aspră este miezul sau 
trunchiul sau acidul sau strângerea, 
constricția, - iar cea dulce domolirea, 
îmblânzirea, pe când cea amară este 
răzbaterea sau biruința asupra celei aspre 
şi a celei dulci, peste care se înalță 
triumfătoare. Această biruință este izvorul 
bucuriei, a bucuriei care râde zguduind 
trupul şi uşurând sufletul, şi care dă naştere 


bucuriei cereşti. Tot în calitatea amară ia 
naştere culoarea roşie cu toate nuanțele ei; 
în cea dulce se formează culorile deschise şi 
cele albastre în toate variantele posibile, iar 
în calitatea aspră şi acră tot felul de verde 
şi alte culori închise în diverse amestecuri, 
înfăţişări şi mirosuri. 

Calitatea amară este primul spirit în 
care mijeşte viaţa şi ia naştere mobilitatea, 
şi care se cheamă pe bună dreptate cor sau 
inimă; căci e spiritul care vibrează şi se 
înalţă, pătrunde şi vindecă, este triumful 
sau bucuria, puternicul izvor al râsului. 
Calitatea amară este îmblânzită de cea 
dulce, devenind graţioasă, gingaşă şi plină 
de bucurie. Dar când se înalţă ori se mişcă 
prea mult, şi s-aprinde, ea le aprinde şi pe 
celelalte două, cea dulce şi cea aspră, 
devenind ca o otravă iute, înţepătoare şi 
arzătoare, ca şi când un om ar fi prins 
deodată de molima umflăturii şi ar ţipa vai 
şi amar. Când această calitate se aprinde în 
puterea divină, ea se confundă cu spiritul 
mâniei cumplite a lui Dumnezeu, care 
niciodată nu se stinge, cum se vede la ostile 
lui Luoifer. Mai mult: când această calitate 
este aprinsă, ea se preface în focul iadului 
care stinge lumina cea adevărată, şi face 


din calitatea dulce un miros urât, o duhoare, 
din cea aspră o calitate a frigului tare, a 
mirosului de mlaştină, un loc al tristeţii, al 
mizeriei, al morţii, al întunericului şi al 
iadului, care cu nimic nu mai poate fi 
potolit, nici luminat, căci acest loc rămâne 
pe vecie în beznă adâncă, în duhoare şi în 
tristeţe amară. 

Şi iarăşi ia aminte! 

În aceste trei specii sau calităţi stă 
orice fiinţă trupească sau fiinţa creată a 
oricărei creaturi fie în ceruri, fie în lumea 
aceasta, indiferent dacă este înger sau om, 
sau vită sau pasăre sau orice altă vietate, 
chiar plantă, având specie, calitate şi natură 
fie cereşti, fie pământeşti, precum şi toate 
culorile şi formele, - într-un cuvânt, toate 
cele ce se formează şi se află în puterea şi 
forţa acestor trei calităţi principale, şi-şi 
capătă forma prin ele sau chiar din propria 
lor forţă. 

Mai întâi, calitatea aspră şi cea acră 
sunt un trup sau un izvor; acesta strânge, 
concentrează forţa dulce, pe care frigul din 
cea aspră o zvântă. Căci calitatea dulce este 
inima apei, fiind fluidă şi limpede ca cerul; 
iar calitatea cea amară o face separabilă 
pentru ca puterea în trup să se împartă în 


mădulare şi să se nască mobilitatea. 

Şi, când calitatea dulce s-a uscat, trupul 
este ca şi gata, dar fără rațiune; iar 
calitatea amară pătrunde în trup, în cea 
aspră, acră, şi în cea dulce, formând diverse 
culori. Calitatea spre care trupul are cea 
mai mare înclinaţie, şi care este cea mai 
puternică în trup, determină calitatea 
amară să dea formă trupului şi să-i aleagă 
culoarea, şi după aceeaşi calitate mai sus 
amintită îşi va însuşi făptura instinctul ei de 
bază, înclinația, acţiunea sau voinţa 

Despre cea de-a patra stare sau specie 

A patra calitate sau al patrulea spirit 
originar în puterea divină, a lui Dumnezeu- 
Tatăl este căldura mare, dogoarea; ea este 
adevăratul început al vieţii şi adevăratul ei 
spirit. Calitățile (aspră, acră), şi dulce sunt 
salnitrul din care e alcătuit trupul. Pentru 
că în cea aspră stă frigul şi întărirea, adică 
învârtoşarea, contracția şi uscarea; iar în 
cea dulce apa şi limpezimea, adică aparenţa 
şi întreaga materie a trupului. Calitatea 
amară este separaţia şi formarea, iar 
căldura este spiritul sau aprinderea vieţii, 
din care naşte spiritul în trup, care lucrează 
în întreg trupul şi luminează în afara lui, 
făcând să nască mişcarea în toate calităţile 


trupului. 

Dar în mod deosebit trebuie să ţinem 
seama în toate calităţile de două lucruri. 
Când privim un trup, vedem mai întâi 
tulpina sau miezul tuturor calităţilor, care e 
alcătuit din toate calităţile; căci în trup 
există însuşirile de aspru, acru, dulce, amar 
şi fierbinte: aceste calităţi s-au uscat 
împreună şi alcătuiesc trupul sau trunchiul. 

Marele mister al spiritului 

Aceste calităţi sunt amestecate în trup 
ca şi când ar fi numai o calitate şi totuşi, 
fiecare din ele lucrează în propria-i putere, 
fiecare pătrunde în celelalte calităţi şi le 
contaminează, încât toate dau şi primesc 
una de la alta din tăria şi spiritul lor, 
amestecându-se neîncetat. 

Calitatea aspră cu cea acră le strâng pe 
celelalte şi le contractă, prinzând trupul şi 
uscându-l; căci ea usucă toate celelalte forţe 
şi le ţine pe toate prin contaminarea ei. lar 
cea dulce le domoleşte şi le umezeşte pe 
toate, temperându-se şi pe sine odată cu 
ele, şi devenind astfel toate pline de 
gingăşie şi de blândeţe. 

lar cea amară le face pe celelalte toate 
active şi mişcătoare temperându-le puterile 
şi separându-le în diferitele membre pentru 


a da naştere mobilităţii. 

Calitatea fierbinte, când lucrează în 
umezeala dulce, aprinde toate calităţile, 
dând naştere în toate, luminii, încât fiecare 
din ele vede pe celelalte. 

— De aici iau naştere simţurile şi 
gândirea, o calitate o domoleşte pe cealaltă 
şi e domolită de aceasta, o vede şi o aprobă 
prin tăria sa, încât totul devine o singură 
voinţă care se ridică în trup, în primul izvor 
din calitatea aspră. 

Calitatea amară pătrunde atunci în 
marea căldură prin cea aspră, iar cea dulce 
din apă îi permite să treacă uşor; calitatea 
amară trece apa dulce din corp în calitatea 
fierbinte, lăsându-i două porţi deschise; 
acestea sunt ochii, adică primul dintre 
simţuri... - în privinţa aceasta, iată, ai un 
exemplu şi un simbol. Priveşte Universul, 
mai cu seamă pământul: în el sunt toate 
calităţile şi toate figurile. În primul rând, 
există în el calitatea aspră, care contractă 
salnitrul şi întăreşte pământul, pentru a 
face din el un corp compact, care nu se 
fărâmiţează şi nu se sparge. In el se 
formează tot felul de corpuri după toate 
calităţile: tot felul de pietre şi minerale, tot 
felul de vegetale şi aşa mai departe. 


— Când aceasta s-a format, se 
înfăţişează ca o mobilitate corporală 
permanentă, căci ea se frământă prin şi în 
însăşi calitatea amară ca în propriu-i corp 
făcut de sine însuşi; dar viaţa nu se poate 
nici menţine, nici extinde şi nici nu poate 
creşte fără căldură, care este spiritul 
naturii. 

Dogoarea soarelui întreţine viaţa pe 
pământ, făcând să ţâşnească şi să crească 
tot felul de plante şi de ierburi, şi chiar în 
sânul pământului, ajutând la formarea 
tuturor mineralelor. 

Înţelege bine acest lucru! Arşiţa 
soarelui aprinde în pământ calitatea dulce a 
apei, în toate înjghebările şi corpurile; 
căldura din apa dulce face ca lumina care 
străbate calităţile aspră, acră şi amară, să le 
înlesnească vederea între ele, şi, în această 
vedere, să guste fiecare tărie şi iuţeala 
celorlalte: de aci se naşte gustul. 

Şi, când calitatea dulce gustă din cea 
amară, i se apleacă şi-i arde cerul gurii ca 
omului când gustă fierea cea aspră; astfel 
ajung amândouă în cerul gurii, se văietă şi 
se întind cuprinzându-l cu totul: astfel 
acţionează calitatea dulce împotriva celei 
amare. 


Şi, în timp ce calitatea dulce se retrage 
şi o evită pe cea amară, cea aspră se- 
nghesuie să guste din cea dulce, şi usucă 
mereu trupul îndărătul şi înăuntrul acesteia. 
Căci calitatea dulce este mama apei şi e 
foarte blajină. 

Când calitatea aspră şi cea amară îşi 
primesc lumina de la cea fierbinte, ele văd 
calitatea dulce şi-i gustă apa; apoi ele 
aleargă mereu după apa dulce şi o sorb cu 
nesaţ, pentru că sunt aspre, dure şi 
însetate, iar arşiţa le usucă necontenit. 
Calitatea dulce fuge mereu de cea amară şi 
cea aspră, şi le usucă tot mai mult cerul 
gurii, iar cea amară şi cea aspră aleargă 
necontenit după cea dulce şi se înviorează 
din ea, secându-i trupul. 

— Aşa este adevărata creştere în 
natură, fie că e în om, în dobitoace, în lemn, 
în plante sau minerale. 

Observă sfârşitul naturii în această 
lume 

Când calitatea dulce fuge dinaintea 
celei amare, a celei acre şi a celei aspre, 
aleargă şi acestea după cea dulce cu toată 
puterea, de parc-ar fi comoara lor cea mai 
de preţ; cea dulce se zbate din răsputeri să 
pătrundă în cea aspră şi-şi sfâşie trupul 


gonind în afara lui şi pe deasupra 
pământului, până când îi creşte o tijă lungă. 

— Apoi, fierbinţeala pătrunde pe 
deasupra pământului în tijă, iar calitatea 
amară este aprinsă de căldură ca de o 
vijelie de foc şi se înspăimântă, în vreme ce 
calitatea aspră o usucă. O luptă aprigă se 
porneşte între calitatea aspră, cea amară, 
cea dulce şi cea fierbinte, de-a valma; 
calitatea aspră, în răceala ei, îşi manifestă 
neîncetat uscăciunea. Calitatea dulce se 
desprinde şi apucă într-o parte, şi celelalte 
se iau în grabă după ea. 

Dar când vede că ar putea fi luată 
prizonieră, că cea amară e gata s-o prindă, 
iar cea fierbinte, de asemenea, calitatea 
dulce o aprinde pe cea amară. Atunci face o 
săritură prin calitatea aspră şi se ridică din 
nou deasupra; îndată se face un nod tare în 
urma ei, pe locul unde s-a dat lupta, şi nodul 
capătă o găurice. 

Când însă calitatea dulce sare prin nod, 
ea o contaminează pe cea amară atât de 
tare, încât aceasta vibrează; şi îndată ce 
trece peste nod, se subţie şi se întinde cu 
iuţeală în toate părţile, în dorinţa de a scăpa 
de cea amară. Şi, într-o astfel de extindere, 
trupul ei rămâne gol la mijloc, iar în 


săritura vibrantă prin nod, ea primeşte mai 
multă tijă sau frunziş, fiind bucuroasă că s-a 
sustras războiului. 

Şi când căldura din afară pătrunde în 
tijă, calităţile din tijă se aprind şi soarele le 
contaminează prin lumina de afară, dând 
naştere culorilor din tijă, după felul 
calităţilor. 

— Cum însă în tijă există apă dulce, tija 
îşi păstrează culoarea verde după natura 
calităţii dulci. 

Astfel de isprăvi pricinuiesc mereu în 
tijă calităţile asociate cu fierbinţeala, iar tija 
creşte mereu şi înfruntă furtună după 
furtună, căpătând din ce în ce mai multe 
noduri şi întinzându-şi mereu mai departe 
ramificaţiile. Între timp, arşiţa din afară 
usucă din ce în ce apa dulce din tijă, şi tija 
devine mereu mai subţire; cu cât creşte mai 
înaltă, cu atât se subţiază mai mult, până 
când nu mai găseşte sprijin. 

Atunci, calitatea dulce se predă 
celorlalte şi, împreună cu cea amară, cea 
acră şi cea aspră vor stăpâni laolaltă, cea 
dulce putându-se întinde încă ceva mai 
mult; dar ea nu mai poate scăpa, fiind 
captivă. 

Atunci, creşte din toate calităţile din 


trup o măciucă sau o căpăţână căreia i se dă 
un nou trup de forma unei rădăcini, dar 
primind un contur mai subtil. 

Atunci, calitatea dulce, în blândeţea ei, 
face să crească în măciucă mici şi gingaşe 
frunzuliţe de toate calităţile. Căci apa dulce 
este acum ca o femeie însărcinată care a 
primit sămânţa, şi nu-şi găseşte locul până 
sparge măciuca. 

Apa scoate atunci frunzuliţele ca o 
femeie care naşte; dar frunzuliţele nu mai 
au culoarea şi forma ei, ci ale tuturor 
celorlalte calităţi; căci calitatea dulce e 
obligată să nască copii şi pentru celelalte 
calităţi. Şi când dulcea mamă a născut copii 
sau frunzuliţe frumoase, verzi, albastre, 
albe, roşii şi galbene, ea oboseşte şi nu 
poate hrăni aceşti copii multă vreme; şi nici 
nu i-ar putea ţine mult timp, pentru că, deşi 
foarte gingaşi, ei nu sunt decât copii vitregi. 

Şi, când căldura de afară dogoreşte şi 
pătrunde frăgezimea copiilor, se aprind în ei 
toate calităţile; pentru că în ei califică 
spiritul vieţii. Dat fiind că sunt prea slabi 
pentru acest spirit tare şi nu se pot 
împotrivi, ei renunţă la nobila lor forţă cu 
atâta drăgălăşenie, că-ţi râde inima; dar 
frunzişoarele se ofilesc şi cad, fiind prea 


gingaşe faţă de acest spirit. Căci spiritul 
trece din căpăţână în floare, şi căpăţână se 
formează după natura tuturor calităţilor. 
Calitatea aspră strânge şi contractă trupul 
căpăţânii, iar cea dulce îl îmblânzeşte şi-l 
extinde, în vreme ce calitatea amară separă 
materia în mădulare, cea a căldurii fiind 
spiritul viu dinlăuntrul lor. 

Toate calităţile lucrează acum înăuntru, 
născându-şi fructele sau copiii, şi fiecare 
copil fiind calificat după natura şi însuşirea 
tuturor calităţilor. Şi aşa se întâmplă mereu, 
până când materia se usucă şi până când 
calitatea dulce sau apa dulce seacă; atunci 
fructul cade, tija se usucă şi cade şi ea. 

Şi acesta este sfârşitul naturii în 
această lume. În această privinţă mai sunt 
încă de scris lucruri mari. Le vei găsi la 
Facere; aici n-am introdus decât o pildă, în 
grabă şi expusă pe scurt. 

Cealaltă înfăţişare a calităţilor sau 
puterilor divine sau a celor şapte spirite 
dumnezeieşti o putem observa mai cu 
seamă la căldură. Este mai întâi 
fundamentul, sau fiinţa corporală, deşi nici 
în divinitate nici în creaturi calităţile nu 
posedă trupuri aparte, ci toate sunt ca una 
singură. Totuşi, ele lucrează fiecare 


deosebit şi au efecte separate. 

In trup sau în izvor este căldura care 
naşte focul; acesta are o formă, şi forma 
poate fi cercetată. lar din căldură pleacă 
lumina prin toate spiritele şi calităţile, şi 
lumina este spiritul viu, care nu poate fi 
cercetat. Dar voinţa sa poate fi cercetată, 
ceea ce vrea el”, sau cum este el, căci, se 
arată în calitatea dulce şi lumina răsare tot 
aci, în apa dulce, iar în celelalte calităţi nu. 

lată, ai aci o pildă: tu poţi aprinde toate 
lucrurile din lumea asta, care ard şi 
luminează; dar pe cele în care porunceşte 
calitatea dulce, ca şi pe cele în care 
stăpânesc celelalte calităţi, nu le poţi 
aprinde. Şi chiar dacă introduci în ele 
căldura, nu vei putea introduce spiritul ca 
să le lumineze; de aceea toate calităţile 
aparţin celei dulci sau sunt copiii apei dulci, 
pentru că spiritul răsare numai în apă. 

Dacă eşti un om raţional, atât în spirit 
cât şi în intelect, priveşte în jurul tău şi vei 
găsi că aşa este. Poţi aprinde un lemn care 
va lumina, căci în el apa deţine primul loc; 
la fel se întâmplă cu toate plantele de pe 
pământ, căci în ele apa dulce deţine primul 
loc. Dar o piatră n-o poţi aprinde, pentru că 
în ea primează calitatea aspră; nici 


pământul nu-l poţi aprinde, chiar dacă 
celelalte calităţi ar fi învinse şi eliminate ca 
praful sau pulberea care nu-i decât un 
fulger sau spirit al groazei, în care se 
prefigurează diavolul în mânia lui 
Dumnezeu, ceea ce voi descrie amănunţit în 
altă parte şi chiar voi demonstra. 

Şi acum vei spune: apa nu poate fi 
aprinsă ca să lumineze. Da, omule dragă -, 
aici e misterul. Lemnul pe care-l aprinzi nu 
e nici el focul, ci un butuc întunecat; numai 
că focul şi lumina iau naştere din el. Dar tu 
trebuie să înţelegi că e vorba de calitatea 
cea dulce a apei şi nu de butuc, care este 
grăsimea, spiritul dinăuntru. 

Dar în elementara apă de pe pământ, nu 
dulceaţa deţine primul loc, ci calităţile 
aspră, amară şi acră; altfel apa n-ar fi 
ucigătoare, ci ar fi ca apa din care e făcut 
cerul. Aceasta vreau să-ţi dovedesc: că în 
apa elementară de pe pământ domină 
calităţile aspră, amară şi acră. la, spre 
pildă, grâu, secară, orz sau orice altă 
cereală, în care calitatea dulce deţine 
primul loc, pune-o la muiat în apa 
elementară şi arde-o la foc; calitatea dulce 
va smulge întâiefatea celorlalte; aprinde 
apoi aceeaşi apă şi vei vedea şi spiritul care 


a rămas în apă din grăsimea cerealei, care a 
învins apa. Acelaşi lucru îl vezi şi în carne, 
căci carnea arde şi nu luminează; dar 
grăsimea arde şi luminează. 

Ai putea, desigur, să întrebi: Cum se 
produce acest lucru şi sub ce formă? lată: în 
carne primul loc îl deţin calităţile aspră, 
acră şi amară, iar în grăsime cea dulce; de 
aceea, o creatură grasă este întotdeauna 
mai veselă decât una slabă, pentru că 
spiritul dulce acţionează mai intens decât în 
cea slabă, şi pentru că lumina naturii, care 
este spiritul vieţii, străluceşte mai mult în 
cea grasă decât în cea slabă; pentru că în 
aceeaşi lumină din calitatea dulce stă 
triumful sau bucuria, căci calitatea aspră şi 
cea amară triumfă aci şi se bucură că sunt 
înviorate, consumate, băute şi luminate de 
către calitatea dulce şi luminoasă. Căci în 
calitatea aspră, astringentă, nu e viaţă, ci 
doar moarte rece şi dură; iar în cea amară 
nu e lumină, ci întuneric şi durere amară şi 
cumplită; lăcaşul tristeţii, al groazei şi al 
nenorocirii. 

Când ele sunt oaspeţi ai calităţii dulci şi 
luminoase într-o făptură, ele se 
contaminează, devenind iubitoare, pline de 
bucurie şi triumfând. De aceea nicio făptură 


slabă nu e veselă, decât dacă în ea 
stăpâneşte căldura; atunci, chiar slabă şi cu 
grăsime puţină este, dimpotrivă, de o rară 
dulceaţă. Unele făpturi au multă grăsime, 
fiind totuşi melancolice; asta înseamnă că 
grăsimea lor are înclinaţie spre apa 
elementară, întrucât calitatea aspră şi cea 
amară sunt în ea încă destul de tari42. 

Dacă eşti un om raţional, ia seama: 
spiritul care se degajă din căldură porneşte 
din calitatea dulce, se înalţă şi luminează; 
de aceea calitatea dulce este bunăvoința lui, 
şi stăpâneşte în blândeţe, iar blândeţea şi 
smerenia sunt adevărata lui casă. Aci e 
miezul divinității şi de aceea se cheamă 
Dumnezeu, fiindcă e dulce, blând, prietenos 
şi bun, şi de aceea se cheamă milostiv, 
fiindcă dulcea lui calitate se ridică în cea 
aspră, acră şi amară şi le înviorează, le 
umezeşte şi le luminează, pentru ca ele să 
nu rămână o vale întunecoasă, o vale a 
plângerii. 

Căci înţelege bine limba ta maternă: ai 
în ea o temelie tot atât de solidă ca şi; în 
ebraică sau în latină; chiar dacă învățații se 
înalţă pe acestea două ca nişte mirese 
fudule, nu e nimic, arta lor e acum la 
pământ. Spiritul ne spune că orice laic va şti 


în curând şi va înţelege mai mult decât cei 
mai înţelepţi doctori; căci porţile cerului se 
deschid: cine nu vrea să se orbească singur, 
le va vedea; mirele îşi încunună mireasa. 
Amin. 

lată: cuvântul Bar m?, pe care-l avem 
adesea pe buze; când deschidem gura şi-l 
rostim, s-aude la sfârşit un hârâit. Este 
calitatea aspră care închide cuvântul, 
dându-i o rezonanţă dură, şi calitatea amară 
care-l retează brusc. 

— Când spui bar, ultima literă, R, sună 
strident ca un mârâit, ca un răsuflu 
tremurat. Or, cuvântul Barm este un cuvânt 
mort pe care nimeni nu-l înţelege; aceasta 
înseamnă că cele două calităţi, aspră şi 
amară au un caracter dur, întunecat, rece şi 
amar; de aceea nu le putem înţelege forţa în 
afara luminii. 

Dar când spunem barmherz, rostim 
cealaltă silabă herz din adâncul trupului, 
din inimă; căci adevăratul spirit pronunţă 
cuvântul herz care se înalţă din căldura 
inimii, de unde porneşte şi se înalţă şi 
lumina. 

Vezi, când spui barm, cele două calităţi, 
aspră şi amară, figurează foarte încet acest 


2 E vorba de cuvîntul Barmherzig (milos, milostiv) format din Barm. 
(milă), Herz (inimă) şi terminația ig. (N. tr.). 


cuvânt, căci e o silabă lungă şi 
neputincioasă din pricina slăbiciunii 
calităţilor. Dar când spui herz, spiritul 
străbate cuvântul iute ca un fulger, dându-i 
diferenţierea şi intelectul. lar când spui în, 
înseamnă că ai prins spiritul la mijloc în 
celelalte două calităţi, pentru ca să rămână 
acolo şi să formeze cuvântul. 

Aşa este puterea divină; calităţile aspră 
şi amară sunt salnitrul atotputerniciei 
divine; calitatea dulce este miezul 
milostiveniei, după care întreaga Fiinţă cu 
toate puterile ei se cheamă Dumnezeu. 
Căldura este miezul spiritului, şi din ea 
pleacă lumina care se aprinde în centrul 
calităţii dulci, fiind prinsă la mijloc de 
calităţile aspră şi amară; aci se naşte Fiul şi 
aci este adevărata inimă a lui Dumnezeu. 
lar flacăra luminii sau fulgerul care 
luminează într-o clipă în toate puterile, ca şi 
soarele în tot Universul, este Duhul Sfânt 
care purcede din limpezimea Fiului lui 
Dumnezeu, fiind fulgerul şi tăria; căci Fiul 
se naşte în mijlocul celorlalte calităţi, fiind 
învăluit în ele. 

Inţelege bine aceste lucruri mari! Când 
Tatăl rosteşte cuvântul, adică îl naşte pe 
Fiul, ceea ce mereu şi în vecii vecilor se 


întâmplă, acest cuvânt ia mai întâi fiinţă în 
calitatea aspră, prinde rădăcini în cea 
dulce, şi se întăreşte în cea amară; în 
căldură se urcă şi aprinde izvorul cel dulce 
de la mijloc. 

Focul aprins arde în toate calităţile în 
acelaşi timp, atât pe dinăuntru cât şi pe 
dinafară, fiind vorba de un singur foc şi nu 
de mai multe. 

Iar în acest foc este adevăratul Fiu al lui 
Dumnezeu, care din vecii vecilor, necontenit 
se naşte în acest fel. Şi lucrul acesta aş vrea 
să-l dovedesc pentru tot ceea ce există: 
pentru cer şi pământ, astre şi elemente, 
pentru toate creaturile, pentru pietre, 
frunze şi iarbă, chiar pentru diavol însuşi, şi 
nu cu argumente moarte şi de neînțeles, ci 
cu argumente pure, vii, de neînvins; chiar 
dincolo şi împotriva oricărei raţiuni umane 
şi, în fine, contra tuturor diavolilor şi 
tuturor porţilor iadului, pentru a mă limita 
la atât. 

Voi trata însă această temă de-a lungul 
întregii cărţi, în toate capitolele şi în toate 
fragmentele, şi o vei găsi atât la facerea 
vieţuitoarelor cât şi la facerea cerului şi a 
pământului şi a tuturor lucrurilor, căci voi 
încerca s-o prezint cât se poate de bine şi 


conform comprehensiunii cititorului. 

Ia aminte! 

Din acelaşi foc purcede fulgerul şi 
acţionează în toate puterile având în sine 
izvorul şi agerimea tuturor forţelor. Şi 
fiindcă s-a născut prin Fiul din toate 
puterile Tatălui, revine în Tatăl făcându-i din 
nou toate puterile vii şi mişcătoare, şi prin 
acelaşi spirit sunt formaţi toţi îngerii şi din 
puterile Tatălui plămădiţi. Şi acelaşi spirit 
primeşte totul, poartă totul, plăsmuieşte 
totul: toate vegetalele, toate culorile şi 
creaturile în cer şi pe pământ, şi în cerul de 
dincolo de ceruri; că oi naşterea Sfintei 
Treimi este pretutindeni aşa şi nu altfel, şi 
aşa va fi în vecii vecilor şi nu altfel. 

Când însă focul se aprinde într-o 
creatură şi se înalţă prea mult, cum s-a 
întâmplat cu Lucifer şi legiunile sale, lumina 
se stinge şi apare izvorul fierbinte al mâniei 
sau focul iadului, aprinzându-se în calitatea 
înverşunată. 

Observă aci împrejurările în care se 
întâmplă sau se poate întâmplă. Un înger e 
format din toate puterile divine, cum am 
spus de multe ori. El se înalţă mai întâi în 
calitatea aspră, pe care o apasă şi o strânge 
ca pe o femeie care vrea să nască; din 


această pricină, calitatea aspră devine atât 
de tare şi de usturătoare, încât nu mai 
poate sili apa dulce să urce cu toată 
blândeţea în creatură, ci apa e prinsă, 
secătuită şi transformată într-un frig aspru 
îngrozitor. Căci prin contracția foarte 
puternică, ea43 devine prea vârtoasă, chiar 
dură şi-şi pierde luciul limpede şi grăsimea 
din care răsare spiritul luminos, care este 
spiritul sfintei vieţi îngereşti şi divine, 
devenind, prin calitatea aspră, atât de 
contractat şi de strâns, încât secătuieşte ca 
un lemn bătrân şi sterp. 

Şi când calitatea amară urcă în 
calitatea dulce uscată, nu o mai poate 
îmblânzi şi nu o mai poate sorbi cu apa ei 
dulce şi limpede, pentru că e secătuită. 
Calitatea amară turbează atunci de furie, 
caută linişte sau hrană şi, negăsind, fierbe 
şi clocoteşte în trup ca o otravă lâncezindă. 

Când, apoi, căldura aprinde calitatea 
dulce şi vrea să-i îmblânzească fierbinţeala 
în apa dulce, ea se ridică şi luminează în tot 
trupul; dar nu găseşte acolo decât un izvor 
sec, lipsit cu totul de dulceaţă şi de sevă, 
din pricina astringenţei. 

Atunci căldura aprinde izvorul dulce, 
voind să se răcorească; dar nefiind nicio 


umezeală, izvorul dulce arde şi dogoreşte ca 
o piatră seacă, fără a putea produce lumină, 
încât trupul întreg rămâne în beznă, nefiind 
nimic înăuntrul lui, decât în calitatea aspră 
un frig nemaipomenit, în cea dulce un foc 
puternic din care se înalţă o dogoare 
veşnică, iar în cea amară furia, turbarea, 
înjunghierea şi arderea. 

Şi iată, ai aci adevărata descriere a unui 
înger izgonit, adică a unui diavol, precum şi 
a cauzei decăderii lui: şi nu în pilde sau 
parabole, ci în spiritul şi prin puterea din 
care toate au devenit. 

— Cugetă şi chibzuieşte, omule, cu 
toată fiinţa ta; nimic nu e zadarnic. 

Această măreaţă istorie, în tot adevărul 
ei, o vei găsi la Căderea Satanei cu toate 
detaliile ce se cuvin. 

Despre a cincea stare sau specie 

A cincea calitate sau al cincilea spirit 
dumnezeiesc între cele şapte din puterile 
Tatălui este dragostea gingaşă, caldă şi 
binevoitoare. 

la seama la acest izvor al dragostei lui 
Dumnezeu! la bine seama, căci ea e 
sâmburele. 

Când căldura se ridică în calitatea dulce 
şi-i aprinde izvorul dulce, acelaşi foc arde şi 


în calitatea dulce, pentru că este o apă de 
izvor pură şi limpede; ea temperează 
căldura şi stinge focul. Atunci rămâne în 
gingaşul izvor al apei dulci numai o lumină 
plăcută odihnitoare, iar căldura fierbinte 
devine blândă şi domoală ca sângele 
omului. 

Această fericită înlănţuire: dragoste- 
lumină-foc urcă din calitatea dulce în 
calitatea amară şi în cea aspră, pe care le 
aprinde, le hrăneşte şi le adapă cu tot sucul 
dragostei lor, le înviorează, le luminează, le 
face vesele şi atrăgătoare. 

lar când dulcea şi luminoasa putere a 
dragostei se apropie de ele, ca ele să guste 
din ea şi să primească viaţă din ea, atunci 
totul este ca o sărbătoare şi un triumf, totul 
e îmbrăţişare şi bucurie. 

Atunci mirele îşi sărută mireasa. O! 
dulce graţie şi sfântă iubire, ce gust 
îmbietor, ce  mireasmă minunată! O, 
prețioasă lumină, cine-ţi poate măsura 
frumuseţea? Ce rostire-ţi cuprinde gingăşia 
şi dulceaţa? Când scriu acestea, pana mea 
se bâlbâie neputincioasă ca un copil care 
acum învaţă să vorbească. 

Cu ce să asemui această iubire? Cu 
aceea a lumii şi a vieţii? Dar ele sunt o vale 


a întunericului. Nu! Cu nimic nu te pot 
asemui decât cu învierea din morţi! Atunci 
se va ridica din nou focul dragostei în noi şi 
va îmbrăţişa omul, şi din nou va arde 
calităţile noastre: aspră, amară şi rece, 
întunecată şi moartă, şi vom fi toţi uniţi în 
dragoste. 

O! tu oaspete ales, de ce ne ocoleşti? 
Tu, înverşunare, tu cruzime sunted de vină. 
Ce-ai făcut, diavole turbat, de te-ai 
scufundat în beznă cu frumoşii tăi îngeri de 
altă dată? Căci şi în tine a fost cândva 
iubirea dulce şi curată; tu diavole plin de 
trufie. Ce-ţi mai lipsea? Erai cel mai mândru 
printre heruvimi şi nimic în ceruri nu te- 
ntrecea în frumuseţe. Voiai să fii chiar 
Dumnezeu? Dar ştiai prea bine că erai o 
simplă creatură şi zarul nu era în mina ta. 

Dar ce te plâng eu pe tine, diavol 
împieliţat? Tu ne-ai împins în adâncul 
stricăciunii, tu, diavol blestemat, oricât ai 
răsuci tu vorba. Şi mai spui că de n-ar fi fost 
căderea ta, omul n-ar fi fost niciodată 
conceput. Minciună diavolească. Dar chiar 
de-ar fi adevărat, salnitrul” din care e făcut 
omul ca şi cel din care eşti făcut tu, ar fi 
stat din veci mă bucurie şi lumină veşnică şi 
ar fi urcat în cele şapte spirite 


dumnezeieşti, gustând din dragostea divină 
şi savurând bucuria cerească. 

Tu, diavol mincinos, aşteaptă încă 
puţin; spiritul îţi va descoperi ruşinea! încă 
puţină vreme şi trufia ta va lua sfârşit. 
Aşteaptă, arcul e încordat şi aţintit spre 
tine; săgeata te va izbi în plin şi vei cădea. 
Locul este pregătit, rămâne doar să fie 
aprins. Să pui lemne cât mai multe pentru 
ca focul să ardă zdravăn, să nu îngheţi! Dar, 
cu siguranţă, vei asuda. Crezi că vei 
recăpăta lumina? Da, nobis infernumA45; aci 
vei suspina după dragostea pierdută. Şi cum 
se cheamă cea de acum? Ghiceşte! Gheena; 
ea te va dubi în veci! 

Vai ţie sărmane om! Pentru ce te-ai 
lăsat orbit de diavol, care-ţi întunecă trupul 
şi sufletul? Şi voi, bunuri trecătoare şi 
plăceri ale vieţii, care v-aţi unit cu diavolul 
întru ispita şi pierzania omului! 

O, vanitate! diavolul stă la pândă. 
Trufie, tu eşti văpaia iadului! Frumuseţe, 
eşti o vale a întunericului! Putere, eşti 
clocotul şi furia iadului! Răzbunare, tu eşti 
mânia lui Dumnezeu! 

Omule! De ce să-ţi fie lumea prea 
strâmtă? Pentru ce s-o stăpâneşti tu singur? 
Şi c-hiar de-ai avea-o singur, tot n-ai avea 


loc destul. lată trufia diavolului care s-a 
prăbuşit din cer în iad! Omule, omule, de ce 
dânţuieşti cu diavolul - vrăjmaşul tāu? Cum 
de nu ţi-e teamă că te va îmbrânci în iad? 
Cum poţi fi atât de sigur, când puntea pe 
care dănţuieşti e atât de îngustă şi firavă? 
Sub ea te-aşteaptă iadul. Nu vezi cât de 
înaltă şi de primejdioasă este? Te zbengui 
între slava cerului şi abisul iadului. 

Orbule! Ce-şi mai bate joc diavolul de 
tine! Pentru ce superi cerul şi-i tulburi 
seninul? [i se pare că nu ai destul în 
această lume? Dar orbule! Ale tale sunt 
cerul şi păirintui, ba chiar şi Dumnezeu! Ce- 
aduci tu în această lume, şi ce iei cu tine? Ai 
adus cu tine un veşmânt îngeresc şi ai făcut 
din el în viaţa ta o zdreanţă diavolească. 

Întoarce-te, sărmane om! Tatăl ceresc 
şi-a deschis braţele şi te strigă: vino! El te 
va primi în dragostea lui, căci eşti copilul lui 
şi îi eşti drag. Dacă te-ar duşmăni, nu ar mai 
fi el însuşi, Unul şi Nebiruit. Nu, niciodată; 
în Dumnezeu totu-i milostenie, dragoste şi 
lumină. 

O! voi paznici ai Israelului, pentru ce 
dormiţi? Treziţi-vă din somnul preacurviei şi 
împodobiţi-vă lămpile şi candelabrele! Iată, 
mirele vine; să sune trâmbiţele! Voi, lacomi 


şi beţivani, v-aţi înhăitat cu diavolul. Aşa 
grăieşte Domnul; Nu vreţi să paşteţi oile ce 
v-am încredinţat. lată! v-am aşezat pe 
scaunul lui Moise şi v-am daruit turmele; 
dar voi paşteţi numai lâna, şi oiţele mele nu; 
şi vă ridicaţi palate! Dar am să vă aşez pe 
scaunul molimei şi al ciumei, şi păstorii mei 
adevăraţi vor paşte oile în vecii vecilor. 

O, tu, frumoasă lume! Cerul te plânge, 
iar tu tulburi elementele. O, răutate, când 
vei sfârşi oare? Trezeşte-te jalnică femeie şi 
naşte! lată, mirele tău vine să-ţi ceară 
rodul, De ce dormi? Iată-l, bate la uşă! 

Dulce iubire şi limpede lumină rămâneţi 
cu noi, că se face seară! O, adevăr, o 
dreptate şi tu judecată dreaptă, unde v-aţi 
dus? Se minunează spiritul, de parcă n-ar fi 
văzut lumea niciodată. Dar ce scriu eu de 
răutatea lumii? Poate aşa mi-e dat, să mă 
aleg cu recunoştinţa diavolului. Amin! 

CAPITOLUL IX 

DESPRE ÎNCÂNTĂTOAREA, DULCEA 
ŞI  MILOSTIVA DRAGOSTE A LUI 
DUMNEZEU, MAREA TAINĂ CEREASCĂ ŞI 
DIVINĂ 

Intrucât, pretutindeni în aceste pagini, 
scriu despre lucruri cereşti şi divine, care 
sunt străine de natura pervertită a omului, 


cititorul ar putea, fără îndoială, să se arate 
uimit şi revoltat de simplitatea autorului; 
pentru că instinctul pătruns de stricăciune 
nu se mai uită decât la lucrurile înalte, 
întocmai ca femeia scăpătată dar fudulă, 
care, în fierbinţeala ei, umblă mereu după 
bărbaţi frumoşi pentru a preacurvi cu ei. 

— Aşa e şi natura pervertită şi trufaşă a 
omului; nu se mai uită decât la strălucirea 
care amăgeşte în această lume, crezând că 
Dumnezeu a uitat de cel pierdut şi l-a 
părăsit, şi că Duhul Sfânt priveşte numai la 
ceea ce e deasupra lumii, la trufia şi spoiala 
ei, la prefăcătoria şi iscusinţele ei. 

Dar să ne întoarcem o clipă la trecut, 
unde vom găsi temeiul; cine a fost Abel? Un 
biet păstor. Cine au fost Enoch şi Noe? 
Oameni simpli. Dar Abraham, Isaac şi 
Iacob? Păstori de vite. Cine a fost Moise, 
bărbatul iubit de Dumnezeu? Păstor de vite. 
Cine era David când vocea Domnului l-a 
chemat? Cine au fost profeţii mari şi mici? 
Păstori, oameni simpli şi umili, zdrenţăroşi 
şi cu picioarele goale; lumea îi credea 
nebuni. Şi chiar dacă făceau minuni şi 
citeau în semne, lumea nu îi luă în seamă şi 
privea pe deasupra lor, încât Duhul Sfânt a 
trebuit să fie scăunaş la picioarele ei, lăsând 


pe diavol să se împăuneze cum de multă 
vreme jinduia să fie, rege peste toată lumea. 

Şi cum a venit în această lume Domnul 
nostru lisus Hristos? Sărac lipit, de n-avea 
pe ce să-şi pună capul. (Matei, 8,20). 

Cine au fost apostolii lui? Pescari săraci, 
dispreţuiţi şi neînvăţaţi. Cine credea în 
predicile lor? Mulţimile sărace care şi-au 
dat sângele pentru Hristos. Stăpânii şi 
cărturarii strigau: răstigniţi-l, răstigniţi-l! 
(Luca, 23,21)... 

Cine a stat neclintit alături de Biserica 
lui Hristos? Mulțimea sărmană care şi-a dat 
sângele întru Hristos. Cine a falsificat 
dreapta şi curata învăţătură creştină, şi 
pretutindeni a batjocorit-o? învățații, papii, 
cardinalii „episcopii şi temuta lor tagmă. 
Pentru ce i-a urmat lumea şi le-a dat 
ascultare? Pentru că au ştiut să-şi facă 
faimă şi să strălucească în faţa lumii! O 
astfel de târfă închipuită şi fudulă este 
natura umană decăzută. 

Cine a izgonit lăcomia papei, idolatria, 
finanţele şi  înşelăciunea din biserica 
germană? Un biet călugăr disprețuit”. Prin 
ce putere sau tărie? Prin puterea lui 
Dumnezeu-Tatăl şi prin tăria lui Dumnezeu 
Sf. Duh. 


Ce a mai rămas ascuns? Dreapta 
învăţătură a lui Hristos? Nu. Ci filosofia şi 
temeiul adânc, dumnezeiesc, bucuria 
cerească, revelarea creaţiei îngerilor, a 
căderii îngrozitoare a diavolului din care 
izvorăşte răul, crearea acestei lumi, adâncul 
temei şi mister al omului şi al tuturor 
făpturilor din această lume, Judecata de 
Apoi şi schimbarea la faţă a acestei lumi, 
taina învierii morţilor şi a vieţii veşnice. 

Aceasta se va face în adânc, în mare 
simplitate. De ce în adânc, şi nu la înălţime, 
în artă? Pentru ca nimeni să nu se laude, ori 
să-şi facă fală precum că el a făcut-o, şi 
pentru ca  trufia diavolească să fie 
descoperită şi nimicită. Şi de ce o face 
Dumnezeu? Din marea lui dragoste şi 
milostenie pentru toate neamurile lumii, şi 
pentru a arăta că a venit timpul să se 
regăsească ceea ce s-a pierdut, adică omul 
să vadă, în sfârşit, perfecțiunea şi să se 
bucure de ea, în curata, luminoasa şi 
adânca cunoaştere a lui Dumnezeu. 

De aceea va răsări mai întâi Aurora sau 
roşieaţa dimineţii, se vor ivi zorile şi se 
va alege şi recunoaşte ziua. Cel ce vrea să 
doarmă, să doarmă în veci, cel ce se 
trezeşte şi-şi împodobeşte ilampa, să se 


trezească în veci. lată, mirele vine: cel ce s- 
a trezit şi s-a gătit, să meargă la veşnica 
nuntă cerească; iar cel ce doarme la venirea 
mirelui, să doarmă la nesfârşit, în temniţa 
întunecoasă a groazei. 

De aceea aş vrea din toată inima să-l 
previn pe cititor să citească această carte 
cu toată hărnicia şi răbdarea, şi să nu se 
lase înfuriat de naivitatea autorului; căci 
Dumnezeu nu se uită la cei de sus, pentru 
că singur el este sus, ci se uită cum să-i 
ajute pe cei de jos. Dacă te vei apropia mai 
mult de spiritul şi cugetul autorului nu va 
mai fi nevoie de nicio sforţare, căci se va 
face lumină şi lumina va creşte, iar sufletul 
tău se va bucura în ea, se va înveseli şi va 
birui. 

Ia aminte! 

Dragostea încântătoare, care este al 
cincilea spirit originar în puterea divină, 
este izvorul ascuns pe care fiinţa trupească 
nu-l poate pricepe şi nici cuprinde. Numai 
când se înalţă în trup, acesta biruie în el şi 
se naşte dulce şi iubitor; căci el nu aparţine 
zidirii trupului, ci răsare în el ca o floare din 
pământ. 

Acest spirit originar izvorăşte la început 
din calitatea cea dulce a apei. 


Înţelege acest lucru aşa cum trebuie; ia 
seama îndeaproape. Mai întâi e calitatea 
aspră, apoi cea dulce, apoi cea amară; cea 
dulce este la mijloc, între cea aspră şi cea 
amară. Întotdeauna, cea aspră întăreşte, 
răceşte şi întunecă; cea amară smulge, 
împinge, se înfurie şi desparte. Aceste două 
calităţi se freacă şi se împing una pe alta cu 
atâta putere şi se agită atât de tare, încât 
dau naştere căldurii; aceasta e în ambele 
calităţi întunecoasă, cum e căldura într-o 
piatră. 

Dacă iei o piatră sau altceva tare şi 
freci pe lemn, amândouă lucrurile se 
încălzesc. Dar această căldură este 
întunecoasă, n-are în ea lumină; aşa e şi în 
puterea divină. Calitățile aspră şi amară 
fără apa dulce se freacă şi se împing între 
ele atât de tare, încât ia naştere căldura 
întunecoasă, şi ele se aprind. Aceasta 
constituie mânia lui Dumnezeu, izvorul şi 
originea focului, iadului, cum se arată la 
Lucifer. Acesta s-a răzvrătit, apoi s-a strâns, 
s-a contractat atât de tare împreună cu 
cetele lui diavoleşti, încât izvorul de apă 
dulce din el, în care s-aprinde lumina şi se 
înalţă dragostea a secat. De aceea el s-a 
schimbat pe veci într-un izvor acru, iute, 


amar, fierbinte şi puturos; căci pe dată ce 
calitatea dulce a secat, s-a făcut în locul ei 
beznă, putoare înăcrită, o vale a plângerii, 
un sălaş al stricăciunii şi al pierzaniei. 

lar acum, mai departe în adânc. 

Aşadar, cum am spus, când calităţile 
aspră şi amară se freacă tare între ele, ia 
naştere căldura chiar înăuntrul calităţii 
dulci, care se află la mijloc între primele 
două, având în centrul ei izvorul de apă 
dulce. 

Din căldura care se naşte aci, se 
aprinde lumina, care este începutul vieţii; 
căci calitatea aspră şi cea amară sunt 
începutul şi pricina căldurii şi apoi al 
luminii. Astfel devine apa dulce lumină 
strălucitoare, asemenea cerului albastru 
luminos. 

Şi aceeaşi apă limpede de izvor aprinde 
calităţile aspră şi amară, iar căldura care se 
naşte din aceste calităţi în apa dulce se 
ridică de aci tot prin calităţile amintite, în 
care lumina devine mai întâi strălucitoare şi 
uscată, apoi mobilă şi triumfătoare. 

Şi dacă atunci lumina se ridică din apa 
dulce în căldura din cele două calităţi, aspră 
şi amară, acestea gustă apa limpede şi 
dulce, apoi calitatea amară îi prinde gustul 


şi în apa dulce rămâne lumina, dar numai în 
culoarea albăstruiul ceresc. 

Atunci vibrează calitatea amară şi 
alungă tăria în cea aspră; aci, lumina se 
usucă şi străluceşte tare, mult mai tare 
decât cea a soarelui. În această destindere, 
calitatea aspră devine blândă, luminoasă, 
fluidă şi gingaşă, şi-şi capătă viaţa a cărei 
origine descinde din căldura din apa dulce: 
iar aceasta este adevărata fântână a 
dragostei4”7. 

Observă sensul adânc. 

Cum să nu fie aci bucurie şi dragoste, 
când în mijlocul morţii se naşte viaţa şi în 
mijlocul întunericului lumina? Tu zici: cum 
se poate asta? Da, dacă sufletul meu ar 
sălăşlui în inima ta, ar izvori şi ar creşte în 
ea, el ţi-ar cuprinde trupul şi l-ar percepe; 
dar aşa nu pot ajunge în cugetul tău şi tu nu 
vei pătrunde sau înţelege; doar dacă Duhul 
Sfânt îţi va aprinde sufletul şi lumina lui va 
străluci în inima ta. Atunci se va naşte 
această lumină înăuntrul tău ca în 
Dumnezeu, înălțându-se din calitatea ta 
aspră şi din cea amară, în apa ta dulce, şi 
biruind ca în Dumnezeu. De-abia atunci vei 
înţelege cartea mea; mai devreme nu. 

la aminte! Cânt lumina se naşte în 


calitatea amară, vreau să spun când izvorul 
cel amar şi uscat prinde apa dulce şi soarbe 
din ea, spiritul amar devine viu în cel aspru 
şi este ca un spirit însărcinat ce-şi poartă 
rodul care e însăşi viaţa şi pe care trebuie s- 
o nască neîntrerupt. Pentru că apa dulce în 
care lumina urcă mereu în calitatea aspră şi 
calitatea amară care triumfă necontenit, 
acolo înăuntrul ei, fac ca totul să nu fie 
decât râs, bucurie curată şi dragoste pură. 
Căci calitatea aspră iubeşte în primul rând 
apa dulce, pentru că în apa dulce se naşte 
spiritul luminii care soarbe calitatea aspră, 
tare şi rece, o luminează şi o încălzeşte; 
pentru că în apă, în căldură şi lumină stă 
viaţa. 

Calitatea aspră o iubeşte, în al doilea 
rând, pe cea amară, pentru că aceasta 
biruie în apa dulce, adică în apă, căldură şi 
lumină, triumfând în cea aspră şi făcând-o: 
mişcătoare astfel ca şi ea, cea aspră, să 
biruie acolo. 

În al treilea rând, calitatea aspră 
iubeşte căldura, pentru că în căldură se 
naşte lumina prin care calitatea aspră e 
luminată şi încălzită. 

La rândul ei, calitatea dulce o 
îndrăgeşte şi ea pe cea aspră, mai întâi 


fiindcă aceasta o usucă pentru a nu ajunge 
fluidă ca elementul apă, şi pentru ca lumina 
din calitatea aspră, care se naşte pentru ea, 
să devină strălucitoare şi uscată. Pe lângă 
aceasta, calitatea aspră este o cauză a 
căldurii care se naşte în apa dulce, pentru 
ca aci să răsară lumina, şi apa dulce să 
apară în toată limpezimea ei. 

In al doilea rând, calitatea dulce iubeşte 
şi pe cea amară, pentru că este o cauză a 
căldurii şi pentru că spiritul amar triumfă în 
apa dulce, în căldură şi lumină, făcând 
calitatea dulce mişcătoare şi vioaie. 

In al treilea rând, calitatea dulce 
iubeşte căldura atât de mult, încât cu nimic 
nu-i găsesc comparaţie. Ia ca pildă, ce e 
drept mult prea vagă, doi tineri de viţă 
aleasă; dacă ei s-ar iubi cu toată ardoarea, 
s-ar apropia de acest foc. De s-ar preface 
într-un singur trup, ar înfăptui această 
înaltă iubire; dar dragostea pământească nu 
e decât apă de ploaie şi nicidecum foc 
autentic. Nu putem găsi un exemplu just în 
această lume pe jumătate moartă. Doar 
învierea morţilor în Ziua de Apoi: singură ea 
poate fi o pildă perfectă în toate lucrurile 
divine, o adevărată concepere a iubirii. 

Dar calitatea dulce îndrăgeşte atât de 


mult căldura, pentru că naşte înăuntrul ei 
spiritul luminos, care este spiritul vieţii, 
căci viaţa ia naştere în căldură, şi acolo 
unde n-ar fi căldură totul s-ar preface într-o 
vale a întunericului. Aşa cum ne este 
scumpă şi dragă viaţa, aşa îi este şi 
spiritului dulce căldura, şi în căldură e 
lumina. 

lar calitatea amară iubeşte şi ea pe 
toate celelalte spirite originare, cu 
deosebire pe cel dulce, pentru că în apa 
dulce spiritul amar se răcoreşte, în ea îşi 
astâmpără marea lui sete; şi amărăciunea 
lui este alinată, iar el îşi dobândeşte aci 
viaţa luminoasă. In calitatea aspră îşi are 
trupul, aci triumfă el, se răcoreşte şi se 
potoleşte, iar în căldură îşi are tăria şi 
puterea, şi acolo e toată bucuria lui. 

Calitatea fierbinte iubeşte, de 
asemenea, toate celelalte calităţi, şi 
dragostea este atât de mare în ea şi în 
celelalte calități, încât nu-şi găseşte 
asemănare: căci ea e născută de celelalte. 
Calitățile acră şi amară sunt tatăl căldurii şi 
apa dulce este mama ei care o concepe, o 
poartă, o hrăneşte şi o naşte; iar prin 
impulsul puternic al calităţilor aspră şi 
amară se iveşte căldura care creşte în 


calitatea dulce ca într-un arbore. 

Dacă nu crezi, deschide ochii şi mergi la 
un arbore; priveşte-l şi ia seama. Vei vedea 
la început arborele întreg; ia un cuţit, 
crestează-l adânc şi gustă: mai întâi are 
gustul calităţii aspre, care strânge la limbă. 
Această calitate ţine laolaltă întreaga 
putere a arborelui. Apoi simţi gustul calităţii 
amare; aceasta face copacul să mişte, să 
vibreze, să înverzească, să crească şi să 
capete ramuri, frunze şi fructe. După aceea 
simţi gustul celei dulci, care e plăcut dar şi 
tăios, căci de la cea aspră şi cea amară 
primeşte usturimea. 

Cele trei calităţi s-ar preface în 
întuneric şi moarte dacă n-ar exista în ele 
căldura. Pentru că îndată ce vine primăvara 
şi razele soarelui mângâie pământul şi-l 
încălzesc, spiritul din căldură şi din arbore 
prinde viaţă şi întreg arborele creşte, 
înverzeşte şi înfloreşte; căci spiritul se 
înalţă în căldură şi toate spiritele se bucură 
laolaltă, cuprinse de o mare dragoste. 
Căldura ia naştere prin puterea şi îndemnul 
calităţilor aspră şi amară în apa dulce, iar 
căldura soarelui e folosită la aprindere, 
pentru că în această lume calităţile sunt pe 
jumătate moarte şi prea neputincioase, 


lucru de care vinovat se face regele Luoifer, 
cum vei găsi în capitolul căderii lui, precum 
şi în cel al facerii acestei lumi. 

Despre dragostea curată, fericirea şi 
unitatea acestor cinci spirite originare ale 
lui Dumnezeu 

Dacă mâna omului nu e în stare să scrie 
aceste lucruri aşa cum se cuvine, sufletul 
său luminat le vede limpedei, căci el răsare 
în aceeaşi formă şi naştere ca lumina în 
puterile lui Dumnezeu şi în calităţile care 
sălăşluiesc într-însul. 

Mare este jalea omului când simte 
calităţile lui intrate în stricăciune şi pe 
jumătate moarte, din care pricină sufletul şi 
strădania lui, înălţarea şi aprinderea lui în 
această lume nu pot ajunge la desăvârşire. 

Dar mare este uneori şi bucuria, când 
sufletul lui: în deznădejdea fără de margini, 
e luminat şi aprins de Sf. Duh, întocmai 
precum soarele aprinde căldura blândă în 
arbore sau în firul de iarbă, dându-le viaţă. 

la aminte! Aşa cum mădularele omului 
se iubesc între ele, tot astfel şi spiritele în 
puterea divină: aci nu e decât dor, dorinţă 
aprinsă şi împlinire, pentru ca unul într- 
altul să triumfe şi să se bucure; căci prin 
aceste spirite ajung intelectul Şi 


diferenţierea în Dumnezeu, în îngeri, 
oameni, animale, păsări şi în tot ce are 
viaţă. Pentru că în aceste cinci calităţi răsar 
şi cresc: vederea, mirosul, gustul, auzul şi 
simţul tactil, devenind toate la un loc un 
singur spirit raţional. 

Când se face lumină, un spirit îl vede pe 
celălalt, iar când apa dulce în lumină 
străbate toate spiritele, ele se gustă unul pe 
altul. Atunci spiritele se înviorează, puterea 
vieţii străbate totul; şi în această mişcare şi 
veselie, ele se miros unul pe altul, şi se simt 
unul pe altul. Totul e dragoste, priviri 
binevoitoare, miresme plăcute, gustări 
aromate,  sărutări nevinovate; fiecare 
mănâncă şi soarbe de la celălalt şi se 
preumblă laolaltă ca îndrăgostim. 

lată mireasa fericită care se bucură de 
mirele ei: aci e iubire, bucurie şi desfâtare - 
este lumină şi seninătate, miros suav, gust 
atrăgător şi dulce. Tu dragoste sfântă şi 
veşnică, tu bucurie fără sfârşit! Adâncul 
vostru nu poate fi cercetat, voi sunteţi 
pretutindeni, numai în diavolii întunecaţi 
nu, căci ei s-au prăbuşit în stricăciune. 

Întrebare: Vrei să spui unde am putea 
întâlni spiritele fericite? Sălăşluiesc ele 
numai în ele însele în ceruri? 


Răspuns: Aceasta e cealaltă poartă 
deschisă a divinității; tu îţi poţi deschide aci 
ochii mari şi poţi trezi spiritul din inima ta 
pe jumătate moartă, căci nu e nici întuneric, 
nici născocire, nici fantasmă. 

la seama! Cele şapte spirite cuprind în 
aria sau spaţiul lor cerul şi această lume, iar 
lăţimea şi adâncimea, ceea ce e dincolo şi 
deasupra cerului şi deasupra lumii, 
dedesubtul lumii şi în lume, adică întregul 
Tată, care n-are nici început, nici sfârşit. 
Spiritele cuprind toate creaturile din cer şi 
din această lume, şi toate sunt făcute din 
aceste spirite şi trăiesc în ele ca în casa lor. 
Iar viaţa şi raţiunea lor se nasc în ele cum 
se naşte fiinţa divină în puterea ei. Din acest 
trup al celor şapte spirite ale lui Dumnezeu 
sunt făcute toate lucrurile, precum şi 
îngerii, diavolii, cerul, pământul, astrele, 
elementele, oamenii, animalele, păsările, 
toţi viermii şi toate gângăniile, pădurile şi 
copacii, pietrele, ierburile şi toate celelalte. 

Dar tu întrebi: Dacă Dumnezeu e peste 
tot şi el însuşi e totul, cum se face că există 
în această lume atâta frig şi fierbinţeală din 
care pricină se încaieră şi se sfâşie între ele 
toate creaturile, încât în lume nu-i decât 
tristeţe şi groază? „|Vina o poartă primele 


patru forme ale naturii, care se învrăjbesc 
una pe alta în afara luminii şi care sunt 
totuşi cauzele vieţii]”. 

lată, aceasta-i pricina şi răutatea: când 
şedea regele Lucifer în regatul său ca o 
mireasă fudulă şi trufaşă, stăpânirea lui 
cuprindea locul unde se află acum cerul 
creat, care e făcut din apă, şi locul lumii 
create până la cer, precum şi adâncul. Ceea 
ce acum este pământ era atunci salnitru 
curat şi sfânt, căci cele şapte spirite ale 
divinității erau dulci şi încântătoare cum 
sunt acum în ceruri, şi cum mai sunt încă în 
această lume. Dar ia bine seama la 
circumstanţe. 

Când s-a răsculat regele Lucifer, s-a 
ridicat în cele şapte spirite şi le-a aprins cu 
revolta sa, şi pretutindeni s-au înălţat 
flăcări. Calitatea aspră s-a întărit atât de 
mult că s-a făcut piatră, şi atât de rece încât 
a prefăcut apa dulce în gheaţă. lar apa 
dulce se îngroaşe şi miroase urât, în vreme 
ce calitatea amară era turbată, sălbatică şi 
furioasă, şi din ea se înălța otravă; focul şi 
dogoarea ardeau şi mistuiau, şi totul părea 
o vijelie de foc, din toate amestecurile. 

Şi peste toate acestea a fost împins şi 
răsturnat regele Lucifer de pe locul său 


regesc sau de pe tronul său, care-şi avea 
locul unde astăzi este cerul creat, după care 
îndată a urmat facerea acestei lumi, iar 
materia brută, vâscoasă şi tare care arsese 
în cele şapte spirite aprinse, a devenit 
pământ şi piatră. Apoi, din salnitrul aprins 
al celor şapte spirite au fost create toate 
făpturile. 

Dar spiritele originare au devenit în 
aprinderea lor prea furioase, încât mereu se 
alterează şi se strică unul pe altul în 
supărarea lor. Tot astfel şi făpturile făcute 
din spiritele originare şi care trăiesc 
înăuntrul lor; se mişcă, se împing şi se 
pizmuiesc după felul calităţilor lor. 

Şi a hotărât atunci Dumnezeu cel mare 
să ţie Judecata de Apoi, când va despărţi 
răul de bine şi va aşeza binele din nou în 
blânda şi dulcea lui dragoste, aşa cum era 
înainte de groaznica aprindere a Satanei, şi 
va face din furie şi spaimă sălaşul de veci al 
regelui Lucifer. Atunci se va împărţi acest 
regat în două: o parte o vor primi oamenii 
cu regele lor lisus Hristos, iar cealaltă 
diavolii împreună cu oamenii fără 
Dumnezeu şi cu toată râutatea. 

Aceasta este, aşadar, o scurtă 
introducere, pentru ca cititorul să înţeleagă 


mai bine taina cea divină. La capitolul ce va 
trata despre căderea Satanei şi la cel 
despre facerea lumii vei găsi totul descris 
după lungimea cuvenită; nu vreau decât să 
te previn să citeşti totul în ordine şi 
rânduială, pentru a înţelege toate cu temei. 

Este adevărat că de la începutul lumii 
lucrurile nu s-au arătat omului în întregime; 
dar fiindcă Dumnezeu pare să vrea, 
aşteptăm să i se facă voia şi să vedem până 
unde merge îngăduinţa lui. Căci căile sale 
sunt de cele mai multe ori ascunse; dar în 
cele din urmă, şi sufletului nostru îi va fi dat 
să vadă până în adâncul cel mai adânc. 

CAPITOLUL X 

DESPRE AL ŞASELEA SPIRIT 
ORIGINAR DIN 

PUTEREA DIVINĂ 

Cel de-al şaselea spirit originar din 
puterea divină este sunetul sau tonul, care 
face ca totul să răsune, producând limbajul 
şi diferenţierea în toate lucrurile, precum şi 
corul sfinţilor îngeri; în el stă izvorul tuturor 
culorilor şi frumuseţilor şi chiar bucuria 
cerească. 

Şi ai să te întrebi: Ce este tonul sau 
sunetul şi de unde-şi trage izvorul sau 
originea? 


la seama! Se nasc toate cele şapte 
spirite divine, unul într-altul; unul îl naşte 
mereu pe celălalt, dar niciunul nu e primul 
şi niciunul nu e ultimul; căci cel din urmă îl 
naşte pe primul, iar acesta pe al doilea, al 
treilea, al patrulea până la cel din urmă. Iar 
dacă unul se cheamă primul, celălalt al 
doilea şi aşa mai departe, este pentru a se 
şti care din aceste spirite divine participă 
cel dintâi la alcătuirea şi formarea unei 
făpturi. Căci ele sunt toate şapte la fel de 
veşnice şi niciunul n-are nici început nici 
sfârşit; şi pentru că toate cele şapte calităţi 
nasc mereu una din alta şi niciuna nu este 
în afara celeilalte, înseamnă că există un 
singur, veşnic şi atotputernic Dumnezeu. 

Şi fiindcă o creatură naşte din sau în 
esenţa divină, ea nu se formează printr-un 
singur spirit, ci prin toate şapte. Şi astfel, 
făptura, fiind asemenea întregii fiinţe 
divine, se strică într-unul din spiritele 
originare, se răzvrăteşte şi-l aprinde; şi 
atunci ea nu aprinde numai un spirit, ci pe 
toate şapte. 

De aceea, o astfel de făptură este o 
ruşine în faţa întregului Dumnezeu şi a 
tuturor făpturilor sale, şi trebuie să stea în 
veşnică aversiune şi dispreţ înaintea lor. 


Sunetul sau mercurius naşte din 
calitatea primă, adică din cea aspră şi tare. 

Priveşte în adânc! 'Tăria, vârtoşenia, 
este izvorul sunetului; dar ea nu-l poate 
naşte singură, fiind doar tatăl său, iar 
întregul salnitru, mama; altfel, acolo unde 
tăria ar fi singură şi tată şi mamā, ar trebui 
să sune şi piatra tare. Dar ea sună şi 
pocneşte numai ca o sămânță sau un 
început de sunet şi aşa chiar trebuie. 
Sunetul sau glasul se ridică în centrul 
obiectului ca un trăsnet, acolo unde lumina 
ia naştere din dogorea căldurii, şi se înalţă 
fulgerul vieţii. 

la seama cum  se-ntâmplă. Când 
calitatea aspră se freacă de cea amară, 
încât căldura se ridică în apa dulce 
originară, fierbinţeala aprinde apa dulce 
originară ca un fulger, iar fulgerul, care este 
lumina, trece în căldura din calitatea amară, 
unde-şi întăreşte forţele. 

Pentru că în cea amară toate puterile 
devin active. lar ea, cuprinsă parcă de 
groază, apucă fulgerul luminii şi trece cu 
spaima şi tremurul ei în calitatea aspră şi 
tare. Aci, calitatea amară e prinsă cu trupul 
care poartă sarcina luminii, şi tremură în 
calitatea aspră şi tare şi se zbate ca fiind 


captivă în trupul acesteia. 

Dacă spiritele vor să se mişte şi să 
vorbească, calitatea aspră va trebui să se 
deschidă, căci altfel spiritul amar o sparge 
cu fulgerul său; atunci iese sunetul, fiind 
însărcinat cu cele şapte spirite. Acestea 
desluşesc cuvântul cum fusese el hotărât în 
centru adică în cercul din mijloc „în divanul 
celor şapte spirite. 

Şi de aceea au făcut cele şapte spirite 
ale lui Dumnezeu făpturilor o gură, pentru 
ca atunci când vor să vorbească ori să 
strige, să nu fie nevoite mai întâi s-o sfâşie. 
Şi de aceea merg toate venele, toate fibrele 
puterii şi toate spiritele originare la limbă, 
pentru ca glasul şi sunetul să iasă afară lin 
şi dulce. 

Observă aci anume sensul şi taina. 
Când fulgerul se înalţă din căldura cea mare 
îl prinde mai întâi apa dulce, căci în ea 
capătă strălucire. Şi când apa apucă 
fulgerul, adică naşterea luminii, ea se 
sperie; şi pentru că este atât de subţire şi 
lichidă, ea se moaie şi mai mult şi tremură, 
căci fierbinţeala se înalţă în lumină. 

Când, după aceea, calitatea aspră care 
aci e foarte rece, prinde fierbinţeala şi 
fulgerul, ea se înspăimântă ca de trăsnet; 


deoarece când căldura şi lumina pătrund în 
frigul cel tare, se produce un fulger 
năprasnic de culoarea focului şi a luminii. 
Acelaşi fulger se întoarce şi apa dulce îl 
prinde cu aceeaşi furie, devenind ea însăşi 
mânie şi groază, luând culoarea verde sau 
albastră ca cerul şi tremurând din pricina 
fulgerului înverşunat. Fulgerul îşi păstrează 
furia şi din ea naşte calitatea amară sau 
spiritul amar. Acesta trece în calitatea aspră 
şi aprinde tăria cu izvorul lui plin de mânie, 
iar lumina sau fulgerul se usucă în tărie şi 
străluceşte cu mare lumină, mai luminos 
decât strălucirea soarelui. 

Dar e prins în calitatea tare, căpătând o 
existenţă trupească şi trebuind să lumineze 
aşa în veci. Fulgerul tremură în trup ca 
apucat de groază: toate calităţile devin 
astfel active la nesfârşit. Fulgerul focului 
din lumină tremură, deci, şi biruie mereu, şi 
tăria este mereu trupul care-l păstrează şi-l 
usucă. lar această agitaţie în tărie este 
tonul care răsună; lumina sau fulgerul 
produc sunetul, apa dulce îl face blând, 
catifelat, să-l putem folosi la diferenţierea 
cuvântului în vorbire. 

la aici şi mai bine seama la naşterea 
calității amare. Calitatea amară ia naştere 


când fulgerul vieţii se ridică în căldura din 
calitatea aspră şi când fulgerul focului vine 
în amestec cu apa şi cu calitatea aspră; 
astfel, spiritul  înfocatului fulger se 
năpusteşte asupra spiritului aspru şi tare, 
făcând împreună un izvor teribil, plin de 
mânie şi furie, care turbează, rupe, sfâşie 
cu mare înverşunare. Cu nimic nu pot 
asemui această învolburare decât cu o 
lovitură de trăsnet, când focul se lasă din 
văzduh şi-i ia omului vederea. Acelaşi foc 
năprasnic există în natura celor două 
împreunări sau conjuncții. 

Acum, ia seama. Dacă acest spirit focos 
şi spiritul aspru se sugrumă reciproc, cel 
aspru dă naştere la o acreală sau 
astringenţă puternică, iar cel arzător la o 
fierbinţeală îngrozitoare. Ridicarea căldurii 
şi a astringenţei face să tremure de spaimă 
un spirit care spumegă de furie ca şi când 
ar vrea să dezbine divinitatea. Dar tu 
trebuie să înţelegi acest lucru aşa cum se 
cuvine. 

Aceasta este, aşadar, originea în sine a 
calităţii; dar la mijlocul înălţării acestui 
spirit înverşunat, el e prins în apa dulce şi 
îmblânzit: atunci i se preface izvorul furios 
într-unul amar care tremură, luând culoarea 


verde asemenea unei întunecimi verzui şi 
păstrând în sine caracterul şi însuşirea 
tuturor celor trei calităţi, adică arzătoare, 
aspră şi dulce, iar din cele trei născând-o pe 
a patra, anume cea amară. 

Căci prin calitatea arzătoare sau 
focoasă, spiritul devine tremurător şi 
fierbinte, prin cea aspră devine dur „aspru, 
tare şi mereu consistent. De la cea dulce 
capătă  blândeţea, iar înverşunarea se 
preschimbă într-o amărăciune uşoară. Acest 
spirit stă în izvorul celor şapte spirite 
divine, ajutând mereu celorlalte şase să 
nască. 

Inţelege bine! El naşte atât pe tatăl său 
cât şi pe mama sa, când tatăl său şi mama 
sa îl nasc, căci, după ce s-a născut trupeşte, 
el naşte cu calitatea aspră mereu din nou 
focul, şi focul naşte lumina, şi lumina este 
fulgerul care naşte mereu din nou viaţa în 
toate spiritele originare, de unde spiritele 
îşi au viaţa şi fiecare îl naşte mereu pe 
celălalt. 

Trebuie să ştii însă aici că niciun spirit 
nu îl poate naşte singur pe celălalt şi chiar 
două laolaltă nu o pot face; ci naşterea unui 
spirit e o lucrare a tuturor celor şapte: şase 
din ele îl nasc mereu pe cel de-al şaptelea şi 


dacă unul n-ar fi, n-ar fi nici celelalte. 

Dar dacă uneori, la naşterea unui spirit, 
eu nu iau decât două sau trei, asta o fac din 
propria mea slăbiciune; căci nu le pot 
interoga pe toate dintr-odată în toată 
desăvârşirea lor, în creierul meu pervertit. 
Le văd desigur, pe toate şapte, dar când 
vreau să le cercetez, spiritul se ridică în 
inima izvorului, unde se naşte spiritul vieţii. 
Acesta se ridică peste sine ori sub sine, şi 
nu poate îmbrăţişa toate cele şapte spirite 
dumnezeieşti dintr-odată ori într-un singur 
gând, ci numai unul câte unul. 

Fiecare spirit îşi are izvorul lui propriu, 
chiar dacă e născut din altul. Aşa e şi cu 
comprehensiunea omului; el poartă în sine 
izvorul celor şapte spirite, în care se 
formează cel mai viguros şi pe care-l 
înţelege cel mai clar. Când acest spirit se 
ridică, el le activează pe toate şapte în 
acelaşi timp; dar în urcarea lui, el este prins 
şi silit să-şi lepede toată splendoarea şi nu 
poate birui asupra celor şapte. „[Aceasta 
este esenţa48 simţurilor şi gândurilor; dacă 
un gând ar putea străbate inima naturii şi 
toate formele ar fi liber de frânele naturii]”. 

Aşa e şi în om. Când un spirit originar 
se ridică, ei, le activează pe toate celelalte 


şi le vede, căci urcă în izvorul central al 
inimii, unde se aprinde în căldură fulgerul 
luminii; în urcarea lui, spiritul vede în 
acelaşi fulger, prin toate spiritele. Dar în 
timpul nostru pervertit nu e decât o lumină 
difuză în nori; căci dacă fulgerul pe care-l 
văd şi-l recunosc cum este, l-aş putea 
cuprinde* în carnea mea, mi-aş transfigura 
cu el trupul „ldin fulger vine lumina 
majestăţii]” - încât n-ar mai arăta asemenea 
trupului de animal, ci asemenea îngerilor lui 
Dumnezeu. 

Dar ascultă: aşteaptă încă o clipă până 
vei da trupul tău animal să-l mănânce 
viermii. Când însă întregul Dumnezeu va 
aprinde cele şapte spirite divine în 
pământul stricăciunii, atunci acel salnitru 
pe care tu îl semeni în pământ nu va fi 
vrednic de foc; atunci spiritele tale 
originare care vor pleca se vor ridica din 
nou în acelaşi salnitru pe care tu l-ai 
semănat, vor birui în el şi vor deveni din 
nou un trup. Dar cine va fi vrednic de focul 
aprins al celor şapte spirite ale lui 
Dumnezeu va rămâne acolo, iar spiritele 
sale originare vor suferi chinurile iadului, 
după cum limpede voi dovedi la locul 
potrivit. 


Nu-ţi pot descrie întreaga divinitate 
dintr-un condei căci este de necuprins; dar 
ea nu este incomprehensibilă, pentru 
sufletul care se află în dragostea Domnului. 
El o cuprinde, însă numai treptat: de aceea, 
pătrunzând-o încetul cu încetul vei ajunge s- 
o vezi în întregul ei. In stricăciunea noastră 
nu putem urca mai sus decât prin revelaţie, 
iar lumea asta cu început şi sfârşit, nu poate 
sălta, mai mult. Aş vrea şi eu să văd ceva 
mai sus din această, timidă şi înfricoşată 
naştere a mea, astfel ca bolnavul meu Adam 
să se învioreze; dar privesc în jurul meu în 
lumea întreagă şi nimic nu pot cerceta: căci 
totul e bolnav amorţit şi plin de răni, orb, 
surd şi mut. 

Am citit scrierile multor maeştri de 
geniu, în nădejdea, că voi găsi la ei temeiul 
şi profunzimea adevărului; dar nimic n-am 
găsit, în afară de un suflet pe jumătate 
mort” care se sperie de însănătoşire şi, din 
marea lui slăbiciune „nu mai poate ajunge 
la puterea deplină. 

lată-mă aşadar, ca o femeie înfricoşată 
de naştere, căutând adevărata mângâiere şi 
negăsind decât mireasma ce se înalţă şi în 
care sufletul cercetează puterea ce se 
ascunde în adevărata mângâiere, 


consolându-se deocamdată cu mireasma 
minunată a suferinţei sale, până când 
dreptul samaritean49 va veni să-i lege şi să- 
i vindece rănile, şi să-l petreacă la adăpostul 
de veci: atunci va gusta şi plăcerea 
desăvârşirii. 

Această iarbă de leac, de care e vorba 
aici, şi la al cărei miros sufletul meu se 
răcoreşte, nu o cunoaşte orice ţăran şi nici 
orice doctor; ea creşte în toate grădinile, 
dar pe alocuri este vătămată şi bolnavă, şi 
vina o poartă stricăciunea ogorului. De 
aceea nimeni n-o cunoaşte, nici chiar copiii, 
oricât de scump a plătit lumea să-i 
descopere misterul. 

Chiar dacă s-a slobizit, în câte unii, 
izvorul cel bun, trufia a pătruns îndată şi a 
stricat totul. Omul n-a voit s-o scrie atunci 
iute în limba lui maternă, zicându-şi că ar fi 
prea copilăreşte şi că ar trebui să se arate 
lumii într-o limbă mai adâncă, să se 
convingă lumea că el e bărbat, şi că este în 
avantajul lui să se păstreze ca şi ascuns, 
acoperit de nume ciudate, pentru ca nimeni 
să nu-l recunoască; aşa este boala trufiei 
diavoleşti. 

Dar ascultă aici, mamă neştiutoare, tu 


3 Aluzie la 1. latină şi moda numelui latinizat (N. tr.). 


care naşti toţi copiii acestei lumi, care copii 
mai târziu, când se ridică se ruşinează de 
tine şi te dispreţuiesc, chiar dacă sunt copiii 
tăi pe care tu i-ai zămislit; spiritul care se 
înalţă în cele şapte spirite ale Domnului 
care este tatăl tău îţi spune: nu te 
descuraja! iată eu sunt tăria ta şi puterea 
ta, vreau să-ţi torn o înghiţitură dulce în 
paharul bătrâneţii tale. 

Şi, fiindcă toţi copiii pe care i-ai născut, 
i-ai alâptat şi alintat te dispreţuiesc şi nu te 
sprijină la bătrâneţe - vreau să te mângâi 
eu şi să-ţi dăruiesc un tânăr fiu, care să 
rămână în casa ta cât vei trăi, să te 
ocrotească şi să te mângâie în pofida 
supărărilor şi necazurilor, pricinuite de 
copiii tăi cei răi şi îngâmfaţi. 

la aminte mai departe la mercurio, la 
sunet sau răsunet. Toate calităţile îşi au 
începutul în centrul în care se naşte focul, 
pentru că acolo răsare fulgerul vieţii tuturor 
calităţilor şi e prins în apa oare rămâne 
luminoasă; apoi el se usucă în a stringenţă, 
pentru a rămâne material şi a străluci cu 
toată puterea. 

Observă aici! 

—  Aprinde un lemn şi vei vedea 
misterul. Focul se aprinde în tăria lemnului, 


care este izvorul aspru, tare, izvorul lui 
Saturn; el întăreşte şi înăspreşte lemnul. 
Dar lumina, adică fulgerul nu există în tărie; 
altfel ar arde şi piatra; ci lumina există în 
seva lemnului, adică în apă. Şi fiindcă în 
lemn este sevă, focul străluceşte şi 
luminează; dar când seva din lemn s-a 
mistuit, lumina se stinge şi lemnul rămâne 
ca un tăciune aprins. 

Vezi că înverşunarea care trece în 
lumină nu există în apa lemnului; ci, când 
căldura răsare în tărie se naşte fulgerul, pe 
care îl prinde mai întâi seva din lemn şi apa, 
devine luminoasă. Dar înverşunarea se 
naşte în fulger în centrul tăriei şi al căldurii, 
şi chiar există în ele; şi atât cât se întinde 
fulgerul, adică văpaia focului, se-ntinde şi 
înverşunarea sau amărăciunea, care este 
copilul tăriei şi al căldurii dogoritoare. 

Această taină trebuie s-o ştii: că 
amărăciunea este mai întâi în lemn, pentru 
că altfel nu s-ar naşte dintr-odată din focul 
natural. Căci aşa cum trupul dă naştere 
focului aprinzând lemnul, în acelaşi fel se 
naşte şi lemnul în pământ şi deasupra 
pământului. 

Dacă însă înverşunarea s-ar naşte din 
lumină, ea s-ar întinde cât 


strălucirealuminii; dar lucrul acesta nu se 
întâmplă. Fulgerul este muma luminii, căci 
naşte lumina din sine, şi este tatăl 
înverşunării, fiindcă înverşunarea rămâne în 
fulger ca o sămânță în Tatăl, şi acelaşi 
fulger naşte şi tonul sau sunetul. 

Când el porneşte din tărie şi căldură, 
tăria domneşte în fulger şi căldura sună, iar 
lumina din fulger face sunetul luminos şi 
apa îl face blând. În astringenţă sau tărie el 
e prins şi uscat până devine un spirit 
trupesc în toate calităţile. Căci oricare spirit 
din cele şapte spirite ale lui Dumnezeu este 
însărcinat cu toate cele şapte şi toate sunt 
unul într-altul ca unul singur, niciunul 
nefiind în afara celuilalt, şi fiecare îl naşte 
pe celălalt în şi prin el însuşi, iar naşterea 
dăinuieşte din vecii vecilor. 

Aş vrea să-l previn aici pe cititor, să 
înţeleagă bine naşterea divină. Să nu crezi 
că un spirit stă alături de alt spirit cum stau 
stelele pe cer, una lângă alta; ci ele sunt 
toate şapte unul într-altul, ca un singur 
spirit, aşa cum poţi observa la orice om. El 
are felurite gânduri din pricina acţiunii 
celor şapte spirite  dumnezeieşti care 
stăpânesc trupul omenesc; dar tu trebuie 
să-ţi spui fără a te crede smintit, că fiecare 


mădular în întreg trupul are şi puterea 
celuilalt. 

Dar în orice calitate trezeşti spiritul şi-l 
faci să califice, după aceeaşi calitate se 
ridică şi gândurile sau ideile şi cârmuiesc 
sufletul. Dacă trezeşti spiritul în calitatea 
arzătoare, în foc, atunci deschizi în tine 
izvorul mâniei tari şi amare; căci pe dată ce 
focul se aprinde, ceea ce se întâmplă în 
tărie şi înverşunare, aceasta din urmă 
izvorăşte în fulger. Când te ridici în trupul 
tău împotriva a ceva, împotriva dragostei 
sau a mâniei, sau împotriva a orice altceva, 
a cărui calitate tu o aprinzi, ea arde în 
întreg spiritul tău trupesc; în fulger însă nu 
se va trezi decât acelaşi spirit originar. Căci 
dacă priveşti ceva ce nu-ţi place, ceva ce-ţi 
repugnă, ridici izvorul inimii ca şi când ai 
lua o piatră şi ai lovi cu ea într-un fier 
înroşit; şi dacă - scânteia ajunge la inimă, 
focul se aprinde. La început va licări uşor, 
dar dacă ridici mai tare izvorul inimii, va fi 
ca şi când ai sufla în foc, şi se vor ivi flăcări. 
Atunci va fi timpul să-l stingi; altminteri, 
focul devine prea mare, se întinde, arde şi 
mistuie, pricinuind pagubă aproapelui. 

Şi acum vei spune: cum poţi stinge 
focul, odată aprins? Ascultă: tu ai în tine 


izvorul de apă dulce; toarnă-l în foc, şi se 
stinge. Dacă-l laşi să ardă, el va mistui seva 
din tine în toate cele şapte spirite originare, 
încât te vei usca. X>acă se întâmplă 
aceasta, vei fi o slugă supusă iadului şi vei 
arde în flăcările lui, în vecii vecilor. 

Dar dacă priveşti ceva ce-ţi place şi 
trezeşti spiritul în inimă, aprinzi în inimă 
focul, care arde la început în apă dulce ca 
un jăratec. In timp ce licăreşte, o bucurie 
blândă pătrunde în tine, fără să te consume; 
dar când inima ta se ridică mai mult şi 
aprinde izvorul cel dulce, încât acesta - se 
preface în flacără, atunci aprinzi toate 
spiritele originare, focul ajunge la gură şi la 
mâini şi trupul întreg arde. 

Acest foc este cel mai păgubitor şi, de 
când lumea, a pricinuit cele mai mari 
stricăciuni, fiindu-şi cel mai greu»de stins. 
Căci odată aprins, el arde în apa dulce ca şi 
în fulgerul vieţii, şi trebuie stins prin 
amărăciune, care nu-i «decât o apă 
sărăcăcioasă, ba mai curând foc. De aceea o 
mare tristeţe va cuprinde sufletul celui ce 
lasă în trupul său să ardă focul în izvorul de 
apă dulce. 

Vei şti însă că în conducerea sufletului 
tu eşti propriul tău stăpân; niciun foc nu se 


ridică în trupul tău sau în spiritul tău decât 
trezit de fine însuţi. E adevărat că toate 
spiritele izvorăsc în tine şi se ridică în tine, 
şi, fără îndoială, nu toate sunt la fel de tari, 
ci unul are întotdeauna mai multă putere în 
tine decât altul. Căci dacă în fiecare om 
conducerea spiritelor ar fi asemenea, atunci 
am avea toţi o singură voinţă şi o singură 
înfăţişare; dar toate şapte sunt în puterea 
spiritului tău întrupat, care păstrează 
unitatea fiinţei şi care spirit se cheamă 
suflet. „[EI are în sine primul principiu, 
spiritul sufletelor pe cel de-al doilea, iar 
spiritul astral din elemente pe cel de-al 
treilea, adică această lume]”. 

Dacă într-un spirit originar se ridică 
focul, el nu rămâne ascuns sufletului: acesta 
poate trezi de îndată celelalte spirite 
originare care sunt potrivnice focului 
aprins, şi-l pot stinge. Dacă focul devine 
însă prea mare, sufletul are temniţa lui în 
care poate închide spiritul aprins, anume 
calitatea cea tare, aspră, iar celelalte spirite 
vor împlini rolul de temniceri până când 
mânia trece şi focul se stinge. 

la seama! Când un spirit originar te 
împinge prea tare spre un lucru care este 
împotriva legilor naturii, să-ţi muţi privirea 


în altă parte. Dacă aceasta nu te ajută, ia 
spiritul şi  aruncă-l în temniţă. Asta 
înseamnă să-ţi întorci inima de la plăcerea 
lumească şi de la bogăţia acestei lumi, şi să 
te gândeşti că ziua de azi ar putea fi cea de 
pe urmă a trupului tău; întoarce-ţi faţa de la 
ghiftuire şi  îmbuibare,  cheamă-l pe 
Dumnezeu şi te dăruie lui. 

— Dacă faci astfel, lumea te va batjocori 
şi vei fi nebunul ei. Să porţi această cruce 
cu răbdare şi să nu dai drumul spiritului 
întemnițat; crede cu tărie în Dumnezeu, 
care îţi pune cununa bucuriei divine. 

Dacă-ţi scapă cumva spiritul din 
temniţă, închide-i din nou. Această grijă să 
n-o pierzi din vedere cât vei trăi. De-ai 
dobândi şi numai atât, că el nu-ţi va aprinde 
izvorul inimii şi sufletul nu-ţi va deveni o 
uscătură pentru foc, că fiecare izvor îşi va 
avea seva lui când vei pleca de aici, şi încă e 
mult: în ziua judecății focul aprins nu te va 
vătăma, şi spiritele sevei tale nu te vor 
înrobi, or n - Aurora sau răsăritul care se 
întrezăreşte după această  înfricoşată 
durere, vei fi, la înviere, un înger biruitor al 
Domnului. 

lar acum, ai putea întreba: există oare 
şi în Dumnezeu dezbinare între spiritele 


divine? Nu. Chiar dacă eu le arăt aici 
naşterea atât de severă, încât fiecare cititor 
poate înțelege marea severitate a lui 
Dumnezeu, nu înseamnă că între ele ar 
exista discordie. Căci naşterea cea mai 
interioară, cea mai adâncă, în miez şi în 
sâmbure, n-o poate sesiza nicio creatură în 
trup, ci un fulger unde se naşte spiritul 
ascuns. Căci acesta se naşte chiar în acest 
fel şi această forţă. 

Dar mie mi se deschid porţile sufletului, 
încât pot să văd şi să recunosc; altfel mi-ar 
rămâne totul ascuns până la ziua învierii din 
morţi, aşa cum ascuns a fost tuturor 
oamenilor de la începutul lumii; eu însă mă 
plec voinţei Domnului. 

În Dumnezeu toate spiritele biruie ca 
unul singur, şi fiecare spirit îl domoleşte şi 
îndrăgeşte mereu pe celălalt, şi totul nu e 
decât desfătare şi bucurie curată. Dar 
naşterea lor severă, care se întâmplă pe 
ascuns, trebuie să fie aşa; căci viaţa şi 
intelectul şi toată ştiinţa sunt astfel născute, 
pentru că este o naştere perpetuă şi 
niciodată nu este altfel. 

Să nu crezi cumva că acolo în cer există 
un trup născut în felul acesta şi pe care îl 
numim înainte de toate Dumnezeu; nu. Ci 


întreaga putere divină care este cerul însuşi 
şi cerul tuturor cerurilor, se naşte în acest 
fel şi se cheamă D u în ne z e u-T a ta 1, din 
care s-au născut toţi îngerii şi care trăiesc 
în puterea lui; tot astfel se naşte necontenit 
şi pururea spiritul tuturor îngerilor în trupul 
lor, precum şi spiritul tuturor oamenilor. 
Fiindcă această lume ţine de trupul Tatălui, 
ca şi cerul; dar spiritele au fost aprinse în 
spaţiul acestei lumi de regele Lucifer în 
răzvrătirea sa, încât totul în această lume 
este lâncezit şi mort: de aceea noi bieţii 
oameni suntem orbiţi şi trăim în mare 
primejdie. 

Dar tu să nu crezi care cumva că lumina 
cerească s-a stins de tot în lumea aceasta, 
în spiritele originare ale Domnului. Nu! este 
doar o întunecime pe care cu ochii noştri 
stricaţi nu o putem răzbate. Dar îndată ce 
Dumnezeu înlătură  întunecimea care 
pluteşte în faţa luminii, ochii tăi se deschid; 
şi astfel, de pe locul în care te afli vezi şi tu 
sublima faţă a lui Dumnezeu şi întreaga 
poartă Cerească. Dar să nu-ți ridici ochii 
mai întâi spre cer; căci stă scris: Cuvântul 
este aproape de tine, chiar pe buze şi în 
inimă. (5-Mozse, 30,40; Romani, 10,8) 
Dumnezeu ţi-e atât de aproape, încât Sfânta 


Treime se naşte şi în inima ta, în cele trei 
persoane ale ei, Tatăl, Fiul şi Sfântul Duh. 

Când scriu aici despre centru sau 
despre mijloc, sau că izvorul naşterii divine 
este la mijloc, nu înseamnă că în cer ar 
exista un anume loc sau un anume corp din 
care ar purcede focul vieţii divine sau ar 
porni cele şapte spirite dumnezeieşti în tot 
adâncul Tatălui; ci eu grăiesc în felul 
trupesc, ori îngeresc, ori omenesc, din 
cauza nepriceperii cititorului, după felul şi 
modul cum au fost zămislite făpturile 
îngereşti şi cum este pretutindeni în 
Dumnezeu. 

Căci tu nu eşti în stare să recunoşti un 
singur loc, nici în cer, nici în lumea aceasta, 
în care naşterea divină să nu fie astfel, fie în 
înger, fie într-un om sfânt, fie în afara lor. 
Când e dojenit un spirit originar în puterea 
divină, oriunde i-ar fi locul, numai în 
diavolul nu, şi nici în omul blestemat şi făr' 
de Dumnezeu, de faţă e şi izvorul naşterii 
divine, prezente sunt toate cele şapte spirite 
originare dumnezeieşti ca şi când ai închide 
un cerc larg şi ai avea în el întreaga 
divinitate ca născută într-o singură 
creatură, deci şi în întregul adânc al Tatălui, 
în toate direcţiile şi în toate lucrurile. 


Şi, în acest fel, Dumnezeu este unul 
atotputernic, atotştiutor, atotvăzător, 
atotauditor, care miroase tot, gustă tot, 
simte tot şi care există pretutindeni, 
pătrunzând în inima şi rărunchii făpturilor 
sale. Şi în acest fel, cerul şi pământul sunt 
ale lui, şi tot în acest fel toţi diavolii 
împreună cu oamenii fără Dumnezeu 
trebuie să-i fie în veşnică robie şi veşnic să 
sufere pedeapsa în salnitrul din locul lor, pe 
care l-au pervertit şi l-au aprins, şi să-ndure 
pe veci disprețul şi ruşinea. 

Dimpotrivă, întreaga faţă frumoasă a lui 
Dumnezeu, cu toţi sfinţii îngeri, va lumina 
peste ei, pe sub ei şi pe toate părţile pe 
lângă ei, cu toată strălucirea şi măreţia, şi 
toţi sfinţii îngeri şi sfinţii oameni vor birui în 
veci pe deasupra lor, pe sub ei şi de jur- 
împrejurul lor; şi de mare bucurie şi din 
cerească dragoste şi desfătare vor înălța 
cântece pentru sfinţenia lui Dumnezeu, 
pentru cetele îngereşti şi fericitele roade ale 
cerului; iar cântecele vor porni pe multiple 
voci, după calitatea celor şapte spirite 
dumnezeieşti. 

În schimb, diavolii şi toţi nelegiuiţii vor 
fi azvârliţi în fundul iadului, unde duhoarea 
şi focul se amestecă cu frigul şi 


amărăciunea într-un clocot veşnic al 
trupurilor „după felul în care spiritele 
aprinse ale lui Dumnezeu ard veşnic în toate 
locurile lor. Da, dacă diavolul şi ortacii lui ar 
putea fi închişi într-o văgăună unde mânia 
lui Dumnezeu să nu-i atingă, încă ar fi 
mulţumiţi, şi poate n-ar mai îndura disprețul 
şi ruşinea veşnică. 

Dar aici nu există scăpare; chinul 
devine din ce în ce mai mare, şi cu cât 
vaietele se înalţă mai mult, cu atât 
vâlvătăile iadului se aprind mai tare şi 
grozăvia creşte; ei zac în fundul iadului ca 
osemintele morţilor, ca oile pârlite în foc; 
duhoarea şi spaima îi rod şi nu pot ridica 
privirea de ruşine, căci văd în jurul lor 
numai judecata aspră şi deasupra lor, în 
toate părţile, veşnica bucurie. „[Nu că le-ar 
sesiza ori le-ar vedea, dar au cunoştinţă de 
ele în centrul lor]”. 

Acolo e vai şi amar, plânsete şi 
deznădejde; pentru ei nu există decât 
fulgere şi trăsnete, căci aşa se nasc spiritele 
aprinse de Dumnezeu. Prima, tăria (sau 
învârtoşarea) dă naştere calităţii tari, aspre, 
reci şi înţepătoare; cea de-a doua, dulceata, 
este uscată ca un tăciune aprins în care 
nimic din seva lemnului nu mai există; arde 


de sete şi tânjeşte după o picătură de rouă; 
cea de-a treia, amăreala, porneşte ca o 
molimă înverşunată şi e mai amară decât 
fierea; cea de-a patra, flacăra, arde furioasă 
ca pucioasa; a cincea, dragostea, este o 
repulsie, sunetul este doar o bumnitură50 
asemenea trăsnetului, iar sălaşul celui de-ai 
şaptelea trup, o casă a tristeţii. Hrana ei 
este groaza, şi creşte din răutatea oricărei 
calităţi. Ah! veşnicie în care timpul se 
pierde în nimic; un alt rege şade pe scaunul 
de judecată, o judecată fără sfârşit. 

O, voi frumuseți şi voluptăţi ale acestei 
lumi! O, bogăţie şi mândră strălucire, o, 
putere şi iar putere! Judecata-ţi nedreaptă, 
mândria fără margini şi desfrâul, toate s-au 
mistuit grămadă în flăcările iadului. 
Înfruptă-te, bea şi te sulemeneşte, tu 
frumoasă zeiţă, ajunsă târfa şi stăpâna 
iadului, spre veşnică ocară şi ruşine. 

CAPITOLUL XI 

DESPRE CEL DE AL ŞAPTELEA SPIRIT 
ORIGINAR ÎN PUTEREA DIVINĂ 

Cel deal şaptelea spirit al lui Dumnezeu 
în puterea divină este trupul, care se naşte 
din celelalte şase spirite din care sunt 
făcute toate figurile cereşti şi din care se 
formează şi se plămădeşte totul, şi se-nalţă 


toată frumuseţea şi bucuria. El este spiritul 
autentic al naturii, ba chiar natura însăşi, în 
care stă comprehensiunea şi înăuntrul 
căreia sunt alcătuite toate creaturile, atât în 
cer cât şi pe pământ; ba chiar cerul e făcut 
în ea, şi caracterul natural al Dumnezeului 
întreg se sprijină pe acest spirit. Dacă acest 
spirit nu ar fi, n-ar exista nici înger, nici om, 
iar Dumnezeu ar fi o fiinţă de nepătruns, 
constând din forţe de nepătruns. 

Se pune întrebarea: cum este această 
formă? Dacă eşti un spirit raţional 
mercurian, care pătrunde în toate cele 
şapte spirite divine, le constată şi le 
cercetează modul lor de-a fi, vei înţelege, la 
explicarea acestui al şaptelea spirit, 
acţiunea şi fiinţa întregii divinităţi şi o vei 
cuprinde în cuget. Dar dacă nu înţelegi 
nimic din acest spirit, lasă cartea de faţă în 
pace, şi nu lua în seamă nici răceala nici 
căldura din ea; căci eşti prea tare prins în 
Saturn şi nu eşti filosof în această lume. 
Renunţă la judecata-ţi proprie, aşa cum 
sincer te-am prevenit, ori vei primi o rea 
plată; aşteaptă viaţa viitoare, când porţile 
cerului se vor deschide, şi vei pricepe şi tu. 

Observă adâncul! Trebuie să îmbrăţişez 
aici întregul trup divin, prinzându-l la mijloc 


de inimă, şi să-mi desluşesc cum întregul 
trup devine natură; vei vedea atunci şi tu 
cauza supremă, cum cele şapte spirite 
divine se nasc mereu unul din altul şi cum 
divinitatea n-are nici început, nici sfârşit. De 
aceea bucură-te în sufletul tău şi soarbe 
plăcerea  veşnicei împărăţii a bucuriei 
cereşti, a desfătării divine şi a bucuriilor 
fizice care nu vor avea sfârşit în vecii 
vecilor. 

la seama! Când fulgerul se ridică din 
centru, naşterea divină se află în plină 
acţiune; în Dumnezeu aşa este, neîntrerupt 
şi veşnic, dar în noi, oamenii, sărmani copii 
ai cărnii, nu. In această viaţă, biruitoarea 
naştere divină ţine în noi, oamenii, doar atât 
cât ţine fulgerul; de aceea, cunoaşterea 
noastră este fragmentară, pe când în 
Dumnezeu fulgerul e veşnic şi neschimbat. 

lată, cele şapte spirite divine se nasc 
toate deodată; niciunul nu e primul, niciunul 
nu e ultimul, dar să te uiţi bine la sâmbure, 
să vezi cum se produce naşterea divină - 
altminteri nu înţelegi, pentru că fiinţele 
create nu pot pătrunde toate cele şapte 
spirite unul într-altul deodată, ci le privesc 
atent, şi, dacă un spirit e dojenit, le 
dojeneşte şi el pe toate celelalte, şi naşterea 


e în plină desfăşurare. De aceea, ea are în 
om un început, dar în Dumnezeu nu, de 
aceea şi eu trebuie să scriu în felul 
făpturilor create, altfel nu înţelegi nimic. 

lată, cele şapte spirite ar fi, fără fulger, 
o vale întunecoasă; dar când fulgerul se 
înalţă între calitatea aspră şi cea amară, în 
căldură, el devine în apa dulce strălucitor, 
în flacăra dogoritoare amar, vioi şi biruitor 
în calitatea aspră, uscat, consistent şi 
luminos. 

Aceste patru spirite se mişcă în fulger, 
pentru că în el, toate patru recapătă viaţă; 
şi toate patru se înalţă în fulger ca şi când 
viaţa s-ar înălța, iar puterea lor în fulger 
este iubirea, care este cel de-al cincilea 
spirit. Aceeaşi forţă unduieşte în fulger ca o 
dezmierdare, ca şi când un spirit mort ar 
învia şi ar fi pus deodată în mare lumină. 

In această fierbere, o forţă o agită pe 
alta; mai întâi loveşte cea aspră, şi, prin 
lovire, căldura produce un sunet deschis, 
forţa amară îl descompune în părţi şi apa îl 
potoleşte: este cel de-al şaselea spirit. 

Ca o muzică dulce urcă sunetul în cele 
cinci spirite, şi aşa rămâne, căci calitatea 
aspră îl usucă. În sunetul care a ieşit, şi 
care se menţine uscat, există forţa celor 


şase spirite originare; ea este egală cu 
sămânţa celorlalte şase spirite care au 
încorporat-o aci împreună, făcând din ea un 
spirit care are calitatea tuturor spiritelor; şi 
acesta este cel de-al şaptelea spirit al lui 
Dumnezeu în puterea divină. 

Acest spirit îşi păstrează culoarea sa de 
albastrul cerului, căci e născut din toate 
cele şase spirite; când fulgerul, care stă în 
inima căldurii, luminează pe cele şase 
pentru ca ele să se înalțe în fulger şi să dea 
naştere celui de-al şaptelea, se înalţă şi 
fulgerul din naşterea celor şase în naşterea 
celui de-al şaptelea. 

Cum însă cel de-al şaptelea nu are în 
sine o calitate deosebită, fulgerul nu poate 
deveni mai luminos în acest al şaptelea 
spirit, ci adoptă de la el caracterul corporal 
al tuturor celor şapte, rămânând la mijloc 
între ele şi fiind născut de toate cele şapte. 

Cele şapte spirite sunt tatăl luminii, iar 
lumina este fiul lor, pe care-l nasc 
necontenit din vecii vecilor; lumina 
luminează în veci cele şapte spirite, dându- 
le vioiciune şi bucurie, căci ele îşi iau toate 
zborul şi viaţa în puterea luminii. În schimb, 
toate nasc lumina şi toate sunt în acelaşi 
timp tatăl luminii, dar lumina nu naşte 


niciun spirit, ci le face pe toate vesele şi 
vioaie, ca ele să stea mereu în naştere. 

lată, vreau să-ţi arăt încă o dată, poate 
vei pricepe, pentru ca această înaltă lucrare 
să nu fie trudă zadarnică şi fără de folos. 

Calitatea aspră este primul spirit care 
contractă şi usucă totul; calitatea dulce este 
al doilea spirit, care potoleşte şi calmează. 
Cel de-al treilea este spiritul amar, care 
naşte din cel de-al patrulea şi din primul, 
când cel de-al treilea se freacă furios în cel 
aspru, aprinzând focul în care se înalţă 
înverşunarea. În această  înverşunare, 
spiritul amar ajunge independent, şi în 
calitatea dulce devine blând; în cea aspră 
material, continuând să existe cu cel de-al 
patrulea. 

Fulgerul se ridică în puterea acestora 
patru în căldură, şi urcă în apa dulce 
originară; calitatea amară îl face să biruie, 
iar cea aspră îl face strălucitor, uscat şi 
corporal, pe când cea dulce îl face blând, 
luând în ea prima lui strălucire; aci rămâne 
fulgerul sau lumina în centru ca o inimă. 
Când această lumină care stă la mijloc 
luminează în cele patru spirite, puterile 
acestora urcă în lumină şi ele devin agere, 
pline de viaţă, şi îndrăgesc lumina, adică o 


prind în ele, devin însărcinate cu ea; acest 
nou spirit prins înăuntru este iubirea vieţii, 
adică cel de-al cincilea spirit. 

Când puterile au prins iubirea, ele 
califică pentru bucurii mai mari, căci se văd 
una pe alta în lumină şi se aţâţă una pe alta, 
până se înalţă sunetul; spiritul tare 
bumneşte, cel dulce îmblânzeşte bumnetul, 
cel amar îl separă după felul calităţii, cel de- 
al patrulea creează sunetul, al cincilea 
naşte bucuria, şi aceste sunete, laolaltă 
întrupate fac tonul sau al şaselea spirit. 

În acest ton se înalţă puterea tuturor 
celor şase spirite, devenind un trup 
comprehensibil, ca să vorbim în felul 
îngeresc, şi rămânând în puterea celorlalte 
şase spirite şi în lumină; acesta este trupul 
naturii în care se formează toate creaturile 
cereşti, toate vietăţile şi plantele. 

Sfintele Porţi. Ele sunt lumina care 
există în centrul celor şapte spirite şi în 
care se află viaţa acestora, - prin care toate 
cele şapte triumfă şi se bucură, şi în care se 
înalţă imperiul ceresc al bucuriei, pe care-l 
nasc toate cele şapte spirite şi care este fiul 
acestora, iar ele sunt tatăl lui, şi care nasc 
lumina, iar lumina naşte în ele viaţa şi 
lumina este inima celor şapte spirite, iar 


această lumină este adevăratul Fiu al lui 
Dumnezeu pe care noi creştinii îl adorăm şi 
îl cinstim ca pe cea de-a doua persoană a 
Sfintei Treimi. 

lar cele şapte spirite ale lui Dumnezeu 
sunt, toate împreună, Dumnezeu Tatăl, căci 
nu există niciun spirit în afara celuilalt, ci 
ele nasc toate şapte unul din altul, încât 
dacă unul din ele n-ar fi, n-ar fi nici celălalt. 
Lumina, însă este cea de-a doua persoană, 
căci se naşte mereu din cele şapte spirite, 
iar cele şapte spirite se înalţă mereu în 
lumină, şi puterile lor pleacă din strălucirea 
luminii în cel de-al şaptelea spirit al naturii, 
formând şi alcătuind totul, şi această ieşire 
în lumină este Duhul Sfânt. 

Fulgerul sau tulpina, sau inima, care se 
naşte în puteri, rămâne la mijloc şi este 
Fiul, iar strălucirea în toată puterea pleacă 
de la Tatăl şi Fiul în toate puterile Tatălui, 
formând şi alcătuind totul în cel de-al 
şaptelea spirit al naturii, după puterea şi 
acţiunea celor şapte spirite şi după 
diferenţierea şi impulsul lor. Iar acesta este 
adevăratul Duh Sfânt, pe care noi, creştinii, 
îl cinstim şi-l adorăm precum cea de-a treia 
persoană în Dumnezeire. 

lată, deci, orbule, fie că eşti evreu, turc 


ori păgân, că în divinitate există trei 
persoane, şi tu nu poţi tăgădui, întrucât 
trăieşti şi exişti în aceste trei persoane, îţi ai 
Viaţa de la ele şi în ele, şi, la Judecata de 
Apoi vei învia din morţi în puterea acestor 
trei persoane, şi vei trăi în veci. 

Dacă vei fi trăit în această lume după 
legea naturii şi cu sfinţenie, şi nu vei fi stins 
prin răzvrătire în cele şapte spirite 
originare luminosul fulger în care e Fiul lui 
Dumnezeu, care te învaţă ştiinţa naturii, vei 
trăi cu toţi creştinii în veşnică bucurie. 

„LLegile naturii sunt rânduiala divină 
din inima naturii; cel ce poate trăi acolo, n- 
are nevoie de alte legi, pentru că împlineşte 
voia lui Dumnezeu]”. 

Căci în necredinţa ta nu e nimic; ea nu 
poate şterge adevărul lui Dumnezeu; 
credinţa însă face să crească spiritul 
nădejdii şi dovedeşte că suntem copiii lui 
Dumnezeu. Credinţa se naşte în fulger şi se 
luptă cu Dumnezeu până ce el biruie. 

Tu ne judeci pe noi, şi te judeci pe tine, 
aprinzându-ţi în mânie spiritul fanatic care- 
ţi stinge lumina; ai crescut pe un arbore 
dulce şi învingi influenţele rele, trăind cu 
sfinţenie şi după legea naturii, care-ţi arată 
ceea ce este drept. 


Dar dacă n-ai crescut dintr-o ramură a 
mâniei „[vom înțelege din sămânța 
nelegiuită fără Dumnezeu, din care adesea 
creşte un scaiete, deşi de multe ori găsim 
crengi uscate chiar la arborii buni]” şi eşti 
orb, cine să te smulgă din iubirea lui 
Dumnezeu, în care te-ai născut şi în care 
trăieşti, dacă doreşti din toată inima ta să 
fie astfel până la sfârşit? Cine să te despartă 
de Dumnezeul în care ai trăit până acum? 

Ceea ce pe ogorul tău ai semănat, va 
creşte, fie grâu, fie secară, orz ori legume, 
ghimpi ori mărăcini, şi de care focul de pe 
urmă nu se va învrednici şi nici ele nu vor 
arde; căci Dumnezeu nu duce la pieire 
propria lui sămânță, ci o înzdrăveneşte să 
poarte rodul în viaţa cea veşnică. 

Dat fiind că totul trăieşte şi există în 
Dumnezeu, de ce se făleşte buruiana în faţa 
grâului? Crezi că Dumnezeu este atât de 
făţarnic, să ţină seama de persoana ori 
numele cuiva? Cine a fost tatăl nostru al 
tuturor? N-a fost Adam? Când fiul său Cain 
s-a înrăit în faţa lui Dumnezeu, de ce tatăl 
său Adam nu i-a venit într-ajutor? Pentru că 
stă scris: cine păcătuieşte, să fie pedepsit 
(Ezechiel, 18,4,20). Dacă nu şi-ar fi stins 
propria-i lumină, cine l-ar fi despărţit pe 


Cain de dragostea Domnului? 

Tot astfel şi tu: te făleşti a fi creştin şi 
cunoşti lumina; de ce nu-ţi sfinţeşti viaţa? 
Crezi că numele de creştin te face sfânt? 
Aşteaptă şi vei vedea cum mulţi evrei, turci 
şi păgâni îţi vor lua înainte şi vor intra în 
împărăţia cerurilor, căci şi-au împodobit 
lămpile. 

Ce avantaje ori foloase au creştinii? 

Multe, pentru că ei cunosc drumul vieţii 
şi ştiu cum să se ridice din cădere; dar dacă 
vreunul vrea să rămână în stricăciune, el e 
aruncat în adâncuri să putrezească 
împreună cu toţi cei fără de lege. De aceea, 
vezi bine ce faci, cine eşti; căci îi judeci pe 
alţii şi tu însuţi eşti orb. Ci spiritul îţi spune: 
nu ţi-e îngăduit să judeci pe altul, căci el 
poate fi mai bun decât tine. N-avem oare 
toţi un trup şi nu e viaţa noastră în 
Dumnezeu, fie în dragoste fie în mânie? 
Căci ce semeni vei culege! 

Dumnezeu nu poartă nicio vină dacă te 
vei pierde, pentru că legea şi dreptatea sunt 
scrise în natură, şi tu porţi în inima ta 
aceeaşi carte. Şti bine că trebuie să arâţi 
dragoste faţă de aproapele, şi şti bine că n- 
ai voie să-ţi faci de ruşine ori să-ţi pătezi 
viaţa, adică trupul ori sufletul. 


Într-adevăr, aci e sâmburele şi 
dragostea lui Dumnezeu; căci el nu se uită 
nici la numele nici la rangul cuiva. Dar cel 
ce se leagănă în dragostea Domnului, se 
leagănă în lumină, şi lumina este inima lui 
Dumnezeu. Şi, pe cel ce stă în inima lui 
Dumnezeu, cine-l poate scoate? Nimeni, 
căci el se naşte în Dumnezeu. 

O, tu, lume oarbă şi pe jumătate 
moartă, renunţă la injurii şi defăimare, iar 
tu, evreu, turc ori păgân orb, lasă clevetirea 
şi dă ascultare Domnului, purifică-ţi fiinţa în 
lumină şi vei vedea cum te salvezi din 
stricăciune şi din focul iadului, şi cum vei 
birui cu Dumnezeu şi vei trăi cu el în veci. 

Intr-adevăr, există un singur Dumnezeu 
şi nu se vede, dar de vei îndepărta pânza ce- 
ţi acoperă ochii îl vei vedea şi-l vei 
recunoaşte, după cum vei vedea şi vei 
recunoaşte şi pe fraţii tăi, toţi, fie ei 
creştini, evrei, turci ori păgâni. Sau crezi 
cumva că Dumnezeu este numai al 
creştinilor? Dar ştiut este că şi păgânii 
trăiesc în Dumnezeu; cel bun şi drept îi este 
drag şi plăcut (Apost10,35). Ce ai ştiut tu, 
care eşti creştin, de felul în care Dumnezeu 
vrea să te izbăvească de cel Rău? Ce 
dragoste ori slăbiciune a avut el pentru tine, 


să îngăduie ca Fiul său să devină o în 
pentru a mântui specia omenească? Este el 
numai stăpânul tău? Nu stă oare scris: El 
este mângâierea tuturor păgânilor? Hagai, 
2,8. 

Ascultă: printr-un singur om a venit 
păcatul în lume, şi printr-unul singur a 
trecut în toţi! (Romani., 5,18). Şi printr-unul 
singur a venit mântuirea lumii, şi printr- 
unul singur a trecut în toţi. Ce poate ştiinţa 
cuiva? Nici tu n-ai ştiut ce voia Dumnezeu 
cu tine, căci erai mort în păcat. 

Aşa cum păcatul stăpâneşte fără 
deosebire printr-unul singur peste toţi, tot 
astfel mila şi izbăvirea s-apleacă printr-unul 
singur peste toţi. Păgânii, evreii şi turcii au 
căzut în orbire, dar se află şi ei într-o 
naştere  temătoare, căutând tihna şi 
îndurarea, nu însă în scopul potrivit; dar 
Dumnezeu e pretutindeni şi vede în fundul 
inimii. Şi dacă în naşterea lor temătoare se 
aprinde în ei lumina, cine eşti tu să-i judeci? 

Iată, orbule, îţi voi arăta: ieşi pe câmpie 
şi vei vedea felurite buruieni şi flori, unele 
amare, altele  acrişoare, dulci sau 
usturătoare; albe, galbene, roşii, albastre, 
verzi şi aşa mai departe. Nu cresc ele toate 
din pământ? Nu sunt aproape unele de 


altele? Se invidiază ele una pe alta din 
pricina formei lor frumoase? Şi dacă vreuna 
din ele se înalţă prea sus şi se usucă pentru 
că nu are destulă sevă, cu ce o poate ajuta 
pământul care-i dă aceeaşi hrană ca şi 
celorlalte? Dar dacă dedesubt cresc 
mărăcini şi gospodarul vine cu coasa, el taie 
şi aruncă totul pe foc, dar pe unele din 
florile pune cu grijă deoparte. 

Tot astfel şi cu oamenii: nu toţi au 
aceleaşi haruri şi îndemânări; unii sunt mai 
puţin luminoşi în Dumnezeu decât alţii, dar 
fiindcă în sufletul lor nu-i uscăciune, nu li se 
poate reproşa nimic; dimpotrivă, cei cu 
sufletul uscat nu mai sunt buni decât de ars 
pe foc. 

Şi dacă turcii sunt de calitatea aspră, 
iar paginii de cea amară, ce te priveşte pe 
tine? Dacă lumina străluceşte în calitatea 
aspră sau în cea amară, ea tot luminează. 
Tu însă eşti născut în fierbinţeală, unde 
lumina se înalţă din apa dulce originară; ia 
seama să nu te pârjoleşti, căci te poţi 
stinge. 

Tu zici: Este oare drept ca păgânii, 
evreii şi turcii să persiste în orbirea lor? Nu, 
zic eu. Dar cum poate să vadă cel care n-are 
ochi? Ce înţelege bietul profan din zarva pe 


care o fac clericii în beţia lor? în simplitatea 
lui, el trece făcându-şi cruci cu teamă. 

Tu zici: Oare Dumnezeu i-a orbit pe 
turci, evrei şi păgâni? Nu; ci când 
Dumnezeu le-a aprins lumina, ei au trăit 
după placul inimii, au huzurit, şi n-au lăsat 
spiritul să-i îndrume. Şi astfel li s-a stins 
lumina de afară. Dar ea nu s-a stins cu totul, 
ca să nu mai poată renaşte în om, căci omul 
vine din Dumnezeu şi trăieşte în Dumnezeu, 
fie în dragoste, fie în mânie. 

Dacă omul are dorinţe, să nu se lase 
stăpânit de ele, căci le va naşte mereu ca 
muierea mereu însărcinată. Dar fiindcă nu 
luminează decât lumina de afară, el nu-şi 
cunoaşte fiul pe care l-a născut; când însă 
lumina va răsări în Ziua de Apoi! 1 va 
vedea. 

lată, îţi spun o taină: a venit timpul ca 
mirele să-şi încunune mireasa; ghiceşte, 
unde e cununa? Spre miazănoapte, căci în 
centrul calităţii aspre străluceşte lumina. 
Dar dincotro vine mirele? De la mijloc, unde 
căldura naşte lumina şi merge spre 
miazănoapte în calitatea aspră, unde lumina 
devine clară. Ce fac cei dinspre miazăzi? Ei 
au adormit în căldură, dar furtuna îi va 
trezi, şi mulţi dintre ei se vor îngrozi de 


moarte. Ce fac cei dinspre apus? Calitatea 
lor amară se va freca de celelalte, dar când 
ei vor gusta din apa dulce, spiritul lor se va 
îmblânzi. Ce fac cei dinspre răsărit? Tu ai 
fost dintru început o mireasă mândră şi 
dintru început ţi s-a oferit cununa, dar te-ai 
crezut prea frumoasă, şi trăieşti cu alţii. 

Despre natura, influenţa şi însuşirea 
divină şi cerească 

Dacă vrei să ştii ce fel de natură este în 
cer sau ce iei de natură au în ei sfinţii 
îngeri, ce este propriu-zis natura sfântă, 
cerească şi divină, observă circumstanţele 
celui de-al şaptelea spirit originar al lui 
Dumnezeu, după cum urmează. 

Cel de-al şaptelea spirit originar al lui 
Dumnezeu este cel al naturii, căci îl nasc 
celelalte şase, iar el, când e născut, e ca o 
mamă a celor şapte care le cuprinde pe cele 
şase şi pe care le naşte neîntrerupt, căci 
fiinţa trupească şi naturală stă în cel de al 
şaptelea. 

Ia aminte la sens. 

Cele şase se înalţă în plină naştere, 
după puterea şi felul fiecăruia din ele, iar 
când s-au ridicat, ele şi-au îngrămădit 
puterile unul într-altul, şi tăria le usucă, 
devenind ca o fiinţă întreagă. Această 


uscare trupească, materială, o numesc eu în 
această carte salnitrul divin. 

„LPrin cuvântul sal/nitru, se va înţelege 
în această carte ceea ce din veşnicul centru 
al naturii, cel de-al doilea principiu extrage 
încă viu din primul, întocmai la lumina din 
foc, concepute ca două spirite, primul ca 
unul fierbinte, al doilea ca unul gazos, dat 
fiind că în viaţa aeriană rezidă adevărata 
creştere, iar în vi-aţa focului se află cauza 
calităţii]. 

„lAşadar, dacă stă scris: îngerii sunt 
creaţi din Dumnezeu - trebuie înţeles din 
natura veşnică a lui Dumnezeu, în care se 
înţeleg şapte înfăţişări, dar nu se înţelege 
natura sfântă, dumnezeiască în foc, ci în 
lumină. lar focul ne dă misterul naturii 
veşnice şi chiar al divinității, fiindcă 
înţelegem două principii, două izvoare, unul 
fierbinte, furios, aspru, amar, temător, 
mistuitor în izvorul focului; apoi, din foc 
lumina care sălăşluieşte în foc, dar nu e 
atacată de acesta, şi are alt izvor decât 
blândeţea, în care există o dorinţă a 
dragostei, întrucât prin dorinţa dragostei se 
înţelege o altă voinţă decât cea pe care o 
are focul]”. 

„[Căci focul vrea să mistuie totul şi se 


înalţă în izvor, şi blândeţea luminii îşi 
făureşte fiinţarea5l după cum în lumina 
veşnică creează spiritul apelor pentru viaţa 
veşnică, iar în al treilea principiu al acestei 
lumi aduce apa în starea originară a 
aerului]”. 

„LAşadar, cititorul acestei cărţi trebuie 
să înţeleagă cele trei principii şi naşteri, ca 
pe unul din starea primară a naturii veşnice, 
în veşnica voinţă şi dorinţă a lui Dumnezeu, 
care dorinţă se mişcă în mare teamă până în 
cea de-a treia (naştere) spre foc, unde se 
naşte lumina, realizând libertatea eternă în 
afara naturii]. 

„Pentru că înţelegem Sfânta Treime în 
lumina din afara naturii, în puterea luminii 
în libertate, ca pe un alt izvor fără fiinţă şi 
totuşi legat de natura focului, ca foc şi 
lumină. lar cel de-al treilea principiu al 
acestei lumi a fost născut şi creat din 
primul. La care acestea nu e decât o 
introducere şi care, prima dată, n-a fost 
înţeles îndeajuns de autor, deşi ar părea 
limpede că nu totul poate fi cuprins, aşa 
cum după ploaie o înverzise proaspătă 
schimbă priveliştea]”. 

Căci înăuntru se află sămânţa întregii 
divinităţi, fiind asemenea unei mame care 


primeşte sămânța şi naşte necontenit 
fructul după calitatea acesteia. 

In această urcare a celor şase spirite 
suie la mijloc şi mercuriul, tonul sau sunetul 
acestora, iar în cel de-al şaptelea, el stăruie 
ca într-o mamă; atunci naşte cel de-al 
şaptelea spirit tot felul de fructe şi culori 
după influenţele celor şase. 

Trebuie să ştii însă că divinitatea nu stă 
locului, ci acţionează fără întrerupere şi se 
agită, se frământă ca într-o luptă continuă 
dar plăcută, ca două creaturi care, în mare 
dragoste se joacă luptându-se între ele, 
cedând una alteia şi ajutându-se, în trânta 
lor copilărească, să revină pe picioare. 

Trebuie să înţelegi printr-o parabolă, ca 
şi cum şapte persoane încep să cânte într- 
un joc drăgăstos, făcând din lupta lor o 
adevărată petrecere, sorbind fiecare iubirea 
tuturor într-o zbenguială fericită şi fără 
oprire. 

Tot astfel este influenţa celor şase 
spirite ale lui Dumnezeu asupra celui de-al 
şaptelea: când unul când celălalt se avântă 
mai puternic, şi mereu se luptă cu dragoste 
între ele. Şi când lumina se înalţă şi ea în 
această luptă, Duhul Sfânt pătrunde în 
puterea luminii din jocurile celor şase 


spirite, după care în cel de-al şaptelea răsar 
tot felul de fructe ale vieţii, tot felul de 
culori şi de plante. 

După tăria calităţii se formează şi 
trupul fructului; precum şi culorile; în 
această luptă sau întrecere se formează 
divinitatea într-o varietate infinită şi de 
nepătruns a modului şi chipului de 
alcătuire. 

Căci cele şapte spirite sunt şapte 
izvoare principale; când mercuriul se iveşte 
în ele, totul devine ager şi activ, iar calitatea 
amară agită şi separă, în vreme ce calitatea 
aspră seacă şi usucă totul. 

„Natura şi Trinitatea nu sunt una, ci se 
deosebesc, deşi Trinitatea sălăşluieşte în 
natură; nepăsătoare, dar făcând o legătură 
veşnică]”. 

la aminte aici cum se formează lucrurile 
în natură, în cel de-al şaptelea spirit. 

Apa dulce este începutul naturii, şi 
calitatea aspră o contractă, încât devine 
naturală şi comprehensibilă, ca să vorbim în 
graiul îngeresc. 

Când este  contractată, ea arată 
asemenea cerului albastru; când însă 
lumina sau fulgerul pătrund în ea, ea arată 
asemenea pietrei scumpe jasp52 sau, cum o 


numesc în limba mea, unei mări de sticlă în 
care bate Soarele şi o face limpede şi 
luminoasă. 

Dar când calitatea amară răsare în ea, 
ea se divide şi se formează ca şi când ar trăi 
sau ca şi când viaţa ar răsări în ea şi ar lua 
o înfăţişare verzuie asemenea unui fulger de 
aceeaşi culoare care, omeneşte vorbind, ar 
lua vederea cuiva. 

Când însă căldura răsare în această 
figură verde, culoarea devine pe jumătate 
roşiatică, de parcă în fulgerul verde ar 
străluci un rubin. 

lar când lumina, care este Fiul lui 
Dumnezeu, străluceşte în această natură- 
ocean, ea capătă culoarea ei galbenă 
alburie, care nu are seamăn în frumuseţea 
ei, şi cu această privelişte va trebui să 
aştepţi până la viaţa de apoi. Căci acesta 
este adevăratul cer al naturii, care este din 
Dumnezeu şi în care sălăşluiesc sfinţii 
îngeri, care la început din ei au fost făcuţi. 

lată, când mercuriul ori sunetul se 
înalţă în acest cer al naturii, răsare acolo 
bucuria divină şi îngerească, pentru că 
răsar forme, alcătuiri, culori şi roade 
îngereşti care înfloresc, cresc şi ajung la 
desăvârşire, în tot felul de arbori fructiferi, 


de arbuşti şi de plante încântătoare la 
vedere, cu miros şi gust desfătător. 

Eu vorbesc aici cu limbă îngerească; 
dar tu să nu o înţelegi în sens pământesc, 
asemenea acestei lumi. 

Cu mercuriul se petrece acelaşi lucru; 
să nu crezi că în divinitate sunt bumnituri, 
sunete sau fluierături, ca şi când cineva ar 
avea o trâmbiţă uriaşă şi ar sufla în ea cu 
toată puterea. O, nicidecum omule, înger pe 
jumătate mort; aceasta nu! Ci totul se 
învăluie în putere, căci fiinţa divină este 
veşnic în putere, iar sfinţii îngeri cântă şi 
trâmbiţează umplând cerul cu cele mai 
sublime tonuri; căci, în cele din urmă, 
Dumnezeu i-a făcut din el însuşi, pentru a 
mări şi desăvârşi bucuria cerească. 

O astfel de făptură a fost şi Adam, când 
Dumnezeu l-a creat, înainte ca Eva să fie 
făcută din el; dar salnitrul din Adam, ajuns 
în stricăciune, s-a luptat cu arborele vieţii 
până ce a fost învins, şi Adam a fost 
doborât., din care pricină a trecut în somnul 
morţii. Şi încă ar mai dormi, dacă mila 
Domnului nu i-ar fi venit într-ajutor şi nu i- 
ar fi făcut o nevastă; dar despre aceasta, la 
locul potrivit. 

Cum am arâtat mai sus, acesta este 


frumosul şi sfântul cer, care există în 
întreaga divinitate, şi care n-are nici început 
nici sfârşit; şi la care nicio făptură nu poate 
ajunge prin propriile-i simţuri. 

Trebuie să ştii însă că din orice loc al 
cerului şi din orice parte a lui se arată când 
o calitate, când alta mai puternică, 
învingând în acest joc divin când prima, 
când a doua, când a treia, a patra, a cincea, 
a şasea sau a şaptea calitate. Şi astfel există 
o veşnică luptă şi influenţă, un veşnic joc 
plin de iubire, în care divinitatea se arată 
mereu mai uimitoare, mai de neînțeles, mai 
de nepătruns, încât sfinţii îngeri nu se pot 
bucura îndeajuns, nu se pot sătura 
îndeajuns de  preumblări plăcute, de 
cântecul de slavă Te Deum laudamus53, de 
fiecare calitate dumnezeiască, de minunata 
înţelepciune şi revelație divină, de 
frumusețea, de culorile, de roadele, de for 
mele şi priveliştile încântătoare. Căci 
calitățile răsar necontenit şi veşnic, şi nu 
există la ele nici început, nici, mijloc, nici 
sfârşit. 

Şi chiar dacă eu am scris aici despre 
modul cum totul devine, cum totul se 
formează şi se întocmeşte şi cum divinitatea 
se înalţă, tu să nu crezi că urmează cumva 


vreo pauză sau stingere, pentru ca totul să 
reînceapă. 

O, nu, dar sunt silit, din nepriceperea 
cititorului, săscriu din bucăţi, cârpăcind, 
pentru ca el să înţeleagă ceva şi să se 
dumirească. 

De asemenea, să nu crezi cumva că m- 
aş fi suit în cer şi aş fi văzut toate acestea 
cu ochii trupului meu... O, nu! Ci ascultă, tu 
înger pe jumătate mort: eu sunt, ca şi tine şi 
nu am în fiinţa mea pământească mai multă 
lumină decât tine; de aceea sunt şi eu un 
păcătos şi un muritor ca şi tine, şi trebuie să 
mă lupt şi să mă bat cu diavolul zi de zi: şi 
ceas de ceas, căci el mă atacă mereu în 
natura mea stricată, în calitatea rea din 
carnea mea, aşa cum există în toţi oamenii, 
şi, când îl birui eu pe el, când el pe mine, 
dar oricât de des m-ar învinge* nu mă 
doboară; şi astfel viaţa noastră este un 
necontenit răzbel cu diavolul. 

„LAceastă bătălie oferă cea mai înaltă 
cunună decrou, până când omul adamic 
căzut în stricăciune a amorţit şi diavolul îşi 
asigură o portiţă de intrare în sufletul lui. 
Dar sofistul nu vrea să înţeleagă acest 
lucru, pentru că el nu e născut din 
Dumnezeu, ci din carne şi sânge; şi fiindcă 


naşterea îi stă totuşi deschisă în faţă* dar el 
nu vrea să intre - diavolul îl stăpâneşte. 
Căci Dumnezeu nu orbeşte pe nimeni]. 

Dacă diavolul mă loveşte, trebuie să mă 
feresc, să mă trag înapoi, şi forţa divină mă 
ajută; atunci primeşteşi el lovitura, şi 
adesea pierde bătălia. 

Când însă e biruit, poarta cerului se 
deschide în sufletul meu, şi acesta vede 
fiinţa divină şi cerească nu în afara trupului, 
ci în izvorul inimii, iar fulgerul se ridică în 
sensibilitatea creierului, unde stăpâneşte şi 
speculează ă spiritul. 

Căci omul este plămădit din toate 
puterile dumnezeieşti, din toate cele şapte 
spirite divine, întocmai ea? 

Îngerii. Dar căzând în stricăciune, 
naşterea divină nu izvorăşte în el nici 
oricând şi nici oriunde. Şi chiar dacă 
izvorăşte în el, lumina cea înaltă nu va 
străluci curând, şi dacă străluceşte, ea 
rămâne incomprehensibilă pentru natura 
decăzută din om. Căci Duhul Sfânt nu se 
lasă prins şi ţinut în trupul cel păcătos, ci se 
înalţă ca fulgerul sau ca scânteia din piatra 
lovită. 

Când însă fulgerul e prins în izvorul 
inimii, el urcă în cele şapte spirite originare 


la creier ca o auroră a dimineţii, în care se 
află scopul şi cunoaşterea. Fiind în aceeaşi 
lumină, spiritele se văd unul pe altul, se 
miros unul pe altul, se gustă unul pe altul, 
se aud unul pe altul, întocmai ca şi când 
întreaga divinitate s-ar înălța în ele. 

Aci vede spiritul până în adâncul 
divinității, căci în Dumnezeu, aproape sau 
departe sunt unul şi acelaşi Dumnezeu 
despre care scriu în această carte, şi care 
este atât în Trinitatea lui în trupul sufletelor 
sfinte, cât şi în ceruri. Despre acest 
Dumnezeu iau eu cunoştinţă şi despre nimic 
altceva eu nu vreau să ştiu despre nimeni 
altul; căci el dă siguranţă spiritului meu, ca 
să cred necontenit în el şi să mă încred în 
el. 

Şi chiar îngerul din cer de mi-ar spune- 
o eu tot n-aş crede, şi cu atât mai puţin 
înţelege; căci mereu m-aş îndoi, chiar de-ar 
fi aşa. Dar soarele însuşi îmi răsare în spirit 
dându-mi certitudine şi făcându-mă să văd 
eu însumi venirea şi naşterea sfinţilor îngeri 
şi a tuturor lucrurilor în ceruri şi în această 
lume. Căci sufletul sfânt, deşi creat, e spirit 
din Dumnezeu fiind egal îngerilor; ba 
sufletul omului vede chiar mai adânc decât 
îngerii, căci ei nu văd decât strălucirea 


cerească, pe când sufletul vede şi cerul şi 
iadul, pentru că trăieşte între amândouă. 

De aceea va fi mereu împins şi silit a se 
lupta în fiece zi şi la fiece oră cu diavolul, 
adică cu calitatea înverşunată a iadului, 
trăind în mare primejdie în această lume, 
din care pricină viaţa se cheamă o vale a 
plângerii, plină de teamă, o continuă 
încordare, luptă şi încăierare. 

Dar trupul rece şi pe jumătate mort nu 
înţelege întotdeauna această luptă a 
sufletelor; el nu ştie ce se petrece cu el, dar 
e trist şi temător, umblând de la un loc la 
altul şi căutând reţinere sau pace. Şi când 
ajunge acolo nu găseşte nimic, încât se vede 
cuprins de îndoială şi necredinţă, de parcă 
Dumnezeu l-ar prigoni. Dar el nu pricepe 
lupta sufletului, nu pricepe cum acesta e 
când deasupra, când dedesubt, când învins, 
când învingător; nu pricepe violenţa 
bătăliilor dintre calitatea iadului şi cca. a 
cerului, nici focul pe care îl aţâţă Satana şi-l 
sting îngerii, ceea ce dă de gândit oricărui 
suflet curat. 

Să ştii că nu scriu toate acestea ca pe o 
istorie povestită de alţii, ci însumi sunt silit 
să stau neîntrerupt în centrul bătăliei, pe 
care, ca orice om, adesea o pierd. 


Dar de dragul şi din pricina luptei 
crâncene şi a conflictului dintre noi şi 
diavol, mi s-a dat această revelaţie şi 
impulsul puternic de a aşterne pe hârtie 
aceste lucruri. 

Nu ştiu însă exact ce ar putea urma 
după aceasta; atâta doar că mi se vor arăta 
unele taine în adânc. 

Căci atunci când fulgerul se înalţă în 
centru, lumina lui străbate totul: el însă nu 
înţelege că ceea ce se-ntâmplă e ca în 
furtună: fulgeră o clipă şi dispare totul. 

Aşa se petrece şi cu sufletul când 
răzbate în luptă; el vede divinitatea ca o 
lumină fulgerătoare, pe care izvorul 
păcatului o acoperă îndată din nou, căci 
bătrânul Adam merge cu acest trup în 
pământ şi nu în Dumnezeu. 

Scriu aceste lucruri nu spre lauda mea, 
ci pentru ca cititorul să ştie în ce stă ştiinţa 
mea, să nu caute în mine pe altul care nu-mi 
seamănă, ci pe cel ce sunt eu, ca toţi 
oamenii ce se luptă întru Domnul nostru I 
is cusHristo spentru cununa bucuriei 
celei veşnice, trăind în nădejdea 
desăvârşirii, al cărei început este ziua 
învierii care în curând va să vie; ea se va 
zări destul de bine la înălţarea în fulger, în 


care se va arăta natura, ca şi când s-ar 
crăpa de ziuă. 

De aceea, ai grijă să nu fi găsit dormind 
somnul adâncal păcatelor; într-adevăr, cei 
înţelepţi vor ţine seamă, dar cei făr-de- 
Dumnezeu vor rămâne în păcatele lor Ei 
zic: Ce-i cu nebunul? Când şi-a încheiat el 
somnul? Ei au adormit în plăcerile trupului. 
Să le fie de bine! la seama şi vezi ce fel de 
somn va fi acesta. 

Şi eu aş vrea să mă repauzez într-o 
odihnă dulce, numai de n-aş fi silit s-o fac; 
dar Dumnezeu care a creat lumea, e pentru 
mine mult prea puternic; sunt lucrarea 
mâinilor sale şi mă poate aşeza unde 
doreşte. 

Şi chiar de-ar fi s-ajung de râsul lumii şi 
al Satanei, nădejdea mea rămâne tot în 
Dumnezeu şi în viaţa viitoare, în care vreau 
să mă încumet şi să nu mă împotrivesc 


spiritului. 

Amin! 

CAPITOLUL XII 

DESPRE NAŞTEREA ŞI VENIREA 
SFINŢILOR 


ÎNGERI, PRECUM ŞI DESPRE 
DOMNIA, RÂNDUIALA Ş 
ŞI BUCURIA LOR CEREASCA 


„LCuvântul Domnului a cuprins spiritele 
originare şi cuvântul jiat (să fie) în voinţă: 
aceasta e crearea îngerilor]”. 

Se pune întrebarea: Ce este un înger? 
lată: când 

Dumnezeu a creat îngerii, el i-a făcut 
din cel de-al şaptelea spirit originar, care 
este natura sau cerul cel sfinte. 

Cuvântul a creat trebuie să-l înţelegi ca 
şi când ai spune a strâns, a comprimat, a 
îndesat, aşa cum a fost îndesat pământul, 
prin urmare ca şi cum toată divinitatea s-ar 
mişca; aşa contractă şi strânge calitatea 
aspră salnitrul naturii şi-l usucă. Aşa s-au 
făcut îngerii. Aşa cum calitatea a existat în 
mişcarea ei în tot local, tot astfel şi îngerul. 

Observă adâncul. 

Există şapte spirite în Dumnezeu, care 
toate şapte s-au mişcat şi lumina din ele s-a 
mişcat şi ea. lar spiritul, care porneşte din 
cele şapte, s-a mişcat şi el. 

Şi iată, creatorul a vrut să facă şi trei 
oşti  îngereşti după Trinitatea lui, nu 
depărtate între ele, ci una lângă alta, 
asemenea unui cerc. la seama acum: aşa 
cum existau spiritele în fierberea ori 
înălţarea lor, tot astfel au devenit creaturile: 
în mijlocul fiecărei oşti era inima care 


întruchipa fiecare oaste; din ea a ieşit 
principele îngeresc sau arhanghelul. 

Aşa cum Fiul lui Dumnezeu se naşte în 
mijlocul celor şapte spirite divine, fiind viaţa 
acestor spirite şi inima lor, tot astfel 
arhanghelul a fost creat în mijlocul oştii 
sale, din natură sau din cerul natural, din 
forţa celor şapte spirite originare, fiind 
inima oştii îngereşti şi având în el întreaga 
ei calitate, putere şi tărie. El era şi cel mai 
frumos dintre toţi îngerii oştii. 

Întocmai ca Fiul lui Dumnezeu, el este 
inima şi viaţa şi tăria tuturor celor şapte 
spirite, fiind totodată şi căpetenia oştii sale. 

Aşa cum în puterea divină sunt şapte 
calităţi supreme „din care naşte inima lui 
Dumnezeu, tot astfel au fost creaţi câţiva 
arhangheli puternici, după fiecare calitate 
„în fiecare oaste, şi care, alături de rege, 
sunt căpeteniile îngerilor. Numărul lor, eu 
nu-l cunosc. 

Aici trebuie să ştii că îngeri nu sunt toţi 
de una şi aceeaşi calitate şi nici egali în 
putere unul cu altul; există bineînţeles în 
fiecare înger puterea celor şapte spirite, dar 
în fiecare din ei una din calităţi o domină pe 
celelalte; după această calitate este şi el 
glorificat. Căci aşa cum salnitrul în timpul 


creaţiei a fost pretutindeni, tot astfel şi 
îngerul a apărut pretutindeni, fiind, numit şi 
glorificat după calitatea cea mai tare din el. 

Aşa cum floarea de câmp îşi primeşte 
fiecare culoare după calitatea ei, ba chiar şi 
numele după calitatea ei, tot astfel şi sfinţii 
îngeri: unii, având calitatea aspră precum 
cea mai puternică, sunt de culoare brun- 
deschisă şi cei mai aproape de frig. 

Când lumina Fiului lui Dumnezeu îi 
învăluie cu strălucirea, ei apar în calitatea 
lor asemenea unui fulger de nuanţă brună, 
dar foarte luminos; unii au calitatea apei şi 
sunt de limpezimea sfântului cer, iar când 
lumina îi cuprinde, apar ca o mare de 
cristal. 

Alţii, având calitatea amară în gradul 
cel mai înalt, sunt asemenea smaraldului 
care arată ea un fulger verde, iar în bătaia 
luminii apar ca granatul, aruncând străluciri 
de un roşu-verzui, ca şi când ar izvori din ei 
viaţa. 

Unii au calitatea căldurii care le domină 
pe celelalte şi aceştia sunt cei mai luminoşi, 
de o nuanţă gălbuie-roşiatică, iar când sunt 
prinşi în lumina divină arată ca fulgerul 
Fiului lui Dumnezeu. 

— Unii, în care calitatea dragostei e cea 


mai tare sunt ca o privire a bucuriei cereşti, 
de o mare limpezime, iar când lumina îi 
învăluie devin de un albastru deschis, 
oferind o privelişte încântătoare. 

Alţii au calitatea sunetului în gradul cel 
mai înalt; şi aceştia sunt strălucitori şi când 
lumina îi scaldă arată ca un fulger care ar 
vrea să se înalțe pretutindeni. 

Alţii sunt ca un amestec al întregii 
naturi, iar când sunt acoperiţi de lumină 
arată asemenea sfântului cer, care e 
plămădit din toate spiritele. 

Regele este însă inima tuturor 
calităţilor, avându-şi locul în mijloc, ca o 
fântână, întocmai ca soarele între planete, 
fiind un rege al astrelor, o inimă a naturii în 
această lume. Tot aşa de mare este şi 
heruvimul sau căpetenia îngerească. 

Şi aşa cum celelalte şase planete sunt, 
alături de soare, căpetenii de oşti, dăruind 
voinţa lor soarelui, ca acesta să poată 
conduce şi lucra în ele, tot astfel îşi dau toţi 
îngerii voinţa lor regelui, iar arhanghelii 
sunt în divan alături de el. 

Trebuie să ştii însă că ei toţi sunt o 
dragoste şi o voinţă, şi niciunul nu 
pizmuieşte frumusețea şi înfăţişarea 
celuilalt; căci aşa cum se iubesc spiritele în 


Dumnezeu tot astfel arhanghelii între ei. Şi 
tot astfel laolaltă simt plăcerea şi bucuria 
cerească şi laolaltă gustă hrana divină, fără 
deosebire, precum şi unul de la altul. Numai 
în culori şi în tăria puterii există 
diferenţiere în perfecţiune ori desăvârşire 
nicidecum, pentru că fiecare dintre ei are în 
el din puterea tuturor spiritelor 
dumnezeieşti, şi când strălucirea Fiului lui 
Dumnezeu îi luminează, fiecare calitate 
îngerească se arată în culoarea ei. 

Despre înfăţişare şi culori am vorbit 
puţin, dar sunt multe de spus şi, din dorinţa 
de a fi cât mai scurt, renunţ a le descrie. 
Căci, precum divinitatea se înalţă la infinit, 
tot astfel mulţimea de culori şi varietatea 
înfăţişării între îngeri sunt de necuprins: nu- 
ţi pot arăta în această lume o mai dreaptă 
pildă decât câmpul înflorit în luna mai; dar 
şi acesta rămâne un palid exemplu 
pământesc. 

Despre bucuriile îngereşti 

Te vei întreba: Ce fac oare îngerii 
Domnului în ceruri, sau pentru ce ori în ce 
scop i-a creat Dumnezeu? 

Voi s-ar cuveni să sesizaţi aceste 
lucruri, voi suflete avare şi lacome, care în 
această lume umblaţi după onoruri, glorie, 


putere, bani şi avuţie, şi-i stoarceţi săracului 
sudoarea şi sângele; voi care îi irosiţi munca 
şi vlaga şi care vă credeai mai buni decât el; 
la ce v-o fi făcut Dumnezeu? 

Intrebare: De ce a creat Dumnezeu 
arhanghelii şi nu i-a făcut pe toţi îngerii 
egali? 

lată! Dumnezeu este un Dumnezeu al 
rânduielii, al ordinii, precum este în sine 
însuşi, adică în naşterea sa şi-n înălţarea sa; 
aşa este şi rânduiala îngerilor. 

Aşa cum în fiecare înger există în 
primul rând cele şapte calităţi prin care 
întreaga fiinţă divină este pusă în mişcare, 
şi în care se arată la infinit, tot astfel aceste 
calităţi există din veşnicie pentru ca 
naşterea divină să fie şi să continue a fi 
neschimbată în ordinea ei în vecii vecilor. Şi 
precum în mijlocul celor şapte spirite divine 
e rânduit a se naşte inima vieţii din care se 
înalţă bucuria cerească, tot astfel există 
rânduială şi ordine în lumea îngerilor. 

Arhanghelii sunt creaţi după spiritele 
lui Dumnezeu, iar heruvimul după inima lui 
Dumnezeu; aşa cum lucrează fiinţa divină, 
tot astfel şi îngerii, a căror calitate se înalţă 
în fiinţa lui Dumnezeu, arătându-se în chip 
deosebit în lucrarea lui ca în înălţarea 


sunetului ori a acţiunii, a luptei sau bătăliei 
divine; căpetenia îngerească ataşată cel mai 
strâns acelei calităţi începe hora cu ostile 
sale, în cântece, în sunete şi dansuri, mă 
bucurie şi sărbătoare. 

Aceasta e muzica cerească pe care o 
cântă atunci fiecare după vocea calităţii lui, 
iar căpetenia conduce hora cum conduce 
dirijorul corul discipolilor săi, şi regele se 
bucură şi jubilează cu îngerii lui în cinstea 
marelui Creator şi întru înmulțirea 
bucuriilor cereşti, căci pentru inima lui 
Dumnezeu aceasta e precum un joc sfânt şi 
chiar de aceea au şi fost creaţi îngerii, 
pentru bucuria şi slava lui Dumnezeu. 

Când muzica cerească a îngerilor se 
înalţă, cresc în strălucirea cerească, în 
salnitrul divin tot felul de ierburi şi plante, 
tot felul de figuri şi culori, căci divinitatea 
se arată infinită şi inexplorabilă în culori, în 
forme şi bucurii. 

Fiecare spirit originar al divinității se 
arată mai cu seamă în urcarea şi în lupta 
iubirii lui, ca şi când ar fi devenit primul; 
acelaşi arhanghel începe să-şi cânte 
cereasca lui muzică cu îngerii ce-i aparţin 
după calitatea lui, înălţându-şi vocile, 
sunetele, fluierele şi toată arta cerească în 


spiritele lui Dumnezeu. 

Când însă centrul răsare la mijloc, adică 
naşterea Fiului lui Dumnezeu se arată în 
chip deosebit, ca o biruinţă, atunci se înalţă 
muzica şi bucuriile celor trei regate 
îngereşti, adică ale tuturor îngerilor întregii 
creaţii. 

Ce mare bucurie poate fi, las la 
închipuirea fiecărui suflet, căci natura mea 
stricată n-o poate cuprinde şi cu atât mai 
puţin descrie. Cu acest cântec îl voi primi 
pe cititor în viaţa de apoi, când el însuşi va 
fi în mijlocul horei şi va da atunci crezare 
spiritului, văzând cu ochii ceea ce aici nu 
înţelege. 

Vei şti că spiritul n-a supt din piatră 
seacă, ci el vede şi recunoaşte fulgerul când 
se înalţă în centru. De aceea priveşte din 
locul în care te afli şi nu lua nimic în 
zeflemea; altfel, Dumnezeu va găsi că îţi 
baţi joc şi vei avea soarta regelui Lucifer. 

Se pune acum întrebarea: Ce fac oare 
îngerii, când nu cântă? 

lată: ceea ce face divinitatea, fac şi ei; 
când spiritele Domnului nasc unul într-altul, 
ei se înalţă unul într-altul plini de dragoste, 
se îmbrăţişează, se sărută şi gustă fructele 
cereşti unul de la celălalt. În ce arome şi 


miresme se înalţă viaţa şi veşnica înviorare 
vei citi de-a lungul acestei cărţi. Tot astfel şi 
îngerii, în drăgălăşenia lor, se plimbă fericiţi 
unii cu alţii pe cărările cereşti şi privesc 
minunatele şi gingaşele forme ale cerului, 
mâncând din plăcutele fructe ale vieţii. 

Şi vei întreba: ce vorbesc ei unii cu 
alţii? 

la seama, omule, ca în mândria, în fala 
şi trufia ta lumea să nu-ţi devină prea 
strâmtă; îţi închipui că n-ai egal, în loc să 
cugeţi dacă ai în tine ceva îngeresc ori 
diavolesc. 

Cui să-i asemui eu oare pe îngeri? 

Îi voi asemui copilaşilor care, în luna 
mai când înfloresc trandafirii se preumblă 
printre flori şi-şi fac cununi, le poartă în 
mânuţele lor şi se bucură, vorbesc între ei şi 
se minunează de formele încântătoare ale 
florilor, se înlănţuie de mână şi zburdă 
printre boschetele multicolore. 

Apoi, la întoarcerea acasă, copilaşii 
arată părinţilor cununiţele împletite şi se 
bucură toţi laolaltă şi fiecare în parte de 
fericirea tuturor. 

Tot astfel şi îngerii în cer: se: prind de 
mână şi se preumblă în frumosul mai 
ceresc, vorbind despre minunatele plante şi 


despre florile gingaşe, gustând din plăcutele 
roade dumnezeieşti, jucându-se şi 
răspândind bucurii în luminosul mai divin. 

Acolo nu e decât inimă şi dragoste, o 
iubire blândă, curată, o convieţuire dulce, 
cu vorbe mângâietoare, fiecare privind cu 
drag spre celălalt şi insuflându-i fericire. Ei 
nu ştiu nici de răutate, nici de viclenie sau 
înşelăciune; ci toţi se bucură la fel de 
dragostea Domnului şi fără deosebire 
mănâncă din fructele dumnezeieşti; la ei nu 
există invidie, nici pizmă, nici silă, nici 
dezgust, ci inimile toate sunt unite în 
dragoste. 

Divinitatea încearcă aci satisfacția ei 
supremă, aşa precum părinţii se bucură de 
copiii lor; prin jocul lor divin, îngerii, copiii 
cerului toarnă desfătare în fiinţa divină care 
şi ea, înăuntrul ei, se joacă în acelaşi fel, 
când spiritele originare nasc unul în altul. 

De aceea, şi îngerii nu fac altceva decât 
ceea ce face Tatăl lor şi ceea ce, a dovedit 
Domnul nostru lisus Hristos când a fost pe 
pământ, precum stă în Evanghelie; căci el a 
spus: Adevăr, adevăr grăiesc vouă că Fiul nu 
face nimic de la sine, ci ceea ce vede că face 
Tatăl, face şi Fiul (Joany 5,19). Iar dacă voi 
nu vă întoarceţi şi nu deveniți ca pruncii, nu 


veţi intra în împărăţia cerului (Matei, 18,3). 

El ne-a grăit astfel, pentru ca inimile 
noastre să se lege în dragoste, precum 
îngerii cei sfinţi ai Domnului, iar noi să ne 
iubim unul pe altul din tot sufletul şi să ne 
arătăm cinstire şi dragoste între noi. 

Să nu ne înşelăm, să nu ne simţim, nici 
să ne smulgem unii altora bucă tura de la 
gură împinşi de lăcomie; să nu ne lăudăm 
ori să ne mândrim, dispreţuindu-i pe alţii 
care nu ştiu folosi răutatea şi viclenia 
diavolească. 

Căci îngerii din ceruri nu fac asemenea 
treburi, ci se iubesc între ei; niciunul nu se 
crede mai frumos decât ceilalţi, ci fiecare se 
bucură de frumusețea tuturor, de 
drăgălăşenia şi dulceaţa lor; de aceea 
iubirea dintre ei creşte fără încetare, în 
vreme ce ei se prind în horă şi se 
îmbrăţişează la nesfârşit. 

la seama în adânc! 

Întocmai ca şi când fulgerul vieţii s-ar 
înălța în mijlocul puterii divine, unde toate 
spiritele lui Dumnezeu îşi primesc viaţa, 
bucurându-se din plin, există acolo o 
singură îmbrăţişare, o sărutare unică sfântă 
şi curată, precum şi gustul, simţul (tactil), 
auzul, văzul şi mirosul, de asemenea sfinte 


şi pline de gingăşie. Prin urmare şi la îngeri, 
când se văd unul pe altul, se aud ori se simt, 
fulgerul vieţii se înalţă în inima lor şi 
spiritele se îmbrăţişează unul pe altul ca 
înăuntrul divinității. 

Observă aci temeiul şi taina cea mare a 
îngerilor Domnului. 

Dacă vrei să ştii de unde vine 
dragostea, smerenia şi bucuria lor, ce li se 
înalţă în inimi, ia seama la cele ce urmează. 

Fiecare înger e creat ca divinitatea 
întreagă şi e ca un mic Dumnezeu, căci 
atunci când Dumnezeu l-a creat pe înger l-a 
făcut din sine însuşi; dar Dumnezeu se află 
într-un loc cum se află în oricare altul; el 
este pretutindeni, Tatăl, Fiul şi Sfântul Duh. 

In aceste trei nume şi în această putere 
stau cerul şi această lume, împreună cu tot 
ceea ce inima ta îşi poate închipui; şi chiar 
de-ai închide un cerc mic prin care să nu 
zăreşti aproape deloc, ori să nu deosebeşti 
nimic, vei şti că întreaga putere 
dumnezeiască se află totuşi acolo, că Fiul lui 
Dumnezeu se naşte acolo şi Sf. Duh purcede 
acolo din Tatăl şi din Fiul. Şi dacă nu e în 
dragoste, este în mânie, aşa cum stă scris: 
cu sfinţii eşti sfânt, cu cei greşiţi eşti greşit 
(Psalmi, 18,26), care ei înşişi atrag asupră- 


le mânia lui Dumnezeu, mânie care stă în 
toate spiritele dumnezeieşti în chiar locul în 
care este trezită; în schimb, acolo unde e 
trezită dragostea lui Dumnezeu, ea există 
chiar în naşterea deplină a întregii divinităţi 
în acel loc. 

Şi nu există nicio diferenţiere; îngerii 
sunt creaţi la fel unul ca şi celălalt, toţi din 
salnitrul divin al naturii cereşti; numai că, 
atunci când Dumnezeu i-a făcut, fiecare 
calitate se afla în mare mişcare, în supremă 
naştere sau înălţare. De aceea s-a ajuns ca 
îngerii să fie de felurite calităţi, să aibă 
diverse culori şi frumuseți, şi, cu toate 
acestea, să purceadă toţi din Dumnezeu. 

Astfel că fiecare înger are în sine toate 
calităţile lui Dumnezeu, dintre care însă una 
este cea mai tare, după care este numit şi în 
care este glorificat. 

Aşa cum calităţile în Dumnezeu se nasc, 
se înalţă şi se iubesc necontenit una pe alta, 
şi mereu primesc viaţă una de la cealaltă; şi 
precum fulgerul se înalţă în apa dulce, în 
căldură, din care viaţa şi bucuria îşi trag 
începutul, tot astfel şi în înger, naşterea lui 
interioară nu e decât cea exterioară, din 
afara lui, în Dumnezeu. 

Precum Fiul lui Dumnezeu se naşte în 


afara îngerilor în căldura izvorului central al 
apei dulci, din toate cele şapte spirite 
dumnezeieşti care-şi au acolo viaţa şi 
bucuria, tot astfel şi în acelaşi chip se naşte 
Fiul lui Dumnezeu într-un înger, în izvorul 
central al inimii, în căldura apei dulci, 
luminând din nou cele şapte spirite 
originare ale îngerului. 

Şi tocmai cum Duhul Sfânt purcede de 
la Tatăl şi Fiul, formează, plăsmuieşte şi 
iubeşte totul, tot aşa el pătrunde în înger şi 
în semenii lui, îi iubeşte şi se bucură cu ei. 

Căci nu există altă deosebire între 
spiritele Domnului şi îngeri, decât aceea că 
îngerii sunt creaturi şi fiinţa lor trupească 
are un început, în vreme ce puterea din 
care ei sunt plămădiţi e Dumnezeu însuşi 
din veci, şi care în vecii vecilor rămâne 
neschimbat. De aceea iuţeala lor e ca 
gândul omului, putând fi într-o clipă 
oriunde, şi putând fi mai mici sau mai mari, 
după voinţă. 

Şi aceasta e adevărata fiinţă a lui 
Dumnezeu din cer, ba chiar cerul însuşi, şi, 
dac-ai avea ochii deschişi, ar trebui să vezi 
limpede din locul în care te afli pe pământ, 
căci Dumnezeu poate îngădui unui spirit al 
omului să vadă, spirit care există în trup şii 


se poate revela omului în trup, precum şi în 
afara acestuia, dacă vrea. 

O, tu lăcaş al păcatelor acestei lumi, 
cum te-ai îmbrăţişat cu iadul şi cu moartea! 
Trezeşte-te, ceasul renaşterii tale a sosit. Se 
crapă de ziuă şi zorile răsar. O, lume 
neghioabă şi moartă, ce mai aştepţi semne 
când trupul întreg ţi-a înţepenit? Trezeşte-te 
odată din somn! lată: ţi se arată un mare 
semn, dar tu dormi şi nu-l vezi. De aceea, 
Domnul îţi va da un semn în mânia lui, pe 
care eu păcatele tale ai aprins-o. 

Despre întreaga bucurie cerească a 
celor trei regate îngereşti 

Spiritul arată că acolo unde a fost creat 
un înger, adică locul sau locus-ul în natura 
cerească în care el a devenit o creatură, 
este propriul lui sediu pe care-l posedă ca 
un drept natural atâta vreme cât rămâne în 
dragostea lui Dumnezeu. Pentru că este 
Zocus-ul pe care l-a avut din veci, înainte de 
a fi devenit creatură, adică salnitrul din 
care a fost făcut a existat mai întâi acolo, în 
acel loc, încât acesta rămâne reşedinţa lui 
de drept cât timp se bucură de dragostea lui 
Dumnezeu. 

Să nu-ți închipui însă că Dumnezeu s-a 
legat prin aceasta să nu-l alunge de acolo, 


dacă el încearcă să fie* altfel decât l-a creat 
Dumnezeu. Căci atâta vreme cât el rămâne 
în ascultare şi dragoste, locul său va fi privit 
ca un drept natural; când însă îngerul se 
răzvrăteşte şi-şi aprinde sediul său în focul 
mâniei, înseamnă că a pus foo casei Tatălui 
ceresc, iar scârba şi dezgustul vor pune 
stăpânire pe locus-ul din care el a fost făcut, 
şi care, dintr-un loc unic, se preface în 
două. 

Dacă acest lucru se întâmplă, atunci el 
îşi rezervă: dreptul trupesc natural pentru 
sine, iar Jocus-ul şi-l păstrează pe al său; 
dacă însă creatura, care are un început 
„Vrea să se opună fiinţei dintâi care exista 
înaintea creaturii şi nu are început, şi vrea 
să strice locus-ul pe care nu ea l-a făcut, ci 
din care ea a fost făcută în dragoste, şi vrea 
să prefacă această dragoste în focul mâniei 
- atunci! se cuvine ca dragostea să scuipe 
afară focul mâniei împreună cu creatură cu 
tot. 

De aici iau naştere drepturile în această 
lume, căci dacă fiul se împotriveşte tatălui 
şi-l loveşte, el îşi pierde moştenirea 
părintească şi tatăl îl poate izgoni din casă; 
dar dacă păstrează supunere tatălui, tatăl 
nu este în drept să-l dezmoştenească. 


Acest drept lumesc55 îşi trage originea 
din cel ceresc, ca multe alte drepturi 
pământeşti. Ele sunt scrise în cărţile lui 
Moise şi-şi au obârşia în natura divină a 
cerului „cum voi arăta limpede la locul 
cuvenit şi cu temei în Dumnezeu. 

S-ar putea ca cineva să spună: 

In acest fel, îngerul este legat întru 
totul de locul în care a fost creat, încât nu 
are voie sau nu se poate dezlipi de el. 

Nu. Aşa cum spiritele lui Dumnezeu nu 
sunt oprite în înălţarea lor şi în existenţa lor 
laolaltă, tot astfel şi îngerii nu sunt legaţi în 
niciun fel de locurile lor. 

Căci precum spiritele Domnului se 
înalţă necontenit unul într-altul, având în 
naşterea lor un joc liber de dragoste, dar 
păstrându-şi fiecare spirit sediul său 
natural,  locus-ul său în naşterea lui 
Dumnezeu, tot astfel niciodată nu se 
întâmplă să se preschimbe căldura în frig 
sau frigul în căldură, ci fiecare spirit îşi 
păstrează locus-ul său natural şi se înalţă 
unul într-altul; de aci îşi trage viaţa 
începutul. 

Astfel se agită şi se mişcă sfinţii îngeri 
între ei, în cele trei regate îngereşti, fiecare 
înger bucurându-se în cel mai înalt grad de 


frumuseţea, bunătatea şi virtutea celuilalt, 
dar păstrându-şi fiecare sediul sau locus-ul 
său natural ca o posesiune proprie în care a 
devenit creatură. 

Este ca şi când pe această lume un 
prieten ca un frate de cruce ar sosi dintr-o 
ţară îndepărtată numai din dorința 
arzătoare de a te revedea; l-ai întâmpina cu 
bucurie şi cu vorbe dragi urându-i din inimă 
bun venit şi i-ai întinde pe masă tot ce ai 
mai bun. Dar acest umil ospăț n-ar fi decât 
un strop de apă rece față de ospățul ceresc. 

Aşa fac şi sfinții îngeri între ei, când o 
căpetenie de îngeri vine la altă căpetenie de 
îngeri, sau mai marele unei calități 
princiare la mai marele unei calități 
princiare; atunci are loc o primire plină de 
dragoste curată, de smerenie şi vorbe 
gingaşe, pline de venerație; se fac 
preumblări cu îmbrăţişări nevinovate şi se 
dănțuieşte în hore. 

Precum copilaşii ce se-ngrămădesc şi se 
pierd în puzderia de flori în luna mai, le 
pigulesc, le strâng în buchete cu mânuţele 
lor, se prind în horă şi înalţă din inimă 
cântece de bucurie, tot astfel se bucură în 
ceruri îngerii din diferitele cete îngereşti 
când se întâlnesc între ei. 


Căci natura stricată a lumii acesteia 
lucrează cu toată strădania să dea la iveală 
forme cereşti şi adesea copiii devin 
învățătorii părinţilor lor, dacă părinţii ar 
putea să-i înţeleagă; din păcate sunt acum 
sub stricăciune şi tineri şi bătrâni, căci 
proverbul sună: cum au cântat bătrânii aşa 
au prins cei tineri. 

Faţă de adânca smerenie a îngerilor, 
spiritul îndeamnă, copiii lumii noastre să 
nutrească şi ei între ei aceeaşi dragoste şi 
aceeaşi smerenie, pentru a fi asemenea 
îngerilor, căci ei deţin cel de-al treilea regat 
îngeresc. 

lată, dragostea ta, smerenia ta şi 
bunăvoința ta, ţi le pune spiritul puţin în 
faţa ochilor, frumoasă mireasă îngerească; 
priveşte-ţi giuvaerul care va aduce mirelui 
atâta, bucurie, tu înger iubit care zilnic 
dănţuieşti cu diavolul. 

Dacă cineva în zilele noastre e ridicat şi 
pus într-un loc de poruncă nu se mai uită 
decât la egali şi la cei mai mari. Pe cel mic îl 
priveşte cu dispreţ; gândul lui este să şi-l 
supună prin vicleşug, şi dacă prin vicleşug 
nu merge, o face prin forţă, pentru a-şi 
satisface orgoliul. 

Vine la tine un om simplu, care nu se 


poate descurca; îl alungi ca pe un câine; 
dacă ai ceva pentru el, el trebuie să-ţi ofere 
în schimb un lucru de preţ pentru tine. 
Ghiceşte: ce fel de căpetenie îngerească eşti 
tu? In capitolul ce urmează, despre căderea 
diavolului vei găsi oglinda: să te priveşti în 
ea! 

In al doilea rând, dacă cineva a prins 
mai mult din iscusinţa lumească, sau a 
studiat mai mult decât un profan nu se mai 
măsoară cu acesta; profanul nu-i poate 
vorbi cu iscusinţă şi nu poate ţine cu pasul 
lui mândru. În fine, cel simplu va fi nebunul 
lui, pentru că el se consideră un înger 
mândru, dar în dragostea lui e un om mort; 
şi această categorie îşi are oglinda în 
capitolul ce urmează. 

In al treilea rând, când unul este mai 
bogat decât celălalt, cel sărac trebuie să fie 
nebun; dacă bogatul se poate arăta într-o 
haină mai frumoasă decât aproapele său, 
cel sărac nu mai are valoare pentru el, iar 
vechiul cântec porneşte cu tot avântul: 

Bogatul apasă pe sărac. 

Storcându-i sudoarea 

Şi ultima centimă. 

Aceşti îngeri vor fi şi ei invitaţi în 
capitolul următor ca oaspeţi în faţa oglinzii. 


În al patrulea rând, este desigur o 
mândrie diavolească şi murdară, ca unul să 
se urce pe  grumazul altuia, să-l 
dispreţuiască, să-l mintă, să-l înşele, să-l 
fure, să-l pizmuiască; e ceva ce bântuie 
acum în lume ca focul iadului. Vai şi amar! 
O, tu lume, unde ţi-ai lăsat smerenia? Unde 
ţi-e dragostea  îngerească? Unde ţi-e 
bunătatea? Când gura rosteşte astăzi: 
Dumnezeu să te aibă în pază, inima 
gândeşte: fii cu ochii-n patru, ori fereşte-te 
singur! 

O, tu regat îngeresc, cât erai de 
împodobit, şi ce speluncă a făcut diavolul 
din tine! Nu cumva crezi că eşti în floare? 
Dar eşti chiar în inima iadului, şi, de ţi-ar fi 
ochii deschişi, ai vedea. Sau crezi că spiritul 
e ameţit şi nu te vede? O, el te vede, nici 
vorbă; neruşinarea ta e.goală în faţa lui 
Dumnezeu. Eşti că muierea desfrânată, ce 
preacurveşii zi şi noapte, şi gura-ţi zice: 
sunt o fecioară imaculată! 

Ca o oglindă frumoasă şi falsă eşti tu 
pentru sfinţii îngeri. De te-ai căi măcar din 
inimă şi ai plânge după smerenia şi iubirea 
ta curată; sau ţintă ta cea mare e iadul? Toţi 
cei din această plămadă vor fi invitaţi în 
capitolul viitor. 


Despre primatul regal sau puterea celor 
trei Tegi îngereşti 

Aşa cum divinitatea este, în fiinţa ei, 
trinitară, născută din cele şapte spirite ale 
lui Dumnezeu, ca Tatăl, Piui şi Sf. Duh, unul 
Dumnezeu, în care stă toată puterea divină 
şi tot ceea ce există, şi fiind trei persoane 
de aceeaşi fiinţă şi nedespărţite, toate 
întruna, - tot astfel şi în acelaşi chip, când 
Dumnezeu s-a apucat şi i-a făcut pe îngeri, 
au fost creaţi aparte trei îngeri din cel mai 
bun miez al naturii, din fiinţa Treimii în 
natura lui Dumnezeu şi din aceeaşi forţă şi 
putere pe care Treimea le are în cele şapte 
spirite dumnezeieşti. Căci Treimea răsare în 
cele şapte spirite şi devine din nou viaţa şi 
inima lor; şi tot astfel şi cei trei regi 
îngereşti au răsărit fiecare în natura oştii 
sau locului său, fiind fiecare stăpânul firesc 
al locului şi cârmuitorul îngerilor; locus-ul îl 
păstrează însă pentru sine Trinitatea divină 
care este  neschimbătoare, iar regele 
păstrează conducerea îngerilor. 

Aşa cum Trinitatea divină este o fiinţă 
unitară în întreg Tatăl şi legată în 
încheieturile ei ca mădularele unui trup 
omenesc, şi toate locurile sunt ca un singur 
loc, chiar dacă un loc are o altă menire 


decât celălalt, cum au membrele omului, 
există totuşi un singur trup al lui 
Dumnezeu: astfel sunt legate şi cele trei 
ţinuturi, şi nu sunt separate între ele. 
Niciun rege îngeresc nu poate spune: acesta 
e regatul meu şi niciun alt rege n-are voie 
să pătrundă în el. Chiar dacă de la început a 
fost partea lui de moştenire naturală care a 
şi rămas, toţi ceilalţi regi şi îngeri sunt fraţii 
lui drepţi şi naturali născuţi dintr-un Tată, şi 
toţi moştenitori egali ai împărăției lui. 

Aşa cum spiritele originare ale lui 
Dumnezeu au fiecare un sediu natural al 
naşterii, păstrând fiecare pentru sine locus- 
ul său natural, şi alcătuind totuşi împreună 
cu celelalte spirite Dumnezeul unic, căci de 
n-ar fi ele n-ar fi nici el; tot astfel se înalţă 
toate unul într-altul, şi tot astfel e şi cu 
primatul sfinţilor îngeri, care n-are altă 
formă decât în Dumnezeu. 

De aceea toţi îngerii trăiesc laolaltă în 
pace şi dragoste în împărăţia Tatălui, ca 
nişte fraţi iubitori ce sunt. Şi nu există 
graniţă care să indice până unde are voie 
fiecare şi până unde nu. 

Un neştiutor ar putea întreba: Prin ce 
mijloace merg oare îngerii, sau încotro îşi 
îndreaptă ei paşii? 


Vreau să-ţi expun aici adevăratul temei: 
în cer nu există altul decât cel pe care-l 
găseşti aici în litere, căci spiritul pătrunde 
şi vede drept în adânc, ceea ce e şi lesne de 
înţeles. 

Întreaga natură a cerului stă în puterea 
celor şapte spirite originare, iar în cel de-al 
şaptelea stă natura sau comprehensiunea 
tuturor calităţilor; aceasta (natura) este 
luminoasă şi densă ca o ceaţă, dar foarte 
aparentă, ca o mare de cristal pe care o poţi 
vedea prin orice; însă, în felul acesta, 
întregul adânc este deasupra ei şi sub ea 
însăşi. 

Şi îngerii au asemenea trupuri, dar 
înjghebate mai sec, din miezul cel mai ales 
al naturii şi având strălucirea cea mai 
frumoasă din natură. 

Spre cel de-al şaptelea spirit al lui 
Dumnezeu se îndreaptă acum paşii 
îngerului; acest spirit este des ca o ceaţă şi 
luminos ca o mare cristalină; în ea se înalţă 
înl3 - Aurora sau răsăritul care se 
întrezăreştegerii deasupra lor şi coboară 
sub ei ca într-un înot după voinţă. Căci 
iuţeala lor e la fel de mare precum cea a 
puterii divine însăşi; dar unul poate fi mai 
iute decât altul, după calitatea lui. 


În acest al şaptelea spirit al naturii se 
înalţă şi fructul divin sau culoarea, şi tot 
ceea ce este comprehensibil având şi o 
formă, ca şi când îngerii ar locui în hăul 
dintre cer şi pământ, întrucât ei urcă şi 
coboară, şi oriunde ar fi picioarele lor se 
odihnesc ca şi cum ar sta pe pământ. 

Cei vechi au pictat îngerii cu aripi; ei n- 
au însă nevoie de ele, căci au mâini şi 
picioare, ca oamenii, dar în felul ceresc. 

În ziua învierii din morţi nu va mai 
exista deosebire între îngeri şi oameni, ci 
vor avea toţi o singură formă. Ceea ce voi 
demonstra limpede la locul potrivit, şi ceea 
ce însuşi Domnul nostru lisus Hristos arată 
clar când spune: la înviere vor fi toţi 
asemenea îngerilor lui Dumnezeu (Matei, 
22,30). 

Despre marea splendoare şi frumuseţe 
ale celor trei căpetenii de îngeri 

Aceasta-i zburătura pe care o azvârlii 
după câine ca să fugă; la acest verset, 
domnul Lucifer şi-ar smulge barba. 

la seama aici la adânc. 

Despre regele sau marele principe Mi h 
ail 

Mi h a îi se cheamă tăria lui Dumnezeu 
sau puterea lui, şi poartă acest nume în 


fapt, deoarece este din miezul celor şapte 
spirite originare şi întrupat din el, stând aci 
în locul lui Dumnezeu-Tatăl. 

Să nu se înţeleagă că el este Dumnezeu- 
Tatăl, care constă din cele şapte spirite în 
întreg adâncul şi este creator, ci că există în 
natură, între creaturi, şi una care, ca 
Dumnezeu-latăl în cele şapte spirite 
originare, domneşte între creaturi. 

Căci, făcându-se Dumnezeu pe sine 
creatură, el s-a făcut după Treimea sa; aşa 
cum în Dumnezeu Treimea este cea mai 
măreaţă şi mai aleasă formă, dar a cărei 
uimitoare proporţie, configuraţie Şi 
transformare nu pot fi judecate, întrucât, în 
acţiunea lui, Dumnezeu se arată atât de 
diferit şi de multiplu, el a creat şi cele trei 
căpetenii îngereşti sau arhanghelii, după 
primatul suprem al Trinității sale. 

Şi a creat arhanghelii după cele şapte 
spirite originare, după calitatea lor, cum 
sunt  Gabriel56, un prinţ îngeresc al 
sunetului sau al soliei repezi, Rafael57 şi 
încă alţii în regatul lui Mihail. 

Dar să nu înţelegi aceasta ca şi când 
aceşti îngeri  întrupaţi ar guverna în 
dumnezeire, adică în cele şapte spirite 
originare ale lui Dumnezeu, care sunt în 


afara creaturilor; nu, ci fiecare peste 
creaturile din jurul lui. 

Întocmai cum Sf. Treime guvernează 
existenţa infinită, diferitele figuri şi forme în 
divinitate transformându-le şi modelându-le, 
tot astfel şi cele trei căpetenii îngereşti, cei 
trei sunt stăpâni peste îngerii lor, până-n 
străfundul inimii, chiar dacă trupeşte nu se 
pot schimba, ca Dumnezeu însuşi care i-a 
creat, nici nu-i guvernează pe aceştia 
trupeşte şi nu le sunt obligaţi şi legaţi cum 
sunt legate între ele trupul şi sufletul. 

Căci regele este căpetenia lor, şi ei sunt 
mădularele regelui, iar prinții originari ai 
îngerilor sunt sfetnicii regelui sau 
ajutoarele lui, aşa cum sunt în om cele cinci 
simțuri sau cum sunt mâinile şi picioarele 
sau gura, nasul, ochii şi urechile, pentru ca 
regele să-şi împlinească cele ce are de 
făcut. 

Aşa precum toţi îngerii sunt obligaţi 
regelui, tot astfel şi regele e obligat lui 
Dumnezeu, creatorul lui, ca trupul şi 
sufletul. Căci trupul înseamnă Dumnezeu, 
iar sufletul căpetenia de îngeri care este în 
trupul lui Dumnezeu, unde a devenit 
creatură, şi veşnic rămâne în trupul lui 
Dumnezeu, precum sufletul în cuibul său; de 


aceea l-a glorificat şi Dumnezeu atât de sus, 
ca proprietate a lui, sau cum este glorificat 
sufletul în trup. 

In acest fel arată regele sau marele 
principe Mihail, asemenea lui Dumnezeu- 
Tatăl în glorificarea sau lumina lui, fiind un 
rege sau un principe al lui Dumnezeu pe 
muntele lui Dumnezeu, şi având locul sau 
reşedinţa în adâncul în care a fost zămislit. 

Acest spaţiu în care el şi îngerii săi au 
fost creaţi este regatul său, iar el este un fiu 
iubit al lui Dumnezeu-Tatăi în natură, un fiu 
creat de Tatăl şi de care Tatăl se bucură. 

Tu nu trebuie să-l asemui inimii sau 
luminii Tatălui, care este în întreg Tatăl şi 
care nu are acolo nici început, nici sfârşit, 
ca Dumnezeu-Tatăl însuşi. 

Căci acest principe este o creatură şi 
are un început, dar el este în Dumnezeu- 
Tatăl şi e legat cu el în dragostea sa ca un 
fiu iubit pe care l-a creat din sine însuşi. De 
aceea i-a pus cununa de lauri, a forţei şi a 
puterii, pentru a se şti că în cer nimic nu e 
mai presus, mai frumos şi mai puternic în 
afară de Dumnezeu în Trinitatea lui. Iar el 
este pe bună dreptate acel rege descris 
după cuviinţă în cunoaşterea spiritului. 

Despre al doilea rege, numit acum 


Lucifer din pricina căderii lui 

Aici, rege Lucifer, închide-ţi puţin ochii 
şi astupă-ţi urechile, ca să nu auzi şi să nu 
vezi; altminteri te vei ruşina crunt că pe 
jilţul tău şade altul şi neruşinarea ta va fi 
dezvăluită încă înainte de sfârşitul lumii, 
neruşinare pe care ai ţinut-o ascunsă şi 
înăbuşită din răsputeri. Acum voi descrie 
primatul tău regesc nu pentru a fi pe placul 
tāu, ci pentru a fi pe placul omului. 

Acest trufaş, mândru şi frumos rege şi-a 
pierdut adevăratul nume în căderea sa, căci 
se cheamă acum Lucifer, adică un izgonit 
din lumina lui Dumnezeu. Nu acesta era 
numele său la început, căci el a fost un 
principe sau un rege al inimii lui Dumnezeu, 
cel mai frumos între cei trei regi ai îngerilor 
în lumina cea limpede. 

Despre zămislirea lui 

Aşa cum Mihail a fost creat după 
calitatea, felul şi însuşirea lui Dumnezeu- 
Tatăl, tot astfel Lucifer a fost creat după 
calitatea, felul şi frumuseţea lui Dumnezeu 
Fiul, şi a fost legat cu el în iubire, ca un fiu 
iubitor a cărui inimă a stat şi ea în centrul 
luminii, ca şi când ar fi fost el însuşi 
Dumnezeu, iar frumuseţea lui, frumuseţea 
supremă. Căci leagănul lui, mama lui cea 


mai aleasă a fost Fiul lui Dumnezeu; acolo a 
stat şi s-a plămădit ca rege sau prinţ al lui 
Dumnezeu. 

Ţinutul, locul şi spaţiul său şi al oştii lui 
întregi, în care a devenit creatură şi care a 
fost regatul său, este cerul creat şi lumea 
aceasta, în care sălăşluim noi cu regele 
nostru lisus Hristos. 

Căci regele nostru şade în 
atotputernicia divină întocmai cum şedea 
regele Lucifer, pe tronul lui Lucifer cel 
izgonit, iar regatul a devenit acum al lui. Ei! 
mândre Lucifer, cum îţi place acum? 

Aşa cum Dumnezeu-latăl este legat cu 
Fiul său în mare iubire, tot astfel a fost 
legat Lucifer în mare iubire cu regele Mihail 
ca o singură inimă sau un singur Dumnezeu, 
pentru că izvorul Fiului lui Dumnezeu a 
ajuns până în inima lui Tucifer. Numai că 
lumina pe care Lucifer a avut-o în corp, a 
avut-o ca însuşire care a luminat cu lumina 
lui  Dumnezeu-Fiul, deci din afara lui, 
contopită sau încorporată ca una singură, 
deşi erau două, dar legate între ele precum 
trupul şi sufletul. 

Şi întocmai cum lumina lui Dumnezeu 
domneşte în toate puterile tatălui, a domnit 
şi el, Lucifer, în toţi îngerii săi ca un 


puternic rege al lui Dumnezeu, şi a purtat 
pe cap cea mai frumoasă cunună a cerului. 

Voi lăsa acum lucrurile aci, aşa cum 
sunt, pentru că voi avea atât de mult de-a 
face cu el, în alt capitol, încât să-i mai 
îngăduim să se fălească cu coroana lui, care 
în curând îi va fi retrasă. 

Despre cel de-al treilea rege îngeresc, 
numit Uriel58 

Acest fericit principe sau rege îşi are 
numele de la lumină sau de la fulger, sau de 
la originea luminii, care înseamnă 
Dumnezeu-Duhul Sfânt. 

Aşa cum Duhul Sfânt porneşte din 
lumină, formează şi alcātuieşte totul, 
domnind în totul, tot astfel este şi forța şi 
gingăşia heruvimului care este regele şi 
inima tuturor îngerilor săi, adică e destul ca 
îngerii lui să-l privească, pentru ca ei să fie 
contaminaţi de voinţa sa. 

Aşa cum voinţa inimii contaminează 
toate membrele trupului, pentru ca întregul 
trup să facă ceea ce a hotărât inima, sau 
cum Duhul Sfânt se înalţă în centrul inimii 
şi luminează toate membrele în întreg 
trupul, tot astfel contaminează şi heruvimul 
cu întreaga lui strălucire şi voinţă pe toţi 
îngerii săi, ca ei să fie toţi laolaltă un singur 


trup, şi regele inima acelui trup. 

Acest minunat şi frumos principe a fost 
creat după felul şi calitatea Sfântului Duh, 
şi este într-adevăr un strălucit principe al 
Domnului, legat în iubire cu ceilalţi principi 
ca o singură inimă. 

Aceştia sunt cei trei principi sau regi ai 
Domnului în cer, când fulgerul vieţii, adică 
Fiul lui Dumnezeu se înalţă în mijlocul 
cercului vieţii şi în spiritele originare ale lui 
Dumnezeu, arătându-se triumfător; se înalţă 
atunci şi Sfântul Duh biruindu-se pe sine. În 
această înălţare urcă şi Sfânta Treime în 
inima acestor trei regi, şi fiecare din ei 
triumfă după calitatea şi felul său. 

In această înălţare, oastea îngerească a 
întregului cer triumfă şi se bucură, cântând 
frumosul Te Deum Laudamus. În această 
înălţare a inimii, mercuriul e trezit în inimă, 
precum şi în întregul salnitru al cerului; 
atunci se înalţă în dumnezeire minunata şi 
frumoasa alcătuire a cerului în felurite 
culori şi feluri, şi fiecare /spirit/ se arată în 
forma sa deosebită. 

Cu nimic nu pot asemui cerul decât cu 
cele mai curate pietre scumpe, ca rubinul, 
smaraldul, delfinul, onixul, safirul, 
diamantul,  jaspul,  hyacintul,  ametistul, 


berilul, sardiniul, granatul. 

În astfel de culori şi feluri se arată cerul 
natural al lui Dumnezeu, în înălţarea 
spiritelor divine; când străluceşte şi lumina 
Fiului lui Dumnezeu, totul este asemenea 
unei mări luminoase de culorile pietrelor 
mai sus pomenite. 

Despre minunata proporţie, 
transformare şi înălţare a calităţilor în 
natura cerească 

Întrucât spiritul configurației cereşti ne 
ajută să înţelegem, nu mă pot abţine să nu 
scriu astfel şi să las mână liberă celui ce 
vrea să fie aşa. Chiar dacă diavolul ar vrea 
să trezească batjocura şi disprețul, eu nu 
întreb de nimic şi mi-e de-ajuns 
încântătoarea revelaţie a lui Dumnezeu, 
oricât m-ar lua în zeflemea uneltele Satanei, 
până ce vor avea parte de ruşinea cea 
veşnică şi de chinurile căinţei. 

Nici eu nu m-am urcat în cer să văd cu 
ochii mei trupeşti şi cu atât mai puţin nu mi- 
a relatat cineva. Căci de-ar veni la mine 
chiar un înger şi mi-ar spune, eu tot n-aş 
putea să pricep fără luminarea lui 
Dumnezeu şi cu atât mai puţin să cred. 
Pentru că mereu aş fi în îndoială, chiar de 
m-ar ocroti un înger bun, ştiut fiind că 


diavolul se poate travesti şi sub forma unui 
înger pentru a-i ispiti pe oameni (2, 
Corintieni, 11,14). 

Dar fiindcă spiritul se naşte în centrul 
sau în cercul vieţii, ca o lumină 
strălucitoare, asemenea naşterii divine sau 
înălţării Sfântului Duh, cu imbold arzător al 
spiritului, eu nu-i pot rezista, oricât ar râde 
lumea de mine. 

Spiritul adevereşte, fie şi cât de relativ, 
că fulgerul se înalţă în întregul cerc al 
acestei lumi, pentru care acest spirit este 
un mesager sau un vestitor al zilei. În omul 
care nu va fi cuprins la timpul acela în 
naşterea Sfântului Duh, nici nu se va înălța 
în veci această naştere, ci el rămâne în 
izvorul întunericului, ca o cremene tare şi 
moartă, în care se ridică veşnic izvorul 
mâniei şi al stricăciunii; el va zeflemisi 
atunci în vecii vecilor în naşterea grozăviei 
iadului, căci de ce calitate va fi pomul, vor fi 
şi fructele lui. 

Viaţa ta se scurge între rai şi iad; în 
care vei semăna, din acela vei culege şi 
aceea va fi hrana ta în veşnicie. Vei semăna 
dispreţ şi batjocură, dispreţ şi batjocură vei 
aduna, şi amândouă vor fi hrana ta. 

De aceea, fiu al omului, ia seama şi nu 


te încrede prea mult în înţelepciunea 
lumească; ea este oarbă şi este născută aşa; 
dacă însă fulgerul vieţii se naşte în ea, ea nu 
mai este oarbă, ci vede. Căci (Joan, 3,7), 
lisus spune: Trebuie să vă naşteţi din Nou, 
altfel nu puteţi intra în împărăţia cerului. 
Cu adevărat, omul trebuie să se nască în 
acest fel, în Duhul Sfânt care răsare în apa 
dulce originară a inimii, în fulger. 

De aceea a şi orânduit lisus botezul sau 
naşterea din nou a Sfântului Duh în apă, 
fiindcă naşterea luminii se înalţă în apa cea 
dulce a inimii. Ceea ce este o mare taină, 
care a rămas ascunsă până în ziua de azi 
tuturor oamenilor din lume, şi pe care o voi 
descrie clar şi o voi dovedi la locul cuvenit. 

Observă acum configuraţia cerului. 

Când priveşti această fericire ai în faţa 
ta un model al cerului: astrele trebuie să 
rămână neschimbate până la sfârşitul 
timpului acesta, tot astfel trebuie să rămână 
neschimbaţi îngerii în veşnicia cerului. 

Elementele înseamnă minunata 
proporţie şi transformare a configurației 
cereşti, căci aşa cum adâncul dintre astre şi 
pământ îşi schimbă necontenit înfăţişarea 
fiind când frumos şi limpede, când tulbure, 
având ba vânt, ba ploaie, ba zăpadă, şi fiind 


când albastru, când verzui, când alburiu, 
când întunecos, - tot astfel se schimbă şi 
cerul, luând diverse culori şi forme, dar nu 
în felul acestei lumi, ci în felul înălţării 
spiritelor lui Dumnezeu, în care veşnic 
străluceşte lumina Fiului; însă uneori, 
înălţarea în naştere este mai mare, şi de 
aceea minunata înțelepciune a lui 
Dumnezeu este incomprehensibilă. 

Pământul înseamnă natura cerească sau 
cel de-al şaptelea spirit natural, în care 
răsar  alcătuirile, formele şi culorile. 
Păsările, peştii şi animalele înseamnă 
diversele forme ale figurilor din ceruri. 

Trebuie să ştii aceasta, şi spiritul în 
fulger o dovedeşte, că în cer răsar tot felul 
de figuri, asemenea animalelor, păsărilor şi 
peştilor acestei lumi, dar de formă, claritate 
şi natură cerească, precum şi tot felul de 
arbori, de plante şi de flori. Şi aşa cum 
răsar, tot aşa se duc, dispar; căci ele nu se 
întrupează asemenea îngerilor, pentru că 
sunt altfel figurate în naşterea calităţilor ce 
se înalţă în spiritul natural. 

Când o figură se formează într-un spirit, 
ea îşi începe existenţa şi spiritul intră în 
luptă cu altul de care e învins; figura se 
desparte din nou sau se transformă, totul 


după felul calităţilor; în Dumnezeu, acest 
lucru e ca un joc sfânt. 

De aceea şi creaturile acestei lumi, ca 
animale, păsări, peşti ori viermi, n-au fost 
create ca fiinţe veşnice, ci trecătoare, 
întocmai ca figurile cerului care şi ele trec. 
Amintesc aici despre aceste lucruri doar în 
treacăt; mai încolo, la facerea lumii, le vei 
găsi scrise pe-ndelete. 

CAPITOLUL. XIII 

DESPRE  GROAZNICA,  JALNICA ŞI 
TICĂLOASA CĂDERE A REGATULUI LUI 
LUCIFER 

Vreau să aduc în faţa acestei oglinzi pe 
toţi trufaşii, lacomii, pizmăreţii şi mânioşii, 
să vadă originea trufiei, lăcomiei, pizmei şi 
mâniei, precum şi urmările şi răsplata lor. 

Invăţaţii au adus multe şi felurite 
mostre privind începutul păcatelor şi 
originea diavolului şi s-au sfădit între ei, 
crezând fiecare că ţine toporul de coadă şi 
totuşi, lucrurile le-au rămas tuturor până 
acum ascunse. 

Dar fiindcă acum vor să li se arate pe 
de-a-ntregul ca într-o oglindă luminoasă, e 
de presupus că ziua cea mare a revelaţiei, a 
arătării lui Dumnezeu s-a apropiat, iar 
înverşunarea şi focul aprins se vor despărţi 


de lumină. 

De aceea, nimeni să nu se facă singur 
orb, căci vremea restituirii a ceea ce pânul 
a pierdut, a sosit, zorile încep a se ivi; e 
timpul să ne trezim din somn. 

Se pune întrebarea: care este oare 
izvorul primelor păcate ale regatului lui 
Lucifer? 

Aici trebuie să cercetăm din nou cel mai 
mare adânc al divinității din care Lucifer a 
devenit o creatură, sau ceea ce în el a fost 
primul izvor al răului. Se justifică aci atât 
diavolul şi oastea lui, cât şi toţi oamenii 
lipsiţi de Dumnezeu care, în stricăciune, se 
văietă mereu că Dumnezeu e nedrept cu ei 
şi îi alungă. 

Lumea de acum poate chiar spune că 
Dumnezeu a hotărât aşa în divanul său, ca 
unii oameni să fie fericiţi şi unii osândiţi; de 
aceea l-a urgisit pe Lucifer, pentru ca ei să 
slujească de pildă a mâniei dumnezeieşti. 

Întocmai ca şi când iadul sau răutatea 
ar fi fost din veci, iar Dumnezeu ar avea în 
planul său ca în ele să existe neapărat 
făpturi, - se încearcă a se dovedi aceasta cu 
scrieri, de către unii care nu au nici 
cunoaşterea Dumnezeului adevărat, nici 
înţelegerea scrierii, deşi în scrieri sunt 


atâtea lucruri înşelătoare. 

Hristos spune că diavolul a fost dintru 
început un* ucigaş şi mincinos, şi nu a 
existat niciodată în adevăr, căci n-a avut 
adevăr într-însul (Joan, 8,44). Dar fiindcă 
aceiaşi jurişti şi disputanţi continuă să-i 
rămână fideli şi răsucesc adevărul Domnului 
în minciuni, făcând din Dumnezeu un diavol 
însetat şi furios, care a născocit răul şi încă 
îl vrea, sunt şi ei deopotrivă cu diavolul, 
ucigaşi şi mincinoşi. 

Căci precum diavolul este fondatorul şi 
tatăl iadului şi afuriseniei, şi însăşi calitatea 
iadului l-a întărit şi pregătit pentru scaunul 
său regesc, tot astfel există şi asemenea 
scriitori, maeştri ai minciunii şi afuriseniei, 
care slujesc pe diavol  confirmându-i 
minciunile, şi fac din Dumnezeul milostiv, 
bun şi iubitor, un ucigaş şi un corupător, 
răstălmăcindu-i adevărul în minciună. 

Căci în Profeţi, Dumnezeu spune: 
Adevăr grăiesc vouă, nu doresc moartea 
păcătosului, ci îndreptarea lui (Ezechiel, 
33,11). Iar în Psalmi stă scris: Tu nu eşti un 
Dumnezeu care să vrea răul (Psalmi, 5,5) 
59. 

Pentru aceasta a dat Dumnezeu 
oamenilor legi, oprind răul şi poruncind 


binele. Dacă Dumnezeu ar vrea şi răul şi 
binele, ar fi în contradicţie cu el însuşi, şi ar 
însemna că o dezbinare s-a produs în 
divinitate, şi o parte e împotriva celeilalte, 
şi una o corupe pe cealaltă. 

Cum stau lucrurile aci sau cum şi-a luat 
răutatea izvorul, originea şi începutul, voi 
explica în chipul cel mai simplu şi mai 
adânc. 

Pentru aceasta a chemat spiritul şi i-a 
convocat pe toţi oamenii rătăciţi şi ispitiţi 
de diavol, la şcoală, în faţa acestei oglinzi ca 
să-l privească drept în inimă. Cel ce nu vrea 
să se ferească de minciunile lui, deşi îi stă 
în putere s-o facă, acela n-are scăpare nici 
aici, nici acolo; cine vrea să semene alături 
de el, va culege împreună cu el. În centrul 
fulgerului se arată că recolta e gata; fiecare 
va culege ce a semănat. 

Acum vreau să împrumut cu dobândă 
talerul ce mi s-a încredinţat, aşa cum mi s-a 
poruncit; cine vrea să facă negoţ şi camătă 
cu mine, e liber s-o facă, fie că e creştin, 
evreu, turc ori păgân, mi-e totuna; prăvălia 
mea e deschisă oricui, şi nimeni nu trebuie 
să fie speculat ori înşelat, ci servit cum se 
cuvine60. 

Totul se face la lumina zilei, fiecare 


tratează cum îi convine pentru ca stăpânul 
său să aibă câştig; eu trebuie să am grijă, 
căci nu orice negustor se pricepe la marfa 
mea, unora le poate fi necunoscută, şi apoi 
nu toţi vorbesc limba mea. 

De aceea, vreau să avertizez pe fiecare 
să se tocmească cu grijă şi să nu dea a se 
înţelege că e bogat şi nu poate sărăci; într- 
adevăr, am tocmit mărfuri minunate şi nu 
oricine se pricepe la ele. 

Intrucât vreunul s-ar putea încurca în 
treburi şi s-ar putea nenoroci numai din 
vina lui, el are fără îndoială nevoie în inima 
lui de o lumină care să-i călăuzească 
intelectul şi sufletul. 

Altminteri să nu vină în prăvălia mea, 
căci ar însemna să se înşele singur. Pentru 
că marfa pe care am pus-o eu la vânzare 
este foarte aleasă şi scumpă, şi cere un 
intelect pătrunzător, de aceea ia bine 
seama, nu urca prea sus unde nu vezi nicio 
scară, că te prăbuşeşti. 

Mie mi-a fost arătată însă scara lui 
Iacob, pe care am urcat până la cer şi mi-am 
primit marfa pe care am pus-o ia vânzare; 
dacă cineva vrea să urce după mine, să aibă 
grijă să nu fie băut, şi să-şi încingă sabia 
spiritului. 


Căci va trebui să urce prin îngrozitoare 
hăuri, care-i aduc adesea amețeli şi dureri 
de cap; apoi va trece prin mijlocul iadului, 
unde va îndura batjocură şi luare în 
derâdere. 

In această luptă a trebuit să le îndur şi 
eu adesea cu inima tristă; soarele mi se 
stingea de multe ori şi răsărea iarăşi şi cu 
cât se stingea mai des, cu atât strălucea mai 
frumos când răsărea din nou. 

Scriu acestea nu spre lauda mea, ci, în 
cazul că ţie îţi va merge la fel să nu disperi, 
pentru că într-adevăr e vorba de o luptă 
grea pe care o dăm între cer şi iad cu 
diavolul, care este tartor puternic. 

De aceea, ia bine seama, să îmbraci 
platoşa spiritului când intri în prăvălia mea; 
altfel nu vei şti să târguiodi această marfă. 
Mai bine să refuzi a te bate cu diavolul şi cu 
lumea, căci s-ar putea să nu învingi; şi dacă 
nu învingi, lasă cartea mea în pace şi rămâi 
la ceea ce ai fost; altfel va fi rău de tine. Să 
nu te înşeli; Dumnezeu nu se lasă batjocorit 
(Gal, 6,7). 

Este într-adevăr o potecă îngustă care 
duce la Dumnezeu prin porţile iadului; cel 
ce se încumetă trebuie să îndure apăsare, 
chiar strivire din partea diavolului; căci 


trupul omenesc e tânăr şi fraged, iar 
diavolul e aspru* uscat, tare, întunecos, 
amar, acru, când fierbinte, când rece; 
amândouă se suportă greu laolaltă. 

De aceea, vreau să-l previn pe cititor cu 
toată sinceritatea, sfătuindu-l, în ce priveşte 
această mare taină, că dacă nu înţelege 
lucrurile, şi totuşi ar vrea să le înţeleagă, să 
roage pe  Dumnezeu-Sfântul Duh, să-l 
lumineze, revărsându-şi harul asupra lui. 

Fără luminarea Duhului Sfânt nu vei 
înţelege această taină, căci există în spiritul 
omului un lacăt puternic, care trebuie mai 
întâi descuiat şi niciun om n-o poate face; 
pentru că singurul deschizător e Sfântul 
Duh. 

Întrucât vrei să ai o poartă deschisă în 
divinitate, trebuie să te legeni în dragostea 
lui Dumnezeu; ţi-am pus aceste cuvinte aici, 
ca o simplă înştiinţare. 

Acum, observă. 

Orice înger este creat în cel de-al 
şaptelea spirit originar, care este natura, 
din care s-a alcătuit trupul său şi i-a fost dat 
lui în stăpânire, fiind liber aşa cum întregul 
Dumnezeu este liber. 

În afara lui n-are niciun imbold; 
imboldul şi mobilitatea lui stau în trupul 


său, care este în felul lui Dumnezeu întreg, 
al luminii şi cunoaşterii lui, iar viaţa i se 
naşte în modul în care se zămisleşte 
întreaga fiinţă divină. Căci trupul este 
încorporarea spiritului natural şi le 
cuprinde în sine pe celelalte şase, care se 
nasc în trup întocmai ca în divinitate. 

Lucifer a avut trupul cel mai puternic şi 
mai frumos din ceruri, dintre toţi prinții lui 
Dumnezeu, iar lumina, pe care o năştea 
mereu în trupul său, era încorporată cu 
inima sau Fiul lui Dumnezeu ca într-un 
singur lucru. 

Dar când a văzut el cât este de frumos 
şi când a simţit naşterea lui lăuntrică şi 
marea lui putere, spiritul său, născut de el 
în trup, adică sufletul său animal“ sau fiul, 
sau inima, s-a desprins, s-a nrpt din dorinţa 
de-a triumfa asupra naşterii divine şi a se 
înălța deasupra inimii lui Dumnezeu. 

Observă aci adâncul. 

În izvorul central care este inima, 
răsare naşterea; calitatea aspră se freacă cu 
cea amară şi cu căldura, şi aprind lumina; 
acesta este fiul cu care trupul este mereu 


4 Autorul numeşte sufletul animalic de la anima. Dar, amin- tindu-şi că 
dealtfel prin suflet animalic se înţelege omul natural, animalic, nu a 
mai fost folosit ulterior această expresie Ia desemnarea fiinţei 
superioare, spiritua'ie. (Edit. Ambrosius Barili, 1831). 


însărcinat şi care-l luminează şi îi dă viaţă. 

Această lumină din Lucifer a fost atât 
de frumoasă, încât a întrecut înfăţişarea 
cerului, şi în această lumină era intelectul 
perfect, căci cele şapte spirite originare 
nasc aceeaşi lumină. 

Ori cele şapte spirite originare sunt 
părintele luminii şi pot permite naşterea 
acesteia oricât vor ele; totodată lumina nu 
se poate ridica mai sus decât îi îngăduie 
spiritele originare. 

Dar, odată lumina născută, ea le 
luminează pe toate cele şapte, încât toate 
şapte sunt înţelegătoare şi consimt la 
naşterea luminii. 

Însă fiecare din cele şapte spirite are 
puterea să-şi schimbe voinţa după nevoie, 
şi, când se întâmplă aceasta, spiritul nu 
poate triumfa, ci trebuie să-şi lepede 
strălucirea. De aceea sunt toate cele şapte 
spirite în plină forţă, şi fiecare are hăţurile 
în mână, putând să le menţină şi să nu lase 
spiritul născut să triumfe mai mult decâti 
se cuvine. 

Cele şapte spirite care sunt în înger şi 
care nasc lumina şi intelectul, sunt legate 
cu Dumnezeul întreg, încât ele nu trebuie să 
califice în alt fel, nici mai mult nici mai 


intens, decât Dumnezeu însuşi, ci într-un 
singur şi acelaşi mod. Aceasta, întrucât ele 
nu sunt decât o parte dintr-un întreg şi nu 
întregul însuşi, căci Dumnezeu le-a creat 
din sine pentru ca ele să califice în aceeaşi 
formă şi acelaşi mod ca Dumnezeu însuşi. 

Dar, în Lucifer, spiritele originare n-au 
făcut acest lucru, ci, văzând că şedeau în 
primatul suprem, ele se agitară atât de tare, 
încât spiritul născut de ele deveni foarte 
arzător şi urcă în izvorul inimii, ca o 
fecioară orgolioasă. 

Dacă spiritele originare ar fi calificat 
frumos şi cuminte, cum făceau înainte de a 
deveni creaturi, când erau în comuniune cu 
Dumnezeu înainte de Facere, ar fi născut şi 
ele în ele însele un fiu gingaş şi blând, care 
ar fi fost asemenea Fiului lui Dumnezeu, iar 
lumina în Lucifer şi Fiul lui Dumnezeu ar fi 
fost un singur şi acelaşi lucru, o singură 
îmbrăţişare, o singură contaminare, o dulce 
ajutorare, o inimă, o luptă, un joc sfânt. 

Căci marea lumină care este inima lui 
Dumnezeu, s-ar fi jucat duios şi delicat cu 
mica lumina din Lucifer, care ar fi fost ca un 
mic fiu întru Lucifer şi deci asemenea unui 
frăţior iubit al inimii lui Dumnezeu. 

În acest scop i-a creat Dumnezeu-Tatăl 


pe îngeri pentru ca în jocul dragostei lui, 
aşa cum el este multiplu în calităţile sale şi 
incomprehensibil în schimbarea sa, tot 
astfel micile spirite sau micile lumini ale 
îngerilor, care sunt ca Fiul lui Dumnezeu, să 
se joace frumos şi gingaş în faţa inimii 
Creatorului în marea lumină, pentru ca 
bucuria din inima lui Dumnezeu să poată fi 
sporită, şi să se desfăşoare, în acest fel, 
jocul cel sfânt în Dumnezeu. 

Cele şapte spirite ale naturii în înger să 
se joace gingaş şi cuminte şi să se înalțe în 
Dumnezeu-latăl lor, precum făcuseră 
înainte de-a fi devenit fiinţe create, şi să se 
bucure în fiul lor nou născut din ele însele, 
care este lumina şi intelectul trupului lor. Şi 
să se urce uşor şi blând lumina aceasta în 
inima lui Dumnezeu şi să se bucure în 
lumina lui ca un copilaş lângă mama sa, 
care l-ar copleşi cu dragostea ei fierbinte şi 
cu dulci sărutări. 

In această lumină trebuia să urce tonul 
şi să răsune cu cântece de bucurie, cu 
felurite muzici şi strigăte de veselie, în care 
toate calităţile să se bucure şi fiecare spirit, 
să-şi facă lucrarea sa divină ca Dumnezeu- 
Tatăl însuşi. De aceste lucrări aveau 
perfectă cunoştinţă cele şapte spirite, căci 


ele erau pătrunse de Dumnezeu-latăl şi 
puteau vedea, pipăâi, gusta, mirosi şi auzi tot 
ce săvârşea Dumnezeu-Tatăl lor. 

Dar când se ridicară în aprinderea cea 
tare, ele se-mpotriviră drepturilor naturale 
în alt fel decât făcuse Dumnezeu-Tatăl lor, şi 
aceasta deveni un izvor contra întregii 
divinităţi. Căci ele aprinseră  salnitrul 
corpului şi născură un fiu biruitor, care în 
calitatea aspra se făcu tare, dur, întunecos 
şi rece, în cea dulce fierbinte, amar şi focos. 
Sunetul deveni o puternică rezonanţă de 
foc, iubirea o duşmănie trufaşă faţă de 
Dumnezeu. 

Mireasa aprinsă rămase atunci în cel 
de-al şaptelea spirit natural, ca o bestie 
fudulă, închipuindu-şi că e deasupra lui 
Dumnezeu şi nu are ega. Iubirea se răcise, 
inima lui Dumnezeu n-o putea atinge, căci 
exista între ele o repulsie; inima lui 
Dumnezeu se legăna dulce şi iubitoare, dar 
inima îngerului era întunecată, dură, rece şi 
arzătoare. 

Inima lui Dumnezeu trebuia să se 
unească cu inima îngerului, dar nu se mai 
putea, pentru că ar fi fost tare contra moale, 
acru contra dulce, întuneric contra lumină, 
foc contra călduţ şi bumnete asurzitoare 


contra unei muzici armonioase. 

Ascultă Lucifer, cine e vinovat că ai 
devenit diavol? Dumnezeu, aşa cum îţi place 
să minţi? 

O, nu! Tu însuţi, spiritele originare din 
trupul tău, care eşti tu însuţi şi care au 
născut un asemenea fiu. Tu nu poţi spune că 
Dumnezeu a aprins salnitrul din care te-a 
creat, ci spiritele tale originare au făcut-o, 
după ce ai fost prinţ şi rege al lui 
Dumnezeu. 

De aceea, când tu spui că Dumnezeu te- 
a făcut astfel sau că te-a alungat fără motiv 
temeinic din locus-ul tău, eşti un mincinos şi 
un ucigaş, pentru că întreaga oştire a 
cerului stă mărturie împotriva ta că singur 
ţi-ai pricinuit calitatea veninoasă. 

Dacă nu este aşa, treci în faţa lui 
Dumnezeu şi răspunde; dar tu o ştii bine şi 
n-ai curajul să-l priveşti. Ori e mai bine să 
renunţi la sărutarea binevoitoare a Fiului lui 
Dumnezeu, ca să te răcoreşti? Când îţi vine 
bine, priveşte-l totuşi, poate ai să te vindeci. 

Dar aşteaptă puţin; pe scaunul tău stă 
altcineva care poate fi sărutat şi este un Fiu 
supus Tatălui său, şi face întocmai precum 
Tatăl. Mai aşteaptă doar o clipă, focul 
iadului te va săruta; mulţumeşte-te între 


timp cu cel la tinesc” până vei smulge mai 
mult; în curând îţi vei pierde coroana. 

Cineva s-ar putea întreba: Ce este 
această duşmănie a lui Lucifer împotriva lui 
Dumnezeu, fapt pentru care a fost izgonit 
din al său locus? 

Aş vrea, cititorule, să-ţi arăt aici miezul 
şi inima lui Lucifer, ca să vezi ce este un 
diavol sau cum a devenit el diavol; de aceea 
priveşte-l, dar nu-l chema la tine ca oaspe, 
căci este duşmanul pe faţă al lui Dumnezeu, 
al îngerilor şi oamenilor, în vecii vecilor. 

Dacă vei înţelege şi cuprinde bine 
aceasta, nu vei face din Dumnezeu un 
diavol, cum fac câte unii care spun că 
Dumnezeu a creat răul şi că tot el vrea să-i 
piardă pe cei ce slujesc diavolului şi-l ajută 
să-şi înmulțească minciuna; dar aceştia se 
condamnă ei singuri, sucind adevărul lui 
Dumnezeu şi schimbându-l în minciună. 

la seama. Întreaga divinitate are în cea 
mai interioară sau mai originară naştere a 
sa în miezul ei, o straşnică usturime, în 
vreme ce calitatea aspră, foarte astringentă, 
este o contracţiune înspăimântătoare, acră, 
întunecoasă şi rece, asemenea iernii când 
îngheaţă apele şi crapă lemnele. 


5 Catolicismul (n.tr.). 


Închipuieşte-ţi, pe o iarnă atât de 
geroasă, că şi soarele ar rămâne mereu 
acoperit: ar fi un frig şi o întunecime, încât 
viaţa n-ar putea exista. 

Aşa este calitatea aspră, în adâncul 
miezului ei, în singurătatea ei, fără celelalte 
calităţi în Dumnezeu, iar în străşnicia «ei, 
contracţiunea corpului şi tăria care-l usucă 
ar face cu neputinţă existenţa făpturilor. 

lar calitatea amară este un izvor 
cumplit de amar, tăios şi pătrunzător; ea 
divide şi destramă calitatea aspră şi dură şi 
creează mobilitatea. Între aceste două 
calităţi se naşte fierbinţeala din frecuşul, 
sfâşierea şi zbuciumul lor aspru, înverşunat 
şi amar care se urcă în calitatea amară şi 
dură ca o aprindere furioasă, trecând prin 
ea ca un puternic răsunet de foc. Din el ia 
naştere sunetul tare şi, într-o astfel de 
înălţare sau urcare, este închis şi fixat în 
calitatea aspră, pentru a face un corp care 
să persiste. 

Dacă în acest corp n-ar mai fi nicio 
calitate care ar putea stinge furia acestor 
patru calităţi, ar exista înăuntrul lor o 
continuă duşmănie, căci cea amară ar fi 
împotriva celei aspre, năpustindu-se asupra 
ei, sfâşiind-o sau sfărâmând-o. 


lar cea aspră ar fi împotriva celei amare 
strângând-o şi ţinând-o captivă, încât nu s- 
ar mai putea mişca. 

Împotriva acestor două ar fi cea 
fierbinte, înfuriind şi înfierbânţând totul cu 
sălbatica ei aprindere şi înălţare, şi fiind 
foarte contrară frigului. 

lar sunetul ar fi o mare duşmănie în 
toate celelalte, străbătând totul ca un 
furibund. 

Aceasta este, aşadar, cea mai profundă, 
cea mai interioară şi ascunsă naştere a lui 
Dumnezeu, după care. Îşi ia numele un 
Dumnezeu mânios şi zelos, cum se vede în 
cele zece porunci de pe muntele Sinai (2- 
Moise, 20,5; 5-Moise, 5,9). Într-o atare 
calitate stă iadul şi stricăciunea veşnică, 
precum şi veşnica duşmânie şi spelunca de 
ucigaşi. O astfel de creatură a devenit 
diavolul. 

Dar cum el este duşmanul declarat al 
lui Dumnezeu, şi, deşi apărătorii şi uneltele 
diavolului vor să-şi impună părerea că 
Dumnezeu a vrut şi răul şi binele, şi că 
Dumnezeu i-a creat pe unii oameni doar 
pentru osândă, - spiritul lui Dumnezeu îi 
cheamă în faţa acestei oglinzi; aci inima lor 
se va deschide şi vor vedea ce este 


Dumnezeu, cine este diavolul şi cum s-a 
făcut el diavol. 

Dacă inima ta nu este zăvorâtă în 
moarte prin reavoinţă şi defâimarea lui 
Dumnezeu, ori prin alte păcate îngrozitoare, 
trezeşte-te şi te uită. 

lau ca martori cerul şi pământul, 
împreună cu astrele şi elementele şi toate 
creaturile împreună cu omul în întreaga lui 
substanţă, că vreau să demonstrez clar şi 
limpede la locul cuvenit, adevărul celor 
relatate, mai cu seamă la crearea tuturor 
făpturilor. 

Dacă aceste lucruri nu-ţi sunt de-ajuns, 
roagă-l pe Dumnezeu să-ţi deschidă inima; 
vei vedea şi vei recunoaşte raiul şi iadul şi 
întreaga dumnezeire în toate calităţile ei; 
atunci vei înceta de bună seamă să-l justifici 
pe diavol. Eu nu-ţi pot deschide inima. 

14 - Aurora sau răsăritul care se 
întrezăreşte 

la acum aminte la adevărata naştere a 
lui Du în ne T zeu! 

lată, aşa cum am istorisit mai sus, aşa 
este naşterea lui Dumnezeu în fiinţa lui cea 
mai interioară în aceste patru calităţi, atât 
de pătrunzătoare. 

Dar tu trebuie să înţelegi la modul cel 


mai propriu. 

Calitatea aspră este, aşadar, tăioasă în 
propria sa cantitate, în ea însăşi, dar ea nu 
este singură sau în afara celorlalte, nici 
născută de la sine sau în sine, încât să fie 
complet liberă, ci celelalte şase spirite o 
nasc şi o ţin în frâu, lăsându-i atâta forţă 
câtă vor ele. Căci apa originară dulce ridică 
îndată biciul asupra calităţii aspre şi o 
îmblânzeşte, încât devine subţire, domoală, 
liniştită şi, în plus, foarte luminoasă. 

Faptul că ea este, în sine, atât de 
pătrunzătoare şi tăioasă, are drept scop ca 
prin contracţiunea ei să se poată forma un 
trup, altfel n-ar exista dumnezeirea şi cu 
atât mai puţin o creatură. Şi în această 
usturime este Dumnezeu un Dumnezeu 
ager, pătrunzător, atotînțelegător, 
atotcuprinzător, căci naşterea şi agerimea 
lui Dumnezeu e pretutindeni asemenea. 

Dar dacă e să-ţi descriu dumnezeirea în 
naşterea ei într-un fel concis şi foarte 
adânc, ar fi după cum urmează: închipuie-ţi 
că ar exista în faţa ta o roată cu şapte roţi 
care s-ar cuprinde una într-alta, astfel că ar 
putea merge în toate direcţiile: înainte, 
înapoi, de-a curmezişul, şi n-ar avea nevoie 
să întoarcă. Şi ar merge astfel încât mereu o 


roată, în învârtirea ei, ar naşte-o pe 
cealaltă, şi niciuna n-ar dispărea, ci toate 
şapte ar rămâne vizibile. Iar cele şapte roţi 
ar naşte mereu butucii de la mijloc după 
învârtirea lor, astfel încât butucul ar exista 
mereu liber, fără schimbare, iar roţile ar 
merge egal înainte, înapoi, în cruciş, pe 
deasupra ori pe dedesubt. Butucul ar naşte 
mereu spiţele care, la învârtire, n-ar suferi 
nimic şi n-ar pieri niciuna, învârtindu-se 
mereu împreună şi mergând încotro le mină 
vântul, fără a avea nevoie de întoarcere. 

lar acum, fii atent la ceea ce-ţi spun. 

Cele şapte roţi sunt cele şapte spirite 
ale lui Dumnezeu care se nasc mereu unul 
pe altul; este ca şi cum ai învârti o roată şi 
ar fi şapte roţi una într-alta, iar una s-ar 
învârti mereu altfel decât cealaltă în 
conţinutul ei; ar fi şapte roţi cu obezile lor 
una într-alta arătând ca o sferă perfectă. Cu 
toate acestea, cele şapte roţi se văd la 
fiecare învârtitură, fiecare roată în chip 
deosebit, cu toată constituţia ei: obezi, spiţe 
şi butuc. lar cei şapte butuci de la mijloc ar 
fi ca unul singur, care s-ar adapta la fiecare 
învârtitură, şi roţile ar naşte mereu aceiaşi 
butuci, iar butucul ar naşte mereu spiţele în 
toate cele şapte roţi. Şi n-ar dispărea nicio 


roată, niciun butuc, nicio obadă, nicio spiţă; 
şi aceeaşi roată ar avea şapte roţi, şi ar fi 
totuşi o singură roată care ar merge 
oriunde ar mâna-o vântul. 

Acum, iată. Cele şapte roţi una într-alta, 
pentru că fiecare o naşte pe cealaltă şi merg 
în toate părţile, dar niciuna nu dispare şi nu 
se întoarce, sunt cele şapte spirite originare 
ale lui Dumnezeu-Tatăl, care nasc în cele 
şapte roţi, în fiecare câte un butuc, şi totuşi 
nu sunt şapte butuci, ci numai unul singur 
care se potriveşte la toate cele şapte roţi. 

Şi aceasta este inima sau corpul cel mai 
intim al roţilor, prin care acestea se mişcă, 
iar el, butucul sau căpăţâna înseamnă Fiul 
lui Dumnezeu, pe care cele şapte spirite îl 
nasc necontenit, el fiind fiul tuturor celor 
şapte spirite, care califică toate în lumina 
lui; el este în centrul naşterii şi ţine toate 
cele şapte spirite ale lui Dumnezeu, care, în 
naşterea lor, se învârtesc odată cu el. 

Ceea ce înseamnă că ele urcă deasupra 
lor sau se lasă sub ele, înaintea lor sau 
îndărătul lor, ori de-a curmezişul; aşa este 
inima lui Dumnezeu mereu la mijloc, 
potrivindu-se întotdeauna fiecărui spirit 
originar. Astfel, există o singură inimă a lui 
Dumnezeu, şi nu şapte, care e mereu 


născută de toate cele şapte spirite, şi este 
inima şi viaţa tuturor celor şapte spirite. 

Spiţele, care sunt mereu născute de 
butuci şi de roţi, şi care se potrivesc la toate 
roţile în mişcare, iar rădăcina, cepul şi 
reazemul lor în care stau şi din care se 
nasc, semnifică Dumnezeu Duhul Sfânt, 
care din Tatăl şi Fiul purcede, aşa precum 
spiţele din butuc şi din roată, şi care totuşi 
rămân în roată. 

Întocmai cum spiţele sunt multe şi se 
învârtesc mereu în mijlocul roții, tot astfel 
Duhul Sfânt este  măiestrul roții lui 
Dumnezeu, formând şi alcătuind totul în 
întregul Dumnezeu. 

Dar roata are şapte roţi una într-alta şi 
un butuc care se potriveşte la toate şapte 
rotile şi toate şapte roţile merg la un singur 
butuc; astfel este Dumnezeu unul singur, cu 
şapte spirite originare unul  într-altul, 
născându-se mereu unul pe altul şi fiind un 
singur Dumnezeu, întocmai ca cele şapte 
roţi o singură roată. 

Ia aminte! 

Roata, în construcţia şi alcătuirea ei, 
înseamnă calitatea aspră care contractă 
întreaga fiinţă corporală a divinității, o ţine 
şi o usucă, pentru ca să dureze. lar apa 


dulce originară e născută de mişcarea sau 
înălţarea spiritelor, căci atunci când lumina 
se naşte în căldură, calitatea aspră se sperie 
de marea bucurie, şi aceasta e ca o 
renunțare sau o subţiere, iar fiinţa tare 
corporală cedează ca blândeţea. 

Spaima sau priveliştea luminii urcă 
uşor, blajin. Şi temător în calitatea aspră, 
fiind amară în apă; lumina o usucă şi o face 
blândă şi dulce. 

În aceasta constă viaţa şi bucuria, căci 
spaima ori fulgerul urcă în toate calităţile 
precum roata descrisă mai înainte, la a 
cărei învârtire cele şapte spirite se-nalţă 
unul într-altul şi se nasc ca într-un cerc, iar 
lumina străluceşte în centrul celor şapte 
spirite şi din nou străluceşte în toate 
spiritele şi toate spiritele triumfă şi se 
bucură în lumină. 

Aşa cum cele şapte roţi se mişcă pe un 
singur butuc ca pe inima lor, care le ţine şi 
ele ţin butucul, tot astfel şi cele şapte 
spirite nasc inima, şi inima ţine cele şapte 
spirite, şi totul este armonie în împărăţia 
divină a bucuriilor, a dragostei şi a 
sărutului. 

Căci dacă spiritele cu lumina lor se 
leagănă unul într-altul, se învârtesc şi se 


înalţă, se naşte mereu viaţa, pentru că 
fiecare spirit dă mereu celuilalt gustul său, 
adică se contaminează între ele. 

Astfel, fiecare gustă de la celălalt, simte 
pe celălalt, se aud prin sunet unul pe 
celălalt, iar sunetul sau tonul răzbate 
dinspre cele şapte spirite spre inimă şi urcă 
din inimă în fulgerul luminii şi acolo e 
armonie şi marea bucurie a Fiului lui 
Dumnezeu; şi toate cele şapte spirite 
triumfă şi se bucură în inima lui Dumnezeu, 
fiecare după calitatea sa. 

Căci în lumina din apa dulce, orice 
asprime, orice tărie, orice amărăciune ori 
fierbinţeală sunt îmblânzite şi domolite, şi în 
toate cele şapte spirite nu e decât o luptă 
gingaşă şi o naştere minunată, ca un sfânt 
joc dumnezeiesc. 

Dar naşterea lor tāioasă, iute, despre 
care am scris mai înainte, rămâne ascunsă 
ca un sâmbure, căci va fi îmblânzită de 
lumină şi de apa dulce. 

Aşa cum un măr verde, acru şi amar, 
este silit de soare să devină gustos şi bun de 
mâncat, şi îi savurăm toate calităţile, tot 
astfel îşi menţine şi divinitatea calităţile ei, 
dar ea luptă delicat şi uşor ca un joc 
îngeresc. 


Dacă însă spiritele originare s-ar ridica 
şi ar pătrunde iute unul într-altul şi s-ar 
freca tare şi s-ar strivi, s-ar stoarce apa 
dulce şi s-ar aprinde cu înverșunare 
fierbinţeala, atunci focul celor şapte spirite 
s-ar înălța ca în Lucifer. 

Aceasta este adevărata naştere a 
dumnezeirii care aşa a fost din vecii vecilor 
şi aşa rămâne în veci. Dar în regatul lui 
Lucifer corupătorul există o figură aşa cum 
am scris mai sus despre înverşunare; iar în 
această lume care şi ea este acum pe 
jumătate aprinsă, există, de asemenea, o 
altă figură până la ziua Readucerii; despre 
ea voi scrie mai încolo, la Facerea acestei 
lumi. 

Din acest minunat şi plăcut salnitru 
ceresc, adică din calităţile divine, a fost 
făcut şi regatul lui Lucifer, fără deosebire de 
celelalte două regate. Când Lucifer a fost 
creat, el era desăvârşirea întruchipată şi cel 
mai frumos prinţ al cerului, împodobit şi 
îmbrăcat cu cea mai strălucitoare lumină a 
Fiului lui Dumnezeu. Dacă însă Lucifer ar fi 
fost stricat în chiar zbuciumul Creaţiei, cum 
pretinde, n-ar fi avut niciodată perfecțiunea, 
frumuseţea şi limpezimea lui, ci ar fi fost de 
la bun început un diavol înverşunat şi 


întunecat, şi nu un heruvim. 

Despre sublima naştere şi frumuseţe a 
lui Lucifer 

lată, spirit mincinos şi ucigaş, îţi voi 
descrie aici regeasca ta naştere; cum te-a 
creat Dumnezeu şi cum ai devenit atât de 
frumos, în ce scop te-a creat Dumnezeu şi 
ce s-a ales de tine în trufia şi răzvrătirea ta. 

Dacă tu spui altfel, atunci minţi, pentru 
că cerul şi pământul sunt martori şi 
împreună cu ele toate făpturile, ba chiar 
întreaga divinitate, că Dumnezeu le-a creat 
spre slava lui din el însuşi şi te-a făcut 
principe şi rege dumnezeiesc ca pe principii 
Mihail şi Uriel. 

la seama. 

Când Dumnezeu s-a hotărât să creeze 
făpturi în sânul lui, el n-a aprins spiritele 
originare, căci ele ar fi ars în veci, ci a 
înduplecat cu blândeţe calitatea aspră. 
Aceasta a făcut să se contracte salnitrul 
divin şi să se usuce, încât a devenit un 
singur trup având în sine întreaga forţă 
divină a celor şapte spirite originare ale 
locului şi spaţiului şi cuprinzându-i pe îngeri 
ca proprietate a trupului care în veci nu 
poate şi nu trebuie să fie distrusă, ci care în 
veci trebuie să rămână trupului. 


Forţa prinsă sau încorporată a celor 
şapte spirite originare a avut însuşirea ei în 
trup şi s-a înălţat într-însul şi s-a născut 
după felul şi modul celor şapte spirite 
originare, cum se naşte întreaga divinitate. 

Mereu o calitate a născut-o pe cealaltă 
şi niciuna n-a pierit, ci persistă ca în 
întregul Dumnezeu; astfel s-a născut trupul 
întreg şi în Trinitate, după cum divinitatea 
în afara trupului se naşte în Trinitate. 

Dar trebuie să anunţ aici că Lucifer 
regele a fost întrupat din regatul său întreg 
ca inimă a locului sau spaţiului în care a fost 
creată întreaga lui oaste îngerească, ţinut în 
care el şi îngerii lui au devenit creaturi» şi 
pe care Dumnezeu îl sortise de la Facere ca 
spaţiu al unui regat îngeresc. Care spaţiu 
cuprindea cerul creat şi această lume, 
precum şi adâncul pământului şi al ținutului 
întreg. 

După calităţi au fost creaţi principii săi 
originari, precum şi sfetnicii regali şi toţi 
îngerii săi; trebuie să ştii că fiecare înger 
poartă în sine cele şapte spirite, dar unul 
singur din cele şapte este cel Principal. 

la aminte. Când regele a fost întrupat, 
ca o cuprindere a întregii sale oşti îngereşti 
şi a regatului său întreg, în acelaşi ceas şi în 


aceeaşi clipă (când a fost întrupat, el a avut 
în trupul său, ca însuşire, naşterea Sfintei 
Treimi  dumnezeieşti),|a se înțelege în 
libertate, nu esenţial, ci aşa cum focul 
străbate fierul şi fierul rămâne îier; sau cum 
lumina umple întunericul, iar izvorul 
înlunecat se preschimbă în lumină şi devine 
împărăţia bucuriei, dar la mijloc rămâne 
întunecat; aci înţelegem natura, căci spiritul 
se umple sau se împlineşte numai cu 
majestate]” - deci în acelaşi ceas şi aceeaşi 
clipă când a fost întrupat, s-a înălţat şi s-a 
născut în afară de creatură în Dumnezeu. 

Căci odată cu mişcarea trupului s-a 
înălţat şi naşterea în Dumnezeu cu mare 
triumf ca într-un rege nou născut, iar cele 
şapte spirite s-au arătat pline de bucurie şi 
de biruinţă. Şi îndată, în clipa aceea, lumina 
din cele şapte spirite s-a născut şi a răsărit 
în centrul inimii ca un nou născut fiu al 
regelui. Care îndată, chiar în clipa aceea, a 
transfigurat din centrul inimii trupul celor 
şapte spirite, iar lumina Fiului lui 
Dumnezeu a transfigurat acel trup din afara 
lui. 

Căci naşterea noului fiu în inima lui 
Lucifer a străbătut întreg trupul, fiul cel nou 
fiind glorificat şi primit călduros de Fiul lui 


Dumnezeu, din afara acelui trup şi dăruit cu 
cea mai mare frumuseţe a cerului după 
frumuseţea lui Dumnezeu-Fiul, căruia i-a 
fost ca o inimă sau o însuşire scumpă, 
însufleţită de întreaga divinitate. 

Şi tot de îndată, şpriţul fiului nou- 
născut în inima lui Lucifer a purces din 
lumina lui şi i-a ieşit pe gură, şi s-a pătruns 
cu Duhul Sfânt al lui Dumnezeu şi a fost 
primit cu cea mai înaltă bucurie ca un frate 
drag. 

Şi iat-o acum pe frumoasa mireasă; ce 
să scriu eu despre ea? N-a fost ea un 
principe al lui Dumnezeu, şi încă cel mai 
frumos dintre toţi şi în dragostea lui 
Dumnezeu, ca> un fiu iubit al creaturilor? 

Despre groaznicul, trufaşul şi ticălosul 
început al păcatului, supremul adânc 

la aminte aici. Când regele Lucifer a 
fost zămislit atât de frumos, de minunat şi 
de sfânt, ar fi trebuit să înceapă a lăuda, a 
slăvi şi cinsti pe Dumnezeu creatorul său, şi 
să facă ceea ce făcea acesta. 

Căci Dumnezeu creatorul său califica 
blând şi suav, cu gingăşie şi delicateţe, în 
vreme ce spiritele originare în Dumnezeu se 
iubeau necontenit unul pe altul şi se 
contaminau între ele, ajutându-se voioase în 


strălucirea divină, să plăsmuiască neîncetat 
şi să dea formă. 

— Din această pricină răsar mereu în 
pompa cerească figuri şi  plăsmuiri 
frumoase, şi împreună cu ele tot felul de 
culori şi fructe pe care le produc spiritele 
originare ale lui Dumnezeu, făcând în 
Dumnezeu acest joc divin. 

Dar iată! Dat fiind că Dumnezeu 
întrupase din sine creaturi veşnice, acestea 
nu puteau califica în pompa cerească în 
acelaşi fel ca Dumnezeu. Căci până la urmă, 
ele nu fuseseră astfel formate, întrucât 
Creatorul le încorporase într-un fel mai 
uscat din trupul unui înger când acesta s-a 
aflat şi a rămas în divinitatea sa, pentru ca 
cele şapte calităţi să devină mai tari şi mai 
aspre, iar tonul sau sunetul să devină mai 
puternic, pentru ca atunci când cele şapte 
calităţi din înger, din centrul inimii lui, vor 
duce lumina şi spiritul prin inima şi gura 
îngerului în puterea divină - să se audă în 
puterea tuturor calităţilor în Dumnezeu 
cântând şi trâmbiţând o muzică dulce în 
plăsmuirile sau calificările lui Dumnezeu, 
înălțându-se ca o voce iubitoare şi plină de 
farmec în toate creaţiile lui. 

Când Sfântul Duh plăsmuieşte fructul 


ceresc ar trebui ca sunetul care porneşte 
din îngeri în slava lui Dumnezeu să fie în 
centrul formării fructului, fiindcă fructul 
este hrana îngerilor. 

De aceea ne rugăm în Tatăl nostru: dă- 
ne pâinea noastră cea de toate zilele. 
(Matei, 6,11). Pentru că acelaşi sunet sau 
acelaşi cuvânt - dă - pe care, din centrul 
luminii noastre, prin spiritul nostru animalic 
(sufletesc) îl scoatem din gură în puterea 
divină, trebuie, în puterea divină, să ajute la 
formarea sau naşterea pâinii noastre de 
fiecare zi, pe care după aceea, ne-o dă Tatăl 
ca hrană. 

Şi când sunetul nostru se întrupează în 
sunetul lui Dumnezeu şi se formează astfel 
fructul, trebuie să ne găsească sănătoşi şi în 
dragostea lui Dumnezeu şi să primim hrana 
ca un drept natural, pentru că sufletul 
nostru în dragostea lui Dumnezeu a ajutat la 
formarea şi alcătuirea acelui fruct. 

Aci se ascunde cea mai interioară şi mai 
mare profunzime a lui Dumnezeu. Adună-ţi 
gândurile, omule, căci la locul potrivit îţi voi 
lămuri în amănunt. 

În acest scop i-a creat Dumnezeu pe 
îngeri, şi ei chiar fac ceea ce face 
Dumnezeu, căci spiritul lor, care din centrul 


şi inima luminii lor urcă în puterea celor 
şapte spirite originare, porneşte de la gură, 
întocmai ca Dumnezeu Sfântul Duh de la 
Tatăl şi Fiul, şi ajută la tot ce se formează şi 
se plăsmuieşte în Dumnezeu (adică în 
natura divină) prin mercurius, prin cântec şi 
vorbire şi prin jocul bucuriei. 

Căci aşa cum Dumnezeu lucrează în 
natură tot felul de forme, de alcătuiri, 
plante, fructe, culori, tot astfel fac şi îngerii, 
simplu de tot, copilăreşte, fie că ar călări pe 
un băț ori s-ar bucura preumblându-se 
printre frumoasele flori de mai ale cerului, 
mângâindu-le şi vorbindu-le cu candoare; 
glasul şi vorbirea lor se înalţă în salnitrul 
divin, ajutând la plăsmuire şi la formă. 

Ai, în această lume, destule pilde de 
acest fel. Să luăm una: e destul ca unele 
creaturi sau unii oameni să privească un 
lucru şi l-au şi stricat din pricina otrăvirii 
din însăşi făptura lor. Dimpotrivă, există unii 
oameni şi unele dobitoace sau alte creaturi, 
care sunt în stare, prin sunetul ori vorbirea 
lor, să înlăture răutatea dintr-un lucru, 
aducându-l la starea dreaptă, adevărată. 

Aceasta e forţa divină, căreia toate 
creaturile îi sunt supuse fiindcă tot ce 
trăieşte şi pluteşte acolo este în Dumnezeu, 


şi Dumnezeu însuşi e totul, şi tot ce este 
alcătuit, din el este alcătuit, fie din 
dragoste, fie din mânie. 

Izvorul păcatelor 

Fiind Lucifer atât de regeşte zămislit şi 
alcătuit, încât spiritul său, în forma şi 
constituţia lui s-a înălţat în el şi a fost primit 
cu dragoste de Dumnezeu şi aşezat în slavă, 
el trebuia de îndată să ia calea ascultării 
îngereşti, să se legene în Dumnezeu (cum 
Dumnezeu însuşi făcea) ca un fiu iubit în 
casa părintelui său, şi acest lucru nu l-a 
făcut. 

Ci, când lumina lui se născu în el, în 
inimă, şi spiritele sale originare se 
contaminară brusc cu marea lumină ori fură 
pe neaşteptate cuprinse în ea, se bucurară 
toate peste măsură, încât se ridicară în 
trupul lor contra dreptului natural şi 
începură îndată o calificare mai înaltă, mai 
mândră, mai strălucită decât Dumnezu 
însuşi. 

Dar în timp ce spiritele se ridicară 
triumfând puternic unul  într-altul şi 
împotriva dreptului natural, ele se aprinseră 
prea tare şi calitatea aspră strânse trupul 
atât de straşnic, încât apa dulce secă. 

lar cumplitul şi marele fulger luminos 


care se înălţase în apa dulce în căldură, în 
care naşte calitatea amară în apa dulce, 
porni a se freca îngrozitor de tare cu 
calitatea aspră, ca şi când ar fi vrut, de 
mare bucurie, s-o sfărâme. 

Căci fulgerul era atât de luminos, încât 
devenise ca şi insuportabil spiritelor 
originare; de aceea calitatea amară începu 
să tremure şi să se frece atât de tare de cea 
aspră, încât calitatea fierbinte se aprinse 
împotriva dreptului natural, iar cea aspră 
izbuti să sece şi apa, dulce prin puternica ei 
contracție. 

Dar calitatea fierbinte fu şi mai severă 
şi zeloasă, şi luă puterea calităţii aspre, căci 
fierbinţeala se naşte în izvorul apei dulci. 

Cum însă apa dulce secase prin 
contracția bruscă, fierbinţeala nu mai putu 
ajunge la flacără sau la lumină (căci lumina 
ia naştere în grăsimea apei) şi arse înfundat 
ca un fier aprins, care nu e încă roşu, ci 
rămâne întunecat; sau ca o piatră foarte 
dură pe care o arunci în foc şi o laşi un 
timp, dar nu se înroşeşte pentru că are prea 
puţină apă. 

Astfel, marea căldură aprinse apa 
secătuită, dar lumina nu mai putu să se 
ridice şi să se aprindă, căci apa secase şi 


focul sau marea căldură o mistuise cu totul. 

Nu cred că din această pricină spiritul 
apei, care sălăşluieşte în cele şapte calităţi, 
ar fi fost mistuit, ci calitatea sau funcţia lui 
s-a preschimbat într-o calitate întunecoasă, 
fierbinte şi acră. 

Căci de aici, din acest loc, şi-a luat 
originea şi începutul calitatea acră care şi 
pe această lume se moşteneşte şi care, în 
ceruri, în Dumnezeu, nu există deloc în 
acest fel, nici chiar în îngeri, pentru că ea 
este şi înseamnă casa tristeţii şi a jalei, 
uitarea binelui. 

Când fu să se întâmple aceasta, 
spiritele originare se frecară unul într-altul, 
după modul sau chipul arătat mai sus la 
figura.ro. Îi înşeptite, căci ele obişnuiesc să 
urce unul într-altul, să se guste unul pe 
altul, să se contamineze unul pe altul, fapt 
din care se nasc viaţa şi dragostea. 

Dar în toate spiritele nu fu decât 
stricăciune goală, fierbinte, arzătoare, rece 
şi dură; astfel, un izvor rău nu făcu decât să 
guste dintr-un izvor rău, şi de aci trupul 
întreg se înverşună; căci căldura era contra 
frigului şi frigul contra căldurii. 

Întrucât apa dulce fu  secătuită, 
calitatea amară (care luase naştere din 


primul fulger, când se aprinsese lumina) se 
înălţă în trup prin toate spiritele, ca şi când 
ar fi voit să-l distrugă, turbând de furie şi de 
mânie ca de cel mai rău venin. 

De aci a luat naştere prima otravă din 
care şi noi bieţii oameni am fost sortiţi să ne 
împărtăşim în această lume, şi prin care 
moartea amară şi veninoasă ne-a pătruns în 
trup. 

În această turbare şi sfâşiere s-a născut 
viaţa în Lucifer, adică fiul său iubit în cercul 
inimii; ce fel de viaţă şi ce fel de fiu iubit va 
fi fost las la judecata oricărui suflet sănătos 
şi cuminte. 

Căci precum a fost tatăl, aşa a fost şi 
fiul: un izvor întunecat, aspru, rece, 
neîndurător, amar, fierbinte, acru, împuţit, 
iar dragostea se afla în calitatea amară, în 
pătrunderea şi gustul ei, devenind o 
vrăjmăşie a tuturor spiritelor originare în 
trupul regelui trufaş. 

Astfel se înalţă tonul prin răzbaterea 
calităţii amare, prin arşiţa şi apa secătuită 
şi prin calitatea aspră, dură până la inimă, 
în noul şi iubitul fiu. Aci spiritul se stinse; şi 
aşa cum se născuse în inimă, porni acum pe 
gură. Dar ce fel de oaspete binevenit în faţa 
lui Dumnezeu şi în Dumnezeu va fi fost, şi 


chiar în faţa îngerilor celorlalte regate, te 
las pe tine să cugeţi. Ar fi trebuit să se 
contopească cu Fiul în Dumnezeu; o inimă şi 
un Dumnezeu. Dar vai şi amar! Cine va 
scrie şi va vorbi destul în această privinţă? 

CAPITOLUL XIV 

CUM A DEVENII LUCIFER DIN 
ÎNGERUL CEL MAI FRUMOS AL CERULUI, 
CEL MAI FIOROS DINTRE 

DIAVOLI 

Casa ucigaşilor 

Trage-li pălăria peste ochi rege Lucifer, 
să nu vezi cum ţi se va lua coroana divină; 
tu nu mai poţi porunci în ceruri. Mai stai 
puţin liniştit, vrem să te privim mai bine să 
vedem ce mireasă frumoasă eşti şi dacă nu 
cumva ai putea să-ți speli ruşinea 
desfrâului, să te mai faci o dată cum ai fost; 
am vrea să-ţi descriem puţin castitatea şi 
virtutea. 

Voi filosofi şi apărători ai lui Lucifer, 
poftiţi aici şi pledaţi pentru el; pentru că 
încă posedă coroana, iar noi vrem să 
păstrăm asupra lui dreptul de 
maleficiurri62; dacă vreţi să-l obţineţi voi, 
atunci el să vă fie rege, iar de nu, să fie 
îmbrâncit în fundul iadului, şi coroana 
regală s-o primească altul care va cârmui 


mai bine decât el. 

Acum ia seama. 

Când Lucifer se prăbuşi atât de 
îngrozitor în stricăciune, toate spiritele lui 
originare se  făcură potrivnice lui 
Dumnezeu, califi când toate foarte deosebit 
de el, şi devenind o duşmănie veşnică între 
Dumnezeu şi Lucifer. 

Cineva ar putea întreba: Câtă vreme a 
statlucifer în lumina lui Dumnezeu? 

A din e u 1. Când trupul regesc al lui 
Lucifer s-a încorporat, în ceasul acela s-a 
aprins şi lumina în Lucifer. Căci îndată ce 
spiritele sale originare începură să califice 
în zidirea trupului şi să se nască unul pe 
altul după dreptul natural, fulgerul vieţii 
porni a se ridica în inimă din apa dulce, 
trupul regesc fu gata, şi spiritul trecu din 
inima luminii prin gură, în inima lui 
Dumnezeu. 

Lucifer era atunci cel mai frumos 
principe şi rege, îndrăgit şi plăcut fiinţei 
divine, şi primit cu mare bucurie. De 
asemenea, şi spiritul său pornea din inimă 
în toate venele trupului şi aprindea cele 
şapte spirite, glorificând într-o clipă trupul 
regesc şi arătându-l ca pe un rege 
dumnezeiesc într-o claritate de neînchipuit, 


care o întrecea pe cea a oştirilor cereşti. 

In acest fulger limpede şi luminos, cele 
şapte spirite fură îndată contaminate, ca şi 
când ai aprinde un foc, căci se speriară în 
faţa neaşteptatei clarităţi a propriului lor 
spirit, şi iute triumfară în primul fulger şi la 
prima vedere, înălțându-se mândre şi pline 
de bucurie şi pornind spre o naştere mai 
înaltă. 

Dar dacă ar fi rămas pe locul lor şi ar fi 
calificat cum făcuseră din veci, marea 
lumină nu le-ar fi dăunat cu nimic, căci ele 
nu erau spirite noi, făcute din altceva, ci 
vechi spirite care nu avuseseră început, 
care fuseseră: în Dumnezeu din veci şi 
cunoşteau bine dumnezeirea şi dreptul 
natural, ştiind cum trebuie să se agite. 

Chiar când Dumnezeu a figurat corpul, 
el n-a mortificat mai înainte spiritele 
originare, ci a plămădit trupul regelui 
Lucifer din miezul a tot ce este mai bun, şi 
în care se afla cea mai înaltă cunoaştere. 

Astfel, dacă toate calităţile ar fi fost mai 
înainte moarte, ele ar fi necesitat o nouă 
viaţă şi ar fi fost îndoielnic dacă îngerul ar fi 
putut exista veşnic. 

Inţelege cum se cuvine. 

Dumnezeu i-a creat pe îngeri din sine 


însuşi, pentru ca ei să se întrupeze mai 
aspru şi mai tare decât (ideile) figurile, 
care, prin calificarea spiritelor lui 
Dumnezeu, răsar în natură, şi, prin 
mişcarea aceloraşi spirite, dispar? Pentru ca 
lumina lor să strălucească şi mai luminos în 
tăria lor, şi ca tonul trupului să sune şi să 
răsune cât mai limpede, astfel ca bucuria în 
Dumnezeu să fie şi mai mare; din această 
pricină i-a creat Dumnezeu pe îngeri. 

lar când se spune că îngerul a născut o 
nouă lumină ori un nou spirit, trebuie 
înţeles în acest fel. 

Când spiritele originare erau mai solid 
întrupate, lumina strălucea mai tare în trup 
şi din trup, decât mai înainte în salnitru, 
fiindcă răsărea în trup un fulger mult mai 
luminos decât înainte când salnitrul era 
subţire. 

De aceea şi spiritele originare deveniră 
mândre şi crezură că au o lumină ori un fiu 
mult mai frumos decât Fiul lui Dumnezeu şi 
de aceea voiră şi ele să califice puternic şi 
să se ridice; şi dispreţuiră calificarea în 
Dumnezeu-latăl lor, precum şi naşterea 
Fiului lui Dumnezeu şi a Duhului Sfânt; şi 
crezură că pot face aceasta fiind atât de 
bine întrupate şi că se vor înălța tot atât de 


minunat şi de strălucit, lăsându-se a fi 
privite ca mireasa cea mai frumoasă a 
cerului. 

Ele ştiau, desigur, că nu sunt 
Dumnezeul întreg, ci doar o parte din el, 
după cum ştiau şi cât de departe se întinde 
puterea lor; dar ele nu mai voiră să fie ceea 
ce nu fost şi căutară a fi mai presus de 
Dumnezeul întreg, crezând că-şi vor întinde 
puterea peste întreaga divinitate şi peste 
toate regatele. 

De aceea se ridicară să aprindă 
divinitatea întreagă şi să domnească cu 
puterea lor peste Dumnezeul întreg; toate 
formele şi toate plăsmuirile trebuiau să se 
înalțe în calitatea lui Lucifer, el trebuia să 
fie stăpânul divinității şi nimeni să nu mai 
fie stăpân alături de el. 

Aceasta e rădăcina lăcomiei, a invidiei, 
a trufiei şi a mâniei, căci în calificarea 
înverşunată răsări mânia, care arde ca un 
foc fierbinte şi rece, fiind şi amară ca fierea. 

Căci spiritele originare nu aveau în sine 
impuls din afară, ci imboldul spre trufie se 
ridica din trup în divanul celor şapte spirite, 
care se uniră între ele să fie ele singure 
Dumnezeu. 

Dar pentru că din vechiul lor loc nu 


puteau începe nefasta lucrare, se vorbiră 
între ele să se ridice împotriva naşterii lui 
Dumnezeu, şi voiră să califice în adâncul cel 
mai profund în acest fel, nimic nu le-ar mai 
putea fi egal, întrucât ele ar putea alcătui 
cel mai puternic principe în Dumnezeu. 

Calitatea aspră fu primul ipocrit şi 
ucigaş, căci, văzând cum a dat naştere unei 
lumini atât de frumoase, se strânse şi mai 
tare decât o făcuse Dumnezeu, în 
convingerea că va fi Şi mai 
înspăimântătoare şi va comprima tot ţinutul 
ce se află în ei, dominând totul ca un stăpân 
absolut. In această strângere sau contracție 
îşi au originea pământul şi pietrele, despre 
care voi vorbi la capitolul Facerii. 

Calitatea amară deveni cel de-al doilea 
ucigaş; se ridică în fulger, străpunse brusc 
şi cu mare forţă calitatea aspră ca şi când ar 
fi vrut să-i zdrobească trupul; calitatea 
aspră îi toleră aceasta, deşi ar fi putut lua 
prizonier spiritul amar şi l-ar fi putut îmbăia 
în apa dulce până i-ar fi trecut trufia. Dorea 
să aibă însă un atare frăţior, căci i-ar fi fost 
de folos, dat fiind că spiritul amar îşi ia 
începutul şi de la ea ca de la tatăl ei, şi l-ar 
fi putut înfrâna... 

Fierbinţeala este cel de-al treilea spirit 


ucigător, pentru că şi-a ucis mama care e 
apa dulce; dar pricina a fost spiritul aspru 
care, prin puternica sa construcţie şi 
învârtoşare şi împreună cu calitatea amară, 
au trezit şi aprins focul cu mare violenţă; 
căci focul este sabia calităţilor aspră şi 
amară. 

Dar fiindcă focul răsare în apa dulce, 
are el însuşi biciul în puterea sa şi ar fi 
putut reţine calitatea aspră în apă; însă şi 
acestea fu o ipocrită şi se prefăcu a fi cea 
mai mare dintre calităţi, dând ajutorul ei la 
uciderea apei dulci. 

Sunetul este cel de-al patrulea ucigaş, 
pentru că el îşi ia începutul în foc, în apa 
dulce, şi se înalţă plăcut în întreg corpul. 

Dar nici el nu făcu acest lucru, ci, după 
ce se înălţă în apă, în calitatea aspră, se 
prefăcu şi el ca aceasta şi porni violent în 
sus ca un trăsnet; în acest fel, voia să-şi 
dovedească noua divinitate; şi focul porni şi 
el ca o fulgerare. Cu aceasta, crezură că 
sunt mai mari peste toate lucrurile în 
Dumnezeu. 

Şi făcură astfel până când o uciseră pe 
mama lor, apa cea dulce; trupul întreg 
deveni o vale a plângerii şi întunecimii, şi 
nicio hotărâre nu se luă în Dumnezeu 


pentru a ajuta la ceva. Dragostea deveni 
duşmănie, trupul întreg se făcu un d i-a v o 
1 negru, întunecos. 

Cuvântul Te cu f e 163 are două părți: 
Teu care-şi are originea în bumnitură, în 
sunet, şi fe 1 care vine de la Falie (cădere). 
Astfel că Lucifer se cheamă acum diavol şi 
nu se mai cheamă heruvim sau serafim. 

Obiecţie. S-ar putea spune: 

N-ar fi putut oare Dumnezeu să 
împiedice trufia lui Luci fier ori să ignore 
îngâmfar ea lui? 

Este o întrebare cu tâlc, de care toţi 
apărătorii diavolului vor să se slujească, dar 
sunt toţi chemaţi pentru dreptul de 
maleficiu, şi oricât ar încerca ei să-şi 
acopere stăpânul sau să-l absolve juridic, 
acesta îşi va pierde coroana. 

Minunata revelaţie. 

lată, Lucifer a fost căpetenia întregului 
său ţinut şi un rege puternic, fiind creat din 
miezul regatului său întrebg, pe care a vrut 
să-l aprindă; totul ar fi trebuit să ardă şi să 
califice, precum el în trupul său. 

Chiar dacă divinitatea din afara trupului 
său ar fi vrut să califice blând faţă de el, să-l 
lumineze şi să-l îndemne la căinţă, nu mai 
exista în Lucifer altă voinţă decât aceea de- 


a domni peste Fiul lui Dumnezeu şi de-a 
aprinde întregul regat, pentru ca în acest fel 
să devină el însuşi Dumnezeu întreg peste 
toate oştile îngereşti. 

Când inima lui Dumnezeu, cu blândeţea 
şi dragostea ei, se hotărî să-l îmbrăţişeze 
totuşi pe Lucifer, acesta îi arătă întregul lui 
dispreţ, convins fiind că el e mult superior; 
şi din nou se năpusti cu foc şi frig în 
trăsnete şi tunete împotriva Fiului lui 
Dumnezeu, arzând de ambiţie să-l 
umilească şi să-i fie stăpân, el care singur 
cutezase a-i înfrunta lumina dumnezeiască. 

Şi acum vei spune: Cum de a avut o 
asemenea putere? 

Da, a avut-o; pentru că ela fost o parte 
însemnată din dumnezeire, şi încă din 
miezul ei, şi pentru că s-a frecat64 şi de 
marele principe şi rege Mihail în scopul de 
a-l strica, dar care, în sfârşit, luptându-se cu 
el l-a învins, în timp ce forţa lui Dumnezeu 
din regatul lui Lucifer a luptat şi ea cu 
înflăcărare împotriva lui, până când, în 
sfârşit, acesta fu răsturnat de pe tronul său, 
ca unul care singur şi-a săpat groapa 
(Apoc., 12) 65. 

Iar tu spui: N-ar fi trebuit ca Dumnezeu 
să-i lumineze inima şi el să se fi căit? 


Dar el nu vru să primească altă lumină, 
căci dispreţuise lumina Fiului lui Dumnezeu 
care strălucea în afara trupului său şi 
fiindcă avea în sine un fulger şi o lumină 
care-l îndemnau tot mai mult şi tot mai tare 
la răzvrălire, până când apa lui „laci s-a 
născut apa Vieţii veşnice din lumina 
majestăţii, dar la mijloc ea seamănă cu 
acidul sulfuric sau cu cel azotic|]” secă cu 
totul şi arse, iar lumina lui se stinse pentru 
totdeauna. 

Despre căderea tuturor îngeril or să-i 

S-ar putea spune: Cum se face că şi de 
astăd a ţ a toţi îngerii săi căzură cu el? 

Cum porunci stăpânul, aşa făcură şi 
supuşii; când se răzvrăti el şi vru să fie 
Dumnezeu văzură şi îngerii lui, şi toţi făcură 
ca el, voind să-l coboare pe Dumnezeu, căci 
erau supuşii lui Lucifer, care domnea în 
fiecare din ei, fiind făcut din miezul 
salnitrului din care era creată întreaga 
oaste a lui. 

De aceea, toţi făcură ca el şi toţi voiră 
să-şi ocupe loc în primatul divinității, şi să 
domnească împreună cu stăpânul lor peste 
întreaga putere dumnezeiască. Era voinţa 
unică a tuturor, pe care o apărau cu 
dârzenie. 


Dar tu vei spune: 

N-a ştiut oare Dumnezeul întreg înainte 
de crearea îngerilor că se va întâmpla aşa? 

Nu, căci dacă ar fi ştiut el aceasta 
înainte de crearea îngerilor, ar fi existat o 
singură voinţă veşnică, premeditată, n-ar 
mai fi fost împotrivire faţă de Dumnezeu, ori 
Dumnezeu l-ar fi creat pe Lucifer de la 
început ca diavol. 

Dar aşa, Dumnezeu l-a creat rege al 
luminii, şi, devenind neascultător şi voind să 
fie deasupra întregului Dumnezeu, 
Dumnezeu l-a aruncat de pe tron şi a creat 
la mijlocul timpului nostru un alt rege din 
aceeaşi divinitate din care fusese creat 
Lucifer (înţelege bine: din salnitrul ce se 
afla în afara trupului lui Lucifer) şi l-a pus 
pe scaunul regesc al acestuia şi i-a dat 
puterea şi însuşirile pe care le avea acesta 
înainte de cădere, şi noul rege se cheamă 
lisus Hristos, Fiul lui Dumnezeu şi ai 
omului, aşa cum voi demonstra limpede şi în 
amănunt la locul cuvenit. „[Dumnezeu a 
ştiut după mânia sa, şi nu după dragoste, de 
la care Dumnezeu se cheamă Dumnezeu, 
căci în ea nu intră furie sau imaginaţie, nici 
nu este cercetată de creaturi diavoleşti. 
Când spun: Dumnezeu nu ştie răul şi nu 


vrea răul, în virtutea Scripturii - înţeleg că 
în dragostea sa (care numai ea este singurul 
bun şi se cheamă Dumnezeu) nici măcar 
unei simple priviri a răului nu-i e dat să 
pătrundă. Căci dacă ar fi altfel, dragostea n- 
ar mai fi unită cu blândeţea şi smerenia. 
Dar în rostirea cuvântului său, întrucât 
natura lumii spirituale există dinaintea 
păcatului originar, prin care înţelegem 
sensibilitatea, în care Dumnezeu se cheamă 
un Dumnezeu mânios, sever şi un foc 
mistuitor; toate acestea le-a ştiut el din vecii 
vecilor, că se va manifesta cândva înăuntrul 
lor şi că acest izvor va deveni şi el fiinţă 
creată. Dar aci el nu se cheamă Dumnezeu, 
ci un foc mistuitor. Scriptura aceasta eu o 
înţeleg în chip magic. Aşa cum dragostea şi 
mânia lui Dumnezeu se deosebesc una de 
alta, şi cum ştiinţa răului e cunoscută numai 
de diavol ca izvor al lui, în care şi căderea 
îşi are originea - tot astfel şi în dragostea 
lui Dumnezeu există izvorul ştiinţei şi 
bucuriei, căci fiecare ştiinţă este cauza unei 
alte ştiinţe asemenea ei. lar dacă am spus 
că dragostea lui Dumnezeu ar fi voit răul, 
sau că în iubirea şi bunătatea lui Dumnezeu 
ar exista o ştiinţă falsă - am grăit împotriva 
Scripturii. Căci ceea ce iubirea lui 


Dumnezeu simte şi ştie, ea şi voieşte. De aci 
au luat naştere, la Facere, răul şi binele, şi îl 
avertizez pe cititorul nostru să înţeleagă 
cum trebuie sensul adânc, să ia bine seama 
să nu se rătăcească şi să caute a citi şi alte 
scrieri ale noastre unde va găsi destule 
desluşiri]”. 

Despre păcatul cel mare, aversiunea şi 
veşnica duşmănie a lui Lucifer şi a întregii 
sale oştiri împotriva lui Dumnezeu 

lată, aceasta este adevărata oglindă a 
oamenilor în faţa acestui drept de maleficiu; 
ca în faţa unei oglinzi, spiritul invită pe tot 
omul să-şi dea seama ce este păcatul 
ascuns. 

El a rămas ascuns de când lumea, şi în 
nicio inimă omenească nu s-a arătat cu 
totul; mă mir şi eu însumi, mult mai mult 
decât se va mira poate cititorul, de înalta 
revelaţie. 

Nu scriu aceste lucruri pentru renume 
sau fală, căci fala mea stă în nădejdea în 
viitor; sunt şi eu un biet păcătos ca toţi 
semenii şi mă aflu şi eu în faţa oglinzii; dar 
mă uimeşte faptul că Dumnezeu vrea să se 
reveleze într-un ins atât de simplu, ba încă 
mai mult, îl îndeamnă să scrie toate acestea, 
când există atâţia scriitori mai buni, care ar 


putea-o face cu mai multă înţelepciune şi 
pricepere decât mine, care nu sunt decât 
batjocura şi nebunul lumii. 

Dar nu pot şi nu vreau să fiu împotrivă- 
i, deşi adesea, chiar în treburi mari, m-am 
găsit contra lui; şi nu e nici imboldul nici 
voinţa lui să-mi ia această povară, încât aş 
crede că, prin strădania mea, n-am făcut 
decât să adun pietre la ridicarea acestui 
edificiu. 

Şi astfel m-am înălţat prea sus, şi n-am 
voie să privesc înapoi, că-mi vine ameţeală. 
Mai am doar o scăricică până la ţinta pe 
care din toată inima doresc s-o ating. Şi, 
urcând la ea nu simt deloc ameţeală, dar 
când mă uit înapoi şi vreau să mă întorc din 
drum, ameţesc şi mi-e teamă să nu cad. 

De aceea miam pus nădejdea în 
Dumnezeul cel puternic, şi vreau să 
îndrăznesc să văd ce va fi. Ştiu că n-am 
decât un singur trup, care şi el e muritor şi 
supus pieibii; îl jertfesc bucuros numai să- 
mi rămână lumina şi cunoaşterea 
Dumnezeului meu, care îmi sunt îndeajuns, 
atât aici cât şi dincolo. 

Nici nu vreau să-l supăr pe Dumnezeul 
meu, dacă în numele lui a trebuit să îndur 
ruşinea şi ocara, ceea ce mi se întâmplă 


zilnic şi cu care aproape m-am obişnuit; 
vreau să cânt cu prorocul David: Şi chiar 
trupul de mi s-ar topi, şi sufletul, Tu eşti 
Doamne nădejdea mea, mântuirea mea şi 
mângâierea inimii mele. (Psalmi, 73,26). 

Păcatul are şapte specii sau forme, între 
care patru izvoare de seamă, căci cea de-a 
opta formă este casa morţii. 

Acum ia aminte! 

Cele şapte forme sunt cele şapte spirite 
originare ale trupului când sunt aprinse; 
astfel naşte fiecare spirit o duşmănie aparte 
contra lui Dumnezeu. 

Patru din aceste şapte nasc patru fii noi 
şi alcătuiesc un Dumnezeu nou, care este 
absolut împotriva Dumnezeului vechi; stau 
faţă în faţă ca două oştiri gata de luptă, care 
şi-au jurat duşmănie veşnică. 

Primul fiu este trufia. 

Celălalt e lăcomia. 

Al treilea fiu e pizma. 

Cel de-al patrulea, mânia. 

Să le privim pe toate patru la temelia 
lor de unde porneşte întreg răul şi să vedem 
cum arată o duşmănie împotriva lui 
Dumnezeu; vei înţelege şi tu ce este 
începutul şi rădăcina păcatului şi de ce nu 
pot fi tolerate în Dumnezeu. 


Căci voi, filosofi şi jurişti, ţineţi morţiş şi 
fără ruşine să dovediţi că Dumnezeu de la 
sine a creat răul şi că îl vrea; în fine, că este 
în plănui, lui Dumnezeu ca diavolul să cadă 
şi ca mulţi oameni să se piardă şi că, de 
altfel, el ar fi putut schimba totul. 

Chemare. Prin rândurile de faţă, spiritul 
regatului nostru vă cheamă, pentru a treia 
oară, pe voi toţi împreună cu al vostru 
principe Lucifer pe care-l apăraţi, să vă daţi 
răspunsul în faţa dreptului definitiv de 
maleficiu. Căci la aceste şapte specii şi 
patru fii noi în casa Tatălui ceresc, dreptul 
trebuie îndeplinit. 

Dacă veţi putea proba că cele şapte 
spirite ale lui Lucifer au născut pe cei patru 
noi fii din drept şi echitate, că din drept şi 
echitate ele guvernează cerul şi întreaga 
divinitate, atunci Lucifer va trebui repus pe 
tron şi regatul sau îi va aparţine din nou; în 
caz contrar, i se va găsi Lui Lucifer o vizuină 
ori o peşteră care să-i fie veşnică temniţă lui 
şi fiilor lui, iar voi să priviţi şi să aveţi grijă 
ca judecata să nu vă cuprindă şi pe voi. 

Şi, fiindcă vreţi să daţi dreptate 
diavolului, cu ce să vă răsplătească el? Căci 
nu are în puterea lui decât grozăviile 
iadului; ce veţi primi atunci drept plată? In 


cel mai bun caz, roadele şi tămâia grădinii 
sale. 

Despre prima specie 

Cel dintâi spirit este calitatea aspră, 
care în Dumnezeu este o contracție fină, o 
uscare şi o răcire plăcută, şi care e folosită 
la plăsmuiri; şi dacă, în adâncul ei, calitatea 
aspră este cam usturătoare, ea se 
temperează cu apa dulce până ce devine 
domoală, plăcută şi dătătoare de bucurii. 

lar când lumina apei dulci pătrunde în 
ea, ea contribuie de bunăvoie şi bucuroasă- 
cu naşterea ei, secând-o şi dându-i 
strălucire. Şi când sunetul se înalţă în 
lumină, ea contribuie cu tonul ei plăcut şi 
delicat. De asemenea, calitatea aspră 
primeşte dragostea tuturor spiritelor şi 
îngăduie căldurii să se răcorească atât cât îi 
place; ea se află în deplină armonie cu toate 
calităţile şi ajută spiritului naturii la 
plăsmuirea de forme, figuri, fructe, plante şi 
alte vegetale, după voinţa tuturor celor şase 
spirite! 

Ea este chiar un părinte înţelept al 
copiilor să-i pe care-i iubeşte din inimă şi cu 
care se joacă cu plăcere, căci ea este într- 
adevăr părintele celorlalte şase spirite care 
se nasc într-însa. 


Când Dumnezeu l-a creat pe Lucifer şi 
oastea sa, l-a creat din acea iubitoare 
divinitate din el însuşi, din acel loc al 
cerului şi al acestei lumi; nu exista - în 
acest scop - altă materie. Salnitrul acela viu 
se afla într-o contracție uşoară, blândă, fără 
mortificare şi fără mişcare violentă. 

Dar spiritele încorporate aveau 
cunoaşterea, ştiinţa şi veşnica lege fără de 
început a lui Dumnezeu, şi ştiau bine cum s- 
a născut divinitatea. Astfel, ele ştiau tot aşa 
de bine că inima lui Dumnezeu era cea 
dintâi în întreaga dumnezeire; ele mai ştiau, 
de asemenea, că nu mai aveau altceva în 
posesiunea lor de care să dispună decât 
trupul lor încorporat, căci văzuseră bine 
cum divinitatea năştea în afara trupului lor, 
cum făcuse din veci. 

Ele mai ştiau, fără îndoială, că nu 
constituiau întregul spaţiu sau loc care să 
sporească şi să mărească bucuria şi 
minunata proporţie a acestora, şi, împreună 
cu acel spaţiu sau loc, să se acorde cu 
divinitatea într-un fel delicat şi blând, să se 
contopească cu ea, şi, cu aceeaşi gingăşie, 
să se contamineze cu calităţile din afara 
trupului lor. 

Ele, spiritele, posedau şi deplina putere 


de-a avea de-a face cu toate figurile, 
formele şi plantele, după a lor voinţă; 
pretutindeni în Dumnezeu era un joc al 
dragostei şi ele n-ar fi putut prin nimic 
supăra pe Dumnezeu, chiar dacă ar fi 
distrus toate figurile şi plăsmuirile cereşti, 
întrucât altele ar fi răsărit la loc, totul fiind 
doar joc în Dumnezeu. 

Căci până la urmă, şi pietrele au fost 
astfel create, încât se jucau cu figurile şi 
plantele cereşti, folosindu-le după plac. 
Fiindcă figurile s-au format cam în acest fel, 
din vecii vecilor şi din nou au trecut prin 
spiritele originare şi s-au transformat, 
pentru că aşa a fost veşnicul joc al lui 
Dumnezeu de la facerea îngerilor. 

Despre aceste lucruri ai şi tu un 
exemplu bun şi poţi vedea, dacă nu eşti orb, 
la animale, păsări şi toate vegetalele acestei 
lumi; toate au fost create şi s-au dezvoltat 
înainte ca omul să fi fost făcut; aceasta este 
şi înseamnă cealaltă oaste pe care 
Dumnezeu a creat-o în locul celei căzute a 
lui Lucifer, din locul destinat lui Lucifer. 

Ce a făcut însă calitatea aspră în 
Lucifer? 

Când Dumnezeu o încorporase cu 
blândeţea şi gingăşia lui, ea se crezu 


puternică, şi văzând că primise un trup mai 
frumos decât figurile din afara ei, se umplu 
de trufie şi vru să fie mai dură decât 
salnitrul din afara trupului ei. 

Dar fiindcă n-o putea face singură, se 
prefăcu a se înţelege cu celelalte spirite, ca 
acestea să-i urmeze ei ca unui părinte, şi 
spiritele toate făcură ca ea, fiecare după 
propria lui calitate. 

Când toate se uniră, născură şi ele un 
spirit care merse la gură, la ochi, la urechi 
şi la nas, şi se contamină cu salnitrul din 
afara trupului. 

Şi, fiindcă fusese încorporată cu atâta 
strălucire ca miez al întregului regat, planul 
calităţii aspre era să domine cu severitate şi 
cu forţă chiar prin spiritul ei pe care-l 
născuse cu celelalte spirite, în afara 
corpului ei, în întregul salanitru divin, şi 
totul să stea sub a ei putere. 

Ea vru să plăsmuiască totul şi să dea 
formă prin spiritul născut de ea, întocmai ca 
întreaga dumnezeire. Acesta era planul ei: 
să fie prima în divinitatea întreagă. 

Dar, întrucât din locul ei natural şi 
adevărat, nu-şi putea duce la îndeplinire 
proiectul, calitatea aspră se ridică şi-şi dădu 
foc, aprinzând astfel şi spiritul ei propriu, 


care aleargă spre gură, urechi, ochi şi nas 
ca un spirit turbat, şi se luă la luptă cu 
salnitrul din locul în care se afla acesta, 
repezindu-se ca o furtună şi aprinzând 
salnitrul; apoi, prin puterea sa, făcu să se 
strângă şi să se contracte totul. 

Caută să înţelegi bine. 

Izvorul aspru din spiritul ieşit aprinse 
calitatea aspră din locul său şi-şi întinse 
dominaţia cu forţa în calitatea aspră din 
salnitru, ceea ce aceasta nu îngădui şi, 
împreună cu apa dulce, porni lupta 
împotriva acestui spirit; dar lucrul acesta nu 
sluji la nimic, furtuna devenind şi mai mare, 
până când calitatea aspră a salnitrului fu 
aprinsă. 

Când acest fapt se petrecu, furtuna era 
aşa de mare încât calitatea aspră strânse 
salnitrul cu atâta putere, încât ieşiră din el 
pietre. Aceasta e originea pietrei din 
această lume; iar apa din salnitru fu şi ea 
comprimată, devenind consistentă, cum o 
vedem în această lume. 

Când însă calitatea aspră se aprinse în 
Lucifer, deveni şi ea foarte rece, căci frigul 
este propriul ei spirit; de aceea aprinse şi ea 
acum totul în salnitru cu flacăra ci rece. Şi 
de aceea a devenit apa atât de rece, de 


întunecoasă şi densă în această lume, şi 
totul atât de tare, incomprehensibil, 
impenetrabil, ceea ce nu era înainte de 
vremea îngerilor. Aceasta a însemnat o 
mare repulsie în salnitrul divin, o mare 
luptă şi hărţuială, şi o veşnică adversitate. 

Tu spui acum: Dumnezeu ar fi trebuit să 
opună rezistenţă acestui spirit, ca el să nu 
ajungă atât dedeparte. 

Da, omule drag şi orb, dar nu era vorba 
de om sau animal faţă de Dumnezeu, ci de 
Dumnezeu contra Dumnezeu, de putere 
contra putere. Cum să se împotrivească 
Dumnezeu? Cu dragostea şi bunăvoința nu 
se putea; Lucifer îşi arătase disprețul şi voia 
să fie însuşi Dumnezeu. 

Dacă Dumnezeu trebuia să-l întâmpine 
cu mânie, ceea ce până la urmă s-a şi 
întâmplat, a trebuit să se aprindă el însuşi 
în calităţile sale din acel salnitru în care 
sălăşlui a regele Lucifer, şi a trebuit să lupte 
cu străşnicie împotriva lui. Din această 
luptă, regatul lui Lucifer s-a făcut atât de 
întunecos, de pustiu şi de rău, încât după 
aceea a trebuit să urmeze o altă facere. 

Voi filosofi şi jurişti ai principelui 
Lucifer, judecaţi mai întâi spiritul aspru din 
Lucifer, dacă el a acţionat bine sau nu, şi 


dovediţi aceasta în natură; nu-mi trebuie, ca 
probe,  scriptele voastre măsluite şi 
împăturite, ci vreau dovezi vii. 

Vă înfăţişez şi eu aceste dovezi vii, ca 
de pildă cerul creat şi comprehensibil, 
astrele, elementele, creaturile, pământul, 
pietrele, oamenii şi, în sfârşit, întunecosul, 
înfriguratul, înfierbântatul, asprul, 
sălbaticul, răul vostru principe Lucifer 
însuşi. Totul a devenit astfel prin răzvrătirea 
lui. 

Aci, încercaţi-vă puterea voastră de 
convingere, aci, în justificarea acestui spirit; 
şi de nu izbutiţi, el trebuie osândit, pentru 
că e dreptul lui Dumnezeu, un drept care n- 
are început, să pretindă oricărui copil 
născut din mamă, să-i fie acesteia smerit şi 
ascultător, căci îşi datorează viaţa şi trupul 
mamei care l-a adus pe lume. 

Tot astfel casa mamei, atâta vreme cât 
ea e în viaţă, nu este proprietatea copilului, 
ci mama o stăpâneşte din dragoste pentru 
el, pe care-l hrăneşte, îl alintă şi-l 
împodobeşte cu tot ce are mai de preţ, 
dăruindu-i totul, pentru ca bucuria ei să 
sporească şi odrasla să fie fericită. 

Când însă fiul se ridică împotriva 
mamei, luându-i totul, dominând-o, ba chiar 


lovind-o şi silind-o să trăiască împotriva 
moralei şi echităţii, se cuvine ca el să fie 
izgonit din casă, să zacă îndărătul 
zăbrelelor şi să-şi piardă dreptul de 
moştenire. 

Aşa i s-a întâmplat şi lui Dumnezeu, cu 
copilul său Lucifer; Tatăl îi dăruise cea mai 
frumoasă podoabă, în nădejdea bucuriilor 
ce le va avea din partea lui. Dar când copilul 
primi podoaba, îl dispreţui pe Tatăl său şi 
vru să domnească peste el, să-i distrugă 
casă, ba chiar îl lovi, şi nu vru să se lase 
povăţuit şi îndreptat. 

Despre specie sau spirit în Lucifer la 
începutul păcatului 

Celălalt spirit este apa. Aşa cum 
calitatea aspră este tatăl celorlalte şase 
spirite pe care le contractă şi le ţine, tot 
astfel apa dulce este mama în care toate 
spiritele sunt primite, păstrate şi născute, şi 
pe care ea le domoleşte şi le soarbe, acestea 
primindu-şi viaţa de la ea, după cum şi 
lumina bucuriei răsare dinlăuntrul ei. 

Regele Lucifer a primit în constituţia 
trupului său apa dulce în aceeaşi măsură şi 
anume din partea ei cea mai aleasă, din 
miezul ei. Căci Dumnezeu îi conferise 
copilului frumoasă podoabă, în nădejdea 


bucuriei ce va avea de la el. 

Ce a făcut calitatea aspră cu mama ei, 
apa du 1 e e? Ea se vorbi cu cea amară şi 
cu cea fierbinte să se revolte şi să se 
aprindă în scopul de a-şi ucide mama şia o 
preschimba într-o făptură acră; prin 
aceasta, ele voiau ca prin spiritul lor să 
domine întreaga divinitate, să se încline 
totul în faţa lor, şi ele să plăsmuiască totul şi 
singure să dea formă cu tăria lor. 

După această falsă hotărâre, ele făcură 
un lucru şi secară apa dulce în trupul lui 
Lucifer; căldura o aprinse şi asprimea o 
secătui; apa, câtă rămase, deveni foarte 
acră şi usturătoare. 

Când, într-o astfel de calificare, ele 
născură spiritul lui Lucifer, viaţa spiritului 
care răsare în apă, precum şi lumina se 
făcură foarte acre şi caustice. 

Dar acest spirit acid se năpusti din 
toate puterile împotriva apei dulci din afara 
trupului, în salnitrul lui Dumnezeu, crezând 
că va fi primul, şi că, singur din propria-i 
putere, va alcătui şi va da formă la toate. 

Aceasta fu a doua adversitate faţă de 
Dumnezeu; de aci a luat naştere calitatea 
acră în această lume. Ea nu a fost veşnică, 
după cum tu însuţi poţi avea o pildă bună, 


când pui ceva dulce la căldură şi îl laşi să 
stea; acel lucru devine acru, cum se 
întâmplă cu apa, cu berea sau cu vinul în 
butoi. Dar alte calităţi nu se schimbă, ci 
capătă doar miros urât, cum e calitatea 
apei. 

Şi acum vei zice: Pentru ce a tolerat 
Dumnezeu în sine spiritul rău al lui Lucifer 
care a pornit din trupul acestuia, când s-ar 
fi pututapăradeel? 

Trebuie să ştii că între Dumnezeu şi 
Lucifer n-a existat altă diferenţiere decât 
cea dintre părinţi şi copii, şi chiar mai mică. 
Pentru că aşa cum părinţii nasc din trupul 
lor un copil după chipul lor şi-l păstrează în 
casa proprie ca pe urmaşul lor firesc şi-i dau 
toată îngrijirea - tot aşa de aproape este şi 
trupul lui Lucifer de Dumnezeu. Fiindcă 
Dumnezeu l-a născut din trupul său; de 
aceea l-a şi făcut moştenitorul bunurilor şi 
stăpânul întregului locus în care l-a zămislit. 

Supremul adânc 

Dar trebuie să afli aici cu ce a luptat 
Lucifer împotriva lui Dumnezeu şi cu ce l-a 
mâniat; căci cu trupul n-ar fi putut-o face, 
fiindcă trupul nu cuprinde altceva decât 
locul; iar prin faptul că vedea, n-ar fi putut 
realiza mare lucru, ci va fi fost altceva. 


la seama. 

Spiritul care se naşte în centrul inimii 
de către cele şapte spirite originare (pentru 
că este încă în trup când se naşte) este şi el 
pătruns de Dumnezeu ca o fiinţă, şi nu arată 
diferenţiere. 

Dacă acest spirit care e născut în trup, 
priveşte ceva cu ochii, aude cu urechile sau 
miroase cu nasul, înseamnă că el există deja 
în acel obiect şi lucrează înăuntrul lui ca în 
proprietatea lui. Şi dacă lui îi place, 
mănâncă din acel lucru şi se contaminează 
cu el şi luptă cu el şi se temperează; fie 
lucrul oricât de întins, atât cât se poate 
întinde regatul său originar în Dumnezeu, 
spiritul îl poate guverna pentru moment şi 
nimic nu-l poate opri. 

Căci el este şi cuprinde în sine forţa, ca 
Dumnezeu Duhul Sfânt, şi nu există între 
Dumnezeu Duhul Sfânt şi spiritul trupului 
altă deosebire decât aceea că Dumnezeu 
Duhul Sfânt este întreaga, infinita 
abundență, iar spiritul corpului o parte care 
străbate întreaga abundență, şi oriunde 
ajunge se contaminează cu locul şi îndată 
domină în acel loc împreună cu Dumnezeu. 

Căci el este din Dumnezeu şi în 
Dumnezeu şi nu poate fi oprit sau reţinut 


decât prin cele şapte spirite naturale ale 
trupului, care nasc spiritul animal 
(sufletesc); ele au hăţurile în mână şi-l pot 
naşte cum voiesc. „|[Spiritul lui Dumnezeu 
are toate izvoarele, dar se separă în trei 
principii, fiindcă la origine au existat trei 
izvoare: unul în foc după primul principiu, 
altul în lumină după al doilea principiu, iar 
al treilea în spiritul acestui Univers, în 
izvorul aerului şi al astrelor]”. 

Când calitatea aspră formează, ca tată, 
cuvântul, ori fiul, ori spiritul, acesta stă 
captiv în centrul inimii, fiind acceptat de 
celelalte spirite, dacă e bun. Dacă place 
focului, focul lasă fulgerul (în care stă 
spiritul amar) să străbată apa dulce care 
primeşte aci dragostea şi trece cu fulgerul 
în calitatea aspră. 

Când fulgerul cu dragostea ajung din 
nou în calitatea aspră cu spiritul nou 
născut, sau voinţa, calitatea aspră se bucură 
de noul şi tânărul fiu, care se înalţă. Atunci 
îl cuprinde sunetul şi porneşte cu el spre 
gură, spre ochi, urechi şi nas, şi transmite 
ceea ce s-a hotărât în divanul celor şapte 
spirite; şi cum e hotărârea divanului, aşa e 
şi spiritul, căci divanul îl poate schimba 
după, voinţă. 


De aceea se află plăcerea reciprocă în 
centrul inimii, în sfatul celor şapte spirite; 
aşa cum acestea nasc spiritul, aşa este şi el. 

In acest chip a pricinuit Lucifer mânia 
dumnezeiască, „ladică a aprins natura 
veşnică după primul principiul”, întrucât 
uneltise cu toţi îngerii împotriva lui 
Dumnezeu, în dorinţa de-a aduce întregul 
său ţinut sub stăpânirea spiritelor sale 
înnăscute aprinse, care să plăsmuiască totul 
şi să formeze totul după voia lui. 

Şi cum acest ţinut are o substanţă în 
îngeri, el are şi o substanţă în oameni; de 
aceea,  treziţi-vă voi,  trufaşilor, voi 
pizmăreţilor, voi furioşilor, voi vicioşilor, voi 
perverşilor, tâlhari lor, cămătarilor, şi vă 
daţi seama ce fel de copil sau spirit trimiteţi 
în Dumnezeu. „Sufletul a fost de la origine 
creat prin cuvântul să fie (fiat) în veşnica 
natură, care este natura lui Dumnezeu după 
primul principiu şi starea veşnică a naturii, 
şi dacă se aprinde în starea iniţială, ea 
aprinde mânia lui Dumnezeu în natura 
veşnică]”. 

Tu spui că noi nu-l trimitem” în 
Dumnezeu, ci în aproapele nostru, sau în 
lucrarea lui, după cum ne convine. 

Dar arată-mi tu un loc unde îţi trimiţi 


spiritul tău lacom, fie în om, fie în animal 
sau veşminte, sau pământ sau bani sau 
orice poate avea un nume, şi să nu fie 
Dumnezeu; căci din el provine totul, el este 
în totul, el însuşi e totul, ţine şi poartă totul. 

Tu vorbeşti aşa, dar în multe lucruri 
acest spirit pofticios şi lacom există laolaltă 
cu mânia lui, pentru că este aspru şi rău, şi 
nu este asemenea divinității. 

Da, omule drag, e absolut adevărat că 
în argint, în aur, piatră, pământ, veşminte, 
dobitoace şi oameni, în tot ce e 
comprehensibil, pretutindeni e mânia lui 
Dumnezeu; altfel n-ar fi toate atât de 
închegate. 

Vei şti însă că în toate, sâmburele 
dragostei se vâră şi el în taină la mijloc, 
afară doar dacă e vorba de ceva rău şi care 
nici omului nu-i place „Dumnezeu posedă 
totul numai după natură, el nu este 
esenţa67, el se posedă pe sine]”. Sau crezi 
tu că faci bine că te scalzi în mânia lui 
Dumnezeu? la seama să nu-ţi aprindă trupul 
şi sufletul şi să nu arzi veşnic ca Lucifer. 

Dar dacă Dumnezeu, la sfârşitul 
veacului, va scoate la iveală ceea ce este 
ascuns, vei vedea atunci unde a fost 
dragostea lui şi unde mânia; de aceea ia 


seama şi păzeşte-te şi întoarce-ţi ochii de la 
rău să nu cazi în stricăciune. 

lau ca martori cerul şi pământul că am 
împlinit aici ceea ce Dumnezeu mi-a revelat 
după a lui voinţă. 

Astfel a transformat regele Lucifer apa 
dulce din trupul său într-o usturime acră, 
voind, în semeţia sa, să poruncească în 
toată divinitatea. El a mers atât de departe, 
încât a prins cu aceeaşi străşnicie inima 
tuturor făpturilor din această lume, până şi 
în frunză şi în iarbă, şi în toate, încercând a 
stăpâni ca un rege sau un principe absolut 
al acestei lumi. 

Dacă n-ar fi încă dragostea 
dumnezeiască în toată natura acestei lumi, 
şi n-am avea noi, bieţii oameni, eroism în 
luptă, am cădea într-o clipă în grozăvia 
stricăciunii iadului. 

De aceea se cade, pe bună dreptate, să 
cântăm. Suntem, Doamne, înconjurați de 
moarte în mijlocul vieţii; încotro să alergăm 
şi să cerem îndurare, dacă nu la tine, 
Hristoase, Doamne! 

lată eroul luptei, la care găsim refugiu: 
El este Domnul nostru lisus Hristos, care 
are în sine dragostea Tatălui şi luptă în 
puterea şi tăria divină, împotriva focului şi 


grozăviei iadului. 

La el fugim şi la el găsim scăpare, căci 
el e dragostea lui Dumnezeu în această 
lume, şi, fără el, totul ar fi pierdut. 

Speră, aşteaptă şi trudeşte; 

Nu mai este o veşnicie Până când se 
prăbuşeşte A Satanii-mpărăţie! 

„Voi, filosofi şi jurişti, care vreţi să 
faceţi din Dumnezeu un diavol, afirmând că 
el vrea răul, depuneţi definitiv răspunsul 
vostru dacă aveţi dreptate; dacă nu, 
blestemat să fie Lucifer şi spiritul acru din 
el, ca unul ce a căzut în stricăciune şi ca 
duşman al lui Dumnezeu şi al întregii sale 
oştiri cereşti. 

CAPITOLUL XV 

DESPRE CEA DE-A TREIA SPECIE SAU 
FIGURA A 

ÎNCEPUTULUI păcatelor în lucifer 

Cel de-al treilea spirit în Dumnezeu este 
spiritul amar, care ia naştere în fulgerul 
vieţii, căci fulgerul vieţii se înalţă în apa 
dulce prin frecarea calităţii aspre şi a celei 
fierbinţi; trupul fulgerului rămâne, însă, în 
apa dulce ca o lumină sau inimă gingaşă, 
blândă, în vreme ce fulgerul vibrează şi 
devine amar din pricina spaimei, a focului, a 
apei şi a spiritului aspru, prin izvorul apei în 


care se înalţă. 

Acelaşi fulger sau spaimă turbată sau 
spirit amar este prins în calitatea aspră, 
glorificat şi copleşit de bucurie în lumina 
clară în spiritul aspru; aceasta este 
mobilitatea sau rădăcina vieții, care 
formează sau alcătuieşte cuvântul, pentru 
ca în trup să nască un singur gând sau o 
singură voință68. 

Acelaşi spirit triumfātor şi senin este 
folosit foarte bine în salnitrul divin pentru 
plăsmuire, căci el se agită mai cu seamă în 
sunet şi în dragoste şi e unit în inima lui 
Dumnezeu în naştere şi bucurie, fiind chiar 
izvorul bucuriei şi al înălţării în inima 
Domnului. 

Şi nu există aici diferenţiere, ci doar o 
strânsă legătură ca între sufletul şi trupul 
omului. 

Trupul înseamnă cele şapte spirite 
originare ale Tatălui, iar sufletul înseamnă 
Fiul născut din dumnezeu-tatăl. „[Spiritul 
sufletului înseamnă inima lui Dumnezeu, iar 
sufletul ochiul lui Dumnezeu în cel dintâi 
principiul”. Aşa cum trupul naşte sufletul, 
tot astfel cele şapte spirite ale lui 
Dumnezeu nasc Fiul; şi aşa cum sufletul, 
când se naşte, este ceva deosebit de trup şi 


totuşi legat de el, căci făr' de trup sufletul 
nu poate exista - tot astfel Fiul lui 
Dumnezeu când se naşte este ceva deosebit, 
dar care fără de Tatăl nu poate exista. 

Acum ia seama! întocmai aşa s-au 
petrecut lucrurile şi cu calitatea amară în 
Lucifer, încât n-a avut niciun motiv la 
răzvrătire şi nici vreun impuls de undeva, ci 
a urmat trufiei calităţii aspre, socotind-o ca 
părintele ei şi crezând că va domina în 
specia ei peste întreaga divinitate, şi s-a 
aprins în răzvrătirea ei. 

Când ea, calitatea amară, a ajutat 
spiritul animalic (sufletesc) să se nască în 
trup, acel spirit a devenit în această specie 
un spirit înverşunat, turbat, aprins, cumplit 
şi amar ca fierea, o adevărată calitate a 
iadului, o fiinţă înverşunată şi vrăjmaşă. 

Când, în sfârşit, acest spirit a speculat 
în spiritul animalic (sufletesc) din inima lui 
Lucifer şi a legiunilor sale în Divinitate,la 
speculat, adică a introdus acolo voinţa sa ca 
într-o mamă născătoare|]” n-a fost altceva 
decât o rupere, o sfâşiere, o străpungere, o 
ucidere şi o ardere a otrăvii. De aceea 
spune Hristos: „diavolul este dintru început 
un mincinos şi un ucigaş, căci n-a existat 
înăuntrul adevărului niciodată”. (Ioan, 


8,44). 

Dar Lucifer credea că va ajunge 
deasupra lui Dumnezeu şi că nimeni nu va 
stăpâni şi guverna mai aprig decât el; lui 
trebuie să i se plece totul, el va domni ca un 
rege cu spiritul şi puterea sa în divinitatea 
întreagă. Şi, fiindcă era cel mai frumos, voia 
să fie şi cel mai puternic. 

El vedea însă şi ştia bine blinda şi 
smerita fiinţă în Dumnezeu-Tatăl său; şi mai 
ştia că această fiinţă existase din veci în 
acea blândeţe, şi că şi el se va naşte într-o 
astfel de bunătate dumnezeiască ca un fiu 
iubitor şi ascultător. 

Dar pentru că el fusese creat atât de 
frumos şi de strălucitor ca un rege al 
naturii, frumuseţea l-a învins şi şi-a zis: eu 
sunt  plăsmuit în Dumnezeu şi din 
Dumnezeu; cine mă va învinge sau cine mă 
va schimba? Eu voi fi prin mine însumi 
stăpân, şi voi domina în toate cu tăria mea, 
iar trupul meu va fi chipul pe care toţi îl vor 
cinsti; îmi voi zămisli un nou imperiu, căci 
tot cuprinsul este al meu; eu sunt unicul 
Dumnezeu şi nimeni altul în afară de mine. 

Şi se bătu el însuşi în trufia lui cu 
întunericul şi orbirea şi se prefăcu în diavol, 
aşa cum va trebui să fie şi să rămână în 


veci. „LEI recunoscu lui Dumnezeu numai 
majestatea, nu şi cuvântul din mijloc, care 
deţine aruncă - toarea de zaruri. Se orbi 
singur în întunericul aspru, căci vru să se 
aprindă şi să domnească în foc, peste 
lumină şi peste blândeţe]”. 

Când aceste spirite rele, diavoleşti 
(înţelegem centrul născătoarei) clocoteau în 
salnitrul lui Dumnezeu şi jefuiau înăuntrul 
lui, nu erau decât arderi, străpungeri, 
omoruri, spaimă şi scârbă, căci Dumnezeu 
voia dragoste şi bunătate, iar Lucifer le 
preschimba cu forţa în turbare. 

Totul era vrăjmăşie şi împotrivire; el 
aprinse cu forţa salnitrul lui Dumnezeu, 
care din veci existase în pace şi în blândeţe. 

De la această aprindere în ţinutul său 
se vorbeşte de un Dumnezeu mânios şi fără 
îndurare faţă de cei e; e-l urăsc (2-Moise, 
20,5; 5- Moise, 5,9), adică faţă del cei care îi 
aprind şi mai vârtos mânia şi înverşunarea 
cu duhurile lor diavoleşti, cu viciile şi cu 
sarcasmul ce se ascunde în inima lor, cu 
trufia, lăcomia, invidia şi mânia lor; tot ceea 
ce există în tine arunci în Dumnezeu, adică 
în născătoarea naturii, care de aceea 
trebuie verificată prin foc, ca şi spiritul 
sufletelor, căci răutatea trebuie să rămână 


în foc. 

Vei zice, cum e cu putinţă aceasta? 

Când îţi deschizi ochii şi vezi fiinţa lui 
Dumnezeu, privirea ta îl supără ca nişte 
ghimpi şi-i zgândăre mânia. Când sunetul 
vibrează în urechea ta şi vrei să-l prinzi din 
fiinţa lui Dumnezeu, e ca şi când ai arunca 
tunete înăuntrul ei. 

Gândeşte-te ce faci cu nasul şi cu gura, 
căci iubitul şi nou-născutul tău fiu iese 
odată cu vorbele tale, ca fiu al celor şapte 
spirite; ia seama să nu se prăvălească în 
salnitrul lui Dumnezeu ca Lucifer; pentru că 
aci nu este nicio deosebire. 

Dimpotrivă, Dumnezeu spune: sunt un 
Dumnezeu milostiv peste cei ce mă iubesc; 
lor vreau să le fac bine până la a mia spiţă. 
(2- Moise, 20,6; 5-Moise, 5,10). 

Ia aci bine seama. Aceştia sunt cei ce cu 
dragostea lor, cu blândeţea şi cu harnicile 
lor aprinderi de dragoste, cu rugăciunile lor 
sting focul mâniei şi se  împotrivesc 
înverşunării aprinse. 

Există, fără îndoială, unele lovituri tari, 
căci focul mâniei lui Dumnezeu îi izbeşte 
adesea fără îndurare, încât ei nu ştiu 
încotro să apuce; munţi de suferinţă se 
adună deasupra lor, slăvită cruce i-apasă, şi 


le e greu. 

Dar aceasta e mângâierea şi coiful de 
apărare împotriva turbării şi a focului 
aprins, cum spune regescul proroc David: 
celui credincios i se aprinde lumina în 
întuneric. 

(Psalmi, 112,4). 

Chiar şi în toiul acestei lupte împotriva 
mâniei lui Dumnezeu, a turbării aprinse a 
diavolului şi a oamenilor fără Dumnezeu, se 
aprinde lumina în inima celui credincios, 
cuprinsă de dragostea lui Dumnezeu, pentru 
ca să nu-şi piardă nădejdea sub crucea lui şi 
să prindă noi puteri împotriva mâniei şi a 
răutăţii. 

Dacă pe pământ n-ar mai fi şi unii 
oameni credincioşi care prin smerenia lor să 
stingă mânia lui Dumnezeu, focul iadului s- 
ar fi aprins demult, şi ai vedea bine unde se 
află, căci acuma nu crezi. 

Dar spiritul îţi zice: De îndată ce furia 
învinge împotrivirea dragostei, focul se 
aprinde şi nu-i mai rămâne timp în această 
lume. 

Şi dacă furia arde acum cu înverşunare, 
nu e nevoie de dovadă; e limpede ca ziua. 
lată, încă se mai înalţă un pic de foc 
împotriva mâniei, din minunata 


constrângere a dragostei lui Dumnezeu, 
chiar dacă focul slăbeşte, este sfârşitul 
vremii acesteia. 

lar dacă Lucifer a avut dreptate să 
dezlănţuie furia în salnitrul lui Dumnezeu, 
pentru ca lumea să devină atât de 
veninoasă, de egoistă, invidioasă şi falsă, 
vor răspunde aci avocaţii şi reprezentanţii 
lui Lucifer; altminteri „acest al treilea spirit 
amar şi sarcastic va trebui şi el să în dure 
blestemul. 

Despre cea de-a patra specie sau formă 
a începutului păcătuirii în Lucifer 

Cel de-al patrulea spirit în Dumnezeu 
este fierbinţeala; ea se naşte între calitatea 
amară şi cea aspră, şi e primită în apa dulce 
strălucind şi luminând, şi fiind adevăratul 
izvor al vieţii. Căci în apa dulce ea devine cu 
totul blândă; de aci naşte dragostea care 
este o căldură plăcută şi nicidecum foc. Şi 
chiar dacă focul este ascuns în sâmburele 
calităţii focului sau în originea ei, el nu este 
totuşi aprins, căci se naşte în apa dulce. 
Unde este apă, nu este foc, ci o căldură 
dulce şi o calificare blândă; când însă apa se 
usucă, seacă, focul se aprinde. 

Aşa a gândit şi domnul Lucifer; când îşi 
aprindea focul, putea stăpâni cu forţă şi 


ardoare în puterea divină; dar crezu că va 
arde şi va lumina în veci; planul lui n-a fost 
să stingă lumina, ci să ardă focul; gândul lui 
era să sece apa, crezând că lumina va pluti 
în focul aprins. Dar el nu ştia că aprinzând 
apa secătuită, sâmburele, adică uleiul sau 
inima apei se va mistui, iar lumina se va 
preface în întuneric, şi apa într-o putoare 
înăcrită. 

Căci uleiul sau grăsimea apei se naşte 
din blândeţe şi binefacere, şi această 
grăsime este cea în care străluceşte, 
lumina; dar dacă grăsimea este arsă, apa se 
face duhoare acră şi un întuneric adânc 
cuprinde totul. 

Astfel i-a mers şi trufiei lui Lucifer; el 
birui pentru o scurtă vreme cu lumina lui 
aprinsă; când însă lumina lui: se arse şi se 
isprăvi, el deveni un diavol, negru. Dar el, 
crezu că va domni în veci în întreaga putere 
divină, aşa, cu lumina arsă, ca un Dumnezeu 
ce înspăimântă; şi începu să lupte cu 
spiritul său de foc împotriva salnitrului lui 
Dumnezeu, în gândul de-a aprinde întregul 
cuprins al regatului său. El a şi realizat 
ceva, prin faptul că a făcut arzătoare forţele 
divine, ceea ce e dovedit de soare şi de - 
stele. Adesea se aprinde focul din salnitru în 


elemente, încât zici că arde adâncul; lucru 
despre care voi trata la locul cuvenit. „[El s- 
a întors din blândeţe în temătoarea voinţă a 
focului şi a căzut în întuneric. Cititorul să 
nu înţeleagă nicăieri că diavolul ar fi aprins 
lumina lui Dumnezeu, ci numai formele 
naturii din care străluceşte lumina. Căci el 
însuşi nu poate apuca lumina, cum nici focul 
nu o poate prinde; el a intrat în foc şi a fost 
împins în întuneric şi nu are în afara 
creaturii sale nici foc, nici lumină]”. 

În această calitate şi-a pregătit regele 
Lucifer dreptul de-a se scălda în iad; el nu 
poate spune însă că Dumnezeu i-a făcut şi 
pregătit calitatea rea, ci el însuşi; în acest 
scop a pângărit şi înfruntat el dumnezeirea 
şi a făcut din puterile ei scăldătoarea 
iadului, să-i fie veşnică sălăşluire. 

Căci, când el şi toţi îngerii lui îşi 
aprinseră în trupuri spiritul originar al 
focului, grăsimea din apa dulce arse, iar din 
fulger sau spaimă care se înalţă cu 
înverşunare în naşterea luminii, se făcu 
turbare, ardere şi spini şi sfâşiere cumplită 
şi o fiinţă respingătoare, hidoasă. 

Aici, în această calitate, viaţa deveni un 
ghimpe al morţii, căci prin căldură, calitatea 
amară deveni atât de înverşunată, de 


înţepătoare, de turbată şi arzătoare, încât 
întreg trupul părea acoperit cu ghimpi de 
foc; ea îşi dezlănţui mânia în calitatea 
aspră, ca şi când trupul ar fi fost străpuns 
cu sulițe de foc. 

Atunci se porni cu înverşunare focul 
rece al calităţii aspre împotriva fierbinţelii 
şi a otrăvii amare, ca o mare fierbere, şi 
îndată în acest trup al lui Lucifer nu fu 
decât ucidere, jaf, ardere şi străpungere, 
focul şi groaza iadului. 

Acest spirit-foc şi adevărat spirit-diavol 
s-a ridicat în centrul inimii şi a vrut, prin 
spiritul animalic,lprin care se înţelege 
spiritul-voinţă din centru, care naşte din 
născătoare ca din cele şapte spirite 
originare ce sunt chipul Domnului]” să 
stăpânească în întreaga putere divină şi să 
aprindă tot salnitrul ca un nou şi puternic 
Dumnezeu. 

Când scriu aici despre spiritul animalic, 
tu trebuie să ştii bine ce este şi cum este el, 
altminteri zadarnic vei citi această naştere, 
şi-ţi va merge ca înţelepţilor păgâni, care s- 
au suit până la faţa lui Dumnezeu, dar n-au 
putut, s-o vadă. 

Spiritul sufletesc e mult mai subtil şi 
mai imaterial decât trupul sau cele şapte 


spirite originare care ţin trupul şi-l 
plăsmuiesc; căci el porneşte de la cele şapte 
spirite întocmai ca Dumnezeu Sfântul Duh 
de la Tatăl şi Fiul... 

Cele şapte spirite originare îşi au trupul 
înjghebat din natură, adică din cel de-al 
şaptelea spirit al naturii, din puterea divină, 
pe care eu îl numesc în această 
cartesalnitrul lui Dumnezeu, sau 
comprehensiunea, din care răsar figurile 
cereşti. Acesta e un spirit ca toate cele 
şapte; numai că celelalte şase au o fiinţă 
incomprehensibilă, căci forţa divină se 
naşte într-un fel ascuns în comprehensiunea 
celui de-al şaptelea spirit al naturii, părând 
creaturilor ca fiind incomprehensibilă. 

Dar spiritul animalic, ori sufletesc se 
naiste din inima reelor şapte spirite 
originare după felul în care se naşte Fiul lui 
Dumnezeu, şi-şi păstrează locul în inimă, 
pornind din acel loc al puterii divine ca 
Sfântul Duh din Tatăl şi Fiul; căci şi el are o 
astfel de alcătuire subtilă ca Dumnezeu 
Sfântul Duh şi se contopeşte în acesta. 

Când sufletul animalic porneşte din 
trup, el devine tot una cu divinitatea 
ascunsă şi intră în alcătuirea unui lucru din 
natură ca Dumnezeu Sfântul Duh. 


Pildă în această privinţă ai atunci când 
un meşter face o casă sau un alt meşter mai 
mare, o operă de artă; la început, mâinile, 
care înseamnă natura, nu le pot face, ci cele 
şapte spirite sunt primii constructori, cărora 
spiritul animalic le indică forma. După ce 
spiritele dau forma, o fac comprehensibilă, 
abia după aceea mâinile săvârşesc lucrarea, 
potrivit planului; căci orice lucrare pe care 
vrei s-o faci, trebuie creată mai întâi în 
minte69. 

Sufletul cuprinde simţul cel mai înalt; el 
vede ce face Dumnezeu-latăl şi lucrează cu 
el la formele cereşti: de aceea, el trasează 
spiritelor naturii modelul după care să 
alcătuiască un lucru. Şi după această 
prefigurare a sufletului se fac toate lucrurile 
în această lume. Dar sufletul căzut în 
stricăciune încearcă din greu să creeze 
forme cereşti şi nu izbuteşte, căci nu are la 
dispoziţia lui decât salnitru decăzut, stricat, 
adică pământesc, o natură pe jumătate 
moartă, din care nu poate înjgheba figuri 
cereşti. 

De aci poţi înţelege ce putere mare au 
avut spiritele îngerilor decăzuţi în natura 
cerească, cită substanţă divirnă au împins 
în stricăciune şi câtă natură cerească au 


pustiit prin îngrozitoarea lor aprindere, din 
care a luat maştere cumplita răutate care 
domneşte în această lume. 

Căci natura aprinsă arde mereu până la 
Ziua de Apoi, iar acest izvor de foc aprins 
este o veşnică duşmănie împotriva lui 
Dumnezeu. Dacă însă spiritul acestui foc 
aprins, din care a luat naştere focul mâniei, 
pretinde că Dumnezeu însuşi l-a aprins, 
atunci s-o dovedească în natură; de nu, 
blestemat să fie acest spirit-foc în vecii 
vecilor. 

Despre a cincea specie sau formă a 
începutului păcătuirii lui Lucifer şi a 
îngerilor să-i 

Al cincilea spirit originar în forţa divină 
este dragostea încântătoare. Ea este 
adevărata faţă a blândeţii şi smereniei, şi se 
naşte în fulgerul vieţii. Când fulgerul 
străbate iute ca o spaimă, prin care naşte 
bucuria, tulpina luminii aprinse rămâne în 
apa dulce şi pătrunde încetişor după fulger 
prin foc până în calitatea aspră, îmblânzind 
focul şi făcând calitatea aspră lină şi moale, 
care şi ea este o naştere a apei. 

Când însă focul simte gustul blând, 
dulce şi fin, el se domoleşte şi se transformă 
într-o căldură blândă şi plăcută, şi o viaţă 


atrăgătoare se înalţă în foc, pătrunzând cu 
această blândă căldură calitatea aspră, 
domolind focul rece şi făcând ca ceea ce e 
tare să devină moale, ceea ce e gros, subţire 
şi întunericul să devină luminos. 

Când însă fulgerul amar cu spiritul 
aspru al focului gustă această blândete, 
totul e numai dor, dorinţă şi împlinire, o 
degustare  delicioasă, o îmbrăţişare cu 
sărutări şi o naştere din iubire. Căci 
naşterile severe ale tuturor spiritelor 
originare devin, în această pătrundere, 
blânde, gingaşe, pline de smerenie şi 
dulceaţă, şi în aceasta constă dumnezeirea. 

Căci în primele patru spirite originare 
stă naşterea divină; de aceea ele trebuie să 
fie şi foarte severe, oricât ar avea sub 
ascultare pe blândă lor mamă, apa; iar în 
cel de-al cincilea stă iubirea încântătoare, în 
al şaselea bucuria şi în al şaptelea 
plăsmuirea şi comprehensiunea. 

Ei bine, Lucifer, ce ai făcut tu cu 
dragostea ta? Este şi dragostea ta un astfel 
de izvor? S-o privim acum şi pe ea, şi să 
vedem ce fel de înger iubitor ai devenit! 

la seama. Dacă Lucifer nu s-ar fi 
răzvrătit şi nu s-ar fi aprins, izvorul 
dragostei sale ar fi fost tot în Dumnezeu, 


căci nu există în el alt salnitru decât cel din 
Dumnezeu. 

Dar când el s-a răzvrătit, în dorinţa de-a 
domina cu spiritul său animalic întreaga 
divinitate, tulpina sau inima luminii, care 
este sâmburele iubirii în apa dulce, s-a 
preschimbat într-un izvor de foc răzbătător 
şi înverşunat, din care a luat naştere în 
întreg trupul o stăpânire şi o naştere plină 
de freamāt şi de foc. 

Şi când se născu spiritul animalic în 
această aspră şi cumplită naştere de foc, el 
ţâşni înverşunat afară din trup, în natura 
sau în salnitrul lui Dumnezeu, şi distruse 
dragostea cea dulce din salnitru. Căci se 
repezi plin de furie ca un turbat, pretinzând 
să domine totul cu severitate, ca un singur 
Dumnezeu. 

De aci s-a născut marea aversiune şi 
veşnica duşmănie a lui Lucifer contra lui 
Dumnezeu; căci dacă forţa lui Dumnezeu 
pluteşte blândă, iubitoare şi plină de 
îngăduinţă, încât noi nu-i putem pricepe nici 
naşterea, în vreme ce spiritele lui Lucifer 
clocotesc cu iuţeală, cu asprime şi cu foc. 

O pildă în această privinţă o ai în 
salnitrul aprins al astrelor care, silite de 
această furie aprinsă, trebuie să se 


rostogolească cu mare iuţeală până la Ziua 
de Apoi; după aceea, furia e despărțită de 
ele şi destinată a fi lăcaşul de veci al regelui 
Lucifer. 

Că acest lucru îi pricinuieşte lui 
Dumnezeu o adâncă mâhnire, nu e nevoie 
de nicio dovadă; ci orice om îşi poate da 
seama de scârba şi amărăciunea ce l-ar 
cuprinde şi cum întregul său trup ar cădea 
pradă mâniei, dacă un astfel de izvor al 
focului turbat ar lua naştere în trupul său. 
Ceea ce, fără îndoială, se întâmplă acelora 
care dau înăuntrul lor adăpost diavolului. 
Acesta, cât e oaspete, stă cuminte ca un 
câine îmblânzit, dar când devine stăpân, 
sparge casă, cum a făcut cu trupul 
Domnului. 

De aceea, focul mâniei dumnezeieşti în 
această lume va ţine până la sfârşit, şi multe 
făpturi vor fi înghiţite în acest foc; dar 
despre aceasta voi vorbi la locul cuvenit. 

Dacă Dumnezeu a creat şi a aprins el 
însuşi în Lucifer această duşmănie şi acest 
izvor de foc năprasnic, la aceasta să 
răspundă electorii providenţei şi ai graţiei şi 
să o dovedească în natură; de nu, blestemat 
să fie şi acest izvor de foc şi stricăciune, 
care a luat locul dragostei. 


Despre cea de-a şasea specie sau formă 
a începutului păcătuirii lui Lucifer şi a 
îngerilor să-i 

Al şaselea spirit originar în puterea 
divină este mercuriul sau tonul, în care se 
înalţă diferenţierea şi bucuria cerească. 
Acest spirit îşi ia originea din fulgerul 
focului, adică din calitatea amară şi urcă în 
fulger prin apa dulce; în ea se îmblânzeşte 
şi devine luminos. În calitatea aspră el este 
prins, şi acolo agită toate spiritele. Din 
această agitaţie se ridică tonul, al cărui 
izvor ascendent există în fulger, iar trupul 
sau rădăcina lui, în dragostea din apa dulce. 

Acest ton este bucuria divină, biruinţa 
în care se înalţă, blândul şi divinul joc al 
dragostei în Dumnezeu, şi, odată cu el 
formele, plăsmuirile şi tot felul de figuri. 

Dar trebuie să ştii aici, că această 
calitate foarte blinda şi gingaşă pătrunde cu 
acţiunea ei toate spiritele întocmai după 
cum în inima unui om încolţeşte o bucurie 
dulce şi încântătoare, în care spiritul 
animalic (sufletesc) triumfă ca şi când ar fi 
în cer. 

Acest spirit nu ţine nici el de formarea 
corpului, ci slujeşte la diferenţiere şi 
mişcare, mai ales la bucurie şi la 


diferenţiere în modelare. 

Când spiritul animalic e născut în 
centrul inimii în mijlocul celor şapte spirite 
originare. Încât voinţa acestora este laolaltă 
întrupată, tonul este cel care îl conduce 
spre trup, fiind carul său în care spiritul 
transportă ceea ce s-a hotărât în sfatul celor 
şapte spirite. 

Căci tonul trece prin spiritul animalic în 
natura lui Dumnezeu sau în salnitrul celui 
de-al şaptelea spirit originar din puterea 
divină, care este mama lui dintru început şi 
se contopeşte cu aceasta în formarea, 
precum şi în diferenţierea constituţiei 
lucrurilor. 

De aceea, când regele Lucifer şi-a 
transformat îngâmfarea lui din sunet într-o 
furtunoasă mişcare în toate cele şapte 
spirite, a devenit o groaznică repulsie în 
salnitrul lui Dumnezeu. 

Pentru că atunci când spiritul animalic 
s-a născut în trupul său, el a înţepat din 
trupul său salnitrul dumnezeiesc, ca un 
şarpe înfuriat din gaura sa. lar când gura s- 
a deschis pentru a vorbi, adică cele şapte 
spirite au încorporat voinţei lor cuvântul şi 
l-au transmis prin sunet salnitrului divin - a 
fost ca şi cum un trăsnet cumplit a lovit 


natura lui Dumnezeu sau un balaur turbat 
ar fi vrut să destrame natura. 

De aci i se spune diavolului bătrânul 
şarpe, (Apoc. loan, 12,9) şi tot de aci 
credinţa că în lumea noastră a stricăciunii, 
există vipere şi şerpi, precum şi tot soiul de 
gângănii, de viermi, de scorpii, păduchi şi 
pureci şi aşa mai departe; de asemenea, îşi 
au aci originea fulgerul, tunetul, trăsnetul şi 
grindina care bântuie această lume. 

Observă! Când tonul se înalţă în natura 
divină „el urcă blând şi gingaş din toate cele 
şapte spirite deodată, şi naşte blând şi 
gingaş cuvântul sau figurile. Când, un spirit 
originar capătă voinţa de-a naşte, el 
pătrunde blând şi delicat celelalte spirite 
până în centrul inim. Îi; aci, voinţa este 
aprobată de toate spiritele şi modelată după 
ele. 

lar după aceea, celelalte şase spirite o 
rostesc7] în sunet din spiritul animalic al lui 
Dumnezeu, adică din inima lui Dumnezeu, 
din Fiul Tatălui, care rămâne în punctul 
central ca un cuvânt constituit şi întrupat. 

Fulgerul din acest cuvânt sau 
naştereacuvânt ului care este sunetul, 
pleacă uşurel şi delicat de la cuvânt şi 
împlineşte voinţa cuvântului; iar această 


pornire de la cuvânt este Duhul Sfânt care 
dă formă şi construieşte tot ceea ce s-a 
hotărât în centrul inimii, în sfatul celor 
şapte spirite ale lui Dumnezeu-latăl. 

În acest fel gingaş trebuia să nască şi 
regele Luci fier, să califice, şi, după dreptul 
divin, să ajute cu spiritul său animalic la 
plăsmuirile în salnitru sau în natura lui 
Dumnezeu ca un fiu iubitor în natură. 

Aşa cum în casa părintească fiul îl ajută 
pe tatăl sau la treburile casei după felul 
tatălui, tot astfel Lucifer cu spiritul său 
animalic ar fi trebuit să ajute împreună cu 
îngerii săi în marea casă a lui Dumnezeu- 
Tatăl, după felul Tatălui, la forma şi zidirea 
tuturor lucrurilor şi vieţuitoarelor în 
salnitrul lui Dumnezeu. 

Căci întregul salnitru trebuia să fie o 
casă a bucuriei trupurilor îngereşti, şi toate 
lucrurile să răsară şi să se formeze după 
pofta spiritului lor, pentru ca îngerii să nu 
simtă niciodată neplăcere la vreo figură sau 
creatură, ci spiritul lor animalic să fi fost în 
centrul oricărei plăsmuiri; „Lplăsmuirea din 
esenţele cereşti se întâmplă în chip magic; 
totul după voinţa şi capacitatea naturii şi 
creaturilor]”, iar salnitrul ar trebui să fie 
posesiunea creaturilor. 


Dacă ele ar fi rămas în blinda lor 
naştere după dreptul divin, totul ar fi fost 
bine pentru ele, voinţa le-ar fi fost împlinită, 
şi atât în afara cât şi înăuntrul lor ar fi fost 
numai dragoste şi bucurie curată; ca să ne 
rostim pământeşte, totul ar fi fost surâs şi 
bucurie necontenită şi veşnică sărbătoare a 
inimii. 

Căci Dumnezeu şi creaturile ar fi fost o 
singură inimă şi o singură voinţă. [Pentru că 
chipul din focul sufletului şi dragostea sau 
centrul divin sunt de o fiinţă.] 

Dar când Lucifer s-a ridicat şi şi-a 
aprins spiritele originare, spiritul animalic 
din toate trupurile îngerilor lui a trecut în 
sunet în salnitrul lui Dumnezeu ca un şarpe 
sau balaur de foc, formând tot felul de figuri 
arzătoare şi veninoase, precum şi chipuri 
asemenea jivinelor sălbatice şi diavoleşti. 

Aci îşi au originea, în această lume, 
animalele sălbatice şi feroce; căci oastea lui 
Lucifer a aprins salnitrul astrelor şi 
pământului, stricându-l şi aproape 
ucigându-l. 

Intrucât, după căderea lui Lucifer, când 
Dumnezeu a purces la crearea acestei lumi, 
toate s-au făcut din acelaşi salnitru în care 
şezuse Lucifer. Astfel, creaturile acestei 


lumi fură toate zămislite din acel salnitru, 
după felul calităţii aprinse şi bune şi rele. 

Animalul calităţii focului sau al calităţii 
amare, ori al celei aspre care a fost cel mai 
tare în mercuriu, a fost şi un animal amar, 
aspru, fierbinte şi furios, totul după 
calitatea primă din acel animal. 

Iti spun aci aceste lucruri ca simplă 
introducere; când vom ajunge la crearea 
acestei lumi, le vei afla mai desluşit şi mai 
în amănunt. 

Dacă acest sunet focos şi acest spirit de 
balaur se cuvin a fi în Lucifer şi în îngerii 
lui, şi dacă Dumnezeu este acela care i-a 
făcut astfel, la aceasta să răspundă 
apărătorii lui Lucifer, care fac din 
Dumnezeu un diavol şi să dovedească în 
natură dacă Dumnezeu a vrut răul şi l-a 
creat. 

Dacă nu, spiritul acesta de balaur să fie 
pe veci întemnițat, iar ei, apărătorii, să 
renun e la minciună şi la defăimarea lui 
Dumnezeu; altminteri înseamnă că sunt mai 
răi decât păgânii sălbatici, care nu ştiu 
nimic despre Dumnezeu, dar care trăiesc 
totuşi întru Dumnezeu; şi mulţi din cei ce s- 
ar crede că n.a-l iubesc pe Dumnezeu vor 
stăpâni mai devreme împărăţia cerurilor, 


ceea ce voi lămuri la locul potrivit. 

CAPITOLUL XVI 

DESPRE A ŞAPTEA SPECIE SAU 
FORMĂ A 

ÎNCEPUTULUI PĂCĂTUIRII ÎN 
LUCIFER ŞI ÎN 

ÎNGERII SĂI 

Deschide-ţi aici bine ochii, şi vei vedea 
lucruri tăinuite, care le-au fost ascunse 
tuturor oamenilor de când lumea; vei vedea 
spelunca diavolului, păcate îngrozitoare, 
vrăjmăşie şi stricăciune. 

Diavolul a învăţat pe om vrăjitoria, 
pentru a-şi întări împărăţia lui; dacă ar fi 
dezvăluit omului adevăratul fundament şi 
ceea ce s-ascunde sub el, ar fi pierdut pe 
mulţi din adepţii săi. 

Voi, scamatori şi vrăjitori, care v-aţi unit 
cu diavolul, meniţi la şcoala mea; vreau să 
vă arăt cum, prin necromanţia şi vrăjitoria 
voastră, ajungeţi în iad. Vă încântați cu 
faptul că diavolul se supune vouă şi vă 
slujeşte, şi de aceea vă credeţi zei: vreau să 
descriu aci hrisovul magiei negre 71, căci şi 
eu am devenit un cunoscător al naturii, dar 
nu în felul vostru, ci, tocmai pentru a 
descoperi neruşinarea voastră, prin 
revelaţia divină a lumii de pe urmă, spre 


vestirea şi judecarea ştiinţei ei, căci 
judecata e deasupra ştiinţei. 

Dat fiind că arcul înverşunării este deja 
întins, fiecare trebuie să ia bine seama să 
nu fie găsit în păcat, căci a sosit vremeai să 
ne trezim din somn. 

A şaptea figură sau al şaptelea spirit în 
puterea divină este natura sau 
deznodământul celor şase. Căci calitatea 
aspră contractă salnitrul sau acţiunea celor 
şase spirite, întocmai cum un magnet de fier 
atrage la sine metalul; şi când contracția a 
început, a început comprehensiunea în care 
cele şase spirite ale lui Dumnezeu califică 
într-un chip de neînțeles. 

Cel de-al şaptelea spirit are culoarea şi 
felul celorlalte şase, căci el este corpul 
tuturor spiritelor în care acestea se nasc ca 
într-un singur trup. De asemenea, din acest 
spirit se nasc toate figurile şi formele, şi toţi 
îngerii s-au făcut din el, şi orice natură din 
el purcede. 

Acest spirit este mereu născut de toate 
cele şase şi există neîntrerupt fără să treacă 
vreodată, şi necontenit le naşte la rândul lui 
pe cele şase; căci celelalte şase sunt 
cuprinse în cel de-al şaptelea ca într-o 
singură mamă, luându-şi hrana, tăria şi 


puterea mereu din corpul mamei lor. 
Intrucât cel de-al şaptelea este corpul şi 
cele şase sunt viaţa, iar în centrul centrului 
este inima luminii care mereu naşte cele 
şapte spirite ca pe singura lumină a vieţii. 
lar această lumină este fiul lor, şi 
mobilitatea clocotitoare sau pătrunderea în 
toate spiritele se revoltă în inimă, în 
răsăritul luminii. 

Şi acesta este spiritul celor şapte spirite 
care purcede din inima lui Dumnezeu, care, 
aci, în cel de-al şaptelea, formează şi 
plămădeşte totul, şi în care cele şapte 
spirite se arată la nesfârşit în lupta 
dragostei lor. 

Căci divinitatea este tocmai ca o roată 
care se învârteşte cu obezile, spiţele şi 
butucul ei, şi care e compusă din şapte roţi 
aşezate una într-alta şi putând merge 
înainte şi înapoi pe deasupra şi pe dedesubt, 
precum şi în jurul ei însăşi. 

Vedem bine întotdeauna forma celor 
şapte roţi şi butucul comun de la mijloc, şi 
totuşi nu putem înţelege cum e făcută roata; 
ne uimeşte mereu această roată, părând din 
ce în ce mai ciudată în urcarea ei şi 
rămânând totuşi în acelaşi loc. 

In felul acesta se naşte necontenit 


divinitatea care niciodată nu trece; şi tot 
astfel se naşte mereu viaţa, atât în îngeri 
cât şi în oameni. 

Dar figurile şi creaturile trecătoare se 
formează după mişcarea celor şapte spirite 
ale lui Dumnezeu, şi nu se nasc ca mai sus; 
chiar dacă naşterea celor şapte spirite se 
manifestă aci, calitatea lor stă numai în cel 
de-al şaptelea spirit natural, care formează, 
alcătuieşte şi le modifică pe celelalte şase, 
după calitatea lor şi după lupta şi 
ascensiunea lor. De aceea se şi transformă 
figurile, formele şi creaturile trecătoare 
după felul celui de-al şaptelea spirit, în care 
se înalţă. 

Îngerii nu sunt însă făcu a numai din cel 
de-al şaptelea spirit (al naturii) ca făpturile 
trecătoare; ci, când divinitatea s-a hotărât 
să-i creeze pe îngeri, în fiecare cerc în care 
era întrupat un înger, exista întrupată 
divinitatea cu întreaga ei substanţă şi fiinţă 
„vei înţelege amândouă principiile eterne, 
focul şi apa, totuşi nu ca izvor al focului, ci 
ca unul esenţial|” şi formând un trup, deşi 
divinitatea rămânea în locul ei ca mai 
înainte. 

Înţelege bine acest lucru. 

Trupul îngerului sau comprehensiunea 


este din spiritul al şaptelea, iar naşterea în 
acel trup sunt cele şase spirite originare şi 
spiritul sau inima pe care cele şase spirite îl 
nasc în centrul trupului, acolo unde răsare 
lumina şi din lumină spiritul animalic, care 
şi în afară de trup se contopeşte cu 
divinitatea; aceasta înseamnă inima lui 
Dumnezeu, din care purcede Duhul Sfânt. Şi 
tot din inima lui Dumnezeu a pornit şi prima 
întrupare a îngerului; de aceea conducerea 
îngerului se naşte în suflet ca divinitatea. 

Şi aşa cum în cel de-al şaptelea spirit al 
lui Dumnezeu, zis şi al naturii, care naşte 
din celelalte şase, nu stă întreaga 
cunoaştere perfectă a celorlalte şase, 
pentru că el nu poate cerceta adânca lor 
naştere, ele fiind tatăl acestuia, căci îl nasc 
din ele - tot astfel nici întreaga cunoaştere 
perfectă a lui Dumnezeu nu stă în trupul 
îngeresc, ci în spiritul care se naşte în inima 
din care porneşte lumina, spiritul care se 
contopeşte cu inima şi spiritul lui 
Dumnezeu. În aceasta constă cunoaşterea 
deplină a lui Dumnezeu. Dar trupul nu 
poate prinde acest spirit animalic, după 
cum cel de-al şaptelea spirit al naturii nu 
poate prinde adânca naştere a lui 
Dumnezeu. 


Pentru că atunci când se naşte al 
şaptelea spirit al naturii, este secat de 
calitatea aspră ca şi cum ar fi reţinut sau 
oprit de Tatăl, şi nu se poate întoarce înapoi 
în adânc, adică în centrul inimii, unde se 
naşte Fiul şi din care purcede Duhul Sfânt; 
ci, ca trup născut, el trebuie să stea 
nemişcat şi să lase venele izvorului, adică 
spiritele, să califice în el şi să lucreze după 
placul lor. Căci el e casa ori proprietatea 
celor şase spirite pe care acestea o 
construiesc mereu după plac sau o grădină 
odihnitoare în care stăpânul seamănă tot 
felul de roade şi le gustă după pofta lui. 

Astfel, celelalte şase spirite lucrează 
neîncetat în această grădină, în care-şi 
seamănă fructele pe carele savurează spre 
întărirea puterii lor şi spre bucuria lor; 
aceasta e grădina în care locuiesc şi se 
preumblă îngerii, şi în care cresc fructele 
cereşti. Dar minunata proporţie ce se arată 
în plantele şi figurile acestei grădini 
izvorăşte din calificarea şi lupta de dragoste 
a celorlalte spirite. Cel ce iese primul în 
luptă, acela dă formă plantelor, după felul 
său, ajutat fiind mereu şi de celelaltespirite, 
în aşa fel, încât când unul, când altul se află 
în frunte. 


De aceea şi răsar şi cresc unele plante 
şi figuri care „pentru raţiunea trupească a 
îngerilor, rămân absolut de necuprins, dar 
pentru raţiunea lor animalică (sufletească) 
perfect comprehensibile. 

Ele sunt, de asemenea, cu totul ascunse 
trupului meu „dar spiritului meu animalic 
sufletesc nu; atâta vreme cât acesta este în 
comuniune cu Dumnezeu, le înţelege, dar 
când cade în păcat, uşa i se zăvorăşte, i-o 
zăvorăşte diavolul; ea va fi din nou deschisă, 
dar printr-o mare osteneală a spiritului. 

Ştiu bine că mânia diavolului va 
batjocori această revelaţie în multe inimi 
fără Dumnezeu, căci tare se ruşinează de 
ea; în acest fel, el a apăsat uneori şi sufletul 
meu, dar mă supun hotărârii celui ce vrea 
să mă încerce „şi nu mă împotrivesc chiar 
de-ar fi ca trupul meu pământesc să piară, 
căci Dumnezeu mă va glorifica în 
cunoaşterea mea. 

Glorificarea acestei cunoaşteri o doresc, 
şi nu alta; pentru că ştiu că acest spirit va 
răsări în trupul meu cel nou pe care-l voi 
căpăta în ziua învierii din trupul stricat de 
acum; acel trup nou va fi asemenea 
divinității, şi sfinţilor îngeri. 

Căci lumina biruitoare a bucuriei din 


spiritul meu îmi anunţă îndeajuns acest 
lucru; aci am cercetat până în adâncul 
divinității pe care am descris-o după 
priceperea mea şi impulsul spiritului meu, 
deşi în mare neputinţă şi slăbiciune, dat 
fiind că păcatele mele înnăscute şi făptuite 
mi-au zăvorât adesea uşa, iar diavolul „ca o 
muiere depravată a dănţuit şi s-a bucurat de 
temniţa şi de spaima mea, crezând că 
dobândeşte un strop de câştig pentru 
împărăţia lui. 

De aceea, n-am decât să aştept mânia şi 
furia lui, dar cu încredere în eroismul luptei 
mele, care adesea m-a eliberat de lanţurile 
lui, pentru că vreau să mă bat cu el până la 
sfârşitul vieţii mele în această lume. 

Despre  înspăimântătoarea, jalnica şi 
ticăloasa stricăciune a lui Lucifer în cel de- 
al şaptelea spirit al naturii 

Trista casă a morţii. Dacă toţi arborii ar 
fi scriitori, toate aşchiile peniţe, toţi munţii 
cărţi şi toate apele cerneală, încă n-ar putea 
descrie îndeajuns jalea şi ticăloşia pricinuită 
de Lucifer şi îngerii săi din locus-ul lor. 

Căci el a făcut din casa luminii o casă a 
întunericului, din casa bucuriilor o casă a 
tristeţii, din casa petrecerii şi a înviorării o 
casă a foametei şi a setei, din casa blândeţii 


o veşnică izbire, cu trăsnete şi fulgere, din 
casa păcii lăcaşul jalei şi al lacrimilor, din 
casa râsului casa veşnicei spaime, din 
naşterea luminii şi a binefacerii teama 
veşnică a iadului, din hrana cea mai dulce o 
nesfârşită scârbă, din casa Libanului şi a 
cedrului o casă a stâncilor şi a focului, din 
mirosul suav o duhoare, un loc al pustiului 
şi al distrugerii, un sfârşit a tot ce este bun, 
din trupul divin un diavol negru, întunecos, 
rece, fierbinte, mistuindu-se în sine şi 
neputându-se consuma, un duşman 
înverşunat al lui Dumnezeu şi al îngerilor 
săi, şi având toate ostile cereşti împotriva 
lui. 

la seama. Multă vreme şi-au chinuit 
mintea învățații, punându-şi întrebarea de 
unde atâta răutate în toate creaturile, 
începând cu soarele şi astrele acestui 
Univers, până la animalele otrăvitoare, 
viermii şi alte vieţuitoare ale acestei lumi, 
încât înţelepţii s-au minunat şi au căzut la 
înţelegere că şi Dumnezeu, chiar el, poate 
că vrea răul, de îndată ce l-a îngăduit într-o 
asemenea măsură; unii au dat vina pe 
căderea omului, alţii pe fapta diavolului. 

Cum însă toate vieţuitoarele şi plantele 
au fost create înainte de facerea omului, tu 


nu trebuie să arunci vina pe om; căci omul 
n-a primit la facerea sa trupul animalelor, ci 
acesta a devenit aşa după căderea în păcat. 
De asemenea, nu omul a adus răutatea şi 
otrava în dobitoace, în păsări, în viermi ori 
în pietre, căci el n-a avut ¿acest trup; dacă 
el ar fi adus răul în toate făpturile, n-ar mai 
fi avut în veci iertarea lui Dumnezeu, 
întocmai ca Satana. Bietul om n-a căzut din 
propria-i voinţă, ci din uneltirea şi otrava 
diavolului. 

Această dreaptă lămurire o vei găsi 
scrisă aici, nu din zelul de a defăima pe 
cineva, ci din pură dragoste „ca o smerită 
învăţătură din străfundul spiritului şi ca o 
mângâiere adusă sărmanului, suferindului, 
bătrârrului Adam, care se află acum pe 
ultimul său drum. 

Căci suntem toţi un singur trup întru 
Hristos. De aceea ar vrea şi acest spirit ca 
membrii lui să se unească printr-o singură 
sorbire din minunatul vin al lui Dumnezeu şi 
să se învioreze înainte de trecerea în viaţa 
de apoi, pentru a rezista în marea luptă cu 
diavolul şi a-l împiedica să învingă în 
această lume, astfel ca numele Domnului să 
fie în veci slăvit şi sfinţit. 

lată! Când regele Lucifer, în fruntea 


oştii lui îngereşti, fu creat atât de divin şi de 
strălucitor, ca un heruvim şi principe 
dumnezeiesc, văzând şi ce spirit măreț şi 
ales se înalţă în el, prinse a se mândri de 
frumoasa lui înfăţişare în aşa măsură, încât 
cele şapte spirite originare ale lui crezură 
că se pot răzvrăti şi aprinde, devenind şi ele 
la fel de frumoase şi puternice ca spiritul 
animalic şi ajungând a stăpâni pretutindeni 
în ţinutul lor, prin propria lor forţă şi putere 
ca un nou Dumnezeu. 

Ele au văzut, de bună seamă, că spiritul 
animalic s-a contopit cu inima lui 
Dumnezeu, şi de aceea au hotărât să se 
revolte şi să se aprindă, în nădejdea 
limpede că vor deveni luminoase, adânci şi 
atotputernice, ca cel mai, adânc străfund 
din centrul inimii lui Dumnezeu. 

Căci ele se gândeau să ridice în 
naşterea ascunsă a divinității trupul natural 
care se închegase din spiritul natural al lui 
Dumnezeu, pentru ca cele şapte spirite 
originare ale acelei naşteri să poată fi tot 
atât de înalte şi de comprehensibile ca 
spiritul animalic. lar spiritul animalic să 
biruie asupra centrului inimii lui Dumnezeu, 
care să-i devină supusă, şi cele şapte spirite 
ale lui Dumnezeu, cu spiritul lor animalic, 


să plămădească şi să dea formă la totul. 

Dar această  trufie şi această 
încăpățânare erau cu totul împotriva 
naşterii lui Dumnezeu, deoarece trupul 
îngerului trebuia să rămână la locul lui, să 
fie o singură natură şi, ca o mamă smerită, 
să nu se agite şi să nu aibă atotştiinţa şi 
propria comprehensiune raţională a inimii 
sau a naşterii celei mai adânci a Sfintei 
Treimi; ei, cele şapte spirite să se nască în 
trupul lor natural ca în Dumnezeu. 

lar comprehensiunea lor să nu rezide în 
sâmburele ascuns sau în naşterea lăuntrică 
a lui Dumnezeu, ci spiritul animalic pe care 
ele îl nasc în centrul inimii lor, să se 
contopească cu naşterea interioară a lui 
Dumnezeu şi să ajute la formarea şi 
alcătuirea tuturor figurilor, după pofta şi 
voinţa celor şapte spirite, pentru ca în 
strălucirea divină să fie totul o singură 
inimă şi o singură voinţă. 

Căci aşa este şi naşterea lui Dumnezeu. 
Cel de-al şaptelea spirit nu se reîntoarce la 
tatăl care l-a născut, ci îşi ţine trupul 
nemişcat, lăsând tatălui, adică celorlalte 
şase spirite, libera voinţă de a da formă şi a 
alcătui în sine după dorinţă. 

De asemenea, niciun spirit nu caută, cu 


fiinţa lui trupească, să prindă inima lui 
Dumnezeu, ci îşi închide voinţa împreună cu 
celelalte în centru, pentru naşterea inimii, 
astfel ca inima şi cele şapte spirite ale lui 
Dumnezeu să fie o singură voinţă. 

Căci aceasta este legea 
comprehensiunii, ca ea să nu ajungă la lipsa 
de comprehensiune, pentru că forţa care se 
întrupează în mijlocul sau centrul tuturor 
celor şapte spirite, care este 
incomprehensibilă şi de necercetat, nu este 
invizibilă, căci nu este numai forţa unui 
singur spirit, ci a tuturor celor şapte. 

Astfel, un spirit nu poate, în propriul 
său trup, în afara naşterii interioare, să 
prindă întreaga inimă a lui Dumnezeu, să 
aprobe şi să cerceteze totul, căci în afara 
naşterii sale interioare el nu cuprinde decât 
acea naştere proprie în inima lui Dumnezeu; 
dar toate spiritele la un loc cuprind întreaga 
inimă a lui Dumnezeu. |„Şi în om: vei 
înţelege, însă, după chipul lui Dumnezeu, ca 
în spiritul-suflet, nu în esenţa de foc a 
sufletelor, ci în esenţa luminii, în care stă 
chipul lui Dumnezeu”|]. 

Dar în naşterea interioară a spiritelor, 
unde mereu unul îl naşte pe celălalt, acolo 
le cuprinde fiecare spirit pe toate cele 


şapte, dar numai în fulgerul vieţii ce se 
înalţă. 

Inima este însă ceva deosebit, când se 
naşte; o persoană72 aparte şi totuşi 
nedespărţită de spirite, dar spiritele în 
prima lor naştere nu se pot transforma în 
cea de-a doua. Şi tot astfel, aceasta nu se 
poate transforma în cea de-a treia, care este 
ieşirea spiritului, ci fiecare naştere rămâne 
la locul ei, şi toate naşterile laolaltă sunt 
Dumnezeul întreg. 

Cum însă trupul lui Lucifer era făcut din 
natură şi din naştere exterioară, era cu totul 
nedrept ca el să se ridice în cea mai adâncă 
şi cea mai interioară73, ceea ce în dreptul 
divin nu se putea face, şi a trebuit să se 
revolte şi să se aprindă, pentru ca spiritele 
originare să fie puse în cea mai caustică 
pătrundere şi contaminare. 

Vreau să spun, frumosule necromant74, 
că te-ai schimbat, ce-i drept, că poţi să-i 
înveţi arta ta şi pe alţii care ar vrea să 
devină zei puternici cum ai devenit tu. Voi, 
orbilor şi trufaşilor scamatori necromanţi, 
aceasta vă e arta: prin conspiraţiile voastre 
transformați elementele trupului vostru şi 
instrumentele calităţilor, pe care voi le 
folosiţi, socotind că aveţi dreptate; dacă 


aceasta nu e împotriva naşterii lui 
Dumnezeu, n-aveţi decât să faceţi dovada. 

Cum credeţi voi că vă puteţi transforma 
în alte personaje? Vă lăsaţi maimuţăriţi de 
diavol şi sunteţi atât de orbi în arta voastră, 
pe care oricât de bine aţi fi învăţat-o, tot nu- 
i Ştiţi rostul; căci inima ei este 
transformarea spiritelor originare, aşa cum 
a făcut-o Lucifer când a vrut să fie 
Dumnezeu. 

Vei zice, cum se poate asta? 

lată: când spiritele originare trupeşti îşi 
pun voinţa lor în magie, spiritul animalic 
care le naşte şi care domină în astre şi în 
calitatea elementelor, în centrul ascuns cel 
mai adânc, este deja un vrăjitor, şi lucrarea 
lui s-a transformat în vrăjitorie. 

Dar trupul animalic nu poate fi 
transformat îndată după aceea, ci trebuie 
vrăjit prin caractere, conjuncţii şi diverse 
instrumente ajutătoare, pentru ca spiritul 
animalic să-l facă apt de-a fi preschimbat în 
personajul, dorit inițial de spiritele 
originare. 

Trupul animalic nu se poate transforma, 
nici transpune într-o altă naştere, ci este 
adus mai întâi într-o formă subtilă, 
restrânsă, asemenea unei vietăți oarecare 


sau a unui lemn, sau altceva, al cărui trup 
califică în elemente. 

Spiritele siderice se pot travesti în alte 
figuri, dar numai atâta vreme cât le permite 
naşterea naturii peste polul lor. Căci dacă 
acestea, cu întoarcerile şi pătrunderile lor 
se schimbă, încât un spirit originar devine 
primul, arta lor e la pământ, iar divinitatea 
lor din primul spirit originar în care şi-au 
început necromanţia, ia sfârşit. 

Dacă e să ţină mai mult, ea trebuie să 
fie făcută din nou după spiritul originar care 
domină în prezent sau diavolul să se afle cu 
spiritul său animalic în spiritele siderice ale 
corpului, care-l preschimbă în altceva; 
altminteri, arta lui ia sfârşit. Căci natura nu 
admite a se face scamatorii cu ea în orice 
clipă, cum vor spiritele; ci trebuie ca totul 
să se întâmple potrivit spiritului care este 
primul atunci. 

Nu acel spirit al lui Dumnezeu care este 
primul în natură face scamatoria; ci ea e 
făcută în furia salnitrului, pe care a aprins-o 
Lucifer cu răzvrătirea sa, care este veşnica 
lui împărăție. 

Când însă puterea acelui spirit se 
linişteşte, nu-i mai poate sluji scamatorului 
nici focul aprins. Căci focul mâniei în natură 


nu este, în vremurile de acum, propria casă 
a puterii diavolului, deoarece iubirea stă 
ascunsă în centrul focului mâniei, iar 
Lucifer cu îngerii săi zace captiv în focul 
exterior al mâniei până la judecata divină, 
când va primi focul mâniei despărțite de 
dragoste, spre veşnica lui scăldătoare, după 
care se va socoti cu scamatorii lui şi-i va 
spăla pe cap. 

Îţi spun aici aceste lucruri doar ca 
avertisment, ca să ştii ce fel de temei are 
vrăjitoria, nu pentru că aş vrea să scriu 
despre magia păgână, pe care nici n-am 
învăţat-o, ci ca spiritul animalic să-i vadă 
înşelăciunea, pe care eu n-o înțeleg 
nicidecum. 

Dar fiindcă ea este îndreptată cu totul şi 
cu totul împotriva dragostei şi blândeţii 
naşterii lui Dumnezeu, fiind o repulsie în 
faţa iubirii lui şi făcând rău omului în toate 
chipurile - spiritul vrea să-i dăruiască pe 
şarlatani şi pe cei ce încalcă ordinea lui 
Dumnezeu cu mânia naturii spre veşnica lor 
uscăciune; în ea să-şi dovedească ei noua 
lor divinitate. 

Despre aprinderea focului mâniei 

Când prinţul Lucifer se aprinse cu toţi 
îngerii săi, focul mâniei se ridică pentru 


moment în trup şi stinse gingaşa lumină din 
spiritul animalic, devenind un spirit 
diavolesc turbat, totul după aprinderea şi 
voinţa spiritelor originare. 

Acest spirit animalic era legat cu 
divinitatea din natură, putându-se contopi 
cu ea, ca şi cum ar fi unul şi acelaşi lucru. 
El împunse din trupurile diavolilor natura 
lui Dumnezeu, ca un ucigaş şi un ticălos pus 
pe omor şi pe jaf, şi cuprins de dorinţa de a 
supune totul puterii sale aprinse cele şapte 
spirite din natură, unde nu se mai auziră 
decât vaiete amare, bumnete şi sfâşieri de 
foc. 

Nu trebuie să crezi că diavolul a învins 
cumva divinitatea; nu, ci el a aprins mânia 
lui Dumnezeu, care ar fi zăcut poate 
ascunsă în vecii vecilor, şi a făcut din 
salnitrul lui Dumnezeu o speluncă de 
ucigaşi, căci dacă dai foc la paie, ele ard. 

Tot astfel focul mâniei lui Dumnezeu în 
natură nu ajunge până în cel mai adânc 
sâmbure al inimii care este Fiul lui 
Dumnezeu, mult mai puţin în sfinţenia 
ascunsă a spiritului, ci până în naşterea 
celor şase spirite originare, în Jocus-ul în 
care se naşte cel de-al şaptelea. 

Căci în acel loc şi în această naştere a 


devenit Lucifer o creatură, şi dominaţia lui 
n-a mers mai adânc; dacă însă ar fi rămas în 
dragoste, spiritul său animalic ar fi ajuns 
până în centrul inimii lui Dumnezeu, pentru 
că iubirea străbate întreaga divinitate. 

Când însă iubirea lui se stinse, spiritul 
său animalic nu mai putu să ajungă în inima 
lui Dumnezeu, şi întreprinderea lui dădu 
greş; dar el îşi dezlănţui furia şi făcu ravagii 
în natură, adică în cel de-al şaptelea spirit 
originar al lui Dumnezeu. 

Cum însă forţa tuturor celor şapte 
spirite stătea în acesta, fură contaminate în 
mânie toate cele şapte spirite, dar numai în 
calificarea exterioară şi comprehensibilă. 

Pentru că diavolul nu putea atinge 
inima, el nu putea atinge nici naşterea cea 
mai interioară a spiritelor originare, care, în 
primul fulger al aprinderii erau deja stinse, 
şi, în curând, în prima ieşire a spiritului 
animalic, d-eveniră captive. 

În această oră i-a pregătit75 regele 
Lucifer însuşi iadul şi veşnica stricăciune, 
care stau în spiritul originar cel mai exterior 
al naturii lui Dumnezeu sau în cea mai 
exterioară naştere a acestei lumi. 

Când însă natura se aprinse îngrozitor, 
casa bucuriei se prefăcu în casa tristeţei şi a 


jalei, căci calitatea aspră fu aprinsă în 
propria ei casă, care se prefăcu într-o 
existenţă76 aspră, rece şi întunecoasă, 
asemenea iernii cu geruri cumplite; ea 
strânse salnitrul şi-l secătui, încât acesta 
deveni dur, rece şi usturător asemenea 
pietrelor, prinzând în miezul lui fierbinţeala 
şi formând o substanţă tare, rece şi 
întunecoasă. 

Când fu să se întâmple acest lucru, se 
stinse şi lumina în natură, în naşterea cea 
mai exterioară şi totul deveni beznă şi 
stricăciune; apa se făcu rece şi vâscoasă şi 
rămase în crăpături. Aceasta e originea apei 
elementare pe pământ. 

Căci, în vremurile îndepărtate, apa era 
foarte subţire, asemenea aerului, şi în ea s-a 
născut viaţa; acum a devenit ucigătoare şi 
pervertită, se târăşte şi se întinde pe 
pământ. 

Din dulcea dragoste care răsărise în 
fulgerul vieţii, se ajunse la veninul amar şi, 
îngrozitor, la o speluncă de ucigaşi, la 
gheara morţii. Sunetul se prefăcu în izbituri 
de bolovani, totul deveni o casă a plângerii. 

În sfârşit, o beznă profundă şi o 
existenţă jalnică învăluiră întregul cuprins, 
în cea mai exterioară naştere a regatului lui 


Lucifer. 

Să nu crezi însă că natura a fost stricată 
şi aprinsă până în cele mai adânci temelii, ci 
numai în partea cea mai exterioară; cea 
interioară însă, în care se nasc cele şapte 
spirite originare îşi păstrează dreptul ei, dat 
fiind că diavolul nu poate ataca pe 
dinăuntru. 

Astfel încât naşterea interioară are în 
mână aruncătoarea de zaruri, şi va mătura 
odată aria pentru a da lui Lucifer pleava 
drept hrană veşnică regatul său. Căci 
diavolul ar fi putut prinde naşterea 
interioară, în curând, iadul, arzând în 
flăcări, ar fi cuprins întregul său regat. 

Dar aşa, el e silit să zacă prizonier în 
naşterea exterioară până la Ziua de Apoi, 
care se apropie şi e aşteptată să sosească. 

Lucifer şi-a aprins însă spiritele sale 
originare până la naşterea interioară, şi ele 
dau naştere spiritului animalic diavolesc, 
care este vrâăjmaşul de veci al lui 
Dumnezeu. 

Aşadar, când Dumnezeu s-a înfuriat în 
naşterea lui cea mai exterioară în natură, n- 
a fost nicidecum intenţia lui de-a se aprinde; 
şi nici n-a făcut-o, ci a decis ca salnitrul să 
se strângă, spre a pregăti astfel diavolului 


un adăpost veşnic. 

Căci din Dumnezeu el nu poate fi împins 
într-un alt regat al îngerilor, ci trebuie să-şi 
facă un locus sau o vizuină. Nici în salnitrul 
aprins nu voia Dumnezeu să-i dea aşa 
curând un adăpost de veci; căci naşterea 
interioară a spiritelor se afla încă ascunsă în 
miezul salnitrului. Şi fiindcă Dumnezeu se 
gândea să facă altceva: Lucifer urma să 
rămână prizonier până când o altă oaste 
îngerească din acelaşi salnitru va veni în 
locul lui. Aceştia sunt oamenii. 

Şi acum, voi juriştii lui Lucifer, apăra i- 
vă regele, dacă socotiți că a avut dreptate 
să aprindă focul mâniei în natură; dacă nu, 
să ardă veşnic în el, împreună cu minciunile 
voastre sfruntate. 

Acestea sunt, aşadar, cele şapte specii 
sau forme ale începutului păcătuirii şi ale 
veşnicei duşmănii împotriva lui Dumnezeu. 
Urmează acum, pe scurt, ceva despre cei 
patru mici fii sau patru odrasle proaspete 
ale lui Lucifer, pe care le-a născut în sine, în 
cârmuârea lui trupească, pentru care a fost 
izgonit din locul său şi a devenit cel mai 
odios diavol. 

Despre trufie - primul fiu 

Se pune întrebarea: ce l-a făcut oare pe 


Lucifer să râvnească a fi deasupra lui 
Dumnezeu? 

Aici trebuie să ştii că, în afara lui, n-a 
avut niciun motiv să-l împingă spre trufie, ci 
frumuseţea lui l-a în şelat; când văzu el că 
era cel mai frumos principe al cerului, 
dispreţui calificarea şi naşterea 
binevoitoare a lui Dumnezeu, şi se gândi să 
domnească el cu puterea sa princiară în 
întreaga divinitate, şi totul să se plece lui. 

Văzând însă că acest lucru nu l-ar putea 
face, se aprinse pe sine însuşi, în dorinţa de 
a-şi împlini scopul pe altă cale; atunci 
deveni din fiu al luminii, un fiu al 
întunericului, pentru că şi-a mistuit singur 
puterea apei dulci, făcând din ea o duhoare 
acră. 

Despre celălalt fiu - lăcomia 

O altă pornire fu lăcomia, care crescu 
din trufie, căci el crezu că va domni peste 
toate regatele îngereşti ca un Singur 
Dumnezeu; în fala lui trebuia să se plece 
totul şi voia cu puterea lui să dea formă şi 
să plăsmuiască totul; la aceasta îl înşelă şi 
frumuseţea înfăţişării sale care-l făcu să 
creadă că singur lui i se cuvine totul şi 
trebuie să posede totul. 

În această trufie şi lăcomie se poate 


oglindi lumea de azi şi poate cugeta asupra 
duşmăniei faţă de Dumnezeu, pe care s-o 
trimită diavolului şi să-i ţină gura veşnic 
deschisă pentru a prăda şi înghiţi, care şi 
aşa nu va găsi decât groaza şi scârba 
iadului. 

Al treilea fiu este invidia 

Acest fiu este adevărata podagră a lumii 
de acum, pentru că el ia naştere. In fulgerul 
trufiei şi lăcomiei şi stă pe rădăcina vieţii ca 
o fiere amară şi veninoasă. 

Acest spirit a ieşit la început tot din 
trufie, care-i şopti: tu eşti frumos şi 
puternic. Aşa crezu şi lăcomia: totul trebuie 
să-ţi aparţină, şi tot astfel gândi invidia: vei 
distruge tot ce n uţiva da ascultare şi vei 
străpunge toate porţile îngereşti. Dar în 
zadar, căci puterea lui nu se întindea mai 
departe decât locul din care fusese creat. 

Cei de-al patrulea fiu este mânia 

Acest fiu este adevăratul foc infernal 
care-şi trage originea tot din trufie. Căci 
dacă nu şi-a putut satisface îndeajuns nici 
trufia, nici lăcomia şi nici pizma 
duşmănoasă, el aprinse în sine focul mâniei 
şi răcni în natura lui 

Dumnezeu ca un leu înfuriat din care se 
ridicau mânia lui Dumnezeu împreună cu 


toate relele. 

Despre aceste lucruri ar fi multe de 
scris, dar le vei găsi că sunt 
comprehensibile când va fi vorba de Facere, 
unde există destule mărturii vii, cum câ nu e 
nicio îndoială că treburile stau aşa, şi nu 
altfel. 

Aşadar, regele Lucifer este un început 
al păcatelor, un ghimpe al morţii, o 
aprindere a mâniei  dumnezeieşti, un 
început al tuturor relelor, o pervertire a 
acestei lumi; şi orice rău se întâmplă, îşi are 
izvorul în diavol. 

El este, de asemenea, un ucigaş, este 
tatăl minciunii şi întemeietorul iadului, 
corupătorul a tot ce este bun, duşmanul de 
veci al lui Dumnezeu, al îngerilor şi 
oamenilor buni; cu el mă aflu eu şi toţi 
oamenii care-şi doresc fericirea; în luptă 
crâncenă de fiecare zi şi fiecare ceas, 
pentru că el este duşmanul cel mai cumplit. 

Condamnarea de pe urmă 

Cum însă Dumnezeu l-a blestemat ca pe 
duşmanul etern şi l-a condamnat la veşnică 
temniţă, şi deoarece clepsidra77 lui stă în 
faţa tuturor ochilor, iar împărăţia sa 
infernală mi-a fost revelată de spiritul lui 
Dumnezeu, îl blestem şi eu alături de toate 


sufletele sfinte ale oamenilor, ca pe 
vrăjmaşul de moarte care adesea mi-a 
pustiit viaţa. 

Totodată, repudiez pe toţi juriştii şi 
apărătorii săi, şi doresc şi mai departe, cu 
graţia lui Dumnezeu, să-i dezvălui împărăţia 
şi să dovedesc că Dumnezeu este un 
Dumnezeu al dragostei şi al blândeţii, care 
nu vrea răul, care nu are nici plăcere, nici 
bucurie la stricăciunea cuiva, ci doreşte ca 
toţi oamenii să fie ajutaţi. (Psalm 5,578; 
Ezechiel, 18,23 şi 33,11; Timotei, 2,4,). 
Mai vreau să dovedesc că tot răul provine 
de la diavol, şi de la el îşi trage începutul. 

Despre lupta de pe urmă şi izgonirea lui 
Lucifer împreună cu toţi îngerii săi 

Când împieliţatul Lucifer se dovedi atât 
de fioros în pornirea lui sălbatică de-a 
perverti tot ceea ce e bun, de-a distruge şi 
aprinde totul şi de-a supune totul voinţei lui, 
toate ostile cereşti se ridicară împotrivă-i şi 
lupta se anunţa cumplită. Marele principe 
Mihail se aruncă în luptă cu legiunile lui şi 
diavolul pierdu bătălia, fiind alungat cu 
oastea lui, ca un învins (Apoc. Ioan, 12). 

S-ar putea pune întrebarea: Ce fel de 
luptă să fi fost aceasta, în care nu au existat 
arme? 


Acest lucru ascuns nu-l înţelege decât 
spiritul care trebuie să lupte cu diavolul în 
orice zi şi în orice oră; trupul nu-l poate 
înţelege. Nu-l pot înţelege nici spiritele 
siderice din om, iar omul nu-l cuprinde 
deloc, doar dacă spiritul animalic se 
contopeşte cu naşterea cea mai lăuntrică în 
natură, în centrul în care lumina lui 
Dumnezeu este împotriva împărăției 
diavoleşti, adică în cea de-a treia naştere în 
natura acestei lumi. 

Când în acest loc se contopeşte cu 
Dumnezeu, spiritul animalic transferă locul 
în spiritele siderice, pentru că acolo se luptă 
ele ceas de ceas cu diavolul. Căci în 
naşterea cea mai exterioară a omului, 
diavolul are putere, pentru cā acolo e 
reşedinţa lui, spelunca stricăciunii şi a 
uciderii, casa în care diavolul şi-ascute 
ghimpii morţii şi, prin spiritul său animalic 
se strecoară şi prinde inima omului. 

Când însă spiritele  siderice sunt 
luminate de spiritul animalic, care în lumină 
se contopeşte cu Dumnezeu, acestea devin 
foarte pătimaşe şi doritoare de lumină; în 
schimb, spiritul animalic al diavolului, care 
domină în naşterea cea mai exterioară în 
om, devine înspăimântător şi mânios, şi pe 


deasupra, foarte respingător. 

Şi atunci porneşte focul luptei în om, 
cum a pornit în cer între Mihail şi Lucifer, 
iar sărmanul suflet e în primejdie să fie 
zdrobit. 

Dar dacă el învinge, aduce cu sine 
lumina şi cunoaşterea, pătrunzând cu ele 
până în cea mai exterioară naştere a 
omului. Căci el, sufletul răzbate cu putere 
înapoi prin cele şapte spirite ale naturii pe 
care le numesc aici spirite siderice, şi 
domină în sfatul raţiunii. 

Abia atunci îl cunoaşte omul pe diavol şi 
vede cât îi este de vrăjmaş, şi cât de mare 
este puterea lui; de asemenea, cum trebuie 
să se războiască cu el pe ascuns, zi de zi, 
chiar ceas de ceas. 

Ceea ce raţiunea sau naşterea 
exterioară a omului, fără această luptă, nu 
poate cuprinde; căci cea de-a treia sau tea 
mai exterioară naştere a omului, care este 
naşterea trupească pe care omul, prin cea 
dintâi cădere a săi, datorită poftei 
simţurilor, însuşi şi-a zidit-o şi pregătit-o, 
este castelul de pradă şi vizuina diavolului, 
de unde, ca dintr-o fortăreață, se luptă cu 
sufletele* dând unora din ele lovitura de 
graţie şi cucerindu-le. 


Această naştere trupească nu este 
locuinţa Sufletului, ci ea intră în luptă, cu 
lumina ei din puterea divină, contra 
diavolului ucigaş. Diavolul împroaşcă cu 
otrava lui cele şapte spirite originare care 
nasc sufletul, pentru a-l perverti şi aprinde, 
şi pentru a lua în stăpânire întregul trup. 

Dacă sufletul vrea să aducă lumina şi 
cunoaşterea lui în cugetul şi simţirea79 
omului, atunci sufletul trebuie să lupte din 
greu, şi chiar dacă are de străbătut 
primejdii mari şi diavolul îl va trânti adesea 
la pământ, el trebuie să se bată ca un erou. 
Dacă omul învinge, diavolul se retrage 
scrâşnind, dacă învinge diavolul, sufletul 
cade captiv. 

Dar fiindcă naşterea trupească nu este 
casa proprie a sufletului şi nici n-o poate 
stăpâni ereditar ca diavolul, lupta durează 
atâta vreme cât durează casa carnală, 
trupească. Când însă casa aceasta este 
distrusă şi sufletul este încă în casa lui, 
neînvins şi liber, lupta a luat sfârşit, iar 
diavolul e silit să cedeze şi să abandoneze 
pe veci acel spirit. 

De aceea înţelegerea acestui lucru este 
o treabă foarte grea, şi nici nu poate fi 
împlinită în această luptă; oricâte cărţi aş 


scrie în această privinţă tot n-ai înţelege, 
fără numai dacă spiritul tău stă într-o atare 
naştere, iar cunoaşterea se naşte în tine 
însuţi. Altminteri, nu poţi nici pricepe, nici 
crede. 

Dar dacă vei cuprinde acest lucru, vei 
înţelege şi războiul care s-a dat între îngeri 
şi diavoli, căci îngerii n-au nici carne nici 
picioare, după cum nici diavolul n-are. 
Pentru că naşterea lor trupească stă numai 
în cele şapte spirite originare; dar în vreme 
ce naşterea animalică din îngeri se 
contopeşte cu Dumnezeu, - cea din diavoli 
nu. 

De aceea trebuie să ştii că îngerii cu 
naşterea lor animalică, în care s-au contopit 
cu Dumnezeu, s-au luptat, în puterea şi 
spiritul lui Dumnezeu, cu diavolii aprinşi, 
izgonindu-i din lumina divină şi împingându- 
i în iad, adică într-un loc strâmt, asemenea 
unei temnițe pe pământ şi deasupra lui până 
la lună, care este o zeiţă a naşterii 
pământene. Atât se întinde ținutul 
diavolilor, acum şi până-n Ziua de Apoi; 
atunci vor primi o casă pe locul pe care se 
află acum pământul, „ladică în naşterea cea 
mai exterioară în întuneric, deoarece ei nu 
ajung la al doilea principiu şi la izvorul 


luminii]” şi care se va numi iadul în flăcări. 

Aşteaptă, d-le Lucifer, şi încrede-te în 
această profeție; căci vei primi drept casă 
veşnică salnitrul aprins în naşterea cea mai 
exterioară, pe care singur ţi-ai pregătit-o. 
Dar nu în forma în care se află acum, ci 
totul se va separa în focul mâniei aprinse, 
iar ţie ţi se va repartiza ca veşnic adăpost, 
pustiul întunecat, fierbinte, rece, aspru, 
cumplit, amar şi puturos. 

Acolo ai să fii un veşnic şi atotputernic 
Dumnezeu, ca un prizonier într-o carceră 
adâncă, de unde nu vei mai vedea în veci 
lumina lui Dumnezeu şi nici n-o vei ajunge, 
iar hotarul tău va fi mânia amară aprinsă a 
lui Dumnezeu, peste care nu vei mai trece. 

CAPITOLUL XVII 

DESPRE STAREA MIZERABILA ŞI DE 
PLÂNS A 

NATURII PERVERIITE ŞI DESPRE 
ORIGINEA 

CELOR PATRU ELEMENTE, ÎN LOC DE 
SFÂNTA 

CÂRMUIRE A LUI DUMNEZEU 

Deşi Dumnezeu este un administrator 
atotputernic, căruia nimeni nu i se poate 
împotrivi, natura, în aprinderea ei, a primit, 
totuşi, o foarte ciudată guvernare, care 


înainte de epoca mâniei n-a existat. 

Căci cele şase spirite originare l-au 
născut pe cel de-al şaptelea, al naturii, 
blând şi domol, înaintea timpurilor mâniei 
pe locul acestei lumi, aşa cum se întâmplă 
acum în ceruri, în care nu s-a ridicat nicio 
scânteie a mâniei. 

In afară de asta, totul acolo a fost 
luminat şi n-a fost nevoie de nicio altă 
lumină, căci izvorul inimii lui Dumnezeu 
radia peste tot, şi toate erau în plină lumină 
strălucind pretutindeni invariabil şi 
necontenit, căci natura era foarte subţire, 
totul fiind numai forţă, şi într-o temperanţă 
plăcută. 

Dar îndată ce lupta în natură cu diavolii 
trufaşi a început, tot ce ţinea de spiritul al 
şaptelea, cel al naturii, şi de ţinutul lui 
Lucifer care este locul acestei lumi, a 
căpătat o altă înfăţişare şi un alt efect. Căci 
natura primi un dublu izvor, şi fiecare 
naştere exterioară în natură fu aprinsă în 
focul mâniei, care foc poartă numele de in i- 
a lui Dumnezeu sau iadul în flăcări. 

Pentru a înţelege toate acestea e nevoie 
de simţul cel mai interior, de acel Jocus în 
care se naştelumina în inimă, numai el 
cuprinde aceste lucruri, omul exterior nu. 


Vezi, când Lucifer cu oastea sa a trezit 
focul mâniei în natura lui Dumnezeu, încât 
Dumnezeu s-a înfuriat în natura acelui Jocus 
al lui Lucifer, naşterea, exterioară în natură 
a primit o altă calitate, înverşunată, aspră, 
rece, fierbinte, amară şi acră. Spiritul 
agitat, care mai înainte calificase în natură 
delicat deveni în naşterea sa exteri oară 
ameninţător şi cumplit, pe care-l numim 
acum, în naşterea exterioară, vântul sau 
elementul aer, din pricina răzvrătirii sale. 

Pentru că atunci când cele şapte spirite 
s-au aprins în naşterea lor exterioară, ele au 
născut un astfel de spirit foarte agitat; tot 
astfel şi apa dulce, care, înaintea epocii 
mâniei, era foarte subţire şi aproape 
incomprehensibilă, deveni foarte groasă şi 
compactă, iar calitatea aspră deveni 
caustică, iute, ca un foc rece, căci primi o 
puternică contracție, ca sarea. 

Pentru că apa sărată sau sarea, care 
astăzi se mai găseşte în pământ, îşi are 
originea şi proveniența de la prima 
aprindere a calităţii aspre; de asemenea, 
pietrele şi pământul îşi au începutul şi 
proveniența de acolo. 

Căci calitatea aspră a concentrat 
salnitrul şi l-a uscat foarte tare; de aci a 


ieşit pământul amar; pietrele au devenit din 
salnitrul care a stat în puterea sunetului. 

Şi după cum natura cu acţiunea, lupta 
şi ascensiunea ei a făcut faţă naşterii în 
timpul aprinderii, tot ea a concentrat şi o 
materie. 

Se pune întrebarea: Cum a ieşit un fiu 
comprehensibil dintr-o mamă 
incomprehensibilă? 

În această privinţă, ai ca pildă pământul 
şi pietrele care au ieşit din 
incomprehensibil. 

Vezi, adâncul dintre cer şi pământ este 
tot incomprehensibil, totuşi se nasc acolo 
calităţi ale elementelor, iar în unele timpuri, 
fiinţe vii, cu un trup comprehensibil, ca 
lăcuste, muşte, viermi. 

Acestea sunt rezultatul puternicelor 
contracţiuni ale calităţilor, în al căror 
salnitru concentrat se naşte îndată viaţa. 
Căci îndată ce căldura aprinde calitatea 
aspră, încolţeşte viaţa, fiindcă atunci se 
mişcă, se agită calitatea amară, care este 
originea vieţii. 

Deci, pământul şi pietrele îşi au 
proveniența în aceeaşi configuratie, 
deoarece atunci când salnitrul s-a aprins în 
natură totul a devenit foarte dur, vârtos şi 


întunecat ca o ceaţă groasă închisă, pe care 
calitatea aspră a uscat-o cu frigul ei. 

Dar cum lumina s-a stins în cea mai 
exterioară naştere, fierbinţeala a fost prinsă 
în comprehensiune şi viaţa ei n-a mai putut 
naşte. 

De aci a venit moartea în natură, încât 
nu-i mai poate ajuta natura sau pământul 
pervertit, şi a trebuit să urmeze o altă 
creaţie a luminii; altminteri, pământul ar fi 
o moarte veşnică şi de nedezlegat; dar el îşi 
naşte fructul în puterea şi aprinderea 
luminii create. 

Cineva ar putea întreba: Ce s-a 
întâmplat cu o configuraţie cu o naştere 
dublă? 

În  aprindereafoculuimâniei în locul 
acestei lumi, a încetat oare Dumnezeu să 
existe, încât nimic să nu mai fi rămas decât 
un foc al mâniei? Sau Dumnez eul un ic a 
devenit un Dumnezeu dublu? 

Răspuns: Nu poţi cuprinde sau înţelege 
mai bine acest lucru, decât prin propriul tău 
trup, care, datorită primei căderi a lui 
Adam80 cu toată naşterea, iscusinţa şi 
voinţa, a devenit o casă asemenea locus-ului 
acestei lumi. 

Mai întâi, tu ai carnea animală, care a 


devenit astfel prin muşcătura plăcerii, şi 
este casa stricăciunii. 

Când Adam a fost făcut din salnitrul 
stricat al pământului, adică din sămânţa sau 
masa pe care Creatorul a extras-o din 
pământul pervertit, el n-a avut la început un 
astfel de trup, pentru că ar fi fost creat 
muritor, ci a avut unul cu puteri îngereşti, în 
care ar fi putut exista veşnic, mâncând din 
fructele cereşti, care creşteau şi pentru el în 
paradis, înainte de căderea lui şi înainte ca 
Dumnezeu să fi blestemat pământul. 

Dar pentru că sămânţa şi masa din care 
a fost făcut Adam era infectată de înclinarea 
perversă a diavolului, Adam a poftit la 
mama sa, adică să mănânce din fructul 
pământului stricat care, în 
comprehensiunea lui exterioară, devenise 
rău şi cuprins puternic de focul mâniei. 

Cum însă spiritul lui Adam poftea la 
acest fruct care era, ca şi pământul, căzut în 
stricăciune, natura i-a plăsmuit un arbore la 
fel de pervertit ca şi pământul. Căci Adam 
era inima naturii; de aceea a ajutat şi 
spiritul său animalic la constituirea acelui 
arbore, din care era dornic să mănânce. 

Dar când diavolul văzu că se aţâţă pofta 
lui Adam, înţepă satisfăcut salnitrul din care 


era făcut Adam, inâcctându-l şi mai tare. 

Era acum timpul să-i facă Creatorul şi o 
femeie care, după aceea, aduse la împlinire 
păcatul şi gustă din fructul fals. De altfel, 
dacă Adam ar fi mâncat din pom, înainte ca 
femeia să fi fost făcută din el, ar fi fost şi 
mai rău. 

Cum însă acest lucru are nevoie de-o 
înaltă şi adâncă descriere şi de mult spaţiu, 
vei căuta la căderea lui Adam, unde vei găsi 
amănunte în această privinţă; mă întorc 
acum la pilda propusă mai înainte. 

Când Adam a mâncat din fructul care 
era şi bun şi rău, ela primit îndată un astfel 
de trup. Fructul era pervertit şi 
comprehensibil, cum sunt încă astăzi toate 
poamele de pe pământ, şi un astfel de trup 
carnal şi comprehensibil au primiţ şi Adam 
şi Eva. 

Dar trupul nu constituie omul întreg, 
căci această carne nu poate pricepe sau 
cuprinde divinitatea, pentru că atunci ar fi 
nemuritoare şi nepieritoare. Căci Hristos 
spune( Ioan, 6,63): Sufletul e viaţa, trupul 
nu e de niciun folos. 

Pentru că acest trup nu poate moşteni 
împărăţia cerului; ci el este o sămânță care 
se seamănă în pământ, şi din ea va creşte 


din nou un trup incomprehensibil, cum a 
fost cel dintâi, înainte de cădere. Spiritul 
este însă viaţa veşnică, pentru că se 
contopeşte cu Dumnezeu şi cuprinde 
divinitatea interioară a naturii. 

Aşa cum omul se strică în fiinţa sa 
exterioară, iar după naşterea lui trupească 
este în mânia lui Dumnezeu şi totodată un 
duşman al lui, fiind cu toate acestea un 
singur om şi nu doi, - tot astfel, în naşterea 
lui spirituală el este un copil şi un 
moştenitor al lui Dumnezeu, care cu 
Dumnezeu stăpâneşte şi trăieşte şi care se 
contopeşte cu naşterea lui cea mai 
interioară, şi aşa a devenit locus-ul acestei 
lumi... 

Comprehensiunea exterioară în 
întreaga natură a acestei lumi şi în toate 
lucrurile care există în ea, stau toate în 
focul mâniei lui Dumnezeu. Căci aşa s-a 
întâmplat prin aprinderea naturii, şi domnul 
Lucifer îşi are acum sediul împreună cu 
îngerii săi în aceeaşi naştere exterioară, 
care stă în focul mâniei. 

Dar divinitatea nu este separată de 
naşterea exterioară, ca şi cum ar fi în 
această lume două lucruri distinete; căci 
omul n-ar mai avea atunci speranţă, şi 


lumea aceasta n-ar mai fi în puterea şi 
dragostea lui Dumnezeu. Ci divinitatea este 
ascunsă în naşterea exterioară şi păstrează 
aruncătoarea de zaruri în mână; şi va 
îngrămădi laolaltă pleava şi salnitrul aprins, 
pe care, după ce le va sustrage naşterea 
interioară, le va da domnului Lucifer şi 
slugilor lui, spre veşnică sălăşluire. 

Intre timp, domnul Lucifer trebuie să 
zacă prins în naşterea cea mai exterioară în 
natura acestei lumi, în focul aprins al 
mâniei; acolo posedă el marea forţă de a 
prinde de inimă, cu spiritul său animalic, 
toate creaturile din naşterea exterioară, 
care stă în focul mâniei. 

De aceea, sufletul omului trebuie 
necontenit să se războiască cu diavolul, 
pentru că el îi ţine mereu dinainte mărul 
paradisului „Lacesta este izvorul înverşunat 
al răutăţii, cu care este infectat sufletul]”. 
El trebuie să muşte din fruct, pentru ca 
diavolul să-l poată aduce şi pe el în temniţa 
sa. 

Când însă diavolul nu izbuteşte să facă 
acest lucru, el încearcă să dea sufletului 
lovituri grele şi omul e silit mereu a se 
furişa în crucea şi durerile acestei lumi. 
Căci diavolul îi acoperă preţiosul bob de 


muştar, încât omul nu se mai cunoaşte pe 
sine; iar lumea crede, în cele din urmă, că 
omul este prigonit şi lovit de însuşi 
Dumnezeu, şi astfel împărăţia diavolului 
rămâne mereu ascunsă. 

Aşteaptă însă! Mi-ai dat şi mie unele 
lovituri şi am învăţat să te cunosc; am să-ţi 
las uşa întredeschisă, pentru ca şi alţii să 
vadă cine eşti. 

CAPITOLUL XVIII 

DESPRE CREAREA CERULUI, A 
PĂRULNTULUL şi 

A ZILEI DINŢII 

Despre aceasta scrie Moise în prima sa 
carte, ca şi când ar fi fost de faţă şi ar fi 
văzut el însuşi; fără îndoială, el le-a primit 
în scrieri de la înaintaşii lui, şi poate să fi 
cunoscut în spiritul lui ceva mai mult decât 
aceştia. 

Intrucât la vremea când Dumnezeu a 
făcut cerul şi pământul nu exista niciun om 
care să vadă toate acestea, e de presupus 
că Adam, înainte de cădere, fiind în deplină 
cunoaştere a lui Dumnezeu, a cunoscut în 
spiritul lui totul. Dar când a căzut şi a fost 
pus în naşterea exterioară, el a pierdut 
cunoaşterea, păstrând doar în memorie o 
poveste vagă, pe care a  transmis-o 


urmaşilor. 

Pentru că e limpede, că prima lume 
dinainte de potop ştia tot atât de puţin 
despre calităţile şi naşterea lui Dumnezeu, 
ca şi ultima în care trăim noi acum. Căci 
naşterea exterioară, trupească n-a cuprins 
niciodată şi.n-a înţeles divinitatea; altfel s-ar 
fi scris mai mult în această privinţă. 

Dar fiindcă mie, prin graţia divină, 
acest mare mister mi s-a revelat oarecum în 
spirit, în ceea ce omul are lăuntric şi se 
contopeşte cu divinitatea, nu pot să nu 
descriu acest lucru după puterile mele, şi 
ţin să previn cu toată sinceritatea pe cititor 
să nu se lase înfuriat de naivitatea 
autorului. 

Pentru că n-o fac din poftă de mărire, ci 
din smerită dorinţă de îndrumare, pentru ca 
lucrarea lui Dumnezeu să fie mai bine 
cunoscută cititorului, iar împărăţia 
diavolului dezvăluită, dat fiind că lumea de 
astăzi trăieşte şi se mişcă în toată răutatea 
diavolului şi în toate viciile lui; de aceea, ea 
trebuie să vadă ce fel de forţe şi porniri o 
stăpânesc şi cărui fel de adăpost îi e 
oaspete. 

Poate că ar fi bine şi s-ar cuveni să 
câştig ceva cu talentul încredinţat mie, şi să 


nu-l restitui gol şi fără pic de adaos 
Dumnezeului şi Creatorului meu, ca o slugă 
leneşă care a trândăvit în via stăpânului şi 
vrea simbrie fără muncă. 

Dar se poate ca diavolul să trezească 
ceata de clevetitori şi batjocoritori, care vor 
spune că nu se cade să mă urc atât de sus în 
divinitate şi să  scormonesc acolo; le 
răspund tuturor acestora că nu m-am urcat 
în divinitate, ceea ce mie, ca biet om, nici 
nu mi-ar fi cu putinţă, ci divinitatea s-a 
pogorât în mine prin dragostea ce mi-a 
arătat, lucru la care eu, prin naşterea mea 
trupească pe jumătate moartă, nici n-aş fi 
cutezat să mă gândesc. 

Dar fiindcă simt acest îndemn, las totul 
să se săvârşească după voinţa celui ce ştie, 
înţelege şi vrea să fie aşa; eu, biată pulbere 
şi om al pământului n-aş putea face nimic. 

Spiritul cheamă însă pe toţi aceşti 
bârfitori şi batjocoritori, în faţa celei mai 
interioare naşteri a lui Dumnezeu în această 
lume, să lase la o parte răutatea; dacă nu, 
să fie arşi ca pleava iadului în mânia lui 
Dumnezeu, în naşterea cea mai exterioară. 

la seama. 

Când deveni furios Dumnezeu, în cea 
de-a treia naştere în ţinutul lui Lucifer, care 


ocupa întregul loc şi spaţiu al acestei lumi, 
lumina se stinse în cea de-a treia naştere şi 
totul rămase în întuneric, iar salnitrul 
deveni aspru, sălbatic, rece, tare, amar, 
acru, pe alocuri puturos, usturător şi 
surpat, totul după naştere, de data aceasta 
eficientă, a spiritelor originare. 

Căci, pretutindeni unde calitatea aspră 
era prima, salnitrul se contracta şi se usca, 
încât devenea piatră dură şi aspră. Dar în 
locurile în care spiritul aspru a fost primul 
împreună cu ceh amar, nisipul a devenit 
înţepător, căci spiritul amar, înfuriat, a spart 
salnitrul în e: oburi. În locurile unde sunetul 
a fost primul, laolaltă cu spiritul aspru în 
apă, totul a devenit aramă, fier şi alte 
minerale de acest soi. Acolo însă unde apa 
a. fost prima, cu toate spiritele în acelaşi 
timp, pământul a devenit sălbatic, iar apa a 
fost ţinută oarecum captivă în prăpăstii şi 
crăpături, asemenea norilor. Căci spiritul 
aspru, ca tată al naturii stricate, a ţinut-o 
prizonieră în contracția sa puternică. 

Spiritul amar este însă cauza principală 
a pământului negru, deoarece prin 
amăreala sa cumplită, a fost ucis salnitrul 
după naşterea sa cea mai exterioară, 
devenind pământ sălbatic. 


Fierbinţeala a ajutat la separarea 
durității în spiritul aspru, iar unde ea a 
existat de la început, a dat naştere în 
salnitrul pământului la tot ce este mai nobil: 
aur, argint şi pietre scumpe. 

Deoarece, când, din pricina materiei 
brute, aspre şi dure, lumina strălucitoare s- 
a stins, ea a fost uscată şi încorporată în 
căldură care este tatăl luminii. 

Dar trebuie să înţelegi acest lucru. 

Unde spiritul fierbinte din apa dulce a 
fost primul în dragoste, acolo spiritul aspru 
a concentrat materia, şi astfel au luat 
naştere cele mai nobile metale şi pietre. 

Dar cât priveşte pietrele scumpe cum 
sunt  granatul,  cherubinul,  smaraldul, 
delfinul, onixul şi altele, care sunt cele mai 
preţioase, ele îşi au originea acolo unde 
fulgerul luminii s-a înălţat în dragoste. 
Pentru că acest fulger se naşte în blândeţe 
şi este inima din centrul spiritelor originare, 
din care pricină aceste pietre sunt atât de 
atrăgătoare, atât de tari şi de gingaşe. 

Cineva ar putea întreba: Pentru ce 
iubeşte emul în această lume, aurul, 
argintul şi pietrele scumpe înaintea tuturor 
celorlalte lucruri, şi le foloseşte la 
împodobirea sau protecţia trupului său? 


Aici stă miezul întrebării: pentru că 
aurul, argintul şi pietrele scumpe şi toate 
mineralele care lucesc îşi au Originea în 
lumină, care, înainte de epoca mâniei, a 
strălucit în naşterea cea mai exterioară în 
natură, adică în cel de-al şaptelea spirit al 
naturii. 

Întrucât fiecare om este ca întreaga 
casă a acestei lumi, şi spiritele lui originare 
iubesc miezul sau ceea ce este mai bun în 
natura stricată, şi au nevoie de acestea în 
apărarea şi protecţia lor. 

Dar ele nu pot pricepe miezul intim, 
care este divinitatea, fiindcă în faţa lui stă 
focul mâniei ca un zid puternic, şi e nevoie 
de-o furtună cumplită să spulbere acest zid, 
pentru ca spiritele siderice să privească 
înăuntru. Spiritului animalic îi stă însă uşa 
deschisă, pentru că el nu e reţinut de nimic, 
şi este asemenea lui Dumnezeu însuşi în 
naşterea sa cea mai interioară. 

Şi aici, cineva ar putea întreba: Cum să 
înţeleg eu tripla naştere în natură? 

Adineul 

Vezi, naşterea cea mai interioară şi cea 
mai adâncă stă la mijloc şi este inima 
divinității, care e născută din spiritele 
originare ale lui Dumnezeu, iar această 


naştere este lumina pe care, chiar dacă ea e 
născută din spiritele originare, niciun spirit 
originar n-o poate cuprinde de unul singur; 
căci fiecare cuprinde numai locus-ul propriu 
ce-i revine în lumină, pe când toate cele 
şapte spirite laolaltă cuprind întreaga 
lumină, întrucât laolaltă sunt tatăl luminii. 

Aşadar, nici spiritele originare ale 
omului nu cuprind în întregime naşterea cea 
mai interioară a divinității care stă în 
lumină; ci fiecare spirit originar prinde, cu 
naşterea sa animalică, inima lui Dumnezeu 
şi se contopeşte în acelaşi loc cu ea. 

lar aceasta este naşterea ascunsă în 
natură, pe care niciun om n-o cuprinde cu 
raţiunea sau iscusinţa sa, ci singur sufletul 
omului care stă în lumina lui Dumnezeu o 
poate cuprinde şi nimic altceva. 

Cealaltă naştere în natură sunt cele 
şapte spirite ale naturii. 

Această naştere e mai uşor de înţeles şi 
de cuprins, dar tot numai de copiii acestui 
mister; ţăranul n-o înţelege, desigur, deşi o 
vede, o miroase, o gustă, o aude şi o pipăie, 
nici n-o cercetează şi nici nu ştie cum e 
fiinţa ei. „[Cu aceasta, raţiunea pervertită 
este înțeleasă într-un fel propriu, fără 
spiritul lui Dumnezeu şi se întâmplă ca atât 


doctorul81 cât şi ţăranul să fie amin doi la 
fel de orbi în ce priveşte divinitatea, iar 
ţăranul să întreacă adesea în cunoaştere pe 
orice doctor, dacă înclină spre Dumnezeul”. 

Acestea sunt spiritele în care stau toate 
lucrurile din cer şi din această lume, şi din 
care s-a născut cel de-al treilea şi cel mai 
exterior spirit, în care se află stricăciunea. 

Dar acest spirit sau această naştere are 
şapte specii. Mai întâi patru: cea aspră, cea 
dulce, cea amară şi cea fierbinte care nasc 
comprehensiunea în cea de-a treia naştere. 
Cel de-al cincilea spirit este iubirea, care ia 
naştere din lumina vieţii, care naşte 
sensibilitatea şi raţiunea. Al şaselea spirit 
este tonul care naşte sunetul şi bucuria, şi 
este izvorul ce urcă prin toate spiritele. 

În acestea şase există spiritul vieţii, şi 
voinţa sau raţiunea şi gândirea tuturor 
creaturilor, şi în plus toate artele şi 
schimbările, formele şi plăsmuirile a tot ce 
există în spirit, în incomprehensiune. 

Al şaptelea spirit este natura, în care se 
află fiinţa corporală a celor şase spirite, căci 
cele şase îl nasc pe cel de-al şaptelea. In 
acest spirit stă fiinţa corporală a îngerilor, 
diavolilor şi oamenilor, şi este o mamă a 
celor şase spirite în care se nasc acestea, şi 


în care ele nasc şi lumina care este inima lui 
Dumnezeu. 

Despre a treia naşiere 

A treia naştere este comprehensiunea 
naturii care, înainte de epoca mâniei lui 
Dumnezeu a fost subţire, gingaşă şi 
luminoasă, încât spiritele originare puteau 
să vadă totul prin totul. Nu exista nici 
piatră, nici pământ, şi nici de lumină nu era 
nevoie ca acum, pentru că lumina se năştea 
pretutindeni la mijloc şi totul se afla în 
lumină. 

Când însă Lucifer a fost creat, el a trezit 
în această a treia naştere mânia lui 
Dumnezeu, căci trupurile îngerilor au 
devenit în această a treia naştere, creaturi. 

Şi pentru că diavolii şi-au aprins 
trupurile, în dorinţa de-a domina întreaga 
divinitate, Creatorul a aprins în mânia lui şi 
acest al treilea spirit sau a treia naştere în 
natură, luând pe diavol captiv şi pregătindu- 
i aci adăpostul de veci, ca să nu mai încerce 
a se ridica mai presus de Dumnezeu. 
„înţelege în izvorul exterior, căci tot ce este 
mai exterior este şi tot ce este mai 
interior]”. 

Dar fiindcă diavolii, din trufie şi 
neastâmpăr s-au aprins singuri, ei au fost 


izgoniți cu totul din naşterea luminii şi nu 
mai pot în veci nici s-o înţeleagă nici s-o 
cuprindă. 

Căci lumina inimii lor, care se contopea 
cu inima lui Dumnezeu, au stins-o chiar ei, 
născând în loc un spirit diavolesc rău, 
fierbinte, aspru, amar şi tare puturos. 

Dar tu nu trebuie să crezi că din 
această pricină n-a devenit din întreaga 
natură şi din locus-ul acestei lumi decât o 
simplă şi amară mânie a lui Dumnezeu. Nu, 
aici se ascunde scopul; mânia nu cuprinde 
naşterea cea mai interioară în natură, căci 
dragostea lui Dumnezeu există încă, în 
întreg locus-ul acestei lumi, ascunsă în 
centru; aşa este şi casa destinată lui Lucifer, 
încă nehotărâtă pe deplin, pentru că în 
toate lucrurile acestei lumi, iubirea şi mânia 
sunt una într-alta, se luptă şi se războiesc 
una cu alta. 

Dar diavolii nu pot trece la lupta 
luminii, ci numai la lupta mâniei în care 
sunt călăi, şi execută sentinţa dată în mânia 
lui Dumnezeu asupra tuturor nelegiuiţilor. 

Şi niciun om nu poate spune că el a fost 
născut în focul mâniei întregii corupţii, după 
planul şi intenţia lui Dumnezeu. Nu, pentru 
că pământul stricat şi corupt nu stă în 


întregul foc al mâniei dumnezeieşti, ci 
numai în comprehensiunea lui exterioară, în 
care e atât de tare, de aspru şi de amar. În 
afară de asta, oricine poate observa că 
veninul şi răutatea nu ţin de dragostea lui 
Dumnezeu, unde nu există decât blândeţe 
curată. 

Eu nu spun că orice om părăseşte 
pântecele mamei sale ca un sfânt; ci aşa 
cum e pomul e şi fructul. Dar nu este vina 
lui Dumnezeu dacă o mamă naşte un copil 
al diavolului, ci vina este a răutăţii ei. 

Dacă însă o ramură sălbatică e sădită 
cu grijă şi înţelepciune într-un ogor fertil, va 
creşte din ea un arbore blând şi dulce, 
oricât de sălbatică a fost ramura. Dar aici 
totul e posibil, şi mai degrabă se schimbă 
binele în rău decât răul în bine. 

Fiindcă orice om e liber ca un mic 
Dumnezeu şi se poate transforma în această 
viaţă fie în mânie, fie în lumină; îşi schimbă 
înfăţişarea după haina ce-o îmbracă, şi orice 
sădeşte în pământ creşte după calitate şi 
sămânță, chiar dacă ia altă formă şi 
înfăţişare. 

Căci, dacă pământul ar fi cu totul 
părăsit de Dumnezeu n-ar mai face roade 
bune niciodată, ci numai rele; dar pentru că 


pământul stă încă în dragostea lui 
Dumnezeu, mânia lui nu va arde veşnic 
înăuntrul său, ci dragostea care biruie va 
scuipa afară focul mâniei. 

Atunci va începe iadul în flăcări, când 
dragostea se va separa de mânie; dar în 
această lume, dragostea şi mânia sunt una 
într-alta în toate creaturile; ceea ce se 
câştigă în luptă se moşteneşte pe drept în 
casă, fie că ea este împărăţia cerului, fie că 
este cea a iadului. 

Eu nu spun că din această cauză 
dobitoacele ar trebui să moştenească în 
naşterea lor împărăţia cerului, pentru că ele 
sunt asemenea pământului stricat - şi rele şi 
bune; dar dacă ele sunt din nou însămânţate 
în muma lor, pământul, ele sunt pământ. 

Însă acelaşi salnitru într-un animal bun 
nu se recunoaşte a fi proprietatea 
diavolului, ci el va înflori veşnic în natura lui 
Dumnezeu în părţi separate, „ladică, figura 
lui va sta ca o umbră pe pământul sfânt, în 
minuni ca şi în veşnica magie]” şi va aduce 
alte figuri cereşti. Dar salnitrul animalului 
din mânia Domnului va da, în această 
mânie, veşnic fructe diavoleşti. 

Dacă pământul va fi aprins vor arde în 
mânie focul şi în dragoste lumina; apoi se va 


separa totul, fiindcă una pe alta nu se mai 
pot cuprinde. In acest timp însă, fotul are 
un dublu izvor: ceea ce construieşti ori 
însămânţezi aici în spirit, fie cu vorba, fie cu 
fapta, fie cu gândul, va fi casa ta în veci. 

Aşadar, vezi bine şi înţelege din ce s-au 
făcut pământul şi pietrele. Dacă însă acest 
salnitru aprins ar fi trebuit să rămână în tot 
adâncul acestei lumi, întregul locus ar fi fost 
o vale întunecoasă, pentru că lumina era 
prinsă şi ea în cea de-a treia naştere. 

De aceea n-a fost prinsă lumina inimii 
lui Dumnezeu în naşterea ei cea mai 
interioară, ci aceea care străluceşte în 
naşterea a treia, în comprehensiunea cea 
mai exterioară a fost încorporată în ea. Din 
această cauză iubesc oamenii toate lucrurile 
care îşi au existenţa în salnitru. 

Cum însă întregul adânc în cea de-a 
treia naştere a fost din pricina salnitrului 
stricat al pământului şi al pietrelor, plin de 
întuneric, divinitatea n-a putut răbda şi a 
creat pământul şi pietrele laolaltă, într-un 
singur ghemotoc sau conglomerat. 

Despre aceasta scrie Moise: La început 
Dumnezeu a făcut cerul şi pământul. (1 - 
Moise, 1,1). 

Aceste cuvinte trebuie considerate, în 


fond, ceea ce: sunt, căci particula a m82 se 
constituie în inimă şi merge până la buze; 
aci este prinsă, şi pleacă înapoi, răsunând, 
la locul din care a pornit83. 

Aceasta înseamnă că sunetul a pornit 
din inima lui Dumnezeu şi a cuprins întregul 
locus al acestei lumi; dar când s-a dovedit a 
fi rău, sunetul a trecut din nou la locus-ul 
său. 
Particula de cuvânt a n84 pleacă de la 
inimă spre gură şi are un accent prelung; 
dar când se rosteşte, cerul gurii îi taie 
drumul, rămânând jumătate afară, jumătate 
înăuntru. Asta înseamnă că inima lui 
Dumnezeu a avut o scârbă faţă de 
stricăciune şi a respins de la sine fiinţa 
pervertită, dar prinzând-o de centrul inimii, 
a reţinut-o. 

Aşa cum limba rupe cuvântul şi-l 
opreşte jumătate afară, jumătate înăuntru, 
tot astfel şi inima lui Dumnezeu n-a vrut să 
lepede cu totul salnitrul aprins, pentru ca 
răutatea şi fierberea diavolului şi cealaltă 
parte, la sfârşitul veacului, să se înalțe din 
nou. 

Cuvântul85 fa n g trece iute de la inimă 
la gură şi este, de asemenea, oprit de partea 
dinapoi a limbii şi de cerul gurii, iar dacă i 


se dă drumul, pricinuieşte încă o rapidă 
apăsare de la inimă spre gură. Asta 
înseamnă respingerea violentă a scursurii 
diavoleşti şi a  salnitrului stricat; căci 
spiritul viguros şi iute scoate din sine 
răsuflul cu toată puterea, dar reţine sunetul 
just al cuvântului sau pronunția dindărătul 
cerului gurii, adică spiritul corect al 
cuvântului. 

Aceasta înseamnă că stricăciunea a fost 
întotdeauna  izgonită din lumina lui 
Dumnezeu, dar spiritul interior care, 
împotriva voinței lui, a fost încărcat cu ea, 
trebuie să fie readus în prima lui casă. 

Ultima parte a cuvântului, adică a n g, 
înseamnă că nici spiritele cele mai 
interioare, deci mai ferite nu sunt în 
stricăciune chiar de tot curate, şi de aceea 
au nevoie de o purificare, de o mistuire a 
mâniei în foc, ceea ce se va întâmpla la 
sfârşitul vremii. 

Cuvântul schuf86 se formează deasupra 
şi dedesubtul limbii, şi se pronunţă 
apropiind dinţii de sus de cei de jos, şi 
deschizând din nou gura iute ca fulgerul. 
Aceasta înseamnă că spiritul aspru alungă 
şi îngrămădeşte salnitrul degradat, pentru 
că dinţii opresc cuvântul şi lasă spiritul să 


se strecoare uşor printre ei. Aceasta mai 
înseamnă că pământul şi pietrele sunt 
ţinute strâns laolaltă de către calitatea 
aspră, care lasă totuşi spiritele pământului 
să înverzească şi să înflorească din spiritul 
aspru, ceea ce înseamnă renaşterea şi 
readucerea spiritelor pământului. 

Dar faptul că după cuvânt, gura se 
deschide repede din nou, înseamnă adâncul 
deasupra pământului şi că Domnul 
Dumnezeu vrea totuşi să sălăşluiască acolo, 
să-şi păstreze cârmuirea şi pe diavol să-l 
ţină captiv în focul mâniei. 

Cuvântul G o 1187 se constituie la 
mijlocul limbii şi-şi ia începutul din inimă; el 
lasă gura deschisă şi rămâne pe jilţul său 
regesc răsunând din sine şi în sine; iar când 
este pronunţat, mai pricinuieşte o apăsare 
între dinţii de sus şi limbă. Aceasta 
înseamnă că Dumnezeu, când a făcut cerul 
şi pământul şi toate creaturile, a rămas 
totuşi pe tronul său veşnic şi atotputernic 
de pe care niciodată nu s-a clintit, şi că el 
singur este totul. Ultima apăsare semnifică 
tăria spiritului său, cu care rânduieşte totul, 
în întregul său trup. 

Cuvântul Himmel88 ia naştere în inimă 
şi porneşte până la buze, care se închid. 


Silaba mei deschide din nou buzele şi este 
ţinută la mijlocul limbii, iar spiritul iese din 
gură pe ambele părţi ale limbii. Aceasta 
înseamnă că naşterea cea mai interioară 
rămâne incomprehensibilă naşterilor celor 
mai exterioare, prin păcatele odioase şi de 
neînțeles naşterii exterioare stricate. 

Dar întrucât e un cuvânt cu două silabe, 
dintre care ultima, în e 1, a deschis din nou 
gura, înseamnă că porţile divinității au fost 
din nou deschise. 

Faptul, însă, că prin silaba mei cuvântul 
este din nou prins şi ţinut între limbă şi 
cerul gurii, iar spiritul iese afară, pe cele 
două părţi laterale, aceasta înseamnă că 
Dumnezeu a vrut să dea iarăşi regatului 
căzut în stricăciune sau locus în Dumnezeu 
un rege sau un mare principe, care să 
deschidă din nou naşterea cea mai 
interioară a divinității clare, pentru ca 
Sfântui Duh să pornească din amândouă 
părţile, din a dineul Tatălui şi din adâncul 
Fiului în această lume şi această lume să 
renască prin noul rege în toată prospeţimea 
ei. 

Cuvântul cu n d89 se formează în inimă 
şi e prins cu limba şi cerul gurii şi 
încorporat; dar când e slobozit mai trimite o 


apăsare de la inimă spre gură. Aceasta 
înseamnă diferențierea dintre naşterea 
sfântă şi cea pământească. 

Silaba pleacă desigur din inimă, dur ea 
este oprită de limbă şi de cerul gurii, încât 
adesea nu înţelegem de ce cuvânt anume e 
vorba. Aceasta înseamnă că naşterea 
degradată, pământească nu poate cuprinde 
naşterea interioară, ci este o nebună, o 
smintită. 

Ultima apăsare de la inimă înseamnă că 
naşterea pământească se contopeşte cu cea 
interioară în sensibilitatea ei, dar în 
rauunea ei n-o va cuprinde. De aceea silaba 
este mută, nu are intelect şi nu se foloseşte 
decât la diferențieri. 

Cuvântul E r de n90 pleacă de la inimă 
şi se formează în părţile dinapoi ale limbii şi 
cerului gurii, şi vibrează; nu are însă nevoie 
de limbă la prima silabă e r care se 
mlădiază la baza cerului gurii şi se piteşte 
ca în faţa unui duşman. 

Cealaltă silabă de n se constituie cu 
limba şi partea superioară a cerului gurii, 
lăsând gura deschisă, iar spiritul formei iese 
prin nas şi nu vrea să iese în acest cuvânt 
prin gură. Deşi duce cu sine ceva afară, 
adevăratul sunet al spiritului nu iese decât 


prin miros ori prin nas. 

Aceasta este o mare taină. 

Cuvântul E r91 înseamnă calitatea 
aprinsă aspră şi amară, mânia gravă a lui 
Dumnezeu, care vibrează la baza osului 
palatal faţă de care limba se teme şi se 
ascunde în dosul acestuia, fugind ca din faţa 
unui duşman. 

Cuvântul den se formează pe limbă, iar 
spiritul trage puterea din cuvânt şi o duce 
pe alt drum afară, prin nas; tot astfel o duce 
sus la creier înaintea tronului regesc. 

Aceasta înseamnă că salnitrul cel mai 
exterior al pământului este pe veci 
condamnat de lumina şi sfinţenia lui 
Dumnezeu. 

Dar faptul că spiritul prinde puterea 
cuvântului şi o duce pe alt drum, prin nas la 
creier, în faţa divanului simţurilor, înseamnă 
că Dumnezeu vrea să scoată inima 
pământului din mânia înverşunată şi s-o 
folosească spre  veşnica lui slavă 
împărătească. 

la aminte. El vrea să scoată din pământ 
miezul şi ceea ce este mai bun sau spiritul 
bun, şi să-l nască din nou spre cinstea şi 
splendoarea lui. 

Chibzuieşte aici, omule, ce fel de 


sămânță vei semăna în pământ; ea va răsări 
şi va înflori veşnic, iar rodul ce-l va aduce va 
fi ori în dragoste, ori în mânie. 

Când însă binele va fi despărţit de rău, 
atunci vei trăi în partea moştenită de tine, 
care va fi ori cerul, ori focul iadului. 
Depinde de cele ce dobândeşti acum, 
încotro va apuca sufletul tău când vei muri. 

Sau tu crezi că spiritul meu a supt cele 
ce scriu aici din pământ stricat ori din alte 
locuri spurcate? Nu, nicidecum, ci spiritul s- 
a contopit, de-a lungul acestei descrieri, cu 
cea mai profundă naştere a lui Dumnezeu; 
de aci mi-am luat cunoaşterea şi de aci am 
supt-o, nu în mari bucurii pământeşti, ci în 
temătoare naştere şi adâncă îngrijorare. 

Căci ceea ce a trebuit să îndur în 
această privinţă din partea diavolului şi a 
calităţii iadului care, ca în toţi oamenii» 
stăpânesc şi în trupul meu, nu vei înţelege 
pentru că şi tu eşti prins în această horă. 

Dacă filosofii şi doctorii noştri n-ar fi 
cântat întotdeauna în struna trufiei, ci ar fi 
mers alături de profeţi şi de apostoli, am 
avea o altă cunoaştere şi filosofic în lume. 
Din pricina slăbiciunii mele, a puţinei mele 
învățături şi a limbii mele sărace, sunt prea 
mic pentru ştiinţa filosofiei, dar în 


cunoaştere nu sunt chiar atât de naiv. 
Numai că nu mă pot făli cu vorbe mari şi 
meşteşugite, dar mă socot îndeajuns de 
înzestrat ca să fiu un filosof al celor simpli. 

Despre crearea luminii în această lume 
închide-ţi puţin ochii trupului, fiindcă aici 
nu-ţi vor folosi, căci sunt orbi şi amorţiţi, şi 
deschide-ţi ochii sufletului dacă vrei să-ţi 
arăt şi să vezi bine creaţia lui Dumnezeu. 

la aminte! Când Dumnezeu a 
îngrămădit într-un singur conglomerat 
salnitrul pervertit al pământului şi pietrelor, 
care, prin aprindere, se născuse în cea mai 
exterioară naştere - cea de-a treia naştere 
în natură, în adâncul de deasupra 
pământului, nu era pură şi luminoasă, căci 
încă mai ardea în ea mânia lui Dumnezeu 

Şi cu toate că naşterea cea mai 
interioară era luminoasă şi strălucitoare, ea 
nu o putea cuprinde pe cea mai exterioară, 
care se afla în focul mâniei, fiind în plină 
întunecime. Căci Moise scrie: Şi era beznă 
în adânc (1lMoise, 1,2). Cuvântul auf92 
înseamnă naşterea cea mai exterioară, iar 
cuvântul i n93 înseamnă naşterea cea mai 
interioară. 

Dacă însă naşterea cea mai interioară 
ar fi fost întunecată, mânia lui Dumnezeu s- 


ar fi odihnit veşnic în această lume şi 
niciodată n-ar fi devenit luminoasă; dar aşa, 
mânia n-a atins inima lui Dumnezeu. 

De aceea, el a rămas un Dumnezeu 
dulce, prietenos, blând, bun, curat şi 
milostiv după inima sa în naşterea cea mai 
interioară în locus-ul acestei lumi, iar 
blânda sa dragoste pătrunde, din inima lui, 
în naşterea cea mai exterioară a mâniei şi o 
atinge. De aceea, a zis el: Să fie lumină94. 

Observă aci sensul, în adâncul cel mai 
profund. 

Cuvântul sprach95 se formează între 
dinţii de sus şi cei de jos, care lasă spiritul 
să ţâşnească afară printre ei, în timp ce 
limba se îndoaie la mijloc şi se ascute 
înainte, ca şi când a auzit ceea ce a ţâşnit şi 
s-a temut. 

Când însă spiritul prinde cuvântul, el 
închide gura şi-l apucă în partea dinapoi a 
osului palatal, deasupra limbii, în infern, în 
calitatea amară şi aspră. 

Limba se sperie şi se îndoaie în partea 
de jos a cerului gurii; atunci porneşte din 
inimă spiritul şi închide cuvântul care se 
formează la baza boitei palatale, în calitatea 
aspră şi amară, în mânie. Acesta96, 
străbătând înverşunarea, o ia puternic şi 


viguros înainte ca un rege sau un principe, 
deschizând gura, dominând cu spirit tare 
din inimă în întreaga gură şi în afara ei, şi 
înjghebând o lungă şi puternică silabă ca un 
spirit care a spart mânia şi împotriva căruia 
mânia, cu ţipătul ei în calitatea aspră şi 
amară, se propteşte pe limbă îndărătul 
osului paiatal, în văgăună, şi-şi rezervă 
dreptul de-a rămâne la locul său, lăsând 
blândul spirit din inimă să treacă prin ea. 
Apoi, spintecând văzduhul cu ţipătul ei 
strident, ajută să se constituie cuvântul, să 
se formeze. Şi, cu tot ţipătul ei, mânia nu s- 
a clintit din loc, ci a rămas captivă în 
văgăuna ei, şi arată înspăimântător. 

Aceasta este o mare taină. 

Observă aci sensul; dacă îl cuprinzi vei 
înţelege bine şi divinitatea, dacă nu, 
înseamnă că eşti orb în sufletul tău. Nu 
judeca, pentru că înseamnă să-ţi măsor! 
puterea cu o poartă de neînvins şi să rămâi 
captiv; dacă te prinde focul mâniei, rămâi 
pe veci înăuntrul lui. 

I a seama acum, fiu al omului, ce fel de 
poartă îţi deschide spiritul: o poartă a 
cerului, a iadului, ori a pământului, ori chiar 
a întregii divinităţi! 

Să nu crezi că Dumnezeu a vorbit la 


acea vreme i-ntr-un fel omenesc, rostind 
vorbă făr-de-putere, asemenea omului. Şi 
vorba omului se încheagă într-o astfel de 
formă, proporţie, calitate şi meşteşug, dar 
omul n-o înţelege, căci e pe jumătate mort. 
Inţelesul ei97 este nobil şi scump, dat fiind 
că se naşte în cunoaşterea Duhului Sfânt. 

Dar cuvântul Domnului rostit atunci în 
puterea lui, are în sine cerul şi pământul şi 
cerul tuturor cerurilor, ba cuprinde chiar 
divinitatea întreagă. 

El se formează mai întâi între dinţii care 
se închid şi printre care şuieră, ceea ce 
înseamnă că la începutul creaţiei Sfântul 
Duh a trecut prin zidul puternic al opreliştii 
celor trei naşteri cele mai exterioare, care 
stau în focul mâniei acestei lumi. Căci stă 
scris: Şi era beznă în adâncuri, iar spiritul 
Domnului plutea peste ape. 

Adâncul înseamnă naşterea cea mai 
interioară, iar întunericul naşterea cea mai 
exterioară şi stricată, în care ardea mânia; 
apa înseamnă îmblânzirea spiritului. 

Faptul că spiritul fluieră printre dinţi 
înseamnă căr după ce-a pornit din inimă, a 
trecut prin mânie; dar faptul că dinţii rămân 
închişi şi nu se desfac, pentru ca spiritul să 
şuiere, înseamnă că mânia n-a cuprins 


Duhul Sfânt. 

lar dacă limba se îndoaie în partea de 
jos a osului palatal şi se ascunde înainte, 
fără a se lăsa folosită la şuierat, înseamnă 
că naşterea cea mai exterioară împreună cu 
toate creaturile aflate în ea, nu pot cuprinde 
Duhul Sfânt, care porneşte din inima lui 
Dumnezeu, şi nici nu-l pot opri şi apăra prin 
puterea lor. 

Căci el trece prin toate naşterile şi 
încăperile închise. Şi n-are nevoie de nicio 
deschidere, aşa cum nici dinţii nu-l pot 
reţine să iasă prin ei. 

Dar că buzele stau deschise, când el 
şuieră printre dinţi, înseamnă că la ieşirea 
lui din inima lui Dumnezeu în crearea 
acestei lumi, a deschis din nou porţile 
cerului trecând prin porţile mâniei lui 
Dumnezeu, a zăvorât puternic mânia lui 
Dumnezeu şi a lăsat-o aşa, iar pe diavol l-a 
încuiat în focul pururea aprins al mâniei 
diavoleşti „astfel ca pe veci să nu mai poată 
scăpa de acolo. 

Şi mai înseamnă că Duhul Sfânt are, 
totuşi, o poartă deschisă în casa mâniei 
acestei lumi, unde-şi săvârşeşte lucrarea, 
fără să cuprindă porţile iadului, şi unde adu 
la o sămânță sfântă spre veşnica lui viaţă, 


fără voinţa puternicelor porţi diavoleşti, şi 
acestea, de asemenea, cu totul 
incomprehensibil. 

Aşa precum spiritul îşi caută ieşirea lui 
şi a voinţei lui prin dinţi, iar dinţii nu se pot 
mişca sau nu pot cuprinde voinţa spiritului, 
tot astfel Duhul Sfânt, fără priceperea 
diavolului şi a mâniei lui Dumnezeu, îi 
creează neîncetat spiritului o sfântă 
sămânță şi îi construieşte un templu în casa 
acestei lumi. 

Dar faptul că întregul cuvântspraeh 
se formează, în dosul cerului gurii, 
deasupra limbii, în văgăuna dintre calitatea 
aspră şi cea amară, şi ţipă strident, 
înseamnă că Dumnezeu a prins locus-ul 
acestei lumi de centrul inimii şi i-a făcut din 
nou, spre slava lui şi în ciuda diavolului, o 
casă în care să domnească el şi Sfântul său 
Duh. 

Aşa cum spiritul porneşte din inimă şi 
trece  vigurosprin  mormăitul şi  ţipătul 
strident al calităţii aspre şi al celei amare, 
domnind în ele ca un rege atotputernic, tot 
astfel şi spiritul lui Dumnezeu domneşte 
atotputernic în cea mai exterioară naştere a 
acestei lumi, în casa mâniei, născându-i în 
ea un templu, care pentru casa mâniei 


rămâne incomprehensibil. 

Faptul că spiritul aspru şi amar 
mormăie astfel, când spiritul care porneşte 
din inimă şi îi străbate casă, dominând cu 
putere, înseamnă că mânia lui Dumnezeu 
împreună cu diavolii din casa acestei lumi 
sunt împotriva dragostei, şi amândouă 
părţile se vor război şi vor lupta pe toată 
durata acestei lumi, ca două armate pe 
câmpul de bătaie, de unde îşi trage originea 
şi războiul uman şi animal al tuturor 
creaturilor. 

Faptul însă că atât calitatea aspră cât şi 
cea amară iau cuvântul, fiind de acord între 
ele, şi totuşi numai spiritul inimii exprimând 
cuvântul prin gură, înseamnă că toate 
creaturile care s-au născut exclusiv prin 
cuvânt, cum sunt animalele, păsările, peştii, 
viermii, buruienile şi iarba, arborii şi 
arbuştii, vor fi zămislite bune şi rele cu 
întreg trupul, şi în ele toate, vor sta atât 
calitatea inimoasă şi stricată, cât şi 
dragostea lui Dumnezeu, şi totuşi şpriţul 
dragostei va împinge totul, iar amândouă, 
calitatea mânioasă şi dragostea se vor freca 
între ele, se vor presa şi se vor zdrobi una 
pe alta. 

În felul acesta, în unele creaturi focul 


mâniei se va aprinde atât de tare, încât 
trupul împreună cu spiritul vor produce în 
iad un veşnic salnitrumânie. 

Căci spiritul care se naşte în inimă 
trebuie să se preumble în trupul său prin 
mijlocul porţilor iadului şi se poate aprinde 
foarte uşor; este ca lemnul în foc, şi dacă nu 
torni apă, arde. 

O, omule! Tu n-ai fost făcut cu 
dobitoacele prin cuvânt, din bine şi din rău; 
de n-ai fi mâncat din bine şi din rău, n-ar fi 
în tine focul mâniei; dar aşa, ai căpătat şi tu 
trup de animal şi nu-ţi rămâne decât 
nădejdea în dragostea lui Dumnezeu şi 
resemnarea. 

Faptul că după alcătuirea cuvântului în 
calitatea aspră şi cea amară, în partea 
dinapoi a cerului gurii deasupra limbii, gura 
se deschide larg, iar spiritul porneşte şi el 
concentrat spre gură, după ce s-a născut 
din inimă şi tot din calitatea aspră şi cea 
amară - înseamnă că făplurile vor trăi în 
mare teamă şi dezgust, şi că se vor putea 
naşte nu printr-un singur trup, ci prin două. 

Căci calitatea aspră şi cea amară iau 
spiritului din inimă puterea şi se 
contaminează cu el. De aceea natura a 
devenit prea slabă în spiritul inimii şi nu e 


în stare să desărcineze propria naştere 
interioară a inimii, şi de aceea a creat 
natura o femeie şi un bărbat. 

Şi mai înseamnă, de asemenea, că 
voinţa rea şi bună, atât în natura întreagă 
cât şi în toate creaturile, va fi o neîncetată 
luptă, războire şi sugrumare care vor, face 
ca lumea aceasta să se cheme o adevărată 
vale a plângerii, un drum al crucii presărat 
cu chinuri şi trudă. Căci spiritul creaţiei 
păşind la faptă, a trebuit să dea formă 
creaţiei în centrul împărăției iadului. 

Şi, cum naşterea cea mai exterioară în 
natură este dublă, adică şi bună şi rea, ea 
este o adevărată tortură, un chin fără 
sfârşit, jale şi plânset fără încetare, pe care 
toate creaturile trebuie să le îndure în 
această viaţă, iar lumea aceasta merită să 
poarte pe drept cuvânt numele de hrubă a 
diavolului. 

Dar că spiritul aspru şi amar rămâne98 
pe locul său îndărătul osului palatal, pe 
limbă, şi latră prin cuvânt spre gură fără să 
poată ieşi, înseamnă că diavolul şi mânia lui 
Dumnezeu domină, fără îndoială, în toate 
creaturile. Însă diavolul nu va avea în ele 
putere deplină, ci va rămâne în temniţa lui, 
lătrând în toate creaturile şi chinuindu-le, 


dar fără a le dobori cu orice preţ, afară doar 
dacă ele rămân de bunăvoie în braţele lui. 

Blândul spirit al inimii străbate calitatea 
aspră şi amară, şi o învinge, şi chiar dacă e 
contaminat cu spiritul aspru şi amar, el 
răzbate, totuşi, învingător. lar dacă ar vrea 
să rămână de bunăvoie în văgăuna acelui 
spirit aspru, lăsându-se prins fără să lupte, 
n-ar fi decât vina lui. 

Aşa se-ntâmplă şi cu creaturile care nu 
vor să semene şi să culeagă decât în focul 
iadului, mai cu seamă omul care trăieşte în 
necurmată poftă a _ trufiei, a lăcomiei, a 
pizmei şi a mâniei, şi nu vrea niciodată să 
lupte împotriva lor cu spiritul şi focul 
dragostei; ele îl împing cu trup şi suflet în 
mânia lui Dumnezeu şi vâlvătaia iadului. 

Faptul că limba se îndoaie atât de mult 
la baza osului palatal, când trece cuvântul, 
semnifică spiritul animalic al creaturilor, în 
primul rând al omului. Cuvântul care se 
formează în cerul gurii şi se contopeşte cu 
spiritul aspru şi amar, înseamnă cele şapte 
spirite ale naturii sau naşterea siderică, în 
care domneşte diavolul şi în care Duhul 
Sfânt i se opune şi îl învinge. 

Limba înseamnă sufletul, care este 
născută de cele şapte spirite ale naturii şi 


este fiul lor. Când cele şapte spirite au o 
dorinţă, limba trebuie să se mişte şi să le 
facă pe voie. 

Când însă spiritele siderice nu devin 
false pentru a se uni cu diavolul, ele ascund 
spiritul animalic şi-l ţin captiv în mrejele lor 
ca pe o comoară; când se luptă cu diavolul, 
e ca şi cum şi-ar ascunde limba, iar când se 
luptă cu calitatea aspră şi amară, e ca şi 
când s-ar lupta cu odorul cel mai scump. 

Ai, astfel, o scurtă dar autentică 
indicație asupra cuvântului, pe care l-a 
rostit Dumnezeu, înfăţişând spiritul în chip 
perfect prin cunoaştere şi, după priceperea 
mea şi talentul încredinţat mie, 
transmiţându-l în mod just. 

Se pune acum întrebarea: Ce a vorbit 
Dumnezeu? 

El a zis: Să fie lumină, şi lumină se făcu. 

A din e u 1. Lumina a pornit din 
naşterea cea mai inferioară şi a aprins-o din 
nou pe cea mai exterioară. 

Observă! I s-a dat celei mai exterioare, 
din nou, o lumină naturală, proprie. Să nu 
crezi că lumina soarelui şi a naturii, care 
luminează pe ascuns, ar fi inima lui 
Dumnezeu. Nu. Tu nu trebuie să te rogi la 
lumina naturii, căci ea nu este inima lui 


Dumnezeu, ci o lumină aprinsă în natură, a 
cărei putere şi a cărei inimă constă în 
grăsimea apei dulci şi a altor spirite, toate 
în cea de-a treia naştere, pe care nu o 
numim Dumnezeu, cu toate - că e născută 
în şi din Dumnezeu. Astfel, nu e vorba decât 
de o unealtă a lui, care nu poate prinde din 
nou divinitatea limpede din cea mai 
profundă naştere, după cum carnea nu 
poate cuprinde sufletul. 

Dar nu trebuie înţeles de aci, că 
divinitatea ar fi despărțită de natură; nu, ci 
ele sunt ca trupul şi sufletul; natura este 
trupul, inima lui Dumnezeu este sufletul. 

Cineva ar putea întreba: Ce fel de 
lumină a fost oare, cea care a fost aprinsă? 
Să fi fost soarele şi stelele? 

Nu. Soarele şi stelele au fost create 
abia în cea de-a patra zi din aceeaşi lumină, 
o lumină răsărită din cel de-al şaptelea 
spirit al naturii, care n-a avut niciun sediu, 
niciun loc propriu, ci a strălucit 
pretutindeni; dar nu cu strălucirea soarelui, 
ci cu aceea a albastrului ceresc, şi luminând 
după felul spiritelor originare, până când a 
urmat adevărata creaţie şi aprindere a 
focului în apă, în spiritul aspru, cu soarele. 

CAPITOLUL XIX 


DESPRE CERUL CREAT ŞI DESPRE 
ÎNFĂŢIŞAREA PĂMÂNTULUI ŞI A APEI, 
DESPRE LUMINĂ ŞI ÎNTUNERIC 

Despre cer 

Adevăratul cer, cerul nostru omenesc, 
unde pleacă sufletul când se desparte de 
trup, şi de unde Domnul nostru lisus Hristos 
născut din Tatăl a venit să se întrupeze în 
pântecele Fecioarei Maria şi să se facă om, 
acest cer a fost, până acum, aproape ascuns 
copiilor oamenilor, care şi-au făcut despre el 
felurite păreri. 

Şi învățații au avut multe dispute în 
diverse scrieri ciudate, insultându-se fără 
ruşine şi întinând numele sfânt al Domnului, 
rănindu-i mădularele, dărâmându-i templul 
şi profanându-i cerul cu defăimările şi 
duşmaâniile lor. 

Oamenii şi-au închipuit întotdeauna că 
cerul se află la câteva sute sau câteva mii 
de leghe deasupra pământului, şi singur 
Dumnezeu locuieşte în el; s-au găsit chiar 
unii fizicieni gata să măsoare acea înălţime, 
şi s-au petrecut lucruri stranii. 

Într-adevăr, înaintea acestei cunoaşteri 
şi revelații divine am crezut eu însumi că 
acesta e unicul cer adevărat, care se încheie 
mult deasupra stelelor printr-un cerc 


absolut albastru şi eram convins că singur 
Dumnezeu îşi are acolo minunata sa fiinţă şi 
de acolo guvernează această lume în 
virtutea Sfântului său Duh. 

Când însă aceste convingeri mi-au fost 
schimbate, fără îndoială de către spirit, din 
dragoste pentru mine, am căzut în grea 
cumpănă şi tristețe, văzând marea 
adâncime a acestei lumi, soarele şi astrele, 
norii, ploile, zăpezile, şi contemplând în 
sufletul meu marea creaţie a acestei lumi. 

Am găsit aci, în toate lucrurile, şi bine 
şi rău, şi dragoste şi mânie, atât în piatră, în 
pământ şi elemente; îl şi în făpturile vii, în 
oameni şi animale. 

Am privit atunci mica scânteie a omului 
care, chiar în faţa marilor lucruri cereşti, 
merită din partea lui Dumnezeu o preţuire 
deosebită. 

Dar când am găsit că în toate lucrurile 
există şi bine şi rău, atât în elemente cât şi 
în creaturi, că în această lume nelegiuitului 
îi merge ca şi celui credincios, iar neamurile 
barbare stăpânesc pământul cel mai bun şi 
sunt ocrotite de noroc mai mult decât cele 
drept-credincioase, m-a cuprins o adâncă 
melancolie şi tristeţe, şi în nicio scriere 
cunoscută mie nu am putut găsi mângâiere. 


Acest lucru l-a bucurat, desigur, pe diavol 
care m-a copleşit adesea cu multe gânduri 
păgâne, de care nu vreau să mai pomenesc 
aici. 

Dar când în această tristeţe, sufletul 
meu, a cărui origine o înţelegeam prea 
puţin sau deloc, s-a ridicat cu hotărâre în 
Dumnezeu ca o furtună, şi toată inima mea 
şi tot cugetul, împreună cu gândurile şi 
voinţa mea s-au pornit să dobândească 
dragostea şi milostenia lui Dumnezeu, el m- 
a binecuvântat, adică m-a luminat cu Duhul 
lui Sfânt pentru a putea înţelege voinţa lui 
şi a mă smulge din tristeţe; şi astfel a izbutit 
spiritul. 

lar când în zelul meu fierbinte m-am 
năpustit atât de tare contra lui Dumnezeu şi 
a tuturor porţilor iadului, ca şi când aş fi 
avut în mine încă pe atâtea puteri, în gândul 
de a-mi pune viaţa la bătaie, ceea ce, 
bineînţeles, n-ar fi fost în puterea” mea fără 
ajutorul Duhului Sfânt, - îndată după câteva 
asalturi puternice, spiritul meu a străbătut 
prin poarta iadului până în cea mai 
interioară naştere a divinității, unde a fost 
îmbrăţişat cu drag, aşa cum mirele îşi 
îmbrăţişează mireasa iubită. 

Dar triumful şi bucuria din spirit nu le- 


aş putea arăta nici prin scris, nici prin viu 
grai, căci cu nimic nu se pot asemui făr' de 
numai cu viaţa ce se naşte în mijlocul 
morţii, ori mai bine-zis cu învierea din 
morţi. 

În această lumină, sufletul meu a văzut 
îndată prin totul,  recunoscându-l pe 
Dumnezeu în toate creaturile, până şi în 
buruieni şi în iarbă; cine este el, cum este el 
şi ce este voinţa lui. De asemenea, în 
această lumină, voinţa mea de-a descrie 
fiinţa lui Dumnezeu a crescut îndată, cu 
mare avânt. 

Dar fiindcă cu cu raţiunea mea nu 
puteam pricepe adâncile naşteri ale lui 
Dumnezeu în fiinţa lor, au trecut ani de zile 
până mi-a fost dăruit intelectul cel adevărat. 
S-a întâmplat aşa cum se întâmplă unui 
tânăr arbore, care, la început, e proaspăt şi 
fraged şi are o înfăţişare plăcută, mai cu 
seamă când se află în plină creştere, dar nu 
face curând fructe, şi chiar dacă înfloreşte, 
acestea cad degrabă la pământ; trebuie să 
mai treacă peste arbore încă multe vânturi 
reci, geruri şi zăpezi, înainte de-a fi 
îndeajuns de mare şi de-a face fructe 
adevărate. 

Aşa i-a mers şi acestui spirit: primul foc 


a fost doar o sămânță, dar nu o lumină 
persistentă; a bătut peste el, de atunci, şi 
vântul rece, şi voinţa mi s-a stins. 

A încercat adesea arborele, la fiecare 
înflorire, să facă fructe, dar florile au căzut 
neputincioase până-n clipa de faţă; abia 
acum, în plină creştere, se anunţă cele 
dintâi roade. 

De la această lumină mi-am căpătat 
cunoaşterea împreună cu voinţa şi imboldul, 
iar această cunoaştere vreau s-o descriu 
potrivit priceperii mele, lăsând pe 
Dumnezeu să hotărască dacă trebuie să 
înfurii cu ea lumea, pe diavol şi toate porţile 
iadului, şi să văd ce părere îşi face 
Dumnezeu. Căci pentru a-i cunoaşte planul 
sunt mult prea slab, deşi spiritul îmi 
îngăduie să recunosc în lumină unele lucruri 
privind viitorul, dar pe care, după cât e de 
exterior omul nu am puterea să le cuprind. 

Dar spiritul animalic care se contopeşte 
cu Dumnezeu, le cuprinde cu totul, în vreme 
ce trupului animalic nu-i este îngăduită 
decât o privire fugitivă, întocmai ca o 
licărire de fulger, căci aşa se prezintă 
naşterea cea mai interioară a sufletului 
când străbate naşterea cea mai exterioară, 
în înălţarea Duhului Sfânt prin poarta 


iadului; dar prin naşterea cea mai 
exterioară, ea se închide îndată din nou, 
căci mânia lui Dumnezeu  zăvoreşte 
fortăreaţa şi o ţine captivă în puterea ei. 

Atunci cunoaşterea omului exterior este 
ca şi pierdută căci trece în trista şi 
temătoarea lui naştere ca o femeie 
însărcinată, pe care o apucă durerile şi care 
ar vrea să nască dar nu poate şi se teme 
necontenit. Aşa îi merge şi trupului 
animalic, pe dată ce a gustat din dulceaţa 
lui Dumnezeu: îi e foame şi sete de ea 
neîncetat. Dar diavolul, în virtutea mâniei 
lui Dumnezeu, se apără de minune, în 
vreme ce un om, într-o astfel de goană, 
trebuie să se afle mereu în naştere 
temătoare, mereu în luptă şi în bătălie în 
naşterile sale. 

Nu spre lauda mea am scris acestea, ci 
spre mângâierea cititorului, dacă îi face 
plăcere să se preumble cu mine pe îngusta 
potecă şi dacă nu-l apucă disperarea îndată 
ce întâlneşte porţile iadului şi dă cu ochii de 
ele. 

Când vom ajunge oare împreună pe 
această cărare îngustă a naşterii trupeşti, la 
acea poiană înverzită pe care mânia lui 
Dumnezeu n-o atinge? Atunci ne vom 


bucura de paguba suferită, chiar dacă acum 
trebuie să fim nebunul lumii şi să lăsăm să 
vâjie deasupra noastră diavolul în virtutea 
mâniei lui Dumnezeu. Nu-i nimic, ne vom 
simţi mai bine în lumea cealaltă, chiar dacă 
în viaţa aceasta am fi purtat o coroană 
regală; căci a trecut prea puţin timp ca să 
merite a-l mai numi timp. 

Aşadar ia aminte.  Dacă-ţi aduni 
gândurile tale despre cer, adică ce este el, 
unde se află şi cum este, nu trebuie să-ţi 
proiectezi aceste gânduri la mii de leghe 
depărtare, căci acel locus sau cer nu este 
cerul tău. Şi chiar de-ar fi legat de cerul tău 
ca un singur trup, un trup fie şi 
dumnezeiesc, tu nu ai devenit creatură în 
acel loc care se află la sute de mii de mile, 
ci în cerul acestei lumi, care şi el are în sine 
o astfel de adâncime, că n-o poate cuprinde 
nicio cifră omenească. 

Pentru că adevăratul cer este 
pretutindeni, chiar şi pe locul în care te afli 
şi te preumbli; când sufletul tău prinde 
naşterea cea mai interioară a lui Dumnezeu 
şi o trece prin cea siderică şi trupească, el 
este deja în cer. 

Şi este adevărat că în toate cele trei 
naşteri există un cer frumos şi pur deasupra 


adâncului acestei lumi, în care se înalţă în 
lumină, în frumuseţe şi bucurie fiinţa lui 
Dumnezeu împreună cu îngerii cei sfinţi; 
acesta e incontestabil, şi n-ar fi născut din 
Dumnezeu cel ce l-ar tăgădui. 

Dar trebuie să ştii că locus-ul acestei 
lumi şi naşterea lui cea mai interioară se 
contopesc cu cerul de deasupra noastră, 
fiind o singură inimă, o fiinţă, o voinţă, un 

Dumnezeu, totul în tot. Dar că locus-ul 
acestei lumi nu se numeşte cer, şi că există 
o cheie a bolţii cereşti deasupra noastră, 
este un lucru care îşi are înţelesul 100 lui. 
Cerul de deasupra cuprinde cele două 
regate ale lui Mihail şi Uriel cu sfinţii îngeri 
care n-au căzut cu Lucifer; lor le-a rămas 
acest cer aşa cum a fost din veşnicie, 
înainte ca îngerii să fi fost creaţi. 

Celălalt cer este lumea aceasta, în care 
Lucifer a fost rege. El a aprins naşterea cea 
mai exterioară a naturii şi aceasta e mânia 
lui Dumnezeu, şi nu poate fi numită 
Dumnezeu sau cer, ci stricăciune. 

De aceea se încheie cerul de deasupra 
atât de departe în naşterea sa exterioară, 
cât ajunge mânia lui Dumnezeu, şi atât de 
departe cât a ajuns stăpânirea lui Lucifer; 
căci naşterea în stricăciune nu o poate 


cuprinde pe cea curată. lar naşterea cea 
mai exterioară a acestei lumi nu poate 
cuprinde naşterea cea mai exterioară a 
cerului de deasupra acestei lumi; căci sunt 
potrivnice ca viaţa şi moartea, ori ca omul şi 
piatra. 

De aceea, între naşterea cea mai 
exterioară a cerului de sus şi această lume 
este o severă delimitare, deoarece 
despărţirea dintre ele este moartea care 
domneşte în toate terminaţiile din naşterea 
cea mai exterioară în această lume; şi astfel 
lumea aceasta rămâne zăvorâtă, încât 
naşterea cea mai exterioară a cerului de sus 
nu poate ajunge în naşterea cea mai 
exterioară a acestei lumi; există între ele o 
mare prăpastie. 

Şi de aceea, în naşterea noastră cea mai 
exterioară, noi nu putem vedea îngerii, iar 
îngerii nu pot nici ei, în naşterea cea mai 
exterioară a lumii acesteia, să fie cu noi, dar 
sunt cu noi în naşterea cea mai interioară. 
Şi dacă ne luptăm cu diavolul, ei101 opresc, 
în naşterea cea mai interioară, loviturile 
acestuia, şi sunt pavăza sufletelor sfinte. De 
aceea nu-i putem vedea pe îngeri şi nici 
cuprinde, pentru că naşterea cea mai 
exterioară a trupurilor lor este 


incomprehensibilă pentru naşterea cea mai 
exterioară a acestei lumi. 

A doua naştere a acestei lumi stă în 
viaţă, căci este naşterea siderică din care se 
naşte cea de-a treia şi sfântă naştere, şi în 
care se ceartă dragostea cu mânia; pentru 
că a doua naştere stă în cele şapte spirite 
originare ale acestei lumi, şi este aşa în 
toate terminaţiile, în toate creaturile, chiar 
şi în oameni; dar Duhul Sfânt domneşte şi în 
a doua naştere şi o ajută pe cea de-a treia şi 
sfântă naştere să nască. 

Cea de-a treia naştere eSte însă cerul 
limpede şi sfânt care se contopeşte cu inima 
lui Dumnezeu în afară şi deasupra tuturor 
cerurilor, ca o singură inimă, şi este chiar o 
inimă care ţine şi poartă locus-ul acestei 
lumi şi care îl ţine pe diavol captiv în 
naşterea cea mai exterioară în focul mâniei, 
ca un Dumnezeu atotputernic Şi 
incomprehensibil. 

Şi din această inimă a trecut lisus 
Hristos Fiul lui Dumnezeu în pântecele 
Fecioarei Maria în toate cele trei naşteri, şi 
le-a luat, într-adevăr, la sine, pentru ca prin 
şi cu naşterea sa cea mai interioară, să 
prindă captivi în naşterea cea mai 
exterioară pe diavol, moartea şi iadul, să 


biruie ca un rege şi principe victorios mânia 
lui Dumnezeu, şi, în virtuea naşterii lui în 
trup, să pătrundă şi să răzbată în toţi 
oamenii. 

lar printr-o atare pătrundere a naşterii 
celei mai interioare a inimii cerului acestei 
lumi, în cea siderică şi exterioară, lisus 
Hristos Fiul lui Dumnezeu şi al Mariei a 
devenit stăpânul şi regele acestui cer al 
nostru şi al pământului, care domneşte în 
toate cele trei naşteri peste păcate, diavol, 
moarte şi iad, şi cu el strâbatem prin 
naşterea păcătoasă, stricată, exterioară şi 
moartă a cărnii, prin moarte şi prin mânia 
lui Dumnezeu, în cerul nostru. 

În acest cer şade acum Domnul nostru 
lisus Hristos de-a dreapta lui Dumnezeu, şi 
cuprinde toate cele trei naşteri ca un Fiu 
atotputernic al Tatălui, care este prezent 
prin şi în toate cele trei naşteri în această 
lume, în toate spaţiile şi în toate locurile, 
care cuprinde totul, ţine şi poartă totul, ca 
Fiul nou născut din Tatăl în puterea şi pe 
locul puternicului, acum izgonitului şi 
blestematului rege Lucifer-Satana. 

De aceea, fiu al omului, nu fi aşa de 
temător şi descurajat! Când, în zelul şi 
curiozitatea ta, semeni sămânţa lacrimilor 


tale, tu nu o semeni pe pământ, ci în cer, 
căci în naşterea ta siderică semeni, iar în 
cea animalică culegi, şi în cer o posezi şi te 
bucuri de ea. 

Intrucât trăieşti în naşterea ta 
contestată şi eşti silit să-l pleci şi să laşi 
diavolul să se năpustească asupra | dar 
oricât de tare te loveşte, tot atât de zdravăn 
îi întorci şi tu loviturile, dacă te aperi. Căci 
dacă lupţi cu înverşunare, îi zgândări 
jăratecul mâniei şi îi strici cuibul; atunci se 
produce o răscolire nemaipomenită şi, în 
bătălia care atinge culmea, sorții înclină de 
partea ta. 

Şi, cu toate durerile pricinuite ţie, lui îi 
va fi mult mai rău; dacă îl birui, urlă ca un 
leu căruia i s-au răpit puii, căci mânia lui 
Dumnezeu îl chinuie; dacă îţi scapă şi intră 
în adăpost, se îngraşă, capătă putere şi te 
învinge cu timpul. 

Ţi-am dat o descriere adevărată a 
cerului şi, dacă tu nu-l poţi vedea cu 
raţiunea, eu îl văd. Gândeşte şi cugetă bine 
ce este Dumnezeu. 

Tu nu vezi în lumea aceasta decât 
adâncul, şi în el astrele şi naşterea 
elementelor; ai vrea să spui că Dumnezeu 
nu există. Ce a fost în acest loc înainte de a 


fi sosit vremea Universului? Dacă vrei să 
spui că n-a existat nimic, înseamnă că 
vorbeşti fără rațiune; trebuie să spui 
Dumnezeu, căci altminteri n-ar fi devenit 
nimic. 

Şi dacă a fost Dumnezeu, cine l-a 
înlăturat ori l-a învins ca să nu mai fie? Dar 
dacă el există, el este în cerul său şi în 
Trinitatea sa. 

Diavolul a aprins însă mânia, din care 
au ieşit pământul şi pietrele şi chiar 
elementele atât de mişcătoare, de reci, de 
amare şi fierbinţi. El a ucis naşterea cea mai 
exterioară. 

A scrie despre modul cum a devenit din 
nou vie şi cum se naşte din nou, este 
obiectul şi planul meu întreg; de aci a 
devenit şi trupul animalic în creaturi; dar 
păcatul în trup este mânia lui Dumnezeu. 

O altă întrebare şi un alt obiect în 
această carte: unde va ajunge oare mânia 
lui Dumnezeu? 

La aceasta răspunde spiritul, că la 
sfârşitul vremii acestei naşteri stricate, 
după învierea morţilor, i se va atribui 
diavolului în deplină stăpânire şi drept casă 
a mâniei, locus-ul sau spaţiul în care se află 
acum pământul; dar nu prin toate trei 


naşterile, ci numai prin cea exterioară în 
care se găseşte acum, cea mai interioară 
urmând să-l ţină captiv în puterea ei şi să-l 
folosească drept scaun de pus picioarele, pe 
care el nu le va putea nici prinde, nici 
atinge în veci. 

Căci acest lucru nu trebuie înţeles ca şi 
cum focul mâniei s-ar stinge şi n-ar mai fi; 
atunci diavolii ar trebui să devină şi ei din 
nou îngeri sfinţi şi să trăiască în cerul sfânt; 
dar cum nu se poate, trebuie să le rămână şi 
lor o gaură în această lume, drept adăpost. 

Dacă omului i s-ar deschide ochii mai 
bine, el l-ar vedea pretutindeni pe 
Dumnezeu în cer, pentru că cerul stă în 
naşterea cea mai interioară. Când Ştefan a 
văzut cerul deschis şi pe Domnul lisus la 
dreapta lui Dumnezeu, sufletul său nu s-a 
avântat mai întâi la cerul de sus, ci a 
pătruns în naşterea cea mai interioară, în 
care cerul este peste tot. 

De asemenea, nu trebuie să crezi că 
divinitatea este o fiinţă care stă numai în 
cerul de sus, şi că sufletul nostru, când se 
desparte de trup, se înalţă la cerul de sus la 
sute de mii de leghe de la pământ. Nici nu 
are nevoie de acest lucru, ci el e aşezat în 
naşterea cea mai interioară, unde este la 


Dumnezeu şi în Dumnezeu, împreună cu 
sfinţii îngeri, putând fi când sus, când jos, 
fără a fi împiedicat de nimic. 

Căci în naşterea cea mai interioară, 
divinitatea de sus şi de jos este un singur 
trup, o singură poartă deschisă. Sfinţii 
îngeri se preumblă atât în naşterea cea mai 
interioară a acestei lumi, la Domnul nostru 
lisus Hristos, cât şi sus, în propriul lor ţinut. 

Şi unde ar avea să stea mai bine sufletul 
omului decât alături de regele şi salvatorul 
lui, lisus Hristos? Căci în Dumnezeu, 
aproape şi departe sunt unul; pretutindeni 
este Tatăl, Fiul şi Sfântul Duh. 

Poarta Divinităţii nu este altfel în cerul 
de sus şi nici mai luminoasă decât în lumea 
aceasta. Unde ar putea fi mai mare bucurie 
decât în acel loc în care, ceas de ceas, vin la 
lisus îngeri şi prunci drăgălaşi, care prin 
moarte au pătruns în viaţă? Aceştia vor şti, 
fără îndoială, să vorbească despre 
numeroase lupte. Şi unde ar putea fi mai 
mare bucurie decât acolo unde, în mijlocul 
morţii se naşte necontenit viaţa? 

Căci fiecare suflet aduce cu sine o nouă 
biruinţă, şi totul e numai armonie, fericire şi 
urări de bun venit. Gândoşte-te, când 
sufletul copiilor vine la părinţii care i-au 


născut din pântecele lor, n-ar putea fi oare 
aci un cer adevărat? Ori socoţi că scriu prea 
pământeşte? Dacă ai veni la fereastra 
aceasta şi ai privi, n-ai spune că e ceva 
pământesc. Chiar dacă trebuie să folosesc o 
limbă pământească, ea are aici un 
înţeles102 cu adevărat ceresc, pe care în 
naşterea mea exterioară nu-l pot exprima 
nici în scris nici în vorbire. 

Ştiu bine că nu în orice inimă, cuvântul 
poşte cuprinde despre cele trei naşteri, mai 
cu seamă inima care este prea mult înecată 
în trup şi zăvorâtă prin naşterea cea mai 
exterioară. Dar eu nu pot să redau în alt fel 
decât aşa, şi chiar dacă scriu limpede spirit, 
cum într-adevăr şi este, inima înţelege tot 
carne, după cum văd. 

Despre forma pământului 

Unii au scris că cerul şi pământul au 
fost făcute din nimic; mă cuprinde însă 
mirarea că între atâţia bărbaţi eminenti, nu 
s-a găsit măcar unul care să fi putut descrie 
adevăratul mobil, dat fiind că acelaşi 
Dumnezeu care există acum a existat din 
vecii vecilor. 

Unde nu există nimic, nici nu se face 
nimic; orice lucru trebuie să aibă o 
rădăcină, altminteri nu creşte nimic; dacă n- 


ar fi fost cele şapte spirite ale naturii din 
vecii vecilor, n-ar fi existat nici îngerii, nici 
cerul, nici pământul. 

Dar pământul a ieşit din salnitrul stricat 
ai naşterii celei mai exterioare. Acest lucru 
nu-l poţi tăgădui când priveşti pământul şi 
pietrele, ci trebuie să confirmi că în ele este 
moartea; altfel n-ar creşte înăuntrul lor nici 
aur, nici argint, nici buruieni, nici iarbă. 

Cineva şi-ar pune întrebarea: Sunt aci 
toate trei naşterile? Da, viaţa străbate prin 
moarte; cea mai exterioară naştere e 
moartea, cealaltă este viaţa care stă în focul 
mâniei şi în dragoste, cea de-a treia este 
viaţa sfântă. 

Învăţătură. Pământul exterior este o 
duhoare amară, şi este mort; aceasta o 
înţelege orice om. Sâlniirul, însă, a fost ucis 
prin mânie; pentru că nu poţi tăgădui că în 
pământ nu este mânia lui Dumnezeu; altfel 
n-ar fi atât de aspru, de amar, de acru şi de 
otrăvitor şi n-ar da naştere la atâţia viermi 
veninoşi şi rāi. Dar dacă ai vrea să spui că 
Dumnezeu l-a făcut aşa din intenţia şi planul 
lui, atunci ai spune că Dumnezeu e răutatea 
însăşi. 

Mai bine spune-mi pentru ce a fost 
izgonit diavolul? Vei zice, desigur, că din 


pricina trufiei sale, fiindcă a vrut să fie mai 
presus de Dumnezeu. Ghiceşte cu ce? Ce fel 
de putere a avut el? Spune acum, ştii ceva? 

— Nu ştii nimic, aşa că mai bine taci şi 
ascultă. 

El se afla în salnitrul pământului, 
înainte de vremea creaţiei, pe când acesta 
era încă subţire, stătea în sfânta naştere 
cerească şi era în întreaga împărăție i-a 
acestei lumi, în care nu existau pământ şi 
plletre, ei o sămânță cerească născută din 
cele şapte spirite originare ale naturii, căci 
din ea răsăreau fructe şi forme cereşti, care 
constituiau minunata hrană a îngerilor. 

Când însă mânia se aprinse înăuntrul ei, 
ea fu ucisă în moarte. Dar nu trebuie înţeles 
că ea ar fi în întregime moartă, căci cum 
poate muri ceva cu totul în Dumnezeu, care 
îşi are viaţa din vecii vecilor? Ci naşterea 
cea mai exterioară a ars, a îngheţat, s-a 
stins şi a înţepenit. 

Cealaltă naştere, a doua, naşte din nou 
viaţa în cea mai exterioară, iar cea de-a 
treia se naşte între prima şi cea de-a doua; 
aceasta înseamnă între cer şi iad în centrul 
focului mâniei, şi spiritul străbate în focul 
mâniei şi naşte viaţa cea sfântă, care constă 
în forţa iubirii. 


Şi în această naştere vor învia morţii 
care au semănat acolo o sămânță sfântă; 
dar cei care au semănat în focul mâniei, vor 
învia şi în focul mâniei. Căci pământul va fi 
din nou viu, deoarece a renăscut divinitatea 
în Hristos, prin trupul său, şi l-a înălţat la 
dreapta lui Dumnezeu; însă focul mâniei 
rămâne în naşterea sa. 

Dar când vrei să spui că în pământ nu 
există viaţă, înseamnă să vorbeşti ca un orb, 
căci vezi bine cum creşte din el iarba şi 
buruiana. lar când vrei să spui că pământul 
are o singură naştere, vorbeşti tot ca un 
orb; căci buruiana şi lemnul care cresc din 
el nu sunt pământ; nici fructul din arbore nu 
este lemn, nici puterea fructului nu este 
Dumnezeu, ci Dumnezeu este ascuns în 
centrul naşterii celei mai interioare din 
toate naşterile naturale şi nu se recunoaşte 
decât în sufletul omului; nici naşterea cea 
mai exterioară din fruct nu-l poate cuprinde 
sau ţine, ci El ţine naşterea cea mai 
exterioară a fructului şi îi dă formă. 

O altă întrebare: De ce este oare 
pământul atât de muntos, de pietros şi de 
accidentat? 

Munţii au devenit astfel din contracția 
pământului, deoarece salnitrul stricat s-a 


aflat inegal în diferite locuri, după cum a 
fost roata lui Dumnezeu cu spiritele sale 
originare dinăuntru. 

Pe locurile unde a fost mai întâi apa 
dulce din roata interimară a lui Dumnezeu, 
s-a făcut multă apă pământească, 
comprehensibilă. Dar acolo unde a fost mai 
întâi calitatea aspră din amăreala din 
mercuriu, s-a făcut mult pământ şi piatră. 
lar unde a fost mai întâi căldura din lumină, 
s-a făcut mult argint şi aur, iar în fulgerul 
luminii diferite pietre scumpe; mai cu 
seamă unde a fost mai întâi iubirea în 
lumină, s-au făcut cele mai nobile pietre şi 
cel mai curat aur. 

Dar când ghemotocul pământului s-a 
comprimat, apa a ţâşnit din multe locuri; 
acolo însă unde a fost presată de calitatea 
aspră între stânci puternice, ea se află încă 
în pământ, făcându-şi de atunci găuri şi 
locuri mari, potrivite pentru curgere. 

Pe locurile unde se află oceanele şi 
mările, apa, venind dinspre pol, unde fusese 
mai înainte, a găsit pământul ca o vale, din 
prea puţin salnitru, şi apa s-a oprit. 

Căci apa subţire caută valea şi este ca o 
umilire a vieţii, care nu se înalţă, ca de pildă 
calitatea aspră, amâră şi cea a focului, în 


creaturile făcute de diavol. 

De aceea caută apa întotdeauna locurile 
cele mai joase de pe pământ, ceea ce 
înseamnă tocmai spiritul blândeţii în care se 
naşte viaţa, aşa cum poţi citi la Facerea 
Omului şi chiar mai înainte, la specia sa. 

Despre zi şi despre noapte întreaga 
divinitate cu toate puterile şi acţiunile ei, 
împreună cu fiinţa ei interioară, cu 
înălţarea, pătrunderea şi schimbarea ei, 
este întreaga acţiune sau naştere; totul 
trebuie înţeles în spiritul ciivântului. 

Aceleaşi condiții şi aceeaşi naştere 
interioară a calităţilor în care spiritul 
concepe cuvântul, îi dă formă şi 11 pune în 
libertate. - există şi în natură: aceeaşi 
naştere interioară, aceeaşi pătrundere, 
înălţare, luptă şi biruinţă. 

Pentru că, atunci omul a căzut în păcat, 
el a fost trecut din prima şi cea mai 
interioară naştere, în celelalte două care l- 
au înconjurat îndată şi s-au contopit cu el şi 
în el, ca în proprietatea lor; omul primi 
îndată spiritul şi toată amprenta naşterii 
siderice, şi chiar ale celei mai exterioare. 

De aceea pronunţă el toate cuvintele 
după naşterea interioară a naturii; căci 
spiritul omului, care stă în naşterea siderică 


şi se contopeşte cu întreaga natură, este ca 
natura însăşi; el formează cuvântul după 
naşterea interioară. 

Când vede un lucru, îi dă numele după 
calificarea lui; dacă face aceasta, trebuie să- 
şi dea şi sieşi o astfel de figură, şi să se 
nască cu sunetul său cum se naşte lucrul pe 
care vrea să-l numească. Aici stă miezul 
întregii înţelegeri103 a divinității. 

Nu scriu acestea şi nu le scot la lumină, 
pentru ca un oarecare să şi le însuşească 
drept păreri proprii şi să le proclame lucruri 
sfinte. E nevoie de ceva mai mult. Spiritul 
tāu animalic trebuie să se contopească mai 
întâi cu naşterea cea mai interioară în 
Dumnezeu şi să stea în lumină pentru a 
cunoaşte bine naşterea siderică şi a avea o 
poartă liberă în toate naşterile. Altfel, nu vei 
scrie filosofie sfântă şi dreaptă, ci vei fi luat 
drept zeflemist al lui Dumnezeu. 

Vreau să cred că diavolul îşi va călări 
trufaşul cal cu cineva care va porni la drum 
înainte de-a se încinge, lucru de care nu 
vreau să fiu învinuit. Căci ceea ce mi se 
revelează aici trebuie să îndeplinesc; pentru 
că a sosit timpul răzbaterii. Cel ce vrea să 
doarmă, va fi trezit de viforniţa mâniei. 
Pentru ca fiecare să aibă grijă de sine, cu 


credinţă am vestit aceste lucruri, după 
îndemnul şi voinţa spiritului. 

la aminte. Scrie Moise: Dumnezeu a 
despărţit lumina de întuneric şi a numit 
lumina zi şi întunericul noapte, şi s-a făcut 
din seară şi din dimineaţă prima zi. 

Deoarece cuvântul seară şi cuvântul 
dimineaţă merg împotriva filosofiei şi 
raţiunii, trebuie să credem că nu Moise a 
fost aci autorul, ci că i-au fost transmise de 
înaintaşii lui, care au socotit toate cele şase 
zile ale Facerii într-o singură curgere, 
păstrând crearea lui Adam într-un cuvânt 
nedesluşit şi  trecându-l astfel asupra 
urmaşilor. 

Căci seara şi dimineaţa n-au existat 
înaintea vremii soarelui şi astrelor, care au 
fost create cu adevărat abia în cea de a 
patra zi, ceea ce eu, din anumite motive, voi 
dovedi mai încolo, când voi scrie despre 
facerea soarelui şi a astrelor. 

Dar ziua şi noaptea au existat; aceasta 
vreau s-o lămuresc aici după cunoştinţele 
mele. 

Trebuie să deschizi aici ochii spiritului 
cu toată puterea ta, dacă vrei să pricepi; 
dacă nu, vei rămâne orb. 

Această mare lucrare a rămas până 


acum ascunsă omului. Acum (slavă 
Domnului!) se crapă, în sfârşit, de ziuă, căci 
zorile mijesc şi aurora se arată; ieşirea la 
iveală a celei mai interioare naşteri se arată 
cu steguleţul ei roşu, verde şi alb de 
curcubeu, în naşterea cea mai exterioară. 

Ia aminte! 

— Vei zice: Cum e cu putinţă oare, să fi 
fost zi şi noapte, iar dimineaţă şi searânu? 

Că dimineaţa şi seara sunt pe pământ, 
sub lună, şi-şi iau începutul din lumina 
soarelui, care făureşte seara şi dimineaţa, 
precum şi ziua luminoasă şi noaptea 
întunecoasă - asta o ştie orişicine. N-au 
existat însă, la acea vreme, două creaţii, 
una a serii şi alta a dimineţii, ci, când ele au 
început, au mers până s-au scurs una într- 
alta. 

Despre zi 

Cuvântul T a g104 se constituie în 
inimă, pleacă înainte spre gură pe drumul 
calităţii aspre şi al celei amare pe care însă 
nu le trezeşte, căci cuvântul, deşi trece prin 
locus-ul lor care se află la baza osului 
palatal deasupra limbii, el o face foarte uşor 
şi rămânând incomprehensibil calităţilor 
aspră şi amară. 

Dar când ajunge pe limbă, aceasta, 


ajutată de osul palatal, închide gura; când 
spiritul, vrând să iasă afară, se loveşte de 
dinţi, limba deschide gura şi, vrând s-o ia 
înaintea cuvântului, face un fel de salt de 
bucurie la deschiderea gurii. 

Iar când cuvântul iese, gura se deschide 
larg înăuntru şi cuvântul se constituie din 
nou, cu sunetul său, îndărătul calităţii aspre 
şi amare, pe care o trezeşte ca pe un 
somnoros leneş, ţâşnind brusc afară din 
gură. 

Atunci calitatea aspră tresare, se 
smuceşte ca un om copleşit de somn, care e 
trezit de ceva; dar spiritul amar, care 
porneşte din fulgerul arzător, rămâne pe 
loc, n-aude nimic şi nici nu se mişcă. 

Acestea sunt lucruri foarte mari şi 
nicidecum atât de simple cum şi le închipuie 
cel neştiutor. 

Faptul că spiritul se pregăteşte mai 
întâi în inimă şi, cu toată paza, străbate 
neobservat drumul până la limbă, înseamnă 
că lumina din inima lui Dumnezeu a 
răzbâtut prin cea mai exterioară naştere 
stricată, ticăloasă, moartă, amară şi aspră 
din natura acestei lumi, fără a fi cuprinsă 
nici de diavol, nici de moarte, nici de mânia 
lui Dumnezeu; aşa cum stă scris în 


Evanghelia lui Ioan în primul capitol: lumina 
strălucea în întuneric, şi întunericul n-a 
cuprins-o. 

Dar faptul că limba închide gura cu 
partea superioară a osului palatal, când 
spiritul ajunge la limbă, înseamnă că la 
vremea Facerii, cele şapte spirite originare 
ale naturii din această lume n-au fost 
amorţite prin mânia lui Dumnezeu, ci mai 
vârtos  înviorate şi trezite; căci limba 
înseamnă viaţa naturii în care stă naşterea 
animalică sau sfântăi pentru că ea este un 
model al sufletului. 

lar dacă spiritul contaminează limba 
îndată ce ajunge la ea şi o face să tresalte 
de bucurie şi să vrea, la deschiderea gurii, 
s-o ia înaintea spiritului, înseamnă că cele 
şapte spirite ale naturii care se cheamă 
naşterea  siderică, aşa cum lumina lui 
Dumnezeu se cheamă zi, se înalţă în ele 
însele, îndată ce au primit viaţa şi voinţa 
divină şi s-au bucurat peste măsură, aşa 
precum limba din gură s-a bucurat şi ea. 

Faptul că partea dinainte a cerului gurii 
se lărgeşte şi face loc spiritului după placul 
său, înseamnă că întreaga naştere siderică 
s-a predat cu bucurie voinţei luminii şi nu a 
trezit în sine mânia. 


lar faptul că spiritul, când porneşte 
spre gură, se mai reculege o dată la 
adăpostul calităţii aspre pe limbă, în dosul 
cerului gurii, trezind calitatea aspră căreia i 
se face somn şi îndreptându-se iute spre 
gură, înseamnă că spiritul aspru e obligat 
de fapt să menţină şi să alcătuiască toate 
lucrurile în întreaga natură, dar abia când 
spiritul luminii le-a dat formă, acesta 
trezeşte spiritul aspru şi i le dă în mâini ca 
să le ţină. 

Aşa trebuie să fie din pricina 
comprehensiunii exterioare, care trebuie 
ţinută în furia aspră; altfel n-ar exista nimic 
în trup şi, de asemenea, n-ar exista 
pământul concentrat şi pietrele, ci s-ar 
preface din nou într-un salnitru sfărâmicios, 
împrăştiat şi întunecat, care ar pluti în tot 
adâncul. 

Şi mai înseamnă, de asemenea, că acest 
salnitru, până la urmă, când spiritul îşi va fi 
realizat creatura şi lucrarea lui în această 
lume, va trebui din nou trezit şi înviat la 
Judecata de Apoi. 

— lar dacă spiritul se reculege 
îndărătul calităţii aspre şi nu o trezeşte, 
înseamnă că natura aspră nu va cuprinde în 
chip propriu lumina lui Dumnezeu, ci se va 


bucura în lumina graţiei şi, prin ea, va fi 
trezită şi voinţa luminii şi îndeplinită, 
întocmai cum trupul animalic al omului 
îndeplineşte voinţa spiritului, şi totuşi nu 
sunt două lucruri. 

Dar dacă spiritul amar zace liniştit şi nu 
aude, nici nu cuprinde lucrarea spiritului, 
înseamnă că focul amar al mâniei care ia 
fiinţă în fulgerul ei, nu este trezit de lumină 
în timpul naşterii acesteia şi nu o cuprinde; 
ci zace captiv în naşterea cea mai exterioară 
şi trebuie să lase spiritul luminii să-şi facă 
lucrarea în natură aşa cum o doreşte, iar el 
nu poate nici să vadă, nici să audă, nici să 
cuprindă acţiunea luminii. 

De aceea, niciun om nu trebuie să 
creadă că diavolul îi va putea smulge din 
inimă lucrările luminii; căci el nu le poate 
nici vedea, nici cuprinde. Şi chiar dacă el 
tună şi fulgeră în naşterea cea mai 
exterioară a trupului, ca în castelul său de 
pradă, nu te descuraja şi nu aduce tu însuţi 
fapta mâniei în lumina inimii tale; atunci 
sufletul tău va fi sigur de el în faţa 
diavolului surd, mut şi orb în lumină. 

Să nu-ţi închipui că eu scriu aici cai 
verzi pe pereţi, ori vrute şi nevrute; ci 
spiritului îi stau deschise porţile cerului şi 


cele ale iadului „şi pătrunde în lumină prin 
amândouă şi le poate chiar accepta, căci 
naşterea siderică trăieşte între amândouă şi 
trebuie, de bună seamă” să se lase chinuită. 

Şi chiar dacă diavolul nu-mi poate lua 
lumina, el, mi-o acoperă adesea cu naşterea 
cea mai exterioară şi trupească, încât 
naşterea siderică se sperie ca şi cum ar 
cădea captivă. 

Acestea sunt loviturile lui, pentru ca 
bobul de muştar să fie acoperit; despre care 
sfântul apostol Pavel şi spune că i-a fost dat 
un par în trup şi s-a rugat lui Dumnezeu să 
i-l ia, la care Domnul i-a răspuns: Harul meu 
ți-ajunge. (2 - Cor., 12,7,8,9). 

Căci şi el venise până la acest locus şi 
ar fi dorit mult să aibă lumina fără oprelişte 
ca însuşire a sa în naşterea siderică; dar nu 
se putea, căci mânia sălăşluieşte în naşterea 
trupească şi trebuia să-şi ducă stricăciunea 
în trup. Dacă, însă, furia ar fi luată în 
întregime de naşterea siderică, ea ar fi, aci, 
egală lui Dumnezeu, şi ar şti toate lucrurile 
ca Dumnezeu însuşi. 

Ceea ce acum numai sufletul ştie, care 
se contopeşte cu lumina lui Dumnezeu; dar 
el n-o poate restitui în întregime, căci este o 
altă persoană. Întocmai cum şi mărul din 


pom nu-şi poate restitui pomului sau 
pământului gustul şi parfumul său, deşi e 
fiul pomului; aşa e şi în natură. 

Omul sfânt care a fost Moise era atât de 
copleşit de această lumină, încât şi naşterea 
siderică era transfigurată, iar de la ea a fost 
transfigurată pe faţa lui naşterea cea mai 
exterioară a trupului; Moise dorea cu 
ardoare să vadă în naşterea siderică chiar şi 
lumina lui Dumnezeu, în toată plenitudinea. 

Dar acest lucru nu era cu putinţă, căci 
încuietoarea mâniei îi sta în faţă; nici nu 
poate întreaga natură a naşterii siderice din 
această lume să cuprindă lumina lui 
Dumnezeu; de aceea, inima lui Dumnezeu 
oare sălăşluieşte pretutindeni şi cuprinde 
totul este ascunsă. 

Prin urmare, iată că ziua a existat 
înainte de facerea soarelui şi a astrelor, căci 
Dumnezeu zise: Să fie lumină (1 - Moise, 
1,3) şi atunci, lumina răzbi prin întuneric şi 
întunericul n-o cuprinse, ci rămase la locul 
lui. 

De asemenea, vezi şi tu cum mânia lui 
Dumnezeu zace ascunsă, liniştită în 
naşterea cea mai exterioară a maturii, şi nu 
poate fi trezită; o trezesc, până la urmă, 
oamenii înşişi, care, chiar în naşterea lor 


trupească se contopesc cu mânia din 
naşterea cea mai exterioară a naturii. 

De aceea, când cineva e condamnat la 
iad, nu poate spune că Dumnezeu a făcut-o 
sau a voit-o; ci omul trezeşte el însuşi focul 
mâniei în sine, care, când arde, se 
contopeşte cu mânia lui Dumnezeu şi cu 
focul iadului, devenind unul şi acelaşi lucru. 

Când lumina ta se stinge, tu rămâi în 
întuneric, şi în întuneric mânia lui 
Dumnezeu se ascunde; dacă însă o trezeşti, 
ea arde în tine. 

In piatră există şi foc, dar dacă nu o 
loveşti, focul rămâne ascuns; când o izbeşti, 
focul sare afară. Dacă există ceva care ia 
foc, acel ceva se aprinde şi focul devine 
mare; astfel se întâmplă şi cu omul, când 
aprinde focul liniştit al mâniei. 

Despre noapte 

Cuvântul N a e h t105 se formează mai 
întâi pe inimă, iar spiritul se sfădeşte cu 
calitatea aspră, căreia cuvântul nu-i este 
îndeajuns de  comprehensibil; apoi se 
reculege pe limbă, dar fiindcă pe inimă este 
posomorât, limba închide gura pentru un 
timp, până ce spiritul ajunge pe limbă şi-şi 
revine. Apoi limba deschide iute gura şi lasă 
spiritul să iasă. 


Faptul că acest cuvânt apare mai întâi 
pe inimă şi se împotriveşte calităţii aspre, 
înseamnă că Duhul Sfânt s-a recules în 
întuneric deasupra inimii lui Dumnezeu: în 
naşterea siderică a celor şapte spirite 
originare. lar că se opune calităţii aspre, 
înseamnă că întunericul a pricinuit Duhului 
Sfânt aversiune şi dezgust, şi spiritul a adus 
întunericului neplăcere. 

Că. spiritul parcurge, totuşi, calea 
întunecată, înseamnă că el străbate şi 
întunericul care se află încă în linişte 
adâncă şi naşte la lumină, atâta vreme cât 
stă nemişcat şi nu aprinde focul. 

Aici trebuie să privească just lumea 
care judecă şi vrea să condamne omul încă 
din pântecele mamei, pentru că el nu ştie 
dacă focul mâniei a fost sau nu în întregime 
aprins de părinţi în fruct, deoarece şi 
spiritul lui Dumnezeu se preumblă în 
întunericul ce se află încă în pauză şi poate 
naşte încă la lumină. În afară de asta, ceasul 
naşterii omului este pentru unii foarte 
prielnic, pentru alţii foarte dăunător, dar nu 
din constrângere. 

Faptul că gura se închide când spiritul 
se reculege deasupra inimii, iar calitatea 
aspră i se împotriveşte şi se hărţuie cu el, 


înseamnă că întregul spaţiu sau locus al 
acestei lumi a fost întunecat, în totul, în 
naşterea siderică şi chiar în naşterea cea 
mai exterioară, devenind luminos prin 
puternica ieşire a spiritului. 

Faptul însă că spiritul amar nu se 
trezeşte, în timp ce spiritul trece prin locus- 
ul său, înseamnă că noaptea întunecoasă în 
naşterea cea mai exterioară a acestui 
Univers n-a cuprins niciodată lumina, şi n-o 
va cuprinde în vecii vecilor. 

De aici rezultă că făpturile nu văd 
lumina siderică decât cu ochii, căci altfel, 
acolo unde întunericul n-ar fi încă în 
naşterea cea mai exterioară, spiritul sideric 
ar putea să vadă prin lemn şi piatră şi prin 
întreg pământul, aşa cum o face în cer, şi de 
nimic n-ar putea fi oprit. 

Dar întunericul e despărţit de lumină, şi 
rămâne în naşterea cea mai exterioară unde 
zace mânia lui Dumnezeu, până la Judecata 
de Apoi; atunci se va aprinde mânia, şi 
întunericul, va deveni casa  veşnicei 
stricăciuni, în care va sălăşlui, în veci, 
Lucifer cu toţi nelegiuiţii lui, care au 
semănat în întuneric ogorul mâniei. 

Naşterea siderică, în care stă acum 
lumina naturală şi în care se naşte sfânta 


naştere, va fi şi ea aprinsă la sfârşitul 
acestei vremi, iar mânia şi sfânta naştere se 
vor despărţi una de alta; căci mânia nu va 
cuprinde sfânta naştere. 

Dar mânia din naşterea siderică va fi 
dăruită ca viaţă casei întunericului, şi tot 
mânia va numi focul iadului şi casa 
întunericului, care este naşterea cea mai 
exterioară - moarte iar regele Lucifer va fi 
acolo Dumnezeu, şi îngerii lui cu toţi oameni 
osândiţi vor fi slujitorii lui. 

În această prăpastie, vor răsări tot felul 
de fructe şi plăsmuiri diavoleşti, toate după 
specia şi calitatea iadului, aşa cum în ceruri 
răsar toate, după specia şi calitatea divină. 

Aşadar, poţi înţelege ce înseamnă şi ce 
este facerea ceruliii şi a pământului, şi ce a 
făcut Dumnezeu în prima zi, deşi primele 
trei zile, cu seara şi dimineaţa, nu au fost 
împărţite; ci e socotit un timp de douăzeci şi 
patru de ore, aşa cum există la înălţime, 
deasupra lunii, un timp şi o zi. 

De altminteri, se şi socoteşte drept o zi 
omenească, deoarece, fără îndoială, 
pământul şi-a început de îndată rotirea, iar 
în timpul când Dumnezeu a separat lumina 
de întuneric, el s-a şi întors o dată, 
executându-şi cursa pentru întâia oară. 


CAPITOLUL XX 

DESPRE ZIUA A DOUA 

Despre ziua a doua stă scris: Şi 
Dumnezeu zis-a: Să se tragă o tărie între 
ape şi să fie o despărţitură între ele. Atunci 
făcu Dumnezeu tăria şi despărţi apa de sub 
tărie de apa de peste tărie, şi aşa s-a 
întâmplat. Şi Dumnezeu numi despărţitură 
cer, şi se făcu atunci din seară şi din 
dimineaţă ziua a doua. (1 - Moise, 1,6,7,8). 

Această scriere arată, încă o dată, că nu 
Moise este autorul ei, căci e naivă şi de 
neînțeles, deşi are un înțeles106 foarte 
profund. 

Fără îndoială, Duhul Sfânt n-a vrut să 
dezvăluie asemenea lucruri, pentru ca 
diavolul să nu afle toate tainele Facerii. Căci 
însuşi (diavolul) nu cunoaşte crearea luminii 
şi nu ştie cum cerul s-a făcut din miezul 
apei. Pentru că el nu poate nici să vadă, nici 
să cuprindă lumina şi sfânta naştere care 
stă în apa cerului, ci numai naşterea care 
stă în calitatea aspră, amară, acră şi 
fierbinte, din care a luat fiinţă naşterea cea 
mai exterioară, adică regescul său castel. 

Nu trebuie înţeles că el n-ar avea în apa 
elementară puterea s-o posede, căci 
naşterea exterioară, stricată, aparţine şi ea, 


în apa elementară, mâniei lui Dumnezeu; iar 
moartea este aci, ca în pământ. 

Numai că spiritul lui Moise consideră 
aci o altă apă, pe care diavolul n-o poate 
nici înţelege, nici cuprinde; dacă ea ar fi 
fost explicată un timp atât de îndelungat, 
diavolul ar fi învăţat-o înaintea omului, şi, 
fără îndoială, neghina lui s-ar fi răspândit şi 
în ea. 

De aceea, Duhul Sfânt a ţinut-o ascunsă 
până în ultimul ceas înaintea serii, în care 
se împlinesc cei o mie de ani ai săi, când va 
fi lăsat pentru scurtă vreme slobod „cum 
citim în Apocalipsul lui Ioan, 20,3. „După 
vară, vine din nou iarna de pe urmă, când 
soarele luceşte dar nu încălzeşte]”. 

Dar fiindcă diavolul s-a eliberat acum 
de lanţurile întunericului, Dumnezeu lasă 
pretutindeni să se aprindă luminări, pentru 
ca oamenii să-l cunoască şi să se ferească 
de el. 

Că el nu s-a desprins, poate vedea 
oricine. Priveşte şi tu lumea la lumină şi te 
vei convinge că cei patru fii pe care 
diavolul, la izgonirea lui din cer, i-a născut 
„conduc astăzi lumea. Ei sunt: trufia, 
lăcomia, invidia şi mânia. Ei stăpânesc 
astăzi lumea şi sunt inima Satanei şi 


spiritele lui animalice. 

De aceea n-ai decât să priveşti lumea 
îndeaproape şi vei vedea că ea e contopită 
cu aceşti patru fii proaspăt născuţi ai 
diavolului, de care trebuie să te păzeşti. 
Căci aceasta e vremea despre care toţi 
profeţii au  prorocit. Hristos spune în 
Evanghelie: Şi tu crezi că Fiul Omului va 
găsi credinţă, când va veni iarăşi să judece 
lumea? (Luca, 18,8). 

Lumea îşi închipuie că înoată acum în 
flori, pentru că deasupra ei pluteşte un halo 
de lumină, dar spiritul mi-arată că ea se află 
la mijlocul iadului, căci lasă dragostea şi 
îmbrăţişează lăcomia, camăta, înşelăciunea 
şi nu mai are în ea pic de milostenie. 

Fiecare ţipă: de-aş avea bani! Cel tare 
suge celui slab măduva din oase, şi-i stoarce 
sudoarea cu putere. 

Pretutindeni, lumea nu-i decât minciună 
şi înşelăciune, omor şi jaf; pe bună dreptate, 
îşi merită numele de sălaş ori vizuină a 
diavolului. 

Sfânta lumină este acum doar istorie 
sau ştiinţă; spiritul nu vrea să lucreze în ele. 
Şi oamenii socot că aceasta e credinţa, pe 
care ei şi-o mărturisesc prin cuvânt. 

O, tu, lume oarbă şi nebună, te-ai 


umplut de duhul Satanei! Aceasta nu-i 
credinţă, când ştii bine că lisus şi-a vărsat 
sângele şi a murit pentru tine şi pentru 
fericirea ta. Sunt doar basme şi născociri; o 
ştie şi diavolul, dar la nimic nu-i foloseşte. 
Aşa şi tu, lume smintită! Vrei să renunţi la 
ştiinţă, şi de aceea propria ta ştiinţă te va 
judeca. 

Dar dacă vrei să ştii ce este dreapta 
credinţă, atunci ia aminte: inima ta să nu se 
unească cu cei patru fii ai diavolului în 
trufie, lăcomie, invidie, mânie, camătă, 
speculă, minciună, înşelăciune, omor; să nu 
iei aproapelui bucata de la gură, să nu 
cugeţi zi şi noapte la treburi viclene, nici să 
cauţi a fi pe plac diavolului prin trufie, 
lăcomie, invidie, mânie, ori să te avânţi în 
desfrâul lumesc. 

Aşa vorbeşte spiritul în zelul său prin 
mânia lui Dumnezeu în această lume: 
Deoarece spiritul tāu şi voinţa ta s-au 
contopit cu cele patru vicii ale diavolului, tu 
nu mai eşti unul şi acelaşi spirit cu 
Dumnezeu; şi chiar dacă în fiecare ceas mi- 
ai oferi buzele tale şi înaintea mea ţi-ai 
pleca genunchii, truda ta nu-mi mai place. 
Răsuflarea ta este şi aşa mereu în faţa mea, 
ce-mi trebuie fumul de tămâie în mânia 


înverşunată? Crezi că vreau să las diavolul 
să intre în mine? Ori să ridic iadul în cer? 

— Întoarce-te şi luptă contra răutăţii 
diavoleşti, apleacă-ţi inima spre Domnul 
Dumnezeul tău şi îndreaptă-ţi paşii după 
voinţa lui. Dacă inima ta se apropie de 
mine, mă voi apropia şi eu de tine. Sau tu 
crezi că eu sunt ipocrit ca tine? 

Aşadar, îţi spun: dacă inima ta, în 
deplina ta cunoaştere, nu se contopeşte cu 
Dumnezeu din sinceră şi hotărâtă dragoste, 
atunci eşti un prefăcut, un mincinos şi un 
ucigaş în faţa lui Dumnezeu; căci Dumnezeu 
nu ascultă rugăciunea nimănui, a cărui 
inimă nu se îndreaptă în adâncă smerenie 
spre el. 

Dacă vrei să lupţi împotriva mâniei lui 
Dumnezeu, trebuie să  îmbraci coiful 
supunerii şi al dragostei; altminteri nu birui, 
şi dacă nu birui, lupta ţi-a fost zadarnică şi 
rămâi şi mai încolo slujitor al diavolului 
precum ai fost. 

La ce-ţi ajută ştiinţa, dacă nu vrei să 
lupti înăuntrul ei? La nimic. E ca şi când 
cineva ar şti o mare comoară şi n-ar căuta-o, 
ar şti s-o dobândească şi moare de foame cu 
toată ştiinţa lui. 

Aceasta o spune spiritul, şi mulţi păgâni 


care nu au ştiinţa ta luptă împotriva răului 
şi vor dobândi împărăţia cerului înaintea ta. 
Cine-i poate judeca dacă inima lor se 
contopeşte cu Dumnezeu? Şi chiar dacă nu-l 
cunosc* ei lucrează în spiritul lui, în 
dreptatea şi curăţenia inimii lor, în sinceră 
dragoste unii faţă de alţii, dovedind că legea 
lui Dumnezeu este în inima lor (Romani, 
2,15); 

Pentru că tu o ştii şi nu o faci, iar 
aceştia nu o ştiu şi o fac; astfel, ei judecă 
ştiinţa ta cu fapta lor, iar tu vei fi privit ca 
un ipocrit şi un slujitor nedemn, pus în via 
Domnului, unde nu faci decât să 
trândăveşti. 

Ce crezi că va spune tatăl casei când îţi 
va cere talantul încredinţat, pe care tu îl vei 
fi îngropat în pământ? Nu va spune el: tu 
slugă vicleană, de ce n-ai împrumutat 
talantul meu, care mi-ar fi adus acum 
cuvenitul câştig? 

Se va lua de la tine chiar suferinţa lui 
Hristos şi se va da păgânilor, care au avut 
un singur talant şi au adus stăpânului cinci; 
va trebui să urli laolaltă cu câinii. 

Ia aminte. 

— Dacă vrem să privim bine cum a 
despărțit Dumnezeu apa de sub tărie de apa 


de peste tărie, vom găsi aci unele lucruri 
mari. Căci apa care zace pe pământ este o 
substanţă tot atât de degradată şi de 
moartă ca pământul, şi aparţine tot naşterii 
celei mai exterioare care, prin 
comprehensiunea ei, stă în moarte întocmai 
ca pământul şi pietrele. 

Să nu credem că e cu totul lepădată de 
Dumnezeu, căci inima ei aparţine încă 
naşterii siderice, în care se naşte sfânta 
naştere. 

Dar în naşterea cea mai exterioară stă 
moartea, şi de aceea, apa comprehensibilă a 
fost despărțită de apa incomprehensibilă. 

Iar tu vei spune: Cum vine asta? 

— Vezi, apa din adâncul de pe pământ, 
care este contopită cu elementul aer şi 
elementul foc, este apa naşterii siderice în 
care se află viaţa siderică, iar în ea se mişcă 
şi lucrează cu precădere Duhul Sfânt; prin 
ea naşte, de asemenea, cea de-a treia şi mai 
interioară naştere a mâniei lui Dumnezeu, 
într-un chip  incomprehensibil. Înaintea 
ochilor noştri, această apă seamănă şi cu 
aerul. 

Că apa cea adevărată, aerul şi focul 
sunt, contopite şi există în adâncul de pe 
pământ, poate vedea şi înţelege orice om 


înzestrat cu intelect. Căci, adesea, vezi tot 
adâncul luminos şi limpede, iar într-un sfert 
de ceas este acoperit cu nori de apă. Adică 
atunci când adâncul aprinde astrele de sus 
şi apa de jos de pe pământ, se naşte îndată 
apa, ceea ce nu s-ar întâmpla dacă mânia n- 
ar sta şi în naşterea siderică. 

Dar fiindcă totul este corupt, trebuie ca 
apa de sus» în mânia lui Dumnezeu, să vie 
în ajutorul calităţilor aspră, amară şi 
fierbinte ale pământului, să le stingă focul şi 
să le îmblânzească, pentru ca viaţa şi chiar 
sfânta naştere să poată fi neîntrerupt 
născute între moarte şi mânia lui 
Dumnezeu. 

Că în adâncuri se află şi elementul foc şi 
guvernează împreună cu aerul şi apa, vezi 
chiar tu în fulgerătură; de asemenea, vezi 
cum lumina soarelui aprinde cu impulsul ei 
elementul foc pe pământ, când uneori la 
înălţime, în spaţiul lunii, e foarte rece. 

Dar Dumnezeu a despărțit apa 
comprehensibilă de cea incomprehensibilă 
şi a aşezat-o pe cea dintâi pe pământ, iar pe 
cealaltă a lăsat-o în adâncuri pe locul ei 
propriu, cum i-a fost dat din veşnicie. 

Cum însă mânia există şi în această apă 
din adâncul de deasupra pământului, mereu 


se naşte din aprinderea astrelor şi a apei în 
mânie, acel fel de apă comprehensibilă 
care, prin naşterea ei exterioară, stă în 
moarte. 

Şi care, întrucât prin naşterea cea mai 
interioară se  contopeşte cu naşterea 
siderică, vine în ajutorul salnitrului din 
pământul pervertit şi-i stinge mânia, pentru 
ca în naşterea siderică totul să stea în viaţă, 
iar pământul prin moarte să nască viaţa. 

Porţile misterului 

Faptul că între ape există o despărţitură 
care aici se cheamă cer, are acest 
înţeles107. Întregul adânc de la lună până 
la pământ stă, cu influenţa lui, în naşterea 
mânioasă şi comprehensibilă; căci luna este 
o zeiţă a naşterii comprehensibile. Tot astfel 
este casa diavolului, a morţii şi a iadului în 
spaţiul dintre lună şi pământ. 

Pentru că aici, mânia înverşunată a lui 
Dumnezeu în naşterea cea mai exterioară în 
adânc, este aprinsă şi înteţită zilnic de 
diavol şi de toţi oamenii fără Dumnezeu cu 
marile lor păcate, care încă se mai 
contopesc cu naşterea siderică în adânc: 
astfel a făcut Dumnezeu tăria care se 
cheamă cer, între naşterea cea mai 
exterioară şi naşterea cea mai interioară. 


Aceasta este diferenţierea între cele două 
naşteri. Căci naşterea cea mai exterioară a 
apei nu o poate cuprinde pe cea mai 
interioară care se cheamă cer, şi care e 
făcut din inima apei. |, C e nu 1 este 
firmamentul, marea de foc din cele şapte 
spirite ale naturii, din care au fost făcute 
astrele prin cuvântul Hat (să fie), create şi 
încorporate” |]. 

Dar naşterea cea mai interioară a 
cerului se ciocneşte puternic de pământ, şi 
ţine straşnic în captivitate apa cea mai 
exterioară de pe pământ şi pământul însuşi. 
Dacă lucrul acesta n-ar fi, apa s-ar 
dezmembra, pământul s-ar sparge în bucăţi 
şi s-ar fărâmiţa în adâncuri. 

Dar aceeaşi tărie dintre apa cea mai 
exterioară, comprehensibilă, şi cea mai 
interioară, ţine prins pământul şi apa 
comprehensibilă. 

Poate ai vrea să întrebi: Ce fel de tărie a 
cerului să fie aceasta, pe care eu nu pot nici 
s-o văd, nici s-o înţeleg? 

Este  despărţitura dintre divinitatea 
limpede, senină, şi natura căzută în 
stricăciune, pe care trebuie s-o străbaţi 
când vrei s-ajungi la Dumnezeu. Este tocmai 
tăria care nu stă nici cu totul în mânie şi nu 


este nici cu totul pură, despre care stă scris: 
Nici cerurile nu sunt curate în faţa lui 
Dumnezeu. (Iov, 15,15). La Judecata de 
Apoi, mânia va fi alungată de acolo. 

Căci stă scris: Cerul şi pământul vor 
trece, dar cuvintele mele nu vor trece 
(Matei, 24,35; Marcu, 13,31). 

Dar ceea ce e necurat în acel cer este 
mânia, iar ceea ce este curat este cuvântul 
lui Dumnezeu, pe care l-a rostit cândva. Să 
se despartă apa de sub tărie, de apa de 
deasupra tăriei. (1 - Moise, 7). Acelaşi 
cuvânt stă aici, fiind prins în tăria apei, şi 
ţinând în captivitate apa exterioară şi 
pământul. 

Porţile divinității 

Observă acum aici misterul ascuns al lui 
Dumnezeu 

Când priveşti adâncul de deasupra 
pământului, nu trebuie să spui: aici nu sunt 
porţile lui Dumnezeu, unde locuieşte el în 
sfinţenia lui. Nu, nu, să nu crezi aşa; ci 
întreaga Sfântă Treime: Dumnezeul-Iatăl, 
Fiul şi Sfântul Duh, sălăşluieşte în centru, 
sub tăria cerului, şi această tărie nu-l poate 
cuprinde pe Dumnezeu. 

Totul este un trup, atât naşterea cea 
mai exterioară, cât şi cea mai interioară, 


împreună cu tăria cerului, cât şi cea 
siderică, în care califică, la mijloc, mânia lui 
Dumnezeu; dar se împotrivesc una alteia, 
cum se-ntâmplă cu cârmuirea în om. 

Carnea înseamnă, întâi de toate, 
naşterea cea mai exterioară, care este casa 
morţii; a doua naştere în om este cea 
siderică, în care stă viaţa şi unde trupul şi 
mânia se luptă între ele. Până aci se 
cunoaşte omul pe sine, căci naşterea 
siderică naşte în cea exterioară, adică în 
carnea moartă, viaţa. 

Cea de-a treia naştere se naşte între 
cea siderică şi cea mai exterioară, şi se 
cheamă naşterea animalică sau sufletul, 
fiind tot atât de mare cât omul întreg. 
Această naştere nu o cuprinde omul 
exterior, de asemenea, nici cel sideric, ci 
fiecare spirit originar cuprinde numai 
rădăcina sa dinăuntru, care înseamnă cerul. 

Omul acesta animalic trebuie să 
străbată tăria cerului spre Dumnezeu şi să 
trăiască în dragostea lui, altminteri nu 
poate ajunge întreg omul la el în ceruri. 

Pentru că fiecare om care vrea să fie 
fericit, trebuie să existe în această lume cu 
naşterile lui interioare, cum este divinitatea 
întreagă cu toate cele trei naşteri. 


Omul nu poate fi absolut curat, fără 
mânie şi fără păcate, căci naşterile din 
adâncul acestei lumi nu sunt chiar fără 
prihană în faţa inimii lui Dumnezeu (Iov, 
15,15), şi mereu dragostea şi mânia se luptă 
între ele, din care pricină Dumnezeu se 
cheamă un Dumnezeu mânios şi plin de zel 
(2 - Moise, 20,5 şi 5 - Moise, 5,9). 

Cum este omul în cârmuirea naşterii lui, 
aşa este şi întreg trupul Dumnezeului 
acestei lumi; dar în apă se află viaţa cea 
blândă. În primul rând, în trupul exterior al 
Dumnezeului acestei lumi există moartea 
încremenită, aspră, amară şi fierbinte, în 
care apa comprehensibilă, este şi ea întărită 
şi moartă. 

Inăuntru există întunericul, în care atât 
regele Lucifer cu îngerii lui cât şi toţi 
oamenii nelegiuiţi zac captivi cu trupurile 
lor încă vii, şi tot astfel spiritele oamenilor 
blestemaţi care au murit. 

Această naştere nu poate să vadă, să 
audă, să simtă» să miroase, nici să cuprindă 
inima lui Dumnezeu; este o nebună pe care 
regele Lucifer, în trufia lui, a nenorocit-o în 
acest chip. 

Cealaltă naştere este cea siderică; tu 
trebuie să înţelegi viaţa celor şapte spirite 


originare, pentru că în ea se încrâncenă şi 
luptă dragostea şi mânia, şi în ea stă apa de 
sus care este un spirit al vieţii, şi acolo sau 
între ele există tăria cerului care este făcută 
din miezul apei. 

Această naştere o pătrunde pe cea 
exterioară, amorţită, străbate moartea şi 
naşte viaţa siderică în moarte, adică în 
pământul întărit în apă, în trupul animalelor 
şi oamenilor, precum şi al păsărilor, peştilor 
şi viermilor. 

Şi până în această naştere, atât cât 
cuprinde mânia» poate ajunge diavolul, dar 
mai adânc nu. Căci atât îi este sălaşul. De 
aceea, diavolul nu poate şti cum îşi are 
rădăcina cealaltă parte din această naştere. 

Până aici a ajuns omul în cunoaşterea 
lui despre lume, după căderea sa; cealaltă 
rădăcină care se cheamă cer, a ţinut-o 
spiritul până acum ascunsă omului, pentru 
ca diavolul să n-o înveţe de la om şi să nu 
toarne venin în ea, în faţa ochilor săi. 

Această altă parte a naşterii siderice, 
care stă în dragostea din apa dulce, este 
tăria cerului care ţine captivă mânia aprinsă 
împreună cu toţi diavolii. Căci ei nu pot 
intra acolo, iar în cerul acesta sălăşluieşte 
Duhul Sfânt care purcede din inima lui 


Dumnezeu, luptă împotriva furiei şi naşte 
inimii lui Dumnezeu un templu în mijlocul 
înverşunării mâniei lui. 

Şi în cerul acesta sălăşluieşte omul 
temător de Dumnezeu, chiar cu trupul încă 
viu, pentru că acelaşi cer este atât în om, 
cât şi în adâncul de deasupra pământului. Şi 
cum este adâncul de deasupra pământului, 
tot astfel şi omul, în amândouă: în dragoste 
şi în mânie, până la despărţirea sufletului de 
trup. Atunci, când se va despărţi de trup, 
sufletul va rămâne singur în cerul dragostei 
sau în cerul mâniei. 

Pe care din cele două părţi le va 
cuprinde sufletul la plecarea lui, acolo îşi va 
găsi sălaşul său ce nu se vas, schimba în 
veci, şi din care în veci nu va mai putea ieşi, 
căci o mare prăpastie există între ele, cum 
spune lisus în parabola omului bogat. (Luca, 
16,26). 

In acest cer sălăşluiesc cu noi sfinţii 
îngeri, iar de cealaltă parte, diavolii; în 
acest cer omul trăieşte întrecer şi iad, 
trebuind să îndure multe lovituri, ispite şi 
prigoane, ba să se lase chiar torturat şi 
strivit. 

Mânia se cheamă crucea, iar cerul 
dragostei se cheamă răbdarea; spiritul ce 


răsare aci se cheamă speranţa şi credinţa, 
care se unesc cu Dumnezeu şi luptă 
împotriva mâniei, până când acesta biruie şi 
o răpune (1 - Joan, 5,4). 

Aici stă ascunsă întreaga învăţătură 
creştină; cine învaţă altfel, nu ştie ce învaţă, 
căci învăţătura lui nu are picioare sau 
fundament, iar inima lui se zbate mereu şi 
se tânguie, neştiind ce trebuie să facă. 

Sufletul său caută mereu liniştea şi n-o 
găseşte. E nerăbdător şi caută mereu ceva 
nou, şi dacă-l găseşte se bucură de parc-ar 
fi găsit o nouă comoară; dar nu există în el 
statornicie şi caută necontenit abstinenţă. 

Voi teologilor, cărora spiritul vă 
deschide aici uşileşi porţile, dar nu vreţi să 
vedeţi şi să vă paşteţi oiţa în poiana 
înverzită, ci o ţineţi în câmpul uscat; să nu 
credeţi că nu veţi da socoteală de acest fapt 
înaintea judecății aspre şi mânioase a lui 
Dumnezeu. Ţineţi minte. 

lau martor cerul că îndeplinesc aici 
ceea ce trebuie să fac; căci spiritul mă 
împinge şi eu mă simt în întregime prins de 
el, şi nu mă pot apăra, orice ar fi să mi se 
întâmple după aceea. 

Sfintele Porţi 

A treia naştere în trupul Dumnezeului 


acestei lumi este ascunsă sub tăria cerului, 
iar tăria cerului se uneşte cu ea, dar nu 
chiar trupeşte, ci spiritual, aşa precum 
îngerii şi sufletul omului. 

Şi această a treia naştere este 
atotputernica şi  sfântai inimă a lui 
Dumnezeu, în care şade Domnul nostru 
lisus 

THristos cu trupul său natural la 
dreapta lui Dumnezeu, ea un rege şi stăpân 
al întregului trup sau locus al acestei lumi, 
şi care cuprinde şi ţine totul cu inima lui. 

lar această tărie este jilţul său, şi 
spiritele originare ale vieţii sale naturale 
domină în întreg trupul acestei lumi, şi tot 
ceea ce stă în naşterea siderică, în partea 
dragostei, este legat de ele108, cealaltă 
parte a acestei lumi fiind legată de diavol. 

Tu să nu crezi ca Johannes Calvus ori 
Calvinus109 că trupul lui lisus este o 
făptură lipsită de atotputernicie şi: nu 
cuprinde în sine decât acel locuş. 

Nu, fiu al omului; te înşeli amarnic şi nu 
pricepi bine puterea divină. Orice om 
cuprinde în spiritele sale siderice întregul 
locus sau trup al acestei lumi, iar locus-ul 
cuprinde omul. Totul este un trup, doar 
mădularele diieră. 


Cum ar putea spiritele originare din 
trupul natural al lui Hristos să nu se 
unească cu spiritele originare ale naturii? 
Doar şi trupul lui este din spiritele originare 
ale naturii, iar inima lui este, animalic, din 
cea de-a treia naştere, cuprinzând inima lui 
Dumnezeu, inima tuturor îngerilor, a cerului 
tuturor cerurilor, ba chiar pe întreg Tatăl. 

Voi, calviniştilor, opriţi-vă aci şi nu vă 
mai daţi cu părerea! Vă înşelaţi; nu vă 
chinuiţi cu fiinţa materială, căci Dumnezeu 
este un spirit (/oan, 4,24), şi în 
comprehensiune1 10 stă moartea. 

Trupul lui lisus nu mai este în aspra 
comprehensiune, ci în comprehensiunea 
divină a naturii, asemenea îngerilor. 

Trupurile noastre nu vor mai fi nici la 
înviere din carne şi oase, aşa cum suntem 
obişnuiţi a ne privi noi înşine, ci asemenea 
îngerilor. Şi cu toate că trupurile vor avea în 
ele toată forma şi puterea, chiar toate 
organele până la cele genitale, care vor sta 
totuşi în altă formă, în fine măruntaie şi 
intestine, noi nu vom mai avea 
comprehensiune aspră din timpul vieţii. 

lisus spunea Mariei Magdalena în 
grădina lui Iosif la mormânt, după învierea 
sa: „nu mă atinge, căci încă nu m-am suit la 


Dumnezeul meu şi la Dumnezeul vostru” 
(Ioan, 20,17). Ca şi cum ar fi vrut să spună: 
Nu mai am acum trupul animal, chiar dacă 
mă arăt ţie în vechea înfăţişare; căci altfel, 
cu trupul tău animal, nu m-ai putea vedea. 

Aşa a umblat lisus şi cele patruzeci de 
zile după învierea lui între ucenici, nefiindu- 
le întotdeauna vizibil» ci şi invizibil, după 
însuşirea lui cerească şi îngerească. Dar 
când voia să vorbească cu ucenicii, el se 
arăta în formă comprehensibilă fizică, 
pentru a putea vorbi cu ei în cuvinte 
naturale; căci pe cele  dumnezeieşti 
stricăciunea nu le cuprinde. 

El a arătat îndeajuns şi faptul că trupul 
său avea însuşiri îngereşti, prin aceea că 
intra la ucenicii săi trecând prin uşi 
zăvorâte. (Joan, 20,19). 

Mai trebuie să ştii că trupul său, cu 
toate cele şapte spirite din natură, se 
contopeşte în naşterea siderică în partea 
dragostei, şi ţine în captivitate păcatul, 
moartea şi pe diavol în partea mâniei. 

Acum înţelegi ce a făcut Dumnezeu a 
doua zi, când a despărţit apa de sub tărie de 
apa de deasupra tăriei. Vezi, de asemenea, 
cum pretutindeni în această lume te găseşti 
atât în rai cât şi în iad, şi locuieşti între rai 


şi iad în mare primejdie. Şi mai vezi cum şi 
cerul există într-un om sfânt, şi pretutindeni 
unde stai, mergi sau zaci, spiritul tău se 
contopeşte cu Dumnezeu şi, potrivit acelei 
părţi, tu eşti în cer şi sufletul în Dumnezeu. 
De aceea şi Hristos spune: oiţele mele sunt 
în mâinile mele, şi nimeni nu, mi le va 
smulge( Ioan, 10). 

Tot astfel vezicum, potrivit mâniei, eşti 
oricând în iad cu toţi diavolii. De ţi-ar fi 
ochii deschişi, ai vedea minuni; dar eşti 
între cer şi iad şi nu vezi nimic, căci te mişti 
pe o potecă îngustă. 

Potrivit spiritului sideric, unii oameni la 
anumite ore au fost, cum se spune, smulşi, 
transportaţi în extaz; ei au recunoscut 
îndată atât porţile cerului cât şi ale iadului, 
înştiinţând chiar cum unii oameni 
sălăşluiesc în iad cu trupul viu. Aceştia au 
fost luați, e drept, în derâdere, dar dintr-o 
mare nepricepere; căci lucrurile stau într- 
adevăr* aşa. Ce caracter au toate acestea, 
voi arāta detaliat la locul potrivit. 

— Că există cu apa o dublă naştere, voi 
dovedi aici cu limba naturii; fiindcă aceasta 
este rădăcina şi muma tuturor limbilor din 
această lume, şi în ea. 

constă deplina şi perfecta cunoaştere a 


tuturor lucrurilor. Pentru că atunci când 
Adam a vorbit pentru prima dată, «1 a dat 
nume tuturor făpturilor şi lucrurilor, după 
calităţile lor şi după însuşirile lor inerente. 
Aceasta e tocmai limba întregii naturii; dar 
nu oricine o ştie, pentru că ea este - o taină, 
misteriumă11l, care mie mi-a fost 
împărtăşită de graţia dumnezeiască, de 
Duhul Sfânt care mi-a arătat dragostea lui. 

la aminte. Cuvântul W a’s s e r112 
porneşte de la inimă, trece peste calitatea 
amară, dar nu o aţâţă, ajunge la dinţi pe 
care îi închide şi ţâşneşte printre ei afară; 
limba se ali - ază iute spiritului, îl ajută să 
şuiere, se contopeşte cu el, şi acesta iese 
energic printre dinţi, afară. Iar când spiritul 
a ieşit în cea mai mare parte afară, spiritul 
aspru şi amar se ridică grăbit şi se 
uneştel13 după aceea cu cuvântul; dar 
rămâne la locul său şi întinde cu putere 
silaba's er. 

Faptul că spiritul pleacă de la limbă 
spre gură, închide dinţii şi, ajutat de limbă, 
trece şuierând prin dinţi, înseamnă că inima 
lui Dumnezeu se înduioşează şi, cu spiritul 
ei, şi-a făcut în juru-i o închidere: aceasta e 
tăria cerului. Aşa precum dinţii se închid şi 
spiritul trece printre ei, tot astfel trece 


spiritul din inimă în naşterea siderică. Şi 
precum limba se formează pentru şuierat şi 
se uneşte cu spiritul mergând împreună, tot 
astfel se formează sufletul omului cu Duhul 
Sfânt, se contopeşte cu «1, străbate, prin 
puterea lui, cerul, şi domneşte alături de 
Duhul Sfânt în cuvântul Domnului. 

Dar faptul că abia după aceea, calitatea 
aspră şi amară se trezeşte şi se formează 
pentru cuvânt, înseamnă că într-adevăr 
totul este un trup; însă cerul şi Duhul Sfânt 
împreună cu inima lui Dumnezeu au locul 
lor, iar diavolul împreună cu mânia nu pot 
prinde nici cerul, nici Duhul Sfânt; ci 
diavolul cu mânia în naşterea exterioară 
atârnă de cuvânt, iar mânia ajută în 
naşterea exterioară în această lume să se 
formeze tot ce stă în comprehensiune, aşa 
cum calitatea aspră şi amară se formează în 
dosul cuvântului şi se uneşte cu el. Dar că 
spiritul se revarsă aşa, pe nesimţite, peste 
calitatea aspră şi amară, înseammă că 
poarta lui Dumnezeu există pretutindeni în 
această lume unde domneşte Duhul Sfânt, şi 
că cerul stă deschis pretutindeni, chiar şi în 
mijlocul pământului; de asemenea, că 
diavolul nu poate, nicăieri în cer, nici să 
vadă, nici să cuprindă, ci, mormăind posac 


ca o jivină a iadului, vine abia pe urmă, 
după ce Duhul Sfânt şi-a clădit o biserică 
sau un templu, pe care diavolul le-a distrus 
în mânie, şi se târăşte în urma cuvântului ca 
un duşman care nu vrea să i se ridice pe 
tărâmul lui un templu al lui Dumnezeu, care 
i-ar putea strâmtora regatul. 

CAPITOLUL XXI 

DESPRE ZIUA A TREIA 

Cu toate că spiritul scrierilor lui Moise 
a ţinut ascunse cele mai adânci mistere, 
totul e descris atât de ordonat, încât nu 
poate fi vorba de nicio lipsă în rânduială. 
Deoarece când Dumnezeu a creat cerul şi 
pământul prin cuvânt, a despărţit lumina de 
întuneric şi a atribuit tuturor lucrurilor 
locul lor, fiecare începându-şi de îndată 
naşterea şi calificarea. 

În ziua întâia, Dumnezeu a comprimat 
salnitrul degradat din aprinderea mâniei lui, 
sau l-a creat prin spiritul tare; căci cuvântul 
schufl14 înseamnă aici concentrare. În 
văgăuna acestei concentrări a salnitrului 
stricat al mâniei, a fost împins şi regele 
Lucifer ca un prinţ neputincios, împreună 
cu îngerii lui, în locus-ul pe care se naşte, 
pe jumătate moartă, comprehensiunea 
exterioară. Acesta este spaţiul dintre zeiţa 


naturii, luna, şi pământul mort. 

Când s-a întâmplat aceasta, adâncul s-a 
luminat şi lumina cu cerul ascuns s-a 
despărţit de întuneric, iar ghemotocul 
pământului s-a întors o dată în marea roată 
a naturii, şi cu aceasta a trecut timpul unei 
întoarceri sau al unei zile, care cuprinde în 
ea douăzeci şi patru de ceasuri. Cu cealaltă 
lungime a zilei a început stricta 
diferenţiere, şi a fost făcută prăpastia 
incomprehensibilă dintre mânia şi 
dragostea luminii, iar Lucifer a fost zdravăân 
încuiat în casa întunericului şi păstrat 
pentru judecata de pe urmă. 

Tot astfel a fost despărțită şi apa vieţii 
de apa morţii, dar în aşa chip, ca în acest 
veac al lumii să se ţină una de alta ca trupul 
şi sufletul, totuşi una pe alta să nu se 
cuprindă; numai cerul, care este făcut din 
miezul apei, stă ca o prăpastie între ele, 
încât apa comprehensibilă este moartea, şi 
cea incomprehensibilă viaţa. Astfel, spi - 
ritul incomprehensibil, care este Dumnezeu, 
conduce pretutindeni în această lume şi 
împlineşte totul, pe când cel comprehensibil 
se ţine de el, dar sălăşluieşte în întuneric şi 
nu-l poate nici vedea, nici auzi, nici mirosi şi 
nici simţi; numai înfăptuirile lui le vede, şi 


este un distrugător al lor. 

După ce l-a ferecat pe diavol în 
întuneric prin închiderea cerului, care se 
întinde pretutindeni în toate direcţiile, 
Dumnezeu şi-a început din nou originara 
naştere în cel de-al şaptelea spirit al naturii, 
născând totul din nou, aşa cum făcuse din 
veşnicie. 

Astfel, Moise scrie: „Şi Dumnezeu a zis 
să dea pământul din sine verdeață; iarbă cu 
sămânță într-însa, după felul şi asemănarea 
ei, şi pomi roditori care să dea rod cu 
sămânță în sine. Şi aşa a fost. Şi pământul a 
dat din sine verdeață: iarbă care face 
sămânță după felul şi după asemănarea ei, 
şi pomi roditori cu sămânță după felul şi 
asemănarea lor. Şi a văzut Dumnezeu că ea 
bine. Atunci s-a făcut din seară şi din 
dimineaţă ziua a treia”. (1 - Moise, 1,11 - 
13). 

Este o descriere dreaptă şi adevărată; 
dar temeiul propriu-zis stă ascuns în cuvânt, 
şi n-a fost niciodată înţeles de om. Căci de 
la căderea sa, omul n-a putut cuprinde 
niciodată naşterea interioară, ce este şi cum 
este naşterea cerească; dat fiind că raţiunea 
lui a zăcut captivă în comprehensiunea 
exterioară şi n-a putut străbate cerul să 


vadă naşterea interioară, care există şi în 
pământul stricat şi pretutindeni. 

Să nu crezi că Dumnezeu a făcut ceva 
nou care să nu fi fost mai înainte; căci dacă 
ar fi aşa, ar fi fost un alt Dumnezeu mai 
înainte, ceea ce e cu neputinţă. Nimic în 
afară de acest unic Dumnezeu nu există, 
întrucât nici porţile iadului nu există în 
afara lui. S-a creat totuşi o diferenţă între 
dragostea din lumină şi mânia aprinsă în 
întuneric; şi una n-o poate cuprinde pe 
cealaltă, dar depind una de alta ca 
mădularele unui trup. 

Salnitrul din care s-a făcut pământul a 
existat din veci şi a stat în cel de-al şaptelea 
spirit originar, care este spiritul naturii; 
celelalte şase l-au născut neîntrerupt pe cel 
de-al şaptelea şi sunt înconjurate de acesta, 
ori au stat, cum se spune, captive în 
pântecele mamei; ele au fost puterea şi 
viaţa celui de-al şaptelea, întocmai ca 
naşterea siderică în trup. 

Când însă regele Lucifer a aţâţat mânia 
în această naştere, şi cu trufia lui a turnat în 
ea otrava şi moartea, s-au născut în 
naşterea mânioasă, în înverşunarea sau 
ghimpii morţii, astfel de pământ şi de 
pietre. A urmat după aceea scuiparea afară, 


căci divinitatea nu putea suferi asemenea 
naştere în dragostea şi lumina lui 
Dumnezeu, încât salnitrul stricat trebui să 
fie comprimat într-un  ghemotoc şi, 
împreună cu el, domnul Lucifer. Şi se stinse 
lumina născută în salnitrul degradat, iar 
între mânie şi dragoste se închise cerul, 
pentru ca astfel de salnitru să nu se mai 
nască şi ca cerul să ţină captivă în întuneric 
mânia din naşterea cea mai exterioară în 
natură, şi o veşnică despărţire să fie între 
elef. 

Dar când aceasta se împlini în răstimp 
de două zile, răsări în cea de-a treia zi 
lumina din întuneric, şi întunericul 
împreună cu mai marii lui n-o putură 
cuprinde. Atunci porni să crească din 
pământ iarba, verdeața şi arborii şi, aşa 
cum stă scris, fiecare după fel şi asemănare. 
(1-Mozse, i, 12). 

În acest cuvânt se ascunde miezul 
veşnicei naşteri şi nu poate fi înţeles cu 
carnea şi sângele, ci Duhul Sfânt trebuie să 
aprindă în om naşterea siderică prin cea 
animalică; altfel, omul e orb şi nu înţelege 
nimic, în afară de pământ şi pietre, iarbă, 
plante şi arbori. 


6 Adică între mînie şi dragoste, şi între întuneric şi lumină (n.tr.). 


Aici stă scris: Şi Dumnezeu zise să 
răsară din pământ iarbă, verdeţuri şi arbori 
roditori. 

la seama aici: Cuvântul zise este un 
cuvânt veşnic şi a existat din veci în acest 
salnitru, înaintea vremurilor mâniei, când 
salnitrul se afla încă în formă şi viaţă 
cerească; el n-a murit niciodată în 
întregime, în sâmburele său, ci numai în 
comprehensiune. 

Când însă lumina răsări din nou în 
comprehensiunea exterioară sau în moarte, 
cuvântul veşnic fu în plină naştere şi născu 
prin şi din moarte viaţa, şi salnitrul stricat 
aduse din nou roade. 

Dar fiindcă veşnicul cuvânt trebuia să 
se unească cu stricăciunea în mânie, 
trupurile roadelor deveniră şi bune şi rele. 
Căci din pământul care e în moarte, trebuia 
să ia fiinţă naşterea exterioară a fructelor, şi 
tot astfel din naşterea siderică ce stă în 
dragoste şi mânie, să se nască spiritul sau 
viaţa. 

Căci aşa se afla naşterea naturii la 
epoca aprinderii, fiind încorporată în 
pământ, şi trebuind şi ea, din nou, să se 
ridice într-o atare naştere. Căci stă scris, că 
pământul mort trebuie să îngăduie a răsări 


din el iarba, verdeaţa şi arborii, fiecare 
după modul şi specia sa. Adică fiecare după 
felul şi calitatea în care existase înaintea 
vecilor, şi în calitatea, felul şi forma 
cerească în care fusese. Căci asta se 
cheamă natura proprie ce se primeşte în 
pântecele mamei şi aparţine, după dreptul 
natural, celui ce se naşte, întocmai ca 
propria lui via a. 

Aşadar, nici pământul n-a produs o altă 
viaţă decât cea care a existat în el din veci. 
Aşa cum, înainte de vremea mâniei, el a 
produs fructe cereşti care au avut trup 
sfânt, curat, ceresc şi au fost hrana 
îngerilor, tot astfel produce acum fructe 
după comprehensiunea lui, adică tari, rele, 
mânioase, otrăvitoare, pe jumătate moarte; 
căci aşa cum a fost mama, au devenit şi 
copiii. 

De aceea, roadele pământului nu sunt 
în întregime în mânia lui Dumnezeu; căci 
cuvântul întrupat, care a fost nemuritor şi 
inalterabil, şi din veci în  salnitrul 
pământului, a înverzit din nou în trupul 
morţii şi a produs roade din trupul 
mortificat al pământului; dar pământul n-a 
cuprins cuvântul, ci cuvântul a cuprins 
pământul. 


Şi cum era întregul pământ împreună 
cu cuvântul, aşa era şi fructul. Dar cuvântul 
rămase ascuns în centrul cerului care este 
şi acest loc, şi lăsă naşterea celor şapte 
spirite originare din (naşterea) cea mai 
exterioară, stricată şi moartă să formeze 
trupul, iar ea rămase ca inima sau cuvântul 
lui Dumnezeu la locul ei ceresc, şezând pe 
tronul majestăţii, şi împlinind naşterea 
siderică şi pe cea moartă; lor însă, ca viaţă 
sfântă, le-a rămas cu totul 
incomprehensibilă. 

Să nu crezi că din această pricină, 
naşterea exterioară, moartă, a pământului a 
primit o atare viaţă prin cuvântul înălţat; ca 
ea să nu mai fie o moarte, şi ca în fructul ei 
să nu existe moarte. Nu. Aceasta nu poate fi 
în veci, pentru că ceea ce în Dumnezeu este 
o dată mort, e mort pentru totdeauna şi nu 
va mai fi niciodată viu în puterea lui. Ci 
cuvântul, care se uneşte cu naşterea 
siderică în partea dragostei, naşte, prin 
naşterea siderică (şi) prin moarte, - viaţa. 
Căci iată, vezi bine, cum toate roadele 
pământului, pe care el le naşte din sine 
trebuie să putrezească şi sunt tot o moarte. 

Fructele primesc însă un alt trup, mult 
mai puternic, mai frumos, mai plăcut la gust 


şi la miros decât pământul, pentru că 
naşterea siderică ia de la; cuvânt puterea şi 
formează un alt trup, care stă pe jumătate 
în moarte, pe jumătate în viaţă, fiind ascuns 
între mânia lui Dumnezeu şi dragostea lui. 
Iar faptul că fructele sunt mult mai gingaşe, 
mai dulci şi mai gustoase în trupul lor, arată 
că este a treia naştere din pământ, după 
care, la sfârşitul veacului, pământul va fi 
purificat şi din nou aşezat la locus-ul său 
dintâi; dar mânia va rămâne în moarte. 
Porţile pline de bucurie ale oamenilor 
lată, aşa grăieşte în cuvânt spiritul, 
care este aci inima pământului şi se înalţă 
în cerul său în luminosul fulger al vieţii, cu 
care spiritul meu se uneşte în cunoaşterea 
sa şi prin care eu scriu aceste cuvinte; omul 
a fost făcut din sămânţa pământului, dintr-o 
masă încorporată „[vei înțelege din 
pământul în a t r i xU5, pentru că ochiul 
este dublu, unul în Dumnezeu şi unul în 
această lume, din trei principii]” şi nu din 
mânie, ci din naşterea în partea dragostei. 
Dar mânia s-a atârnat de el116 ca acesta s-o 
nască din sine, cum din sine naşte fructul 
amăreala arborelui. Dar el n-a făcut acest 
lucru, ci s-a întors din iubire în mânie, şi şi- 
a îngăduit, după dorinţele mamei sale 


moarte, să se hrănească din ea, să sugă la 
pieptul ei şi să stea pe trunchiul ei. După 
cum a luptat, aşa a izbutit. El s-a trecut cu 
naşterea sa exterioară în moartea mamei 
sale, iar cu viaţa sa din dragoste în partea 
mânioasă a naşterii siderice. 

Acum stă între cer şi iad, în faţa 
împărăției diavolului, care luptă şi se 
războieşte necontenit cu el, fie să-l 
izgonească din tărâmul lui în fundul 
pământului, fie să facă din el un copil al 
mâniei în infern. 

Care este acum nădejdea lui? 

— Iată, tu păgân orb ce eşti care smulgi 
şi răscoleşti documente, deschide-ţi bine 
ochii „nu te ruşina în faţa acestei simplităţi; 
căci Dumnezeu se află ascuns în centru şi 
este cu mult mai simplu; dar tu nu-l vezi. 

Iată, spiritul ori sufletul tău se naşte din 
naşterea ta siderică, şi este a; treia naştere 
în tine, aşa cum mărul din pom este a treia 
naştere din pământ şi-şi are creşterea nu în 
pământ, ci deasupra pământului. Dacă el ar 
fi spirit ca sufletul tău, nu s-ar mai lăsa 
legat de pământ ca să se strice. 

Trebuie să ştii însă, cu toate acestea, că 
mărul pe tulpina lui se uneşte, în naşterea 
cea mai  lăuntrică, cu cuvântul lui 


Dumnezeu, prin a cărui forţă a crescut din 
pământ. Dar cum mânia este în mama lui 
trupească, mama nu-l poate scoate din 
naşterea comprehensibilă, încât el şi silit să 
rămână cu trupul în comprehensiune, în 
moarte, în puterea lui însă, în care-i stă 
viaţa, şi prin care el se uneşte cu cuvântul 
lui Dumnezeu, va fi din nou aşezat, la 
Judecata; de Apoi, pe locus-ul său ceresc în 
mama lui, în virtutea cuvântului şi separat 
de  comprehensiunea moartă, plină de 
mânie; şi se va urca la cerul acestei lumi în 
formă cerească şi va fi fructul oamenilor în 
viaţa de dincolo. „Lînţelege forţa principiului 
din care creşte mărul şi toate celelalte, şi 
care va înverzi din nou cu minunile în 
paradis, la primenirea lumii]”. 

Şi cum tu eşti făcut din sămânţa 
pământului în cuv în t,[P a în tu 1 r o şi cu 
este foc şi apă creat prin cuvântul f i-a t (să 
fie) din pământ (ma tri x). Când însă omul 
pătrunse pământul cu închipuirea sa, el 
deveni pământean]” şi ţi-ai pus trupul 
înapoi în mama ta, acesta a devenit şi el 
comprehensibil şi mort ca mama ta. Trupul 
tău are nădejdea, ca şi pământul mama ta, 
că la Ziua de Apoi, în puterea cuvântului, va 
fi repus în locus-ul său dintâi. 


Dar cum aici pe pământ naşterea ta 
siderică stă în mânie şi se uneşte cu 
dragostea în cuvânt, ca fructul în pom, căci 
puterea fructului se uneşte cu cuvântul, 
nădejdea ta stă în Dumnezeu, Naşterea 
siderică stă în iubire şi mânie, şi nu se poate 
făli cu acest lucru, din pricina naşterii 
exterioare, a trupului care stă în moarte. 
Căci trupul mort a „îmbrăţişat naşterea, 
siderică, iar carnea omului este o scârnăvie 
moartă, fiind, din chiar pântecele mamei, 
cuprinsă de iad şi de mânia lui Dumnezeu. 

Dar naşterea siderică o naşte pe cea 
animalică ca pe cea de a treia, care stă în 
cuvânt, căci cuvântul încorporat zace 
ascuns în centrul cerului său. „[Pucioasa la 
suflet este primul principiu în veşnicul spirit 
al voinţei şi ajunge la viaţă în al treilea 
principiu; trăieşte aşadar între iubire şi 
mânie, şi se prinde de amândouă]”. 

Dar pentru că tu ai rațiune şi nu eşti ca 
mărul din pom, şi ai fost creat ca înger şi 
chip asemenea lui Dumnezeu în locul 
diavolului izgonit, şi ştii cum te poţi uni cu 
cuvântul lui Dumnezeu prin naşterea ta 
siderică în partea dragostei, tu îţi poţi 
transpune naşterea animalică în cuvânt în 
centrul cerului, şi poţi stăpâni cu Dumnezeu 


din cerf cu sufletul tău, cu trupul tău viu, 
peste această comprehensiune moartă. Căci 
cuvântul este în inima ta şi se contopeşte cu 
sufletul ca o singură fiinţă; iar tu poţi spune 
că, după sufletul tău, te afli în ceruri, 
trăieşti şi  stăpâneşti în ceruri lângă 
Dumnezeul tău. „lînţelege după spiritul 
sufletului cu chipul din focul sufletesc]”. 

Adică sufletul care prinde cuvântul are 
în cer o poartă deschisă şi nu poate fi oprit 
de nimic; dar şi aşa, el nu îl vede pe diavol, 
pentru că nu este în ţinutul acestuia. Dar 
fiindcă naşterea ta siderică stă cu o parte în 
mânie, iar trupul tău, prin mânie, stă în 
moarte, diavolul te vede mereu în partea 
mâniei şi zăreşte până înăuntrul inimii tale; 
şi dacă-i faci loc, el îţi smulge din cuvânt 
partea naşterii  siderice, care stă în 
dragoste. 

Atunci, inima ta devine o vale 
întunecoasă; dacă nu-ți dai îndată 
osteneala, din nou, pentru naşterea luminii, 
el îţi aprinde în ea focul mâniei. Apoi, 
sufletul tău va fi scuipat afară din cuvânt şi 
amestecat cu mânia lui Dumnezeu; după 
aceea, eşti un diavol şi nu un înger, şi nu 
mai poţi ajunge la porţile cerului. Dar dacă 
te lupţi cu diavolul şi păstrezi porţile 


dragostei în naşterea ta siderică şi-ţi 
înfrânezi trupul, sufletul tău rămâne în 
cuvânt, fiind cu totul ascuns diavolului şi 
stăpânind cu Dumnezeu până la ziua 
Restituirii a ceea ce s-a pierdut. Dacă însă 
vei sta cu naşterea siderică în mânie, dacă 
nu-ţi vei înfrâna trupul şi sufletul nu-ţi va fi 
prins în cuvânt, atunci nu vei atinge în veci 
porţile cerului, ci în partea în care ţi-ai 
semănat sămânţa, adică sufletul, în aceeaşi 
parte se va ridica şi trupul. 

Porţile puterii 

Că, la ziua învierii, trupul şi sufletul se 
vor găsi din nou împreună, vezi aici la 
naşterea pământului. Căci zis-a Creatorul: 
Să crească pe pământ iarbă, vegetale şi 
arbori roditori, fiecare după felul şi specia 
sa. Atunci au răsărit toate după felul lor, şi 
au înverzit; şi aşa cum toate, înainte de 
vremea mâniei, au avut un trup ceresc, au 
primit acum, toate, după mama lor, un trup 
pământesc. 

Ne dă într-adevăr de gândit cum, în 
marea zvârcolire a diavolului, totul a fost 
ferecat în cuvânt; toate au crescut în fiinţa 
lor, după forţa şi specia lor, ca şi când n-ar fi 
fost niciodată distruse, ci doar schimbate. 

Dacă s-a întâmplat aceasta la o vreme 


când a existat o astfel de ucidere şi 
prădăciune, la Ziua de Apoi se vor petrece 
lucruri mult mai mari, când pământul se va 
putea separa în focul aprins al mâniei şi va 
deveni din nou viu; atunci va fi cuprins în 
cuvântul dragostei, aşa cum, în acelaşi 
cuvânt, el a născut atât roadele sale, iarba, 
plantele şi arborii, cât şi tot soiul de 
minerale, aur şi argint. 

Dar cum naşterea siderică a pământului 
stă în dragoste, iar cea exterioară în 
moarte, toate vor rămâne la locul lor, în 
vreme ce viaţa şi moartea se vor despărţi. 
Unde ar dori mai mult să fie sufletul omului 
la ziua Naşterii din nou, decât în tatăl său, 
adâcă în trupul care l-a născut? 

Dar pentru că în perioada în care trupul 
a fost în moarte, sufletul a rămas ascuns în 
cuvânt, şi acelaşi cuvânt ţine în dragoste şi 
pământul în naşterea siderică, - el, sufletul, 
uneşte şi prin cuvânt timpul ascunderii sale 
cu mama sa, trupul, după naşterea siderică 
în pământ, încât trupul şi sufletul în cuvânt 
nu sunt niciodată separate unul de altul, ci 
trăiesc simultan în Dumnezeu. 

Şi, deşi trupul animalic putrezeşte, forţa 
lui trăieşte încă şi din această forţă a lui 
cresc între timp, în mama lui (pământul), 


trandafiri şi flori frumoase, şi ar fi arse în 
foc dacă forţa trupului n-ar sta în cele patru 
elemente în cuvânt şi sufletul nu s-ar 
contopi cu el. Căci sufletul este în cer, şi 
acelaşi cer e pretutindeni, chiar şi în inima 
pământului.: 

Omule, priveşte-te uneori în această 
oglindă şi vei găsi la Facerea omului multe 
lucruri care-ţi vor da de gândit. Îţi fac acest 
îndemn aci, pentru a înţelege mai bine forţa 
Creaţiei, a te potrivi mai bine spiritului tău 
şi a-i învăţa limba. 

Porţile deschise ale pământului 

S-ar putea pune întrebarea: Din ce fel 
de materie sau forţă au răsărit iarba, 
plantele şi arborii? Cum au apărut 
substanţa şi prilejul care au dus la aceste 
creaturi? 

În naivitatea lui, omul simplu spune că 
Dumnezeu a făcut totul din nimi e; darel nu 
îl cunoaşte pe acel Dumnezeu şi nu ştie ce 
este el. Când priveşte pământul şi adâncul 
de deasupra pământului spune că acesta nu 
e Dumnezeu sau că acolo nu există 
Dumnezeu. El şi-a închipuit întotdeauna că 
Dumnezeu  sălăşluieşte numai deasupra 
cerului albastru sau deasupra stelelor, şi 
guvernează lumea prin Duhul Sfânt, care de 


la el purcede. Trupul lui nu este prezent 
aici, pe pământ, şi nici în pământ. 

Astfel de păreri am citit şi în scrierile şi 
cărţile doctorilor, şi tocmai din această 
pricină s-au iscat atâtea certuri şi 
controverse între învăţaţi, şi au luat naştere 
atâtea păreri. 

Dar pentru că mie mi-a deschis 
Dumnezeu porţile fiinţei sale, din marea lui 
dragoste şi din legătura sa cu omul, voi 
căuta să deschid cât mai larg toate porţile 
lui, cu întreaga mea sinceritate şi râvnă, şi 
din toate puterile mele, atât cât îmi este 
îngăduit. 

Nu trebuie înţeles prin aceasta că eu aş 
fi la înălţimea acestor lucruri, ci doar la atât 
cât eu pot cuprinde. Căci fiinţa lui 
Dumnezeu e ca o roată în care sunt făcute 
multe roţi una într-alta, de-a curmezişul, 
deasupra şi dedesubt, şi care se învârtesc 
laolaltă.  Intr-adevăâr, vezi roata şi te 
minunezi, dar nu poţi, dintr-odată, nici să-i 
prinzi învârtirea, nici s-o cuprinzi; ci cu cât 
priveşti mai mult roata, cu atât îi înveţi mai 
bine forma, şi cu cât o înveţi mai bine, cu 
atât te bucuri mai mult de ea; căci văzând 
mereu ceva minunat, omul nu se satură nici 
să privească, nici să cunoască. Aşa şi eu. 


Ceea ce într-un loc n-am descris îndeajuns 
din acest mare mister, vei găsi în altul, iar 
ceea ce în această carte, din pricina 
lungimii ei şi a comprehensiunii mele nu pot 
descrie, vei găsi într-o alta următoare. 

Cartea de faţă este primul vlăstar în 
această ramură, care înverzeşte în muina ei, 
întocmai ca un copil care învaţă să meargă 
şi nu poate alerga repede. 

Pentru că deşi spiritul vede roata şi 
vrea să-i cuprindă forma, totuşi, din pricina 
învârtirii roții, el nu o poate face îndeajuns. 
Dar dacă îi vede forma din nou, el învaţă s-o 
cunoască ceva mai bine, până când devine 
mereu mai apropiat roții, şi o va iubi. 

la seama: Pământul are chiar aceleaşi 
calităţi şi spirite originare ca adâncul de 
deasupra lui sau ca cerul, şi totul se ţine 
împreună ca într-un trup, şi Dumnezeu 
întreg este acel trup unic. Dar dacă tu nu-l 
vezi şi nu-l cunoşti în întregime, aceasta din 
pricina păcatelor cu care zaci închis în 
trupul mort, în acest mare trup 
dumnezeiesc, şi forţa divinității îți este 
ascunsă, precum ascunsă este cărnii 
măduva din oase. Dacă însă vei ajunge să 
străbaţi în spirit prin moartea trupului, vei 
vedea Dumnezeul ascuns. Aşa cum măduva 


străbate osul şi dă cărnii forţa şi tăria, dar 
carnea nu poate cuprinde măduva, ci numai 
forţa ei, tot astfel tu nu poţi vedea cu trupul 
tāu divinitatea ascunsă, ci primeşti forţa ei, 
şi înţelegi astfel că Dumnezeu sălăşluieşte 
în tine. 

Trupul mort nu aparţine naşterii vieţii, 
adică el nu primeşte de fapt viaţa luminii; ci 
viaţa în Dumnezeu răsare în trupul mort şi îi 
naşte din carnea moartă un alt trup ceresc 
şi viu care cunoaşte şi înţelege lumina. 
Pentru că acel trup nu e decât un înveliş din 
care creşte noul trup,lnoul trup creşte din 
fiinţarea cerească în cuvânt, din trupul şi 
sângele lui Hristos, din misterul vechiului 
trup]” - întocmai ca bobul de griu în 
pământ. Dar învelişul nu se va ridica din 
nou şi nu va deveni viu, aşa cum nu se 
întâmplă nici la grâu, ci va rămâne veşnic în 
moarte şi în iad. 

De aceea poartă omul cu sine aici, pe 
pământ, veşnicul lăcaş al diavolului în 
trupul său. Te poţi făli cu acest lucru, 
frumoasă zeiţă şi poţi invita între timp pe 
diavol ca oaspe în noua naştere; îţi va fi de 
mult folos, dar ia bine seama să nu naşti un 
nou diavol care să rămână în propria lui 
casă. 


Priveşte tainele pământului; cum naşte 
el, vei naşte şi tu. Pământul nu este trupul 
care creşte dinlăuntrul lui, ci el este mama 
acelui trup; aşa cum trupul nu este spiritul, 
ci trupul este mama spiritului. 

Dar în amândouă, în pământ şi chiar şi 
în trupul tău, stă ascunsă lumina divinității 
luminoase, răzbate şi-i naşte un trup după 
felul oricărui trup; omului după trupul său, 
pământului după trupul său; căci cum e 
mama, aşa devine şi pruncul. Copilul omului 
este sufletul, care se naşte din naşterea 
siderică din trup, iar copiii pământului sunt 
iarba, plantele, arborii, argintul, aurul şi tot 
felul de minerale. 

Şi tu zici: Cum să mă împac eu cu 
naşterea, casă înţeleg ceva? 

lată, naşterea pământului stă în 
naşterea lui117, aşa cum stă divinitatea 
întreagă, şi nu există altă diferențiere decât 
stricăciunea în mânie, în care stă 
comprehensiunea. Aceasta e singura 
diferenţiere şi moarte între Dumnezeu şi 
pământ. 

Trebuie să ştii că toate cele şapte 
spirite ale lui Dumnezeu sunt şi în pământ, 
şi nasc întocmai ca în ceruri, pentru că 
pământul este în Dumnezeu şi Dumnezeu n- 


a murit niciodată; ci moartă nu e decât 
naşterea exterioară în care zace mânia, şi 
care e rezervată regelui Lucifer ca lăcaş, al 
morţii şi al întunericului, şi ca veşnică 
temniţă. 

Despre cele şapte spirite ale lui 
Dumnezeu şi acţiunea lor în pământ 

Mai întâi spiritul aspru: acesta strânge 
şi comprimă într-o masă cele şapte spirite 
originare în naşterea siderică din pământ, 
prin aprinderea naşterii de deasupra 
pământului, şi o usucă prin frigul său aspru. 
Aşa cum comprimă apa şi face din ea 
gheaţă, tot astfel comprimă apa în pământ 
şi face, din ea o masă secătuită. 

Apoi spiritul amar: acesta ia naştere în 
fulgerarea focului, şi există şi în materie sau 
masă. El nu poate suporta să fie prins în 
uscăciune, ci se freacă cu spiritul aspru în 
masa secătuită, până ce se aprinde focul. 
Când se întâmplă aceasta, spiritul amar se 
sperie şi-şi menţine viaţa. 

Înţelege bine acest lucru. - în pământ 
nu poţi simţi şi găsi nimic în afară de 
vegetale sau metale, decât apă acră, amară; 
dar există aci şi apă dulce, absolut 
potrivnică celorlalte două. Aceasta este şi 
subţire, iar celelalte două vârtoase, aspre şi 


amare, şi mereu una este împotriva 
celeilalte. De aceea există aci o permanentă 
luptă, zvârcolire şi sugrumare. Dar în 
zvârcolirea acestor trei, încă nu apare viaţa, 
ci ele sunt o vale întunecoasă şi trei lucruri 
care nu se împacă între ele niciodată, fiind 
într-o veşnică luptă de exterminare. 

De aci îşi trage originea mobilitatea. Şi 
mânia lui Dumnezeu care odihneşte în 
ascuns, aci îşi are începutul; tot aci e şi 
originea diavolului, a morţii şi a iadului, 
după cum poţi citi mai sus la Căderea 
Satanei. 

Adâncul din centrul naşterii 

Când cele trei lucruri: aspru, amar şi 
dulce se freacă între ele, calitatea aspră 
devine prima, fiindcă e cea mai tare şi o 
contractă cu forţa pe cea dulce, care e 
blândă şi, din pricina moliciunii, se dilată şi 
se lasă cu uşurinţă prinsă. 

Când aceasta se întâmplă, cea amară 
este şi ea prinsă în trupul apei dulci şi, de 
asemenea,  secâtuită; atunci, cele trei 
calităţi, aspră, dulce şi amară sunt una într- 
alta şi se sugrumă cu atâta înverşunare în 
masa secătuită, încât masa se zvântă cu 
totul, căci calitatea aspră o comprimă 
secând-o din ce în ce mai: mult. 


Când însă apa dulce nu se mai poate 
apăra, teama creşte în ea întocmai ca în om 
când moare, astfel încât spiritul se desparte 
de trup, iar trupul se predă fără împotrivire 
morţii; tot astfel se predă şi apa. 

In această creştere a fricii se naşte o 
fierbinţeală temătoare prin care străbat 
broboane de sudoare ca la omul muribund. 
Această sudoare se uneşte cu calităţile 
aspră şi amară, căci este fiul lor pe care ele 
l-au născut din apa dulce, când au ucis-o pe 
aceasta şi au predat-o morţii. 

Când aceasta se întâmplă, calitatea 
aspră şi cea amară, se bucură de fiul lor, 
adică în sudoare, şi fiecare îi dă puterea şi 
viaţa şi-l îndoapă ca pe un purcel lacom, pe 
care-l cresc mare. Căci atât calitatea aspră 
cât şi cea amară trag mereu sucul din 
pământ şi-l toarnă în proaspătul fiu. 

Trupul însă, care a fost mai întâi 
contractat din apa dulce, rămâne amortit; 
iar sudoarea trupului care se uneşte cu 
calitatea aspră şi cea amară, posedă acum 
casă, se întinde şi se lărgeşte în ea, 
devenind mare, obez şi lasciv. 

Dar cele două calităţi, aspră şi amară 
nu pot renunţa la cearta şi opoziţia lor, şi se 
luptă necontenit între ele. Cea aspră e tare, 


cea amară este iute. Când cea aspră dă să o 
apuce pe cea amară, aceasta sare într-o 
parte luând cu sine seva şi vigoarea fiului; 
cea aspră o înghesuie în tot locul şi vrea s-o 
ia captivă; cea amară încearcă să iasă din 
trup şi se extinde din răsputeri. 

Când trupul devine prea mic, încât ea 
nu-l mai poate întinde, iar lupta prea aprigă, 
cea amară e silită să se predea. Încăierarea 
a fost aşa de crâncenă, încât cea amară, 
încă timidă, evadează din trup, luând cu ea 
trupul fiului. 

Aceasta este creşterea şi încorporarea 
sau întruparea unei rădăcini, aşa cum se 
produce ea în pământ. 

lar tu vei spune: Cum poate exista 
Dumnezeu în această naştere? 

Vezi, aceasta este naşterea naturii. 
Dacă în aceste trei calităţi, aspră, amară şi 
dulce, n-ar exista focul aprins al mâniei, ai 
putea să vezi unde este Dumnezeu. 

Dar focul mâniei există în toate trei; 
căci cea aspră e mult prea rece şi contractă 
trupul mult prea tare. Tot astfel, cea dulce 
este prea densă şi întunecată; cea aspră o 
prinde şi o ţine prizonieră, uscând-o prea 
tare. De asemenea, cea amară este mult 
prea înverşunată, caustică şi ucigătoare, 


încât nu poate ajunge la unitate, la 
destindere. Căci altminteri, dacă cea aspră 
n-ar fi atât de puternic aprinsă în focul rece, 
dacă apa n-ar fi atât de densă, iar cea 
amară atât de aprinsă şi de ucigătoare, - ele 
- ar putea să aprindă focul din care să 
nască lumina, din lumină dragostea şi din 
fulgerarea focului, sunetul; ai vedea, atunci, 
dacă n-ar putea fi aci un trup ceresc, în care 
ar străluci lumina lui Dumnezeu. 

Dar fiindcă cea aspră este prea rece, iar 
apa este prea secătuită, cea aspră ia focul 
fierbinte captiv în răceala ei, şi ucide trupul 
apei dulci. Tot astfel o ia în captivitate şi pe 
cea amară şi o secătuieşte. In această 
secătuire, este ucisă grăsimea din apa 
dulce, în care se aprinde focul şi din aceeaşi 
grăsime ia naştere un spirit aspru şi amar. 
Căci dacă grăsimea moare în apa dulce, ea 
se transformă într-o sudoare a fricii, în care 
se contopesc calităţile aspră şi amară. 

Aceasta nu înseamnă că apa dispare cu 
totul. Nu, aceasta nu se întâmplă, ci spiritul 
aspru ia captivă în focul său rece dulceaţa 
ori grăsimea apei şi se uneşte cu apa de 
care se slujeşte la spiritul lui. Căci spiritul 
lui este cu totul amorţit şi e pe moarte; 
pentru viaţa sa, el are nevoie de apă şi de 


aceea îi trage grăsimea şi îi ia puterea. 

Atunci se face din apă o sudoare a fricii, 
care stă între moarte şi viaţă, şi focul 
fierbinţelii nu se poate aprinde. Căci 
grăsimea e aprinsă în focul rece, şi întregul 
trup care stă într-o naştere temătoare 
rămâne o vale întunecoasă şi nu poate 
prinde viaţa. 

Asta fiindcă viaţa care stă în lumină nu 
se poate înălța în trupul tare, amar şi aspru, 
căci e prinsă în focul rece, dar nu chiar 
amorţită. Vezi, aşadar, că toate acestea sunt 
adevărate. la o rădăcină care este în 
calitatea căldurii, şi pune-o în apă caldă sau 
ia-o în gură, umezeşte-o şi încălzeşte-o: 
îndată îi vei vedea viaţa cum lucrează şi 
acţionează. Dar, fiind în afara căldurii, ea e 
prinsă în moarte şi e rece ca orice altă 
rădăcină seacă sau lemn uscat. 

Vezi, de asemenea, că trupul de lângă 
rădăcină e mort; căci dacă forţa s-a scurs 
din rădăcină, trupul a devenit o mortăciune 
şi nu mai poate produce. Din această 
pricină spiritul aspru şi cel amar au ucis 
trupul apei, i-au tras grăsimea şi au absorbit 
spiritul în trupul mort. Căci, altminteri, 
acolo unde apa dulce şi-ar putea păstra 
grăsimea în propria-i putere, ca spiritul 


aspru şi cel amar să se frece blând şi delicat 
între ele în apa dulce, - el ar aprinde 
grăsimea din apă şi lumina s-ar naşte acolo 
şi ar lumina calităţile aspră şi amară. 

De aci şi-ar căpăta ele adevărata viaţă, 
s-ar mulţumi cu lumina şi s-ar bucura peste 
măsură. Din aceeaşi bucurie vie a răsărit 
iubirea şi s-a ridicat în fulgerarea focului 
prin înălţarea calităţii amare în cea aspră. 
Dacă aceasta s-ar întâmpla, s-ar naşte un 
fruct ceresc, aşa cum creşte el în cer. 

Trebuie să ştii însă că pământul are 
toate cele şapte spirite originare, dat fiind 
că prin aprinderea diavolului, spiritele vieţii 
sunt încorporate şi ele în moarte şi oarecum 
luate captive, dar nu ucise. 

Primele trei, aspru, dulce şi amar ţin de 
formarea şi constituirea corpului, şi în ele 
stau mobilitatea şi trupul. Acestea au 
comprehensiunea şi sunt naşterea naturii 
exterioare. 

Celelalte trei, căldura, dragostea şi 
sunetul stau în incomprehensiune şi se nasc 
aci din primele trei. Aceasta e naşterea 
interioară, care se  contopeşte cu 
divinitatea. 

Dacă primele trei n-ar fi înţepenite în 
moarte, ca să le poată aprinde căldura, ai 


vedea îndată un corp ceresc luminos, şi ai 
vedea unde se află Dumnezeu. 

Dar fiindcă primele trei calităţi ale 
pământului sunt  înţepenite în moarte, 
rămân şi ele o moarte118 şi nu-şi pot ridica 
trupul în lumină; ele devin o vale 
întunecoasă, în care stau mânia lui 
Dumnezeu, moartea şi iadul, precum şi 
veşnica temniţă şi chinul diavolului. 

Aceste trei calităţi nu sunt condamnate, 
repudiate, de la naşterea cea mai 
exterioară, în care stă focul mâniei, până la 
cea mai interioară; ci numai trupul lor 
exterior, comprehensibil, şi în el chinul 
exterior, infernal. 

Aici vezi, iarăşi, cum Dumnezeu şi iadul 
sunt prinşi unul de altul ca un trup; şi totuşi 
unul pe altul nu se cuprind. Dat fiind că 
cealaltă naştere, în care stau căldura, 
lumina, dragostea şi sunetul, este ascunsă 
în cea exterioară pe care o face mobilă, 
astfel că aceasta, naşterea exterioară, îşi 
adună forţele şi naşte un trup. 

Dar deşi trupul stă în comprehensiunea 
exterioară, el se formează totuşi după felul 
naşterii interioare; căci în naşterea 
interioară stă cuvântul, şi cuvântul este 
sunetul care se ridică din fulgerarea focului 


în lumină, prin calitatea aspră şi cea amară. 
Dar cum sunetul cuvântului lui 
Dumnezeu trebuie să se ridice prin moartea 
aspră şi amară, şi să nască în apa pe 
jumătate moartă un trup, acel trup va trebui 
să fie şi bun şi rău, şi mort şi viu; căciel 
trebuie îndată să tragă la sine tăria 
înverşunării şi trupul morţii, să stea în acel 
trup şi în acea tărie ca şi pământul, mama 
lui. 
Că viaţa zace ascunsă sub şi în moarte, 
şi chiar în copiii pământului, îţi voi dovedi. 
— Iată, omul se îmbolnăveşte şi zace; şi 
dacă nu e povâăţuit, ajunge la moarte, fie 
dintr-o buruiană acră ori amară care creşte 
în pământ, fie dintr-o apă rea, otrăvitoare, 
ori dintr-o carne stricată, ori din scârbă. 
Dar dacă există un medic cu minte, şi-l 
cercetează pe bolnav şi-i găseşte beteşugul 
care s-a ivit fie din carne, fie din buruieni 
ori din apă, le distilează ori le arde scrum, 
după cum e materia, ori îi arde otrava 
exterioară care stă în moarte; astfel rămâne 
după aceea, în apă ori în scrum, naşterea 
siderică pe locul unde se luptă între ele 
viaţa şi moartea. Şi amândouă sunt 
considerabile, căci trupul cel mort s-a dus. 
Dacă la această apă sau praf iei un 


theriak” bun, sau ceva asemănător, care ţine 
captivă creşterea şi puterea furiei în 
naşterea siderică, şi îi dai bolnavului în 
puţină, băutură caldă, bere sau vin, - 
operează naşterea interioară şi ascunsă a 
lucrului care a pricinuit omului boala, prin 
naşterea sa exterioară, moartă. Căci, dacă 
doctoria e pusă în umezeală caldă, viaţa se 
înteţeşte în acel lucru, vrând să se ridice şi 
să se aprindă în lumină. Dar nu poate, din 
pricina furiei care îi stă împotrivă în 
naşterea siderică. 

Ceea ce poate, este să-i ia omului boala; 
pentru că viaţa siderică se ridică prin 
moarte şi-i ia ghimpelui morţii puterea; 
dacă ea învinge, omul se face din nou 
sănătos. 

lată, aşadar, cum forţa cuvântului şi a 
vieţii veşnice zace ascunsă în pământ şi în 
copiii lui, în centrul morţii, şi înverzeşte 
prin moarte, într-un fel incomprehensibil 
morţii; şi mereu se sperie la naşterea 
luminii, şi nu poate înflori până ce moartea 
nu se desparte de ea. 

Işi are însă viaţa la locul ei, şi nu i se 
poate lua; dar e prinsă atât de moarte în 
7 Un extras din rădăcina plantei cu acelaşi nume, folosit în Evul 

naşterea exterioară, cât şi de mânie în 
moarte; căci mânia este viaţa morţii şi a 
diavolului. Şi tot în mânie stă şi fiinţa 
materială sau trupurile diavolilor. Dar 
naşterea moartă este sălaşul lor de veci. 

Adâncul în cercul naşterii 

Cineva ar putea întreba: Care să fie 
temeiul că naşterea siderică a pământului 
şi-a început calificarea şi creaţia, o zi mai 
înainte decât cea siderică în adâncul de 
deasupra pământului, dat fiind că focul din 
adâncul de deasupra pământului e mult mai 
caustic şi mai aprinzător decât focul din 
sânul pământului? Şi pământul, dacă e să 
dea roade, trebuie să fie aprins de focul de 
deasupra pământului. 

Vezi, tu spirit intelectual, cu tine 
vorbeşte sufletul şi nu cu spiritul mort al 
cărnii; descuie larg uşa naşterii taie 
siderice, şi ridică în lumină una din părţile 
naşterii tale siderice, iar pe cealaltă las-o să 
stea în mânie; ai grijă ca naşterea ta 
animalică şi cu lumina să se unească şi să se 
contopească între ele. 

Dacă stai într-o astfel de formă, eşti şi 
tu ca cerul şi pământul, sau ca întreaga 
divinitate cu naşterea ei în această lume. 
Dacă nu eşti aşa, nu eşti decât un biet orb, 


chiar de-ai fi cel mai învăţat doctor ce-ar 
putea exista pe lume. 

Dar dacă eşti aşa, atunci înalţăcţi 
spiritul şi priveşte prin arta astrologiei 
sensul adânc şi măsoară cercul; dacă nici tu 
nu-l poţi cuprinde, trebuie să se nască în 
tine, altfel nu-l pricepe nici favoarea, nici 
arta. 

Dacă ochii spiritului îţi sunt deschişi, 
trebuie să naşti în acest fel, altminteri 
comprehensiunea ta este smintită, şi ţi se 
întâmplă exact ca şi când un pictor ţi-ar 
zugrăvi divinitatea pe un mormânt şi ţi-ar 
spune că a făcut-o întocmai şi că aşa este. 
Aşa se întâmplă atât credinciosului cât şi 
pictorului, şi totuşi, amândoi nu văd decât 
lemn şi vopsele, incât un orb îl conduce pe 
celălalt. Într-adevăr, ai aici de luptat nu cu 
animale, ci cu zei. 

la aminte: Când întreaga divinitate s-a 
apucat să creeze în această lume, nu s-a 
mişcat numai o parte şi cealaltă s-a odihnit, 
ci totul s-a pus în mişcare, întregul adânc, 
atât cât stăpânise regele Lucifer, cât se 
întindea locus-ul regatului său şi cât fusese 
aprins salnitrul în focul mânieh 

Mişcarea, celor trei naşteri a durat şase 
zile şi şase nopţi, când au stat în plină 


naştere mişcătoare atât cele şapte spirite 
ale lui Dumnezeu cât şi inima spiritelor, iar: 
salnitrul pământului s-a întors în acest timp 
de două ori în roata cea mare. Care roată o 
constituie cele şapte spirite originare ale lui 
Dumnezeu, şi la fiecare întoarcere se năştea 
o creatură deosebită, după spiritele 
originare dinăuntru. 

Căci primul spirit originar este naşterea 
aspră, rece „caustică şi tare, şi acesta ţine 
de ziua întâia. În naşterea siderică, 
astrologii o numesc saturnială şi a fost 
executată în prima zi. Căci în acea zi s-au 
făcut pietrele şi pământul tare, brut şi 
aspru, şi au fost înglobate laolaltă; tot 
atunci s-a născut marea tărie a cerului, iar 
inima celor şapte spirite ale lui Dumnezeu a 
stat ascunsă în asprimea cea tare. 

Cea de-a doua zi, astrologii au dăruit-o 
soarelui; dar astrologie vorbind, ea aparţine 
lui Jupiter. Pentru că în ziua a doua, lumina 
din inima celor şapte spirite originare a 
străbătut prin calitatea tare a cerului şi a 
pricinuit o domolire în apa aspră, iar în 
blândeţe, lumina a devenit strălucitoare. 

Atunci, blândeţea şi apa aspră s-au 
despărţit una de alta, şi apa aspră a rămas 
în locul ei tare ca o moarte rigidă, iar cea 


blândă a străbătut prin cea aspră în forţa 
luminii. Aceasta este apa vieţii care se naşte 
în lumina lui Dumnezeu, din moartea cea 
dură. Şi astfel, în apa dulce a cerului, 
lumina lui Dumnezeu a străpuns moartea 
întunecată, aspră şi tare; şi aşa s-a făcut 
cerul din inima apei. 

Tāria aspră este calitatea aspră, iar 
tăria blândă este apa în care răsare lumina 
vieţii, care este limpezimea Fiului lui 
Dumnezeu. Tot într-o astfel de formă răsare 
şi cunoaşterea şi lumina vieţii în om; şi 
întreaga lumină a lui Dumnezeu stă în 
această lume, în această formă, naştere şi 
înălţare. 

A treia zi este, pe drept cuvânt, 
închinată lui Marte* pentru că acesta e un 
spirit amar, furios şi agitat. În cea de-a treia 
rotire a pământului, calitatea amară s-a 
frecat cu cea aspră. 

Înţelege bine acest lucru sublim. 

— Când lumina a pătruns în apa dulce 
prin spiritul aspru, fulgerul focului sau 
spaima luminii, îndată ce s-a aprins în apă, 
a răsărit în calitatea aspră, tare şi moartă, 
şi a animat totul; de aci a luat naştere 
mobilitatea. 

Nu vorbesc aici numai de cerul de 


deasupra pământului, căci această activare 
şi naştere a avut loc simultan, în pământ şi 
pretutindeni. 

Dar fiindcă fructele cereşti, înainte de 
epoca mâniei, n-au răsărit decât în această 
pornire a spiritelor originare, şi tot prin 
impulsul lor au trecut şi s-au schimbat, ele 
au răsărit a treia zi a naşterii Creaţiei, prin 
acelaşi impuls al fulgerării focului, în 
calitatea tare a pământului. 

Cu toate că divinitatea întreagă este 
ascunsă în întreg centrul pământului, 
pământul n-a putut naşte fructe cereşti; căci 
spiritul aspru a pus încuietoarea morţii, ca 
inima divinității, în orice naştere, să rămână 
ascunsă în cerul ei blând şi luminos. Căci 
naşterea exterioară este natura, şi nu i se 
cuvine să se întoarcă şi să apuce inima lui 
Dumnezeu; şi nici nu poate; ci ea este 
trupul în care se nasc spiritele originare, 
producându-şi naşterea cu fructul ei şi 
înfăţişându-le. 

De aceea a început pământul să 
înverzească a treia zi, după cum spiritele 
originare au stat în groaza cuvântului sau în 
fulgerarea focului. 

CAPITOLUL XXII 

DESPRE NAŞTEREA ASTRELOR ŞI 


DESPRE 

CREAREA CELEI DE-A PATRA ZI 

Voi începe aici să descriu naşterea 
siderică. Trebuie remarcat ceea ce vrea să 
spună titlul acestei cărţi, care sună: Aurora 
la răsărit; căci va putea şi omul simplu să 
vadă aici şi să cuprindă fiinţa lui Dumnezeu. 

Cititorul să nu se orbească singur prin 
necredinţă ori  comprehensiune rigidă; 
pentru că mi-am luat ca martor şi ca dovadă 
întreaga natură cu toţi copiii ei. Dacă eşti 
raţional, priveşte în jurul tău, priveşte-te pe 
tine şi cugetă drept: vei găsi îndată spiritul 
dinlăuntrul căruia scriu. Vreau să transmit 
cu toată fidelitatea porunca acestui spirit, 
numai să ai de grijă să nu te laşi încuiat cu 
uşa deschisă; pentru că aici porţile 
cunoaşterii stau deschise. 

Şi, cu toate că spiritul va fi împotriva 
câtorva astrologi, puţin îmi pasă; eu trebuie 
să fiu mai ascultător faţă de Dumnezeu 
decât faţă de oameni, mai cu seamă când ei 
sunt orbi la suflet. Dacă nu vor să vadă, n- 
au decât să rămână orbi. 

la aminte: Când a treia zi, fulgerul 
focului porni a se ridica din lumina care 
strălucea în apa dulce, care fulger este 
calitatea amară şi se naşte din spaima 


aprinsă a focului în apă, întreaga natură a 
acestei lumi deveni umedă şi mişcătoare, 
atât în pământ cât şi deasupra lui, şi începu 
din nou să nască viaţa în toate lucrurile. 

Din pământ răsăriră iarba, plantele şi 
arborii, iar în pământ crescură argintul, 
aurul şi tot soiul de minerale, în vreme ce, 
în adâncul de deasupra, forţele căpătară 
forme fantastice. 

Dar ca tu să poţi înţelege ce substanţă 
există în toate aceste lucruri şi naşteri, voi 
descrie totul succesiv şi în deplină ordine, 
pentru ca să pătrunzi bine temeiul acestui: 
mister. Voi începe întâi cu pământul; voi 
trece apoi la adâncul de deasupra lui şi, în 
al treilea rând, la încorporarea laolaltă a 
corpurilor şi astrelor; în al patrulea, voi 
scrie despre cele şapte calităţi 
fundamentale ale planetelor şi despre inima 
lor, care este soarele; în al cincilea, despre 
cele patru elemente; în al şaselea, despre 
naşterea exterioară, comprehensibilă, care 
ia fiinţă din întreg acest domeniu, şi, în 
sfârşit, despre minunata alcătuire şi 
iscusinţă ce se află în întreaga roată a 
naturii. 

În faţa acestei oglinzi vreau să-i invit pe 
toţi iubitorii sfintelor şi slăvitelor ştiinţe ale 


filosofiei, astrologiei şi teologiei, şi să le 
înfăţişez acolo rădăcina şi temeiul acestora. 
Şi, cu toate că n-am studiat arta şi 
ştiinţa lor, şi nici cu compasul lor nu ştiu 
umbla, nu-mi fac nicio grijă în această 
privinţă. De-ar mai învăţa încă pe atâta, şi 
mulţi dintre ei nu vor răzbate în adâncime şi 
nu vor cuprinde cu întreaga lor viaţă. Nu 
am nevoie de metoda şi de formulele lor, 
pentru că nu de la ei am învăţat ceea ce am 
învăţat; eu am un alt dascăl, şi acesta e 
natura întreagă. De la această natură 
întreagă cu naşterea ei dinăuntru, am 
învăţat eu filosofia, astrologia şi teologia 
mea, şi nu de la oameni sau prin oameni. 
Dar pentru că oamenii sunt zei şi 
posedă cunoaşterea lui Dumnezeu, adică a 
Tatălui unic din care se trag şi în care 
trăiesc, nu dispreţuiesc nicidecum formulele 
lor de filosofie, astrologie şi teologie119. 
Fiindcă socotesc că ei se găsesc, în cea mai 
mare parte, pe un fundament just şi vreau 
să-mi dau silinţa să le urmez formulele. Căci 
trebuie să spun, de ce nu, că formulele lor 
sunt călăuza mea şi din ele mi-am luat 
începutul şi prima cunoaştere. Nici nu 
doresc să răstorn formulele lor sau să le 
corijez; de altfel nici n-aş putea, căci nu le- 


am studiat niciodată, de aceea le las 
neatinse, la locul lor. Dar nici nu vreau să 
construiesc pe temeiul lor, ci doresc, 
precum o slugă vrednică, să scormonesc 
pământul cât mai bine, pentru ca să poată fi 
văzut întregul arbore, cu rădăcină, tulpină, 
ramuri, crenguţe şi fructe: astfel ca scrierea 
mea să nu fie ceva nou, ci filosofia lor şi 
filosofia mea să fie un singur trup, un singur 
arbore care să poarte aceleaşi fructe. 

Nici nu am vreo poruncă în această 
privinţă, de a mă plânge împotriva lor sau 
de a-i blestema, în afară de viciile lor:.trufia, 
lăcomia, invidia şi mânia, împotriva cărora 
chiar spiritul naturii se plânge amarnic, eu 
nu. Ce aş putea face eu, biată pulbere 
neputincioasă? 

Spiritul ne spune, totuşi, că lor li s-au 
încredinţat talantul şi chiar cheia, dar ei s- 
au înecat în poftele trupului, au îngropat 
talantul în pământ, şi cheia au pierdut-o în 
beţia trufiei. 

Multă vreme spiritul s-a oprit la ei, doar 
îi vor deschide, căci s-a făcut ziuă; dar ei 
umblă în beţia lor şi caută cheia pe care n-o 
găsesc, căci e asupra lor, dar n-o cunosc şi, 
în beţia trufiei şi ambiţiei o caută mereu, ca 
acel ţăran ce-şi căuta calul pe care însuşi 


călărea. 

Şi, fiindcă spiritul naturii îi cheamă şi ei 
nu vor să se trezească din somn să descuie 
uşa, o voi face chiar eu. De altfel, ce-aş 
putea eu, un simplu şi biet profan, să învăţ 
ori să scriu din ştiinţa lor, dacă ea nu mi-ar 
fi fost dată de spiritul naturii în care exist şi 
trăiesc? Şi dacă fac parte din lumea 
neştiutorilor şi de la această scriere nu 
primesc nicio simbrie, cum pot opri spiritul 
să nu se deschidă cui doreşte el? Eu nu 
sunt, fireşte, uşa, ci doar un zăvor obişnuit 
în faţa ei; dacă spiritul m-ar scoate şi m-ar 
arunca în foc, l-aş putea eu opri? 

Dar dacă aş fi o încuietoare inutilă care 
nu se lasă trasă pentru a deschide spiritului, 
nu s-ar mânia spiritul pe mine, încât m-ar 
smulge şi m-ar arunca, făcându-şi altă 
unealtă mai bună şi mai potrivită? lar eu aş 
zăcea călcată în picioare, după ce-aş fi 
strălucit mai înainte la frumoasa uşă. Căci o 
astfel de încuietoare nu merită mai mult. 

Iată, îţi spun un secret: de îndată ce uşa 
e deschisă până la ţâţâni, toate zăvoarele şi 
încuietorile inutile, înţepenite, sunt 
aruncate; căci uşa nu se va mai încuia, ci va 
rămâne deschisă, şi cele patru vânturi vor 
sufla prin ea. Numai vrăjitorul va sta în 


drum şi va orbi pe câte cineva să nu vadă 
uşa. Şi când se întoarce acasă spune: Nue 
nicio uşă, este o născocire, nu mai mergeţi 
acolo. Astfel se lasă oamenii înşelaţi şi 
trăiesc în beţia lor. 

Când aceasta se întâmplă, spiritul care 
a deschis porţile se înfurie, întrucât nimeni 
nu mai vrea să intre şi să iasă pe porţile lui. 
Acesta aruncă tocul porţilor în abis şi 
„pentru că nu mai este timp, cei ce sunt 
înăuntru rămân înăuntru, cei ce se află 
afară rămân afară. Amin! 

Se pune acum întrebarea: Ce sunt 
astrele? 

Despre aceasta scrie Moise (1 - Moise, 
14): Şi Dumnezeu zise: „Să fie luminători pe 
tăria cerului ca să lumineze pe pământ, să 
despartă ziua de noapte şi să fie semne ca 
să deosebească anotimpurile, zilele şi anii. 
Şi să slujească drept luminători pe tăria 
cerului ca să lumineze pământul”. Şi aşa a 
fost. Şi Dumnezeu a făcut cei doi luminători 
mari: luminătorul cel mare pentru 
cârmuirea zilei şi luminătorul cel mai mic 
pentru cârmuirea nopţii, şi stelele. Şi le-a 
pus Dumnezeu pe tăria cerului ca să 
lumineze pământul, să cârmuiască ziua şi 
noaptea şi să despartă lumina de întuneric. 


Şi a văzut Dumnezeu că era bine. Şi a fost 
seară şi a fost dimineaţă, ziua a patra. (1- 
Moise, 1,14 - 19). 

Această descriere arată limpede că nu 
veneratul Moise a fost autorul ei; cel ce a 
scris-o nu l-a cunoscut nici pe adevăratul 
Dumnezeu şi nici astrele în ceea ce 
reprezintă ele. Şi este, desigur, de presupus 
că Facerea n-a fost descrisă înainte de 
potop, ci a fost transmisă din generaţie în 
generaţie ca ceva confuz, până după potop, 
când lumea începu din nou să trăiască 
epicureic. Sfinţii părinţi au văzut aceasta, 
au descris Facerea pentru ca ea să nu se 
uite, şi ca lumea epicureică să aibă o 
oglindă a Facerii şi să vadă în ea că există 
un Dumnezeu şi că această fiinţă a lumii n-a 
fost aşa din vecii vecilor. De-ar avea oamenii 
o astfel de oglindă şi de s-ar teme de 
Dumnezeul ascuns în ea! 

Aceasta a fost şi îndemnul şi învăţătura 
cea mai de seamă a patriarhilor, după şi 
chiar înainte de potop, de a-i îndruma pe 
oameni în cunoaşterea Creaţiei, aşa cum 
face întreaga carte a lui Iov. 

După aceşti patriarhi au venit înţelepţii 
păgâni; în cunoaşterea naturii, ei au pătruns 
ceva mai adânc, şi trebuie să spun, 


întemeiat pe adevăr, că, în filosofia şi 
cunoaşterea lor, ei au ajuns până la chipul 
lui Dumnezeu, pe care însă n-au putut nici 
să-l vadă nici să-l cunoască. 

Aşa a amorţit omul în moarte şi a fost 
zăvorât în naşterea cea mai exterioară, în 
comprehensiunea moartă; altminteri 
păgânii s-ar fi gândit, fireşte, că ar trebui să 
existe în centrul comprehensiunii o forţă 
divină ascunsă, care s-o fi creat, şi care o 
menţine, o poartă şi o conduce. 

Ei au venerat şi au adorat, într-adevăr 
soarele şi astrele ca zeități, dar n-au 
cunoscut cum au fost create sau făcute 
acestea, şi din ce au fost făcute sau din ce 
au devenit. Căci ei puteau să-şi fi închipuit 
că ele trebuie să fi provenit din ceva, şi acel 
ceva care le-a creat, trebuie să fi fost mai 
mare şi mai vechi decât astrele. 

In această privinţă, ei aveau ca pildă 
pământul şi pietrele care trebuie să fi 
provenit din ceva; tot astfel şi oamenii şi 
toate creaturile de pe pământ. Toate 
acestea duc la convingerea că în ele există o 
mare forţă, care le-a creat în felul lor de a 
fi. 

Dar pentru ce să scriu eu despre 
orbirea păgânilor, când avem doctorii noştri 


cu pălărioara lor încununată, la fel de orbi; 
ei ştiu, într-adevăr, că există un Dumnezeu 
care a creat totul; dar nu ştiu unde şi cum 
este acel Dumnezeu. 

Când ei vor să scrie despre Dumnezeu, 
îl caută în afara acestei lumi, singur într-un 
cer, ca şi când ar fi un chip comparabil cu 
ceva. Ei admit, e drept, că acel Dumnezeu 
conduce totul în această lume, printr-un 
spirit, dar trupul său îl vor situat într-un cer 
aparte, la multe mii de leghe deasupra. 

Ziceţi-i aşa înainte, voi doctori, daţi 
răspunsul spiritului dacă aveţi dreptate. 
Fiindcă aş vrea să pun şi eu unele întrebări. 

Ce credeţi voi că a existat în locul 
acestei lumi, înaintea ei? Sau din ce socotiți 
voi că au provenit pământul şi astrele? Sau 
ce consideraţi voi că există în adâncul de 
deasupra pământului, şi din ce a devenit 
acest adânc? Ori credeţi cumva că omul 
este chipul lui Dumnezeu în care acesta 
sălăşluieşte? Ori ce vă mai trece prin minte, 
că ar fi mânia lui Dumnezeu? Că Dumnezeu 
ar avea o ciudă pe om şi-l torturează, deşi el 
l-a făcut? Şi-i pune în circă păcate, şi-l 
osândeşte la suferinţă veşnică? 

Pentru ce a făcut totul în aşa fel, încât 
omul, îndată ce se atinge de ceva să şi 


greşească? Pentru ce, sau din ce a pornit 
totul astfel? Sau care este cauza, începutul 
ori naşterea mini ei cumplite a lui 
Dumnezeu, din care au ieşit iadul şi 
diavolii? Ori cum se face că toate creaturile 
în această lume se muşcă una pe alta, se 
izbesc şi; se încaieră, dar păcatul se atribuie 
numai omului? 

Ori din ce au fost făcute vietăţile rele şi 
otrăvitoare», şi viermii cu toţi dăunătorii, şi 
din ce sfinţii îngeri? în sfârşit, ce este 
sufletul omului şi marele DUmnezeu însuşi? 

Daţi, la toate acestea, răspunsuri juste, 
temeinice şi dovediţi-le, lăsând la o parte 
cearta cuvintelor. Dacă puteţi dovedi, din 
scrierile voastre anterioare, că l-ați 
cunoscut pe unul şi adevăratul Dumnezeu, 
aşa cum este el în dragoste şi în mânie, şi ce 
este el; dacă puteţi demonstra că Dumnezeu 
nu există în astre, în elemente» în pământ, 
în pietre, în oameni, în dobitoace, în viermi, 
în frunze, în plante, în iarbă, în cer şi în 
pământ, şi că toate acestea nu sunt 
Dumnezeu însuşi, şi că spiritul meu e fals, - 
voi fi cel dintâi care îmi voi arde cartea în 
focşi voi retracta şi condamna tot ceea ce 
am scris, lăsân-l du-mă corijat cu toată 
supunerea şi smerenia. 


Totuşi, nu trebuie înţeles că n-aş putea 
greşi nicidecum; unele lucruri nu sunt 
explicate îndeajuns şi au, fost descrise 
superficial, dat fiind că roata naturii se 
întoarce prea iute, şi omul, cu 
comprehensiunea lui înceată» pe jumătate 
moartă, nu se poate adânci îndeajuns. 

Dar ceea ce nu găseşti lămurit într-un 
loc, vei găsi în altul; dacă nu în cartea de 
față, în alta. 

Vei zice: Nu se cuvine din partea mea să 
pun astfel de întrebări, dat fiind că 
dumnezeirea este o taină pe care nimeni nu 
o poate cerceta. 

Ascultă! Dacă mie nu mi se cuvine să 
întreb, nici ţie nu ţi se cade să mă judeci. 
Dar dacă tu te fâleşti a fi un cunoscător al 
luminii şi o călăuză a celor orbi, şi însuţi eşti 
orb, cum vrei atunci să le arăţi drumul? în 
orbirea voastră, nu veţi cădea oare 
împreună? 

Dar vrei să spui: Nu suntem orbi, şi 
vedem bine drumul luminii. De ce vă certaţi 
pentru drumul luminii» pe care, oricum, 
nimeni nu-l vede întocmai? Voi învăţaţi pe 
alţii cum să găsească drumul, pe care înşivă 
îl căutaţi necontenit, bâjbâind în întuneric şi 
nu-l vedeţi... Sau credeţi că e păcat ca 


cineva să întrebe de drum? O, voi orbilor! 
Lăsaţi cearta, nu mai vărsaţi sânge 
nevinovat, nu mai pustiiţi ţări şi cetăţi, 
după dorinţa şi gândul diavolului; ci 
îmbrăcaţi coiful păcii, încingeţi-vă cu 
dragoste unii faţă de alţii şi 
folosiţitalândeţea. Lepădaţi  trufia şi 
lăcomia, înfrângeţi invidia dintre voi şi nu 
mai  aprindeţi focul mâniei. Trăiţi în 
blândeţe, cuminţenie, bunăvoință şi 
puritate, şi astfel veţi fi şi veţi trăi în 
Dumnezeu. Căci nu-ţi este îngăduit să 
întrebi: unde este Dumnezeu? Ascultă, 
sărmane orb, tu trăieşti în Dumnezeu şi 
Dumnezeu în tine; iar dacă trăieşti în 
sfinţenie, eşti însuţi Dumnezeu; şi oriunde 
te uiţi, e Dumnezeu. 

Când priveşti adâncul dintre astre şi 
pământ, ai vrea să spui: Acesta nu e 
Dumnezeu sau aici nu e Dumnezeu? O, biet 
om căzut în stricăciune, lasă-te călăuzit, 
căci despre adâncul de deasupra 
pământului, unde tu nu vezi nimic, nici nu 
recunoşti ceva, şi spui: acolo nu-i nimic. - 
chiar şi acolo există Dumnezeu cel luminat 
în Trinitatea sa şi se naşte acolo ca în cerul 


8 Autorul se referă, la războiul de treizeci de ani (1618-1648) Intre 
catolici şi protestanți, care începuse cu trei ani înainte ca Bohme să-şi 
fi încheiat cartea de faţă. (n. tr.). 


înalt ele deasupra acestei lumi. 

Sau îţi închipui că în vremea Facerii el 
s-a clintit de pe jilţul pe care a stat din veci? 
O, nu, aceasta nu se poate, chiar dacă ar 
vrea el s-o facă, pentru că el însuşi e totul. 
Şi după cum un mădular nu poate fi 
desfăcut de trup, tot astfel nici Dumnezeu 
nu poate fi împărţit. 

Dar că există în el o anumită modelare, 
aceasta o face însăşi eterna lui naştere, care 
este în primul rând trinitară. Şi, din aceeaşi 
libertate, ea se naşte la nesfârşit. 

Despre aceste naşteri vreau să scriu 
aici şi să arăt ultimilor copii ai lumii ce este 
Dumnezeu; nu din setea de mărire sau din 
vanitatea de-a defâima ori disprețul pe 
cineva. Nu. Spiritul vrea să te îndrumeze cu 
blândeţe şi căldură, ca un tată pe copiii săi; 
căci lucrarea nu este din raţiunea trupului 
meu, ci este revelaţia dragostei Sfântului 
Duh sau pătrunderea în trup. 

In propriile sale puteri sunt şi eu un 
biet orb ca oricare altul şi Hp nimic nu sunt 
în stare; dar în spiritul lui Dumnezeu, 
spiritul meu înnăscut vede prin totul, chiar 
dacă nu mereu statornic; ci, când spiritul 
dragostei lui Dumnezeu străbate spiritul 
meu, atunci naşterea animalică şi 


divinitatea devin o singură fiinţă, o 
comprehensiune şi o lumină. 

Nu eu singur sunt aşa, ci toţi oamenii, 
fie ei creştini, evrei, turci sau păgâni; în cel 
ce este dragoste şi blândeţe, în acela e şi 
lumina lui Dumnezeu. 

Ai vrea cumva să spui nu? Dar şi turcii, 
evreii şi păgânii trăiesc în acelaşi trup ca 
tine şi au nevoie de aceeaşi dragoste ca 
tine, căci Dumnezeul tău este şi Dumnezeul 
lor. 

Dar tu vei spune: Ei nu-l cunosc şi nu-l 
cinstesc. : 

Da, omule drag. Insă nu te mândri dacă 
ai avut norocul să-l cunoşti înaintea altora. 
lată, orbule; unde dragostea răsare în 
blândeţe, acolo răsare şi inima lui 
Dumnezeu. Pentru că inima lui Dumnezeu 
se naşte în apa dulce şi blajină a luminii 
aprinse, fie în om, fie în afara omului, se 
naşte pretutindeni, în centru, la mijloc, între 
naşterea cea mai exterioară şi cea mai 
interioară. 

Încât, oriunde priveşti şi tot ce priveşti, 
e Dumnezeu. Dar în lumea aceasta, 
comprehensiunea pe care a  aprins-o 
diavolul stă în mânie, iar în sâmburele 
ascuns în miezul mâniei se naşte lumina sau 


inima lui Dumnezeu, incomprehensibilă 
mâniei şi fiecare rămâne la locul său. 

Nu de aceea laud eu necredinţa şi 
îndărătnicia evreilor, turcilor şi păgânilor, şi 
ura sau râutatea lor faţă de creştini. Nu. 
Acestea sunt intrigi ale diavolului, prin care 
sunt împinşi oamenii în trufie, lăcomie, 
invidie şi mânie, pentru ca diavolul să 
aprindă în ei focul iadului. De altfel, nu pot 
spune că aceşti patru fii ai diavolului n-ar 
domni, şi aşa, în creştinătate, ba chiar în 
fiecare om pe lume. 

lar tu întrebi: Care este oare 
diferenţierea între creştini, evrei, turci şi 
păgâni? 

Aici, spiritul deschide toate porţile şi 
toate uşile; ori nu vrei să vezi, ori eşti orb. 

Cea dintâi diferenţiere este aceea că 
Dumnezeu a lăsat dintru început calea 
deschisă, ca acei ce ştiu ce este Dumnezeu 
şi cum trebuie să-i slujească, să poată 
răzbate cu ştiinţa lor mânia şi s-ajungă în 
dragostea lui Dumnezeu, învingându-l astfel 
pe diavol; dacă nu o fac, nu sunt nici ei mai 
buni decât cei care nu ştiu. 

Dacă însă cel care nu ştie calea, 
străbate totuşi mânia şi trece în dragoste, el 
este egal aceluia care a străbătut prin 


ştiinţa sa; iar cei care stăruiesc în mânie şi 
o aprind chiar în ei înşişi sunt toţi egali 
între ei, fie că sunt creştini, fie că sunt 
evrei, turci ori păgâni. 

Sau crezi că în acest fel se poate sluji 
lui Dumnezeu? Ai vrea tu, oare, să fii 
făţarnic cu Dumnezeu şi să-ţi împodobeşti 
naşterea? 

Socotesc că cel ce are dragoste în inima 
sa, şi duce o viaţă milostivă şi în duhul 
blândeţii, luptând împotriva răutăţii şi 
străbătând mânia lui Dumnezeu în lumină, 
acela trăieşte cu Dumnezeu şi are un spirit 
din Dumnezeu. Căci Dumnezeu n-are nevoie 
de altă slujire, decât ca făpturile ce se află 
în dragostea lui să nu se întoarcă de la el, ci 
să rămână curate şi sfinte, aşa cum e el. 

De aceea a şi dat Dumnezeu evreilor 
Legea, pentru ca ei să-şi dea silinţa întru 
blândă sfinţenie şi dragoste, astfel ca 
omenirea să aibă în ei o pildă, o oglindă. 
Dar când ei căzură în trufie şi se făliră cu 
naşterea lor înaintea dragostei, făcând din 
legea dragostei un ascuţiş al mâniei, 
Dumnezeu le izbi candelabrul şi plecă la 
păgâni... 

A doua diferenţiere între creştini, evrei, 
turci şi păgâni, este că cei dintâi cunosc 


arborele vieţii care e Hristos, Domnul 
cerului nostru şi al acestei lumi, în toate 
naşterile ca un rege, şi care guvernează în 
Dumnezeu ca în Tatăl lui, iar oamenii sunt 
mădularele lui. 

Dar creştinii ştiu cum pot, în virtutea 
acestui arbore „să treacă din moartea lor 
prin moartea lui şi să pătrundă în viaţa lui, 
să stăpânească şi să trăiască cu el; pentru 
că şi ei, prin răzbaterea lor cu noua lor 
naştere din acest trup mort, pot fi alături de 
el, în ceruri. 

Şi, cu toate că trupul cel mort rămâne 
în mijlocul, iadului cu toţi diavolii, omul cel 
nou domneşte cu Dumnezeu în cer iar 
arborele vieţii este pentru el poarta, întărită 
prin care îşi face intrarea în viaţa cea nouă. 

Despre aceasta vei găsi amănunte la 
locul cuvenit. 

Ia aminte! 

— Moise scrie că Dumnezeu ar fi zis: Să 
fie luminători pe tăria cerului, care să 
lumineze pe pământ, să despartă ziua şi 
noaptea, să facă anii, anotimpurile şi aşa 
mai departe. 

Cuvintele acestea arată că primul 
scriitor n-a ştiut ce-s astrele, cu toate că l-a 
înţeles pe Dumnezeu. Dar el a prins 


divinitatea de inimă şi a citit în inimă, ce 
este inima şi sâmburele acestei Creaţii, iar 
spiritul i-a ţinut ascunse naşterea siderică şi 
pe cea exterioară, moartă, împingându-l 
numai spre credinţă, spre inima 
dumnezeirii. 

Este cel mai de preţ lucru de care omul 
are nevoie absolută, căci, apucând calea 
dreptei credinţe, el străbate mânia lui 
Dumnezeu şi pătrunde prin moarte în viaţă, 
stăpânind cu Dumnezeu. 

Dar fiindcă acum, la sfârşitul acestui 
timp, oamenii râvnesc cu toată pofta după 
rădăcina arborelui, prin care natura anunţă 
că vremea despuierii arborelui a sosit, 
spiritul vrea să-l arate gol şi divinitatea să 
se dezvăluie: în întregime. lar aceasta este 
Aurora, ivirea zilei celei mari a lui 
Dumnezeu, în care arborele trebuie din nou 
adus şi sădit, să răsară şi să crească ceea ce 
a născut din moarte spre renaşterea vieţii. 

lată, când Dumnezeu a zis: Să fie 
lumina! - lumina a răsărit în forţele naturii 
sau în cele şapte spirite ale lui Dumnezeu, 
iar tăria cerului care stă în cuvânt, în inima 
apei, a fost încuiată între naşterea siderică 
şi cea - exterioară, împreună cu cuvântul şi 
inima apei, astfel că naşterea siderică e 


locus-ul răscrucii care stă jumătate în cer, 
jumătate în mânie. 

Căci din acea jumătate-parte a mâniei 
se naşte mereu naşterea cea moartă, şi din 
cealaltă jumătate, care, cu - gradul ei cel 
mai intim, ajunge până în cea mai interioară 
inimă şi lumină a lui Dumnezeu, se naşte 
mereu prin moarte viaţa, naşterea siderică 
fiind totuşi nu două trupuri, ci unul singur. 

Când facerea cerului şi a pământului se 
desăvârşi în două zile, iar cerul fu creat în 
inima apei, ca diferenţiere între lumina şi 
mânia lui Dumnezeu, - răsăriră a treia zi, 
prin fulgerarea focului care se înălţă în 
inima - apei şi străbătu moartea, dar 
acesteia îi rămaseră incomprehensibile din 
nou tot soiul de figuri şi de forme jaşa cum 
se întâmplase înainte de vremea mâniei. 

Dar întrucât apa, care este spiritul vieţii 
siderice, stătea în centrul mâniei şi chiar în 
moarte, fiecare trup* îşi luă şi el forma aşa 
cum naşterea era spre viaţă şi spre 
mobilitate. 

Despre pământ 

Pământul era acum salnitrul care fusese 
scuipat afară -, din naşterea cea mai 
interioară, şi sta în moarte. Dar când 
fulgerul focului se ridică prin cuvânt în apa, 


se iscă, o groază din care luă fiinţă 
mobilitatea în moarte, iar această mobilitate 
în cele şapte spirite este naşterea siderică. 

Adâncul. Ințelege acest lucru cum 
trebuie. Când; a treia zi s-a aprins fulgerul 
focului în apa morţii, viaţa a străbătut 
trupul mort al apei şi al pământului. 

Dar apa moartă şi pământul nu mai 
cuprind decât, fulgerul sau spaima focului, 
prin care ia fiinţă mobilitatea. Lumina însă, 
care se înalţă atât de blând în fulgerul 
focului, nu o poate cuprinde nici pământul 
nici apa moartă. Dar ea20 îşi menţine locul 
în miezul care este? grăsimea sau apa vieţii 
sau cerul; căci este trupul vieţii „pe care 
moartea n-o poate prinde şi răsare totuşi în 
moarte. Tot astfel, n-o poate prinde mânia, 
care rămâne în groaza fulgerului focului şi, 
creează mobilitatea în trupul mort” al 
pământului şi în apă. 

Lumina pătrunde însă foarte încet, la 
urmă, şi formează naşterea care prin 
spaima fulgerului focului, şi-a primit, trupul 
încorporat.* 

Flora pământului 

Când fulgerul mânios al focului 
trezeşte, cu groaza şi furia lui, şi 
mobilizează spiritele naturii care stau în 


pământ, în moarte, spiritele încep a se naşte 
după drepturile lor proprii de origine: 
divină, aşa cum au făcut din vecii vecilor, 
alcătuind împreună un trup, după calităţile 
prezente acelui loc.: 

Aşa cum a fost salnitrul care a amortit 
în moarte „în vremea aprinderii mâniei, şi 
cum a calificat el la acea; vreme în viaţa 
interioară a celor şapte spirite divine, aşa a 
răsărit din nou şi în vremea naşterii celei 
noi, în fulgerarea focului, şi nimic nou nu s- 
a produs decât o altă înfăţişare a vieţii, care 
st-a în comprehensiune, în moarte. Dar 
salnitrul pământului şi al apei nu maft este 
în stare acum să se schimbe în substanţa sa 
moartă şi să se arate la infinit, în diferite 
forme şi făpturi, cum făcea în locul său 
ceresc; ci, când spiritele originare formează 
trupul, el se ridică în puterea luminii. 

lar viaţa luminii răzbate moartea şi 
naşte în ea un alt trup din moarte, care nu 
seamănă apei şi pământului mort, şi nici nu 
primeşte gustul şi mirosul lor, ci forţa 
luminii străbate şi se temperează cu forţa 
pământului, luându-i morții  ghimpele, 
sustrăgând mâniei forţa ucigătoare, şi 
impunându-se cu sila în mijlocul trupului, în 
vegetale ca o inimă. 


Aci se află sâmburele divinității în 
centrul cerului ei, care stă ascuns în apa 
vieţii; dacă poţi, apucă-l. 

Despre metalele pământului 

Metalele din sânul pământului au, de 
asemenea, o substanţă şi o naştere ca şi 
plantele de pe faţa pământului. Căci metalul 
sau minereul a stat în vremea aprinderii 
mâniei în roata interioară a celui de-al 
şaptelea spirit al naturii, în țesătura 
dragostei, fiindcă în dosul fulgerării focului 
se naşte dulcea, blajina faptă bună. În ea stă 
sfântul cer, care, în această naştere, când 
dragostea devine primordială, se arată în 
aceeaşi limpezime încântătoare şi aceleaşi 
culori frumoase, ca aurul, argintul şi 
pietrele scumpe. 

Dar argintul şi aurul în 
comprehensiunea moartă sunt doar pietre 
întunecate faţă de rădăcina naşterii cereşti. 
Le trec aci, numai ca să ştii de unde îşi trag 
originea. 

Şi fiindcă ele au fost cea mai frumoasă 
ridicare şi maştere în natura sfântă, 
cerească, ele sunt iubite de oameni şi în 
această lume, înaintea tuturor celorlalte. 
Căci natura a scris, desigur, omului în 
inimă, că ele sunt mai bune decât alte 


pietre, dar nu i-a putut dezvălui din ce au 
devenit sau au provenit ele, iar tu nu poţi 
observa decât zorile zilei, Aurora. 

Dar mineralul este de nenumărate 
feluri, toate după modul cum salnitrul din 
cerul naturii a fost primul în ridicarea sa în 
lumina dragostei. Căci fiecare spirit originar 
are în sine caracterul şi însuşirea tuturor 
acestor spirite; pentru că el se 
contaminează neîncetat cu celelalte din 
care ia fiinţă viaţa şi naşterea inexplorabilă 
a lui Dumnezeu, dar, potrivit uneia dinforţe, 
el este primul, ceea ceconstituie propriul 
său trup din care-şi trage numele. 

Dar fiecare spirit originar are 
caracterul întregii naturi, iar în epoca 
aprinderii mâniei, țesătura lui a fost 
încorporată în moarte, şi, din țesătura 
fiecărui spirit s-au făcut pământul, pietrele, 
mineralele şi apa. 

De aceea vei şi găsi în pământ minerale, 
pietre, apă şi pământ după calitatea fiecărui 
spirit, şi de aceea este pământul de calităţi 
atât de felurite, toate după modul cum 
fiecare spirit originar a fost primul faţă de 
naşterea lui interioară, în epoca aprinderii. 

Cu toate acestea, natura a revelat 
omului atât încât el ştie cum şi câtă materie 


străină, din naşterea străină a fiecărui spirit 
originar poate topi, pentru ca acel spirit 
originar să rămână primul în propriul său 
primat. 

Ai, în această privinţă, o pildă la aur şi 
argint: tu nu le poţi obţine curate, să ai» 
adică, argint pur şi aur pur, decât dacă le-ai 
topit de şapte ori în foc. Când se întâmplă 
aceasta, ele rămân pe loc, la mijloc, în inima 
naturii care este apa, în propria lor calitate 
şi culoare121. 

Mai întâi trebuie să le fie topită 
calitatea aspră, care ţine salnitrul captiv în 
moartea dură, adică grosul steril pietros. 
Urmează după aceea moartea aspră din 
apă, din care provine o apă tarel122, 
ucigătoare, care stă în ridicarea fulgerului 
în moarte. lar acesta este un izvor rău, 
chiar cel mai rău izvor în moarte, ba chiar 
moartea aspră şi amară însăşi; căci acesta 
este locus-ul unde viaţa, care se naşte în 
apa dulce, a amorţit în moarte, separându- 
se în cea de-a doua topire. 

In al treilea rând este topită moartea 
cea amară, care ia naştere din aprinderea 
apei în fulger, pentru că ea este furioasă, 
crudă şi distrugătoare, şi nu poate exista 
nici argint, nici aur, până când nu e ucisă, 


căci face totul sfărâmicios şi fragil, şi se 
arată în felurite culori; ea parcurge toate 
spiritele şi-şi  însuşeşte toate culorile 
acestora. 

În al patrulea rând, spiritul focului, care 
stă în durerea şi teama îngrozitoare a vieţii, 
trebuie şi el topit; fiindcă este un 
permanent părinte al mâniei, şi din el se 
naşte suferinţa infernală. 

Când această mânie a patru spirite este 
ucisă, rămâne în apă salnitrul mineral, o 
materie persistentă, arătând asemenea 
spiritului care este primul în acel mineral, 
iar lumina care stă în foc îl colorează după 
calitatea lui proprie, fie că e argint fie că e 
aur. Materia, în cea de-a patra topire, arată 
asemenea argintului sau aurului; dar încă n- 
a învins dificultăţile şi încă nu e destul de 
rezistentă şi de pură; trupul există, desigur, 
în ea, dar nu şi spiritul. 

La a cincea topire, spiritul dragostei 
urcă în apă prin lumină, şi învie din nou 
trupul mort, astfel că materia care a rămas 
de la primele patru topiri capătă din nou 
forţa care a fost proprietatea acelui spirit 
originar care, în acel mineral, a fost primul. 

La cea de-a şasea topire, materialul 
devine ceva mai dur; atunci se mişcă viaţa 


care a răsărit în dragoste şi se agită, iar din 
această agitaţie ia naştere tonul în tărie şi 
metalul capătă un sunet deschis; căci 
materia dură, sfărâmicioasă, amară şi 
focoasă s-a dus. 

Socotesc că, în această a şasea topire, 
există cea mai mare primejdie pentru 
alchimişti, în preocuparea lor de-a fabrica 
argint şi aur. Căci e nevoie, aci, de un foc 
foarte subtil, altfel poate duce îndată la 
arsuri şi la surzenie; dar nici prea domol, 
adică foc rece, nu e bine. Trebuie un foc de 
mijloc, încât spiritul din inimă să nu se 
răscoale, ci să adie blând şi delicat; atunci 
capătă focul un sunet dulce, fin şi domol, şi 
se bucură mereu, ca şi când s-ar aprinde din 
nou în lumina lui Dumnezeu. 

Dar dacă la a cincea şi a şasea topire, 
focul e prea fierbinte, atunci viaţa cea nouă, 
care în dragoste, în urcarea forţei luminii, s- 
a născut din apă, s-a contaminat din nou în 
înverşunare şi în focul mâniei, iar din metal 
rămâne o spumă arsă şi resturi căzătoare, 
încât alchimistul obţine, în loc de aur, rahat. 

Când se topeşte pentru a şaptea oară, e 
nevoie de un foc şi mai subtil, pentru că aci 
se înalţă viaţa şi se bucură în dragoste, 
voind să se arate infinită, aşa cum a făcut 


înainte de vrem ea mâniei, în ceruri. 

In această mişcare, metalul devine din 
nou gras şi neastâmpărat, creşte şi se 
extinde, iar adâncul cel mai înalt se naşte 
din inima spiritului copleşit de bucurie, ca şi 
cum ar vrea să înceapă un triumf îngeresc 
şi să se arate fără sfârşit în forţa şi forma 
divină, după dreptul divinității. Şi astfel îşi 
primeşte trupul cea mai mare tărie şi forţă a 
lui, se fardează în chipul cel mai iscusit şi 
obţine adevărata lui frumuseţe şi virtute. 

Şi când totul este gata, metalul îşi are 
adevărata lui forţă şi culoare, şi nu-i mai 
lipseşte nimic altceva, decât că spiritul nu 
se poate înălța în lumină cu trupul său, care 
e silit să rămână o piatră moartă; şi chiar 
dacă e mai puternică decât alte pietre, 
trupul ei rămâne totuşi în moarte. 

Acesta este Dumnezeul pământesc al 
oamenilor orbi, pe care aceştia îl iubesc şi-l 
venerează, şi-l părăsesc mereu pe 
Dumnezeul cel viu care stă ascuns în cent r 
cu m. Căci trupul mort cuprinde numai un 
Dumnezeu mort şi îi este dor numai de un 
astfel de Dumnezeu; dar pe mulţi dintre 
oameni, acest Dumnezeu i-a azvârlit în iad. 

Tu, însă, nu mă socoti, din această 
pricină, un alchimist; căci eu numai din 


cunoaşterea sufletului scriu, şi nu din 
experienţă. Cu toate că aş putea să arăt aici 
mai mult, de pildă în câte zile şi în câte 
ceasuri au trebuit pregătite astfel de 
lucruri; căci nu poţi face aur într-o singură 
Zi, ci e nevoie de o lună întreagă. 

Dar nu este în gândul meu să încerc 
acest lucru, pentru că nu ştiu să umblu cu 
focul; nici nu cunosc culorile spiritelor 
originare în naşterea lor cea mai exterioară, 
ceea ce înseamnă două mari lipsuri; dar le 
cunosc după un alt om, care nu stă în 
comprehensiune123. 

La descrierea soarelui, vei găsi mai 
multe din aceste lucruri şi mai adânci. 
Gândul şi dorinţa mea e să descriu, atât cât 
îmi este îngăduit să cuprind cu puţinătatea 
fiinţei mele, întreaga divinitate: cum este ea 
în dragoste şi în mânie, şi cum se naşte 
acum, în această lume. Despre pietrele 
scumpe, vei mai găsi câte ceva la 
descifrarea celor şapte planete. 

CAPITOLUL XXIII 

DESPRE ADÂNCUL DE DEASUPRA 
PĂMÂNTULUI 

Când omul priveşte adâncul de 
deasupra pământului, el nu vede nimic 
decât stele şi nori de apă; se gândeşte 


atunci că trebuie să existe un alt loc, în care 
divinitatea să se arate cu cetele ei cereşti şi 
îngereşti. El vrea să deosebească de 
divinitate adâncul cu tot conţinutul lui; căci 
nu vede în el decât astre, iar cârmuirea 
dintre ele, foc, aer şi apă. 

El crede că Dumnezeu a făcut, adâncul 
din nimic, după un plan al său; cum ar 
putea să fie Dumnezeu în această fiinţare, 
sau cum ar putea fi aceasta, Dumnezeu 
însuşi? Omul îşi închipuie, dintotdeauna, că 
ar fi doar o casă în care ar sălăşlui 
Dumnezeu şi ar guverna prin spiritul său; 
Dumnezeu nu poate fi însă un Dumnezeu, a 
cărui fiinţă să constea doar din forţa acestei 
cârmuiri. 

S-ar putea, desigur, ca unii să zică: Ce 
fel de Dumnezeu ar fi acela, al cărui trup, a 
cărui fiinţă şi forţă ar consta din foc, aer 
apă şi pământ? lată, om nepriceput124 ce 
eşti, vreau să-ţi arăt adevăratul temei al 
divinității. Dacă întreaga această fiinţă nu 
este Dumnezeu, tu nu eşti chipul lui; dacă 
este un Dumnezeu străin, tu nu eşti parte 
din el. Căci eşti creat din el şi trăieşti în el, 
iar el îţi dă neîntrerupt din el putere, 
binecuvântare, hrană şi băutură; şi chiar 
ştiinţa ta întreagă stă în acest Dumnezeu, 


iar când vei muri, în acest Dumnezeu vei fi 
îngropat. 

Dacă există un Dumnezeu străin în 
afară de acesta, cine te va învia din nou 
după ce vei putrezi? Cum îţi va zămisli 
trupul şi-ţi va crea spiritul Dumnezeul străin 
care nu te-a făcut şi în care niciodată n-ai 
trăit? Dacă tu eşti o altă materie decât 
Dumnezeu însuşi, cum ai să fii atunci copilul 
lui? Sau cum va fi omul şi regele Iisus 
copilul trupesc, pe care l-a născut din inima 
lui? Dacă divinitatea lui ar fi o altă fiinţă 
decât trupul lui, tu ai avea în el două feluri 
de divinitate: trupul lui ar fi de la 
Dumnezeul acestei lumi, şi inima de la 
Dumnezeul necunoscut. 

Omule,  deschide-ţi ochii spiritului, 
vreau să-ţi arăt aici dreapta, adevărata, 
autentica poartă a divinității, aşa cum vrea 
s-o aibă acel Dumnezeu unic. 

lată, acesta este adevăratul şi unul 
Dumnezeu din care eşti făcut şi în care 
trăieşti; când priveşti adâncul, stelele şi 
pământul, vezi pe Dumnezeul tău, în care 
trăieşti şi exişti şi tu, şi care Dumnezeu te 
cârmuieşte şi pe tine, şi de la acelaşi 
Dumnezeu ai şi simţurile, căci eşti o 
creatură din el şi în el. Altfel n-ai fi nimic. 


Dar vei zice că scriu ca un păgân. 
Ascultă, priveşte şi observă deosebirea întru 
totul; căci nu scriu ca un păgân, ci ca un 
filosof; nici nu sunt păgân, ci posed 
adâncimea şi cunoaşterea adevărată a 
marelui Dumnezeu unic, care este totul. 

Când priveşti adâncul, stelele, 
elementele şi pământul, nu pricepi cu ochii 
tăi divinitatea limpede şi luminată, chiar 
dacă ea există pretutindeni şi aci; dar tu 
vezi şi cuprinzi mai întâi cu ochii tăi 
moartea, apoi mânia lui Dumnezeu şi focul 
iadului. Când însă îţi înalţi gândurile şi 
cugeţi unde să fie Dumnezeu, atunci prinzi 
naşterea siderică, unde dragostea şi mânia 
se agită una împotriva celeilalte. Iar dacă 
prinzi credință în Dumnezeul care 
stăpâneşte totul în puritate, spargi cerul şi-l 
apuci de inima lui sfântă. 

Când se întâmplă aceasta, tu eşti ca 
Dumnezeul întreg, care însuşi e cerul, 
pământul, astrele şi elementele, şi ai şi tu în 
tine o cârmuire, fiind o astfel de persoană 
cum este întregul Dumnezeu în locus-ul 
acestei lumi. 

Dar tu vei zice: Cum să înţeleg aceasta? 
Căci împărăţia lui Dumnezeu şi cea a 
iadului sau diavolului sunt despărțite una de 


alta şi nu pot fi un singur trup? 

— Iar pământul şi pietrele nu sunt 
Dumnezeu, nici cerul şi astrele, nici 
elementele, şi cu atât mai puţin omul nu 
poate fi Dumnezeu; altfel n-ar putea fi 
alungat de Dumnezeu. 

Păstrează-ţi întrebarea în cuget125, şi-ţi 
voi povesti aici temeiurile, unul după altul. 

Despre naşterea siderică şi despre 
naşterea lui 

Dumnezeu înainte de timpul cerului 
creat, al astrelor şi elementelor, şi înainte 
de facerea îngerilor, n-a existat o astfel de 
mânie a lui Dumnezeu, nici moarte, nici 
diavoli, şi nici pământ şi pietre. N-au existat 
nici astre, ci divinitatea s-a născut blând şi 
delicat, şi s-a figurat în chipuri care au fost 
încorporate după spiritele originare cu 
naşterile, luptele şi înălţările lor, şi care 
iarăşi au trecut şi ele din pricina luptei lor, 
formându-şi o altă înfăţişare, toate după 
cum fiecare spirit originar a fost primul, aşa 
cum ai putut citi mai sus. 

Dar ia bine seama. Naşterea gravă şi 
severă, din care au ieşit mânia lui 
Dumnezeu, iadul şi moartea, a existat din 
veci în Dumnezeu, dar fără a se aprinde sau 
răzvrăti. Căci Dumnezeul întreg stă în şapte 


specii ori şapte forme sau naşteri, iar dacă 
aceste naşteri n-ar fi, n-ar fi nici Dumnezeu, 
nici viaţă, nici îngeri, nici creaturi. 

Iar acele naşteri n-au un început, ci s-au 
născut aşa din veci, şi, după acest adânc, nu 
ştie nici Dumnezeu col este el însuşi126. 
Căci el nu cunoaşte nici început, nici ceva 
asemenea, nici sfârşit. 

Din aceste şapte naşteri nu este niciuna 
prima, nici a doua, nici a treia şi aşa mai 
departe; ci toate şapte sunt fiecare şi prima 
şi a doua şi a treia şi aşa mai departe. 
Totuşi, sunt obligat să le aşez în mod 
succesiv, după felul şi caracterul creaţiei, 
altfel nu înţelegi nimic; pentru că 
divinitatea este alcătuită ca o roată cu şapte 
roţ una într-alta, în care nu vezi nici 
început, nici sfârşit. 

Şi acum, ia seama. Mai întâi este 
calitatea aspră, care e născută mereu de 
celelalte şase spirite; ea este în sine aspră, 
dură, iute ca sarea şi chiar mai iute. Căci o 
creatură nu-i poate prinde îndeajuns 
iuţimea, pentru că în creatură ea nu există 
singură şi nestingherită; dar după felul 
calităţii infernale, aprinse, ştiu cum este. 
Această calitate aspră, iute, strânge şi 
contractă în trupul divin formele şi 


chipurile, secătuindu-le ca să dureze. 

A doua naştere este apa dulce, care se 
naşte tot din celelalte şase spirite, căci ea 
este blândeţea care se naşte din celelalte 
şase şi se stoarce în naşterea aspră, pe care 
o aprinde mereu, o stinge şi o domoleşte, 
astfel ca să nu-şi poată arăta asprimea aşa 
cum ar fi vrut propria-i iuţime în afara apei. 

A treia naştere este amăreala, care ia 
fiinţă din foc, în apă; căci ea se freacă şi se 
sperie de frigul aspru şi tăios, făcând frigul 
mişcător, de unde naşte mobilitatea. 

A patra naştere este focul; ea porneşte 
din mobilitatea sau frecarea în spiritul 
aspru, şi este arzătoare şi tăioasă, iar cea 
amară înţepătoare şi feroce. Când însă 
spiritul focului se freacă atât de furios în 
frigul aspru, are loc o naştere 
înfricoşătoare, îngrozitoare, tremurătoare, 
caustică şi respingătoare. 

Observă aici adâncul. 

— Căci vorbesc aici într-un fel drăcesc, 
ca şi când lumina lui Dumnezeu nu s-ar fi 
aprins încă în aceste patru specii, ca şi când 
divinitatea ar avea un început. Dar eu nu te 
pot instrui în alt fel, mai detaliat, ca să poţi 
înţelege. 

In aceste patru frecări este un frig 


îngrozitor de aspru, de tăios, asemenea unei 
ape foarte reci, în care s-a topit multă sare 
şi care parcă n-ar mai fi apă, ci o forţă dură 
ca piatra. Mai există acolo înăuntru furia, 
turbarea, înjunghierea şi arderea, iar apa e 
mereu ca un om muribund, când trupul şi 
sufletul se despart; o groază fără margini, o 
naştere în vaiete. 

Trezeşte-te aici, omule, şi vezi unde îşi 
are diavolul începutul, cu răutatea şi ura lui 
clocotitoare, precum şi mânia lui Dumnezeu 
şi focul iadului şi moartea şi veşnicul 
blestem. Voi filosofilor, luaţi aminte! 

Când, prin urmare, aceste patru naşteri 
se freacă una de alta, căldura devine prima 
şi se aprinde în apa dulce; atunci răsare 
lumina. 

Caută să înţelegi bine. 

— Când se aprinde lumina, groaza 
focului o ia înainte; când izbeşte o piatră, 
vezi mai întâi groaza focului şi după aceea 
lumina, pornind din groaza sau spaima 
focului. 

Spaima sau groaza focului trece în apă 
prin calitatea aspră şi o face mişcătoare; 
dar lumina se naşte în apă şi străluceşte ca 
o fiinţă atât de incomprehensibilă, de 
blândă şi delicată, încât nici eu nicio altă 


creatură n-am putea nici scrie, nici cuvânta 
despre ea aşa cum s-ar cuveni, iar dacă eu 
aş încerca s-o fac, m-aş bâlbâi ca un copil 
care abia învaţă să vorbească. 

Această lumină se naşte în mijlocul 
celor patru specii, din grăsimea apei dulci, 
şi umple întregul trup al acestei naşteri. 
Este o binefacere atât de dulce, un miros 
atât de încântător şi de suav, şi un gust atât 
de aromat, încât nu le găsesc asemănare 
decât în mijlocul morții unde se naşte 
viața 127. Ar fi ca şi când un om nefericit, 
căzut pe o uriaşă grămadă de jăratec, ar fi 
smuls, deodată, de o mână nevăzută şi 
aşezat în mijlocul unei atari blândeţi. 
Durerile cumplite ar trece, iar el ar gusta 
dulceaţa marii binefaceri. Într-o astfel de 
dulce faptă bună este aşezată naşterea 
celor patru specii, când lumina răsare din 
ele. 

Dar trebuie să mă înţelegi cum se 
cuvine, căci scriu în felul fiinţelor create; e 
ca şi când un om ar fi prizonierul diavolului 
şi ar fi luat deodată, din focul iadului în 
lumina lui Dumnezeu. Pentru că în naşterea 
lui Dumnezeu, lumina n-are început, ci aşa a 
luminat în naştere din vecii vecilor, şi 
Dumnezeu însuşi nu cunoaşte în ea un 


început. Dar spiritul îţi deschide aci porţile 
iadului, ca să vezi şi tu cum stau la pândă 
diavolii şi iadul, şi ce se întâmplă în om 
când lumina dumnezeiască se stinge; el 
şade în mânia lui Dumnezeu, trăind într-o 
atare naştere şi atare spaimă, durere şi 
chin. 

Nici nu pot descrie aceste lucruri sub 
altă formă, căci trebuie să le scriu în aşa fel, 
ca şi când naşterea lui Dumnezeu ar avea 
sau şi-ar fi luat un început, sau ca şi când ea 
ar fi devenit astfel. Ci scriu aici cuvinte 
scumpe şi pline de adevăr, pe care numai 
spiritul le înţelege. 

Observă acum Poarta lui Dumnezeu. 
Lumina care se naşte din foc şi devine 
strălucitoare în apă, umple, luminează şi 
îmblânzeşte întreaga naştere; ea este 
adevărata inimă a lui Dumnezeu sau Fiul lui 
Dumnezeu; căci se naşte mereu din Tatăl, 
fiind o altă «persoană decât calităţile şi 
naşterile Tatălui. Pentru că naşterea Tatălui 
nu poate prinde sau cuprinde lumina spre a 
o folosi la naşterea lui. Ci lumina stă liberă 
şi nu e cuprinsă de nicio naştere, ea 
umplând şi luminând întreaga naştere, 
precum Fiul născut, Unul Născut din Tatăl 
(Ioan, 1,14). 


lar această lumină o numesc eu, în 
naşterea omenească, naşterea animalică 
„Ladică chipul care încolţeşte din sufletul 
cel după asemănarea lui Dumnezeu]”, sau 
naşterea sufletului care se contopeşte cu 
această naştere animalică a lui Dumnezeu, 
şi aici este sufletul omului una şi aceeaşi 
inimă cu Dumnezeu, chiar dacă stă în 
această lumină. 

Cea de-a cincea naştere în Dumnezeu 
are loc atunci când această lumină străbate 
uşor şi delicat primele patru naşteri, 
aducând cu sine inima apei dulci şi forţa cea 
mai gingaşă. Şi când naşterile caustice le 
gustă, ele devin blânde şi iubitoare, şi este 
ca şi când viaţa ar răsări mereu în moarte. 

Atunci fiecare spirit dăruieşte celorlalte 
şi, la rândul său, primeşte de la ele forţă 
curată şi nouă, căci calitatea aspră pe care 
forţa luminii din apa dulce o înmoaie se 
domoleşte sensibil, iar iubirea blajină răsare 
în foc, pentru că acesta încălzeşte frigul şi 
apa dulce temperează gustul tăios, făcându- 
l plăcut şi delicat. 

In naşterile caustice, arzătoare, nu 
există decât nostalgia curată a dragostei, 
satisfacţii, contaminări binevoitoare, naşteri 
gingaşe; aci, dragostea deşartă, vechea 


mânie şi amărăciunea sunt izvorâte în 
centru ca într-o mare fortăreață; naşterea 
aceasta este o dulce binefacere, spiritul 
amar este mobilitatea vie. 

A şasea naştere în Dumnezeu are loc 
atunci când spiritele, în naşterea lor, sunt 
cuprinse de o mare bucurie îndată ce gustă 
unul de la celălalt; căci fulgerarea sau 
iuţimea din naştere urcă deasupra ei însăşi, 
şi fierbe ca văzduhul în această lume. 

Pentru că, atunci când o forţă o agită pe 
cealaltă, ele gustă una din alta şi se bucură 
din cale-afară; căci lumina e născută din 
toate forţele, şi din nou le străbate pe toate, 
şi în ele se naşte bucuria fără margini din 
care ia fiinţă sunetul. Pentru că din agitaţie 
şi mişcare se naşte spiritul viu, şi acelaşi 
spirit pătrunde şi străbate prin toate 
naşterile, fără ca vreuna din naşteri să 
simtă ori să cuprindă; şi este o iuţime 
gingaşă, dătătoare de bucurii ca o muzică 
dulce, armonioasă. Şi când naşterea se 
produce, o cuprinde lumina; şi din nou 
vorbeşte în naştere prin spiritul ce se agită. 

Şi acest spirit ce se agită este a treia 
persoană în naşterea lui Dumnezeu, şi se 
cheamă Dumnezeu-Duhul Sfânt. 

Cea de-a şaptea naştere este în Duhul 


Sfânt şi-şi păstrează naşterea şi forma în el; 
când acesta trece prin naşterile tăioase, 
caustice, el le străbate împreună cu sunetul, 
formând şi plăsmuind tot felul de figuri, 
totul după modul în care se luptă între ele 
naşterile caustice. Căci acestea se luptă 
mereu între ele ca într-un joc drăgăstos şi, 
după cum naşterea este în înălţare cu 
culorile şi gustul, tot astfel se formează şi 
figurile. 

lar această întreită naştere se cheamă 
Dumnezeu-latăl, Fiul şi Sf. Duh, în care 
niciuna nu e prima, niciuna ultima. Şi chiar 
dacă se face o diferenţiere, şi se aşază una 
după alta, nu e totuşi niciuna prima şi 
niciuna ultima; ci, din veşnicie, s-au aflat 
într-una şi aceeaşi fiinţă, într-unul şi acelaşi 
loc. Dar trebuie să le scriu pe fiecare în mod 
deosebit, astfel ca cititorul să înţeleagă; 
căci nu pot scrie în cuvinte cereşti, ci în 
cuvinte omeneşti; ele sunt într-adevăr 
destul de bine scrise, dar fiinţa lui 
Dumnezeu stă în putere, care este cuprinsă 
de spirit, şi de trupul mort nu. 

Aşadar, poţi înţelege ce fel de fiinţă este 
divinitatea şi cum sunt cele trei persoane în 
divinitate; dar să nu asemui divinitatea cu 
vreun chip oarecare, căci ea este naşterea 


tuturor lucrurilor. Tot astfel, dacă în primele 
patru specii n-ar fi naşterea caustică, n-ar 
exista mobilitatea, şi lumina nu s-ar putea 
aprinde să nască viaţa. Dar această naştere 
tăioasă, caustică, este originea mobilităţii şi 
a vieţii, precum şi a luminii, din care ia 
fiinţă spiritul viu şi raţional; care aci, în 
această naştere, diferenţiază, dă formă şi 
plăsmuieşte. Pentru că naşterea aspră, rece, 
severă, este un început al tuturor lucrurilor; 
ea le apucă şi le comprimă, şi învârtoşează 
naşterea pentru ca ea să devină natură; de 
aci îşi trage originea natura şi 
comprehensiunea în întreg trupul lui 
Dumnezeu. 

Această natură este ca o substanţă 
moartă, de neînțeles, şi nu stă în forţa 
naşterii, fiind un trup în care naşte forţa. Ea 
este însă trupul lui Dumnezeu şi are orice 
putere ca naşterea întreagă, iar spiritele 
naşterii îşi iau tăria şi forţa din trupul 
naturii, născând necontenit din nou; spiritul 
aspru comprimă şi contractă mereu din nou, 
şi usucă; astfel există şi continuă să se 
menţină trupul şi spiritele naşterii. Cealaltă 
naştere este apa, care îşi ia începutul în 
pântecele naturii. 

Observă: Când lumina străbate trupul 


dur şi comprimat al naturii şi-l îmblânzeşte, 
se naşte în el dulcea binefacere. Atunci 
forţa dură se înmoaie şi se topeşte ca 
gheaţa la soare, devenind fluidă ca apa 
aerisită, dar trunchiul naturii 
comprehensiunii cereşti rămâne pe loc. 
Fiindcă spiritul aspru şi spiritul focului îl 
rețin, iar apa blândă care se topeşte din 
trupul naturii în aprinderea luminii trece 
prin naşterea severă şi aspră, rece şi 
focoasă, devenind dulce şi plăcută. 

Din ea se răcoreşte naşterea severă şi 
aspră şi dacă-i place, ea creşte şi se bucură, 
şi bucuria se înalţă, iar în ea se naşte viaţa 
blândeţii. Fiindcă aceasta este apa vieţii în 
care se naşte dragostea atât în Dumnezeu 
cât şi în îngeri şi oameni, căci totul este o 
singură putere, o singură naştere. 

Şi, când naşterea puterilor gustă apa 
vieţii, ele tremură de bucuria dragostei, şi 
această vibraţie sau mişcare ce se înalţă în 
mijlocul naşterii este amară; căci din 
această naştere, ea urcă şi iese cu iuţeală 
când apa vieţii ajunge aci, ca un salt de 
bucurie al naşterii. 

Dar fiindcă ea128 se înalţă aşa de iute, 
încât naşterea se ridică înainte de-a se 
contamina în întregime cu apa vieţii, spaima 


aceasta îşi păstrează amăreala din naşterea 
severă; căci naşterea iniţială este foarte 
aspră, rece „focoasă şi usturătoare. 

De aceea este şi spaima aşa de mare şi 
de  tremurătoare, fiindcă impresionează 
întreaga naştere şi se freacă înăuntrul ei 
până când aprinde focul în furia cumplită, 
de unde lumina îşi ia începutul. Atunci 
spaima tremurătoare este luminată cu 
blândeţea luminii, se ridică şi coboară în 
naştere, fiind când deasupra când dedesubt 
de ea însăşi, ca o roată alcătuită din şapte 
roţi una într-alta. 

Din această pătrundere şi învârtire ia 
naştere sunetul sau tonul după specia 
fiecărui spirit, şi mereu se contaminează o 
forţă în cealaltă, căci forţele sunt toate ca 
nişte fraţi trupeşti într-un singur pântece, şi 
blândeţea se înalţă, în vreme ce spiritul 
naşte şi se arată la infinit. 

Aceasta, fiindcă forţa care se arată cea 
mai tare în învârtire, aceea se află în 
naştere; după forţa, specia şi culoarea ei, 
zămisleşte şi Duhul Sfânt figurile în trupul 
naturii. 

Vezi, aşadar, cum nicio forţă nu este 
prima, nici a doua, a treia, a patra sau 
ultima, ci ultima naşte tot aşa pe prima, 


cum naşte prima pe ultima, iar cea de mijloc 
naşte atât din ultima cât şi din prima, a 
doua, a treia şi aşa mai departe. 

Mai vezi, de asemenea, cum natura nu 
poate fi deosebită de puterile lui Dumnezeu, 
ci totul este un trup. Divinitatea, adică forţa 
sfântă a inimii lui Dumnezeu, se naşte în 
natură, şi tot astfel ia fiinţă sau purcede 
veşnic Duhul Sfânt din inima luminii, prin 
toate puterile Tatălui, formând totul şi 
alcătuind totul. 

Această naştere se împarte în trei părţi 
diferenţiate şi fiecare este atât partea cât şi 
întregul, şi totuşi ele nu sunt separate între 
ele. 

Porţile Sfintei Treimi întreaga naştere, 
care este cerul tuturor cerurilor, cuprinzând 
această lume, care este în trupul întregului, 
cât şi locus-ul pământului şi al tuturor 
creaturilor, în fine tot ce-ar putea cuprinde 
simţirea şi gândirea ta, totul la un loc este 
Dumnezeu-latăl, care n-are nici început, 
nici sfârşit; şi acolo, unde simţirea şi 
gândirea ta ar putea descoperi cel mai mic 
cerc sau punct, acolo se desfăşoară întreaga 
naştere a lui Dumnezeu, în chip perfect, 
necontenit şi irezistibil. 

Dacă se întâmplă, însă, ca într-o 


creatură sau într-un loc să se stingă lumina, 
naşterea severă este aci, ea zace ascunsă în 
lumină, în miezul cel mai adânc. Aceasta 
este o parte. 

A doua parte sau cealaltă persoană este 
lumina, care se naşte mereu din toate 
puterile şi luminează, iarăşi, toate puterile 
Tatălui şi posedă izvorul tuturor puterilor. 

De aceea, lumina129 este o persoană 
deosebită de Tatāl şi nu poate cuprinde 
naşterea Tatălui; ea este, totuşi, Fiul 
Tatălui, care se naşte necontenit din Tatăl. 
O pildă în această privinţă o ai în toate 
focurile aprinse în această lume, dacă 
cugeţi cu adevărat. 

Şi de aceea Tatăl îşi iubeşte atât de 
mult Fiul, pentru că el este lumina şi blânda 
binefacere în trupul său, prin a cărui putere 
se înalţă mulţumirea şi încântarea Tatălui. 

Acestea sunt două persoane distincte, şi 
niciuna nu o poate nici apuca, nici reţine 
sau cuprinde pe cealaltă, amândouă fiind la 
fel de mari, şi dacă n-ar fi una n-ar fi nici 
cealaltă. 

Luaţi aminte, aici, voi evrei, turci şi 
păgâni, căci vă priveşte; poarta lui 
Dumnezeu vi se deschide peste tot, nu vă 
încăpăţânaţi, acum e vremea cea mai 


potrivită. Căci cu nimic nu sunteţi daţi 
uitării în Dumnezeu, ci dacă vă îndreptaţi 
credinţa, lumina şi inima lui Dumnezeu vor 
răsări în voi ca strălucirea soarelui. 

Scriu acestea în puterea şi deplina 
cunoaştere a marelui Dumnezeu, 
înţelegându-i prea bine voinţa. Căci trăiesc 
şi exist în el, şi cresc cu această lucrare din 
rădăcina şi trunchiul lui, şi aşa trebuie să 
fie. la seama şi nu te orbi singur, căci nu 
mai există scăpare, şi nu-ţi este îngăduit să 
spui că n-ai ştiut; scoală-te, se crapă de 
ziuă! 

A treia diferenţiere sau a treia persoană 
în fiinţa lui Dumnezeu e spiritul ce se agită, 
şi care ia fiinţă din tresărirea în spaimă 
unde se naşte viaţa; el unduieşte în toate 
forţele şi este spiritul vieţii, şi forţele nu-l 
pot prinde sau apuca; ci, el aprinde forţele 
şi, prin agitația lui, face figuri şi chipuri 
dându-le formă după felul cum naşterea 
luptătoare stă în fiecare loc. 

Şi, dacă nu vrei să fi orb, trebuie să ştii 
că văzduhul este acel Dumnezeu, dar că pe 
locus-ul acestei lumi natura a fost aprinsă în 
marele foc al mâniei pe care l-a stârnit 
domnul Lucifer, iar Duhul Sfânt, care aci 
este duhul blândeţii, se află ascuns acolo în 


cerul său. 

Tu n-ai voie să întrebi unde este acel 
cer. El este în inima ta; n-ai decât să-l 
descui, pentru că iată, aici ţi se arată cheia. 

Aşadar, există un Dumnezeu şi trei 
persoane distincte una într-alta, şi niciuna 
nu le poate cuprinde sau opri pe celelalte, 
după cum niciuna nu poate fi începutul 
celorlalte; ci Tatăl naşte pe Fiul, care este 
inima lui, dragostea şi lumina lui, fiind 
totodată începutul oricărei bucurii şi 
oricărei vieți. 

lar Duhul Sfânt este spiritul vieții, 
creatorul şi dătătorul de formă al tuturor 
lucrurilor, executorul voinței în Dumnezeu; 
el i-a creat şi zămislit din trupul şi în trupul 
lui Dumnezeu pe toţi îngerii şi toate 
făpturile, el ţine neîntrerupt totul şi 
plăsmuieşte totul, fiind tăria şi spiritul viu al 
dumnezeirii. Aşa cum Tatăl  rosteşte 
cuvântul din puterile sale, tot astfel Duhul 
Sfânt îl execută şi îi dă formă. 

Despre marea simplitate a lui 
Dumnezeu 

Fi, bine, tu care-ţi călăreşti murgul, 
coborând din cer în iad şi din iad în moarte, 
priveşte-te aci, tu om cu experienţa lumii şi 
plin de iscusinţa răului. 


lar voi, jurişti, unşi cu toate unsorile, 
luaţi seama că dacă nu vreţi să vă cercetaţi 
în oglinda aceasta, în faţa limpede şi 
luminoasă a lui Dumnezeu, spiritul vă va 
pune dinaintea ochilor naşterea din 
semicercul cel mai interior, unde se naşte 
iscusința şi în care este asprimea naşterii 
înfricoşate a lui Dumnezeu, căci acolo se 
naşte dibăcia şi intelectul vostru iscoditor. 

Dacă vreţi să fiţi zei şi nu diavoli, slujiţi- 
vă de sfinţenia şi blândeţea dreptului lui 
Dumnezeu; dacă nu, fie ca în vecii vecilor să 
vă naşteţi în naşterea dură şi aspră a lui 
Dumnezeu. Aceasta n-o spune trupul meu 
mort, ci o spune spiritul ca un cuvânt al lui 
Dumnezeu. 

Pe care să ştii că nu-l sug raţiunea 
moartă, ci spiritul mi se contopeşte cu 
Dumnezeu şi preamăreşte divinitatea cu 
toate  naşterile, aroma şi mireasma «i; 
socotesc, aşadar, că divinitatea este o fiinţă 
foarte simplă, blândă,  îngăduitoare, 
gingaşă, că naşterea Treimii lui Dumnezeu 
se face cu toată blândeţea şi dragostea, cu 
încântare şi armonie, iar asprimea naşterii 
interioare nu se poate niciodată răzvrăti în 
blândeţea Treimii, ci rămâne ascunsă în 
adânc. 


Asprimea se cheamă, în partea ascunsă 
a lui Dumnezeu, mânie, iar fiinţa blândeţii 
în Treime se cheamă Dumnezeu. Nimic nu 
porneşte din asprime care să ducă la vreo 
stricăciune ori să aprindă mânie, ci spiritele 
se joacă blând între ele, ca nişte copilaşi ce 
se bucură unul de celălalt, fiecare având 
propria-i jucărie, se zbenguie şi se alintă 
între ei. 

Un astfel de joc îl practică şi sfinţii 
îngeri, iar în Treimea lui Dumnezeu există o 
apă lină, plăcută şi dulce, unde spiritul se 
ridică mereu în sunet, şi o forţă o agită pe 
cealaltă, ca şi când s-ar înălța acolo cele 
mai armonioase cântece sau muzică de 
coarde. 

Şi, după cum înălţarea spiritelor se 
petrece în orice loc, aşa se formează şi 
sunetul, dar atât de blând, încât este 
incomprehensibil trupurilor îngereşti şi, 
bineînţeles, cu totul comprehensibil naşterii 
animalice a îngerilor. Şi cum se arată 
divinitatea la fiecare loc, aşa se arată şi 
îngerii. Căci îngerii sunt creaţi din această 
fiinţă şi îşi au căpeteniile sub spiritele 
originare ale lui Dumnezeu, aşa cum se află 
în naşterea lui Dumnezeu. 

De aceea, cum arată fiinţa lui 


Dumnezeu în naştere, aşa arată şi îngerii. 
Puterea care devine, devine de fiecare dată 
prima, şi se bucură din inima lui Dumnezeu, 
jubilând în Duhul Sfânt; ea este şi puterea 
căpeteniei îngereşti, care-şi începe, înaintea 
celorlalte, cântecul de slavă şi jubilează cu 
oastea sa, aflându-se când una când cealaltă 
în frunte; căci naşterea lui Dumnezeu este 
ca o roată. 

Dar când inima lui Dumnezeu se arată 
în toată limpezimea ei, se înalţă întreaga 
oaste a sfinţilor îngeri din cele trei regate. 
lar în această înălţare a inimii lui 
Dumnezeu, omul lisus Hristos este regele şi 
căpetenia care conduce întreaga horă 
regească a tuturor sufletelor sfinte ale 
oamenilor, până la Ziua de Apoi. Atunci se 
preschimbă oamenii sfinți în îngeri 
desăvârşiți, şi oamenii fără Dumnezeu în 
diavoli întregi, şi aceasta în vecii vecilor. Aci 
oglindeşte-te vicleană lume, şi vezi de unde- 
ti Vine şiretenia. 

Acum vei spune: tu cauţi oœ 
deşteptăciune mult mai adâncă decât la noi; 
vrei să te ridici în ascunzişul lui Dumnezeu, 
ceea ce nu se cuvine omului. Noi câutăm 
doar deşteptăciunea omenească, dar tu vrei 
să fii asemenea lui Dumnezeu, să ştii totul, 


ca el, toate lucrurile atât în cer cât şi în iad, 
în diavoli, în îngeri, în oameni. Şi nu este 
chiar greşit să cauţi înţelepciunea ascuţită, 
rafinată, căci ea aduce onoare, putere şi 
bogăţie. 

Obiecţie. 

— Dacă vrei să mă urmezi pe scara pe 
care mă cobor în adâncul lui Dumnezeu, n- 
ai decât s-o faci. N-am ajuns la această 
convingere sau la această lucrare şi 
cunoaştere, prin raţiunea ori prin voinţa şi 
intenţia mea, nici n-am câutat această 
ştiinţă, de care nu ştiam nimic, ci am căutat 
doar inima lui Dumnezeu, pentru a mă 
adăposti în ea de vijelia şi pornirea 
diavolului. 

Dar când am ajuns acolo, mi s-a dat 
această înaltă şi grea sarcină de a arăta şi 
anunţa lumii marea zi a Domnului. Şi fiindcă 
ea oftează după rădăcina arborelui, dorind 
să i se dezvăluie şi să cunoască întregul 
arbore, iată, anunţ aici că se apropie 
Aurora, zorile acelei zile, pe care de multă 
vreme Dumnezeu a hotărât-o. Amin. 

Vezi, aşadar, ce este Dumnezeu şi cum a 
fost dragostea şi mânia lui, de asemenea, 
cum este naşterea lui; şi nu poţi spune că 
nu trăieşti şi nu eşti în Dumnezeu, sau că 


Dumnezeu este ceva străin la care nu poţi 
ajunge; ci, oriunde te afli, acolo sunt porţile 
lui. Dacă eşti sfânt, eşti, după sufletul tău, 
la Dumnezeu în ceruri; dacă eşti nelegiuit, 
eşti, după sufletul tău, în focul iadului. 

Observă acum mai departe. 

— Când Dumnezeu făcu îngerii, el îi 
făcu pe toţi din această naştere a lui; trupul 
lor fu plămădit din natura din care s-a 
născut spiritul şi lumina lor, aşa cum s-a 
născut divinitatea. Şi aşa cum spiritele 
originare ale lui Dumnezeu şi-au luat 
întotdeauna puterea şi tăria din trupul 
naturii, tot astfel îngerii îşi luară, mereu, 
puterea şi tăria din natura lui Dumnezeu. 

Şi cum Duhul Sfânt formează şi 
alcătuieşte totul în natură, spiritul îngerilor 
se contopeşte şi el în Duhul Sfânt, ajutând 
la formare şi la plăsmuire, încât totul să fie 
o singură inimă şi o singură voinţă, şi 
pretutindeni numai mulţumire şi bucurie. 

Căci îngerii sunt copiii lui Dumnezeu, 
pe care i-a născut în pântecele naturii spre 
înmulţirea bucuriei divine. 

Vei şti însă, aici, că trupul îngerilor nu 
poate cuprinde naşterea lui Dumnezeu şi 
nici n-o poate înţelege; singur spiritul lor o 
înţelege, în timp ce trupul le stă nemişcat, 


întocmai ca natura în Dumnezeu, lăsând 
spiritul să lucreze cu Dumnezeu şi să se 
joace în dragoste cu el. Căci îngerii se joacă 
înaintea lui Dumnezeu şi în Dumnezeu 
întocmai cum se joacă copiii în faţa 
părinţilor, pentru ca mulţumirea divină să 
crească. 

Dar când puternicul principe Lucifer a 
fost creat, el nu vru să urmeze rânduiala 
dată, ci se răzvrăti împins de dorinţa de-a fi 
el însuşi Dumnezeu, şi aprinse în el focul 
mâniei. Şi aşa făcură şi toţi îngerii lui. 

Când se petrecu aceasta, răcni Lucifer 
cu spiritul său aprins în natura lui 
Dumnezeu, şi tot aci, în natura lui 
Dumnezeu, i se aprinse şi trupul său întreg 
atât cât i se întindea domnia. Dar fiindcă 
lumina lui se stinse, el nu se mai putu 
contopi cu spiritul său în cele două naşteri 
ale Fiului lui Dumnezeu şi ale Sfântului 
Duh, ci rămase nemişcat, în naşterea 
caustică a lui Dumnezeu. 

Căci lumina lui Dumnezeu şi Sfântul său 
Duh nu pot cuprinde naşterea caustică; de 
aceea sunt şi două persoane distincte. Şi de 
aceea Lucifer, cu naşterea sa de foc, aspră, 
rece şi tare, nu mai putu nici să atingă, nici 
să vadă, să guste ori să simtă inima şi 


spiritul lui Dumnezeu, ci fu scuipat afară cu 
spiritul său focos, în natura cea mai 
exterioară, în care aprinsese focul mâniei. 
Aceeaşi natură este, într-adevăr trupul 
lui Dumnezeu în care se naşte divinitatea, 
dar diavolii nu pot cuprinde naşterea blândă 
a lui Dumnezeu, care se ridică în lumină. 
Căci trupul lor n-a amorţit în pântece şi 
trăieşte în naşterea cea mai exterioară şi 
severă a lui Dumnezeu, unde lumina nu se 
mai aprinde niciodată. Grăsimea naşterii din 
apa dulce a ars, şi apa a devenit acră şi 
puturoasă „încât lumina lui Dumnezeu nu se 
mai poate aprinde în ea şi nici nu mai poate 
ajunge la ea. Căci spiritele originare din 
diavoli sunt încuiate în mânia înverşunată; 
trupurile lor sunt o moarte dură, iar 
spiritele lor un ghimpe veninos al mâniei lui 
Dumnezeu. Spiritele originare se nasc 
mereu în asprimea cea mai interioară, după 
dreptul divinității aspre. Altfel nu se pot 
naşte, şi nici nu pot muri sau trece; ci ele 
stau în cea mai înfricoşată dintre naşteri şi 
au înăuntrul lor numai răutate, mânie şi 
turbare, în timp ce izvorul focului aprins 
urcă din veşnicie în veşnicie; de asemenea, 
ele nu mai pot să atingă în veci naşterea 
dulce şi luminoasă a lui Dumnezeu, nici s-o 


vadă, nici s-o cuprindă. 

Despre natura aprinsă 

Dumnezeu a aprins natura atât de tare 
şi s-a mâniat într-însa atât de mult, încât a 
făcut din ea casa diavolilor şi i-a încuiat în 
ea pe toţi, făcând din ei copiii mâniei sale şi 
stăpânind în ei cu toată ardoarea, precum şi 
ei - în mânie. 

CAPITOLUL XXIV 

DESPRE ÎNCORPORAREA. ASTRELOR 

Când întregul trup al naturii din spaţiul 
acestei lumi <era ca şi înţepenit în moartea 
dură, şi totuşi, viaţa se ascundea în acel 
trup, Dumnezeu zgudui întreg trupul naturii 
din această lume şi născu în cea de-a patra 
zi, din natură şi din lumina ce răsărise - 
astrele. Căci roata maşterii lui Dumnezeu 
porni a se mişca din nou, precum făcuse din 
vecii vecilor. 

Ea s-a mişcat, de fapt, din prima zi, 
începând naşterea în pântecele naturii 
stricate; căci din ziua întâi s-a despărţit 
viaţa de moarte, şi în ziua a doua s-a creat o 
despărţitură (tărie) între ele, iar în cea de-a 
treia, viaţa a străpuns moartea. Lumina 
străbătu atunci întunericul rei făcu trupul 
mort al naturii să înverzească şi să se mişte. 
Căci în ziua a treia, trupul naturii se 


înfricoşa atât de tare, încât focul dragostei 
se aprinse în moarte, şi lumina vieţii 
străbătu trupul înţepenit al morţii şi înverzi 
din moarte; dar în ziua a treia, lumina vieţii 
stătu în spaima focului, şi de aci luă fiinţă 
mobilitatea. 

În ziua a patra a răsărit lumina şi şi-a 
făcut sălaş în casa morţii, dar moartea nu o 
poate cuprinde. Aşa cum naşterea severă a 
lui Dumnezeu, care stă în miezul cel mai 
adânc din care naşte viaţa, nu poate 
cuprinde  blândeţea şi lumina blândeţii 
împreună cu spiritul ei, tot astfel întunericul 
mort al acestei lumi nu poate cuprinde 
lumina naturii şi cu atât mai puţin diavolul. 
Ci lumina străbate prin moarte, făcându-şi 
sediul împărătesc în mijlocul casei morţii şi 
a mâniei lui Dumnezeu, şi născând un nou 
(trup al lui Dumnezeu din casa mâniei, care 
veşnic dăinuie în dragostea lui Dumnezeu, 
lucru incomprehensibil vechii mânii aprinse 
în naşterea cea mai exterioară. 

lar acum întrebi: În ce fel trebuie să- 
nţeleg ace st lucru? 

— Desigur, eu nu ţi-l pot scrie în inimăr 
căci nu e pentru intelectul şi 
comprehensiunea oricui, unde stă spiritul în 
casa mâniei şi nu se uneşte cu lumina lui 


Dumnezeu. Îţi voi arăta, însă, în parabole 
pământeşti, dacă tu ai vrea să te adânceşti 
puţin în cugetul tău. 

lată, ai în faţa ta un arbore, care are pe 
din afară o coajă tare şi aspră, moartă şi 
înţepenită; dar ea nu este cu totul în 
moarte, ci mai mult în leşin. Şi există o 
diferenţiere între coajă şi trunchi, pe dată 
ce sub ea trunchiul creşte. Acesta are forţa 
sa vitală şi străpunge coaja uscată, dând 
naştere la multe şi frumoase ramuri, care se 
sprijină pe vechiul trunchi. 

Dar coaja este ca moartă şi nu poate 
cuprinde viaţa arborelui; ci stă lipită de el 
ca un înveliş sub care se cuibăresc viermii, 
care, în cele din urmă, distrug arborele... 

Tot astfel este şi întreaga casă a acestei 
lumi. Întunericul din afară este casa mâniei 
lui Dumnezeu, în care sălăşluiesc diavolii. 
Ea este într-adevăr casa morţii „căci sfânta 
lumină a lui Dumnezeu amorţeşte înăuntrul 
ei. „lAdică a păşit în principiul ei, iar 
fiinţarea cea mai exterioară trebuie socotită 
moartă, deşi trăieşte în Dumnezeu, dar într- 
un alt izvor]”. 

Trupul acestei case mari, care zace 
ascuns sub coaja întunericului, 
incomprehensibil întunericului, este casa 


vieţii, în care mânia şi dragostea luptă una 
cu alta. 

Dragostea răzbeşte mereu şi sparge 
casa morţii, dând naştere la ramuri sfinte şi 
cereşti, în marele arbore care stă în lumină. 
Căci ele înverzesc prin coaja întunericului, 
întocmai ca ramura prin coaja copacului, 
fiind una şi aceeaşi viaţă cu Dumnezeu. 
Mânia înverzeşte şi ea în casa întunericului 
şi reţine câteva nobile ramuri captive în 
moarte, prin contaminarea ei în casa 
înverşunării. 

Aceasta e suma sau conţinutul naşterii 
siderice, despre care vreau să scriu aici. 

Se pune întrebarea: Ce sunt astrele? 
Său. 

din ce au devenitele? 

Ele sunt forţa celor şapte spirite 
originare ale lui Dumnezeu, pentru că 
atunci când mânia lui Dumnezeu fu aprinsă 
de diavol în această lume, casa întreagă a 
lumii a încremenit în natură sau în naşterea 
cea mai exterioară, întocmai ca în moartea 
rezultând din ea pământul şi pietrele. Când 
însă aceleaşi rămăşiţe tari au fost strânse 
într-un bulgăr, adâncul s-a curăţat, dar a 
rămas întunecos; căci lumina din el 
amorţise în mânie. 


Dar trupul lui Dumnezeu în această 
lume nu putea rămâne în moarte, ci purcese 
la naştere cu cele şapte spirite originare ale 
sale. 

Acest lucru sublim trebuie să-l înţelegi 
bine. 

— Lumina lui Dumnezeu care este atât 
Fiul cât şi Sf. Duh, n-a fost amorţită; ci 
lumina care, din veci, a pornit din inima lui 
Dumnezeu, şi natura care se naşte din cele 
şapte spirite, au luminat; dar cealaltă 
lumină a ocolit natura tare, pervertită. 

De aici a rămas natura acestei lumi cu 
comprehensiunea ei în moarte, şi nu poate 
cuprinde lumina lui Dumnezeu, ci este o 
casă întunecată a diavolului. După aceasta, 
în a patra zi a Facerii, Dumnezeu a născut 
din nou întreaga casă a acestei lumi, 
împreună cu calităţile, şi a aşezat spiritele 
originare în casa întunericului, pentru a i se 
naşte de aci un nou trup, spre slava şi 
mărirea sa. 

Planul său era să creeze o nouă oaste 
îngerească din această casă, care trebuia să 
fie făcută astfel. El voia să facă un înger 
care era Adam şi care trebuia să nască din 
sine creaturi asemenea lui, adică oameni. 
Aceştia vor poseda casa noii naşteri, şi, la 


mijlocul timpului se va naşte din pântece 
omenesc regele lor şi va stăpâni peste nou- 
născutul regat şi peste oameni, în locul lui 
Lucifer cel căzut în păcat şi izgonit130. 

În scurgerea acestui timp, Dumnezeu a 
vrut să împodobească în chip regesc 
această casă cu calităţile sale, şi să 
găzduiască spiritele originare în întreaga 
casă, astfel ca ele să dea iarăşi naştere la 
chipuri şi făpturi în casa întunericului şi a 
morţii, precum făcuseră din veşnicie, până 
la desăvârşirea întregii oşti a îngerilor nou 
creaţi, care sunt oameni. Atunci a voit 
Dumnezeu să-l.încuie pe diavol în casa 
întunericului într-o văgăună veşnică, şi să 
aprindă din nou întreaga casă în lumina sa, 
până la văgăuna diavolului. 

Dar se pune întrebarea: De ce nu l-a 
încu iar Dumnezeu mai devreme, să nu fi 
pricinuit atâta nefericire? 

lată, a fost planul lui Dumnezeu, care 
trebuia împlinit, de a-i face din natura 
stricată a pământului, din nou, jo oaste 
îngerească; adică un nou trup, care să 
dăinuiască veşnic în Dumnezeu. 

N-a fost nicidecum gândul lui 
Dumnezeu să-i dea diavolului ca veşnic 
sălaş întreg pământul, ci numai moartea şi 


răutatea pământului, pe care diavolul le 
adusese în el. Căci cu ce păcătuise salnitrul 
pământului în faţa lui Dumnezeu, să stea cu 
totul în veşnică ruşine? Cu nimic; el n-a fost 
decât un trup, care a trebuit să stea 
nemişcat când diavolul s-a răzvrătit în el. 
Dacă i s-ar fi atribuit diavolului ca veşnic 
lăcaş, nu s-ar mai fi putut face din acelaşi 
locus un nou trup. Ce-ar fi păcătuit acelaşi 
spaţiu în Dumnezeu, ca să rămână în 
veşnică ruşine? Nimic; ar fi fost o 
nedreptate. Era, însă, în gândul lui 
Dumnezeu de-a face din pământ o frumoasă 
oaste îngerească şi, odată cu ea, tot felul de 
făpturi. Căci trebuia să înverzească totul 
înăuntru şi deasupra, şi să se nască din nou, 
aşa cum se vede la minerale, pietre, arbori, 
plante şi iarbă şi vieţuitoare de tot soiul, 
după chipurile cereşti. 

Şi chiar dacă toate acestea erau 
trecătoare, întrucât nu erau pure în faţa lui 
Dumnezeu, el voia, totuşi, la sfârşitul 
acestei vremi, să scoată inima şi miezul noii 
naşteri, să le despartă de moarte şi mânie, 
iar noua naştere să înverzească veşnic, în 
afara acestui Jocus, în Dumnezeu, şi să 
aducă din nou roade cereşti. 

lar după desăvârşirea noii naşteri, 


moartea pământului şi mânia din el să 
devină sălaşul de veci al lui Lucifer. Între 
timp, Lucifer să stea captiv în a dineul de 
deasupra pământului, în întuneric, şi să-şi 
aştepte norocul. 

Dar ca această nouă naştere să se poată 
săvârşi fără voia diavolului, Creatorul s-a 
născut, să zicem aşa, pe sine în pântecele 
acestei lumi, în spiritele sale originare, şi 
toate astrele nu sunt decât forţe ale lui 
Dumnezeu, şi întregul trup al lumii există în 
cele şapte spirite originare. 

lar dacă sunt atât de multe astre, cu 
atât de multe şi diverse acţiuni şi forţe, - 
acesta este infinitul, care se contaminează 
înăuntrul celor şapte spirite ale lui 
Dumnezeu, născându-se la infinit. 

Şi dacă naşterea sau corpul astrelor nu 
se schimbă din locul lor, ci-l păstrează cum 
din veşnicie au făcut, înseamnă că trebuie 
să fie o naştere continuă, prin care trupul 
înţepenit al pământului trebuie să se 
aprindă mereu şi să se nască din nou, în 
aceeaşi acţiune care stă în infinit; tot astfel, 
casa beznei adânci de deasupra pământului, 
prin care trupul cel nou ar vrea mereu să se 
nască din moarte, până când se va împlini 
vremea şi întregul trup nou născut se va 


desăvârşi. 

Iar tu vei zice: Dacă astrele sunt totuşi 

Dumnezeu, trebuie ca ele să fie 
preamărite şi adorate ca Dumnezeu? 

Până aici au ajuns şi înţelepţii păgâni 
care, cu intelectul lor ascuţit, i-au întrecut 
cu mult pe filosofii noştri; dar adevărata uşă 
a cunoaşterii le-a rămas închisă şi lor. 

lată, astrele au fost întrupate din 
Dumnezeu; dar tu trebuie să înţelegi 
diferenţierea lor, căci ele nu sunt inima şi 
divinitatea blândă şi pură ce trebuie adorate 
de Dumnezeu; ci ele sunt naşterea cea mai 
interioară şi mai caustică, unde stă totul în 
luptă şi  încleştare, unde inima lui 
Dumnezeu se naşte necontenit, şi Duhul 
Sfânt purcede fără încetare din răsăritul 
vieţii. 

Dar naşterea  tăioasă, caustică a 
astrelor nu poate cuprinde nici inima lui 
Dumnezeu, nici Duhul Sfânt; ci lumina lui 
Dumnezeu, care răsare din teamă, 
împreună cu adierea Duhului Sfânt, rămâne 
ca inimă, în sine, liberă, şi stăpâneşte la 
mijloc, la încheietura cerului ascuns, care 
provine din apa vieţii. Căci de la acest cer 
au primit astrele prima lor aprindere, şi 
sunt doar o unealtă de care Dumnezeu se 


slujeşte la naştere. 

Este chiar o astfel de naştere ca în om; 
trupul este şi tatăl sufletului, căci sufletul se 
naşte din forţa trupului, şi aşa cum trupul 
stă în naşterea temătoare a lui Dumnezeu, 
tot astfel se contopeşte sufletul omului cu 
divinitatea pură, ca un mădular cu trupul 
său. 

În acelaşi chip se naşte, neîncetat, şi 
inima sau lumina lui Dumnezeu în trupul 
acestei lumi, şi această inimă născută este 
una şi aceeaşi cu veşnica inimă iară de 
început a lui Dumnezeu care există acolo, în 
ceruri, şi deasupra tuturor cerurilor. 

Ea nu se naşte numai în şi din astre, ci 
în întreg trupul acestei lumi, iar astrele 
aprind necontenit acest trup, pentru ca 
naşterea să existe pretutindeni. 

Să iei bine aminte la acest lucru. 

— Lumina sau inima lui Dumnezeu nu-şi 
ia originea numai de la astrele brute şi 
sălbatice, unde dragostea şi mânia sunt una 
într-alta, ci şi din locul în care blinda apă a 
vieţii se naşte mereu. Căci apa aceasta n-a 
fost cuprinsă de moarte în aprinderea 
mâniei, ci ea există din veşnicie în veşnicie, 
ajungând la marginile acestei lumi şi fiind 
apa vieţii care răzbate moartea, şi din care 


de zideşte noul trup al lui Dumnezeu în 
lumea aceasta. 

Fa131 există în toate astrele şi în toate 
locurile, dar nicăieri nu e perceptibilă şi nici 
comprehensibilă; deşi poate umple totul 
dintr-odată. Ea există, de asemenea, în 
trupul omului, şi cine e însetat de ea şi o 
bea, în acela se aprinde lumina vieţii, care 
este inima lui Dumnezeu, din care izvorăşte 
Duhul Sfânt. 

Dar tu spui: Cum se menţin astrele în 
mânia dragostei? 

lată, astrele au răsărit din casa aprinsă 
a mâniei lui Dumnezeu, întocmai ca 
mişcarea pruncului în pântecele mamei în 
cea de-a treia lună. Dar aceştial32 şi-au 
primit aprinderea de la veşnica şi 
neamorţita apă a vieţii, căci această apă n-a 
fost niciodată amorţită în natură. 

Când Dumnezeu s-a mişcat în trupul 
acestei lumi, înfricoşarea s-a frecat a treia 
zi în naşterea acestei lumi, şi a luat fiinţă 
fulgerul focului, iar lumina astrelor s-a 
aprins în apa vieţii. Căci, până în ziua a 
treia din vremea aprinderii mâniei lui 
Dumnezeu în lumea aceasta, natura a fost, 
în spaimă, o vale a întunericului, şi a stat în 
moarte; dar în ziua a treia, viaţa a străpuns 


moartea şi naşterea cea nouă a început. 
Căci tot atâta timp şi niciun ceas mai mult, 
s-a odihnit în moarte şi nou-născutul rege al 
acestei lumi, Domnul nostru lisus Hristos; şi 
a născut din nou la lumină primele zile ale 
facerii naturii şi aceeaşi vreme în moarte, 
astfel ca acest timp cu timpul veşnic să fie, 
iarăşi, un singur timp, şi nicio zi a morţii 
între ele. Şi ca dragostea veşnică şi 
dragostea nou-născută din noul trup al 
naturii, să fie o veşnică dragoste şi ca nicio 
diferenţiere să nu existe între dragostea 
veşnică şi dragostea nou-născută, ci ca 
dragostea nou-născută să ajungă până la 
fiinţa care a fost din veci, şi de asemenea, 
pentru sine, până în veşnicie. Aşadar 
dragostea nou-născută care a răsărit din 
apa vieţii în lumina aştrilor, este legată în 
întreg trupul acestei lumi, cu dragostea 
veşnică şi fără de început, aşa încât să fie o 
singură inimă şi un singur spirit, care să 
poarte totul şi să susţină totul. 

In această aprindere a luminii în astre 
şi în elemente naşterea naturii nu s-a 
transformat cu totul în sfânta blândeţe, cum 
a fost înainte de vremea mâniei, pentru ca 
naşterea naturii să fie acum absolut sfântă 
şi pură; nu, ci ea stă în naşterea ei cea mai 


tăioasă, mai caustică, mai severă şi mai 
înfricoşătoare, deoarece mânia lui 
Dumnezeu creşte fără contenire, întocmai 
ca focul iadului. Căci dacă natura cu 
naşterea ei caustică s-ar fi preschimbat cu 
totul în dragoste, după dreptul ceresc, 
diavolii ar fi din nou pe sfântul tron al lui 
Dumnezeu. 

Şi aşa, poţi vedea şi înţelege foarte bine 
acest lucru, după căldura mare şi răceala 
îngrozitoare, după amăreala, sărătura şi 
veninul din această lume, care toate stau în 
naşterea astrelor, în care zac închişi 
diavolii. 

Astrele nu sunt decât aprinderea marii 
case, căci casa întreagă este încremenită în 
moarte, întocmai ca pământul; pentru că 
naşterea cea mai exterioară este moartă şi 
înţepenită ca şi coaja de pe arbore; dar 
naşterea siderică este trupul din care răsare 
viaţa. 

In trupul ei, naşterea siderică e foarte 
caustică, dar noua naştere care răsare în 
apa vieţii şi răzbate moartea, o domoleşte. 
Ea nu poate schimba însă miezul naşterii 
caustice, ci se naşte din el păstrându-şi 
sfânta ei nouă viaţă pentru sine şi răzbătând 
moartea mânioasă, şi moartea mânioasă nu 


o cuprinde. 

Această dragoste şi mânie fac un singur 
trup, dar apa vieţii este cerul care le 
diferenţiază, astfel încât dragostea nu 
sesizează mânia în sine, nici n-o cuprinde, şi 
nici mânia dragostea, ci dragostea răsare în 
apa vieţii şi ia în sine forţa de la naşterea 
primă şi severă care este în lumină şi care 
se naşte din mânie, astfel că noul trup se 
naşte din cel vechi. Pentru că trupul vechi 
care stă în naşterea severă aparţine 
diavolului ca adăpost, iar trupul cel nou, 
împărăției lui Hristos. 

Se pune întrebarea: Sunt oare toate trei 
persoanele divinității în naşterea blândeţii 
în această lume? 

Da, ele sunt toate trei în această lume 
în deplina naştere a dragostei, blândeţii, 
sfinţeniei şi purității, şi se nasc mereu în 
această substanţă şi fiinţă, cum se întâmplă 
din veşnicie. 

lată, Dumnezeu-Tatăl a vorbit poporului 
lui Israel jpe muntele Sinai când i-a dat 
legea: Eu sunt un Dumnezeu mânios şi 
aspru cu cei ce mă urăsc. (2-Moise, 20,5 şi 
5-Moise, o, Oj-Dar din acest unic Tată care 
este şi mânios şi plin de dragoste nu poţi 
face două persoane distincte; el rămâne un 


Tată unic care-şi naşte Fiul în permanenţă şi 
din amândoi purcede neîncetat Şi. Duh. 

Observă adâncul în centru. 

— Tatăl este unica fiinţă care însăşi e 
totul şi care din veşnicie şi-a născut Fiul 
iubit şi-l naşte neîntrerupt; în amândoi se 
naşte din veci şi neîntrerupt Sf. Duh în 
fulger unde se naşte viaţa. Dar din severa 
naştere a spiritelor originare ale Tatălui, în 
care stau ardoarea şi mânia, s-a făcut 
întotdeauna trupul naturii, în care stă 
lumina Fiului ca inimă a Tatălui, 
incomprehensibile naturii. 

Căci lumina este în mijlocul naşterii şi 
este locul vieţii unde se naşte viaţa blândă a 
lui Dumnezeu din: toate puterile Tatălui, şi 
din acelaşi loc porneşte Sf. Duh de la Tatăl 
şi Fiul. 

Dar aceste puteri ale Tatălui care stau 
în aprinderea luminii sunt Tatăl cel Sfânt şi 
Tatăl cel blând, împreună cu naşterea 
curată a lui Dumnezeu, iar spiritul ce răsare 
aci este Duhul Sfânt; naşterea caustică este 
însă trupul, în care se naşte mereu viaţa 
sfântă. 

Când însă lumina lui Dumnezeu 
străbate această naştere tăioasă, ea devine 
foarte blândă şi e ca un om somnoros în 


care viaţa zvâcneşte continuu, dar trupul se 
repauzează dulce şi lin. 

În acest trup al naturii s-a produs 
aprinderea, căci din acest trup s-au făcut şi 
îngerii, şi dacă ei, în semeţia lor, nu s-ar fi 
aprins şi răzvrătit, trupul lor ar fi rămas 
veşnic într-o stare blândă, comprehensibilă, 
ca în celelalte regate de îngeri din afara 
acestei lumi; iar spiritul lor s-ar fi născut 
veşnic în trupul blândeţii, ca Sfânta Treime 
şi spiritul ei  înnăscut în trupul lui 
Dumnezeu, şi ar fi fost o singură inimă, o 
voinţă şi o dragoste, căci în acest scop au şi 
fost creaţi în trupul lui Dumnezeu, spre 
tihna divinității. 

Dar Lucifer vru să fie el însuşi 
Dumnezeu atotputernic, şi-şi aprinse trupul, 
trezind în el naşterea caustică a lui 
Dumnezeu; el se împotrivi inimii luminoase 
a lui Dumnezeu, în dorinţa de-a stăpâni în 
ea cu usturimea lui, ceea ce însă nu fu 
posibil. Şi, fiindcă el se aprinse şi se răzvrăti 
contra dreptului divinității, se răsculă şi 
naşterea caustică în trupul Tatălui, 
împotriva lui, luându-l, ca pe un fiu nesupus, 
captiv în naşterea cea mai caustică, 
înăuntrul căreia îl lăsă să-şi exercite domnia 
în vecii vecilor. 


Când însă Tatăl s-a aprins în trupul 
iuţimii, el n-a aprins izvorul cel sfânt unde 
se naşte inima lui mult iubitoare, din care 
pricină inima lui ar fi trebuit să şadă în 
izvorul mâniei. 

Dar acest lucru era cu neputinţă, pentru 
că naşterea caustică nu o poate cuprinde pe 
cea sfântă şi pură, ci aceasta din urmă 
străbate prin iuţime şi îi naşte inimii un nou 
trup, care stă din nou în blândeţe. 

Şi acest nou trup este apa vieţii, care se 
naşte când lumina străbate mânia, iar Duhul 
Sfânt este aci plăsmuitorul. Cerul este însă 
diferenţierea dintre iubire şi mânie, şi este 
locul în care mânia se preschimbă în iubire. 

Când priveşti soarele şi astrele nu 
trebuie să crezi că acestea sunt Dumnezeul 
sfânt şi curat; nici să te gândeşti să le rogi 
ceva sau să doreşti ceva de la ele, căci ele 
nu sunt Dumnezeul cel sfânt, ci aprinsa 
naştere severă a trupului său, unde 
dragostea şi mânia luptă între ele. 

Dumnezeu cel sfânt este în centrul 
tuturor acestor lucruri, ascuns în cerul său 
şi tu nu poţi nici să-l vezi, nici să-l cuprinzi; 
dar sufletul tău îl cuprinde, şi naşterea 
siderică pe jumătate, căci cerul este 
diferenţierea dintre mânie şi iubire, şi 


acelaşi cer e pretutindeni chiar, şi în tine 
însuţi. 

Şi dacă tu îl adori pe sfântul Dumnezeu 
în cerul său, îl adori în cerul care este în 
tine, şi acelaşi Dumnezeu străbate cu 
lumina sa şi cu Duhul Sfânt chiar inima ta, 
născând sufletul tău într-un nou trup al lui 
Dumnezeu care, împreună cu el stăpâneşte 
în cerul său. 

Căci trupul pământesc pe care-l porţi tu 
este una cu întregul trup aprins al acestei 
lumi, şi se contopeşte cu acest trup întreg. 
Şi nu este nicio diferenţiere între astre şi 
adânc, împreună cu pământul de pe o parte 
şi cu trupul tāu de pe alta, căci sunt toate 
un trup. Cu singura deosebire, că trupul tău 
este fiul întregului şi e precum fiinţa 
întreagă însăşi. 

Aşa cum se naşte noul trup al acestei 
lumi în cerul său, aşa se naşte şi noul tău 
om în cerul său; căci totul este un singur 
cer în care sălăşluieşte Dumnezeu şi 
locuieşte omul tău cel nou, şi care nu pot fi 
despărțiți unul de celălalt. 

Dar dacă tu eşti un om fără Dumnezeu, 
naşterea ta nu e vrednică de cer, ci de 
mânie, şi rămâne într-o altă parte a naşterii 
siderice, unde ţâşneşte izvorul aspru şi 


sever al focului, iar tu vei fi încuiat în 
moarte, până când vei sparge cerul şi vei 
trăi cu Dumnezeu. 

Căci în locul cerului tău stă diavolul 
mâniei; dar dacă-l răzbeşti, el se retrage, şi 
Duhul Sfânt domneşte în acel loc; de 
cealaltă parte a groazeite priveşte diavolul, 
căci e cuibul lui şi Duhul Sfânt îi stă 
împotrivă, iar omul cel nou se află ascuns în 
cerul său, sub scutul Duhului Sfânt. Diavolul 
nu-l cunoaşte pe omul nou, căci nu e în casa 
lui, ci în cer, în tăria lui Dumnezeu. 

Scriu aceste lucruri ca şi când ar fi un 
singur cuvânt născut în cerul lui, unde, fără 
încetare, se naşte dumnezeirea, şi unde 
răsare Duhul Sfânt în fulgerul vieţii; acolo s- 
au născut acest cuvânt şi această 
cunoaştere şi s-au înălţat în focul dragostei 
prin spiritul viu al lui Dumnezeu. 

Ştiu bine ceea ce are diavolul în cuget, 
pentru că partea naşterii aspre şi severe în 
care dragostea şi mânia se războiesc între 
ele, îi stă în lumină. Căci dacă vine cu 
diavoleasca lui ispită ca un câine linguşitor 
„el îşi pune mânia în partea în care stă 
naşterea severă, şi chiar acolo îi este cerul 
potrivnic; aşa că frumoasa mireasă va fi 
recunoscută. 


Căci el străpunge omul vechi, în dorinţa 
de a-l strica pe cel nou, dar dacă unul din ei 
se ridică împotrivă-i, câinele iadului se dă la 
o parte; atunci, omul nou se află în 
siguranţă, şi orice sprijin va fi găsit câinele 
iadului în naşterea siderică, el va face calea 
întoarsă. 

Imi pare că cel mai iscusit dintre diavoli 
este împotriva mea şi-i va provoca pe 
zeflemişti; aceştia vor spune că prin 
propria-mi nebunie vreau să  tulbur 
divinitatea. 

Da, scumpe zeflemist, eşti, neîndoielnic, 
un fiu supus al diavolului, şi poţi lua uşor în 
derâdere copiii lui Dumnezeu; ar trebui, 
desigur, să pot cerceta adânc divinitatea şi 
s-o atrag în puterea mea, dacă nu se sprijină 
ea pe mine; crezi şi tu că aş fi destul de tare 
să rezist? 

Da, mândre om, divinitatea este şi ea o 
foarte blândă, naivă şi tainică fiinţă, şi nu 
scormoneşte în fundul iadului şi al morţii, ci 
în cerul ei propriu unde nu-i. decât pură 
blândeţe, şi unde mie, tocmai de aceea, nu 
mi-ar fi îngăduit să fac acest lucru. 

Incât iată, eu nu am pus la cale aşa 
ceva, ci pofta şi plăcerea ta nemărginită au 
înduioşat divinitatea să-ţi dezvăluie dorinţa 


inimii tale în cea mai înaltă simplitate şi mai 
mare adâncime, pentru ca să existe o 
mărturie mai presus de tine şi o vestire a 
zilei mari şi însemnate a lui Dumnezeu, zic 
eu, ca un cuvânt al Dumnezeului adevărat, 
cuvânt născut din fulgerul vieţii. 


CAPITOLUL. XXV 
DESPRE ÎNTREGUL TRUP AL 
NAŞTERII ASTRALE* 
ADICĂ DESPRE ÎNTREAGA 


ASTROLOGIE SAU 

ÎNTREGUL TRUP AL ACESTEI LUMI 

Învăţaţii şi mult încercaţii maeştri ai 
astrologiei au ajuns cu intelectul lor atât de 
departe, încât cunosc mersul şi influenţa 
astrelor, adică ce înseamnă şi ce aduc cu ele 
întâlnirile lor, contaminările şi întretăierile 
de forţe, cum se iscă vânturile, ploile, 
zăpezile, căldurile; de asemenea, răul şi 
binele, norocul şi nenorocul, viaţa şi 
moartea şi toate câte se petrec în lume. 

Acesta e de fapt fundamentul just pe 
care-l recunosc în spirit, ca fiind aşa şi nu 
altfel; dar cunoaşterea lor133 stă în casa 
morţii, în comprehensiunea exterioară1 34 şi 
în alte considerente ale trupului, şi rădăcina 
arborelui le-a rămas până aici ascunsă. 

Nici nu este în intenţia mea să scriu 


despre ramificaţiile arborelui şi să răstorn 
ştiinţa  cărturarilor; nici nu clădesc pe 
temelia cunoaşterii lor pe care o las 
neatinsă, la locul ei, pentru că n-am studiat- 
o, şi scriu în spiritul cunoaşterii mele despre 
rădăcina arborelui, despre trunchi, ramuri 
şi fruct, ca o slugă truditoare care vrea să 
dezgolească şi să arate stăpânului întregul 
arbore al lumii. Fără să cred că sunt 
deschizător de drumuri noi, căci nu mi s-a 
dat o astfel de poruncă, cunoaşterea mea 
stă în această naştere a astrelor, la mijloc, 
unde se naşte viaţa care străpunge moartea, 
şi unde ia fiinţă spiritul ce clocoteşte şi 
răzbate; în impulsul şi în freamătul lui, scriu 
eu. 

Ştiu şi eu destul de bine că fiii cârnii mă 
vor lua în derâdere şi vor zice să nu-mi pun 
mintea cu astfel de treburi, care nu sunt de 
nasul meu, ci să-mi văd mai bine de cele ce- 
mi umplu burta mie şi alor mei, lăsând pe 
alţii să filosofeze, care au învăţătură mai 
înaltă şi o anume chemare. 

Cu aceeaşi dârzenie m-a încolţit şi 
diavolul în câteva rânduri, încât adesea îmi 
venea în gând să renunţ, dar renunţarea îmi 
păru prea grea. Căci, în clipa când fu 
aproape să mă las, şi să mă gândesc la ale 


burţii, iată că poarta cerului se zăvori în 
cunoaşterea mea. 

Atunci sufletul mi se înfricoşă de parc- 
ar fi fost prins de diavol, iar raţiunea primi o 
lovitură ca şi cum trupul s-ar prăbuşi; şi 
chiar spiritul n-a cedat înainte de a fi 
străpuns din nou raţiunea moartă, de a fi 
spulberat poarta întunericului şi de a-şi fi 
recăpătat sediul la locul lui, astfel ca mereu 
să primească viaţă nouă şi forţă nouă. 

Inţeleg prin aceasta că spiritul trebuie 
păstrat prin suferinţă şi răbdare; nici de 
atacuri fizice n-am fost scutit, ci mereu a 
trebuit să fiu în luptă cu diavolul, care mi- 
era împotrivă la tot pasul. 

Dar fiindcă simt că mântuirea mea 
veşnică se află aci şi că prin slăbirea mea 
porţile luminii s-ar închide, devenind totuşi 
fortăreață cerului meu în care mi se 
ascunde sufletul de furtuna diavolului, şi pe 
care am dobândit-o cu mare osteneală şi 
zbucium, prin dragostea lui Dumnezeu şi 
străpungerea Mantuitorului meu, Domnul 
nostru lisus Hristos, - vreau să las totul în 
voia lui şi să-mi ia captivă raţiunea cea 
trupească. 

Mi-am ales porţile cunoaşterii luminii şi 
vreau să mă supun pornirii şi cunoaşterii 


spiritului, şi chiar de ar fi ca trupul meu 
animalic să se sprijine pe cârja cerşetorului 
ori să se prăbuşească, de nimic nu voi mai 
întreba, ci voi spune şi eu ca profetul rege 
David: „Trupul şi sufletul de mi s-ar topi, tu 
eşti Doamne Dumnezeul meu, mântuirea 
mea, mângâierea şi tăria inimii mele!” 
(Psalmi, 73,26). Pe tine vreau să mă bizui, şi 
spiritului tău nu mă împotrivesc, şi chiar 
dacă trupul mi se sfâşie, credinţa trebuie să 
plutească deasupra raţiunii, în cunoaşterea 
luminii. 

Ştiu prea bine că nu se cade ucenicului 
să se lupte împotriva maestrului, şi că 
foarte încercaţii ştiutori ai astrologiei stau 
cu mult deasupră-mi. Dar cum lucrează ei în 
breasla lor, mă străduiesc şi eu în munca 
mea, ca să nu fiu arătat ca o slugă leneşă a 
stăpânului meu; iar când acesta va veni şi- 
mi va cere talantul încredinţat, să i-l pot da 
cu dobânda cuvenită. De aceea nu vreau să- 
i îngrop talantul, ci să-l împrumut pe 
camătă, pentru ca la vremea cererii să nu- 
mi poată spune: Slugă vicleană, pentru ce ai 
ascuns talantul meu la întuneric şi nu l-ai 
dat cu dobândă? (Matei, 25; Luca, 19) 135. 
Aş fi luat acum ceea ce este al meu cu 
dobândă. Luaţi deci de la el talantul şi daţi-l 


celui ce are zece talanţi. Căci tot celui ce 
are i se va da şi-i va prisosi, iar celui ce n- 
are, şi ceea ce are i se va lua. 

la seama. 

— Casa întreagă a acestei lumi care stă 
în fiinţa vizibilă şi comprehensibilă, este 
vechea casă a lui Dumnezeu sau vechiul 
trup care a stat în limpezimea cerească 
înainte de vremea mâniei. Dar când diavolul 
a trezit mânia în ea, ea a devenit o casă a 
întunericului şi a morţii. 

De aceea, şi sfânta naştere a lui 
Dumnezeu s-a separat de mânie ca un trup 
aparte, iar între mânie şi dragoste s-a tras 
tăria cerului, astfel ca naşterea astrelor a 
stea în mijloc, adică cu comprehensiunea lor 
exterioară şi mânia morţii, iar cu noua 
naştere care răsare de aci şi care stă în 
centru unde se încheie cerulr să stea în 
blândeţea vieţii. Căci blândeţea clocoteşte 
împotriva mâniei şi mânia împotriva 
blândeţii, fiind astfel două  împărăţii 
contrarii în unicul trup al acestei lumi. 

Dar cum iubirea şi blândeţea lui 
Dumnezeu nu voiau să lase trupul sau 
locus-ul acestei lumi aprinse, să stea în 
veşnică mânie şi ruşine, el născu din nou 
întregul trup vechi al lumii, cu forma 


potrivită unui trup în care viaţa să 
guverneze după modul şi felul divin, deşi în 
mânie aprinsă, dar menţinându-se după 
dreptul divinității, astfel încât să poată fi 
născut un nou trup, care: să dâinuiască 
veşnic în sfinţenie şi puritate. 

De dragul acestui motiv a şi fost 
hotărâtă în Dumnezeu o zi anume a 
despărțirii, când dragostea şi mânia, se 
separă una de alta. 

Când priveşti cu ochii tăi trupeşti 
astrele, adâncul şi pământul, nu vezi decât 
vechiul trup în moartea mânioasă cerul nu-l 
vezi cu ochii tăi trupeşti, căci bolta albastră 
de deasupra ta nu e cerul, ci doar vechiul 
trup pe care-l numim, simbolic, natura 
pervertită. 

Dacă însă deasupra astrelor pare a fi o 
boltă albastră, care ar separa întregul Jocus 
al acestei lumi de cerul sfânt, cum au crezut 
oamenii, ea nu e decât apa - de deasupra 
naturii, care, spre deosebire de apa de sub 
lună, e mult mai deschisă; căci atunci când 
razele soarelui străbat adâncul, apa de sus 
devine de un albastru luminos. 

Cât de adânc ori de departe este locus- 
ul lumii noastre, nu ştie nimeni; şi dacă unii 
fizicieni şi astrologi s-au apucat să-l 


măsoare, măsurătorile lor nu-s decât 
născociri sau O măsurare a 
comprehensiunii, ceea ce este ca şi cum 
cineva s-ar apuca să prindă vântul. 

Din vremea noastră şi până-n Ziua de 
Apoi, adevăratul cer e pretutindeni, iar casa 
mâniei, a iadului şi a morţii este şi ea 
pretutindeni în această lume, de acum şi 
până-n Ziua de Apoi. Dar sălaşul diavolului 
este acum de la lună până la pământ, şi în 
pământ în văgăunile adânci, mai ales unde e 
pustiu şi sălbăticie. Şi unde pământul e 
pietros şi amar. 

Cârmuirea lui regească se află în adânc, 
în cele patru  căpătâie ale cerului 
echinocţial, despre care voi scrie în alt loc; 
aici vreau să-ţi arăt doar cum s-a făcut 
trupul acestei lumi şi cum se cârmuieşte şi 
persistă şi astăzi. 

Întregul trup al acestei lumi este 
asemenea trupului omenesc136: în părţile 
cele mai exterioare este înconjurat de astre 
şi de forţele răsărite din natură, iar în trup 
guvernează cele şapte spirite ale naturii, 
având în centru inima. 

Astrele obişnuite sunt minunata 
proporţie sau schimbare a lui Dumnezeu; 
căci făcând astrele, el le-a făcut din 


înălţarea infinitului, din vechiul trup aprins 
al lui Dumnezeu. 

Fiindcă aşa cum cele şapte spirite 
originare ale lui Dumnezeu înainte de 
vremea mâniei, se născuseră odată cu 
înălţarea şi contaminarea lor la infinit, din 
care au răsărit şi unele figuri şi plante 
cereşti, - tot astfel şi sfântul Dumnezeu a 
înfăţişat acestei naturi decăzute trupul său 
în atât de multe şi felurite forţe, câte 
stătuseră cândva în sfinţenie şi naştere. 

Înţelege bine acest lucru minunat. 

— Fiecare astru are o  însuşire 
deosebită, aşa cum poţi vedea chiar la 
pământul înflorit, şi de aceea Creatorul a 
zidit din nou şi din atât de multe şi felurite 
forţe vechiul trup aprins, şi l-a făcut din nou 
viu, încât prin această veche viaţă în mânie 
să se nască din nou, prin încheietura 
Cerului, o astfel de viaţă nouă, care să aibă 
aceeaşi forţă şi eficienţă precum cea veche 
altă dată, înaintea vremurilor mâniei, şi să 
se poată contopi cu divinitatea pură în afara 
acestei lumi, alcătuind împreună un singur 
şi sfânt Dumnezeu. 

Noua naştere, în vremea facerii, ar fi 
fost tot atât de înfloritoare, dacă n-ar fi 
stricat-o omul, din care cauză natura decăzu 


şi mai mult, încât Dumnezeu blestemă 
ogorul. 

Dat fiind că omul s-a întins s-apuce 
fructul vechiului trup, fructul noului trup 
rămase ascuns în cerul său, iar omul trebui 
să-l privească cu trupul cel nou, neputându-l 
gusta cu trupul natural. Aş avea poftă să 
mănânc din fruct, dar nu-l pot ajunge, căci 
cerul desparte trupul vechi de cel nou; 
trebuie, aşadar, să rabd până la viaţa de 
apoi şi să dau trupului meu animalic să 
mănânce mărul urgiei mamei Eva137. 

Despre aprinderea inimii sau vieţii 
acestei lumi 

După ce Dumnezeu adusese, în două 
zile, trupul acestei lumi la o formă justă şi 
făcuse din cer diferenţierea între dragoste 
şi mânie, dragostea străpunse cerul şi răzbi 
mânia a treia zi; atunci se zvârcoli vechiul 
trup în moarte şi se înfricoşă în naştere. 
Căci, iubirea fiind fierbinte, aprinse izvorul 
focului; acesta se frecă de calitatea aspră şi 
rece a morţii încremenite, până când 
calitatea aspră se înfierbântă a, treia zi, 
făcând să nască mobilitatea, şi pământul 
încremenit să devină mişcător. 

Căci se aflau toate în spaima focului 
până în ziua a patra, când lumina soarelui 


se aprinse şi trupul întreg se înfricoşă în 
naştere ca o femeie sub povara sarcinii. 

Calitatea aspră fusese vasul care 
conţinea viaţa şi în care se înfricoşa 
căldura, care se aprinse prin dragostea lui 
Dumnezeu şi sili calitatea aspră să iasă 
afară 

25 - Aurora sau răsăritul care se 
întrezăreşte ca un trup mort, căldura 
păstrându-şi sediul în punctul central al 
trupului pe care-l străbătu. 

Când însă lumina soarelui se aprinse, 
cercul cel mai apropiat sta în jurul soarelui 
şi în spaima focului, căci soarele sau lumina 
strălucea în apă, iar amăreala din apă se 
ridică şi ea în spaima focului. Dar lumina 
țâşni iute şi prinse spaima focului care 
rămase captivă şi-şi făcu trup. 

De aci s-a făcut în prima rotire planeta 
Mart e138, a cărei putere stă în groaza 
amară a focului, pentru că Marte este plin 
de furie şi sângeros, turbat şi viforos ca 
spaima focului, fiind, astfel, un duşman 
înveninat al naturii şi din a cărui răsărire şi 
naştere au ieşit pe pământ tot felul de 
târâtoare primejdioase şi de viermi 
otrăvitori. 

Dar, cum  fierbinţeala din centrul 


trupului vieţii era neînchipuit de mare, ea 
răzbătu şi deschise atât de larg încăperea 
morţii în faţa aprinderii luminii, încât 
soarele deveni cel mai mare astru. 

Când, însă, lumina se aprinse în 
fierbinţeală, locus-ul arzător fu luat captiv 
în lumină, şi trupul soarelui nu putu creşte 
mai mare. Căci lumina domoli căldura, şi 
trupul soarelui rămase ca o inimă la mijloc, 
pentru că lumina este inima naturii şi nu 
căldura. 

De altfel, aici trebuie să iei bine seama. 

— Atât cât s-a putut aprinde punctul 
central, atât de mare a crescut şi soarele; 
căci soarele nu este altceva decât un punct 
aprins în pântecele naturii1 39. 

Să nu crezi, cumva, că e vorba de vreo 
altă forţă decât cea de pretutindeni din 
întregul adânc al trupului. Dacă dragostea 
lui Dumnezeu, străbătând cerul ei, ar vrea 
să aprindă întregul trup al acestei lumi prin 
căldură, ar fi pretutindeni lumină ca în 
soare. Dacă din soare ar putea fi luată 
marea căldură, ar fi o singură lumină cu 
Dumnezeu; dar cum aceasta nu e cu putinţă 
la vremea noastră, rămâne soarele ca un 
rege sau regent în acest bătrân şi stricat 
trup aprins al naturii, iar divinitatea pură 


rămâne ascunsă în blândul cer. Însă lumina 
blândeţii soarelui, atât cât există, se 
contopeşte cu divinitatea pură, dar 
fierbințeala nu poate cuprinde lumina, din 
care pricină şi locus-ul soarelui rămâne în 
trupul mâniei lui Dumnezeu, şi tu nu ai voie 
să adori soarele ori să-l cinsteşti ca pe 
Dumnezeu, căci locus-ul ori trupul soarelui 
nu poate cuprinde apa vieţii, din pricina 
înverşunării. 

Supremul temei al soarelui şi al tuturor 
planetelor 

Voi avea aici destui potrivnici care vor 
şti să cârtească; fiindcă ei nu vor ţine seama 
de spirit, ci de vechiul lor nărav, zicând că 
astrologii înţeleg lucrurile mai bine, că ei au 
scris cărţi şi că vor privi prin marea ură 
deschisă a lui Dumnezeu, la care voi sta 
însă ca viţelul la poarta nouă. 

Da, iubite cititor, înțeleg şi eu opinia 
astrologilor, am citit şi eu unele rânduri din 
scrierile lor, şi ştiu bine cum descriu ei 
mersul soarelui şi al astrelor, lucruri pe care 
nu le dispreţuiesc, ci le consider, de cele 
mai multe ori, bune şi drepte. Iar faptul că 
eu scriu altceva şi altcum, nu înseamnă că o 
fac din sminteală ori din gând ascuns, sau 
că mă îndoiesc că ar fi aşa; n-am nevoie de 


nicio îndoială în această privinţă şi niciun 
om nu mă poate instrui aici. Nu mi-am 
agonisit ştiinţa din cărţi; într-adevăr, 
ordinea celor şapte planete, pe care am 
citit-o în cărţile de astrologie, o găsesc 
foarte justă, numai că rădăcina, adică modul 
în care aceste corpuri cereşti au apărut, 
precum şi armonia lor, nu le pot învăţa de la 
oameni, căci ei nu le ştiu; şi nici eu n-am 
fost de faţă, când le-a făcut Dumnezeu. 

Dar fiindcă, în spiritul meu, porţile 
adâncului şi porţile mâniei, ba chiar 
încăperea morţii au fost deschise prin 
dragostea lui Dumnezeu, spiritul vede prin 
ele. De aceea, cred că naşterea naturii 
există şi astăzi şi se naşte ca în primele 
începuturi, şi că tot ce creşte în această 
lume fie oameni, animale, arbori, plante, 
ierburi, minerale şi orice ar fi, totul creşte 
în aceleaşi calităţi şi forme, şi orice viaţă 
bună sau rea, îşi ia începutul în acelaşi fel. 
Fiindcă acesta este dreptul divinității: ca 
orice viaţă să se nască în trupul Domnului 
într-un singur fel; şi chiar dacă se produce 
în diverse forme şi alcătuiri, viaţa are, 
totuşi, o singură origine. 

Această cunoaştere, eu nu o văd cu 
ochii trupului, ci cu ochii în care se naşte 


viaţa în mine; în acel loc îmi stau porţile 
cerului şi iadului deschise, şi omul cel nou 
speculează în centrul naşterii siderice, unde 
îi stau deschise poarta cea mai interioară şi 
cea mai exterioară. 

Pentru că se află încă în vechiul om al 
mâniei şi al morţii şi şade în cerul său, el 
vede prin amândouă şi, în felul acesta, vede 
şi astrele şi elementele. Căci în Dumnezeu 
nu există oprelişte; ochiul Domnului vede 
totul. Dacă spiritul meu n-ar vedea prin 
spiritul său, aş fi orb ca un butuc; cum însă, 
în sufletul meu văd poarta Domnului, având 
şi îndemnul lui, sunt hotărât să scriu după 
acest îndemn şi să nu ţin seamă de nici o 
autoritate omenească. 

Nu trebuie să înţelegi că vechiul meu 
om ar fi un înger sau un sfânt viu; el şade cu 
toţi oamenii în casa mâniei şi a morţii, fiind 
un permanent vrăjmaş al lui Dumnezeu, 
împovărat, ca toţi oamenii, de păcatele şi 
răutatea lui, şi plin, ca şi ei, de multe 
cusururi şi lipsuri. 

Să ştii însă, că se află în continuă 
naştere temătoare şi ar dori să scape de 
răutate şi mânie, dar nu poate. Căci el este 
ca întreaga casă a acestei lumi, în care 
iubirea şi mânia luptă necontenit, iar noul 


trup se naşte fără încetare în mijlocul 
spaimei. Căci aşa trebuie să fie dacă vrei să 
fi născut din nou. Altfel, niciun om nu 
ajunge la naşterea din nou. 

Omul aleargă necontenit după plăcutele 
zile ale cărnii, după bogăţie şi deşertăciune, 
şi nu ştie că, în acest fel, şade în încăperea 
morţii, unde ghimpele mâniei îi aruncă 
priviri piezişe. 

Vezi, îţi spun aceasta ca o vorbă a vieţii 
pe care o iau în cunoaşterea spiritului în 
mijlocul naşterii noului trup al lumii 
acesteia, peste care este rege şi stăpân 
omul lisus Hristos împreună cu Tatăl său cel 
veşnic. Şi-mi însuşesc cuvântul înaintea 
tronului său, unde toate sufletele sfinte ale 
oamenilor stau în faţa lui şi se bucură că au 
învins pofta cărnii şi falsa binefacere, 
bogăţie şi putere, care sunt o baie 
diavolească a mâniei, spre care tu alergi şi 
în care te înghesui ca şi când ai fi atras de 
ea, căci, într-adevăr, ascunde înăuntrul ei 
mare primejdie. 

Dar dacă vrei să ştii cum este, iată ţi-o 
spun în parabolă. Când după pofta inimii 
tale, ai pătruns în bogăţie şi putere, este ca 
şi când te-ai afla într-o apă adâncă şi care, 
fără a-i atinge fundul, îţi ajunge la gură; dai 


din mâini, te aperi, având capul când 
deasupra, când sub apă, treci prin mare 
groază, începi să înghiţi apă, şi-ţi aştepţi în 
fiecare clipă moartea. 

În forma aceasta şi nu în alta, te afli în 
poftele tale carnale şi, dacă nu vrei să lupti, 
nici nu vei învinge, ci vei fi ucis în propriul 
tău pat moale. Căci omul are necontenit în 
faţa lui o ceată de diavoli care-l ameninţă 
fără încetare şi, dacă nu se apără, este prins 
şi omorât. 

Dar cum să se apere cel ce înoată în 
apa adâncă? El trebuie să lupte cu valul, dar 
şi cu diavolul care-l atacă. 

Primejdii peste primejdii! Cum spune şi 
Mântuitorul nostru lisus Hristos: E greu să 
intre bogatul în împărăţia cerului; şi mai 
uşor intră cămila pe gaura acului, decât 
aceasta în împărăţia cerului. (Matei, 19,24; 
Marca, 18,25) 140. 

Dacă cineva doreşte să fie născut din 
nou, el nu trebuie să ajungă robul lăcomiei, 
trufiei şi al propriei sale puteri şi nici după 
îndemnurile trupului să poftească, ci să 
lupte cu sine însuşi, împotriva diavolului şi a 
plăcerilor deşarte, gândindu-se că pe acest 
pământ e doar o slugă trecătoare, 
peregrinând prin jale şi durere spre o altă 


lume, în care el va fi stăpân, iar stăpânirea 
lui va sta în plăcerea desăvârşirii, în forţă şi 
frumuseţe. 

la seama! 

— Soarele îşi are propriul său Jocus 
împărătesc, şi nu se abate de la locul lui în 
care a fost făcut dintru început. Unii cred că 
el aleargă ziua şi noaptea în jurul 
pământului, iar despre aceasta au scris şi 
mulţi astrologi. Parte din ei s-au apucat 
chiar să măsoare acel înconjur. Credinţa 
aceasta e greşită. Pământul este cel care se 
învârteşte, împreună cu celelalte planete ca 
o roată în jurul soarelui. El, pământul, nu 
stă pe loc, ci aleargă în jurul soarelui 
ocolindu-l o dată într-un an, cum fac şi 
celelalte planete sub soare, cu excepţia lui 
Saturn şi Jupiter; acestea, din pricina marii 
circumferinţe şi a înălţimii la care se află, 
nu o pot face, fiind mult deasupra 
soarelui141. 

Se pune întrebarea: Ce sunt soarele şi 
planetele, şi cum au devenit ele? 

lată: celelalte planete sunt corpuri 
proprii, care au însuşirea lor trupească fără 
a fi legate de vreun loc fix, în afară de 
cercul pe care se preumblă. Dar soarele nu 
este un astfel de corp, ci este un locus 


aprins de lumina lui Dumnezeu. 

Acest lucru să-l înţelegi cum se cuvine. 
Locul în care este soarele este un loc ca 
oricare altul, pe care l-ai alege tu deasupra 
pământului. Dacă Dumnezeu ar vrea să 
aprindă lumina prin căldură, întregul 
Univers ar fi un astfel de soare, căci aceeaşi 
forţă în care stă soarele este pretutindeni, 
iar înaintea timpului mâniei, ea (forţa) a fost 
în tot locul acestui Univers tot aşa de 
luminoasă ca soarele, dar cu o lumină mai 
uşor suportabilă. 

Căci căldura nu a fost atât de mare ca 
în soare, din care pricină şi lumina a fost 
blândă; iar soarele, prin înverşunarea lui 
cumplită, se deosebeşte de blândeţea lui 
Dumnezeu. De aceea, nu putem spune că 
soarele este o poartă a luminii lui 
Dumnezeu, ci ea este ca lumina din ochiul 
omului, şi locul ochiului aparţine trupului; 
dar lumina e diferită de trup. Şi chiar dacă 
se naşte prin căldura din apa trupului, ea nu 
este ceva atât de deosebit, încât să nu fie 
cuprinsă de trup. O astfel de diferenţiere 
există şi între Dumnezeu-Tatăl şi Dumnezeu- 
Fiul-Aşa a răsărit în a patra zi, în naşterea 
următoare a acestui Univers, în punctul său 
central, soarele, care sta nemişcat în 


veşnicul său loc trupesc, căci el nu-şi poate 
schimba locul. El este singura lumină 
naturală a acestei lumi, şi în afară de el nu 
există altă lumină în casa morţii. Şi chiar 
dacă ea străluceşte ca şi când toate astrele 
ar lumina, acestea nu au lumina lor, ci toate 
îşi au lumina de la soare, după cum îndată 
se va arăta. 

Adevărata naştere şi provenienţă a 
soarelui şi a planetelor au avut 
locdupăcumurmează: 

Când a fost creat cerul ca diferenţiere 
între lumina lui Dumnezeu şi stricăciunea 
aprinsă a trupului acestei lumi, trupul 
acesta era o vale întunecoasă şi nicio 
lumină nu exista care să fi luminat, din 
afara cerului, acest trup exterior, pentru că 
toate forţele se găseau ca şi captive în 
moarte, şi atât de înfricoşătoare, încât s-au 
înfierbântat în mijlocul trupului. 

Dar când s-a întâmplat aceasta, adică 
naşterea temătoare să stea atât de straşnic 
prinsă în căldură, dragostea luminii lui 
Dumnezeu străbătu cerul despărțitor şi 
aprinse marea căldură. Atunci răsări în 
căldură, în apă sau în grăsimea apei, lumina 
strălucitoare, şi se aprinse inima apei; 
aceasta s-a petrecut într-o clipă. 


Căci îndată ce lumina cuprinse bine 
trupul, acesta rămase captiv în lumină, fiind 
transformat într-o relativă blândeţe şi nu 
putu sta mai departe într-o asemenea 
teamă. 

Cum însă căldura s-a speriat de lumină, 
groaznicul ei izvor de foc s-a potolit, şi nu s- 
a mai putut aprinde din nou. Tot astfel de 
data aceasta, străpungerea cerului de către 
dragoste în lumina lui Dumnezeu nu s-a 
extins mai departe din porunca lui, şi de 
aceea nici soarele n-a devenit mai mare. 

Despre planeta Marte 

Dar când soarele s-aprinsese, cumplita 
spaimă a focului s-a repezit din locul 
soarelui în afara acelui loc, ca un fulger 
năprasnic, luând în fiinţa sa trupească 
înverşunarea focului, din care apa a devenit 
foarte amară; căci apa este miezul şi 
rădăcina spaimei. 

Astrologii au scris că planeta Marte stă 
deasupra soarelui la 15750 de leghe142, 
ceea ce nu tăgăduiesc, fiindcă cu un umblu 
cu măsurători. În iuţeala ei, spaima focului 
s-a depărtat atât de mult de propriul ei 
locus, încât lumina a luat-o captivă şi, 
oprindu-se, a trebuit să-şi reia locus-ul. 

Faptul că lumina n-a prins-o mai 


înainte, a fost din pricina cumplitei furii şi a 
fulgerului iute; ea n-a fost oprită, până când 
aceasta n-a contaminat-o în întregime. 

Acum spaima focului stă furioasă şi 
turbată ca o aţâţătoare a întregului trup al 
acestei lumi, aceasta fiind chiar menirea ei, 
să mişte, prin acţiunea ei, totul în roata 
naturii, de unde orice viaţă îşi ia începutul. 

Despre planeta Jupiter143 

Când amarnica spaimă a focului fu 
prinsă de lumină, lumina se înălţă şi mai sus 
în adânc, până atinse regiunea aspră şi rece 
a naturii. Atunci, forţa primei porniri din 
soare nu putu urca mai sus şi rămase 
trupeşte, aci, luând ca reşedinţă acelaşi 
locus. 

Caută să înţelegi bine acest lucru. Forţa 
care a rămas aci, pe loc, a fost forţa luminii, 
o fiinţă foarte blajină, prietenoasă, graţioasă 
şi dulce. Despre ea scriu astrologii că se 
află sus, deasupra lui Marte, la 7875 de 
leghe. Ea este îmblânzitoarea turbatului 
Marte şi un început al blândeţii în orice 
viaţă; de asemenea, un început al apei din 
care se naşte viaţa, după cum Voi anunţa 
mai încolo. 

Atât de departe a ajuns puterea vieţii 
din soare, şi nu mai sus; dar strălucirea sau 


lumina care, şi ea, are forţa ei, ajunge până 
la astre, străbătând întregul trup al 
Universului. 

Trebuie să înţelegi bine lucrul acesta, 
căci din ei au ieşit aceste două planete. 

Când forţa inimii lui Dumnezeu din 
veşnicul şi nemuritorul izvor al apei vieţii 
străbătu cerul diferenţiator şi aprinse apa 
din locus-ul soarelui, fulgerul, adică fulgerul 
focului se repezi din apă, fiind 
înspăimântător şi amar; din el a ieşit Marte. 

In urma acestui fulger porni iute forţa 
luminii şi, ca o blândă şi înălţătoare viaţă, 
prinse din fugă spaima focului şi o îmblânzi, 
încât aceasta căzu în slăbiciune şi nu mai 
putu străbate adâncul mai departe, ci 
rămase pe loc tremurând. 

Dar forţa pornită în lumină fu mult mai 
puternică decât spaima focului, din care 
pricină urcă şi mai sus decât fulgerul, 
ajungând prea adânc în străşnicia naturii, 
când deveni şi ea neputincioasă şi rămase 
locului. Din acea forţă a ieşit planeta Jupiter 
şi nu din acel locus, în care stă şi pe care l- 
aprinde mereu cu forţa sa; ea este ca un 
tovarăş de casă în acelaşi locus, care se 
preumblă neîncetat în casa-i închiriată. Dar 
soarele are casa lui proprie, şi nu e planetă. 


Dacă vrem să cercetăm bine naşterea 
sau începutul, trebuie să cunoaştem de fapt 
naşterea vieţii, cum se naşte viaţa într-un 
trup; căci totul este o continuă naştere. Cel 
ce nu ştie şi nu înţelege acest lucru nu 
cunoaşte nici naşterea astrelor, căci totul 
laolaltă este un singur trup. Orice creatură, 
pe dată ce înăuntrul ei s-a născut viaţa stă, 
după naşterea ei, în propriul ei trup, ca 
naşterea trupului natural al acestei lumi; 
căci orice viaţă trebuie să se nască potrivit 
divinității, adică necontenit, aşa cum se 
naşte divinitatea. 

Când privim şi cugetăm bine asupra 
acestui lucru, ceea ce fără deosebita 
luminare a Sfântului Duh nu se poate 
întâmpla, găsim la început naşterea aspră, 
rece şi severă, care este o cauză a naturii 
materiale sau a plăsmuirii obiectelor. Dacă 
n-ar exista această forţă aspră, rece, tăioasă 
şi astringentă, n-ar exista fiinţă naturală şi 
fizică, de asemenea, nici naşterea lui 
Dumnezeu, şi totul ar fi inexplorabil. 

Dar în această forţă dură, aspră şi rece 
stă fiinţa corporală sau trupul, în care se 
naşte spiritul vieţii şi din acel spirit iau 
naştere lumina şi intelectul, şi prin ele 
simţurile şi suma tuturor forţelor. 


Căci atunci când lumina se naşte, ea se 
naşte în mijlocul trupului ca inima sau 
spiritul din toate forţele, şi stă nemişcată 
chiar pe locul ei iniţial, pătrunzând toate 
forţele. Pentru că aşa cum e născută din 
toate forţele şi are izvorul tuturor forţelor, 
ea aduce chiar cu strălucirea ei, izvorul 
tuturor forţelor în fiecare din forţe, făcând 
să ia naştere gustul şi mirosul, de 
asemenea, văzul, simţul şi auzul, precum şi 
raţiunea şi intelectul. 

După cum hrisovul şi începutul vieţii se 
află în orice creatură, tot astfel prima 
renaştere a naturii noii vieţi se află în trupul 
alterat al acestei lumi. lar cel ce pune la 
îndoială acest lucru, n-are niciun intelect 
bun, nici cunoaştere suficientă a naturii; de 
asemenea, cunoaşterea lui, atât cât este, nu 
e născută în Dumnezeu, şi el rămâne un 
zeflemist al divinității. 

Căci, iată, tu nu poţi tâgădui că viaţa ia 
naştere în căldura inimii şi în aceeaşi viaţă 
stă şi lumina naşterii animalice. 

Inima înseamnă soarele; el este şi 
începutul vieţii în trupul exterior al acestei 
lumi. Dar nu poţi spune că naşterea 
animalică se abate de la inimă, fiindcă 
trupul stă în mobilitate. Tot astfel nici 


soarele nu se abate de la locul său, ci îşi 
păstrează locus-ul propriu ca o inimă pentru 
sine, luminând ca o lumină sau ca un spirit 
al întregului trup al acestei lumi, în toate 
forţele trupului. Căci naşterea lui (a 
soarelui) este chiar dintru început din toate 
puterile, şi de aceea este şi el, cu lumina şi 
căldura lui, din nou un spirit şi o inimă în 
întreg trupul acestei lumi. 

Şi apoi, nu poţi, de asemenea, tăgădui 
că fierea sau veninul dintr-o creatură nu s-a 
născut din inimă, căci ea este o vină a 
inimii, fiind mobilitatea ei, din care naşte 
căldura. 

Ea îşi are primul început în fulgerul 
vieţii, când viaţa se naşte în inimă şi lumina 
răsare din apă; astfel, spaima focului o ia 
înainte, urcând din înfricoşarea apei, în 
căldură. Căci atunci când căldura se 
înfricoşează în răceala calităţii aspre, încât 
lumina se aprinde prin cerul ascuns al inimii 
în corporalitate, temătoarea moarte se 
sperie în mânia lui Dumnezeu şi se ridică 
îngrozită deasupra ei însăşi, tremurând de 
spaimă, în timp ce lumina inimii o ajunge 
din urmă şi o contaminează până rămâne 
locului. 

Aceasta este şi înseamnă planeta Marte, 


căci chiar aşa s-a făcut, iar calitatea ei 
proprie nu este alta decât o spaimă a 
focului, veninoasă şi amară, crescută din 
locus-ul soarelui. 

Ea144 est a întotdeauna o aprinzătoare 
a soarelui întocmai ca fierea inimii, iar 
căldura lor, a amândurora stăruie atât în 
soare că t şi în inimă, şi din ea îşi ia viaţa 
începutul în toate lucrurile. 

In al treilea rând, nu poţi tăgădui că 
creierul din capul oricărei creaturi nu este 
forţa inimii, căci din inimă se înalţă la creier 
toate forţele, şi din ele se nasc în creier 
simţurile inimii. 

la seama: După ce spaima focului din 
fiere sau din Marte s-a abătut din lumina 
vieţii forţa din inimă străbate lumina vieţii 
până la capăt în calitatea aspră, iar dacă 
forţa nu urcă mai sus, ea este prinsă de 
naşterea aspră şi secătuită de frig. 

Atunci stă şi se uneşte cu spiritul vieţii 
în inimă, şi devine scaunul regesc al 
spiritului inimii, căci până aici răzbeşte 
spiritul forţei inimii, şi aici el este acceptat. 
Căci creierul şade în naşterea severă şi 
este, în propriul său trup, forţa blândă a 
inimii, însemnând cu adevărat naşterea din 
nou, care, în mijlocul severităţii morţii şi a 


mâniei, în cerul său, se naşte din nou şi 
străbate prin moarte în viaţă. Pentru că aici 
devine spiritul sau ideea o persoană creată 
întreagă, prin contaminarea sau acceptarea 
tuturor forţelor, ceea ce eu numesc, în om, 
naşterea animalică (sufletească). 

Căci dacă noul spirit în creier este 
îndeajuns de animalizat, el trece din nou în 
mama sa, în inimă, fiind atunci ca un spirit 
perfect sau o voinţă perfectă, sau ca o 
persoană nou-născută care, în om, se 
cheamă suflet. 

Vezi, aşa cum în om creierul este o 
fiinţă, o individualitate, tot astfel şi planeta 
Jupiter este o fiinţă şi o individualitate, căci 
îşi are originea în înălţarea vieţii din forţa 
care a răsărit prin lumină din apa vieţii, din 
locus-ul soarelui. 

Şi aceeaşi forţă s-a ridicat atât de sus, 
încât din nou a fost prinsă în forţa aspră, 
dură şi rece, în care a rămas pe loc, 
devenind corporală la prima ocolire sau 
plecare mai departe, şi fiind secătuită de 
forţa aspră şi rece. Creierul, în conducerea 
trupească a acestei lumi este desigur 
necesar; din el se nasc simţurile şi raţiunea, 
de asemenea orice blândeţe şi înţelepciune 
în treburile naturale; dar spiritul adevărat şi 


sfânt din om se naşte în cerul ascuns, în apa 
vieţii. 

Jupiter, exterior, nu e decât blândeţea şi 
intelectul în comprehensiunea exterioară; 
dar sfântul izvor este incomprehensibil şi 
raţiunea exterioară de nepătruns. Căci 
naşterea siderică şade numai cu rădăcina în 
cerul sfânt, iar cu trunchiul în mânie. 

CAPITOLUL. XXVI 

DESPRE PLANETA SATURN145 

Saturn, regentul rece, tāios, aspru nu-şi 
ia începutul şi originea din soare, căci el are 
în puterea sa încăperea morţii şi este 
uscătorul tuturor forţelor, din care se naşte 
corporalitatea. 

Aşa cum soarele este inima vieţii şi 
izvorul tuturor spiritelor în trupul acestei 
lumi, aşa este Saturn pionierul oricărei 
corporalităţi şi  comprehensiuni; şi în 
puterea acestor două planete stă întregul 
trup al Universului, încât nu se poate 
ajunge la nicio creatură sau plăsmuire şi la 
nicio mobilitate în trupul natural al acestei 
lumi, în afara forței acestor două corpuri 
cereşti. 

Originea lui Saturn este teama aspră şi 
severă a întregului trup al acestei lumi, 
pentru că atunci când, în vremea aprinderii 


mâniei, s-a stins lumina naşterii exterioare a 
acestei lumi, care naştere este naturalitatea 
sau comprehensiunea, sau înălţarea naşterii 
tuturor spiritelor originare, - calitatea aspră 
a stat în naşterea ei cea mai caustică şi mai 
severă, concentrând şi comprimând foarte 
strâns acţiunea tuturor spiritelor originare. 
De. aci au ieşit pământul şi pietrele, şi fără 
îndoială că în casa morţii sau carcera vieţii 
a fost luat şi ţinut captiv regele Lucifer. 

Când însă în prima zi, prin cuvântul sau 
prin inima lui Dumnezeu, lumina frânse din 
nou ceva din rădăcina naturii trupului 
acestei lumi, întocmai ca o alegere a zilei 
sau un început al mobilităţii vieţii, naşterea 
aspră şi severă căpătă din nou priveliştea 
unei ascensiuni a vieţii în naştere. De aci 
încolo, ea a stat, ca şi în moartea temătoare, 
până în ziua a treia, când dragostea lui 
Dumnezeu a străbătut cerul diferenţiator şi 
a aprins lumina soarelui. 

Cum însă inima sau puterea soarelui nu 
putu descuia şi domoli naşterea fricoasă ori 
calitatea înverşunării şi a mâniei, întreg 
acest cerc rămase într-o teamă îngrozitoare 
ca o femeie în naştere, şi nu putu trezi 
căldura din pricina frigului şi asprimii 
cumplite. 


Dar fiindcă totuşi, mobilitatea crescuse 
aci prin forţa celui ascuns, natura nu se 
putu odihni, ci, se înfricoşă de naştere dând 
viaţă, din spiritul iuţimii, fiului aspru, rece 
şi sever sau astrului Saturn. Căci spiritul 
căldurii nu se putu aprinde să ia naştere 
lumina şi din lumină prin apă dragostea şi 
blândeţea, ci fu o naştere a înverşunării 
cumplite şi reci, care secătuieşte, strică şi 
duşmăneşte  blândeţea şi care naşte 
făpturilor picioare şi oase zdravene. 

Dar Saturn nu este legat de locus-ul său 
ca soarele, căci el nu este un loc corporal în 
spaţiul adâncului, ci este un fiu născut din 
încăperea morţii, din înfricoşarea aprinsă, 
aspră şi rece, şi nu e decât un colocatar în 
spaţiul în care se preumblă, întrucât el 
posedă pentru sine proprietatea sa 
trupească, întocmai ca pruncul când l-a 
măscut mama sa. „[Saturn a fost şi el făcut, 
desigur, odată cu roata, când cuvântul f i-a t 
(să fie) a creat roata, dar el nu porneşte din 
soare]”. 

Pentru ce a răsărit însă din naşterea 
severă din Dumnezeu, şi ce menire are, voi 
arăta mai încolo, la circuitul planetelor. 

Inălţimea lui nu se poate şti cu 
precizie146, dar socotesc, fără teamă de a 


mă înşela, că el stă în centrul adâncului 
dintre Jupiter şi celelalte astre, pentru că 
este centrul graţiei în natură. Aşa cum 
soarele este inima vieţii şi una din cauzele 
spiritelor naturii, tot aşa este Saturn inima 
şi una din cauzele tuturor trupurilor şi 
plăsmuirilor dinlăuntrul pământului şi de pe 
pământ, ba chiar din întreg trupul acestui 
Univers. 

Şi aşa cum ţeasta omului este vasul 
păstrător al creierului în care se nasc 
gândurile, tot astfel forţa saturnală este 
vasul care conţine, usucă şi păstrează 
întreaga graţie şi comprehensiune. 

Şi precum Jupiter, care este un 
deschizător şi un născător al blândeţii, stă 
între furiosul Marte şi severul Saturn, 
născând în creaturi  blândeţea şi 
înţelepciunea, în acelaşi fel şi viaţa, şi 
simţul tuturor creaturilor se nasc între 
aceste două calităţi; dar în primul rând, 
trupul nou al lumii, precum şi noul om, cum 
vei vedea în descrierea omului. 

Despre planeta Venus 

Venus, graţioasa planetă sau 
aprinzătoarea dragostei în natură îşi are 
originea şi proveniența tot în răsăritul 
soarelui, calitatea, fiinţa şi individualitatea 


ei fiind în aşa fel întocmite147. 

Ia seama bine la acest lucru. 

— Când dragostea lui Dumnezeu 
aprinse locus-ul ori soarele, răsări mai întâi 
din înfricoşare, din locus-ul soarelui, din 
cele şapte spirite ale naturii, spaima 
îngrozitoare, furioasă şi amară a focului, a 
cărei naştere şi origine este cumplita mânie 
a lui Dumnezeu, aprinse prin apă în 
calitatea aspră. Ea răsări mai întâi din 
camera morţii în aprinderea soarelui, şi fu 
un deşteptător al morţii şi un slobozitor al 
vieţii, înălțându-se în tremur de furie 
deasupra ei însăşi până când lumina 
soarelui o prinse şi o contamină; atunci fu 
luată captivă şi rămase pe loc, iar din ea se 
făcu planeta Marte. 

După aceeaşi spaimă a focului s-a luat 
brusc forţa luminii, care la început s-a 
născut din grăsimea apei în urma spaimei 
focului, pe care a luat-o captivă, înălţându- 
se deasupra ei ca un prinţ şi îmblânzitor al 
furiei; de aci a luat fiinţă sensibilitatea 
naturii sau planeta Jupiter. 

Porţile iubirii. Dar când cele două 
spirite, al mobilităţii şi al vieţii răsăriră din 
locus-ul soarelui prin aprinderea apei, 
blândeţea, ca o sămânță a apei, pătrunse şi 


ea cu forţa luminii, contaminându-se dulce 
şi binevoitor între ele, în încăperea morţii; 
de aci a luat fiinţă dragostea vieţii sau 
planeta Venus. 

Dar să înţelegi bine acest mare lucru. 

— Naşterea sau începutul celor şapte 
planete şi al tuturor astrelor nu este 
nicidecum altfel decât naşterea din veci a 
vieţii şi a minunatei proporţii divine. 

Deoarece când locus-ul acestei lumi a 
fost atribuit regelui Lucifer drept casă a 
mâniei, în care el credea că va domni cu 
toată violenţa şi furia, lumina în natură se 
stinse, iar el, socotind a fi singurul stăpân, 
încremeni întreaga natură ca pe un trup al 
morţii, în care nu mai exista mişcare, şi 
trebui să rămână un veşnic prizonier al 
întunericului. 

Dar Dumnezeu sfântul nu vru să lase 
locus-ul acestui trup, adică spaţiul lumii 
acesteia, să rămână în veşnică întunecime şi 
ruşine, sub veşnică stăpânire diavolească, şi 
născu o nouă cârmuire a lumii şi a celor 
şapte spirite originare ale divinității pe care 
diavolul n-o putea nici pricepe, nici 
cuprinde; şi nici de folos nu-i putea fi. 

Pentru că el nu putea să vadă lumina 
soarelui decât în întuneric, căci nu devenise 


creatură în această lumină şi de aceea nici 
nu-i putea fi de ajutor. 

Şi fiindcă era nevoie de o nouă 
cârmuire, ea trebui să existe în aşa chip, 
încât diavolul să n-o poată sesiza, dar s-o 
poată folosi la însuşirea lui trupească. 

Căci aşa stau lucrurile. Există dragostea 
sau cuvântul sau inima, adică Fiul născut 
din Dumnezeu-latăl, care este lumina şi 
blândeţea, dragostea şi bucuria divinității 
(cum însuşi spunea când luase omenirea la 
sine: Eu sunt lumina lumii (Joan, 8,12) şi 
care prinzând de inimă locus-ul acestei 
lumi, în centrul acestui spaţiu, pe locul în 
care şezuse puternicul principe şi rege 
Lucifer înainte de cădere, s-a făcut aci 
creatură şi s-a născut din nou. 

Şi, din acest locus aprins al soarelui, au 
luat fiinţă în chip aparte şi s-au născut şase 
calităţi, totul după dreptul naşterii divine. 

Mai întâi s-a ridicat din căldură spaima 
focului sau mobilitatea, care înseamnă 
începutul vieţii în încăperea morţii. Apoi, în 
al doilea rând, a devenit strălucitoare 
lumina din grăsimea apei în căldură; 
aceasta148 este soarele. În al treilea rând, 
când lumina soarelui a contaminat întregul 
trup solar, forţa vieţii care a răsărit din 


prima contaminare s-a înălţat deasupra ei 
însăşi, ca şi cum ai aprinde un lemn sau ai 
scoate scântei dintr-o piatră. Vezi mai întâi 
luciul, şi din luciu spaima focului, iar după 
spaima focului, forţa corpului aprins; lumina 
cu forţa corpului se înalţă deodată dincolo 
de spaima focului, dominând mult mai sus, 
mai adânc şi mai puternic decât aceasta. 

Forţa corpului aprins califică şi în forţa 
ieşită din foc; o calificare blândă, gingaşă şi 
ingenioasă, în care întrezărim pe drept 
cuvânt fiinţa divină. Există, deci, şi o 
plăsmuire cu naşterea şi apariţia soarelui şi 
a celor două planete: Marte şi Jupiter. 

Dar fiindcă locus-ul soarelui, adică 
soarele avea în sine toate calităţile după 
dreptul divinității, precum şi toate celelalte 
locuri, urcară şi coborâră tot la acea vreme, 
în cea dintâi aprindere toate calităţile, şi se 
născură după dreptul veşnic şi fără de 
început. 

Căci forța luminii care  îmblânzi 
calităţile aspră şi amară şi le subţie 
asemenea apei ori dragostei vieţii, cobori 
sub sine în felul smereniei; de aci luă - fiinţă 
planeta Veus, fiind o  descuietoare a 
blândeţii în casa morţii sau o aprinzătoare a 
apei, o răzbătătoare fragedă în duritate, o 


aprinzătoare a dragostei, în care sunt dorite 
cârmuirea de sus, ca şi marii călduri amare 
a lui Marte şi sensibilitatea robustă a lui 
Jupiter. De aci ia fiinţă contaminarea, căci 
puterea lui Venus domoleşte şi îmblânzeşte 
pe furiosul Marte ori spaima focului, iar pe 
Jupiter îl face smerit; altfel, forţa lui Jupiter 
ar răzbate prin încăperea tare a lui Saturn, 
prin oameni şi animale, prin ţeasta capului, 
şi sensibilitatea s-ar preschimba în trufie şi 
aroganță faţă de dreptul naşterii divinității, 
după felul şi chipul trufiei diavoleşti. 

Despre planeta Mercur 

Dacă vrem să cunoaştem temeinic şi de 
fapt naşterea sau începutul planetelor şi 
astrelor, precum şi al fiinţei tuturor fiinţelor 
din adâncul acestei lumi, trebuie să privim 
îndeaproape naşterea interioară sau 
începutul vieții în om. Căci viaţa îşi ia 
acelaşi început şi acelaşi avânt, aflându-se 
şi ea în aceeaşi categorie ca naşterea fiinţei 
tuturor fiinţelor în trupul lumii acesteia. 

Pentru că roata interioară a astrelor şi 
planetelor nu diferă de modul cum s-a ivit 
naşterea în cel de-al şaptelea spirit al 
naturii, înaintea timpului lumii, şi în care s- 
au plămădit chipuri şi figuri, precum şi 
fructe cereşti după veşnicul drept al 


divinității. 

Intrucât omul a fost zămislit după 
calificarea lui Dumnezeu şi din fiinţă divină, 
viaţa omenească are acelaşi început şi 
aceeaşi pornire precum cea a planetelor şi 
astrelor. 

Căci începutul, miezul, cursul şi 
esenţa150 planetelor şi astrelor nu sunt 
altfel decât începutul, instinctul sau 
cârmuirea în om. 

Aşa cum creşte şi înfloreşte viaţa 
omenească, aşa a răsărit şi a crescut şi 
naşterea celor şapte planete şi astre, nefiind 
aci nicio diferenţiere. 

Centrul sau cercul naşterii vieţii 

Marele adânc. În faţa acestei oglinzi 
vrea spiritul să-i aducă pe medici şi, 
îndeosebi, pe anatomişti şi pe cei ce 
dezmembrează trupul omenesc, şi care prin 
disecări, autopsii şi alte sfârtecări, vor să 
afle naşterea şi începutul vieţii omeneşti, 
ucigând, împotriva legii şi dreptului naturii 
şi al lui Dumnezeu, atâţia oameni 
nevinovaţi, în dorinţa lor de-a cunoaşte 
minunata proporţie şi structură a naturii, şi 
de a putea sluji sănătăţii celor mulţi 

Dar, fiindcă în natură sunt socotiți 
ucigaşi şi răufăcători potrivnici dreptului şi 


legilor naturale şi divine, spiritul care este 
unit cu Dumnezeu îi acuză şi îi declară 
vinovaţi. 

Ei ar fi putut afla mult mai îndeaproape 
şi mai sigur minunata naştere a oamenilor, 
dacă înfumurarea şi trufia lor, mania lor 
drăcească şi ucigaşă s-ar fi dat la o parte şi 
ar fi îngăduit să se ajungă acolo, fără a le fi 
pervertit dreptele simţuri divine. Ei au vrut 
să lupte numai cu oamenii şi nu cu zeitățile, 
şi de aceea plata greşelii lor a fost uşoară. 

Foarte bine, voi pălăriuţe încununate”, 
arătaţi lumii că şi profanul simplu poate 
cerceta naşterea omului şi a vieţii, în 
cunoaşterea lui Dumnezeu. Dacă lucrul e 
nedrept, contestaţi-l; dacă e drept, lăsaţi-l în 
picioare. 

Scriu aci despre naşterea vieţii umane, 
pentru ca originea astrelor şi a planetelor 
să poată fi mai bine înţeleasă; la descrierea 
facerii omului vei găsi totul mai autentic şi 
mai aprofundat în ce priveşte începutul lui. 

la aminte: Sămânţa în om se naşte după 
felul şi chipul în care s-au născut minunata 
proporţie şi forţa de plăsmuire a naturii, în 
lupta şi ascensiunea lor din vecii vecilor. 
Căci carnea şi trupul omului sunt şi 


9 Cărturarii (n. tr.). 


semnifică natura în trupul lui Dumnezeu, 
care e născută de celelalte şase spirite 
originare şi, în această natură spiritele 
originare se nasc mereu din nou şi se arată 
la infinit în zidiri şi forme, în centrul cărora 
se naşte inima lui Dumnezeu sau sfânta, 
luminoasa divinitate, deasupra naturii, unde 
răsare lumina vieţii. 

Dar în trupul omenesc, în cârmuirea 
naşterii, există Irei lucruri deosebite, 
fiecare în felul său, şi totuşi nedespărțite 
unul de altul, toate trei fiind împreună omul 
unitar, după felul şi chipul Treimii în fiinţa 
divină. 

Carnea nu este viaţa, ci o substanţă 
moartă, fără înţelegere, care, atunci când 
cârmuirea spiritului încetează.a mai califica 
în ea, se preface îndată într-un stârv mort, 
supus putreziciunii şi pieirii. 

Dar nici spiritul nu poate dăinui în 
integritatea şi desăvârşirea lui, în afara 
trupului, căci îndată ce s-a despărţit de trup 
pierde cârmuirea. Pentru că trupul este 
muma spiritului în care se naşte şi din care 
îşi ia tăria şi forţa; el este şi rămâne spirit şi 
după ce se desparte de trup, dar pierde 
cârma. 

Aceste trei cârmuiri sunt omul întreg cu 


carne şi spirit şi au în începutul şi 
conducerea lor îndeosebi şapte forme, după 
chipul şi modul celor şapte spirite ale lui. 
Dumnezeu, sau al celor şapte planete. 

Aşa cum este cârmuirea veşnică şi fără 
de început în naşterea lui Dumnezeu, aşa 
este şi începutul şi mersul celor şapte 
planete şi astre, şi tot astfel mersul vieţii 
omului. 

la seama. 

— Când tu cugeţi şi gândeşti asupra 
acestei lumi şi a ceea ce este în afara ei, 
asupra fiinţei tuturor fiinţelor, tu speculezi 
sau cugeţi în întreg trupul lui Dumnezeu, 
care este fiinţa tuturor fiinţelor şi care este 
fiinţa fără început. 

Dar în propriul lui sediu, el n-are 
mobilitate, raționalitate sau 
comprehensiune, ci este un adânc 
întunecat, care n-are nici început, nici 
sfârşit151. Înăuntrul lui nu există nici gros, 
nici subțire, nici solid sau lichid, ci este o 
încăpere întunecoasă a morții, unde nimic 
nu se simte; nici măcar rece sau cald, ci 
este sfârşitul tuturor lucrurilor. 

Acesta este trupul adâncului sau 
adevărata încăpere a morţii. Dar în această 
vale întunecată există cele şapte spirite ale 


lui Dumnezeu, care, de asemenea, nu au 
nici început nici sfârşit, întrucât niciunul nu 
este primul, nici al doilea, nici al treilea şi 
nici ultimul. 

În aceste şapte cârmuiri, conducerea se 
împarte în trei fiinţe deosebite, dar care 
niciuna nu există în afara celorlalte două şi 
nu sunt separate între ele. Cele şapte spirite 
se nasc însă de-a pururi unul pe altul. 

Prima conducere stă în corpul tuturor 
lucrurilor, adică în întregul adânc sau în 
fiinţa tuturor fiinţelor, având în sine, în 
toate colţurile şi locurile, cele şapte spirite 
în stăpânirea sa, în mod absolut, neclintit şi 
nedespărţit. 

Dacă în lupta lor, cele şapte spirite nu 
biruie într-un loc oarecare, nu va exista în 
acel loc nicio mobilitate ci doar o beznă 
adâncă. Şi, cu toate că spiritele în acel loc 
sunt desăvârşite, iar locus-ul este o casă 
întunecată, cum poţi înţelege lucrul acesta 
la o încăpere obscură, spiritele aprinse ale 
planetelor şi astrelor nu pot aprinde acolo 
elementele. 

Rădăcina celor şapte spirite există 
pretutindeni, dar în afara luptei ea stă 
nemişcată şi nicio mobilitate nu se simte. 

O astfel de casă este întregul adânc în 


afară, înăuntrul şi deasupra tuturor 
cerurilor, care casă se cheamă veşnicia, şi o 
asemenea casă este şi casa trupului în om şi 
în toate creaturile. 

lar această fiinţă, în întregul ei, 
cuprinde  veşnicia care nu se cheamă 
Dumnezeu, ci trupul neatotputernic ai 
naturii, în care stă într-adevăr divinitatea 
nestinsă în miezul celor şapte spirite, dar 
care nu e cuprinsă şi nu e înţeleasă. O astfel 
de casă a devenit şi spaţiul întreg al acestei 
lumi, când divinitatea s-a ascuns în ceile 
şapte spirite, în faţa diavolilor fioroşi. De n- 
ar fi răsărit cele şapte planete şi astre din 
spiritele lui Dumnezeu, care descuie şi 
aprinde din nou, din toate părţile, încăperea 
morţii în casa întunecată a acestei lumi, 
de»unde ar lua naştere  cârmuirea 
elementelor1 52. 

Trebuie să mai ştii, de asemenea, că 
nici conducerea >celor şapte spirite nu s-a 
uscat în moarte, pentru ca totul să-şi capete 
viaţa şi începutul de la planete şi astre. Nu, 
căci divinitatea pură stă pretutindeni 
ascunsă în centrul inimii întregului adânc, 
iar cele şapte spirite stau în trupul 
adâncului, în teamă şi dorinţă fierbinte, şi 
se aprind mereu lângă planete şi astre, de 


unde iau fiinţă mobilitatea şi naşterea în 
întreg, adm cui. 

Dar fiindcă inima divinității se ascunde 
în trupul acestei lumi, în naşterea cea mai 
exterioară care este corporalitatea, ea este 
o casă întunecată şi totul stă în mare 
infricoşare, având nevoie de o lumină care 
să lumineze în încăperea întunericului şi 
care e soarele, până când inima lui 
Dumnezeu în cele şapte spirite se va mişca 
din nou în casa acestei lumi şi va aprinde 
cele şapte spirite. 

Atunci vor păşi din nou soarele şi 
astrele în primul lor Jocus, şi se vor pierde 
în această formă, pentru că inima sau 
lumina lui Dumnezeu va lumina din nou în 
corporalitate, adică în trupul acestei lumi, şi 
va umple totul. Atunci va înceta 
înfricoşarea, căci dacă ea (înfricoşarea) sub 
stăpânirea naşterii, gustă dulceaţa luminii 
lui Dumnezeu, pentru ca inima lui să 
triumfe în centrul domniei naşterii, - totul 
va fi în plină bucurie şi trupul întreg va 
birui, ceea ce în vremea de faţă, în casa 
lumii de azi nu e cu putinţă, din pricina 
furioşilor diavoli captivi, care în naşterea 
cea mai exterioară în trupul acestei lumi, îşi 
fac de cap până la Judecata de Apoi. 


Acum poţi înţelege cum inima lui 
Dumnezeu ţine în mână aruncătoare de 
zaruri şi cum va mătura cândva aria de 
treierat, lucru pe care îl anunţ aici cu toată 
seriozitatea, ca unul ce sunt în cunoaşterea 
luminii vieţii în care inima străbate şi 
vesteşte ziua cea albă. 

Despre oameni şi despre astre 

Aşa cum adâncul sau casa acestei lumi 
este o casă a întunericului în care 
corporalitatea se naşte foarte consistentă, 
obscură, temătoare şi pe jumătate moartă, 
şi îşi ia mersul de la planete şi astre, care 
aprind trupul în naşterea cea mai 
exterioară, din care ia fiinţă atât mobilitatea 
elementelor cât şi fiinţele create şi figurate, 
- tot astfel este casa trupească a omului o 
vale întunecată, în care există într-adevăr 
teama de naştere a vieţii, în continuă 
strădanie de-a se ridica în lumină, de unde 
să se poată aprinde viaţa. 

Dar fiindcă inima lui Dumnezeu se 
ascunde în centru sau în sâmbure, 
înfricoşarea nu mai naşte decât o singură 
sămânță. Casa trupului naşte din nou o 
sămânță a semenului său spre a deveni om, 
iar casa spiritului dinlăuntrul celor şapte 
spirite naşte, iarăşi, în sămânță, un alt spirit 


al semenului său, ca spirit uman. În acelaşi 
fel, casa inimii ascunse îi naşte şi ea, din 
nou, un astfel de spirit, care stă ascuns 
casei trupului şi chiar spiritelor naşterii 
siderice, aşa cum stă ascunsă inima lui 
Dumnezeu în cele şapte spirite în adâncul 
acestei înmi, şi nu le aprinde până după 
numărătoarea acestui timp. 

Cel de-al treilea spirit este sufletul 
omului şi se uneşte cu inima lui Dumnezeu 
ca un fiu sau ca o mică zeitate în marele şi 
incomensurabilul Dumnezeu. Aceste trei 
cârmuiri deosebite sunt născute în sămânță, 
care-şi are originea în trup, cum deja am 
arătat mai sus. 

Observaţi acum, taina cea ascunsă, şi 
luaţi aminte voi cercetători ai naturii! 

Porţile tainei celei mari 

Din încăperea înfricoşată a trupului 
acestei lumi, din cele şapte spirite ale lui 
Dumnezeu, s-au ridicat astrele. Ele aprind 
trupul acestei lumi şi din trup se naşte 
fructul sau sămânță, care este apa, focul, 
aerul şi pământul. 

Pământul este fructul celui de-al 
şaptelea spirit al lui Dumnezeu, care este 
natura, corporalitatea, în care se nasc din 
nou celelalte şase spirite, figurând salnitrul 


în infinite forme şi înfăţişări, astfel că şi 
pământul îşi naşte sămânţa lui, care este 
fructul a tot ce creşte, aşa cum se 
desfăşoară neîncetat în faţa ochilor. 

Casa trupului omenesc este tot o astfel 
de casă ca adâncul obscur al acestei lumi, în 
care se nasc cele şapte spirite ale lui 
Dumnezeu. 

Dar cum omul are un trup propriu, care 
este un fiii al întregului trup al lui 
Dumnezeu, naşte şi el o sămânţia proprie, 
după cârmuirea spiritelor sale originare 
trupeşti. Trupul îşi ia hrana din sămânţa 
celor şapte spirite ale lui Dumnezeu, din 
trupul marelui adânc, care este foc, apă, aer 
şi pământ. De la pământ el ia naşterea 
pământului sau fructul, care este mult mai 
nobil decât pământul, fiind o masă extrasă 
din salnitrul celui de-al şaptelea spirit al 
naturii. 

Căci în clipa când trupul naturii fu 
aprins de diavoli, cuvântul sau inima lui 
Dumnezeu strânse şi  concentră masa 
înainte ca salnitrul stricat să se comprime, 
şi care masă se cheamă acum pământ, din 
pricina înverşunării tari sau a stricăciunii. 

Dar când pământul fu comprimat, masa 
se găsea în adâncul întunecos din cerul 


creat, între naşterea  înfricoşată şi 
dragostea inimii lui Dumnezeu, până la a 
şasea zi, când inima lui Dumnezeu lăsă 
lumina vieţii (să pătrundă) din inima sa în 
cea mai interioară sau cea de-a treia 
naştere a masei. 

Când se petrecu aceasta, începură să 
califice în masă cele şapte spirite originare 
şi se născu în masă sămânţa celor şapte 
spirite, sub formă de foc, aer şi apă, ca în 
trupul adâncului. 

Astfel a devenit omul un suflet viu, după 
modul şi chipul în care a răsărit soarele, şi 
din el cele şapte planete. 

Lumina din om, pe care a insuflat-o 
inima lui Dumnezeu, înseamnă soarele care 
luminează întregul adânc; despre aceste 
lucruri vei afla mai mult la Facerea omului. 

lată, deci, că aşa precum în adâncul 
acestei lumi, prin aprinderea astrelor, se 
naşte din trupul adâncului întunecat o 
sămânță asemenea trupului creat, - în 
acelaşi fel şi în aceeaşi formă, se naşte în 
casa trupului omenesc o sămânță după 
drepturile veşnice ale naşterii celor şapte 
spirite originare. 

lar în această sămânță sunt trei lucruri 
diferite, care nu se pot cuprinde unul pe 


celălalt, deşi sunt într-o singură sămânță, 
unite între ele ca o singură fiinţă, ba chiar 
sunt o singură fiinţă, şi totuşi trei lucruri 
deosebite ca în Trinitatea divină. 

Mai întâi întregul trup al omului, care 
este o casă întunecată, neavând, în afara 
calificării celor şapte spirite, nicio 
mobilitate, ci fiind o vale a întunericului, 
întocmai ca trupul adâncului acestei lumi. 

Aşadar, există şi în trupul întunecos al 
omului o astfel de cârmuire cu cele şapte 
spirite, ca şi în trupul adâncului. Când cele 
şapte spirite califică după drepturile 
naşterii divine, se naşte, din lupta celor 
şapte, o sămânță în concordanţă cu el. 

Dar aceeaşi sămânță are mai întâi o 
mamă care este încăperea întunecată a 
casei trupului, apoi o mamă care este roata 
celor şapte spirite, după natura celor şapte 
planete; în al treilea rând, o mamă care se 
naşte în centrul celor şapte spirite şi este 
inima lor. 

Aceasta este mama sufletelor care 
luminează cele şapte spirite şi le face vii, iar 
în acest loc sămânță se uneşte cu inima lui 
Dumnezeu, dar numai acea sămânță în care 
a fost aprinsă lumina; dacă în ea arde focul 
mâniei, această a treia mamă rămâne 


captivă în încăperea întunecoasă. Şi chiar 
fiind a treia mamă, ea rămâne o nebună, 
dacă lumina nu se aprinde, întocmai cum 
adâncul acestei lumi este un nebun în faţa 
inimii lui Dumnezeu, în care roata celor 
şapte spirite stă într-o teamă aşa de mare în 
atât de multă stricăciune şi mântuire, în 
căldură şi frig, aşa cum se vede. 

Dar când cea de-a treia mamă este 
aprinsă în lumină, ea stă în cerul creat al 
vieţii sfinte şi străbate cu lumina şi pe cea 
de-a doua mamă, în care cele şapte spirite 
capătă o voinţă binevoitoare, care este 
dragostea vieţii, aşa cum poţi citi mai sus în 
capitolul opt, unde se scrie despre naşterea 
în dragoste a lui Dumnezeu. 

Cea de-a treia mamă nu o poate 
străbate pe cea de-a doua cu lumina ei în 
mod perseverent, căci stă în casa 
întunericului, dar îi dăruieşte uneori câte o 
privire asemenea unui fulger, care o face să 
devină tare pofticioasă şi să încerce o mare 
bucurie, fiind însă îndată din nou zăvorâtă 
de furia mâniei lui Dumnezeu. De 
asemenea, dănţuieşte pe această poartă 
diavolul, fiindcă aci este temniţa în care 
zace ascuns omul cel nou şi se află captiv 
diavolul. 


Vreau să spun în casa adâncului acestei 
lumi, deşi casa trupului şi adâncul laolaltă 
se contopesc ca un singur trup, şi chiar sunt 
un trup, în afară de unele părţi sau 
mădulare care se deosebesc. 

Adâncul în centru. Prin urmare, vezi: 
dacă sămânţa s-a născut, ea stă la mijloc în 
inima trupului, căci chiar aci concepe mama 
Trinității. 

Mai întâi prinde spiritul aspru, care 
contractă masa din apa dulce, adică din 
grăsimea sângelui inimii sau a sucului sau 
uleiului inimii. Dar acest ulei are deja 
rădăcina Trinității în sine ca întreg omul; 
căci este ca şi cum ai arunca iască aprinsă 
în grămada de paie. 

Şi acum se pune întrebarea: Cum se 
întâmplă acest lucru? 

Aici e, prin urmare, adevăratul temei al 
omului; ia, deci, bine seama, căci este 
oglinda marelui mister, adâncul mister al 
omenirii, în jurul căruia s-au învârtit 
învățații lumii, căutând toţi această uşă şi n- 
au găsit-o. 

Trebuie să anunţ acum, pentru a nu ştiu 
câta oară, că aceasta este Aurora zilei, aşa 
cum doreşte paznicul uşii să fie numită. 

Observă, deci: Aşa cum s-a ajuns la 


prima masă din care Adam a devenit un om 
viu, tot astfel şi în aceeaşi formă ajunge 
fiecare masă ori sămânță a Trinității în 
fiecare om. 

la seama bine: Când salnitrul ori 
acţiunea celor şase spirite originare, ceea 
ce e totuna cu cel de-al şaptelea spirit al 
naturii, fu aprins în spaţiul acestei lumi, 
cuvântul sau inima lui Dumnezeu sta 
pretutindeni în mijlocul cercului celor şapte 
spirite ca o inimă, pentru ca să umple dintr- 
odată totul, adică întreg spaţiul acestei 
lumi. 

Dar întrucât adâncul, adică întreg 
spaţiul acestei lumi era trupul Tatălui, adică 
al inimii lui Dumnezeu, şi inima răspândea 
lumina în întreg trupul ca o splendoare a 
Tatălui, salnitrul stricat fu pretutindeni 
contaminat cp lumina sau inima lui 
Dumnezeu, încât nici inima lui Dumnezeu 
nu izbuti să fugă în afară, ci îşi ascunse 
strălucirea şi lumina în trupul întreg, în faţa 
fioroaselor spirite aprinse ale diavolilor. 

Când se petrecu aceasta, spiritele 
originare deveniră bâtăâioase şi turbate, iar 
spiritul aspru, ca cel mai tare, strânse şi 
comprimă groaznic în cel de-al şaptelea 
spirit al naturii acţiunea celorlalte cinci, de 


unde ieşiră pământul amar şi pietrele; dar 
care încă nu formau un bulgăre compact, ci 
pluteau risipite în întreg adâncul. 

În ceasul acesta, masa fu strâns 
concentrată, deoarece în clipa când inima 
lui Dumnezeu se ascunse în salnitru, ea 
privi din nou întregul spaţiu sau trup, 
chibzuind cum i s-ar putea veni în ajutor, 
pentru a crea din nou un regat îngeresc în 
adâncul acestei lumi. 

Dar privirea fu însuşi spiritul dragostei 
din inima lui Dumnezeu, care contamină la 
locul vederii uleiul apei, unde răsărise mai 
înainte lumina. Gândeşte-te aici la privirea 
sfântului Petru în casa lui Caiafa; este chiar 
ea. 

Aşa cum bărbatul priveşte femeia şi 
spiritul femeii, iar femeia bărbatul şi spiritul 
bărbatului, adică rădăcina dragostei care, în 
răsăritul vieţii, răsare din apă prin foc, tot 
astfel un spirit îl prinde captiv pe celălalt în 
acelaşi ulei al inimii, din care îndată iese la 
iveală o masă, o sămânță sau o voinţă activă 
a unui alt om în masă. Întocmai în acest fel 
s-a creat şi prima masă, căci spiritul 
dragoste] din inima lui Dumnezeu a privit 
apa vieţii în trupul mâniosului Tată aprins, 
de unde s-a înălţat dragostea în fulgerul 


focului, înainte de vremea mâniei. 

În această clipă, un spirit l-a luat captiv 
pe celălalt, uleiul sau apa în mânie a primit 
spiritul dragostei din inima lui Dumnezeu, 
cu care s-a unit, iar spiritul aspru a 
comprimat masa. Aci a existat deja o 
naştere sau o voinţă a unei creaturi întregi, 
întocmai ca sămânţa în om. 

Dar iată că tăria cerului dintre inima lui 
Dumnezeu şi încăperea dură şi aprinsă a 
morţii, a fost închisă; altfel s-ar fi aprins de 
îndată viaţa în masă. Căci tăria exista atât 
în masa cât şi în afara ei, constituind 
hotarul dintre inima lui Dumnezeu şi 
diavolii cei furioşi. De aceea a trebuit ca 
însuşi cuvântul sau inima lui Dumnezeu să 
insufle în masă spiritul colocatar, ceea ce, 
din anumite cauze s-a întâmplat abia în ziua 
a şasea. Dacă însă cerul n-ar fi fost închis ca 
o tărie în masă între inima inima lui 
Dumnezeu şi masa spiritelor originare 
corporale, sufletul ar fi putut aprinde masa 
din proprie putere, aşa cum s-a întâmplat cu 
sfinţii îngeri. Dar ar fi existat şi teama ca 
lucrurile să meargă cum au mers cu 
frumosul Lucifer, dat fiind că spiritele 
originare trupeşti erau contaminate în masa 
din focul mâniei. 


De aceea, trebuia ca cerul să fie o tărie 
între mânie şi scânteia pe care inima lui 
Dumnezeu o primise în prima clipă, pentru 
ca, în cazul când trupul s-ar strica în focul 
mâniei, să rămână totuşi sfânta sămânță, 
care este sufletul ce se uneşte cu inima lui 
Dumnezeu şi din care s-ar putea crea un 
nou trup, dacă întregul Dumnezeu ar 
aprinde din nou adâncul acestei lumi în 
lumina inimii sale, după cum s-a şi 
întâmplat, din îndurarea dragostei lui. 

Nepreţuitul bărbat care a fost Moise, 
scrie că Dumnezeu l-a făcut pe om dintr-o 
bucată de lut, cum au transpus învățații în 
limba germană153; dar el n-a fost de faţă 
când s-a întâmplat acest lucru. 

Trebuie să spun că Moise a scris foarte 
bine, însă adevăratul intelect din care a ieşit 
pământul 154, a rămas ascuns în litere atât 
lui Moise, cât şi urmaşilor, iar spiritul a 
ţinut totul în taină până în zilele noastre. 

Şi Adam a fost ascuns, când se afla încă 
în paradis; acum s-a dezvăluit în întregime, 
căci inima lui Dumnezeu vrea să pună capăt 
încăperii morţii şi s-o străpungă în curând. 

De aceea, cu cât trece vremea, cu atât 
mai multe raze ale zilei vor străbate în 
unele inimi omeneşti şi vor vesti ziua. 


Când însă această Auroră va lumina de 
la răsăritul ei până la apusul soarelui, 
înseamnă că nu mai. e vreme, ci soarele 
inimii lui Dumnezeu răsare şi este împins 
Ra. Ra. R.P. În afara cetăţii în (regiuni) mai 
reci şi cu el (?) Am. R.P Acestea sunt 
cuvinte ascunse şi nu se înţeleg decât în 
limba naturii. 

Moise scrie foarte bine că omul a fost 
făcut din pământ; dar pe vremea când masa 
era ţinută de cuvânt, ea, masa încă nu era 
pământ. Dacă însă ea n-ar fi fost ţinută de 
cuvânt, ar fi ieşit din ea la aceeaşi oră 
pământ negru, fiindcă focul rece al mâniei 
era deja în ea. 

Căci în ceasul când Lucifer s-a răzvrătit, 
Tatăl s-a înverşunat în spiritele originare 
împotriva legiunilor lui Lucifer, şi s-a ascuns 
inima lui Dumnezeu în tăria cerului; atunci 
ardea deja salnitrul sau efectul 
corporalităţii, căci în afara luminii este 
încăperea întunecoasă a morţii. 

Dar masa fu ţinută în tăria cerului să nu 
încremenească; fiindcă în clipa când inima 
lui Dumnezeu, cu dragostea ei fierbinte, 
privi masa, uleiul din masă care se ridică 
din apă prin foc, din care răsare lumina şi 
din care creşte spiritul dragostei, - prinse 


inima lui Dumnezeu şi rămase însărcinat cu 
un fiu tânăr. 

Aceasta fu sămânţa iubirii, pentru că o 
iubire concepe o alta; dragostea masei 
concepu iubirea din privirea inimii lui 
Dumnezeu,  contaminându-se cu ea şi 
rămânând însărcinată, iar aceasta este 
naşterea sufletului, şi prin acest fiu este 
omul chipul lui Dumnezeu. 

Dar spiritele originare din masă nu 
putură, prin aceasta, să fie aprinse îndată 
de suflet, căci sufletul sta numai în sămânţa 
din masă, ascuns cu inima lui Dumnezeu în 
cerul acesteia, până când Creatorul porni să 
umfle masa suflând în ea; atunci spiritele 
originare aprinseră chiar ele sufletul, trâiră 
de atunci laolaltă trupul şi sufletul. 

Sufletul are desigur viaţa lui înainte de 
trup, dar aceasta a stat ascunsă în masă în 
inima lui Dumnezeu din cer, fiind doar o 
sămânță sfântă unită cu Dumnezeu, veşnică, 
netrecătoare şi indestructibilă, o sămânță 
nouă şi pură, pentru un înger sau un chip al 
Domnului. 

Dar acţiunea întregii mase era un 
extras sau o atracţie a cuvântului lui 
Dumnezeu din acţiunea spiritelor originare 
sau a  salnitrului din care s-a făcut 


pământul. 

Acest extras nu devenise încă pământ, 
cu toate că era un salnitru al pământului, ci 
a fost oprit de cuvânt. Căci în clipa când 
spiritul dragostei din inima lui Dumnezeu 
privi salnitrul masei, salnitrul concepu şi 
deveni însărcinat în centrul sufletului, şi 
cuvântul stătu în masă în sunet, dar lumina 
rămase pe loc în centrul masei, ascunsă în 
tăria cerului în uleiul inimii şi nu se mişcă în 
afara tăriei cerului în naşterea spiritelor 
originare. Altfel, dacă lumina s-ar fi aprins 
în naşterea sufletului, toate cele şapte 
spirite originare ar fi triumfal şi calificat în 
lumină, după veşnicul drept de naştere al 
divinității, şi ar fi fost un înger viu; dar 
fiindcă mânia contaminase deja salnitrul, 
paguba era de temut ca la Lucifer. 

Se pune acum întrebarea: Pentru ce, 
oare, n-au fost create nici de astă dată mai 
multe mase, din care să se fi făcut dintr- 
odată o întreagă oaste îngerească în locul 
lui Lucifer cel căzut? De ce trebuia să se 
prelungească în mânie o perioadă atât de 
mare? Şi de ce trebuia să se nască o 
întreagă oaste din câteva mase, într-un timp 
atât de lung? Sau Creatorul n-a văzut şi n-a 
prevăzut de astă dată căderea omului? 


Aceasta este adevărata poartă a 
tainuirii lui Dumnezeu, la care cititorul e 
silit să ia aminte că puterea şi capacitatea 
omului n-ar fi în stare să ajungă la o 
asemenea ştiinţă şi cunoaştere, dacă Aurora 
n-ar izbucni în centrul sufletului. Căci există 
secrete dumnezeieşti pe care niciun om nu 
le poate cerceta din propria-i rațiune. In ce 
mă priveşte, mă socot chiar prea nedemn 
pentru acest lucru, şi ştiu bine că vor fi 
destui care mă vor lua în derâdere; căci 
natura stricată se ruşinează tare înaintea 
lumii. 

De aceea nu vreau să renunţ, căci dacă 
lumina divină răzbate la mijloc în naşterea 
vieţii, spiritele originare se bucură privind 
înapoia lor prin cercul vieţii, în muma lor, în 
veşnicie, şi înaintea lor, tot în veşnicie. 

Dar nu este o fiinţă persistentă sau o 
transfigurare a spiritelor originare, cu atât 
mai puţin a trupului animalic, ci sunt razele 
luminii lui Dumnezeu răzbătând cu impulsul 
lor de foc, care, trecând prin apa blândă a 
vieţii se înalţă în iubire şi rămân nemişcate 
în cerul lor. 

De aceea, nu-l pot duce mai departe 
decât de la inimă la creier în faţa scaunului 
regesc al simţurilor; aci este încuiat în tăria 


cerului şi nu mai revine prin spiritele 
originare înapoi în mama inimii, ca să 
poaltă ajunge pe limbă; de s-ar întâmpla 
acest lucru, l-aş striga din pieptul meu şi l- 
aş vesti lumii. 

Vreau, de aceea, să-l las să stea în cerul 
său, iar eu să scriu după puterile mele şi să 
privesc cu uimirela cele ce vor mai face şi 
preface, căci în spiritele originare nu le pot 
cuprinde îndeajuns, fiindcă ele stau în: 
camera temătoare. După suflet, văd destul 
de bine, dar la mijloc e tăria cerului în care 
se ascunde sufletul, şi chiar aci îşi primeşte 
el cuvenitele raze din lumina lui. Dumnezeu, 
ceea ce-l face să treacă prin tăria cerului ca 
un fulger, totuşi blând şi uşor ca o gingaşă 
desfătare. 

Prin urmare nu pot, în 
comprehensiunea spiritelor mele originare 
interioare sau chiar în cercul vieţii, să fac o 
recunoaştere decât când se crapă de ziuă. 
Vreau „de aceea, să scriu după această 
recunoaştere, chiar de ar fi ca diavolul să 
spulbere lumea, ceea ce el totuşi nu poate 
face. Cu aceasta, i se va arăta şi lui 
clepsidra. 

Ei, bine, voi electori ai graţiei, care vă 
închipuiţil biruitori şi socotiți nebun pe 


credinciosul simplu, multă vreme aţi dănţuit 
în faţa acestei porţi şi v-aţi împăunat cu 
scrierile voastre, susţinând că Dumnezeu a 
ales în graţia lui pe unii oameni încă din 
pântecele mamei,  sortindu-i împărăției 
cerului, iar pe alţii i-a respins şi condamnat. 
Faceţi-vă acum cât mai multe mase din 
care să poată ieşi cât mai mulţi oameni de 
alte calităţi, şi poate veţi face un lucru 
drept. Dintr-o singură masă nu puteţi face 
decât o singură dragoste dumnezeiască, 
care pătrunde în primul om şi străbate prin 
toţi, dacă dă Dumnezeu; Petru şi Pavel au 
scris altfel, dar voi uitaţi-vă la temei, la 
inimă. Dacă prindeţi inima, aveţi temei 
destul. De m-ar lăsa Dumnezeu să mai 
trăiesc un răstimp, v-aş arăta eu bine 
elecţiunea graţiei după sfântul Pavel. 
„Inştiinţez pe cititorul iubitor de 
Dumnezeu, că această carte, Aurora, nu a 
fost încheiată, întrucât diavolul, văzând că 
se crapă de ziuă, s-a gândit să pună capăt 
lucrului. De altfel, ziua a prins din urmă 
zorile şi s-a făcut aproape lumină. E drept, 
s-ar mai cuveni adăugate vreo treizeci de 
foi. Dar cum vijelia a început lucrarea 
rămâne neîncheiată; între timp s-a făcut 
ziuă, Aurora s-a stins şi lumina e în 


creştere. 

Cartea rămâne aşadar neisprăvită, şi 
chiar e bine să rămâie aşa, ca o veşnică 
aducere-aminte. Căci s-a umplut lacuna 
celorlalte cărţi”. 

JAKOB BOHME, 1620. 

NOTE 

1 Calitatea (gr: 7 rat OTY) e; lat.: 
qualitas) este folosită în sensul de 
„proprietate”, „atribut”, „predicat” al unei 
entități; de asemenea, desemneazā şi 
universaliile, care diferă ca specii între ele, 
spre deosebire de cele particulare, care 
diferă numai ca număr între ele. Studiul 
asupra calităţii începe odată cu 
investigaţiile lui Platon cu privire la natura 
universaliilor sau a ideilor (eUSvi). Filosofia 
atomistă a lui - Democrit a operat distincţia 
între calitățile primare şi secundare, 
distincţie preluată şi de Epicur. Aristotel a 
avut un punct de vedere „calitativ” asupra 
realităţii, spre deosebire de cel „cantitativ”, 
al lui Democrit; el afirma că relaţiile cauzale 
trebuie exprimate în termenii calităţilor 
secundare. Acest punct de vedere a prevalat 
şi în Evul Mediu, care a manifestat 
interesfaţă de calităţile oculte. Dezvoltarea 
ştiinţelor în timpul Renaşterii a: îndreptat 


preocupările spre cercetarea calităților 
primare şi secundare... Din mulţimea 
tipurilor de calităţi studiate menţionăm: 
primară, secundară „esenţială, substanţială, 
accidentală, ocultă, primitivă, originară, 
elementară „primă, derivată, reală, 
intenţională, logică, activă, afectivă. In 
pofida felului confuz în care gândeşte 
Böhme ideea de calitate - este de părere 
KOYRE (La Philosophie de Jacob Boehme) - 
„se poate observa la el o primă schiţă a 
doctrinei după care cantitatea se 
transformă în calitate” (p. 93). Fiecare fiinţă 
posedă în sine propriul său germene, 
centrum, Qual sau calitate. De asemenea ea 
trebuie să refacă prin sine evoluţia internă a 
divinității - numai astfel, afirmă Koyre, 
fiinţele umane îşi pot dobândi independenţa 
faţă de Dumnezeu, prin ideea de „natură” 
proprie (p. 436). Prin mobilitatea pe care o 
imprimă Böhme calităţii, afirmă H. 
HOFFDING, el a introdus în limba germană 
ideea* de evoluție (Histoire de la 
Philosophie moderne, p. 82). 

2 Pare surprinzător şi neprofesionist 
modul său de exprimare.  Intuiţiile, 
metaforele, alegoriile - observă HEGED 
(Prelegeri de istorie a filosofiei) - deşi sunt 


„în parte considerate ca formă esenţială a 
filosofiei”, ele nu exprimă adevărul, ci 
numai prin gândirea  conceptualizată 
filosofia poate ajunge la adevăr (p. 378). In 
locul ei, Böhme întrebuinţează realitatea, 
uzând „arbitrar de lucruri naturale şi 
însuşiri sensibile” (p. 381). „Formele” sale 
sunt  „determinaţii sensibile, calități”: 
caustic, dulce, amar, aspru, pe care Bohme 
le întrebuinţează ca pe „determinaţii ale 
gândului”. De aceea, expunerea sa este 
forțată, căci - spune Hegel - numai gândul 
este capabil de unitate” (p. 382). 

3 Interesantă şi productivă în istoria 
filosofiei relaţia pe care o stabileşte Bohme 
între natură şi divinitate! în aparenţă, prima 
este determinată univoc de cea de-a doua, 
în virtutea principiului fundamental prin - 
care se construieşte filosofia sa. Pe de altă 
parte, în mod explicit sunt relevate virtuțile 
generatoare, originare ale naturii, care se 
ridică deasupra condiţiei de simplă potenţă 
a divinității. Faţă de rolul secundar care se 
atribuie naturii în mistica Evului Mediu, 
Böhme o ridică la un rang egal cu al 
divinității, micşorând astfel distanţa dintre 
om şi Dumnezeu. FEUERBACH (Esenta 
creştinismului) merge până la a numi 


bat | 


această teorie „materialistă”, pe motivul că 
natura nu derivă din intelect şi nu poate fi 
explicată prin el, ci este „temeiul” acestuia. 
Scăderea acestei idei valoroase, susţine în 
continuare  materialistul german, este 
„obscuritatea mistic-sentimentală” în care e 
prezentată (p. 131). Aceşti termeni ai 
relaţiei (natura şi divinitatea), de regulă se 
intercondiţionează, iar când se identifică se 
întâmplă datorită „spaimei de natură” 

spune Feuerbach (p. 137) - pe care o 
resimte filosoful mistic, spaimă apropiată de 
cea care însoţeşte sentimentul religios. 
„Simţul naturii pe care îl posedă Bohme, 
continuă Feuerbach, îi conferă statutul unic 
de „filosof mistic al naturii” (p. 138). Asupra 
calităţii de potenţă şi totodată de ne- 
potență a divinității, care este natura, 
atrage atenţia MARTENSEN /op. cit.); el 
subliniază faptul că natura nu este „materia 
în Dumnezeu”, nefiind originară, ci doar 
simplu produs (p. 65). KOEAKOWSKI (Main 
Currents of Marxism, Its Origin, Growth 
and Dissolution) vede teosofia lui Böhme 
întemeiată pe „antinomia centrală inerentă 
ideii de fiinţă necondiționată, care a creat 
lumea finită”; cea din urmă este „deopotrivă 
manifestarea şi negarea creatorului său, 


neputând exista una fără cealaltă” (p. 37). 
Prin Böhme, releva NINA FAÇON( Filosofia, 
germană în timpul Reformei, Jacob Bohme), 
panteismul eckhartian este depăşit de o 
viziune dinamică, modernă (p. 129). De 
asemenea, şi GERD HAENSCH (Uber die 
naturphilosophischen Anschauungen Jacob 
Bohmes) - apreciază depăşirea rolului de 
„umbră negativă” a fiinţei dumnezeieşti 
atribuită naturii de către mistica Evului 
Mediu, prin reliefarea „procesului viu” care 
se petrece în natură (p. 417). GERDA 
HEINRICH (Aspekte  fruhromantischer 
Bohme-hRezeption) merge mai departe, 
văzând în panteismul lui Böhme intenții de 
critică socială, prin situarea sa dincolo de 
dualismul creştin Dumnezeu-lume (p. 429). 
Sfera anticipārilor sale de filosofie a naturii 
se regăseşte critic în filosofia clasică 
germană (S. WOBBGAST, Jakob Böhme, 
Friedrich Christoph Oetinger und der junge 
Schelling, p. 168) şi în materialismul 
dialectic marxist (Gerd Haensch, p. 426). 

4 Dumnezeu este, la Böhme, esența 
naturii. El nu poate fi cunoscut, rațional, ci 
prin intuiţia mistică, posibilă prin „scânteia 
divină” ce se află în noi. P DEGHAYE (Dieu 
et la nature dans „l'Aurore naissante”, de 


Jacob Bohme) este de părere că raporturile 
dintre Dumnezeu şi natură pot fi concepute 
prin analogie cu cele dintre suflet şi corp - 
ele se mnesc, fără a se confunda (p. 125). 
Dumnezeu nu este natura, dar aceasta „ne 
furnizează discursul asupra lui Dumnezeu” 
(p. 128) ] Dumnezeu este spirit şi are un 
sens moral. H.D. MARTENSEN (op. cit.) 
vorbeşte de un „antropomorfism ilicit” în 
concepţia lui Bohme asupra lui Dumnezeu, 
întrucât omul nu este imaginea directă a 
divinității, ci inversată - ceea ce implică 
ideea, spune el, că „relaţia dintre natură şi 
spirit la oră, este conversa relaţiei existente 
în Dumnezeu” (p. 142). KOYRE (op. cit.) 
identifică ideea de Dumnezeu pe care o 
expune Böhme în Aurora cu libertatea, 
pentru că el a creat liber lumea. Dl lasă 
natura să creeze, comandându-i: fiat (pp. 
417 - 419). 

5 Prin acţiune se produce diferenţierea, 
sesizabilă atât în natura neînsufleţită, cât şi 
în viaţa omului - alcătuite conform unei 
dualităţi fundamentale. După cum ne spune 
Böhme însuşi în A şasea epistolă teosofică, 
în Dumnezeu toate fiinţele sunt o fiinţă 
eternă sau unitatea, dar fiecare îşi are 
propria-i separare în sine...Separarea într- 


un lucru 

— Spune el - este o voinţă specifică, 
care se autodetermină, şi pe care fiecare 
spirit o face să fiinţeze conform dorinței 
sale esenţiale (O scrisoare foarte profundă 
şi filosofică către doctorul G. 
Freudenhammer şi către maestrul f. 
Hausern, p. 92). „Primul efect al opoziției - 
afirmă BOUTROUX (Ftudes d'Histoire de la 
Philosophie) - este scindarea infinitului 
primordial în două contrarii: dorința( Sucht) 
şi voința (Wille). Nimicul este dorinţă, căci 
este mister, iar misterul tinde să se 
manifeste: nimicul este dorința de a deveni 
ceva... Dorinţa inconştientă şi neîmplinită 
naşte voinţa, dar voinţa căreia îi aparţin 
cunoaşterea şi intelectul reglează şi fixează 
dorinţa. Pe de-o parte este mişcarea şi viaţa, 
de alta e independenţa şi începutul” (pp. 
231 - 232). Această diferenţiere, separare 
apare şi în persoana lui Lucifer, primul fiu al 
lui Dumnezeu, care a trecut în contrariul 
binelui universal şi absolut al divinității. Lui 
i-a urmat al doilea fiu, Hristos, mesagerul 
constant al principiului binelui. Felul în care 
Böhme a găsit originea răului în Dumnezeu 
atinge 

— După Hegel - profunzimea maximă a 


gândirii sale( Prelegeri de istorie a filosofiei, 
p. 393). Diferenţierea apare, într-un sens 
mai larg, şi sub forma opoziţiei da-nu; nu 
este contraproiecţia lui da (a „adevaărului”, 
după Hegel) - această negativitate este 
„principiul oricărei cunoaşteri, al oricărei 
priceperi” (p. 396). După KOYRE) (op. cit.), 
pozitivul şi negativul, respectiv „lumina şi 
tenebrele”, se opun „dar nu ca existenţa şi 
non-existenţa luminii, căci tenebrele sunt, 
de asemenea, lumină” (p. 73). Răul este 
necesar ca esenţă, dar este accidental ca 
existenţă (ibidem). Acesta este elementul de 
originalitate al lui Bohme: ideea luptei şi a 
tensiunii interne în cadrul fiinţei, ideea 
opoziţiei polare şi a sintezei contrariilor în 
interiorul omului şi al lui Dumnezeu, ideea 
naturii divine şi a libertăţii ca fundament al 
fiinţei, ideea  revelaţiei în  contrariu, 
structura dialectică a fiinţei (pp. 169 - 170 
zbs.). Tot Koyre relevă întâietatea lui Böhme 
răului (p. 183 zbs.). Prin ridicarea 
contradicţiei la rangul de concept ontologic, 
Böhme se numără printre cei mai 
reprezentativi precursori ai filosofiei 
germane a  polarităţii (F. SCHQLZE- 
MAIZIFR, Jakob Bohmes Schriften, p. 18). 


e Omul la Böhme este „propriul său 
creator” - afirmă HEINZ R. SCHMITZ 
(L'option de Boehme); el este „ceea ce face 
el din sine”. Thun (activitatea, praxisul) este 
„superior întregii cunoaşteri”, superioritate 
rezultată din utilitatea praxisului (p. 70). 

7 Păcat originar este un termen creat 
de Augustin în preajma anului 397, pentru a 
desemna starea de păcat în care se află 
specia umană; ulterior, termenul s-a extins 
asupra păcatului lui Adam, prima verigă a 
speciei umane. Antecedente ale termenului 
se află în scrierile evreieşti 27 - Aurora sau 
răsăritul care se întrezăreşte şi creştine, 
precum şi în operele vechilor scriitori 
creştini. Fiind un fapt moral şi nu natural, el 
trebuie să fie însoţit de conştiinţa sa. 
Semnifică violarea legii divine; după 
provenienţă se  divizează în: - păcat 
originar, al primului om; - păcat personal, 
actual, provenit din voinţa liberă a 
descendenților lui Adam. După gravitatea 
răului săvârşit există un păcat grav, mortal, 
care nu poate fi iertat, şi un păcat ușor, 
care îşi poate dobândi iertarea. După 
substanţa constitutivă se distinge în păcat 
de comitere, care vizează o acţiune ilicită, şi 
în păcat de omitere, care vizează o acţiune 


comandată. Păcatul originar nu a fost 
pedepsit în sine, numai prin persoana lui 
Adam, ci întreaga specie a trebuit să-l 
ispăşească. Pentru descendenţi s-a 
transformat însă într-un păcat actual, prin 
care omul e privat de harul divin şi de alte 
daruri supranaturale cu care fusese 
înzestrat Adam - de aici se trag moartea 
naturală, durerea, concupiscenţa. 

8 Kunst e folosit aici în sensul atribuit 
de antici - ca aptitudine practică faţă de 
înclinațiile teoretice. 

9 Asemeni Trinității, omul a fost creat 
din trei principii: suflet (care se trage din 
principiul întunecat al focului şi îl 
simbolizează pe Tatăl), spirit (care provine 
din principiul luminii, simbolul Fiului) şi 
corp (format în lumea simţurilor, fizică, 
perceptibilă - din elemente - în care lumina 
se uneşte cu focul şi e modelată de Duhul 
Sfânt). Omul a fost conceput ca o unitate - 
atrage atenţia MARTENSEN (op. cit.) - spre 
deosebire de animale, care au apărut în 
perechi, în vederea reproducerii; separarea 
a fost condiţionată de căderea în păcat. 
Aceasta este direcţia imprimată de vechea 
tradiţie ebraică, de Kabala, şi care a stat la 
baza ideilor lui Eriugena şi Böhme (p. 240). 


Martensen, care interpretează ideile lui 
Böhme la o distanţă de peste două secole şi 
jumătate, nu e de acord cu doctrina 
filosofului german cu privire la crearea 
femeii şi la rolul ei social; el pledează 
pentru „completarea plenară” a celor două 
sexe - prin copil, care perpetuează specia, 
realizându-se atât scopuri moral-religioase, 
cât şi sociale (p. 248). 

i” prin idolatrie sunt desemnate actele 
de reverență faţă de o persoană sau un 
obiect: Soare, rege, animal, statuie, alături 
de fiinţa supremă. Teologia morală creştină 
interpretează drept  idolatrie dorința 
considerată de cineva sursa supremă a 
binelui şi temeiul fiinţei sale. 

11 în ebraică, mika el înseamnă cel care 
este ca Dumnezeu” - de aceea Îl 
simbolizează pe  Dumnezeu-latăl. Este 
îngerul harului şi al milosteniei, care i-a dat 
lui Moise Eegea, şi care patronează poporul 
evreiesc (după cum reiese şi din textul lui 
BOhme). Activitatea sa se leagă de planeta 
Mercur şi de patru din zilele săptămânii; 
ulterior, apare ca înger al planetei Saturn şi 
al zilei de sâmbătă (sabat), dar şi al 
Soarelui. Dă naştere tuturor forţelor 
puternice şi e reprezentat sub înfăţişarea 


unui leu. Întreţine prietenia, apără corpul şi 
sufletul omenesc, pe care-l conduce în 
Paradis. 

12  Matiivaţ e forma elenizată a 
cuvântului aramaic care înseamnă „bani”, 
„bogăţie”, „bunuri lumeşti”. Ulterior, în 
literatura ebraică, a devenit „bani câştigaţi 
prin fraudă”. În general, semnifică cultul 
bogăției şi al vieţii lumeşti. 

13 Se pare că Tertullian este cel care a 
teoretizat primul doctrina creştină a 
Trinității, cu toate că în credinţă ea e 
prezentă cu mult înainte. Dumnezeu ca 
spirit, spune HEGEB (Prelegeri de filosofie 
a religiei), nu poate fi determinat decât ca 
Trinitate (p. 26). Ea e „substanţa absolută” 
(Prelegeri de istorie a filosofiei, p. 399), 
viaţa universală care pulsează în fiecare 
individ singular. KOYRE) ( op. cit.) este de 
părere că la Bohme Dumnezeu nu se 
conformează doctrinei Trinității (pp. 
410411), datorită dezechilibrului pe care-l 
produce prin asocierea corpului şi a naturii 
spiritului. Deşi Böhme se străduie să acorde 
o importanţă egală celor trei persoane ale 
divinității, „ceea ce e cu adevărat divin - 
afirmă el - se concentrează în a doua 
persoană, aceea a Fiului, care e inima lui 


Dumnezeu. Problema Trinității la Böhme 
poate fi privită şi mai diversificat: întrucât 
natura este postulată ca un contrast al 
spiritului (deci lipsit de conştiinţă), relaţia 
dintre unitate (Dumnezeu) şi triplicitate 
este, mai degrabă, o relaţie între unitate şi 
dualitate (a spiritului şi naturii, pentru că 
Dumnezeu trebuie conceput ca spirit şi 
totodată ca natură) (MARTENSEN, op. cit., 
p. 40). Diferenţa între modul în care 
concepe Böhme Trinitatea şi biserica 
catolică constă tocmai în investirea fiecăreia 
dintre cele trei elemente ale Treimii cu rolul 
de per: o mă (faţă de o persoană eternă), 
precum şi includerea naturii eterne care se 
produce pe sine în însăşi fiinţa Dumnezeului 
trinitar (numai prin intermediul naturii 
Dumnezeu devine trinitar). Doctrina 
Trinității a lui Böhme, continuă Martensen, 
se apropie, prin sensul său moral, prin 
abordarea sufletului omenesc şi a afectelor 
sale, de doctrina Reformei (p. 101), reuşind 
să unească, printr-o „reflecţie de bun simț” 
antropologicul cu teologicul (p. 105). 

14 Intenţia lui Böhme, neexplicită în 
textul de faţă, este de a da o Îi temeiere 
filosofică Reformei teologice înfăptuite de 
Buther. El realizetză însă mai mult decât 


atât, făcând primii paşi în analiza filosofică 
a limbajului şi în teoretizarea stărilor 
afective umane. În tratatul despre cele 
patru temperamente (Von der vier 
Comflexionen), Böhme asociază elementele 
naturii celor patru tipuri de temperament: 
sangvin-aer, coleric-foc, flegmatic-apă, 
melancolic-pământ. Temperamentul omului 
este dependent de influenţa aştrilor - spune 
el - fiind format odată cu conceperea şi 
naşterea sa 

16 Böhme îşi completează opera 
filosofică, după tradiția neoplatonică şi 
stoică, cu impactul posibil al celor 7 corpuri 
cereşti (Buna, Mercur, Venus, Saturn, 
Marte, Jupiter, Soare) asupra lumii terestre 
- ceea ce s-a numit astrologie (ecaâpo 
Xoyloe). Ca bază a acestei influenţe este 
luată fizica aristotelică, suplimentată cu 
concepte neoplatonice; ea presupune un 
univers geocentric finit. 

19 Se referă la ramura speculativă a 
teologiei, care tratează raportul lui 
Dumnezeu faţă de oameni, modalitatea de a 
parveni la adevărul revelaţiei, trecând prin 
etapele vieţii, morţii şi învierii lui Hristos. 
Böhme, incluí înd teologia în sensul extins 
al filosofiei, se îndepărtează de optica 


teologică a lui Buther, prin a cărui Reformă 
se urmărea reîntoarcerea la simplitatea 
Scripturii şi eliberarea teologiei de filosofie. 

17 În terminologia biblică, prin 
patriarhi sunt desemnati cei trei progenitori 
tradiționali ai evreilor: Abraham, Isaac şi 
Iacob. În Noul Testament sunt socotiți 
printre patriarhi şi fiii lui Iacob şi chiar 
David. Mai pot fi desemnaţi şi personajele 
biblice cuprinse între perioada Creaţiei 
până la potop (patriarhii antediluvieni) şi de 
la potop până la naşterea lui Abraham. În 
perioada precedentă potopului există două 
genealogii, a cainiţilor (Geneza, IV, 17 - 18) 
şi a setiţilor (Geneza, V, 3 - 31). In perioada 
posterioară potopului sunt descendenţii lui 
Sem, fiul lui Noe, sfârşind cu Abraham 
(Geneza, XI). Longevitatea lor e foarte 
mare - în medie 800 de ani la antediluvieni 
şi puţin peste media obişnuită la cei ce au 
urmat. Ulterior, patriarh este numit şeful 
unei grupări creştine mai cuprinzătoare. 

18 Verstand. Böhme deosebeşte omul 
carnal, aşa cum apare sub înfăţişarea sa 
exterioară, înzestrat cu o „rațiune 
exterioară” (die äußere Vernunft) de omul 
spiritual, al  interiorităţii, înzestrat cu 
„intelect” (der Verstand). Numai acesta 


poate depăşi diversitatea sub care ne apare 
datul empiric, pătrunzând la esențe. Franck, 
Weigl, von Baader au atribuit acestor 
termeni acelaşi sens; de asemenea, 
Schelling şi Fichte în scrierile lor târzii au 
renunţat la sensul kantian, sub care circulă 
de obicei aceste concepte (intelectul, 
Verstand, ca facultate a cunoaşterii naturii 
prin concepte, şi raţiunea, Vernunft, ca 
facultate care operează cu ajutorul 
principiilor asupra celor care depăşesc 
datul sensibil), pentru a reveni la sensul 
inițial al lui Böhme. Intuiţia intelectuală 
(Verstand) e scurtă şi pătrunzătoare ca o 
străfulgerare; ea desemnează, după KOYRE) 
(op. cit.), raţiunea intuitivă, inteligenţa, pe 
când Vernunft desemnează intelectul, 
rațiunea rezonantă, discursivă (p. 71 zbs.). 
Privite sub aspectul întrebuinţării (imanentă 
şi transcendentă), sensurile date de Kant şi 
Böhme intelectului şi raţiunii se opun; dar 
din punctul de vedere al valorii pe care o 
acordă celor două facultăţi, sensurile se 
unesc, intelectul fiind atât în epistemologia 
lui Kant cât şi în mistica lui Böhme 
facultatea supremă, iar raţiunea o facultate 
destinată să pună intelectul în valoare - fie 
pregătindu-l, ca expresie a omenescului 


imperfect, la Böhme - fie prelungindu-l 
dincolo de limitele sale, ca expresie a 
omenescului scrutător, conştient de propria- 
i imperfecţiune, ca la Kant. 

10 în A patra epistolă teosofică, Böhme 
identifică sufletul (die Seele) cu „principiul 
Tatălui”, „un foc aprins care luminează”, 
devenind „o cauză a naturii şi a vieţii” 
(Scrisoare către Paul Keym, p. 73). 
Transpus într-mi limbaj modern, sufletul 
are, la el, o valoare gnoseologică: prin 
acesta se poate cunoaşte atât lumea 
obiectelor materiale, cât şi cea divină (chiar 
dacă numai fragmentar) - spre deosebire de 
corp, care e format din elemente, ha 
Bohme, „problema fundamentală a 
filosofiei”, după cum observă GKRD 
HAFNSCH (Jakob Böhme und die Dialektik 
der Erkenninis), chiar dacă se pune, nu este 
tratată explicit şi nu rezultă nicio soluţie 
definitivă; cu toată indecizia sa, el a 
„judecat sufletul ca pe un obiect conştient, 
parte a unui întreg activ” (p. 189). 
KORAKOWSKI (Main Currents of Marxism. 
Its Origin, Growth and Dissolution) distinge 
în sufletul omenesc văzut de Böhme 
„antagonismul intern”, rezultat din 
conflictul dorințelor (p. 37). 


20 Begreiflichkeit =» 


„comprehensiune”, intuiție sensibilă şi 
nesensibilă, cu reversul său, 
Unbegreiflichkeit -  „incomprehensibilul”, 


imposibilitatea de cuprindere şi de formare 
a intuiţiilor. KOYRIÎ) (op. cit.), consideră 
Begriff, begreiflich şi unbegreiflich în sensul 
derivat de la comprehendere: „a primi”, „a 
sesiza”, „a atinge” - ridicându-le deasupra 
lui Verstand, verstehen, provenite din 
intelligere, prin care este perceput 
exteriorul lucrurilor (p. 42 zbs.). 

21 în termenul Qual, HEGEL (Prelegeri 
de istorie a filosofiei) vede expresia 
„negativii am absolute”; el e cel care 
diferențiază Unul, în calitatea sa de „rupere 
interioară”. Aceasta este mişcarea din care 
rezultă izvorârea (Quellen) (pp. 385 - 386). 
Lui Hegel i se pare interesant jocul de 
cuvinte Qual-quellen-Qualität, prin care, în 
urma activității rezultā viața. KOYRE (op. 
cit.) descifrează în acest Qual „fundamentul 
fiinţei şi al vieţii” (p. 200), în care „suferinţa 
inconştientă, dorinţa niciodată împlinită” 
este „o mişcare perpetuă fără obstacol şi 
fără scop”. Schopenhauer a preluat în 
metafizica sa caracterul obscur şi totodată 
demonic pe care Bohme l-a imprimat vieţii. 


22 Diavolii. 

23 în Cărţile I-II ale Genezei se spune 
că Dumnezeu, după ce a creat lumina, 
firmamentul, stelele, plantele, peştii, 
păsările, animalele terestre, în cea de-a 
şasea zi din cele şapte originare, l-a făcut pe 
om, asemeni chipului său, spre a domni 
asupra pământului şi a vieţuitoarelor sale. O 
altă povestire biblică spune că omul a fost 
creat din ţărână şi lăsat de creator într-o 
grădină; femeia încă nu exista. Dumnezeu o 
face dintr-o coastă a bărbatului, pe când 
acesta dormea. La un moment dat, cuplul 
primitiv mănâncă fructul unui arbore 
interzis de Dumnezeu, fiind expulzat din 
grădina plăcerilor, pentru a duce o viaţă de 
muncă dură. La Bohme, pedepsirea omului 
este anterioară consumării fructului, căruia 
îi acordă o importanţă minoră. Ulterior, 
Adam, omul, devine tatăl lui Cain, Abel şi 
Set. 

24 După cum se vede, Bohme respinge 
ideea creaţieiex nihilo, care de altfel nu se 
află expusă nicăieri în Scriptură. La filosoful 
german, există o voinţă originară, care nu 
ajunge să se manifeste în obiectul creaţiei, 
rămânând astfel inconştientă. 

26 Valoarea mistică a numărului 7, la 


care face apel Böhme, relevă influenţa 
alchimiei şi a Kabalei (cunoscută de el, după 
KOYRE, op. cit.) prin intermediul celei 
dintâi). Există astfel, 7 spirite originare ale 
lui Dumnezeu sau ale salnitrului divin, 7 
aştri şi 7 îngeri ai Apocalipsului: de 
asemenea, 7 niveluri ale transformării 
metalului, cu 7 operaţii respective şi 7 
„focuri” de purificare. Acest cadru moştenit 
de la tradiţie, este de părere Koyră, începe 
cu timpul să-l deranjeze pe filosof, dar nici 
nu poate renunţa. De aceea, Dumnezeu este 
investit cu un corp şi o natură. În corpul viu 
există cu necesitate 7 surse ale Vieţii - deci 
şi în corpul omului, care este imaginea lui 
Dumnezeu. Mai târziu, continuă Koyre, 
dificultatea distribuirii acestor 7 puteri în 
trei principii şi coordonarea cu cele trei 
persoane ale Trinității se accentuează. 
Astfel că apar 6 forme ale naturii, dar pe 
care, ne atrage atenţia Koyră, Bohme le 
numără de patru ori. Deci există 6 forme - 
calităţi în fiecare din cele trei lumi şi încă 6 
forme - puteri ale naturii eterne a lui 
Dumnezeu (p. 275). 

26 Böhme sesizează opoziţiile - afirmă 
HEGEL( Prelegeri de istorie a filosofiei) - 
„în chipul cel mai dur, mai aspru; dar el nu 


se lasă descurajat de asprimea lor pentru a 
afirma unitatea lor” (p. 402). KOLAKOWSKI 
(Main Currents of Marxism. Its Origin, 
Growth and 

Dissolution) semnalează contradicţia ca 
pe o categorie ontologică, pentru prima 
oară în opera lui Böhme, care deşi e 
învăluită „într-un nor de vapori dens şi 
mişcător”, „deschide totuşi un capitol nou în 
istoria dialecticii” (p. 36). Structura gândirii 
sale mistic-dialectice implică, după GERD 
HAENSCH (Jakob Bohme und die Dialektik 
der Erkenninis), „forma de bază a negării 


negaţiei” (=  „întreirea”): 1. perspectiva 
asupra identităţii substanţiale a esenței 
(„abisul”); PAR stabilirea sciziunii 
(„duplicarea”) acestei „unităţi” 


nedeterminate în momentele sale opuse, în 
autodiferenţierea sa esenţială (= primul şi 
al doilea principiu sau „binele” şi „răul”); 3. 
conceperea „aserţiunilor contrarii” 
sensibile, în care tezele opuse sunt 
dezvoltate concret (pp. 203 - 204). El se 
ridică deasupra doctrinei tradiţionale a 
răului-negaţie, investind acest principiu al 
răului cu rolul de oponent al binelui în jocul 
dialectic al ontogenezei. MARTENSEN (op. 
cit.) însă, îl consideră deficitar din punct de 


vedere dialectic (p. 48). 

27 „De trei ori sfânt”. 

28  Giâbir ibn Hayyâm, fondatorul 
alchimiei arabe, a numit nitratul de potasiu 
(KNO a) sa/nitru sau salpetru (sal petrae, 
sal pietrosum). BOhme nu desemnează prin 
acest termen o substanţă concretă, ca în 
alchimie, ci creează sensul său filosofic, 
anume de substanţă generică, necreată, 
eternă ca şi Dumnezeu. El însă nu-i 
precizează îndeajuns conţinutul. HEGEB 
(Prelegeri de istorie a filosofiei) are 
dreptate când îi reproşează că nu ne dă o 
imagine clară asupra acestuia (p. 386), dar 
exagerează, coborând sub nivelul ştiinţific, 
când afirmă că „flecăreala” lui Böhme 
asupra acestui „mare Salpetru” „este o 
stâlcire a cuvântului sal nitri, salpetru 
(Salpeter) - în dialectul austriac şi Sa/niter - 
comisă de un pantofar” (ibidem). Aceeaşi 
imprecizie şi „semnificație variabilă” o 
sesizează şi KOYRE (op. cit.), pentru care 
salnitrul „nu este încă materie”, ci 
interpenetrarea forţelor divine sau forţele 
însele în interpenetrarea şi interacţiunea lor 
veselă” sau  „pământul” manifestat în 
„solidificarea puterilor Tatălui” sau „o 
formă( Gestalt) a gloriei divine” (p. 115). 


Koyră este de părere că Böhme, pe când 
elabora Aurora, nu cunoştea decât 
„imperfect şi de la a doua mină” alchimia lui 
Paracelsus, în care sarea (sal din Salliter) 
apare ca „putere sau principiu al solidității, 
uscăciunii, rigidităţii, durității şi 
materialităţii” (p. 115 zbs.). El distinge între 
sensurile date de Böhme un salnitru I, care 
este „germenele  protoplasmatic” şi un 
salnitru Il, care este „corpul format de 
surselespirite ale acestei protoplasme” (p. 
146 zbs.). De remarcat că Bohme oscilează 
între formele grafice de: Salniter, Salnitter, 
Salliter. E posibil ca prin această 
inconsecvenţă să fi intenţionat înregistrarea 
diferenţelor de pondere  alchimistă şi 
filosofică în context. 

29 Este inspirat de unul dintre 
elementele simbolice ale alchimiei, 
mercurul - solvent al aurului şi argintului; 


denumirea sa latină, hydrargyrium 
înseamnă „argint lichid”. In A 23-a epistolă 
teosofică, adresată lui Christian 


Steinberger, mercurul este considerat 
„temeiul tuturor metalelor” (p. 174), 
apărând totodată ca unul din cele trei 
elemente (sulf, mercur, sare) care alcătuiesc 
omul (p. 176). După MARTENSEN (op. 


<cât.), expresia simbolică a primei 
proprietăţi naturale e sarea, contracția; a 
celei de-a doua e mercurul, expansiunea 
(pp. 68 - 69). Prima „orientează fiinţa spre 
sine, a doua câtre altceva” - afirmă 
BOUTROUX (Etudes d'Histoire de la 
Philosophie). Din opoziția lor rezultă „ca a 
treia esență neliniştea sau mişcarea 
neîncetată a unui suflet care nu îşi află 
binele în sine şi care nu ştie unde să-l 
caute” (p. 242). Transformarea primei 
silabe - mar - i-a dat sensul de ternei al 
mişcării, formării, specificării. Este 
întotdeauna principiul „cuvântului şi al 
metaleităţii”, spune KOYRÉ (op. cit.), pentru 
că din metal se fabrică instrumentele care 
produc sunete, iar sunetul este „puterea 
expresivă şi expozitivă prin excelenţă, care 
încarnează cuvântul, putere magică şi 
creatoare” (p. 117). La fel ca şi Paracelsus, 
sării, reprezentate de salnitru, principiu al 
solidităţii şi  corporalităţii i se opune 
mercurul, principiu al vieţii şi mişcării 
(ibidem). În marcuriu - mercurul alchimist 
transformat filosofic de Böhme - se 
formează raţiunea, iar de aici provine 
cuvântul, care este vehiculul spiritului, deci 
şi al Sfântului Duh. 


30 începe varierea formei de marcuriu 
în marcurio şi mercurius. 

ai»  Ayys Xoc, generic înseamnă 
„mesager” - între cer şi pământ, între 
Dumnezeu şi oameni. Teologii orientali 
susțineau corporalitatea îngerilor, pentru a 
evidenția deosebirea față de oameni, 
ferindu-se totodată să-i facă egali lui 
Dumnezeu. Teologii occidentali (mai ales 
Tertullian) revendicau o corporalitate sui 
generis. În teologia medievală, problema 
îngerilor era asociată cu aceea a grației, a 
liberului arbitru, a predestinării. 

32 Acesta este „momentul distingerii” - 
spune HEGET( Enciclopedia ştiinţelor 
filosofice. Filosofia naturii) - „alteritatea 
menținută împotriva Fiului, care este 
alteritatea în iubire”. Cealaltă formă a 
alterității, care apare ca „nemijlocire” în 
persoana Fiului este, după Hegel, doar o 
subzistență momentană, pentru că nu 
fiinţează „m şi pentru sine” (p. 28). 

83 MAB. TENSEN (op. cit.) sesizează 
faptul că „timpul a început odată cu căderea 
lui  Tucifer şi cu reacţia divină 
corespunzătoare” (p. 213); măsurarea sa a 
fost pusă în dependenţă ulterior de 
conflictul dintre lumină şi întuneric. 


34 Böhme are în vedere în acest pasaj 
sensul peiorativ sub care este cunoscut 
epicureismul, anume de concentrare 
exclusivă asupra plăcerii personale, în 
detrimentul unor îndeletniciri care să 
depăşească interesul nemijlocit al ființei 
umane. Epicureismul a atras însă atenția 
asupra faptului că în orice activitate umană 
plăcerea, chiar în sensul de atracție pentru 
un anumit gen de activitate, constituie un 
stimulent foarte puternic, condiționând 
însăşi calitatea realizării. Distanța pe care o 
adoptă Böhme se justifică şi prin 
problematica tratată de cele două tipuri de 
filosofii. 

36 Ideea naturii eterne a îngerilor 
asertată aici contrazice ideea naturii finite a 
acestor creaturi, asemănătoare ființelor 
umane, pe care Böhme o susține în 
paragraful anterior. De altfel linia de mijloc 
caracterizează pe întreg parcursul cărții 
aceşti intermediari între lumea cerească şi 
cea pământească. 

36 Al pietrei filosofale (lapis philo 
sophorum, XIQoc töv çiXoa bqxov, Atooc 
Tâje <piXocro<plac) - problema 
fundamentală a alchimiei. Scopul acesteia 
era transmutarea metalelor nepreţioase 


fabricarea aurului în laborator, pe baza ideii 
aristotelice de materie unică, spre a găsi 
reme (Jiul universal a) bolilor, elixirul 
tinereţii veşnice. Este un produs al 
elenismului târziu, deşi există tex le care 
atestă practici alchimiste cu mult înainte. 
Se spune că Cleopatra macera unele 
substanţe de şapte ori pentru a produce 
piatra filosofală. Giâbir ibn Hayvăn, pe 
fondul căutării acesteia, a sublimat şi 
cristalizat substanţe până aproape de starea 
lor pură; a preparat apa regală, acetatul de 
plumb etc. Raymundus l/ullus a distilat 
alcoolul, a preparat oxizi şi uleiuri esenţiale, 
un panaceu universal. Tot prin exercitarea 
acestei mistici experimentale Brand a 
descoperit fosforul, Botger a dezvoltat un 
procedeu european de producere a 
porţelanului etc. Ulterior, alchimia s-a 
transformat în iatrochimie, care se ocupa de 
izolarea principiilor active existente în 
plantele medicinale. Au fost preparate astfel 
în laborator primele remedii sintetice de 
origine minerală, punându-se bazele chimiei 
biologice şi ale chimiei farmaceutice. Pierre 
Vicot vorbeşte despre piatra filosofală ca 
despre „o virtute cerească specificată în toţi 
indivizii naturii”. În obţinerea sa trebuiau să 


se parcurgă trei faze: neagră (prelucrarea 
la negru), albă, roşie (La Clef des Secrets 
de Philosophie, 2 vol, manuscrits, 1665). 
Apa divină era folosită în vederea tincturării 
metalelor şi a obţinerii pietrei filosofale. 
Paracelsus, unul dintre cei mai mari 
alchimişti şi filosofi ai naturii din Evul 
Mediu, în Tractatus de Alchimia descrie 
detaliat piatra filosofală, fără însă a aduce 
date noi. El foloseşte elementele 
aristotelice, - dar introduce trei principii 
prime: sarea, sulful şi mercurul. Yan 
Helmont, un alt mare alchimist şi filosof al 
naturii, a făcut observaţii asupra creşterii 
plantelor şi a dat numele de „gaz” mai 
multor substanţe aeriforme. În A patra 
epistolă teosofică, către Paul Keym, Böhme 
afirmă că piatra filosofală e verde şi că în ea 
se află tinctura „cea mai rafinată” (p. 74). 

87 Provine din accadianul karabu şi 
simbolizează forţa, agilitatea, inteligenţa. 
Sunt fiinţe cu cap de om, corp de taur sau 
leu şi aripi de vultur - incluse totuşi printre 
îngeri. În Geneza, heruvimii stau de pază la 
intrarea în Paradis, în Psalmi se identifică 
cu forma norilor norul pe care stă 
Dumnezeu; alte descrieri se găsesc în 
Ezechiel şi în Apocalipsul lui Ioan. 


38, Docul Soarelui”. 

39, Să fie” ca „centrul naturii”. 

40 Ideea de mânie a lui Dumnezeu 
aparţine unui stadiu timpuriu şi 
antropomorfic. În Biblie are un sens etic. 
Dispoziţia către păcat trezeşte mânia divină. 
A constituit un element de disciplinare a 
poporului israelit. „Mânia” (Grimm) naturii 
este considerată de GERD HAENSCH 
(Jakob Böhme und die Dialektik der 
FErkenninis), un izvor al problemei 
cunoaşterii” (p. 202 zbs.). 

41 Spiritul viu. 

42 Epicureicii au explicat sufletul prin 
căldură. 

43 Apa. 

44 De aici începe şi variaţia termenului 
salnitm. 

46 „Infernul pentru noi”. 

46 Se referă la Uutlier, iniţiatorul 
Reformei în cadrul catolicismului. A studiat 
teologia, muzica şi dreptul la Magdeburg, 
Eisenach şi Erfurt, în 1510 face o călătorie 
la Roma, a cărei viaţă pontificală îl 
dezamăgeşte, şi care va deveni mai târziu 
obiectul unor critici vehemente. Tra - duce 
Noul Testament după textul grec publicat 
de Erasm în 1516; ulterior traduce şi 


Vechiul Testament, constituind, împreună, 
cea mai bună tălmăcire germană a Bibliei. A 
luptat contra catolicismului politic şi a 
fanatismului religios; una din contribuţiile 
sale esenţiale constă în înlocuirea limbii 
latine în slujba liturgică cu germana vorbită 
de popor. 

47 Fiinţa, la Böhme, se realizează prin 
dragoste; prin această idee „remarcă CH. 
SECRETAN (Ta Philosophie de la liberté), se 
reia doctrina lui Richard de Saint-Victor (p. 
98). 

48 Wesen. De regulă, Böhme înțelege 
prin acest termen ,„ ființa” - divină, umană şi 
subuinană. 

49 Se referă la parabola samariteanului 
din Evanghelia lui LucaF în care se arată, 
printr-un exemplu, ce este omenia. 

60 în original este tot un regionalism: 
pochen. 

61 Wesenheit. 

52 Varietate de cuarţ, folosită frecvent 
în arta decorativă; e o  anhidridă 
criptocristalină, care se regăseşte sub 
formă sferică. De obicei este galben, roşu, 
brun - fie mat, lucios sau opac. 

53, Să-l lăudăm pe Dumnezeu”. 

54 După KOYRE (op. cit.) termenul 


spekulieren, provenit din limba latină de la 
speculare, speculum =, a  oglindi”, 
„oglindă”, înseamnă a servi drept oglindă 
adevărului divin, a-l reflecta în sine, a-l 
revela (p, 287 zbs.). 

B5 Weltliche Recht nu este un concept 
juridic, ci e gândit mai mult ca un 
preconcept sau o situație juridică; ei 
desemnează îndemnurile şi îndatoririle 
cuprinse în primele Cărți ale Vechiului 
Testament, care trebuie să regleze 
comportamentul şi relațiile interumane, 
conform ordinii divine. 

fie în ebraică, gabrj el înseamnă „omul 
lui Dumnezeu”. Este investit cu puteri de 
înger pedepsitor şi are înfăţişare de vultur. 
In Apocalipsul lui loan este desemnat drept 
conducătorul îngerilor. 

67 în ebraică, repha el înseamnă 
„Dumnezeu a vindecat”. Este considerat 
ajutorul atotpriceput al oamenilor. Are o 
funcţie importantă în război. Ca şi Mihail şi 
Gabriel este conducătorul îngerilor. E în 
relaţie cu Soarele şi cu ziua acestuia, 
duminica; de asemenea, e îngerul lui 
Mercur (în Evul Mediu târziu). Are 
înfăţişarea unui scorpion şi reprezintă 
puterea - de aceea are şi dreptul de a 


pedepsi (ca şi ceilalţi îngeri). 

68 în ebraică, un el înseamnă „lumina 
mea este Dumnezeu”; ca Dumnezeu-lumină 
el îl reprezintă pe Duhul Sfânt. Porunceşte 
peste cer şi infern; e îngerul planetelor, al 
Soarelui şi al zilei acestuia, patronează 
pacea şi sănătatea. În urma judecății, el 
deschide poarta infernului şi îi aduce pe 
morţi înaintea scaunului de judecată. Ca şi 
ceilalţi îngeri este investit cu dreptul de a 
pedepsi. 

59 Citatul este din Psalmi, 5,4. 

80 De multe ori revine pe parcursul 
cărţii parabola talanţilor din Evanghelia lui 
Matei, în care se încurajează iniţiativa, 
pledându-se pentru munca şi câştigul 
cinstit. 

AREXANDRE KOYRB (op. cit.) este de 
părere că primele şapte capitole ale cărţii 
oferă o unitate a compoziţiei care nu se mai 
regăseşte în acelaşi grad în celelalte. Astfel, 
istoria celor trei regate e repetată de trei 
ori fără modificări importante. De aceea, el 
conchide că Capitolele VIII-XIII ŞI XIV-XXVI 
au fost gândite şi redactate în momente 
diferite (p. 125). 

62 Practică îndreptată în detrimentul 
oamenilor, animalelor şi roadelor 


pământului. 

83 Diavol. 

64 Reiben, regionalism. 

85 Apocalipsul lui loan, 12,9. 

89 Spiritul. 

87 Essenz. Böhme foloseşte aici 
termenul alchimist pentru cel filosofic de 
„Esenţă” (Wesen). 

98 Voința primordială, pornită din 
abisul fără sfârşit, e răspândită în întreaga 
natură, e preluată de Trinitate şi se 
răsfrânge asupra eului; „se vede pe sine în 
eu” - spune HEGER (Prelegeri de istorie a 
filosofiei, p. 393). 

89 În den Sinn. Böhme desemnează prin 
acest termen atât organul sensibilităţii, cât 
şi pe cel al cunoaşterii în sens larg sau chiar 
conştiinţa cacestuia, „cugetul”. 

70 Voința. 

71 Mayeta se referă la dominarea 
forţelor oculte ale naturii şi vieţii, umane. 
Are fie un caracter mimetic, conform căruia 
asemănătorul acţionează asupra 
asemănâătorului (prin el s-a descoperit 
puterea curativă a plantelor medicinale), fie 
simpatetic, care se bazează pe afinitatea 
dintre lucruri. Magia neagră şi vrăjitoria 
sunt practicate în dauna cuiva, prin diferite 


procedee, formule, gesturi ale magului. 

— Magia albă se află în serviciul 
cultului, intenţionând îndepărtarea 
demonilor care provoacă bolile, asigură 
protecţia indivizilor prin talismane, ritualuri 
de fecunditate pentru plante, animale, 
oameni. 

72 Person, pentru că din ea se naşte 
Fiul. 

73 Naştere a lui Dumnezeu. 

74  Nexpopavreia este o formă de 
divinaţie cunoscută încă din antichitate şi 
practicată până în zilele noastre; constă din 
examinarea cadavrelor, evocarea spiritelor 
celor dispăruţi, pentru a descifra 
evenimente prezente sau viitoare. 

75 Spiritul animalic. 

78 Ein... finsteres Wesen. 

77 Ceas cu apă folosit în antichitate şi 
Evul Mediu. KxXxreiv =, a zbura”; SScap = 
„apă”. Grecii se serveau de clepsidră în 
tribunale „pentru a măsura timpul de care 
dispuneau vorbitorii. Romanii au 
împrumutat-o de la greci, folosind-o, de 
asemenea, în tribunale. Acest ceas mu 
dădea măsura exactă a timpului, apa 
curgând când mai repede, când mai încet, 
în funcţie de temperatura aerului. 


78 E Psalmul 5,4. 

79  Gemiith. Acest termen care în 
filosofia modernă desemnează „sufletul” ca 
facultate de cunoaştere este folosit rar de 
Böhme în schema sa gnoseologică. El se 
referă la conştiinţa fondului receptiv uman. 

80 în comparaţie cu căderea luciferică - 
afirmă MARTENSEN (op. cit.) - căderea în 
păcat a omului „este doar o indecizie; 
această indecizie e caracteristică omului” 
(p. 233). „Relaţia omului cu Dumnezeu şi cu 
diavolul este de indecizie; omul e înclinat să 
slujească la doi stăpâni...” (ibidem). 

81 Teologul. 

62 Am Anfang = „la început”. 

83 Mistica protestantă, remarcă R.H. 
I/EENHARDT (La mystique protestante. In: 
Encyclopedie des Mystiques), nu e căutată 
pentru sine „Nu e exaltată”; teologia 
Reformei este centrată asupra cuvântului 
(p, 358). 

84 Anfang. 

88 Wort; este, ca şi celelalte, numai o 
particulă. 

84 Făcu. 

87 Dumnezeu. 

88 Cer. 

89 Şi. 


90 Pământ. 

91 El. 

92 Pe. 

93 în 

94 l- Moise, 1,3. 

95 A zis. 

98 Cuvântul. 

97 Dieser Verstand. 

98 Este vorba, totuşi, de două spirite. 

99 Vermogen. 

100 Verstand. 

101 îngerii. 

102 Verstand. 

ios Verstand. 

104 Ziuă. 

106 Noapte. 

ioe Verstand. 

107 Verstand. 

108 De spiritele originare. 

109 Calvin (1509 - 1564), reformator 
protestant şi teolog. A studiat latina, logica 
şi filosofia la Paris, luându-şi doctoratul în 
drept (Orleans, 1532). În 1534 are loc 
ruptura definitivă faţă de catolicism, 
devenind reformator protestant. A scris un 
Comentariu la De clementia a lui Seneca. În 
1536 publică Institution de la religion 
chrétienne, o carte de mici proporţii, dar 


care a făcut epocă; ediţiile ulterioare au 
extins-o de 45 ori. Ideile sale sunt 
următoarele: cunoaşterea lui Dumnezeu 
există natural în mintea omului, iar Creaţia 
este o revelaţie a atributelor sale esenţiale. 
Omul, însă, este orbit de starea sa de păcat, 
având nevoie de completa revelaţie aflată în 
Scriptură. Natura este Dumnezeu - totuşi, 
divinitatea nu e identificată cu opera sa. 
Păcatul provine din voinţa creaturii. Omul e 
o fiinţă pură, pe de-o parte, asemeni 
imaginii divine, dar căderea şi corupţia 
datorate primilor părinţi ai speciei s-au 
prelungit asupra întregii  posterităţi. 
Doctrina cu privire la rolul lui Hristos ca 
mediator între Dumnezeu-latăl şi oameni 
este conformă vechii teologii. Predestinarea 
are o bază filosofică şi religioasă, fiind 
considerată un act arbitrar al lui Dumnezeu. 

110 Alt sens în care Böhme foloseşte 
termenul Begreiflichkeit (nota 20), anume 
pe lângă capacitatea de receptare este şi 
obiectul receptării, „condensarea 
substanţei”, corporalitatea”, care e supusă 
transformării, deci care „moare” odată cu 
prefacerile ei. 

111 Muarvjptov-ou = „iniţiat”. Scopul 
misterului este - pentru cei care-l practică - 


salvarea omului ca individ, precum şi 
prosper ar ei comunităţii. Are caracter de 
iniţiere, când un individ intră într-o 
societate căreia îi aparţine prin naştere şi 
esoteric, când secretul e cunoscut numai de 
iniţiat. In teologia catolică, misterul e un 
adevăr supranatural, care nu poate fi 
cunoscut prin capacităţile naturale ale 
intelectului uman 

— Este comunicat prin revelaţia divină 
şi este propus ca obiect al credinţei. Din 
punct de vedere teologic, există: mister în 
sens larg - de ordinul al doilea - adevărurile 
la care nu are acces intelectul creat; numai 
prin speculaţii raţionale în afara revelaţiei 
divine (misterele existenţei spiritelor pure, 
crearea Universului în timp şi nu ab acterno 
etc.); 

— Mister în sens restrâns - de ordinul 
întâi - adevărurile faţă de care nu numai 
existenţa, dar şi natura internă transcende 
absolut capacitățile intelectului creat 
(misterul Trinității, al încarnării verbului 
divin etc.). 

112 Apă. 

113 Da fel ca mai înainte, Bohme le 
consideră pe amândouă un spirit, datorită 
felului în care se potenţează reciproc. 


114 A creat. E fv-V. 

116 Originar. Există la Bohme o matrice 
de foc, ca sursă a Universului (născută din 
primul principiu) completată cu o matrice 
acvatică, sursă a apei celei mai pure, 
destinată să alcătuiască  firmamentul. 
Limbus este puterea procreatoare, iar 
matrix, capacitatea de a concepe. KOYRE 
(La Philosophie de Jacob Boehme) 
descifrează în acțiunea celor două tincturi 
sau „principii” ale vieții, limbus şi matrix, O 
concepție vitalistă astro-biologică (p. 222). 
Il vom dreifachen Leben des Menschen 
(„Despre viaţa întreită a omului”), limbus şi 
matrix sunt înlocuiţi cu tinctura (principiu 
masculin) şi cu matrix (care apare ca 
principiu feminin); tinctura reprezintă viaţa 
şi mişcarea, matrix, imobilitatea şi 
materialitatea. Acţiunea filosofică a tincturii 
nu poate fi înfăţişată pe de-a-ntregul - se 
exprimă Böhme în A 23-a epistolă teosofică, 
către Christian Steinberger 

— Pentru că nu există nicio putere de a 
o surprinde” (p. 173). MARTENSEN (op. 
cit.) o determină ca substantia intra 
substantiam, „ca o energie volatilă subtilă, 
ce acţionează atât fizic cât şi spiritual” (p. 
32). 


1,4 De om. 

117... die Geburt der Erde stehet în 
ihrer Geburt... Nesupunându-se rigorilor 
logicii formale, BOhme nu realizează că 
definiţia sa e circulară. Gândul pe care vrea 
să-l exprime este identitatea cu sine a 
pământului, dar şi cu divinitatea. 

118... se bleiben sie auch ein 10i...; a se 
vedea nota 110. 

119 Termenul nu aparţine limbajului 
creştin; e grecesc clasic. Platón a desemnat 
pentru prima dată studiul asupra lui 
Dumnezeu sau al zeilor cu ajutorul logosului 
(Republica, II, 379 a, 5 - 6) - se distanţa 
astfel de discursul mitic al poeţilor. Pentru 
Aristotel, teologia era „filosofia primă” sau 
„Ştiinţa principiilor prime”, devenind scopul 
final al oricărei cercetări filosofice, ca 
gândire asupra fiinţei. După el a fost numită 
„metafizică” partea filosofiei care transcen, 
de lumea naturală, sensibilă. Da teologii 
greci, theologia este doctrina Trinității. 

120 Dumina. 

121 Alchimia servea drept postulat al 
filosofiei naturale mistice; aceasta stipula că 
prin transmutarea metalelor prin procese 
chimice se separă ceea ce este pur de ceea 
ce este impur, pentru a se ajunge la esenţa 


(residuum). Prin practicile alchimiste se 
spera pătrunderea tot mai adâncă în 
misterele naturii, fiind corelate cu 
regenerările lui Hristos prin intermediul 
omului. Bohme a suferit influenţa celui mai 
celebru alchimist al vremii, Paracelsus, de 
la care s-a inspirat şi în privința 
terminologiei, desemnată de unii 
comentatori drept „barbară”. Datorită lui a 
dedus cele trei elemente de bază ale lumii: 
sarea, mercurul şi sulful, care trebuie 
văzute prin prisma spiritului care se află în 
ele. Tinctura este o natură mijlocitoare între 
spirit şi corp, o energie volatilă subtilă, care 
acţionează atât în plan fizic, cât şi spiritual. 
Ei i se adaugă limbus, care este puterea 
procreatoare, matrix sau capacitatea de a 
concepe etc. 

122 Acid azotic. Cunoscut de la 
începutul secolului al IX-lea şi obţinut prin 
acţiunea vitriolului şi a aluminiului asupra 
salnitrului şi se numea aqua fortis. J.R. 
Glauber l-a preparat prin acţiunea acidului 
sulfuric asupra azotului şi l-a numit spiritus 
acidus nitri sau Spiritus nitri fumans 
Glauberii. 

123 Se referă la Dumnezeu şi la 
instrumentul său de orientare: intuiţia 


diuini, de altă natură decât intuiţia umană, 
desemnată prin „comprehensiunea aspră”, 
dezcare dispune omul în vederea 
cunoaşterii. 

124 Du unbsgreiflicher Mensch - om 
lipsit de instrumentul cunoaşterii, de o 
„facultate” de bază, deci deficitar în plan 
uman. 

126 Im Sinne. 

128 Întrucât nu face obiectul creaţiei 
divine; a se vedea notele 3 şi 

151. 

127 Este vorba de abisul anterior 
existenţei, de I/rgrundjungrund, cum se va 
vedea ulterior. 

128 vibrația sau mişcarea. 

129 Personificarea se datorează calităţii 
sale de generator de excepţie. 

ia» lisus Hristos. 

131 Apa. 

132 Pruncul şi mama. 

133 A învăţaţilor. 

134 Intelectul este, la Böhme, 


instrumentul particularului, ca şi 
comprehensiunea exterioară, faţă de 
comprehensiunea divină, care este 
universală. 


136 Sursa completă este: Matei, 25,26 - 


27; Luca, 19,22 - 23. 

136 Teoriile cu privire la similitudinile 
existente între macrocosmos şi 
microcosmosul uman au circulat atât în 
Antichitate, cât şi în Bvul Mediu. Paracelsus 
însă a dat dezvoltarea maximă a acestei idei 
de corespondenţă, conform căreia fiecărui 
organ al corpului omenesc i se potriveşte un 
astru, precum inimii Soarele, splinei Saturn, 
creierului Tima etc. Această viziune asupra 
Universului, influențată de scrierile 
neoplatonice şi ermetice, s-a dezvoltat în 
opoziţie cu tradiţia  aristotelicogalenică, 
dominantă în universitățile timpului. 
Paracelsus a interpretat în manieră 
alchimistă Geneza, sub influența noii sale 
abordări observaţionale a naturii. Creaţia 
este deci opera unui alchimist divin, care a 
separat fiinţele şi lucrurile de pe pământ şi 
din cer din prima materia, lipsită de formă. 
In lucrarea sa Opus Paragranum (Sämtliche 
Werke. Erster Band, Jena, Gustav Fischer, 
1926), Paracelsus expune cele patru 
fundamente ale teoriei sale: filosofia, 
astronomia, alchimia şi morala. Primul 
dintre ele, filosofia, cuprinde cercetarea 
pământului şi a apei, întinzându-se atât 
asupra lucrurilor „sferei de sus”, cât şi a 


celor ale „sferei de jos”. Al doilea 
fundament, astronomia şi astrologia, se 
ocupă de aer şi foc, manifestându-şi 
interesul faţă de aştrii din „sfera de jos”, 
contrastând şi întâlnindu-se totodată cu 
filosofia, care se interesează de mineralele 
din „sfera de sus”; de unde ideea că 
mineralele şi aştrii sunt, în cele din urmă, 
unul şi acelaşi lucru. Aceste regăsiri 
încrucişate ale materiei unice sunt folosite 
de Paracelsus în căutarea remediilor optime 
la dereglările organismului uman. 
Astronomia este, după el, alături de filosofie 
(inclusiv mineralogia), un temei al 
medicinei, cu ajutorul căreia poate fi 
cunoscut omul. De aici el deduce că safirul 
vindecă antraxul, că lepra roşie se tratează 
cu aur potabil, iar cea albă cu argint - 
amestecate cu vin bun; tuşea se explică prin 
vântul de est şi de vest, febra prin 
cutremurele de pământ, pulsul e influenţat 
de bolta cerească, iar fizionomia e 
condiţionată de aştri. Există un Soare în apă 
şi unul pe cer - spune el -; ceea ce se află la 
polul antarctic se află şi la cel arctic, iar 
ceea ce se află la polul arctic îşi află reflexul 
şi în om (pp. 352 - 353). Cerul este omul, iar 
omul este cerul... şi cerul este doar un om 


(p. 370). 

137 Aluzie la transformarea esenţială 
trăită de Adam în urma încălcării restricţiei 
divine de a cunoaşte cele interzise lui 
(simbolicul fruct oprit); corporalitatea sa 
cerească s-a transformat într-una calitativ 
diferită, pământească, la limitele căreia el a 
trebuit să se adapteze ulterior. 

138 Böhme construieşte în jurul vechii 
imagini asupra acestei planete, care ar 
patrona războiul şi violenţa. Simbolul său 
alchimist, fierul, se raportează, de 
asemenea, la reprezentarea antică asupra 
acestui astru al nopţii. 

138 Astrul cel mai important dintre cele 
şapte planete este simbolizat de elementul 
cel mai important în ierarhia alchimistă - 
aurul. El reprezintă, de asemenea, lumina - 
elementul cel mai puternic al existenţei 
(este prezent ziua, când se desfăşoară 
majoritatea activităţilor existenţiale), 
precum şi organul de maximă vitalitate al 
corpului omenesc - inima. 

140 Marcu, 10,25. 

141 Böhme greşeşte, căci planetele 
fiind situate la distanţe diferite faţă de 
Soare, perioadele lor de revoluţie nu pot fi 
egale - deci de un au la toate, asemeni celei 


a Pământului; timpul lor de rotaţie în jurul 
Soarelui este: Mercur 88 zile, Venus 225 
zile, Pământul 365 zile, Marte 687 zile; 
Jupiter şi Saturn, în pofida marii 
circumferinţe şi a distanţei faţă de Soare 
au, de asemenea, o perioadă de revoluţie, 
de 11,5 ani prima şi de 29,5 a doua. 

142 Distanţa stabilită de astronomia 
modernă este mult mai mare: 228 mii, km, 
sau 47.204.968,93 leghe; o leghe terestră 
este de 4,83 km. 

143 Jupiter, legiuitorul zeilor şi al 
oamenilor este reprezentat de un astru al 
zilei, provenit din lumina primordială 
(strălucirea sa este a doua ca intensitate în 
sistemul solar). În alchimie i se asociază 
cositorul. 

144 Planeta Marte. 

145 Saturn, de asemenea un astru 
important prin apartenenţa sa lalumina 
formatoare, simbolizează cruzimea. 
Alchimia a desemnat un metal greu - 
plumbul - care să-l reprezinte. 

146 Azi ştim că este de 1.430 mii, km, 
faţă de Soare sau 296.069.565,123 leghe. 

147 Eui Venus, alchimia i-a asociat 
cuprul; dragostea pe care o patronează şi 
strălucirea sa nocturnă (e cea mai 


strălucitoare planetă a sistemului nostru 
solar) i-au fost atribuite încă mult înainte. 

148 Eumina. 

149 Mercur este investit de tradiţie cu 
înţelepciune şi îndemânare 7. i se atribuie 
bisexualitatea. 

160 Wesen. 

161 Ungmnd. În A şasea epistolă 
teosofică, Böhme identifică  abisuf cu 
Dumnezeu, cu eternul Unu, „care nu e nimic 
şi care totuşi se află în toate lucrurile” (p. 
100). HEINZ R. SCHMITZ (L/Option de 
Boehme) este de părere că în această idee, 
care desemnează „fondul insondabil al 
tuturor lucrurilor şi al divinității înseşi”, se 
regăseşte ecoul vechilor mituri germanice, 
create în jurul zeilor Wotan şi Thor, adaptat 
rigorilor gândirii creştine (p. 58). KLOYRE) 
(op. cit.) semnalează existenţa termenului 
încă înaintea lui Bohme, având sensul de 
„absenţă a rațiunii”,  „pseudo-raţiune”, 
„pseudo-dovadă”. Contribuţia lui Bohme 
este aceea de a-i fi atribuit o valoare 
ontologică (p. 280). Dar el - afirmă Koyre - 
asemeni misticilor clasici „nu deosebeşte 
acest Absolut absolut absolut al Absolutului 
ca fond şi sursă creatoare a întregului... „(p. 
281). Schelling, în Philosophische 


Untersuchungen über das Wesen der 
menschlichen Freiheit, continuă Koyre, a 
confundat  Ungrund  (absolutul absolut 
absolut), Urgrund (absolutul ca fundament 
şi cauză ultimă a lucrurilor) şi Abgrund 
(abis arzător şi fără sfârşit), „falsificând 
teoria lui Böhme, ca şi înţelegerea acesteia 
de către istoricii de după el”. Confuzia 
dintre Ungrund şi Abgrund, spune el, a fost 
favorizată şi de Schopenhauer (Uber die 
viertfache Wurzel des Satzes vom 
zureichenden Grunde, Cap. II), care apropie 
Ungrund al lui Böhme de Buoo?—ul gnozei 
valentiniene (p. 281 zbs.). Manifestarea 
acestui abis este, după HB GBL/ (Prelegeri 
de filosofie a religiei), autocontemplare, 
reflectare în sine, determinare concretă în 
genere” (p. 463). MARTBNSEN (op. cit.) 
vede în abis TrX-/ipa> (ca - „ceva care încă 
nu s-a dezvoltat din sine” şi în care îşi află 
sediul „o voinţă originară fără sfârşit” (p. 
57). BOUTROUX (Etudes d'Histoire de la 
Philosophie) interpretează  abisul ca 
imposibilitate a existenţei vreunui 
fundament al divinității dincolo de această 
idee (p. 228). Ca „postulat unităţii tuturor 
contrariilor” - afirmă GERD HAENSCH (op. 
cit.) - („nimicul” şi „întregul”) el reprezintă 


„o tranziţie şi o cotitură a mişcării 
cunoaşterii”. El se află „la un nivel limitrof 
al generalizării”; în calitate de „specie a 
celulei  germinatoare  gnoseologică (şi 
ontică), cuprinde în sine potențial 
contrariile celei mai înalte identități” (p. 
202). În acest sens, JOZEE PIORCZYNSKI( 
Jakuba Bohmego teoria absolutu) vede în 
această idee echivalabilă cu absolutul nimic 
şi totul: „nimicul tuturor definiţiilor” şi 
„totul ca totalitate potenţială a fiinţei şi 
nefiinţei”. 

152 Este o interogaţie. Din acest pasaj 
reiese că Bohme presupune o natură eternă 
existentă în Dumnezeu înaintea creaţiei. Ea 
nu poate fi nici „cuprinsă”, nici „înţeleasă”, 
pentru că nu face nici obiectul intuiţiei, nici 
al percepţiei noastre imediate, devenind cu 
necesitate obiectul revelaţiei. H.B. MARTEN 
SEN (op. cit.) afirmă ca o condiţie a 
existenţei spiritului în „viaţă, putere şi 
lumină” includerea „celuilalt”, a 
contrastului său, care este natura, 
inconştientul, ce lucrează instinctual. Prin 
urmare, spune el, problema lui Bohme nu 
este doar una de unitate şi triplicitate (unul 
absolut faţă de trinitate şi inclus în ea), ci şi 
o problemă de unitate şi dualitate a 


spiritului şi naturii, întrucât Dumnezeu 
trebuie conceput, în acelaşi timp, ca spirit şi 
natură (p. 40). 

153 Erdenklof. 

154 După Biblie, la început a fost 
cuvântul (1 - Geneza, 3; Ev. Ioan, 4,1) - 
ceea ce necesită un intelect. 

